
Ya Rebbî! 

Me ji aqîbeta wan kesên ku xwe di dinyayê 
de noq kirine û di îstîkanek av de birine helakê, 
biparêze! 

Ya Rebbê min ê ku dilovînê dilavanan î!.. 
Heyata me û mirina me bi bereket, nîmet û 
sipehîtîyên bilind û bi wuslata xwe mûzeyven û 
mûkerrem bike!.. 

Ya Rebbî! 

Bi nêrîna mehebbeta îlahî temaşekirina li 
kaînatê, seyrkirina wê bi şiûr, hest, girîzokên 
wijdanî û kelecanên îmanî û gihiştina qada 
gufranê bi şebnem û xwîsîtîyên nedameta ku ji 
çavan dibarin û gihana hizûra te bi sipîtîya rû û 
rehetîya wijdanê bike nesîbê me tevan! 

Pêşgotin 


Bizmillahirrrehmanirrrehim 

Hemd û sena ji Xuda Teala yê Teqeddes re bin ku wî em 
bendeyên bêçare yên xwe bi geşbûn û rehetîya îmanê kirine 
merzûq! 

Selat û selam li ser Fexrê Ebedîyê Kaînatê bin ku ew bûye 
wesîle ji bo însanîyet ji zulmetê xilas bibe û di nûrê de gerq 
bibe! 

Meqaleyên me yên ku di kovara me ya “Altmoluk”ê de 
hatibûn weşandin, bi lutfa Rebbê me, va ye me ew di kitêbekê 
de telîf û berhev kirine. Bi kurtî, em naveroka kitêbê wiha erz û 
eşkere dikin: 

însan, dema ji vî dîyarê gurbetê yê ku ji bo îmtîhanê hati- 
bûyê, vediqete û koça xwe bar dike, ew di derîyê alemeke ebedî 
re dikeve hundir. Lêbelê du derîyên wê alemê hene; yek diçe 
cihê xusranê, yê din jî diçe cihê seadetê. Nefesên dawîn yên evdî 
ku ew xulaseya temen û emrê wî tevî ne, dîyar dikin ka evd dê 
di kîjan derî re bikeve hundir. Ji ber vê yekê, divê em her an û 
dema emrê xwe, bi sipehîtîya kelecan û metirsîya ku dibe ew 
nefesa dawîn be, kamil û derbas bikin û bask û perên xwe vekin 
ji bo karibin di wî derîyê ku diçe cihê seadetê de bikevin derîyê 
ebedîyetê. Ji bo vê yekê jî, divê em di heyata xwe ya dinyaya 
fanî de ji hêla manewî ve di şîyarbûn û alarmê de bin û di xusûsa 
Nefesên Dawîn de bidiqqet, riqqet, guhdîk û şîyar bin. 

Di rastîyê de îşareta sade û pêşîna ku dide xuyakirin ka 
emê li axretê di çi rewş û halî de bibin, ew ji halê me yê li cem 
dana Nefesa Dawîn derdikeve holê. Ji bo mirov karibe xatiran 

ji vê alema fanî bixwaze, zerûrî ye ku mirov wek evdekî qenc û 
dilpak hemû nefesên xwe yên bijimar û tixûbdar ji bo vê nefsa 
dawîn hazir bike. Yanî ji bo heyata axreteke mesûd, pirr lazim 
e ku heyata mirov a dinyayê li ser îstîqametê be, bi emelê salih 
mûzeyyen-kirî be, sipehî be, feyzdar û aram be. Heyat wek îstî- 
kanek av e ku ji dilopan tije dibe. Berraqbûna ava di îstîkanê de 
bi berraqbûna dilopên avê pêbend e. Nefesa Dawîn jî her wekî 
dilopa dawî ye ku ji îstîkanê dirije. 

Pêgemberê Xuda [dirûd û silavên Xuda lê bin] di hedîsa 
şerîf de dibêje: 

“Insan li ser çi halî bijî, ew li ser wî halî dimre û ew li ser çi 
halî bimre jî ew li ser wî halî tê heşrkirin 

Nefesa Dawîn, yanî perda dawîna sehne û dika heyatê, wekî 
eyneyeke berraq û hilmnegirtî ye ku ew aqîbeta her kesî jê re 
dide xuyakirin. însan bi awayekî sade xwe di nefesa dawîn de nas 
dike. Çawa ku Necîb Fazil dibêje: 

“Di wê demê de perde radibin, perde peya dibin, 

Huner di vê de ye ku mirov karibe ji Azraîl re bibêje: “Tu 
bi xêr hatî!”.. 

Di wê demê de mûhasebeya temamê heyatekê, li pêşîya 
qelbê însên û çavên wî têne şanîdan. Ji ber vê sedemê, ji bo însên 
dîmen û menzereyelce ji dema mirinê bi îbrettir nîn e. 

Di rastîya xwe de hemû nefesên ku em di heyata dinyaya 
dijîn de bi îbadet, mûamelat û exlaq re didin û distînin, ew ji bo 
nefesa dawîna me her wekî pûsûlayekê ne. Di eynî zemanî de em 
hîn li vê dinyayê ne, lê ew ji bo halê me yê li axretê tercuman e. 

1. el-Mûnawî, Feyzûl Qedîr, Şerhû’l-Camîûs-Segîr, V, 663 

- 

Heyata me ya qebrê ku ewê heta bi qiyametê berdewam 
bike, ewê li gorî wezîyet û emelên me yên li dinyayê pêkwerê. 
Ew ji bo wan însanên ku karibin mirinê ji xusranê xilas bikin û 
wê bikin serkeftin, wê nekin matem [şîn û xemgînî] lê wê bikin 
“şeva erûsê” û karin xwe hazir bikin ji bo biçin adresa ku piştî 
mirinê diçinê, lcar û qezenc e. 

Ev evd û bendeyên wiha, emr û temenê xwe di kaînatê de 
bi zikrûllah û bi taybetî di wextê seheran de bi awayekî bi ber- 
ekettirîn de derbas dikin. Yanî ew li kaînatê di heleqa zikrûllah 
de beşdar dibin, bi taybetî di zemanê bifeyztirînê de wextan de 
wextê seherê îhya dikin. Ew baş zanin, ew kesên ku seherên xwe 
ji bo bi rojên xwe nakin modêla mînyatur û nimûneyeke biçûk û 
seherên xwe ji bo nivistin û xewê mehkûm dikin, ew dibin wekî 
barana avrêla [nîsana] ku li çolê, behr û zinarên asê dibare, ewê ji 
vê bereket û feyzê mehrûm bimînin.. Ev evdên xas, ji bo nekevin 
gefleteke wiha ji şûv û hawîra Qur’an û Tefekkurê dûr namînin. 
Ew di wê şûv û hawîrê de hîn dibin ku sifetên îlahî yên Cenabê 
Heq Teala di vê alemê de bi maneya kamil li sê cihan tecellî 
dibin: Insan, Qur’an, Kaînat.... 

Ji van her sê tecellîyatan jî kaînat, berhema kitêbekê ye 
ku ew bi ayetên xwe cazîb e û ji sirr û tecellîyatan jî tije ye; 
ew tecellîyata kiryarî ya esmayên îlahî ye, her welcî Qur’aneke 
bêdeng e. Qur’an cîhaneke ku cil lê hatine kirin... însan jî 
di gihanek û çaterêya herduyan de, nuqteya îfran û abîdeya 
tecellîyatê ye. 

Arif bi vê hest û şiûrê dijîn û di şûv û hawîra Qur’an û 
Tefekkurê de îdrak kirine ku Qur’an daîm li pêş e û îlm jî li pey 
wê dewam dilce. Lewra Qur’an ne îlmê însanekî bêçare û nekar 
e; lê ew îlmê Rebbê alemê ye ku wî qaîde û usûlên hemû îlmên li 
vê dinyayê ji bo mirovan bexş kirine. Di eynî zemanî de wî hemû 

îdrakên ku ji bo keşfa îlmî dibin wesîle jî aferandine. Ji vê hêlê 
ve, peyva ku mirov di bara Qur’an û tefekkurê de bibêje, ev e: 

Tuxmê çînareke bi qasî zerreyekê çawa bi navgîna axeke 
berhemdar dibe dareke mezin û nehîtî û îhtîşameke mûezzem 
qezenc dike, eynî wilo di me de îstîdada texessus û tefekkurê jî 
di encama xwedîbûn û xurtbûna wê bi Qur’anê de ew heqîqetên 
ku em bigihinê jî ew qeder mûhteşem e.. Li ser vî esasî, heke 
ew feyz û îrşada bilinda Qur’anê ya ku naqede û hîç xilas nabe 
nebûya, qabilîyeta me ya tefekkur û texessusê jî dê bibûya wekî 
tuxmekî ziwa yê ku ji axa berhemdar mehrûm mabe. Naxwe ji bo 
me bendeyan nîmeteke ji bilindahîya îhsana îlahî û îdrak-kirina 
ezemeta bêdawîya wî ya ku bi xêra Qur’anê tehqîq dibe, mezintir 
nabe. 

Ew dilên ku bi tefekkura di heqîqetên bilind de hatine stran, 
însan dikare di vê dinyaya fanî ya ku cihê îmtîhana îlahî ye û ew 
ji xetayên wî mişt û tije ye, bi tobe û hêstirên çavan derûna xwe 
û derveya xwe bişon. Şair çi xweş wesfê van bendeyên xas dide 
û wiha dibêje: 

Ew kurebav di fezava dil de ne, 

Di ezîyeta xwe kişkişandina bi axê ve ne. 

Ew stêran bi tesbîh tesbîh dikişînin, 

Di nimêjê de li dehma sefa paşîyê ne. 

Ew her dema rojê tije dikin û her dem destpê dikin 

Di îmza seneda ezelî de ne. 

Eleke anekê çavê wan bi seryê bîyanî de bişemite, 

Ew temenekî temam di cezayê hêstirên çavan de ne... 

Bi kurtî; ev welîyên Heq Teala berdewam di halê dûa de ne, 
yanî ew tim di îdraka vê daxuyanîya cenabê Heq Teala de dibin: 


o 








Pêşgotin tviMîiişzn 


Bibêje: Heke ne ji dû‘ayên we be, Xudayê min dê çima 
qîmet bide we ?! 2 

Ha di encama îdrakelce wiha ulwî de ew di wecda bûna çêt- 
irîn ummet de dijîn. Ji bo vê, ew hemû hal û xesletên xwe yên 
sipehî bi zîneta bang-kirina ji bo heqî û xêrê dixemilînin. Lewra 
rêya bûna ummeta çêtirîn di vir re derbas dibe. 

Xuda Teala di ayeta pîroz de ferman dilce, dibêje: 



“Hûn, ummeta çêtirîn in ku ji bo qencîya însanîyetê 
hatine derxistin; şîreta xêrê dikin, ji xirabîyê didin paşxistin 
û îmanê bi Xuda tînin...” 3 

Ewên ku di nav geyreteke semîmî de ne ji bo karibin bi 
awayekî layiqê wê vê erk û wezîfa ulwî bînin cih, alema dilên 
xwe ji bo zerafet, nezaket û xweşikahîyên îslamê tezyîn dikin; 
bi halê xwe, qalê xwe û tevgerên xwe wek nimûneya îmtîsalê 
heqîyê teblîg dikin û di teşwîqlcirina xêrê de jî dibin nimûne.. 

Ew di çarçoveya sirrê ayeta: 



“[Ya Resûlê min!] Tu, bi zanîn û bi şîreta sipehî doza rêya 
Xudayê xwe bike. Bi wan re bi rindtirîn awayî têbikoşe. Bi 


2. Furqan, 25/77 

3. Alî îmran, 3/110 

rastî Xudayê te, bi wî yê ku ji rêya wî ketiye bêhtir dizane û 
ew, bi yên ku hatine ser rêya rast jî bêhtir dizane .” 4 de dibin 
û bi wê erkê radibin. 

Ha ev sipehîtî, dema di dil û heyata mûmînekî de xuya 
bibin, hingê halê wî û emelê wî bes ji sipehîtîyan tenê pêktê. 
Êdî ew mûmîn ji ehlê îsarê ye. Yanî ew ji hêla maddî û manewî 
ve di zirweya comerdîyê de ye. Ew bi îstignayelce bilind di nav 
zengînîyeke bêdawîn de ye. Exlaqê ticaretê yê di wî de bi ber- 
eketa ticareta ku Hezretê pêgemberê Xuda [dirûd û silavên Xuda 
lê bin] kiribû têr û tije ye. Weremên xebîs ên wekî ribayê rêya 
xwe di qezenca helala wî de nabînin. Malê wî, qerzê hesen e 
ku ji Xuda re hatiye dayîn. Ji vê hêlê ve, ew di mûnasebetên 
îctîmaî de di xusûsa deyn û deyndanê de heta tu bibêjî bes ji bo 
pîvanên îlahî tîtîz û rîayetkar e. Lewra wî destê dostanîyê daye 
Xuda û Resûlê wî. Wî destê dostanîyê daye welîyan. Ev dostanî 
jî bi wefa’yê hatiye dabîn û saglemkirin. Ew hîç nahêle ku ew 
dostên hêja û ezîz bibêjin; hey wax wefadarîyê tu li kuderê yî! 
û wan naêşîne. Bi vî awayî, ew bi her halê xwe û sifetê xwe di vî 
meqamî de ye; bûye ehlekî îmanê yê nimûneyî. Di vî meqamî 
de qeder û sirrên wê jê re faş [îzhar] bûne û her teqdîra îlahî 
rehetî û sefayê dide wî. 

Xwendevanên berketî yên me! 

Me di vê esera xwe ya ku bi navê Nefesa Dawîn de daye ber 
qelemê de bi kurtî ew xusûsên ku me hewldaye ji we re teqdîm 
bikin ji wan tiştên me gotî pêkhatiye. Me ji dostekî mezinê Heq 
Teala xeber daye, ewê ku bi rûyekî sipî gihaye Hezretê Heq 
Teala û wî ji bo nefesa dawîn rûhekî ulwî daye hazirkirin ku ew 
çavan diçîrisîne û eqlan heyirî dihêle. Me ev xusûs di bin navê 
“ji îmanê derbasbûna ji bo îhsanê” eşkere kir û me Mûsa 
Efendî -quddîse sirruh- bibîr anîye, ewê ku ji bo me nimûneyeke 




4. Nehl, 16/125 

baş pêktîne û hêja ye mirov bibe pêbend û peyrewê wî. Li alîyê 
din, me ew roportaja ku kovara “Altmoluk”ê di bara wê de bi 
me re kiribû jî bi paşîya vê kitêba xwe ve îlawe kir. Ew roportaja 
ku bi vê kitêba me ve hatiye îlawekirin navê wê “Tesewwuf ji 
îmanê derbasbûna ji bo îhsanê” ye. Ew dilopeke dilî ye, me 
têde bi qelemê behsa rêya tesewwufa mezin kiriye, ewa ku ev 
însanên mezin têde meşîne. Me têde sipehîtîya wê rê, mezinatî, 
mûkemrnelîyet û tekûzîya wê daye xuyakirin. Me xwestiye îşaret 
bikin ku tesewwufa heqîqî di kûrahîya hesta kitêb û sunnetê de 
nesîbê xwe wergirtina ji sirr û hikmetan û wilo jîyan bûrandin 
e. Eier hal, qal û tevgera ku li derveyî naverok û mûhtewa’ya 
Kitêb û Sunnetê be, batil û pûç e. Ji bo îfadekirina vê heqîqetê 
jî hatiye gotin; “lingê sabitê pergelê şerîet e.” Bi kurtî me got; 
“mislimantî bê tesewwuf dibe, lêbelê evê mislimanetîyeke ji 
qiwama îhsanê mehrûm be.. Yanî heyateke îslamî ya ji tesew- 
wufa ku perwerdeyeke manewî ye, hatibe tecrîd û dûrkirin, ew 
însên nagihîne “qiwama evdînîya ku her wekî Xuda dibîne wilo 
jê re îbadet dilce.” 

Ewên ku negihabin vê qiwamê, di nefesa dawîn de tengasî 
û zehmetîyê dijîn. Yanî ji bo mirov lcaribe di nefesa dawîn de 
di derîyê seadetê re biçe alema ebedîyetê, zerûrî ye ku mirov 
heyateke îbadetê ya wisan bijî ku her wekî Xuda dibîne wilo jê 
re îbadet bilce. 


Divê em ji bîr nekin ku; 

însên di rastîyê de her şev û rojê haya wê jê hebe, yan jî 
haya wî jê nebe ew bê hijmar bi sebebên mirinê re rûbirû dimîne. 
Mirin her gav û demê di kemînê de li benda însên e. Hezretê 
Mewlana di MesnewV ya xwe de wiha fennan dike, dibêje: 


“Ifer demek di rastîyê de mirina perçekekî ji canê te ve. Her 
gav zemanê dana rûh e û her gav, emrê te xilas dibe .” 

Bêşiwar her roj, ma em însan rojekê ji vê heyata fanî dûr 
nabin û gavekê bêhtir ji qebrê nêzîk nabin? Ma her roja ku derbas 
dibe rûpelek ji teqwîma emrê me nakeve? 

Her kevirekî qebrê yê ku bi bêdengîya mirinê hatiye pêçan 
bi lîsanê halê xwe şîretkarekî dijwar e, dipeyive. Tesîskirina 
qebristanan li nav bajaran, li kenarên rêyan û li hewşa mizgeftan 
bi awayekî tefekkura fîêlî ya mewtê ye. Yanî goristan li wan 
cihan hatine tesîskirin ji bo însan mirinê bifikre û heyata dinyaya 
xwe jî li gorî wê tenzîm bike. Milê zeîfê peyvan nikare xwe di bin 
giranîya bizdanerîya mirinê de bigre û wê tehemmul bike! Hemû 
îqtîdar li hemberî mirinê bi dawî dibin û dihelin û diçin nemanê. 

Mirin, qiyameta xusûsî ya mirov e. Naxwe bila em berî 
qiyameta xwe şîyar bibin da ku em nebin ji kesên ku li nedametê 
qulibîne. Lewra bêşiwar e ku her candarê fanî wê di zeman û 
mekanekî mechûl de çav li Azraîl bike. Ti cihek nîn e ku mirov 
ji ber mirinê bireve û here xwe têde asê bike. Naxwe bila însan 
wextê xwe ji dest xwe nede, para xwe ji xîtaba “^l *Ul Ijjii 

“Naxwe bi ber Xuda ve bibezin; fermanên wî 
bînin cih. Lewra ez ji ezabê wî, ji bo we hişyarkerekî eşkere 
me .” 5 wergire û rehma îlahî tekane penahgeh û êwirgeh qebûl 
bike. 

Ji bilî pêgemberan û yên ku wan mizgînî dabe wan ew ne 
têde ne, wekî din ti evdekî din di xusûsa îmanê de bi awayekî 
binbirr û qet‘î ji tehlûlca şemitîna lingê xwe di selametî û ewle- 
hîyê de nabe. Ji ber vê sedemê, divê her mûmîn hewl bide ku bi 
awayekî layiq wê nîmeta emr û temen a ku jê re hatiye lutfkirin, 
binirxîne. Tekane çareya ku mirov ji lerz û girîzokên sar ên mir- 
inê xilas bibe, divê mirov hewl bide ji bo emr û temenekî salîhane 
bijî. Lewra ewên ku xwe ji mirinê re hazir lciribin, ew ji mirinê 
natirsin û wê wek wesîleya wusleta ebedî werdigrin û qebûl 


5. Zarîyat, 51/50 

dikin. Van mirovan, “zanîne mirinê sipehî bikin” û ew însanên 
mesûd in, gihane hizûrê. Lêbelê ewên ku heyateke gafîlane dijîn 
û axreta xwe mehû kirine, ew li hemberî cansojîya mirinê û gera 
tarîya wê ji hiskirina girîzokên sar ên wê xilas nabin. 

Hezretê Mewlana çi xweş dibêje: 

“Kurê min, mirina her kesî di rengê wî de ye. Mirin, ji bo 
mirovên ku dijminahîya wê dikin,jê nefret dikin û nafikrin ku ew 
wesîleye, wan digihîneXuda Teala, wek dijminekî tirsnak dixuyê. 
Lêbelê mirin li hemberî mirovên ku dostanîya wê dikin û jê hez 
dikin jî wek dost derdikeve, xuya dibe.” 

Bi rastî nefesa dawîn, wekî eyneyeke bê hilm, bê girûzî û 
bê leke ye. Her însan di vê eynê de bi awayekî sade hemû sip- 
ehîtî û mekrohîyên emrê xwe temaşe dike. Ew dem, ti îtîraz û 
perda gefletê li ber çav û guhan nayê kişandin. Berevajîyê vê, 
hemû perde radibin û her cure îtîraf; eql û wijdanê dixin qada 
poşmanîyê. Naxwe ew eyna ku em têde heyata xwe bi poşmanî 
temaşe bikin, bila ew nebe nefesa dawîn! Bila ev eyne, di dema 
ku em li gorî Qur’ana Pîroz û Sunneta Senîyye dijîn bikeve 
heyata me. Lewra bextiyarên heqîqî ew kes in ku berî mirinê nas 
bikin, pêşî wan xwe nas kiriye. 

Ez ji bo M. Alî Eşmelî û M. Akîf Gunay ên ku keda wan 
ketiye nav telîfa vê eserê, teşekkur dikim û nîyaz dikim ku 
xizmeta wan wek sedeqeyeke carîye li cem cenabê Heq Teala 
qebûl bibe. 

Rebbê me, nefesa dawîya me bixe pencereyeke ku em 
têde di alema ebedî de mûkafata xwe temaşe bikin... 


Amîn!.. 

însan di dirêjahîya emrê xwe de çendîn carên bêjimar ji 
bo mirinê rûbirû tê. Nexweşîyên ku însan wan dijî, sur- 
prîzên ku nayên hêvîkirin ûfelaketên ku têne meydanê, 
ew çendîn tehlûkên heyatê yên ku her dem mewcûd in; 
lêbelê bi sebeb geflet û eczîyeta însên pirr caran ji wan 
bêxeber e, di rastîyê de ma ew nîşan nade ku di navbera 
însên û mirinê de perdeyeke tenik heye?. 

Cenabê Heq Teala sifetê Beqayê di vê alemê de ji bo xwe 
tenê texsîs kiriye. Ji ber vê, ji bilî zatê wî, her heyber û mexlûqên 
din fanî ne. 

Çawa ku Xuda Teala di ayeta pîroz de dibêje: 

“Zindiyên ku li sererdê hene tev fanî ne .” 6 
Tecellîyata vê jî ev e: 


^jJL jio J I Aj2j j ^ ip*jZj 'kL 

“Her zindî dê mirinê te‘m bike, emê we bi qenciyê û bi 
neqenciyê jî îmtîhan bikin. Hûnê, bes li me bêne vegerandin .” 7 

mirin ji bo her leesî heq e. 


Li ser vî esasî, zerûrî ye ku însan her daîm vê heqîqetê bi 
tefekkurê bijî. Ji ber vê, di ayetelee din de jî wiha tê gotin: 


alo CjjJ U jjLnJL OjcJl c-JL>-j 


“Serxweşiya mirinê, bi fermana heqîyê va ye hat, di 
sagkirina piştî mirinê de guman nîn e. Hey însan ha ev e, ya 
ku tu ji wê direviyayî !” 8 


6. Rehman, 55/26 

7. Enbiya, 21/35 

8. Qaf, 50/19 

însan, ji bo îmtîhanê ji vê dinyaya fanî re hatiye şandin. 
Ji lewma divê mezintirîn gaye û hedefa wî qezenckirina riza- 
mendîya Cenabê Heq Teala be û divê ew ji bo çûna Darûs- 
Selamê hewl bide, yanî divê ew hewl bide ji bo çûna wê Cenneta 
ku mala selametî û seadetê ye, qezenc bike. 

Rêya vê jî ketina nav mûhtewa û naveroka vê heqîqetê ye: 

0 ' & /ç- ^ ' } * ' o 

“Ew roja ku mal û zaro feydê nadin ti kesî. Lêbelê yên ku 
bi diiekî pak bên bal Xuda, ew ne têde ne. ” 9 

Ev jî bi terbîya nefsê mûmkin e. Heqîqeta terbîya nefsê jî 
ji pêgemberê Xuda [dirûd û silavên Xuda lê bin] re teslîmbûn, 
pêbendbûn û îtaet e.. Yanî para xwe girtina ji 23 salên heyata 
nebewî ye, bi rastî ew jî pê zanîne ka mirov çawa bikare para 
xwe ji hawîra dilî ya Hezretê pêgemberê Xuda [dirûd û silavên 
Xuda lê bin] bigre. Lewra Cenabê Heq Teala, Qur’ana Pîroz bi 
wasîta Cebraîl [silavên Xuda lê bin] anîye xwarê û xistiye qelbê 
pêgemberê Xuda [dirûd û silavên Xuda lê bin]. Naxwe temamê 
îbadet, gotin, tevger û mûamelatên pêgemberê Xuda [dirûd û 
silavên Xuda lê bin] wek tefsîra Qur’ana Pîroz in. Di çarçoveya 
van heqîqetan de ji bo mirov karibe bi awayê layiq nesîbê xwe 
ji alema dilî ya pêgemberê Xuda [dirûd û silavên Xuda lê bin] 
wergire, şert e ku mirov ji canê xwe, malê xwe û ehl û eyalên 
xwe, welhasil ji her tiştî bêhtir ji pêgemberê Xuda [dirûd û 
silavên Xuda lê bin] hez bike.. Ev hezkirin jî, mirovî bi hezkirina 
Cenabê Heq Teala distire. Yanî hezkirina ji wî hezkirina ji Xuda 
ye, hezkirina ji Xuda jî hezkirina ji wî ye. Ha ji bo wusletê divê 
dilê te gihabe vê qiwam û astê. 

Ev hemû, ji bo hazirîya ji nefesa dawîn re gavên sipehîtirîn 
in. Çawa dilopa dawî ya ku dikeve qedehê, li gorî dilopên pêşî 
karekî cuda dibîne û dibe sebeb ku bi ser qedehê de birije, nef- 
esên me jî wiha ne. Yanî nefesa dawî ya me, li gorî nefesên me 
yên pêşî netîcekekê hasil dike. Ji bo wê, hazirîya ji bo nefesa 
dawîn, bi van nefesên ku vêga em wan didin û distînin û em wan 
çawa bikartînin ve pêbend e.. Ew evdên xas ên ku temenê xwe bi 
eşqa Xuda û Resûllah derbas dikin û di vê îstîqametê de xwe bi 
emelên salih dixemilînin, ew demên dawîya xwe di nav hizûr û 
aramîyê de bi kelîma şehadetê re derbas dikin. Yanî ew digihin vê 
mizgînîya pêgemberê Xuda [dirûd û silavên Xuda lê bin]: 

“Kî, di nefesa dawîn de [bi qelbekî xalis] kelîma tewhîdê 
bibêje, ewê biçe Cennetê .” 10 

Ewên ku emr û temenelcî di hawîr û qada kelîma tewhîdê de 
dijîn, ew di demên dawîyê de jî pê bi ber Heq Teala ve rêwîtîyê 
dikin. Lewra wan di wextê wê de bi “la” ya di kelîma tewhîdê 
de hemû fanî, îzafî, pêvemanên nefsanî û pût ji dilên xwe xîç 
kirine û avêtine û bi “îlla” yê jî qelbê xwe ji hezkirina Cenabê 
Heq Teala tije kirine. 

Divê were zanîn ku ev kaînat, bi destê qudretê hatiye avaki- 
rin û bi hezar û yek nexşan hatiye tezyînkirin îqametgeheke fanî 
ye. Li kaînatê tiştelc bê gaye nehatiye aferandin. Annanca heyata 
dinyayê ji bo însan, bidestxistina seadeta axretê ye. Ji ber vê, 
Rebbê me, me evdên xwe wiha îqaz dike, dibêje: 



o 




10. Hakim, el-Mûstedrek, I, 503 

“Gelî yên ku îman anîne! Çawa xwe parastin pêwîst be, 
wisa xwe ji Xuda biparêzin û hûn, her misliman bimrin .” 11 

Mirina kxi ewê di serê her xwedî-heyatî de her derbas bibe, 
ew dema weda û xatirxwestina mezina ji heyata fanî ye û ew 
qiyameteke xusûsî ye ku her zindî her dê wê di kesayetîya xwe 
de bijî. 

Divê em ji bîr nekin ku insan, di rastîyê de her şev û rojê 
haya wê jê hebe, yan jî haya wî jê nebe ew bê hijmar bi sebebên 
mirinê re rûbirû dimîne. Mirin her gav û demê di kemînê de li 
benda însên e. 

Hezretê Mewlana di MesnewF ya xwe de wiha ferman dike, 
dibêje: 

“Her demek di rastîyê de mirina perçekekîji canê te ye. Her 
gav zemanê dana rûh e û her gav, emrê te xilas dibe 

Bêşiwar her roj, ma em însan rojekê ji vê heyata fanî dûr 
nabin û gavekê bêhtir ji qebrê nêzîk nabin? Ma her roja ku derbas 
dibe rûpelele ji teqwîma emrê me nakeve? 

Dîsa Hezretê Mewlana vê îqazê dilce, da ku însan wekî 
çemelcî herkbar li hemberî herka heyatê gafil nebe: 

“Ey însan! Li nexşa dawîva di eynê de meyzîne! Bi derewa 
di wê evnê de nexape! Ciwanî paşwexta wê yextiyarî ye û avahî 
jîpaşwexta wê rojekê her dê wêranî be!..” 

Nefesa dawîya me, di çarçoveya hezar û yek hikmetê de 
sirreke îlahî ye. Bûyera mirina ku heqîqeta qet‘î ye û em wê 
di paşwexta xwe de dizanin, zemanê bicih-hatina wê bi teqdîra 
îlahî ve pêbend e. Bi rastî însan di dirêjahîya emrê xwe de çendîn 
carên bêjimar ji bo mirinê rûbirû tê. Nexweşîyên ku însan wan 


11. Alîlmran, 3/102 

dijî, surprîzên ku nayên hêvîkirin û felalcetên ku têne meydanê, 
ew çendîn tehlûkên heyatê yên ku her dem mewcûd in; lêbelê 
bi sebeb geflet û eczîyeta însên pirr caran ji wan bêxeber e, di 
rastîyê de ma ew nîşan nade ku di navbera însên û mirinê de 
perdeyeke tenik heye?. 

Cenabê Heq Teala hesret û nedameta ku însan dê di piştî 
mirina xwe de wan bibihîze radigihîne û van şîyarî û îqazan dike, 
dibêje: 

“Ji wî rizqê ku me daye we, hinekê înfaq bikin û li cem 
xwe nehêlin! Beriya ku mirin, were yekî ji we û ji nû ve bibêje: 
‘Xudayê min! Çima heta demeke nêzîk te mirina min neda 
paş da ku min sedeqe bidaya û ez bibûma ji qencîkaran !’..” 12 

Di ayeteke din de dibêje: 

“Ew li dojehê dikine feryad û dibêjin: “Xudayê me! Me 
[ji vir] derîne, emê ji bilî emelê ku me berê dikir, emelekî sa ii h 
bikin!.” [Xuda ji wan dipirse;] “Ma me, temenekî wisan nedabû 
we ku kesê bixwaze bifikire têde karibe bifikire û di wî de şîret 
bigire? Ma [pêgemberên] hişyarker ji we re nehatibû? Naxwe 
de ezabê te‘m bikin! Ji zabman re ti arîkar jî nîn in ...” 13 

Naxwe însan di jîyana xwe de çendîn carên bêjimar ji bo 
mirinê rûbirû tê. Bi nêrînekê ew mohlet û firsenda ku di axretê 
de jê re nayê dayîn, ew li vê dinyayê dubare dubare jê re tê dayîn. 
Digel vê jî divîyabû însan di nav şîyarî yeke mezin de bûna, 
mixabin ew di nav hezar û yek gefletê de yeko yeko û dudu dudu 
jêketina pelên teqwîma emrê xwe, bi pirranî jî bi awayekî bêhis 
û hest temaşe dike. Rewşa wî dişibihe rewşa wê latê ku dilopên 
baranê li serê dibarin lêbelê ew behra xwe ji wan wemagire.. 


12. Mûnafîqûn, 63/10 

13. Fatir. 3537 

Di rastîyê de ji wê roja ku em ji dêya xwe dibin û pê de her 
roj perçeyek ji me dimre. Belkû haya me jê çênabe, lêbelê her roj 
em yekser ber bi mirinê ve rê qut dikin û jê nêzîk dibin. Her an û 
gava ku ji şerîda zemanî dikeve, me ji heqîqeta sibehê nêzîk dike. 

Xuda Teala di ayeta pîroz de vê heqîqetê çi xweş îfade dike, 
dibêje: 



“Em temenê kê dirêj bikin, em aferandina wî [ciwanî, 
sipehîtî û qeweta wî dibin û pêkhatina wî] xirab dikin, piştxûz 
dikin. Ma ew ji vê eql nagrin ?” 14 

Evdekî salih bi navê Qûs kurê Saîde hebûye, ew berî 
pêgemberê Xuda [dirûd û silavên Xuda lê bin] jîyaye û mizgînîya 
hatina wî daye mirovên serdema xwe. Wekî ku ew vê ayeta li 
jorê bûrî îzah bike, di axaftineke xwe ya ku li bazar û pêşangeha 
Ûkazê kirî de serpêhatî û dîmena vê heyata fanî çi xweş xulase 
dike, dibêje: 

“Gelî mirovan! 

Werin, guhdarî bikin, fehm bikin û îbret bigrin! 

Kî bijî ewê bimre, kî bimre jî ewê tine bibe. Baran dibare, 
giva şîn dibe. Zarok ji dêva xwe dibin û dikevin şûna dê-bavên 
xwe. Paşê ew tev jî mehû dibin û diçin. Dawî li weqaetan nayê, 
tev hev û din teqîb dikin, dişopînin.. Çi li min qewimiye, ez 
însanan dibînin ew diçin û navegerin? Gelo ew ji cihê xwe razî 
bûne, vêca li wir mane, yan jî ew li wir hatine terk-kirin û ew li 
wir nivistine? Qesem bi Xuda ye, dînekîXuda heye, ew ji wî dînê 
ku hûn li serê ne, bêhtir hez dike. Pêgemberek heve wextê hatina 





14. Yasîn, 36/68 

wî nêzîk bûye, siha wî xwe bi ser we de berdaye. Xwezîya me bi 
wan be ku îmanê pê bînin û bikevin ser hîdavetê! Xwelî li wan 
be ku li ber wî rabin û dijîtîya wî bikin! Xwelî li gafilên ummetên 
bûrî û serdemên çûyî be! 

Gelî însanan! 

Kanî bav û kalên we li kuderê ne? Kanî Semûd û Ad li 
kuderê ne? Kanî Firewn û Şeddad li kuderê ne? Kanî ewên ku 
xanî ava kirine, ew şeh dane, xemilandine û mal û zaroyan ew ji 
rê derxistibûn li kuderê ne? Kanî ewê ku zulm kiribû, serxweve 
çûbû, mal kom kiribû û xerc nedikir û gotibû; ez Rebbê we yê 
raser im, li kuderêye? Ma malê wan ji malê we ne zehftir bû, ma 
emrê wan ji emrê we ne dirêjtir bû, ma emelê wan ji emelê we 
ne dûrtir bû? Axê ew hêrdin û ew perçe perçe kirin! Ha wa ne, 
hestîyên wan rizîvane, malê wan wêran bûne û gur li wan mane! 
Hûn wekî wan nebin! Xuda vek mebûd e, ne jê re zaro hene, ne 
jî dê-bav hene!” 

Em jî nefesên bijimarên xwe yên ku Heq Teala ji me re lutf 
kirine, xerc dikin û roja ku nefesa dawîya xwe bidin jî, emê ji 
dinyayê û hemû têkilîyên xwe yên têde xatiran bixwazin, yan 
jî xatiran ji wan nexwazin û çav li mirinê bikevin. Lêbelê ev 
hevdîtin ji bo evdên evîndar û sadiqên Heq Teala belkû ne mirin 
e, ewê vejîneke mesûd û bextiyar be, ewê di rewşa “şeva erûsê” 
de were cih. 

Ji bo vê divê em bigihine sirra: 

“Emê berî mirtinê bimrin.” 

Hezretê Mewlana vê sirrê bi peyva: “Em ji bo vejînê dim- 
rin!..” îfade dike. 


Çawa ku welcî Hezretê Elî -Xuda jê razî be - ferman dike, 
dibêje: 

“Insan di xew de ne, bi mirinê şîyar dibin... ’’ 


Li ser vî esasî, bila em zanibin ku divê em li hemberî hestên 
nefsanî yên xwe û daxwazên dinyewî yên xwe meglûb nebin, 
jîyana eslî, ne bi rûhê heywanî ye; lêbelê jîyana eslî ewa bi rûhê 
îlahî ye ku Cenabê Heq Teala ew di me de pif kiriye. 

Naxwe cansojtirîn cureyê mirinê, gafilbûna ji Heq Teala ye, 
windakirina rizamendîya wî ye.. Ji ber vê, divê her mûmîn îdrak 
bike û baş têbigihe ka divê ew çawa bijî, ew çawa bimre û divê 
biçe perwerde bibe, ji bo hîn bibe ka ewê çawa ji îmanê bigihîje 
îhsanê.. Lewra ji bilî pêgemberan wekî din ji bo ti kesî temînat 
û garantî nîn e ka ewê li ser çi halî bimre û ewê bi çi awayî ji nû 
ve sag bibe. Ku rewş ev be, naxwe di vê xwe avêtina ber penaha 
Cenabê Heq Teala ya Yûsuf -silavên xuda lê bin- û lavlav jê-kirin 
ji bo me têde maneyeke kûr heye: 



“Min misliman bimrîne û min bigihîne salihan .” 15 

Bi vê nêrînê her bende, mecbûr e bibe xwedîyê qelbekî salih, 
ku ew di navbera hestên xewf û recayê de yanî tirs û hêvîyê de 
bijî. Naxwe ev haletê rûhîye, dê hişyariyeke manewî û riqqeteke 
qelbî pêkbîne û ewê bilce ku bende tim û daîm emr û temenê 
xwe di nav vê metirsî û pêxavê de derbas bilce; gelo ezê karibim 
nefesa dawîya xwe bi îmanê bidim û ewê her li ser vê fikr û guh- 
dîkîyê raze û rabe.. 

îşareta pêşî û net di bara ‘ka halê me li axretê dê çawa bibe’ 
di halê me yê nefesa dawîyê de derdikeve holê. Qur’ana Pîroza 
ku rêbera hîdayetê ye, di lewheyeke îbretê de ji me re şanî dide ka 





15. Yûsuf, 12/101 

qehremanên îmanê ji bo gihiştina rizgarîya ebedî di nefesa dawî 
de û ji bo bidestxistina mûkafata ku Xuda Teala dê wê ji bo wan 
bexş bike, çawa mûcadele dikirin. 

Çawa ku sêhrbazên Firewn li hemberî mûcîzeya ku Hezretê 
Mûsa ji wan re nîşan da, gotibûn: 

“ Me îman bi Rebbê alemê, Rebbê Mûsa û Harûn anî!” 

16 derhal çûne sicûdê û bi nîmeta îmanê şerefmend bûn. 

Lêbelê Firewnê ehmeq, hêrs bûbû û zen kiribû ku ew dikare 
bi seltenet û qeweta xwe hukm li ser dilan jî bike. Wî bi vê şaşe- 
zena xwe gef li wan xwaribû, ji wan re gotibû; 

“-Ma beriya ku ez destûra we bidim we îman pê anî ha! 
Hîç guman nîn e ku ev fendeke we li welatî plana wê danîye 
da ku hûn ehlê wê jê derînin. Lêbelê hûnê paşê bizanin! Sûnd 
be ku ezê dest û pêyên we ji çepûrast ve jêkim, piştre jî ezê we 
hemûyan daleqînim .” 17 

Sêhrbazan jî bi celadeteke mezina îmanê helwesta xwe dîyar 
kiribû û gotibûn: 

“Zulma te zirarê nade me! Zirara te li dinyayê dibûre. 
Seadeta axretê jî ebedî ye .” 18 

Çi helwesteke îbretengîz e, ew li hemberî vê zulma dijwar 
jî neketin derdê xwe xilaskirina ji vê zulmê, lêbelê ew ketin vê 
fikarê; divê em di nefesa dawîyê de zeiftîyekê nîşan nedin û wek 
misliman can bidin. Wan bi vî awayî, xwe avêt ber penaha cenabê 
Heq Teala: 


16. Eraf, 7/121-122 

17. Eraf, 7/123-124 

18. Şûera, 26/50-51 

“Xudayê me! Sebrê bi ser me de birijîne û me misliman 
bimirîne .” 19 

Di dawîyê de wan bedelê hîdayeta ku bidestxistibûn giran 
eda ldr, ji terefê zordarê xwînmij ve bi awayê çepûrast dest û 
pêyên wan hatin jêkirin û ew bi şerefa şehîdbûn û welîtîyê çûn 
hizûra cenabê Heq Teala. 

Zaliman Eshabê Uxdûd jî, îman-anîna wan bi Xuda sûc 
jimartibû û ew avêtibûn xendekên ku nava wan tije terafa êgir 
bû. Ew mûmînên sadiq, digel vê zulma giran jî ji bawerîya xwe 
venegerîyabûn. Ew di ber doza xwe de bêtirs çûbûne mirinê û 
bedelê îmana xwe di nav wecdeke bilinda evdînîyê de ji Xuda 
Teala re eda kiribûn. Lewra ewên ku bi awayekî layiq ji Heq 
Teala ditirsin, êdî ew ji ti tişteke din natirsin. 

Ji Eshabê Qerye jî Hebîbê Neccar ji ber îman û îrşada xwe 
kevir lê hatibûn baran û ew wilo hatibû kuştin. Lêbelê çi dema 
di nefesa dawîya wî de panjûrên aîdê vê dinyayê hatibûn girtin 
û pencereyên aîdê alema ku ew diçûyê jê re hatibûn vekirin. Ew 
lutfên îlahî yên ku ewê bigihişta wan jî jê re hatibûn nîşandan, 
wî ji bo gefleta qewmê xwe hest bi êş û elemê kiribû û wiha 
gotibû: 

“Xwezî qewmê min ev bizaniya !” 20 Lewra li hemberî kevir 
barandina li wî li dinyaya fanî seadeteke bêdawî jê re hatibû 
bexşkirin. 

Dîsa Romayî, Yewnanî û Pûtperest di serdema pêşîna 
belavbûna wê de li dijî Îsewîtîyê bûbûn yele û ehlê îmanê yên wê 
rojê li rast û meydanan diavêtin ber şêran û bi wan didan perçe 
perçe kirin. Wan mûmînan jî di nav diranên şêran de ne ji bo 


19. Eraf, 7/126 

20. Yasîn, 36/26 






Nefesa Dawîn -1- 


mana li heyatê mûcadele dikir, lêbelê ew têdikoşîyan ji bo îman 
xwe xilas bikin. Lewra wan li hemberî vê zulma giran sebr kiribû 
û mûkafata mezina li cem Xuda ji bo xwe tercîh kiribû.. 

Hîç şek û guman nîn e ku ev hemû rewş û halên sipehî û 
xweş, encama lutfkara vê hestê ye ku wan karîbûye pêşî emr û 
temenekî temam bi Xuda re bijî. Bi vê nêrînê, “karîna bi Xuda 
re bûn” bilindtirîn armanca evdînîyê û mezintirîn zerûreta wê ye. 

Li gorî rîwayetê waizek hebûye li ser kursîyê weizê ehwalê 
axretê ji xelkê re vedigot. Di nav cemaetê de Hezretê Şêx Şîblî 
jî hebû. Waiz di nêzîkî dawîya sohbeta xwe de behsa sûalên lcu 
cenabê Heq Teala li axretê ji mirovan dike, kir û wiha got: 

“-Tê pirskirin; te îlmê xwe di çi de bikaranî? Tê pirskirin; te 
mal û milkê xwe ji kuderê qezenc kir û li çi xerc kir? Tê pirskirin; 
îbadetê te di çi rewşê de bûn? Tê pirskirin; te li helal û heram 
diqqet dikir?..” 

Di piştî van de jî got; “ev jî tên pirskirin!..” Wî gellek 
mijarên zehf mûhîm jimartin û vegotin. Digel evqas îzahata bi 
tefsîlat jî ji ber ku wî bal nekişand ser kakil û rastîya mijarê, 
Hezretê Şîblî bi uslûbeke nerm ji waizî re got: 

“-Waiza hêja! Te pirseke zehf mûhîm ji hîr kir. Bi kurtî 
Xuda Teala dê vê pirsê bike; “ey evdê min! Ez hi te re bûm, ez 
ji şahraya te jî bêhtirji te nêzîk bûm, lêbelê tu bi kê re bûyî?! ” 

Naxwe mezintirîn destûr “bûna bi Heq Teala re ye û bi 
gefletê zîyan nekirina nefesan e.” Di vî kelamê kubar de ev rewş 
çi xweş hatiye îfadekirin: 


Her saeta me ya ku bêyî te derbas bûbe; 
me fehm kir ku ew zayî bûye. 

Di mijara bang-kirina ji bo vê destûrê de pêgemberê Xuda 
[dirûd û silavên Xuda lê bin] bi herdu milên îbnû-ûmer - Xuda 
ji wanrazî be - girtibû û jê re gotibû: 

“Li dinyayê bibe her wekî ku tu gerîb bî, yan jî, rêwî bî !” 21 

Bi vê hisîyatê îbnû-ûmer - Xuda îi wanrazî be - di sohbetên 
xwe de tim û daîm ev nesîhet li xelkê dikir: 

“Dema li te bibe êvar, tu çavnêrîya sibehê neke. Dema li 
te bibe sibeh jî tu çavnêrîva êvarê neke. Di saglemîva xwe de ji 
bo nexweşîya xwe û di sagîva xwe de jî ji bo mirina xwe tedbîrê 
bigre. ” 22 

Ev hevokên ciwan ji me re vedibêjin; derbasbûna heyatê 
wekî derbasbûna ewrê havînê zû pêktê, ew berê me dide ser 
heyata heqîqî. Çawa ku pêgemberê Xuda [dirûd û silavên Xuda 
lê bin] ev heqîqet di dûa û bergerîneke xwe ya ji Xuda Teala de 
jî wiha îfade kiriye: 

“Xudavê min! Heyat bes heyata axretê ye .” 23 

Eshabê kîram bi awayekî sipehî ev sirr îdrak kiribûn, ji 
lewma heyata wan ji fezîletên bêjimar, hikmet û îbretan mişt û 
tije ye: 

Ew Xubeyb -Xuda jê razi be - yê ku esîr ketibû destê 
mûşrikan û li ber kuştinê bû, berî şehîd-bûna xwe wî arzûyeke 
tenê hebû, ew jî ku “karibe silaveke tije mehebbet ji Hezretê 
pêgemberê Xuda [dirûd û silavên Xuda lê bin] re bişîne”.. Wî 
bi awayekî gemgîn çavên xwe bi terefê asîman ve rakirin, wiha 
îltîca kir û got: 





21. Buxarî, er-Rîqaq, 3 

22. Buxarî, er-Rîqaq, 3 

23. Buxarî, er-Rîqaq, 1 

“-Xudayê min! Li vir ti kes nîn e ku silavên min bigihîne 
Resûlûllah -dirûd û silavên xude lê bim- Tu silavên min bigihîne 
wîL” 

Di wê esnayê de Resûlûllah -dirûd û silavên xude lê bim- li 
Medîna Mûnewwer bi sehabîyên xwe re rûniştîbû, ev hevoka ha: 

“-We eleyhisselam!” ya ku bi maneya “bila silav li ser wî 
bin jî” got. 

Eshabê kîram çi dema ev gotina wî bihîstin, bi heyret jê pirs 
kirin, jê re gotin; 

“-Ya Resûlellah! Te bersiva silava kî da?” 

Wî ji wan re got: 

“Min bersiva silava birayê xwe Xubeyb da .” 24 

Ji bilî vê jî pêgemberê Xuda [dirûd û silavên Xuda lê bin] bi 
“mezinê şehîdan” wesfê Hezretê Xubeyb daye û gotiye: 

“Ew li cennetê cîranê min e!” 

Nimûneyeke dinjîji bo vê eşq û şewqê ev e: 

Di dawîya herba Uhudê de mezinê me pêgemberê Xuda 
[dirûd û silavên Xuda lê bin] ferman kiribû, gotibû; şehîd û 
birîndaran seh û kontrol bikin. Bi taybetî wî serencama sehabîyekî 
meraq dikir, ew jî “Se‘d bin Rebî -Xuda jê razî be- bû.” 

Pêgemberê Xuda [dirûd û silavên Xuda lê bin] sehabîyekî 
xwe şandibû meydana cengê ji bo wî bibîne û rewşa wî hîn bibe. 
Ew sehabî çi qeder lê gerîya jî lê dîsa wî Se‘d -Xuda jê razî be- 
nedîtibû, çi qeder bang lê kiribû lêbelê ti bersiv nebihîstibû. Di 


24. Li Buxarî, Megazî, 10; Waqidî, Megazî, rûpel, 280-281’ê binêrin. 

dawîyê de wî bi umîdeke dawîn bi terefê şehîd û birîndaran ve 
bang kir û wiha got: 

“-Hey Se‘d! Resûlûllah ez şand im. Pêgemberê Xuda [dirûd 
û silavên Xuda lê bin] ferman li min lcir, ji min re got; xeberê bide 
min ka ew di navbera şehîdan de ye, yan jî di navbera birîndaran 
de ye.” 

Di wê navberê de Se‘d - Xuda jê razî be - demên xwe yên 
dawîn dijîya û mecala wî nemabû ku bersiva wî bide. Lêbelê çi 
dema wî xeber bihîst ku pêgemberê Xuda [dirûd û silavên Xuda 
lê bin] wî meraq dilce, wî hemû hêz û qeweta xwe kom kir lê wî 
bes karî bi nalîneke weza bibêje; 

“-Ez, êdî di navbera mirîyan de me! ” 

Xuyabû ku êdî wî bi wêdetir temaşe dikir. 

Ew sehabî bilez çû cem Se‘d - Xuda jê razî be Wî ew dît ku 
wa ye, wicûda wî bi derbên şûr qul û pil bûye. Ew ketibû wezîy- 
etelce ku bedena wî her wekî bêjingê qul bûbû. Wî dengekî nizm 
bi pistênî ev hevoka dilxweşker jê bihîst: 

“-Qesem bi Xuda ye! Heta çavên we bilebitin mezinê 
me pêgemberê Xuda ji neyaran biparêzin û firsendê nedin 
ku mûsîbetek bigihîje wî, heke na, ji bo we li cem Xuda dê 
mezeretek nebe ku hûn wê ji xwe re bikin bihane !” 25 

Ev peyvên Se‘d bin Rebî - Xuda jê razî be ji bo ummetê 
wekî şîretekê bûn. Di eynî zemanî de ew peyv bûn peyvên xatir- 
xwestina ji heyata fanî. 

Ev bûyera ku Hezretê Huzeyfe vegotî, diqqetê dikişîne ser 
xwe ka eshabê kîram di nefesa dawîya xwe de jî çawa exlaqê 
ulwî û fezîlet şanî didan. 




25. Li îbnû Ebdûlbirr, Îstîab, c, II, rûpel, 590 an binêrin. 

Em di Mûharebeya Yermûlcê de bûn. Dijwarîya lihevdanê 
derbas bûbû, ew mislimanên ku bi derbên tîr û riman birîndar 
bûbûn jî êdî ketibûn ser sêliha germ û canê xwe didan. Di vê 
navê de min jî bi hezar û yek zehmetîyê xwe da hev û min destpê 
kir li kurmamê xwe Haris gerîyam. Birîndar jî demên xwe yên 
dawîyê dijîyan, ez jî biçelcê li navbera wan gerîyam, di dawîyê 
de ez li tişta ku lê digerîyam, rast hatim. Lê çi çare, kurmamê 
min di nav goleke xwînê de gêrkirî bû, pirr zehmet karîbû heta bi 
îşaretên çavan jî biaxive. Min meterê avê yê ku berê hazir kiribû, 
jê re nîşan da û got: 

“-Ma tu avê dixwazî?” 

Xuyabû ku wî av dixwest, lewra lêvên wî ji germê diperitîn. 
Lêbelê wî mecal nebû bersiv bide. Her wekî ku wî bi îşaretên 
çavan rewşa êşdara xwe vedigot. 

Min jî devê meter vekir û ber bi wî ve dirêj kir, ji navbera 
birîndarên biçelcê bi wêdetir ev dengê îkreme hate bihîstin: 

“-Av! Av!.. Xuda ji we razî be dilopek av bidin min!..” 

Çi dema kurmamê min Haris ev feryada wî bihîst, bi îşareta 
çavên xwe ji min xwest ku ez avê ji îkreme re bibim. 

Ez li ser sêliha kelîyayî bilezûbez di navbera şehîdan de 
çûm, min xwe gihand îkreme û min meter jê re dirêj kir. Dema 
îkreme dikir destê xwe bigihîne meter dengê nalîna îyaş hate 
bihîstin, digot: 

“-Ji kerema xwe dilopek av bidin! Ji bo rizaya Xuda dilopek 
av bidin!...” 

Çi dema îkreme ev feryad bihîst, destê xwe ji meterê avê 
kişand û bi îşaretkî ji min re got; avê ji îyaş re bibe. Wî jî wekî 
Haris ji avê nevexwar. 

Min jî rahişt meter û di navbera şehîdan de bilez gerîyam, 
dema ez giham Iyaş, min peyvên wî yên dawîyê dibihîstin, wî 
digot: 

“-Ya îlahî! Me di ber doza îmanê de hîç xwe neda paş û canê 
xwe jî feda kir! Êdî merteba şehadetê ji me re zehf nebîne, wê 
bide me û xetayên me efû bike!” 

Xuyabû ku êdî îyaş şerbeta şehadetê vedixwar. Wî ew ava 
ku min jê re anîbû dît, lêbelê wextê wî nemabû ku wê vexwe.. Wî 
bes karîbû kelîma şehadetê temam bike. 

Derhal ez vegerîyam, bilezûbez çûm cem îkreme; dema min 
meter jê re dirêj kir, min dît ku wa ye îkreme jî şehîd bûye! 

Min ji xwe re got; naxwe bila ez bilez biçim bigihim kur- 
mamê xwe Haris. 

Ez bilezûbez çûm ji bo bigihim wî. Lê çi feyde! Ew jî li ser 
sêliha kelîyayî peritîbû û wilo rûhê xwe teslîm kiribû... Mixabin, 
meter di navbera sê şehîdan de tije av mabû li erdê . 26 

Huzeyfe - Xuda jê razî be - haletê rûhîyye yê xwe yê di wê 
gav û demê de wiha îfade dike: 

“-Ez di heyata xwe de li gellek hadîse û bûyeran rast hatim. 
Lêbelê yekî ji wan jî ez evqas hestgerm nekiribûm û neanîbûm 
heyecanê. Digel ku di navbera wan de ti peywendîyeke lêzimtîyê 
nebû jî, min bi gibte û heyran-mayîn li halê vanên ha lcu ewqas 
ew ji hev re hevgem, fedakar û bi şefqet bûn [yanî nefesa dawîya 
xwe jî di nav fezîletê de didan wekî ku ew li heyatê jî wilo bûn. 
Ew bi hesta ayeta pîroza ku dibêje; “bes wek misliman bimrin” 
di nav hewl û geyretan de bûn ji bo xatiran ji heyatê bixwazin] 




26. Li Hakim, Mûstedrek, III, 270eyan binêrin. 

temaşe dikir û wê rewşa wan wek celadeteke mezina îmanê 
şopên kûr li ser hafîza min hiştin...” 

Cenabê Heq Teala nefesa dawîya me temaman bi husna 
xatîme bi encam bide. Bila nefesa dawîya me li dinyaya fanî 
bike nefesa pêşîna me li wusleta ebedî... 

Amîn!.. 








çH'efesa ^xfawîn 

- 2 - 



Gaye’ya heyatê ew e ku mirov karibe wek evdekî baş bijî 
û wek evdekî baş can bide. Lewra hedef, ew e ku mirov 
karibeji heyata nezîha Hezretê Pêgember -dirûd û silavên 
Xuda lê bin- ê ku Cenabê Heq ew ji beşerîyetê re kiriye 
xelat û ji tevna dilê wî para xwe wergire; û karibe bibe 
evdekî kûr, tenik, reqîq û hessas. 

Ji bo mirov karibe wek evdekî sipehî xatiran ji vê alema 
fanî bixwaze, zerûrî ye ku mirov nefesên xwe yên bijimar ji 
bo nefesa dawîn hazir bilce. Yanî ji bo heyateke mesûda axretê, 
heyateke dinyayê ya bi emelên salih mûzeyyen-ldrî, bi feyz, bi 
hizûr û li ser îstîqametê elzem e. Lewra çawa ku hedîsa şerîf de 
hatiye gotin: 

“Insan li ser çi halî bijî, ew li ser wî halî dimre û ew li ser çi 
halî bimre jî ew li ser wî halî tê heşrkirin .” 27 

Ji bo vê bêjimar nimûne hene. Yek ji van nimûneyên tije 
îbret û hikmet jî ev e: 

Li Adapazarîyê mûezzinek hebû, di piştî nimêja nîvro de 
dema wezîfa xwe temam û îkmal dikir, ji bo sohbetê dihat cem 
bavê mûhteremê min Mûsa Efendî -quddîse sirrûh- ew li bîsîklêtê 
siwar dibû û di şewqa kesk de ji vî rexî derbasî rexê din dibû. Di 
vê navê de erebeyek bilezûbez tê, li ber şewqa sor jî nasekine û li 
mûezzin efendî dixe. Mûezzin ji ber şiddeta lêxistinê bi hewayê 
ve dipeke û li erdê dikeve. Dema ew li erdê dikeve jî di nefesa 
dawîya xwe de bi deng û bi îştiyaq diqêrîya, digot; “ya Rebbî, ez 
têm cem te!.. ” Ev wek îfadeya wî ya dawîyê ya aîdê vê dinyayê 
bû. Hem şifêrê ku erebe lê dabû, hem jî mirovên li wir hazir 
dengê mûezzin dibihîstin. 

Ha hemû mesele ev e ku mirov karibe di dema dawîya ernrê 
xwe de bi sirûr û hizûr biçe cem Xuda. Yanî mesele ev e ku her 
kes di wê dema tirsnaka xewna xwe de hest bi keyfxweşîyê bike 


27. el-Mûnawî, Feyzûl Qedîr, Şerhû’l-Camîûs-Segîr, V, 663 

û bibêje; “ya Rebbê min, ez têm cem te!.” Cenabê Heq Teala vê 
bextiyarîyê bixe nesîbê me tevan! Amîn!.. 

Bi îfadeya mirovên berê: 

“Cêrê avê di rêya avê de dişike... ” Ev derbû-mesele, xuy- 
abûn û tezahureke zehf manedara vî halî ye. Yanî dema dil li 
jîyanê bi çi tiştî ve zehf meşxûl bin, dema ew dimrin jî bi wî tiştî 
ve meşxûl dibin. 


Helbet îstisnayên vê jî hene. Yanî ji bo evdek karibe nefesa 
dawîya xwe bi îmanê bide, heke çi qeder wî heyateke ji emelên 
Salih tije dewam kiribe jî divê bawerîya xwe bi emelê xwe 
neyêne û bi çavê qet‘î lê nemeyzîne ku ewê bigihîje rehma Xuda 
û ewê li ser îmanê bimre. Berevajîyê jî evdekî çi qeder ketibe 
gunehan jî bil ali heyata suflî ya xwe nemeyzîne û bi wê hêvîya 
xwe ji rehma Xuda qut nelce. Lewra bi çi awayî bûna nefesa 
dawîn, sirreke îlahî ye. 


Di Kitêba Pîroza me de evdên salih ên ku mûcadele dikin 
ji bo di nefesa dawîn de îmana xwe xilas bikin wek şexsîyetên 
nimûneyî tên şanîdan. Berevajîyê vê jî, ew serencam û aqîbeta 
wan evdên ku di demekê de emrekî salih dewam dikirin; lêbelê 
paşê ji nefsanîyeta xwe re ram bûne, ji bo kufrê dûçar bûne û 
wisan mirine jî wek lewheyeke îbret-girtinê şanî dide. 

Çawa ku Îblîs, Qarûn, BeTem bin Ba‘ûra bi wî îlm û îrfa- 
na ku kesb kiribûn nefsa xwe pê tezyîn û paqij nekiribûn. SeTebe 
jî sehabî bû, ji bo dirav û serweta xwe ya dinyayî temalcarî kir û 
nefsa xwe paqij nekir. Evên ha bariztirîn nimûneyên wan bûne. 



Ji xwe malûm e ku Îblîs pêşî li cem Heq Teala xwediyê 
meqamekî bilind bû. Lêbelê wî di encama kibra xwe de fermana 
Cenabê Heq Teala, qudret, ezemet û heşmeta wî nedît û îddîa 
kir ku ew ji Hezretê Adem çêtir e. Ji ber ku wî di xwe de şeref 

û hebûn wehm kir, wê jî ew ajote ser mûxalefeta Rebbê wî. Di 
netîcê de ew wek zebûnê kibr û înada xwe ebedîyen perîşan bû. 

Qarûn jî berê mirovekî feqîr û salih bûye. Di piştî Hezretê 
Mûsa de wî ji her kesî zehftir û çaktir zanîbû Tewratê tefsîr û 
şîrove bike. Bi bereketa dûaya Hezretê Mûsa îlmê sîmya’yê 
jê re hatibû bexşlcirin. Lêbelê paşê ew bi hewesa nefsa xwe û 
desîseyên Şeytên xapîya û dilê wî meyla dinyayê kir. Kilîlên 
xezîneyên wî ewqas mezin bûn ku heta komeke xurt zor karîbû 
wan hilgire. Ew bi vê hate xapandin û di gera zengînîya şemûs 
û serxweve-çûyî de xeniqî. Lêbelê çi dema Hezretê Mûsa jê 
xwestibû ku ew zekata malê xwe bide, ew kete cur’et û mekro- 
hîyeke ewqas bêşerm û fehêtî ku jê re bibêje; 

“-Ma te çavê xwe berda malê min? Min bi xwe ev qezenc 
kirin.” Malê wî bû sersebebê serxwe-veçûn û helaka wî. 

Bi vê gotina xwe re Qarûn, destpê kir êdî çavnebarî ji 
dereceya manewî ya Hezretê Mûsa û Hezretê Harûn kir. Qarûn 
di heseda xwe ya ji Hezretê Mûsa de ewqas zêde çû ku karibe 
bêbextîya namûsê bixe stûyê wî û ew di ekam û netîca wê de 
digel xezîneyên xwe yên ku pê xwe mezin dikir, bi hev re ketin 
binê erdê û ew çû helakê. 

Jibîrkirina xwediyê milk ê heqîqî Cenabê Heq Teala; û dilê 
xwe dana dinyaya ku hîle û xapxapokên wê yên wekî mal, milk 
û meqam jî hene, dijwartirîn geflet e. 

Bel‘am bin Baûra jî, Xuda Teala îsmê azemê xwe bi wî 
dabû hînkirin, ew evdekî salih û xwedî keramet bûye. Ev zat, di 
nav kurên îsraîl de jî wek alim û welî dihate naskirin. Feqet di 
dawîyê de ji ber ku wî meyla hewes û arzûyên xwe yên nefsanî 
kir, wî wezîyeta manewî ya xwe jidestda, heta ew di paşîyê de 

welc bê-îman jî mir. Ev hadîse û rûdan di Qur’ana Pîroz de wiha 
tê ragihandin: 

“Xebera wî yê ku me ayetên xwe dabûnê, ji wan re bix- 
wîne; paşê ew ji wan derket, paşê şeytan bi dora wî ket, paşê 
jî ew bû ji rêşaşan. Heke me bixwestaya, me dê bi ayetên xwe 
mertebeya wî bilind bikiraya, lêbelê ew ma bi dinyayê ve û li 
pey hewesa xwe çû [ew ji bo ehmeqtî û şaşbûnê dûçar bû]. Meseleya 
wî wekî meseleya seg e; heke tu bi ser de biçî, ewê bike helke- 
helk, heke tu bi ser de neçî jî, dîsa ewê bike helkehelk! Ha 
ev e, rewşa wê civaka ku ayetên me diderewînin. Vê qisseyê 
bibêje, da ku ew tefekkur bikin .” 28 

Nimûneyelc ji esrê seadetê jî, ji bo wan kesên ku pêşî 
heyateke xweşa evdînîyê dijîyan; lêbelê paşê ew bi dinyayê hatin 
xapandin, bedbext bûn û seadeta ebedî ya xwe bi sefaleteke ebedî 
guherandine jî hal û rewşa Se‘lebe ye. Di serê pêşîn de Se‘lebe 
xwe ji mizgeftê û ji sohbeta mezinê me pêgemberê Xuda [dirûd 
û silavên Xuda lê bin] nedihişt. Lêbelê piştî ew bû xwedî mal 
û milk, hezkirina dinyayê kete dilê wî. Piştî demelcê wî terka 
cemaetê kir, heta ew li ferza malê xwe zekatê jî îmtîna û asê bû 
û ew ji bo aqîbeteke hezîn û gemnak dûçar bû.. Heke çi qeder 
ew di paşê de ji ber ku li şîreta pêgemberê Xuda [dirûd û silavên 
Xuda lê bin] guhdarî nekiribû poşman bûbe jî, dema wî di nav 
perpitîneke bê feyde de can dida, ev îfadeyên pêgemberê Xuda 
[dirûd û silavên Xuda lê bin]: 

U -Ya Se'lebe! ew malê hindik ê ku tu karibî şukrê wî bikî, ji 
wî malê 





28. Eraf, 7/175-176 

zehf ê ku tu nikaribî şukrê wî bikî, çêtir e.” çingênî ji guhên 
wî dianî . 29 

Ev rewş û halê şexsîyetê mezinê tarîxa Tesewwufê Hezretê 
Sufyanê Sewrî jî pirr bi îbret e: 

Hezretê Sufyanê Sewrî di emrê ciwanîya xwe de piştxûz 
bûbû. Kî sebebê piştxûzbûna wî jê dipirsî, wî ev bersiv dida 
wan: 

“-Xoceyekî min hebû, min îlm jê tehsîl dikir. Di ber mirina 
wî de heke çi qeder min kelîma tewhîdê jê re telqîn kiribe jî, 
lêbelê wî nekarî kelîma tewhîdê teleffuz bike. Dema min ev halê 
wî dît, wê ez piştxûz kirim.” 

Wekî ku hate dîtin aqîbet mechûl e. Welcî nimûneya sêhrba- 
zên Firewn, hinek mirov hene ku li ser delaletê jîyane; lêbelê 
di axirê emrê xwe de gihane hîdayetê. Wekî nimûneya Qarûn û 
BcTam bin Baûra jî hinek mirov hene ku li ser hîdayetê meşîne; 
lêbelê di axirê de deftera xwe bi xusranê girtine. Naxwe însanek, 
di kîjan meqamê manewî, mertebe û çêtirbûnê de dibe bila bibe, 
nefs û şeytan tim û daîm li hemberî wî di kemînê de ne, ew kengê 
firsenda xwe lê bibînin, ew karin lingên wî ji ser sîrata mûsteqîm 
bişemitînin. Lewra wekî ku di Qur’ana Pîroz de hatiye ragihan- 
din, Şeytan ji cenabê Heq Teala re got: 

“Ezê li ser sîrata mûsteqîm rûnim û li ber mirovan 
kemînê deynim da ku wan ji rê bixim !..” 30 û dubare heta roja 
vejînê mohlet jê xwest. Ji ber îmtîhanê jî Xuda Teala ew mohlet 
jê re daye. 


29. Li Teberî, Tefsîr, XIV, 370-372; îbnû Kesîr, Tefsîr, II, 388, binêrin. 

30. El- ‘Eraf, 7/16. 

Dîsa şeytên îtîraf ldriye ku evdên bi îxlas ên Xuda Teala ji 
vê teselluta wî hatine îstisna-kirin: 

“Îblîs got: Xudayê min! Naxwe heta roja ku însan dîsa 
bêne sagkirin mohletê bide min. Xuda jê re got: Bi rastî ew 
mohlet ji te re hatiye dayîn; heta roja dema pêzan! Îblîs got: 
Ez bi îzzeta te bikim; ezê wan tevan ji rê derxînim! Lêbelê ji 
navbera wan ew bendeyên te yên dilxalis na! ” 31 

Ji bilî pêgemberan, wekî din ji ti mirovekî re garantî nîn e ku 
lingên wî dê ji ser sîrata mûsteqîmê neşemitin û ew ji wê xeterê di 
selamretîyê de ye. Ji ber vê sebebê divê her evdê mûmîn, di bara 
nirxandin û biha-pêdana nîmeta ernrê ku jê re hatiye bexşkirin 
de bi awayekî layiq û ciddî geyret û cehdê bike. Dîsa çareya 
tekane ji bo xilasbûna ji ferfitîna sar a mirinê, geyret-kirina ji 
bo jîyîna emrelcî salîhane ye. Lewra ew mirovên ku ji mirinê re 
hazir in, ew ji mirinê natirsin tam berevajîyê vê ew mirinê wek 
wesîleya wusleta ebedî werdigrin. Ev bendeyên mesûd ên Xuda 
gihane hizûra ku zanibin “mirinê xweşik bikin” lêbelê ewên ku 
heyatelce gafîlane dijîn û axreta xwe mehû dikin, ew ji cansojî û 
gera tarîya mirinê xilas nabin û ji hestpêkirina ferfitînên sar ên 
wê jî rizgar nabin. 

Hezretê Mewlana çi xweş dibêje: “Kurê min, mirina her 
kesî di rengê wî de ye. Mirin, ji bo mirovên ku dijminahîya wê 
dikin, jê nefret dikin û nafikrin ku ew wesîle ye, wan digihîne 
Xuda Teala, wek dijminekî tirsnak dixuyê. Lêbelê mirin li hem- 
berî mirovên ku dostanîya wê dikin û jê hez dikin jî wek dost 
derdikeve, xuya dibe.” 





31. Sad, 38/79-83. 

“Ey canê ku ji mirinê ditirse û direve! Heke tu eslê kar û 
gotina rast dixwazî, di rastîyê de tu, ne ji mirinê ditirsî; lê tu ji 
xwe ditirsî.” 

“Lewra ew tişta ku tu di eyneya mirinê de dibînî û jê dibiz- 
dihî, jê ditirsî ne çehreya mirinê ye, lê rûyê mekrohê te ye. Rûhê 
te dişibihe darekê. Mirin jî pelê wê darê ye. Her pel jî li gorî 
cinsê darê ye.” 

Ha evdek, dema di heyata dinyayê de ji ezperestîya xwe 
derbas bibe û di îstîqameta sifetên melekî yên di rûhê xwe de 
meknûz merheleyan qut bike, yanî heke ew bigihîje sirrê “ mirina 
berî mirinê” hingê mirin, ji xeyalê bi wêdetir wek gava pêşîna 
mecbûrî ya wusleta Rebbê mûezzem û mûteal tê dîtin.. Bi vî 
awayî ew mirina ku di pirranîya mirovan de dibe sersebebê tirsê, 
ew di dilan de dibe heyecana gihiştina “Refîqê E‘la” yanî “dostê 
bilindtirîn”. 

Çaxê dawîna Resûlê Xuda [dirûd û silavên Xuda lê bin], ew 
dema wusletê bû ku di zirweya vê heyecan û îştiyaqê de jîyabû. Ji 
ber ku wî di dirêjahîya emrê xwe de di her halûkarî de bi meheb- 
bet îtaeta fermana Rebbê xwe kiribû, ew berî bimre miribû û 
wefata xwe ji xwe re kiribû şeva erûsa xwe. Çawa ku ji Hezreta 
Aîşe û ji Hezretê Elî -Xuda ji wan razî be- hatiye rîwayetlcirin, 
gotine; berîya wefata Resûlûllah -dirûd û silavên xuda lê bin- bi 
sê rojan cenabê Heq her roj Cebraîl -silavên xuda lê bin- dişand 
cem Resûlê xwe. Bi vî awayî hal û xatirê wî pirsîbû. Dema bûbû 
roja dawîn vê carê Cebraîl -silavên xuda lê bin- bi melekê mirinê 
Azraîl -silavên xuda lê bin- re hatibû cemê. 

Cebraîl -silavên xuda lê bin- jê re got: 


“-Ey Resûlê Xuda! Melelcê mirinê destûrê ji te dixwaze, ji 
bo were cem te! Hal-hal e berîya te wî destûr ji ti lcesî nexwestiye M 

ji bo biçe cem wî! Di piştî te de jî ew destûrê ji ti kesî naxwaze 
ji bo biçe cem wî! Destûra wî bidin!” 

Melelcê mirinê çû hundur li pêşîya mezinê me Pêgember 
[dirûd û silavên Xuda lê bin] sekinî û jê re got: 

“-Ya Resûlellah! Xudayê mezin ez şandime cem te û ji min 
re gotiye ew çi fermanê li te bike, tu bi xebera wî bike! Heke tu 
bixwazî, ezê rûhê te bistînim! Helce tu bixwazîjî ezê rûhê te ji te 
re bihêlim! [Tu çi dibêjî?]” 

Mezinê me Pêgember [dirûd û silavên Xuda lê bin] jê pirs 
kir, jê re got: 

“-Ey melekê mirinê! Ma bi rastî tu yê wiha bikî?” 

Azraîl -silavên xuda lê bin- jê re got: 

“-Ferman ji me re hatiye dayîn ku di her xusûsê de tu çi emrî 
bikî, ez bi xebera te bikim!” 

Cebraîl -silavên xuda lê bin- got: 

“-Ey Ehmed! Xuda bêrîya te dike! ” 

Mezinê me Pêgember -dirûdû silavên xuda lê bin- jî got: 

“-Ya li cem Xuda çêtir û mayendetir e. Ey melekê mirinê! De 
heydê wê fermana ku ji te re hatiye davîn bîne cih! Rûhê min û 
canê min bistîne!” 

Legeneke avê li cem mezinê me Pêgember [dirûd û silavên 
Xuda lê bin] bû, wî du caran destê xwe di nav wê avê de noq kir, 
destên xwe şil kirin û ew bi rûyê xwe de birin û anîn ii got: 

“-La îlahe îllellah! Eş û dijwarîyên mirinê eql ji serê mirov 
dibin.” Paşê wî destê xwe rakir, berê çavê xwe da qarçilcê xênî 
1 û wiha got: 

“-Ey Xudayê m! Refîqê E'la, Refîqê E‘la [dostê bilindtirîn, 
dostê bilindtirînj!...” Wî emrekî ji tezahur û xuyabûna çendîn 
xatira û bîranînên ulwî tije, li pey xwe hişt û ew bi îştiyaq û eşqa 
ji Rebbê xwe, ji vê alema fanî hicret kir û çû alema heqîqî 32 

Mûtesewwufê mezin Hezretê Mewlana jî piştî heyateke bi 
feyza evdînîyê jîyabû, wî nefesa dawîna xwe de jî bi heyecana 
wusletê jîyabû. Telebeyê wî Husameddîn Çelebî wext û dema 
xatirxwestina wî ji vê dinyayê wiha diguhêze, vedibêje: 

Rojekê Şêx Sedreddîn bi giregirên derwêşan re hat Mewlana 
di nivîna nexweşîyê de zîyaret kirin. Wan halê Mewlana dîtin û 
pê gemgîn bûn. Şêx Sedreddîn got: 

“-Xuda şîfayên acîl bide! Ez hêvîdar im, tu bigihîjî sihheta 
xwe ya temam.” 

Li ser vê gotina wî Mewlana jî got: 

“-Êdî bila şîfa li we bimbarek be! Bi qasî para mûyekî 
mesafe di navbera aşiq û maşûq de maye. Ma tu naxwazî ku ew 
jî rabe û nûr tevlîhev bibin?” 33 

Mewlana ew mirina ku ji bo mirovan sebebê tirs û fîkaran 
bû, wekî kabûsekê nedîtiye, berevajîyê vê wî ew xilasbûna ji 
gurbetê û wek gihiştina Cenabê Heq Teala yê xwediyê Husna 
Mûtleq yanî sipehîtîyên bêdawî wergirtiye. Ew di çarmalikeke 
xwe de hesta xwe ya ji mirinê wiha îfade dike, vedibêje: 


“Dema ez bimrim ji min re nebêjin; mir. Lewra ez mirî bûm, 
bi mirinê sag bûm. Dostê min rahişte min û ez birim... ” 


32. Li îbnû Se‘d, Tebeqat, II, 229,259; Belazûrî, Ensabû’l-Eşraf, I, 565; 
Ehmed bin Henbel, VI, 89.’ Binêrin. 

33. Li Ebûl-Hesen en-Nedwî, Tarîxa Lîderên îslamê, cild, I, rûpel, 449’an 
binêrin. 

Bi vê sebebê Hezretê Mewlana ji bo wê dema xatirxwestina 
ji vê dinyayê gotiye: “Şeva Erûsê” [Şeva Dîlanê]. 

Bêşiwar heyata bi hizûra li dinyayê ya dostên Heq Teala 
û erbabên dil yên wekî Hezretê Mewlana, Yûnus Emre û Ezîz 
Mehmûd Hudayî, di alema qebrê de jî berdewam dilce. Ev 
malikên li jêrê, hizûreke wiha terennum dikin: 

Mirin ji bo rindo welatê bihara asûde ye, 

Dilê wî li her deverê bi salan wekî pixêrîyê dû derdixe... 

U di wê qebra di bin dara hînika serwê de razayî, 

Her seherê gulek bel dibe, her şev bilbilek dixwîne... 


Yehya Kemal 


Ji bo mirov karibe pêşwazîyê li mirineke bi vê sipehîtahîyê 
bike, divê mirov ji ezperestî û îhtîrasan xilas bibe, heyatelce di 
îstîqameta fermanên îlahî de bijî û xwe ji bo nefesa dawîn hazir 
bike. 

Rebbê me di ayeta pîroz de wiha ferman dike: 



“Heta yeqîn [mirin] were te; îbadetê her ji Xudayê xwe re 
bike !” 34 

Ha ev destûr e ku heyata hemû dostên Heq Teala xulase 
dike!.. 

Her dilê arif û aşiq, wê heyata ku Heq Teala bi emanetî 
daye wan tim û daîm li ser sîrata mûsteqîm bi evdînî û îbadetê 
dixemilînin û tim di nav geyret û hewldanên de dibin ji bo xwe 





34. Hicr, 15/99 







Nefesa Dawîn -2- 


biguhêzin dereceya “qelbê selîm” ewê ku ji cem Xuda Teala 
bedel û mûkafata îbadetê ye. Yanî ew xuyahîya îbadetê, ya ku 
pêgemberê Xuda [dirûd û silavên Xuda lê bin] di nefesa dawîya 
xwe de digot û terennum dikir; “Refiqê E ‘la, Refiqê E ‘la/dostê 
bilindtirîn, dostê bilindtirîn... ” di wan arifên ku li ser rêç û şopa 
wî çûne de jî her berdewam kiriye. 

Çawa ku yek ji van dostên Heq Teala jî Mehmûd Samî 
Efendî -quddîse siruhu- ye, ewê ku geyret kiriye û hewldaye 
temamê heyata xwe li ser rêç û sunneta Resûlûllah [dirûd û 
silavên Xuda lê bin] bijî, rewşa wî ya di nefesa dawîya wî de jî ji 
bo me çi nimûneyeke sipehî ye. Samî Efendî dostekî Heq Teala 
bû ku dilê wî ji evîn û hezlcirina pêgemberê Xuda [dirûd û silavên 
Xuda lê bin] mişt û tije bû. Çawa ku mirovek di berfê de birêve 
diçe û li dûv wî şopa lingên wî çêdibin; paşê ew kesên ku li pey 
wî tên jî wan şope-pêyan taqîb dikin û rêya rast dibînin; ha Samî 
Efendî jî bi vî awayî şopa pêgemberê Xuda [dirûd û silavên Xuda 
lê bin] taqîb kiriye û emrê xwe derbas kiriye.. Wek xuyahîya vê jî 
wî nefesa dawîya xwe jî wekî ku di temamê heyata xwe de jî wilo 
bû, dîsa bi evîn û heyecana pêgemberê Xuda [dirûd û silavên 
Xuda lê bin] di cîrantîya wî de û di esnaya ku ezana teheccudan 
dihat xwendin de teslîm-kirina rûhê xwe jê re bû nesîb.. Ew 
mirovên ku di wê demê de li balê bûn dibihîstin ku ji zimanê wî 
bes ev lefzên ha dihatin bihîstin: 

“Ellah, Ellah, Ellah!...” 

Di rastîyê de ne zimanê wî tenê, lê temamê hucre/şaneyên 
wî jî bi cesedê wî û rûhê wî re daîm digotin; “Ellah”.. 

Wel hasil hemû mesele ev e ku mirov karibe wek evdekî baş 
bijî û wek evdekî baş jî canê xwe bide. Lewra tişta ku Cenabê 
Heq ji me arzû dike ev e; em karibin ji heyata nezîh û tevna dilê 
Hezretê pêgemberê Xuda [dirûd û silavên Xuda lê bin] para xwe 

wergirin û em bibin evdekî zerîf, kûr, zirav, reqîq û hessas. Heke 
mirov lcaribe bi dengê ulwî yê xwe dilê xwe bide Heq Teala, 
hingê mirov dikare bibe mezher û xuyageh ji bo îltîfata Rebbê 
xwe ya ku dibêje; “çi xweş evd e!” Ev mehebbet û rûhanîyeta 
îlahîji bo galib bibe, divê dilê mirov ji qirêj û zengarê paqij bibe 
ji bo tava nûra Heq Teala di wî dilî de rohnî bide... Di encama vê 
rewşê de jî -înşaellah- her nefesa ku em distînin ewê di mahîyeta 
hazirîya ji bo nefesa dawîn de bibe. 

Li alîyê din, hemû windahî û zirarên manewî di encama 
jibîrlcirina Xuda Teala çêdibin. 

Xuda Teala di ayeta pîroz de ferman dilce, dibêje: 



“Hûn nebin wekî wan kesên ku Xuda ji bîr kirine, ji 
lewma Xuda jî nefsa wan bi wan daye jibîrkirin! Ha ew, fasiq 
bi xwe ne .” 35 

Bi rastî hemû guneh, dema em Xuda ji bîr dikin, ew destpê 
dikin û dikevin dewrê. Lewra însanek, dema dibêje “Ellah” û 
haya wî ji heqîqeta mirinê hebe, ew bi haydarî li ser îbadet û 
hereketên xwe radiweste û ew bi hessasîyet hewl dide ji bo di 
jîyana xwe de ti canekî neêşîne. Yanî ew ne bi zimanê xwe, ne jî 
bi tevger û bizavên xwe strîyekî di mirovekî re dike... 

Hezretê Yûnus Emre vê nezaketê çi xweş îfade dilce: 

Dil textê Xuda ye, 

Xuda li dil mevzand 



35. Heşr, 59/19 

Herdu cîhan bedbext bûn 
Kî dil xirab bike jî 

Cenabê Heq Teala di Qur’ana Pîroz de gellek îqaz û 
şîyarîyan dide me û ji me re dide zanîn ka divê lêxistinên dilên 
me û nefesên me bi çi awayî bin da ku heyata me ji bo encameke 
gemnak dûçar nebe. Ji vê hêlê ve hemû mesele ev e ku mirov 
karibe di çarçoveya naveroka vê ayetê de bijî: 



“Gelî yên ku îman anîne! Çawa xwe parastin pêwîst be, 
wisa xwe ji Xuda biparêzin û hûn, her misliman bimrin.” 36 

Heke na, naxwe wekî din emr li vê dinyaya fanî çi dirêj be, çi 
kurt be, tiştekî îfade nake. Di encamê de hemû emr û temen ji bo 
tecellî û xuyabûna vê îzahata îlahî mûxateb û berpeyv in: 

jl aL JLp çjJ L^jj^j ^jj ^jLS' 

“Roja ku ew qiyametê dibînin, ew dibin her wekî ku ji 
êvarekê, yan jî ji danê sibeheke wê pê ve U dinyayê nemabin .” 37 

Ji ber vê, her tişta ku em bikin ev e; evdînîyek, îbadetek û 
taeteke bi qasî wextê êvarekê, yan jî danekê sibehê ye.. Di vê 
xusûsê de ev şîreta Hezretê Cuneydê Begdadî çi îqazeke mezin e: 

“Saeteke dinyayê ji hezar salên qiyametê bi qîmettir e. 
Lewra li wir ti emelek nîn e ku mirovî bigihîne xilasîyê .” 


36. Alî îmran, 3/102 

37. Nazîat, 79/46 

Ha her mewsima li pêşîya me, her roj û saet; ji bo evdînî, 
îbadet û taetê firsendelce mezin e. Bi taybetî ew heca 38 ku di van 
rojan de were îfaldrin, ew bi serê xwe tenê telîmeke nefesa dawîn 
e.. Ew heca lcu menzere û dîmena wê sehne û dilca mehşerê ye... 
Ew îhramên ku mirov li wir li xwe dike, hewa û îklîma kefenî 
ye... Erefat; mekanê tobe û îltîcayê ye... Recma Şeytanan; di 
encama qutbûna ji peywendîyên dinyewî û nefsanî de gihiştina 
wê şiûr û pêhisê ye ka divê em çi qeder keviran li nefsa xwe 
bibarînin... Di dawîyê de em dibin wekî zarokekî ku nû ji dêya 
xwe bûyî wilo bê guneh, wilo wusleta Heq Teala di bîra xwe 
tînin.. Bi kurtî ew provayeke biçûk e ji bo her gav û qevzên ku 
em wan di nefesa dawîn de bavêjin. Cenabê Heq Teala heceke 
wiha ji bo me tevan îhsan bike! 

Ya Rebbî! Bûrandina emrekî wilo feyzdar bike qismetê 
me tevan ku em bi eşq û îştiyaqa gihiştina Cemala Îlahî nef- 
esa dawîna xwe bidin! 

Amîn!.. 


38. Ev nivîs, ji ber ku di wan mehên hec di wan de tê edakirin de hatiye 
weşandin, cih daye van îbare û çekuyan. 

Nefesa dawîn wekî eyneyeke bêhilm, şahîk û bê leke ye. 
Her însan, di vê eynê de sipehîtî û mekrohîyên temamê 
emrê xwe bi awayekî net û sade temaşe dike. Di wê 
anê de ti îtîraz û perdekeke gefletê peya nabe, nayê ber 
çav û guhan. Tam berevajîyê vê, hemû perde radibin 
û her îtîrafi eql û wijdana mirovî dixe hewa û îklîma 
poşmanîyê. Naxwe bila ew eyna ku em têde bipoşmanî li 
heyata xwe temaşe dikin, nebe nefesa dawîn!.. 

Nefesa dawîn; wekî eyneyeke bêhilm û berraq e. însan 
xwe bi awayekî tam net di nefesa dawîya xwe de nas dike. 
Mûhasebeya heyatê, li pêşîya qelbê wî û çavên wî tê şanîdan. Ji 
ber vê sebebê, ji bo însên menzereyeke ji dema mirinê bi îbrettir 
nîn e. 

Wekî ku di Qur’ana Pîroz de hatiye ragihandin, ew Firewnê 
ku heyata xwe li hemberî Xuda Teala bi îsyanê derbas kiribû, 
dema ew di behra sor de ji bo qehra îlahî dûçar bû, wî bi 
maneyeke rastîn xwe û emrê xwe yê ku ziyan kirî nas kir. Wî di 
nefesa dawîya xwe de fehm kir ku rûyê heqîqî yê selteneta nef- 
sanîya wî ya li dinyayê di heqîqetê de ji sefalet û xusraneke mezin 
pê ve ne tişteke din e, û wî di dilê xwe de hest bi poşmanîyeke 
dehşetdar kir. 

Xuda Teala di ayeta pîroz de ev rewş wiha daye zanîn: 

“Paşê, çi dema kete rewşa ku binav bibe, got: ‘Bi rastî 
min jî îman anî ku ji bilî wî Xudayê ku zaroyên Îsraîl pê îman 
anîne ti îlah nîn in û ez jî, ji mislimanan im !..” 39 

Lêbelê êdî tiştek nemabû ku were lcirin... Dema Firewn di 
gera behra sor de li ber xeniqînê bû, mecbûr mabû ku xwe bi 
heleqeya îmanê bigre. Lêbelê Xuda Teala jî wiha bersiva wî da: 

“Ma niha [tu hatî îmanê]? Halev e ku berê [di temamê emrê xwe 

de] te guhdarî nedikir û tu ji xirabkaran bûyî !” 40 




39. Yûnus, 10/90 

40. Yûnus, 10/91 

Ew kesên ku dema belayek tê serê wan eql digrin; lêbelê 
dema ew digihin selametiyê jî dîsa vedigerin ser harbûnî û 
serxweve-çûna xwe, encama îman-anîn, poşmanî û şîyarbûna 
wan a di nefesa dawî de ji xusraneke ebedî pê ve ne tiştelce din 
e.. Ji vê cîhetê ve hiştina tobe û poşmanîyê ji bo nefesa dawîn, 
sebebekî mezin ê xwe xapandinê ye. Çi gefleteke hezîn û gemnak 
e! ku mirov di nav lihevketên surprîzên heyatê û med-cezîrên wê, 
yanî nizmbûn û rabûnên wê de li qêrîna kûr û bêdengîya mirinê 
guhdarî neke, mirov wilo gafil bijî û hesab nelce ku mirov bi xwe 
jî her dê rojekê di wî derî re derbas bibe.. 

Cenabê Heq Teala di gellek ayetên pîroz de eşkere dibêje: 

"Me heyata dinyayê ji bo îmtîhanê aferandiye." 

Xuda Teala di vê ayeta pîroz de jî dibêje: 

“Her zindî dê mirinê t‘em bike, em we bi qenciyê û 
neqenciyê îmtîhan dikin. Hûnê, bes li me bêne vegerandin .” 41 

“Ew e, yê ku mirin û jiyan aferandine da ku we îmtîhan 
bike; ka karê kê ji we sipehîtir e ..” 42 Bi vî awayî ew, me şîyar 
dike da ku em xwe di gefletê de noq nekin û gaye û armanca 
aferandina heyata xwe ji bîr nekin. 

Ji ber vê, ew hemû nefesên ku em bi îbadet, mûamelat û 
exlaq didin ji bo nefesa dawîya me di hukmê pûsûlayê de ne. Di 
eynî zemanî de ew hê li vê dinyayê ji bo halê me yê li axretê jî 
tercuman e. 

îmam Gezalî -rehma xuda lê be- wiha dibêje: 

“Ewê ku li dinyayê negihabe zewqa merîfetê, ewê nikaribe 
li axretê jî zewqa mûşahedê biçêje. Ti kes, tiştekî ku li dinyayê 




41. Enbîya, 21/35 

42. Mulk, 67/2 

qezenc nekiribe û bedelê wî nedabe, nikare li axretê bibe xwediyê 
wî. Li vir, her kesî çi çandibe, ewê li axretê wî biçine. Her kes 
çawa jîyabe, ewê wilo bimre. Ew çawa miribe jî ewê wilo dîsa 
sag bibe. Ha em li dinyayê çi qederji bo merîfetê biser ketibin, 
yanî me çi qeder Heq Teala nas kiribe û bi mûcibê wê emel 
kiribe, li axretê jî emê ew qeder bigihîjin nîmetê wê.” 

Ji lewma her kes, bi nefesa ku dide û distîne di rastîyê de 
xwe ji bo ceza, yan jî mûkafata îlahî amade dike. Cenabê Heq 
Teala di vê ayeta pîroz de me evdên xwe, wiha hişyar dike, 
dibêje: 

“Gelî yên ku îman anîne! Xwe û malbata xwe ji agirekî 
biparêzin ku şewateka wî mirov û kevir in ...” 43 

“Dema cehennem were pêxistin û dadan, dema cennet ji 
bo ehlê wê were nêzîkkirin, dema ev hemû çêbibin, hingê her 
kes dizane wî çi xêr û şer ji bo xwe amade kiriye û bi xwe re 
aniye axretê .” 44 

“Ku rewş ev e, naxwe hûn bi ku ve diçin ?!” 45 

Ji vî cîhetî ve her însan, mecbûr e bala xwe bide ser wezîyeta 
xwe û bide ser cihê ku xwe jê re hazir dike. Divê ew vê jî, ji bo 
nefesa dawî nehêle û di dirêjîya emrê xwe de bi wê hessasîyetê 
bijî. Lewra çawanîya kar û zirarê û qezenc û windakirinê xasê 
heyata dinyayê ye. Êdî di qebrê de ti qezenc û windakirin ne 
mewzû-behs û mijara axaftinê ye. 

Ewên ku li ser axê bi surdarî, cazîbe û xapxapokên selteneta 
nefsanî, îzafî û fanî razî bibin û bi vî awayî wesfên rûhanî yên 


43. Tehrîm, 66/6 

44. Tekwîr, 81/12-14 

45. Tekwîr, 81/26 

xwe zeîf û qels bikin, bêşiwar ewê di bin axê de ji bo xusran û 
heqaretê dûçar bibin. Ji vê jî zêdetir, emrê me yê di bin axê de 
yanî heyata me ya qebrê jî mechûl e, ne pêzan e ka ewê çend 
caran bi qasî heyata me ya dinyayê bibe. Ji vê hêlê ve, wezîfa eslî 
ya mirovê ku xwedî eqlê selîm be, ev e; ew ji bo heyata dirêja 
qebrê û ji bo jîyana xwe ya di piştî wê de jî yanî ji bo alema 
bêdawîn hazirîyê bike. 

Li rexê din, di dilên mûmîn de rûyê reş ê mirinê bi nûra 
îmanê digihîje ronahîyê, êdî ew ji tirseke lerzokî derketiye û bûye 
mizgînîya vejîneke ebedî. Ew qebristanên ku ji adresên dost û 
hevalan tije ne, ew ji bo ehlê îmanê ne warê tarîtîyan e; lêbelê ew 
cih û warê îrşad û îqazeke bêdeng e. Ji bo mûmînekî xwedî şiûr 
jîyan, heqîqetek e ku ew û mirin di nav hev de ne. Ji vî cîhetî ve 
mûmînê heqîqî, însanê bi mirinê re haşt û lihevhatî ye. Lewra ji 
ber ku ew jê re bi hazirî jîyaye, dilê wî, rehet û aram e. Bi kurtasî; 
ji bo nefesa dawîna me bibe sipehîtirîn an û dema me, divê em bi 
dilekî tije mehebbet bi Heq Teala ve pêbend û girêdayî bibin. Di 
rewşeke berevajîyê vê de, “heyateke ku bi hezkirina ji dinyayê 
û nefretkirina ji mirinê” bi dawî bibe, ewê bi zîyan û xusranê bi 
encam bibe. 

Hazirîyeke kamil ji bo axretê, mûmkin e mirov wê wiha 
xulase bilce; divê mirov xwe bixe çarçoveya wan “wesfên ku 
Rebbê me di Qur’ana Pîroz de gotiye; ez ji wan hez dikim” û 
mirov xwe di nav wan de bibîne. Ew jî ev in ku mirov di netîca 
teqwa, zuhd û îhsanê de xwe bi wesfên cemalî yên wekî mer- 
hemet, dilovanî, şefqet, diltenikî, xizmetkarî, efûkarî, fedakarî, 
cangorîtî û sebrdarîyê mûzeyyen bike û bibe evdekî ku Heq Teala 
jê hez dilce. Li gorî vê divê mûmînek para xwe ji comerdîya 
Cenabê Heq Teala wergire û bibe xwediyê îkram û îhsanê. Divê 
ew teqwa û sedaqetê ji bo xwe bixe şîar. Li alîyê din jî, divê 
mirov xwe ji wan wesfên cehennemî yên ku Rebbê me ji wan 

hez nake û hîçepîla wî ji wan diçe jî dûr bilce. Ew jî ev in; gurûr, 
kibr, îsraf, zulim, fitne, geybet, gotegot, îftîra, derew. Ev jî beşeke 
mûhîma hazirîya ji bo nefesa dawîn pêktîne. 

Ji bo însan karibe nefesa dawîna xwe bi hunsa xatîme yanî 
li ser îmanê bide, pêşî divê ew qelbê xwe tezkîye bike. Yanî divê 
ew dilê xwe ji meylên mekroh û xirab paqij bilce û wî bi xeslet 
û taybetmendîyên baş û bilind bixemilîne. Lewra bi vî awayî 
gihiştina qelb ji bo qiwama teqwayê, ew ji bo rêwengîya heyatê 
bi qîmettirîn çirag û meş‘eleya hîdayetê ye. Ev îfadeyên Hezretê 
Mewlana jî her wekî ku vê mahîyeta tezkîyê îzah dikin: 

“Çêkirina gorê; ne bi keviran e, ne bi depan e, ne jî bi 
kulavan e. Divê tu di dilekî paqijê bêleke de, di alema paqijîya 
hundurê xwe de ji bo xwe gorekê bikolî û divê ji bo vê jî tu, li 
hemberî hebûna bilinda Xuda îddîa û ezperestîya xwe tine bikî.” 

Ji bo tezkîye bi maneya kamil çêbibe û qelb jî sewîye wer- 
gire, divê mirov ji hesta mehebbeta ji Xuda û Resûlê wî tije û 
mişt be. Mezintirîn elametê hezkirina ji Xuda jî îtaeta wî ye. Xwe 
xapandin jî ev e ku mirov li hemberî Xuda îsyan bilce; lê bi serê 
zimanê xwe jî bibêje; ezjê hez dikim. 

Cenabê Heq Teala di ayeta pîroz de wiha ferman dike, 
dibêje: 

“[Ey Resûlê min! Ji wan re] Bibêje: Heke bavên we, kurên 
we, birayên we, jinên we, xizm-eqrebayên we, ew malên ku 
we qezenc kiriye, ticareta ku hûn ji zerarkirina wê ditirsin û 
xaniyên ku hûn ji wan xweş in, ji we re, ji Xuda, pêgemberê 
wî û ji cîhada di rêya wî de hezkirîtir bin, êdî çavnêrîyê bikin 
heta Xuda fermana xwe bîne. Bêguman Xuda wê civaka 
fasiqan nayêne ser hîdayetê .” 46 


® 


46. Tewbe, 9/24 

Ji bo vê jî, divê em mehebbeta qudsî ya xwe ya ji bo Xuda û 
Resûlê wî di ser her tiştî re bigrin û divê em heta bi nefesa dawîya 
xwe jî bi wecd li ser vî halê xwe berdewam bin. Di xusûsa hezki- 
rina Xuda û Resûlê wî de sewîye wergirtina dilan, xwe di îfakirin 
û bicihanîna îbadet û emelan de nîşan didin. Ev wisa mûhîm e; 
lewra di navbera siwîye’ya wê evdînîya lcu dilê bi sewdayên 
dinyayê ve mayî û ji hezkirina îlahî dûr îfa dike û wê evdîya ku 
dilê ji eşqa îlahî tije û mişt îfa dike de ferq û cudahîyeke mûdhiş 
û mezin heye. 

Lewra ew mûmînê ku bi mehebbeta heqîqî bi Xuda û Resûlê 
wî ve hatibe girêdan, hal û hereketên wî, mûnasebetên beşerî yên 
wî û heyata wî ya îbadet û evdînîyê sewîye qezenc dike. 

Yekji wan xusûsên ku divê mûmîn di hazirîya ji bo nefesa 
dawîna xwe de zehf lê miqate be jî ev e ku ew karibe îbadetên 
xwe bi xuşûê eda bike. Lewra dema Cenabê Heq Teala di ayeta 
pîroz de wesfê wan mûmînên ku xwe ji agirê cehennemê xilas 
kirine, dijmêre, wiha dibêje: 


.d)(jjJJl j(l)jJ-jjJJl ^lîl di 

“Bi rastî mûmîn rizgar bûne; ewên ku di nimêja xwe de 
di nava tirsê de ne .” 47 


• ö jjf- jî-A ^jjjJl (jjji 

“Xwelî li wan nimêjkeran be ku ew nimêja xwe ciddî 
nagrin !” 48 


47. Mûmînûn, 23/1-2 

48. Maûn, 107/4-5 

Wekî ku hate dîn, Cenabê Heq Teala ji bo evdên xwe mûrad 
kiriye ku ew di nav ahenga qelb û bedenê de heyateke îbadetê ya 
wisan durust bijîn ku ew ji bo wusletê bibe merhele û qûnag. Ev 
mûrada îlahî jî, bêşiwar ne xasê bi nimêjê tenê ye; lêbelê ew ji bo 
rojî, hec, înfaq û hemû îbadetên dîtir jî zemîn û pêgehê pêktîne. 

Ji vî cîhetî ve, divê îbadetê rojîyê, qedrê nîmetan bi me bide 
zanîn, kezeba me ji cihê matem û şînan nêzîk bike û li hemberî 
mirovên ku di nav kêferata tinetî û xizanîyan de ber fetlûba dibin 
jî kûratîya hestan û dilsohtinê bi me bide qezenckirin. Di eynî 
zemanî de ji ber ku rojî; di wextekî mûeyyen de me ji hinek 
helalîyan jî dide dûrkirin, ew telqîn û dan-hînkirineke dîtir e, ji 
bo bi me bide zanîn ka divê em xwe çi qederê ji tiştên bi şubhe 
û ji heramîyan dûr bixin. Hec jî hîçbûna evdî li hemberî ezemeta 
îlahî di bîra wî tîne û pê dide zanîn ku divê ew bikeve hewa û 
îklîma kefenî û di nav tefekkur û şiûrê de heyateke evdînîyê bijî. 
Ew mûmînê lcu înfaqê dike jî divê di nav vê pêhis û şiûrê de be 
ku xwediyê heqîqî yê mal û milk Ellah Teala ye û ew bi xwe jî 
di cihê emanetdar de ye. Ji bilî vê jî ma ew mûmînê ku di hest 
û pêhisa înfaqê de be, yê çawa bi çavê xirab li malê dîgeran 
binêre?! Lêbelê pêhisa evdînîyê ya di bingeha îbadetan de bi qasî 
kûrahîya mehebbeta di dilan de dibe; ne jê zehftir û ne jê kêmntir. 
Dema dil ji gemar û jengarê paqij bibe, hingê îbadet jî digihin 
qiwama heqîqî ya xwe û li wir jî nûra tava Heq Teala diberiqîne. 

Dîsa em bi awayê ciwantirîn di jîyana nimûneyî ya mezinê 
xwe pêgemberê Xuda [dirûd û silavên Xuda lê bin] û sehabîyên 
wî de mûşahede dikin ka emê îbadetên xwe çawa di nav tirs 
û xuşûê de eda bikin. Pêgemberê Xuda [dirûd û silavên Xuda 
lê bin] ti sefheyeke jîyana xwe ji rastîya axretê cuda mûtalaa 
nekiriye û tim bal kişandiye ser vê rastiyê; divê em xwe bixin 
haletê rûhî yê di nefesa dawîn de. 


o 

Çawa ku sehabîyek hate cem pêgemberê Xuda [dirûd û 
silavên Xuda lê bin] û jê re got; 

“-Ya Resûlellah! Şîretan li min bike, lêbelê bila ew hindik 
û rindik be!” Vêca li ser vê daxwaza wî mezinê me pêgemberê 
Xuda [dirûd û silavên Xuda lê bin] jê re got: 

“-Nimêja xwe wekî nimêja wî kesê ku xatiran ji heyatê dix- 
waze, eda bike! Xebereke ku divê tu ji ber wê uzrê xwe bixwazî, 
nebêje! Hêvîya xwe ji tiştê di destê mirovan de jî qut bike ! ,M9 

Ji vê hêlê ve, em wek mûmînekî ku di hewldana hazirîya 
ji bo mirinê de ne, em mecbûr in ku wekî heyata xwe ya îba- 
detê, di mûamelatên xwe û tevgerên xwe yên beşerî de jî em ji 
Sunneta Senîyye feyzê wergirin û wan pê xweşik bikin. Divê em 
bibin evdekî wisan bihavil ku ummet ji destê wan û zimanê wan 
îstîfade bikin. Divê em karibin tiştê ku ji xwe re dixwazin wan 
ji birayên xwe yên mûmîn re jî bixwazin û em bigihîjin dîger- 
bînîyê. Di netîcê de jî mehebbeta ku em ji bo Xuda û Resûlê wî 
his dikin, divê ew di dereceyeke wisan de be ku hemû mexlûqa- 
tan bixe ber xwe û ew bibe navgîn ji bo em karibin bi nêrîna Heq 
Teala li wan binêrin. 

Yek ji xusûsên ku di hazirîya ji bo nefesa dawîn de mûhîm e 
jî ev e; em karibin hesta îhsanê di dilê xwe de sabit û cihgir bikin. 
Yanî em karibin her an û demê pevrebûna xwe bi cenabê Heq 
Teala re dabîn bikin û em tim xwe di bin çavdêrî û mûşahedeya 
îlahî de his bikin. Mezintirîn dilşadîya evdî ew e ku bi Rebbê 
xwe re bibe. Lêbelê ew eqlê ku bi qelbê xwe ve ne pêbend be û 
ji nefsa xwe re meglûb bûbe, ew ji îdraka vê dûr e. Yanî ew ji 
dilşadîya mezintirîn gafil û bêxeber e. 




49. îbnûmace, Zuhd, 15; Ehmed bin Henbel, Musned, V, 412 

Dîsa divê mûmîn mûtewekkil û bisebr be. Divê ew li hem- 
berî bahozên heyatê îtîdal û mûwazena xwe winda neke. Divê ew 
wan îmtîhanên giran ên ku di serê mezinê me pêgemberê Xuda 
[dirûd û silavên Xuda lê bin] re derbas bûne bihizire. Digel ku wî 
di heyata xwe de ji heft zarokên xwe şeş winda kiribûn jî dîsa di 
haletê rûhî yê wî de ti lerze û şaşbûnek çênebûbû. Divê mûmîn vê 
“riza” ya wî ya sipehî ya bi qedera Xuda bîne bîra xwe û divê ew 
sebr û metaneta wî ya di dema şehîdkirina apê wî Hemza -Xuda 
jê razî be- û sehabîyê guzîde yê ku pirr jê hez dikir Mûseb -Xuda 
jê razî be- de ji bîr nelce. 

Pirr zerûrî ye ku rêwîyê heqîqetê di vê alema fanî de bela 
û mûsîbetan bi sebrê, jibîrkerîyê bi zikrê, nankorîyê bi şukrê, 
îsyankarîyê bi taetê, nemerdîyê bi comerdîyê, xwedbînîyê bi 
dîgerbînîyê, şubhekarîyê bi yeqînê, riyakarîyê bi îxlas û tewa- 
zûyê, îsyanê bi tobê û gefletê bi tefekkurê berteref bike û bigihîje 
qiwama qelbî ya meqbûl.. 

Ji vê jî cuda, roj û şevên mûbarek bi taybetî jî ew wextên 
seherê ku bi zikrûllah tên îhya û sagkirin di vê alema fanî de 
ji bo nêzîkbûna ji Heq Teala an û midetên mûstesna ne ji bo 
firsendê. Tava seadeta axretê di reştarîya seheran de veşartî ye. 
Hemû dostên Heq Teala, yên ku hema bibêje wan mirin û heyat 
xistine nav hev û mezc kirine, wan di nava hestên mehebbet û 
xeşîyeta ji Xuda Teala di reştarîyên seheran de bi zikr û tefekkurê 
li rizamendîya Heq Teala gerîyane. Lewra ji bo aşiq û evîndarên 
Xuda seherên ku ji zikr û tefekkurê dûr derbas bûbin, ew bûne 
saetên hicranê. 


Xusûseke mûhîma din jî înfaqa di rêya Xuda de ye. Xuda di 
ayetên pîroz de wiha ferman dike, dibêje: 

- 

“Malên xwe di rêya Xuda de înfaq bikin, xwe bi destên 
xwe navêjin xeterê û di her hal û karên xwe de qenciyê bikin, 
bi rastî Xuda, ji qencîkarên rast û durust hez dike .” 50 

Mûfessiran xetera ku di vê ayetê de hatiye îfadekirin wiha 
îzah kiriye: 

“Bi sebeb tirsa ji feqîrtîyê, yan jî bi sebeb hezkirina ji din- 
yayê dûr rawestina ji fedakarîyê, ji înfaqê û ji cehd û geyreta ji bo 
xizmeta dînê xwe û ji bo bilindkirina dengê heqîyê ye.” Naxwe 
li gorî vê, divê her mûmîn, di her hal û karên xwe de di nav cehd 
û geyretê de be ji bo karibe di rêya Xuda de bi malê xwe û canê 
înfaqê bike. Lewra wekî vê heyatê her tiştên dinyayî yên din jî, 
her yek ji wan di stûyê me de emanetek e. Serfkirina van emane- 
tan di cihê wan de dibe qezenca ebedîyetê û bi sebeb nemerdî û 
meyla rehetîyê jî berhevkirin û cemkirina wan ji nefsa xwe re jî 
dibe sersebebê xusrana axretê.. 

Divê her mûmîn, di xusûsa înfaqê de vê lewheya îbretê ji 
bîra xwe demexe: 

Piştî cenaze di qebra wî de tê danîn kunn jî xwe bi bedena 
wî ve digrin. Di vê navê de xizm û eqrebayê wî jî tezîya xwe xilas 
dikin. Piştre dema mîratxwerên wî destpê dikin malê wî li xwe 
parve dikin, ax jî destpê dike bedena wî perçe perçe û tine dike. 
Ev herdu faîlîyet jî bi vê nêrînê, di eynî zemanî de tên meşandin 
û xilaslcirin. Li alîyekî bedena wî xilas û tine dibe, li alîyê dîtir 
jî serweta wî tê belavkirin. Rûhê wî bi heyret li vî halê wî seyr 

dike, li gellek kirinên xwe poşman dibe, dixwaze destên xwe 
li kabên xwe bixe; lêbelê ne li meydanê dest mane, ne jî kab û 
çok mane!.. Lêbelê emel mûstesna ne... Lewra emelên salih û 
teqwaya ku însên li dinyayê qezenc kiriye, dibin çêtirîn sermayê 
heyata axreta me. 

Hezretê pêgemberê Xuda [dirûd û silavên Xuda lê bin] fer- 
man dike, dibêje: 

“Qebr [li gorî emelan] yan bexçeyek ji bexçên Cennetê ye, 
yan jî kortekji kortên Cehennemê ye.” sl 

Welhasil; heyata me ya qebrê ku ewê heta bi qiyametê 
berdewam bike, ewê li gorî wezîyeta me û kirin û emelên me yên 
li dinyayê şekl û awa wergre. 

Ha karê wan mirovên ku xwe ji bo mirinê hazir dikin û diza- 
nin bimrin ev e ku mirinê ji xusranê xilas bikin, wê bi serkeftinê 
wergerînin û wê nexin matem; lê wê bixin “Şeva Erûsê”. Zabitê 
mûzeffer ê bi navê Mehmetçîk jî yek ji wan bextiyaran e ku piştî 
heyateke feyzdara li ser vê îstîqametê û vê fikrê jîyayî gihaye 
Rebbê xwe, ew şexsîyeteke nimûneyî ye ku bîranîneke bêhempa 
ji tarîxa şandara me re hedîye kiriye: 

Ev gêncê ku sîneya wî tij e îman bû, wî di Herba Çanakkale’yê 
de bi wan geyretên mûstesna yên ku têde nîşan dane jî gellek feyde 
temîn kirine. Ew di piştî herba Çanakkale’yê jî ranewestaye, lê vê 
carê jî ew ji bo mûdafaa [parastina] ji welêt çûye enîya Rojhilat. 
Ew di esnaya levdaneke xwîndar de bi awayekî giran birîndar 
bûye. Wî li pey xwe, ji bo nifşên hêtên bîranîneke ulwî ya duduy- 
an jî hişt û wî şerbeta şehadetê vexwar. Wiha ye: 

Zabit Mûzeffer beg jî di xeta êgir de şerr kir û li ser wezîfa 
xwe şehîd bû. Wî di nefesa dawîya xwe de di wê hûredema ku êdî 
deng jê nedihat û çavên wî jî nikarîbûn tiştekî vebêjin de zerfek 
ji berîka xwe derxist; paşê ji erdê rahişt qirşikekî li nav xwîna ku 
ji birîna wî dihat xist û ev hevok pê nivîsî: 

“-Leşker! Qible, li kîjan terefîye?!.. ” 

Leşkerên li hawîrdora wî jî berê wî Mûzeffer Begê ku dix- 
west berê xwe bide rexê Beytûllahê û wilo rûhê xwe ji Xuda re 
teslîm bike, dane rexê qiblê û arzûya wî anîne cih. Ev zabit, rûyê 
wî ji keyfxweşîya wusletê tije bû û wî rûhê xwe yê ezîz wek 
şehîd ji Rebbê xwe re teslîm kir. 

Ha evd, di dirêjîya emr û temenê xwe de meslek û meşgûlîyeta 
wî kîjan dibe, bila bibe, heke ew ji îstîqamet û rasta qiblê cuda 
nebûbe, di dema dawîna wî de jî Cenabê Heq Teala bi wesîleyekê 
berdana rexê qiblê dixe nesîbê wî. Ew kesên ku di heyata xwe 
ya kar de, di hêlîna xwe ya malbatî de, di mûnasebet û têkilîyên 
xwe yên beşerî de û di heyata xwe ya evdînîyê de di naverok û 
mûhtewaya kelîma tewhîdê de bûbin, bi gelemperî ew di nefesa 
dawîna xwe de jî dikevin nav hewa û îklîma hizûrdara qiblê.. 
Tabîî ye ku ji qiblê jî meqsûd, heyateke wisan xweş e ku ew di 
îstîqameta Qur’an û Sunnetê de û di mûhtewaya kelîma tewhîdê 
de hatibe jîyandin. Ya giring ev e ku em karibin ernrê xwe û van 
nefesên fanî yên xwe bi gihiştina sirrên ayeta: Ljl*' 

[Rêya rast û durust ji me re nîşan bide] yanî em karibin temenê 
xwe li ser sîrata mûsteqîm bibûrînin. Heke na, îhtîmaleke pirr 
xurt e ku emê bibin wekî gemîyeke ku rota’ya xwe winda kiribe 
û ne dîyar e ka ewê li kîjan zinarî bikeve û têde perçe bibe, emê 
jî wilo ji bo aqîbeteke tije xusran dûçar bibin. Cenabê Heq Teala 
me tevan ji felalceteke wiha mûhafeze bike. 

Ewên ku gihabin sirrê hevoka: “Em berî mirinê dimrin” 
û heyata xwe jî her wekî ku di bîra mirinê de dijîn wisan emrê 
xwe dibûrînin, ew dostê Xuda, evdên wî yên arif in. Wade û 
peymaneke îlahî heye, dibêje; evdên wiha di qiyametê de ji 
tirs û gemgînîyê salim dibin. Mirin, perdeyeke esrarengîz e ku 
alema ebedî di pişt xwe de vedişêre. Lêbelê ew ji bo wan evdên 
Xuda, yên ku heysîyeta xwe ya însanîyetê mûhafeze dikin û bi 
lutfa Xuda dizanin xwe ji bo nefesa dawîna xwe hazir bikin û 
têde mûweffeq jî dibin çi seadet û dilşadîyelce mezin e! Ji xwe 
merîfeta rastî jî ev e; mirov zanibe wî canê xwe yê ku emanet e, 
Xuda ji mirov re bexş kiriye, di nefesa dawîn de jî bi eynî safîyetê 
û wesfê selîm jê re îade bike.. Wekî ku şair dibêje: 

Ew dema ku têde perde radibin, perde tên kişandin; 

Huner e ve; mirov zanibe ji Azraîl re bibêje; “Tu bi xêr 
hatî! ” 

Necîb Fazil Kisakurek 

Heqîqeten, nefesa dawîn her wekî eyneyeke bêhilm, şahîk 
û bêlelce ye. Her însan di vê eynê de bi awayekî sade hemû 
sipehîtî û mekrohîyên ernrê xwe temaşe dike. Ew dem, ti îtîraz 
û perda gefletê li ber çav û guhan nayê kişandin. Berevajîyê vê, 
hemû perde radibin û her cure îtîraf; eql û wijdanê dixin qada 
poşmanîyê. Naxwe ew eyna ku em têde heyata xwe bi poşmanî 
temaşe bikin, bila ew nebe nefesa dawîn! Bila ev eyne, di dema 
ku em li gorî Qur’ana Pîroz û Sunneta Senîyye dijîn bikeve 
heyata me. Lewra bextiyarên heqîqî ew kes in ku berî mirinê nas 
bikin, pêşî wan xwe nas kiriye. 

Rebbê me, nefesa dawîya me bixe pencereyeke ku em di 
alema ebedî de têde mûkafata xwe temaşe bikin... 


Amîn!.. 






<£Li QKaînatê (^dkrûllah û 
Q&eher 



Bi berekettirîn wextê zikrê seher in. Cenabê Heq qîmetekî 
zêdetir dide zikrê ku di van deman de hatibe îfakirin ku 
ew heman qîmetî nade zikrê ku di demên dîtir de hatibe 
îfakirin. îhyakirina seheran îfadeyeke xalîsane ya meheb- 
bet û tezîmê ye ku evd li hemberî Rebbê xwe hest bi wan 
dike. Nimêja şevê û tesbîhatê wê, di mahîyeteke wiha de 
ye, her wekî ku mirov hereyarê bilindê xwe bibîne ûpê re 
sohbet bike. Naxwe divê mirov di nav wecdeke wisan de 
seheran îhya bike ku ewfeyz û rûhanîyata xwe biguhêze 
temamê rojê. 

Rebbê me bi tecellîya navê xwe “el-Hey” heyat ji bo hemû 
mexlûqatên xwe lciriye nesîb. Di esl û esasê xwe de li kaînatê 
hîç ti heyberek nîn e ku mirov karibe jê re “bêcan” bibêje. Heke 
çi qeder dema mirov candarên wekî giya, heywan û însan li ber 
çavan bigre û candarîtî ji bo wan tenê were dîtin jî lêbelê; heke 
em bi nêrîna mehebbeta îlahî li cumbuş û keyfxweşîya mad- 
deyên di nava atomê de temaşe bikin, em sergeşte û bi heyret 
bibînin ku di eslê xwe de ew maddeya ku bêcan dihat zenkirin jî 
candarîyeke wê ya dehşetdar heye û ew ne bêcan e.. Ev dehşet, 
bi berdewamî ji heyberên mîkro ber bi heyberên makro ve her ku 
diçe zêde û xuya dibe. 

Cenabê Heq Teala xwe, bi hemû mexlûqatên xwe yên 
candar-bêcan yên ku wî ew aferandine daye naskirin û ew bi 
awayekî seraqetî û daîmî bi zikr-kirinê wezîfedar kirine. Bi vê 
sebebê hemû mexlûqat û heyber, bi lazimîya fitret û xulqîyeta 
xwe bi awayekî xasê hal û wezîyeta xwe Rebbê xwe nas dikin û 
jê re zikr dikin. 


Cemadat, nebatat û heywanat, di heman demê de mezinê 
me Hezretê pêgemberê Xuda [dirûd û silavên Xuda lê bin] û 
hemû pêgemberên din jî nas dikin. Ev rewş, bi berdewamî di 
mûcîzeyên nebewî de tê dîtin. Wan, dema wextê wê hatiye, bi 
lutf û destûra Xuda rûh ji bo keviran, kopalan û bêcanên wekî 
wan jî bexş kirine, dane wan. Bi vê sebebê ye ku kevirên di destê 
Ebûcehl de wek mûcîzeyeke Pêgemberê me bi ziman hatine, 
xeber dane, rastgotinîya wî tesdîq kirine û ji Heq Teala re zikr 
kirine. Ew esa û kopalê di destê Hezretê Mûsa de jî dîsa bi lutf 
û destûra Xuda bûye ejderha û xewf û tirs xistibûye dilê Firewn. 
Dîsa carekê Behra Sor xwe ji fermana Xuda re stûxwehr kiribû. 






Ji Bexçê Dilan Nefesên Dawîn 


Ew ji bo Hezretê Mûsa û hevalbendên wî bûbû rê. Lê li hemberî 
vê jî dema dora Firewn û leşkerên wî hatibû, wê ew nas kiribûn 
û ew biribûn helakê. Ew darxurmê li Mizgefta Nebewî jî ji fîraq 
û hesreta Resûlûllah nalîya û girîbû. Ji van jî zêdetir, gellek 
heywanan gilehê xwediyên xwe yên ku zulm li wan kiribûn, ji 
wî Nûra Hebûnê pêgemberê Xuda [dirûd û silavên Xuda lê bin] 
re kiribûn. 

Hezretê Mewlana îtaetkirina cemadatan ji bo fermana îlahî 
çi xweş îfade dike, dibêje: 

“Afo tu nabînî? Ewr, Tav, Heyv û stêr hemû jî li ser nîzamekê 
tevdigerin. Her vek ji van stêrên bêjimar, di wextê xwe de dertê, 
wextê derhatina wan ne dereng dimîne, ne jî ew li pêşîya wextê 
derhatina xwe, dertê. 

Ev heqîqet çawa çêbûn ku me ew ji mûcîzeyên pêgemberan 
nezanîn, fehm nekirin? Wan, kevir û kopal bieql kirin. Tu van 
bibîne û bêcanên din jî li kopal û perçeyên keviran qiyas bike. 

Itaetkirina perçeyên keviran ji bo Mezinê me Pêgemberê 
Ezîz û îtaetkirina asa jîji bo Hezretê Mûsa, ew xeber didin ka ew 
heyberên ku em wan bêcan zen dikin çawa stûyê xwe ji fermana 
Heq Teala re xwehr dikin. 

Ew dibêjin; "em Xuda nas dikin û em jê re îtaet dikin. Em 
ne tiştên pûç in ku bi rasthatinê hatibin aferandin. Em, hemû 
dişibihin Behra Sor. Digel ku ew behr e jî wê ew Firewnê ku dê 
noqav bikira û bixeniqanda û Kurên-îsraîl ji hev nas kirin û ew 
ji hev veqetandin." 

Darek û kevirek li kuderê hebûye, dema wî Hezretê Mûstefa 
dîtibû, bi eşkerehî silav dabûyê. Ha wiha zanibe ku her tiştê te ew 
bêcan zanîbû jî candar e !..” 

Yanî ne tenê însan û cin, heywanat heta bi cemadatan û 
ev hemû heyber û mexlûqat jî bi sirreke îlahî mezinê me Fexrê 
kaînatê -dirûd û silavên xuda lê bin- yê ku ew ji bo xatirê wî 
hatine aferandin, nas dikin. Ew bi mehebbeteke bêdawî, bêqeyd 
û şert jê re îtaet dikin. Lêbelê ji ber sirra îmtîhanê li heyata din- 
yayê perdeya geybê li ber çavê însên hatiye danîn ji lewma ew 
di gellek caran de dibe asteng û nahêle ew vê rastîyê bibîne. Ev 
hedîsa Hezretê pêgemberê Xuda [dirûd û silavên Xuda lê bin] ya 
ku me ji gefletê şîyar dike, çi qeder bi îbret e: 

“Her çi tişta ku li navbera erd û asîmanî hebe her dizane 
ku ez pêgemberê Xuda me, lêbelê îsyankarên cin û însan netêde 
ne .” 52 

Ev jî nîşan dide ku awayê naslcirin û îtaet-kirina Xuda û 
Resûlê wî sade ne tiştekî xasê însên e. Tam berevajîyê vê, mirov 
dikare bibêje; di vê xusûsê de mexlûqatên din jî wek geyrê-îradî 
di asteke hê lipêştir de ne. 

Cenabê Fleq Teala di vê ayeta pîroz de xuyabûna vê heqîqetê 
di heybereke din de jî îzah dilce, dibêje: 

“Me, ji Dawud re çiya û çûkên ku digel wî tesbîh didan 
stûxwehr kiribûn, em [van] dikin .” 53 

Rebbê me di ayetên xwe de gafilan şîyar dike û dide zanîn 
ku her tiştê wî aferandine, wî nas dikin û li derveyî îdraka me bi 
lîsanê halê xwe ji Xaliqê [aferînerê] xwe re zikr dildn. Bihîstina 
zikrê mexlûqatan jî bes di netîca îbadet, zikr, tesbîh û evdînîyeke 
semîmî de bi safîbûna dil, bi vî awayî bi rabûna perda gefletê û bi 
waqifbûna ji alema heqîqetê mûmkin e. Sohbeta Hezretê Yûnus 
Emre bi çîçeka zer re jî ji vê mijarê ye. Ev qisseya dostê mezinê 


52. Ehmed bin Henbel, Musned, III, 310 

Heq Teala Hezretê Ezîz Mehmûd Hudayî meşgûlbûna alema 
giyayan jî bi zikrûllah re çi xweş îfade dike: 

Rojekê Hezretê Uftade bi mirîdên xwe re ji bo sohbetelce 
deştê ji mala xwe derketibû. Bi fermana wî hemû derwêş li 
sipehîtirînê deştê gerîyan û her yekî ji wan baqek çîçek ji xocê 
xwe re anîn. Lêbelê destîyê wê di destê Qadî Mehmûd Efendî 
de şikestibû, sade çîçekeke qermiçî hebû... Piştî wanê din bi 
keyfxweşî çîçekên di destê xwe de ji xocê xwe re pêşkêş kirin, 
Qadî Mehmûd stûyê xwe xwehr kir û ev çîçeka şikestî û qenniçî 
ji Hezretê Uftade re teqdîm kir. Hezretê Uftade di nav nêrînên bi 
meraq ê mirîdên din de pirs kir: 

“-Kurê min, Mehmûd! Her kesî baq bi baq çîçek anîne 
lêbelê çima te çîçekeke destî-şikestî û qermiçî anîye?” 

Qadî Mehmûd bi edeb serê xwe bi ber xwe ve tewand û 
cewab da: 

“-Mezinê min! Ez çi jî ji te re teqdîm bikim hindik e. 
Lêbelê min destê xwe ji bo kîjan çîçekê dirêj kiribe ji bo ez wê 
biqurêfîm, min ew di halelcî wiha de dît lcu wa ye “Ellah Ellah” 
dibêje û wilo ji Rebbê xwe re zikr dilce. Dilê min razî nebû ku ez 
mena wan ji vî zikrê wan bikim. Ez jî bi awayekî bêçare mecbûr 
mam ku vê çîçeka nikare li ser zikrê xwe dewam bike, ji cenabê 
we re bînim. 

Hezretê Mewlana dibêje: 

“Siltanê çûlcan legleg e. Ma tu dizanî “lek lelc”ên wî çi ne? 
Ew dibêje: 

Hemdû lek, şukru lek, mulku lek, ya Mûstean! “Hey Rebbê 
min ê ku arîkarî jê tê hêvîkirin! Hemd ji te re ye, şukr ji te re ye, 
mulk ji te re ye,” 

Mûhyîddîn Îbnû’l-Erebî -quddîse sirrûh- jî di vê xusûsê 
de wiha dibêje: 

“Hemû heyber bi awayekî xasê xwe ji Xuda re zikr dikin. 
Lêbelê di vê xusûsê de heyber di sewîyên cuda cuda de ne: 

Di nav mexlûqatan de yên ji gefletê dûrtirîn cemadat in. 
Lewra pêwîstîya wan bi îhtiyacên welcî xwarin-vexwarin û tenef- 
fusa hewayê nîn e. 

Di piştî cemadatan de jî nebatat tên ku îhtiyac destpê dike. 
Lewra ew xureka xwe ji ax, av û tavê digrin bi teyîna îlahî terkîb 
dibin, çîçekên rengareng, pel û fêkîyan tînin wicûdê. 

Piştre jî heywanat tên. Fonksîyonên heyatî yên van ji yên 
nebatatan mûtekamiltir in. Ji ber vê îhtiyacên wan zêde bûne. 
Nefsanîyet zêde bûne. 

îhtiyacên însên jî nizanin xilas bibin û dawî li wan were. 
Xeyalên ezperestîyê û îhtîrasên dinyewî wî daîmî diajoin 
gefletê.” 

Xuda Teala di ayeta pîroz de dibêje: 

UiilU- (_£-ill j tijjLjjjp U I^jI L; 

.UliS'j c-LU U öj(_^l , LJJûAj 

“Hey Mirov! Çi tiştê tu, li hemberî Xudayê te yê merd 
xapandî?; ew Xudayê ku bê kêmasî tu, durust, endam saglem 
û mutedil aferandî; wî, di kîjan awayî de xwestibe, tu wisan 
di sûretê sipehîtirîn de berhevkirî û çêkirî .” 54 

Ji bo mirov bizane bi awayekî rastîn maneya sirr û hikmetên 
ku di rûpelên kaînatê de hene wergire, ev keyfîyet bi kûrbûna di 

alema dilî de pêbend e. Mûmînê ku bi nêrîna çavê dil li sererd û 
semayê binêre, ew jê agahdar bibe ku dilê wî bi hissîyateke zehf 
cuda tije bûye.. Qur’ana Pîroz îlan dike û dibêje; ji zerre’yê bigre 
heta bi kurre’yê her tiştên ku li erd û asîmanan hene ji Xaliqê 
[aferînerê] xwe re zikr û tesbîhan dikin. Dîsa ew radigihîne ku 
asîman, erd, çîya, dar, çîmen, tav, heyv, stêr, birûslc, heywan, 
kevirên ku digindirin û heta ew sihên ku bi rast û çepê ve dikevin 
erdê, her sibeh-êvaran diçûn sicûdê. 

Xuda Teala di ayeta pîroz de vê rastîyê wiha îfade dike: 

“Ewên ku li erd û li asîmanan hene, bivên-nevên û sihên 
wan jî spêde û êvarê ji Xuda re her diçin sicûdê .” 55 

“Ma ew berê xwe nadine tiştê ku Xuda ew aferandine, 
çawa siha wan ji rast û çep ve tê veguhastin, xwehr dibin û ji 
Xuda re diçin sicûdê ?” 56 

Ayetên pîroz heta tu bibêjî bes dîmeneke bi îhtîşam li pêşîya 
me radixin. Di vê dîmenê de secde bi beşdarbûna sihan jî dibin 
cot. Yanî secda yekê secda hebûnê ye, secda din jî di eynî zemanî 
de secda siha vê hebûnê ye.. Her zerreyeke kaînatê bi bawer- 
kirin, yan jî bi bawer-nekirin pevre ji bo îbadetê ji Rebbê xwe 
re diçin sicûdê û wan xwe li hizûra Xaliqê [aferînerê] xwe, daye 
bicihanîna wezîfa xwe... Naxwe dema hemû kaînat di sicûdê 
de be, heta dema hebûna munkir û gafilan jî bê îradeya xwe ji 
îradeya Heq Teala re ram bûbe, heyhate, heyhate ku qelbê wan 
gafilên di nav geflet û veciniqîna înlcar û masîyetê de be, îbret 
bigre!.. 

Ew gafilên ku ji bilî Xuda ji xwe re hinek îlahên din girtine, 
nizanin ku heta bi siha wan tiştên ku ji bo xwe kirine pût jî hemû 




55. Re‘d, 13/15 

56. Nehl, 16/48 

heyber di esl û esasê xwe de berê xwe dane wî Xudayê ku wan 
înkara wî kiriye û bi wê nîzama ku Rebbê te ew di hemû kaînatê 
de danîye ve pêbend in!. Ev çi xwe xapandin û zîyan e! 

Dîsa di ayetan de sehne û dikek tê teswîrkirin ku ew ji sihan, 
tiştan, candaran û melaîketan hatiye pêkanîn. Tevek bi wecda 
îbadetê di nav xuşûê de wezîfa xwe îfa dikin. Bedbextîya reva 
ji îbadetê Xuda û mûxalefet-kirina ji fermana wî re jî ew wek 
keyfîyeteke xasê gafilên veciniqî yên însên dimîne. Ayetên pîroz, 
stûxwehrbûna hemû mexlûqatan û heta bi siha wan jî ji Rebbê 
xwe re, her wekî tinaz û îstihza-kirina bi van gafîlan, li rûyên 
wan dixe. 

Heqîqeten, heke em bi nezera îbretê li hawîrdora xwe 
binêrin, emê bibînin ku girtina asîmanan ya ku ber bi kûrahîya 
asoyan ve li ser erdê dirêj dibe û dirêjbûna çîyayan çi rewşeke 
guhêrbera sicûdê ye. Siha daran, çîçekan, çîmenan, heywanan û 
însanan ya ku ji rast û çepê ve li ser erdê dikevin, ew çi xweş wî 
halê sicûdê dide pêş. Her wekî ku ax, ji bo siha her heyberekî sec- 
cade ye. Bûyera baranê jî her welcî girîneke semawî ye, gurmîna 
asîmanan ya ku di piştî lêxistina birûskan de tê, feryadên eşkere 
ne, lcu ji sîneya asîmanî vedirêjin. 

Halê mexlûqatên li erd û asîmanan, ji bo kezebeke tenik û 
hestgerm çi îrşadeke pirr durust e. Niyazên ku ji dilê biçûkê wekî 
serê derzîyê yê kêzilcekê bigre heta bi ireira heywanên mezin û 
cesîm tev tezahur û xuyahîyên cuda cuda yên herka qudreta îlahî 
ne. 


Negmeyên gemgînê feryada ku ji kezeba wekî dilopikekê 
biçûka bilbil tên rêhtin, “hû, hû”yên ku ji qumrîyan [tivîlkan] 
diweşin û “lek lek”ên leglegan ji bo dilên bêrîkirî çi tesbîhên 
hestyar in. 

Heq Teala di ayetê de wiha ferman dike, dibêje: 

“Ma tu nabînî ku yên li erdê hene û yên ku li asîmanan 
hene; Roj, heyv, stêr, çiya, dar, heywan û gellek ji mirovan 
jî, ji Xuda re diçin sicûdê. Ji gellekan re jî ezab heq bûye .” 57 

Wekî ku hate dîtin hemû heyber heta cemadat jî, tev di halê 
tesbîhatan de ne. Lê mixabin ji ber ku hinek ji mirovan ji zikrê 
Xuda gafil mane, ewê ji bo ezabê dûçar bibin. Heqîqeten zer- 
reyên li cîhanê bigre heta bi kurreyan her tişt Xaliqê [aferînerê] 
xwe nas dike, heta bi çûlcan jî îbadet û bergerînê xwe dizanin, 
çîya û rûbar li ser zikr û tesbîhan dewam dikin. Digel ku hal ev 
e jî, li hemberî program û bemameya mezin û mûkemmela zikr, 
tesbîh û îbadetê kaînatê şîyar nebûna însên, para xwe negirtina wî 
ji vê dîmena bi îbret û di halekî xêvik û ebûs de mehrûm mayîna 
wî ji zikrê Heq Teala çi windahîyeke tehl e ku ne layiqê heysîyeta 
însên e!... 

Bêşiwar rêya unsîyeta îlahî ew e ku evd Rebbê xwe ji bîr 
neke. Mûmînên xwedî besîret li kîjan terefî binêrin, nûra zikrê 
wî li wir dibînin, guhên xwe bidin kuderê, li negmeyên tesbîhên 
wî guhdarî dikin. Em jî li vê heyata dinyayê çi qeder ji Rebbê 
xwe re zikr bikin, emê sibê li uqbayê di wê sewiyê de bigihîjin 
wusleta îlahî. 

Ji bo em bi wijdaneke temîz bijîn, li ser îmanê bimrin û bigi- 
hîjin sefa û hizûra ebedî divê em Rebbê xwe ji bîr nekin. Lewra 
emrê însanê ku Rebbê xwe ji bîr bike, di gera gefletê de ziyan 
dibe û diçe. Ew bes bi mirinê ji wê gefletê şîyar dibe. Lêbelê ew 
çax, her tişt xilas bûye û ew ketiye nava xusraneke mezin. 

Xuda Teala di ayeta pîroz de wiha dibêje: 


57. Hec, 22/18 

“Hûn nebin wekî wan kesên ku Xuda ji bîr kirine û ji 
lewma wî jî nefsa wan bi wan daye jibîrkirin! Ha ew, jirêder- 
ketî bi xwe ne .” 58 

Çi dema yekî ji sehabîyan got: 

“-Ya Resûlellah! Hukmên îslamî pirr bûne. Tiştekî wilo li 
min hîn bike ku ez pê bi hêsanî razîbûna Xuda û dilşadîya axretê 
qezenc bikim.” Mezinê me pêgemberê Xuda [dirûd û silavên 
Xuda lê bin] jê re got: 

U -Bila tim û daîm zimanê te ji tesbîhê zikrûllah ter be .” 59 

Zikr-kirina Xuda, ne ev e ku mirov hema peyva navê Xuda 
bi zimanê xwe dubare bike. Lêbelê zikr, dema cihê xwe di qelb 
de bibîne ku ew merkeza îstîdada texessusê ye, hingê ew dibe 
sersebeb ku nîyet û emel bigihîje sewîya metlûb. Ha zikrekî bi 
vê keyfîyetê, bicihanîna wê peyman û ehdê ye ku bendeyî di 
“Bezma Elest” de: “Erê! Ma ez ne Rebbê we me!” bi Cenabê 
Heq Teala re kiribû û bi sedaqet ji bîrnekirina wî ji bo Rebbê wî 
ye. 

Ji ber xetera mezina gafil mayîna ji zikrûllahê ye ku Cenabê 
Heq Teala di vê xusûsê de gellelc caran em evdên xwe şîyar 
kirine. Heta digel ku her yek ji Hezretê Mûsa û Harûn -silavên 
xuda li wan be- pêgember bûn jî dîsa dema Cenabê Heq Teala 
ew ji bo teblîga peyama xwe şandin cem Firewn ji wan re got: 

“Tu û birayê xwe bi hev re ayetên min bibin, herin û di 
bîranîna min de sistiyê nekin .” 60 Ew ji vê îqazê bider negirtine. 


58. Heşr, 59/19 

59. Tirmizî, Deawat, 4; îbnû Mace, Edeb, 53 

60. Taha, 20/42 

Bi vî awayî, pirr mûhtemel e ku xwestiye ew ji bo me jî bibe 
nimûne û îbret. 

Ji bo dilên mûmîn ji hişlcbûna gefletê xilas bibin û bigihin 
wê nezaket û hessasîyeta gihiştina rizamendîya îlahî jî, divê ew 
tim û daîm ji Xuda re zikr bikin. Lewra rêya vê di kirina zikrê 
daîmî re derbas dibe. Ev jî ne bi zikr-ldrina di midetek û mews- 
imekê tenê de dibe; lê bi bi-xwe re hilgirtina hesta zikrûllahê di 
dirêjahîya emrekî tevî de û di her standin û dana nefesekê de 
mûmkin dibe ku bes bi saya vê hişyarîya manewî jî hasil dibe. 

Cenabê Heq Teala di Qur’ana Pîroz de wiha dibêje: 


^ Q ^ X o S 0 Ç, j ^ ^ ç* ^ ç, 

“Ma ji bo yên ku îman anîne hê jî ew dem nehatiye ku 
dilên wan bi zikrê Xuda û wê Qur’ana ku ji wan re şandiye 
xwarê nerm bibin û bitirsin û ew nebin wekî yên ku berê 
kitêb ji wan re hatibûn? Di navbera wan û pêgemberên wan 
de demeke dirêj derbas bûbû û dilên wan hişk û hola bûbû. 
Gellek ji wan jî jirêderketî bûn .” 61 


Ev ayet, ji bo hinek ji wan sehabîyan şîyar bike nazil bûye 
ku digel ew li Mekkê di nav jan û tengasîyan de dijîyan jî lêbelê 
di piştî hicretê de çi dema ew gihane rizqê zehf û fereh û nîmet bi 
dest wan ketin ew sist bûbûn. Li ser vî esasî, divê em jî bikevin 
kêşûhewa’ya mehebbeteke bêdawî ji Rebbê xwe û divê em ji bo 
gihiştina zindîtîyeke manewî di nav hewldan û geyreteke wisan 


61. Hedîd, 57/16 






Li Kaînatê Zikrûllah û Seher 


saglem de bibin lcu ti îhtîras û temalcarîya dinyewî û menfîeteke 
fanî nikaribe wê bihejîne û zirarê bidiyê. 

Lewra hezker, tim û daîm hezkirîyên xwe di dilên xwe de 
bi xwe re hildigrin, dibin û wan hîç ji bîra xwe demaxin. Qelbê 
bê hezkirin welcî axeke xam e. Merîfet hezkirin e. Lewra sebebê 
hebûnê mehebbet e. Cenabê Heq Teala bi sebeb hezkirina ji zatê 
xwe, xwestiye ew were zanîn û wî ev alem aferandiye. Pîvana 
mezinbûna hezkirinê jî bi wê cangorî û fedakarîya ku hezker di 
ber hezkirîyê xwe de dike, tê zanîn. Ha şîyarbûna di seheran de 
û xwe avêtina ber penaha Heq Teala jî bariztirîn nimûneyeke vê 
rewşê ye. 

Digel ku divê mûmîn tim û daîm xwediyê hesta zikrûllah 
be jî, li rexê din jî bi berekettirîn wextê zikr, “seher” in. Cenabê 
Heq Teala qîmetekî zêdetir dide zikrê ku di van deman de hatibe 
îfaldrin ku ew heman qîmetî nade zikrê lcu di demên dîtir de 
hatibe îfakirin. Lewra di wextê seheran de meşgûlbûna bi zikr û 
îbadetê, ji meşgûlbûna bi zikr û îbadetê ya di wextên din de zortir 
e. Ji ber vê sedemê ye ku îhyakirina seheran îfadeyeke xalîsane 
ya mehebbet û tezîmê ye ku evd li hemberî Rebbê xwe hest bi 
wan dike. 

Rebbê me, di bara wan mûmînên bextiyar ên ku ji wan razî 
bûye de wiha ferman dike, dibêje: 

“Bêguman mutteqî di nava baxçe û kehniyan de ne. Ew, 
nîmeta ku Xudayê wan daye wan, werdigrin. Lewra wan, 
berê jî hîn li dinyayê bi rast û durustî qencî dikir. Ew, bi 
şevê pirr hindik radizan û di zehfê wê de teheccud dikirin. 

Di çaxê paşîvan de jî îstigfar dikirin û lêborîna gunehên xwe 
dixwestin .” 62 

Dîsa Cenabê Heq Teala ferman dike, dibêje: 

“Ew Xudayê ku dema tu radibî nimêjê, te dibîne. Çûn û 
hatina te, ya di navbera secdebiran de jî dibîne .” 63 

Mezinê me pêgemberê Xuda [dirûd û silavên Xuda lê bin] li 
ser nazilbûna vê ayetê, şevekê li nav malên sehabîyan gerîyabû, 
dîtibû ku wa ye wekî vizviza dengê mêşa hinguvîn wilo dengê 
tîlaweta Qur’anê, zikr û tesbîhatan ji malên wan tê. 

Ha dijwarbûna eşq û mehebbeta îlahî di dilan de çi qeder be, 
bêşiwar regbeta ji bo nimêja şevê û tesbîhatan jî di wê derecê de 
tezahur û xuya dibe. Ji vî cîhetî ve nimêja şevê û tesbîhatên wê, 
her wekî çûna hevdîtina yarê û sohbet-kirina pê re ye. 

Cenabê Heq Teala di ayetên pîroz de wiha ferman dike, 
dibêje: 

“Di beşeke şevê de ji Xuda re here sicûdê; di beşa şevê ya 
dirêj de bi kirina nimêjên sunnet jî Rebbê xwe pak bidêre. Ev 
derewîndêrên han ji dinyaya ku xweş-zû dibuhure hez dikin 
û li pişt xwe jî emelkirina ji bo rojeke ezabê wê pirr giran, 
dihêlin .” 64 

“Teniştên wan ji nivîngehên wan dûr dibe. Bi tirs û bi 
hêvî li ber Xudayê xwe digerin û ji rizqê ku me daye wan jî 
hinekê înfaq dikin .” 65 

62. Zarîyat, 51/15-18 

63. Şûera, 26/218-219 

64. însan, 76/26-27 

65. Secde, 32/16 

Heqîqeten, ji bo mûmînên ku gihane kemalê şev, bi sebeb 
feyz û sikûneta ku di derûna wan de hene genîmeteke mûstesna 
ye. Ewên ku bi awayekî layiq xatir û qîmetê vê genîmetê dizanin, 
nexasim piştî nîvê şevê, yanî dema sikûneta kûr perên xwe bi ser 
cîhanê de berdidin, zemîneke feyzdar dibînin û berê xwe didin 
Rebbê xwe, ji bo qebûl-bûna dûa, îbadet û lavlavkirinên dilşewat 
ên ji bo Heq Teala. Çawa ku roj, ji bo temînkirina xureka bedenî 
wextê kar û şugil be, di nêrîna wan de şev jî dernên firsendê ne, ji 
bo xurekê bidin rûhê xwe û qelbê xwe bi Feyza îlahî rohnî bikin. 

Telebên dostekî Heq Teala di bara meseleyeke ku hikmeteke 
wê fehm nekiribûn de jê dipirsin: 

“Seydayê min, dema em li hawîrdorên xwe dinêrin, em 
dibînin ku va ye se û hinek heywanên din ji bo goştê wan nayên 
serjêkirin û ew bi ecelê xwe dimrin. Ji vê jî zêdetir hinelc hey- 
wanên din jî hene, digel ku di zikelcî xwe de gellek çêlîkan tînin 
jî dîsa hijmara wan zehf nabe. 

Lêbelê însan bi qesda îbadetê bi pirranî mêşinan dixin qur- 
ban û xureka xwe jî ji goştê wan werdigrin. Mêşin digel ku evqas 
tên xerckirin jî bi giştî ew berxekî tenê tînin dinyayê lêbelê dîsa 
hijmara wan kêm nabe, heta berevajî vê hijmara wan her ku diçe 
zêde dibe. Gelo hikmeta bereketa di mêşinan de çi ye?” 

Wî zatî piştî bi bevkenî û tebessum li vê pirsê guhdarî kir, ev 
cewaba bi hikmet dabû: 

“Çi îbret e, ev rewşa ku hûn di heywanan de mûşahede dikin 
ji bo bereketa wextê seherê îşareteke bariz e. Lewra seher, ew 
wextên bereketê ne, ku di wan de rehm û feyz tavî bi tavî diba- 
rin. Se di dirêjahîya şevê de direyîn û radiwestin. Lêbelê ew di 
wextê seherê de dikevin temara xewê. Mêşin jî di wextê seherê 

de şîyar in. Ji ber vê yekê ew para xwe ji bereketa wextê seherê 
werdigrin.” 

Wekî ku hatiye dîtin, ewên ku seherên xwe ji bo xewê 
mehkûm dikin, ew ji vê bereket û feyzê mehrûm dibin. Çawa ku 
barana bi bereketa nîsanê li çol, derya û latên şahîk û hilû dibarin 
pûç diçin, heba dibin. 

Ya Rebbî! Me evdên xwe, nefeseke tenê jî ji xwe gafil 
neke! Şev û rojên me bi bereketa zikrûllah rohnî bike! Dilên 
me, bi barana Feyza seheran îhya bike! Par-wergirtina ji 
heqîqeta mûhteşema zikrûllah bixe nesîbê me tevan! Mirovên 
ku ji îdraka ezemeta îlahî ya te mehrûm bûne jî hîdayet bike! 
Bi hurmeta mirovên ku di seheran de zikrê te dikin welatê me 
û milletê me ji şerrê şerîran mûhafeze bike! 

Amîn!.. 








(Siur'an û ^öefekkur 

- 1 - 



Asîman çawa ku bi stêrên xwe ve wek tecellîyata seltenet- 
mendîyeke bi qudret û ezemet heta bi Qîyametê dimîne, 
Qur’an jî, wê bi “ayet” stêrên xwe ve her wekî asîmanê 
îqbal û îstiqbala însanîyetê biberiqîne û ewê heta bi 
Qîyametêjî her bijî. Ji vî cîhetî ve, bi xêrtirîn û mesûdtirîn 
însanên cîhanê, ew mirov in ku di bin sîbera Qur’anê de 
kom bûne û xureka xweji nûra heyata wê wergirtine. 







Qur ’ait û Tefekkur 

Sifetên îlahî ji bo Heq Teala bi maneyeke kamil di vê alemê 
de di sê mekanan de tecellî dibin: 

însan, Qur’an û Kaînat... 

însan, wek heybereke ku nesîbê xwe ji tecellîyatên hemû 
esma û navan wergirtî, kalcil û cewhera alemê pêktîne. Her wiha 
ev esma û nav di halê kelamî de jî tecellî bûye, ew jî Qur’anê 
îfade dike. Qur’an di vê xusûsê de ji însên mûfesseltir e. Lêbelê 
ji ber pevrebûna wan di kakil û cewherê de hatiye gotin; 

“însan û Qur’an, cêwî ne...” 

Mekanê sisêyan ji bo tecellîyata esmayên [navên] îlahî 
kaînat e, ku ew jî ji bo Qur’anê her wekî tefsîrekê ye. Kaînat 
Qur’aneke bêdeng e, Qur’an jî kaînateke peyvdar û bi deng 
e. însan jî bi cewhera xwe di nav van nûrên Qur’ana bideng û 
bêdeng de gihaye kemalê û ew di mewqîîyê siltanê tecellîyatekê 
de ye. Ji vî cîhetî ve “însan, Qur’an û kaînat” tam malbateke 
tewhîdê ne. 

Asîman, çawa ku ewê bi stêrên xwe ve wek çêbûna qudreteke 
seltenetmend heta bi Qîyametê bimîne, Qur’an jî, wê bi “ayet” 
stêrên xwe ve her wekî asîmanê îqbal û îstiqbala însanîyetê 
biberiqîne û ewê heta bi Qîyametê jî her bijî. Ji vî cîhetî ve, 
bi xêrtirîn û mesûdtirîn însanên cîhanê, ew mirov in ku di bin 
sîbera Qur’anê de kom bûne û xureka xwe ji nûra heyata wê 
wergirtine. 

Her sirr, hikmet û heqîqet di Qur’anê de veşartî ye, her 
seadet di îmanê de zahir e. Ev alema bêser û binî jî nîşan dide ku 

cenabê Heq Teala bixwaze di zerreyê de ummanê û di ummanê 
de jî zerreyê vedişêre, yan jî eşkere dilce. 

Hezretê Mewlana jî pişta xwe dispêre van heqîqetan û wiha 
dibêje: 

“Rojekê di min de arzûyeke wiha şîyar bû, bila ez jî nûra 
Xuda Teala ya di însanan de bibînim. Her wekî ku min dixwest 
deryayê di dilopê de û tevê jî di zerreyê de bibînim....” 

Ji alîyekî ve, ev daxuyanîya ku rastîya arzû û îştiyaqa 
gihiştina heqîqetê derdixe holê û kûratîya di heqîqetê de îfade 
dike jî ev e; mezintirîn wasîteya însanî ya ku wî bibe zirweyan, 
tefekkur-kirina wî ji bo heqîqetê ye. Lewra wasîteya tekane ji 
bo gihiştina heqîqetê, heke tabîr caiz be şah raya wê, tefekkur û 
tecessus e. 

Di tefekkur-kirina kaînatê ya bi dilî-qelbî de gayeyên zirav 
û hikmetên nazenîn xuya dikin. Ji xwe li meydanê eşlcere ye ku 
cîhan, di keş-hewa’ya îmtîhanê de dersxaneyeke îmanê ye. Di vê 
alema ku têde terbîye û îdareya îlahî di rewac û birêveçûnê de 
ye, ew însanên ku dibêjin têde cudahî û neyênî hene, wan [menfî 
û negatîfîyan] nîşan didin jî, ji alîyekî ve xuya dibe ku wan 
qîmetên xwe yên nefsî û şexsî bi heyat-derbas-kirineke li derveyî 
rizamendîya Xaliqê [aferînerê] xwe zîyan kirine û ji ber ku wan 
sermayê pêdivî ji bo ebedîyeta xwe dabîn û temîn nekirine, ew çi 
di nav gera xusraneke mezin de ne!. 

însan, divê zanibe bi heysîyet û şerefa evdbûna ji Heq Teala 
re bijî û pê bişkoka îstiqbala xwe veke, yanî mûemma’ya mirinê 
veke, wê di nav wehîyê de tefekkur bike û wê bi heqîqetê ve 
girêbide. Lewra ew mirina ku di halê gereke agirîn de dorê li 
her kesî digre, dema ew dibe dijwartirîn rastîya îstiqbalê ku bê- 
îstisna bi ser hemû beşeran de dikeve, hingê tefeklcur-lcirina wê, 

heyat-derbaskirina bi mûcibê wê û gihiştina aramî û hizûrê di 
pêşîya emancên beşerî de tê. 

Li ser vî esasî însan, îhtiyaca wî bi îrşad û rêşanîdana 
Qur’anê tenê heye ji bo kaînatê nas bike. Divê ew wesîle û 
navgîna rastîn jî bibîne, ji bo karibe bi awayekî durust li serê 
tefekkur bilce û ji sirr û hikmetên îlahî yên di wê de jî agahdar û 
waqif bibe. 

Lewra heke însan bê hebûna Qur’ana Pîroz bikarîya tefek- 
kurê bi awayê kamil, eql, îz‘an û îdrakek şanî bidaya, Xuda Teala 
ji evdên xwe re wek arîkarîyeke îlawe ne pêgember dişandin, 
ne jî Kitêba Pîroza xwe înzal dikir. Naxwe ji bo însan karibe bi 
awayekî layiq îstîdad û amadekarîya tecessus û tefekkura di xul- 
qîyet û aferandinîya xwe de bilcarbîne, îhtiyaca wî bi arîkarîyeke 
îlahî ya wiha jî heye. Heke însan ji bo Qur’anê nebûya mûxateb 
û peyvber, gelo ewê ji sifetên Xuda Teala yên wekî “ehedîyet” 
û “semedîyet”ê waqif bibûya? Mirov dikare bibêje ku Qur’an, 
bi rêya îrşad û îqazên xwe yên bêjimar berê sermayê fitrî dide 
awayê rasttirîn û sipehîtirîn ji bo însan karibe biherike ser dery- 
aya heqîqetan tevan ku ew jî li cem însên ji bo tefekkur û teces- 
susê pêgeh û zemîn e. 

Heke ew derîyê tefekkurê yê ku Qur’ana Pîroz ji me re 
vekiriye nebûya, emê ji îdrak-kirina çendîn heqîqetan û îfadeki- 
rina wan mehrûm bibûna. Li ser vî esasî, pirr zerûrî ye ku mirov 
hiş û mixê xwe li ser mûhtewa û naveroka bêdawîya Qur’anê 
biwestîne. Tabîî ye ku ev jî di nav pîvan û tixûbekî diyarkirî de 
bibe. Lewra Qur’ana Pîroz, li gorî beyan kiriye, “çi tişta ter û 
hişk hebe” tev têde hene, eynî wekî kaînatê gihiştina nîhayeta 
menzûmeya heqîqetên ku di wê de jî hene, ne mûmkin e. 


Naxwe di xusûsa ku divê mirov çawa tefekkur bikarbîne de 
jî ufûq û asoyek heye ku Qur’anê ew bi îrşad û îqazên bêjimar ên 

xwe xîşk kirine. Divê ev xusûs baş were fehmkirin û were îdrak- 
kirin ka ew heta bi kîjan nuqteyan hene. Lewra eqlê ku ji me re 
hatiye bexşkirin di hecmê terazîya destekî de ye; lêbelê heqîqeta 
ku were kişandin jî di cesameta çîyayê Qaf de ye. Ji bo vê pirr 
zerûrî ye ku mirov di pota’ya wehîyê de bihele û mirov wê bi 
teslîmîyet mûzeyyen bike. 

Ji vê hêlê ve ew mûfessirên ku nekarîna xwe îdrak kirine 
û heddê xwe zanîne, piştî her ayetekê bi maneya layiqa wê îzah 
kirine, wiha gotine: “Xuda bêhtir dizane ka ya rast kîjan e... ” 
Wan beyan kiriye ku li cem cenabê Heq Teala heqîqet çawa be, 
lazim e mirov wê wisan bawer bike.. 


Lewra di mahîyeta ava li malekê di lcûpekî de heyî de û ava 
di okyanûsê de ferq nîn e. Lêbelê di navbera hecm û kemîyeta 
bêsînora wan de ferq heye. 

Li alîyê din jî heke ji mirovekî ku kor ji dêya xwe bûye re 
rengek were vegotin, bêşiwar ewê di zêhnê wî de şopekê bihêle. 
Lêbelê di navbera vê şopê û rastîya wî rengî de gelo çi qeder 
ferqeke mezina mahîyetê heye? Ev tam nayê pîvan. 

Li ser vî esasî, divê mirov ji pencereya mentiqê ve nem- 
eyzîne û mirov xwe ji vê îddîayê dûr bigre; ew maneya ku bi 
hewasên beşerî hatiye fehmkirin, ew maneya kamil e, ji bo hemû 
lefzên ku Qur’anê ew di nav xwe de hewandine. 



Welhasil ev keyfiyet û sersebebên ku mirov dikare bi wesî- 
leya îdraka însanî wan fehm bike, ku ew hemû jî mirovî digihînin 
heqîqetê, ew balê dikişînin ser sînordarîya tefekkurê. Vêga divê 
em hewl bidin ji bo çendîn baqan ji îrşad û îqazên Qur’anê ji 
dilan re pêşkêş bikin ji bo di vê rast û îstîqametê de pisporî û 
dîrayeta pêwîst tehqîq bibe: 

Qur’ana Pîroz rêbereke bêhemta ya hîdayet û seadetê ye, di 
gellek ayetên pîroz ên xwe de bang li me dilce ji bo em hikmetên 
ku di xulqîyeta însên de hene, nîzama xarîqûladeya di kaînatê de 
û bûna Qur’ana Pîroz jî wek mûcîzeyeke vegotin û beyanê, tefek- 
kur bikin. Ew mirovên ku dixwazin bi awayekî layiqê heysîyeta 
însanîyetê bijîn, mecbûr in bikevin vê îstîqameta dinyaya tefek- 
kura ku Qur’ana pîroz ew dîyar kiriye. 

Hest û şiûra însanê ku li ser bûyerên kaînatê tefekkur dike, 
jê re wiha dibêje: 

“Ev cîhan çi ye? Ez çima hatime aferandin? Heqîqet û 
mahîyeta rojên fanî çi ye? Rêya seadetê kîjan e?” Welhasil: “Ez 
çiyê kê me?.. Divê ez çawa bijîm? Divê ez çilo bifikrim?.. Divê 
ez çilo hazirîyê bildmji bo xatiran ji vê alema fanî bixwazim?..” 
Ew li bersiva van pirsên ku her dirêj dibin û diçin, digere. 

Di demelce ku kaînat hemû di nav herlcên qudretelce hûr û 
hesabekî hessas de lihev dikeve de, ew însanê ku çêtirîn heyberê 
alemê û zîneta wê ye, gelo jê re rê heye ku ew bêhesab û bi rast- 
hatinî ji bo nefsanîyeta xwe wek meglûb, hereket bike? 

Xuda Teala di ayeta pîroz de dibêje: 


. (j ais>- j 




“Ma we guman dikir ku me, hûn bes beredayî û wek 
leystik û keyfbûrandin aferandine û hûnê li me neyêne 
vegerandin ?” 66 




jî juj)n 



66. Mûmînûn, 23/115 

“Ma ji însanî were ku ewê li dinyayê serberdayî were 
hiştin ?!.” 67 

Dewra mesûmîyeta însên bi baligbûnê re bi dawî dibe. Ji 
bo wan mûmînên ku hewl didin evdînîya xwe bi awayekî layiq 
bicih bînin jî di merheleya duduyan de dewra mes’ûlîyetê destpê 
dike. Di vê dewra kamilbûn û gihanê de ev jî li eql tê îlawekirin; 
divê ew bi çavê dil tefekkur bilce ku cîhan; sirrên îlahî yên xwe, 
hikmetên qudsî yên xwe û rengên heqîqî yên xwe bes ji dilên 
bi-îman re vedike. 

Xuda Teala di ayeta pîroz de wiha fennan dike, dibêje: 

“Ma ew li asîmanê ser xwe re nanêrin ku me ew çawa 
bêstûn ava kiriye, me ew bi stêran xemilandiye? Di wî de ti 
derz û terkek jî nîn e. Me, erd jî raxistiye, me têde çiyayên 
sabit durist kirine da ku neheje û me, li wê ji her çînîyên 
giyayê dîmen-sipehî, şîn kirine. Me ev tev kirine, da ku ji 
bo her bendeyê ku li Xuda vegere, bibin ‘îbret, heq-dîtin û 
dibîranîn .” 68 

Ew mirovên ku temen û emrên xwe di geflet û nankorîyê 
de zayî dikin û di bara gera li çêkerê vê dinyayê û xwediyê 
rastî yê van nîmetan de tembelîyê dikin, ew nîmetên ku di bin 
wan asîmanên ku di wan de şev û roj dubare dibin û di wan de 
tav jî bêwestin derdikeve û diçe ava û ew bi xemla kewkeb û 
heyvê hatine tezyînkirin de bi zewq û sefa ji wan xweş îstîfade 
dikin.. Ev însanên ha, ev tenbîh û îrşad di bara wan de çi sipehî 
ne. Lewra Heq Teala di vê ayetê de di bara wan de fennan dike, 
dibêje: 


67. Qîyame, 75/36 

68. Qaf, 50/6-8 






Qur’an û Tefekkur -1- 


“Me erd û asîman û yên ku di neqeba herduyan de hene 
jî, pûç neaferandine !” 69 

“Me, erd û asîman û mexlûqatên navbera herduyan jî bi 
leystikvanî û bêarmanc neaferandine! Me, ew herdu bes bi 
heqiyê aferandine; lêbelê pirranîya wan vê rastiyê nizanin .” 70 

Cîhan, pêşangeheke ji bo şanîdana xarîqeya hunerê ezemeta 
îlahî. Di vî mekanê ciwan de her sîne’ya bi-îman bi şiûr û hest- 
gennî digere û ew dibe xuyageh ji bo şîyarîyên fikrî, lerzeyên 
li hemberî herkên qudreta di kaînatê de û lezzetên manewî yên 
dehşetdar. 

Xuda Teala di ayetên pîroz de wiha dibêje: 

“Ma tu nabînî ku bêguman Xuda, ji banî avekê dadixe 
xwarê, wê dixe kehniyên sererdê, piştre bi wê, çandiniyên 
rengên wan curbecur derdixe, hêşîn dike? Piştre ew hişk 
dibe, tu dibînî ku ew, zer dibe. Piştre wê dike qirşûqal. 
Bêşiwar di van de ji bo xwedî-eqlan dibîranînek heye .” 71 

“Bi rastî di xuliqandina erd û asîmanan de, di peyapey 
hatina kurtî û dirêjiya şev û rojê de, di keştiya ku tiştên ji 
bo feyda însanan di deryayê re dibe, diçe û tê de û di barana 
ku Xuda wê ji ewrên asîmanî dibarîne û bi wê erda ku berê 
ji bê-avî hişk bûyî bi hêşînahiyê vedijîne de û di her cureyên 
jîndaran de ku li rûyê erdê belav kiriye û di tevgera ba û 
ewrên fermanber yên di navbera erd û asîman de, helbet ji 
bo qewmekî bîrewer gellek delîl [yên ku yekbûn û hebûna Xuda 
îsbat dikin] hene ..” 72 


69. Sad, 38/27 

70. Dûxan,44/38-39 

71. Zumer, 39/21 

72. Beqere, 2/164 

Bi rastî ji bo çavên ku dibînin di rûyê asîmanî de nûra 
mehebbetê dibare, ji nav axê jî sewdayên zumrûdan vedirêjin. 
Her însanê xwedî tefekkura kûr, wekî erd û asîmanê ku bi çem- 
bera mehebbetê dor li wan hatine girtin, ewê ji zerûretê hestên 
xwe yên zahirî û derûnî bi mehebbeta îlahî berhev bike û ji rexê 
manewî ve jî tekamula xwe ji xwe re meslek bigre. 

Xuda Teala ferman dilce, dibêje: 

“Her ew e, yê ku erd raxistiye, têde çiyayên sabit û çemên 
ku diherikin aferandine û li wê derê ji her mêweyê du cot 
aferandine, ew bi şevê jî rojê dinixumîne. Bêguman di van de 
ji bo qewmekî ku tefekkur bikin, nîşan hene .” 73 

Ew mirovên ku evdbûna ji Rebbê xwe re û ummet-bûna ji 
Resûlê wî re seadet zanin di rabîta vê mehebbetê de sef digrin. 
Navê vî cebhê ulwî îman e. îman jî hesteke qudsî ye ku ji nûra 
Heq a ku di dil de diberiqîne û ew ji mehebbeta îlahî ya ku keze- 
bê tije dike pêkhatiye.. Ew mirovên ku bi dilekî feyzdar li kaînatê 
dinêrin, ew digihîjin hesteke wilo ku asîmanê di ser wan re dema 
bi kûrahî lê were meyzandin di nêrîna wan de her wekî ku mirov 
bi alîyê xwe ve dikişîne, dêhnê mirov dikişîne ser xwe û wekî 
komika sêwîyan avîzeyelce mûhteşema billûrê ji sirr û hikmetên 
îlahî pêşlcêş dike; herçî rûyê erdê ye, her dar bi pelçimên xwe 
ve destên nîyazên xwe vekirine, bi lerizên geş li ber Rebbê xwe 
digerin.. Çîmen jî ji bo cemaeteke Mûhemmedî her wekî seccadê, 
li ser wê çîçelcên bi sefa wek ummetekê bereba dibin... 

Ew çîyayên ku nîşana qudretê ne, li hizûra Xuda di qîyamê 
de ne.. Ewr, wek serkehnîyeke gerok û seyyara feyz û bereketê 
her yek ji wan wekî behrekê li asîmanî digere.. Ba, nûçegihanê 
geybî yê îlhama îlahî ne.. Birûsk, çîkên tirs û hêvîyê ne. Beledî û 





73. Re‘d, 13/3 

brusk, fermanên selteneta Qehhar û bombebaranên şîyarlcirina ji 
gefletê ne... Bi roj, xuyabûna nûra wî ne.. Bi şev, cumbuş û coşa 
sirr û hikmetan e... Bi kurtî cîhan, bi ayetên xwe yên tije cazîbe 
her wekî kitêbeke tecellîyat û sirran e; tecellîyata fiêlîya esmayên 
îlahî ye, her wekî Qur’aneke bê deng e... Qur’an jî cîhaneke bi 
deng û peyvdar e... însan jî nuqteya eslîya îrfanê û abîdeya tecel- 
lîyatê ye ku di navbera herduyan de çaterêyek e.. 

Aîşe -xuda jê razî be- di bara riqqeta [tenikbûna] qelbê 
Resûlûllah -dirûd û silavên xuda lê bin- de dîmenekê wiha radixe 
ber çavan: 

“Şevekê Resûlûllah -dirûd û silavên xuda lê bin- ji min re 

got: 

“-EyAîşe! Heke tu destûra min bidî, ezê şeva xwe bi îbadetê 
ji Rebbê xwe re derbas bikim .” Min jî jê re got: 

“-Wellahî, ez pirr hez dikim bi te re bibim; lêbelê tişta ku te 
keyfxweş dike, ez bêhtir jê hez dikim.” 

Paşê ew rabû ser xwe, desmêja xwe rind girt û rabû ser 
nimêjê. Ew ji xwe re digrî... Ew, ewqas girî heta ku ji hêstirên 
wî cilên wî, riha mûbareka wî û cihê sicûda wî jî şil bûn. Hê ew 
di vê wezîyetê de bû, Bîlal hat ji bo nimêjê bang da. Çi dema wî 
dît ku wa ye ew digrî, jê re got: 

“-Ya Resûlellah! Çima tu digrî, ma ne ji xwe Xuda gunehên 
te yên ku bûrîne û yên ku bên tev jî efû nekirine?” 

Vêca li ser vê gotina wî mezinê me Resûlûllah -dirûd û 
silavên xuda lê bin- jê re got: 


U -Ma bila ez nebim evdekî ku zehf ji Xuda re şukr dike? 
Wellahî îşev ayetên wilo ji min re hatine xwarê, xwelî li wan 

kesan be ku wan bixwînin û li ser wan tefekkur nekin!” û wî ev 
ayetên ha xwendin: 

“Bi rastî di aferandina erd û asîmanan de û di kurtkirin 
û dirêjkirina şev û rojê de ji bo xwedî hişan hemin nîşan 
hene [ku yekbûna Xuda îsbat dikin]; ha ew in, yên ku rabûyî 
û rûniştî û li ser teniştên xwe gêrkirî Xuda di bîra xwe tînin, 
navê wî her dibêjin û di aferandina erd û asîmanan de difiki- 
rin û dibêjin: Ya Rebbê me!. Te eva ha pûç neaferandiye! Tu 
ji nuqsanîyan pak û mûnezzeh î! Me ji ezabê êgir biparêze !” 74 

Ev ayetên pîroz, wê şeva ku nazil bûn, pêgemberê Xuda 
[dirûd û silavên Xuda lê bin] ew qeder heta bi sibehê girîbû û 
kiribû ku dilê stêrên asîmanan bibijin girîyê wî. Bêşiwar bi lutf 
û kerema Xuda hêstirên çavên mûmînan jî zîneta şevên fanî, 
ronahîya tarîtîyên qebrê û li axretê jî dilopên şevnemên bexçên 
Cennetê ne. 

Ji lutf û kerema cenabê Heq Teala hinek heyv, roj û şev 
hene ku demên firsenda gihiştina wusletê ne. Rebbê me, di wê 
teqwîma asîmanî ya ku wî bi xwe peyda kiriye û têde diwazdeh 
meh danîne de jî hinek meh ji hinek mehan çêtir kirine. Yek 
ji wan mehan jî Receb e ku jê re “Şehrûllah=Heyva Xuda” jî 
hatiye gotin . 75 

Di serdema cahilîyetê bi xwe de jî di vê mehê de xelkê wê 
serdemê şûrên xwe dixistin kalanê wan. Bi vî awayî, li pêşîya 
îhtîrasên xwîndarî jî perda sikûnet û aramîyê dihat kişandin. Çi 
dema Îslamîyet hat, dîsa vê hurmet û tazîma ku ji Recebê re dihat 





Alî îmran, 3/190-191 - îbnû Hibban, II, 386 

Ji ber ku ev nivîs di heyva "Receba Şerîf’ de hatiye nivîsîn ku ew jî li serê 
sê-mehan rast tê, behsa vê mijarê kiriye. 

şanîdan, berdewam kir. Ev heyva mûbarek, bi şeva îna pêşîn -bi 
zimanê melaîketan- bi “Regaîb” û 27.ema “Mîrac”ê, yanî bi du 
şevên qendîlan hatiye şerefdar-kirin. 

Naxwe divê mûhîmtirîn wezîfa me ev be ku em van şevan 
bi feyz û mehebbeta pêgemberê Xuda [dirûd û silavên Xuda lê 
bin] mûzeyyen bikin. Lewra hezkirina pêgemberê Xuda [dirûd 
û silavên Xuda lê bin] sermayê seadeta qelbên me ye. Ew bex- 
tiyarên ku bi mehebbet îtaeta wî dikin û dilên xwe dane wî, ew 
rêwîyên ebedîyetê ne, ku digihîjin nîmetên Xuda û di nav qafîle 
û karwanê pêgemberan, siddîqan, şehîdan û salihan de beşdar 
dibin. 

Xuda Teala dilên me; ji feyz û bereketa van roj, şev û 
heyvên mûbarek ên ku em bi gihiştina wan mûşerref bûne, 
tije bike, dilê me ji nûra Resûlûllah rohnî bike û me bi 
mehebbeta wî bixemilîne. Me di mehşerê de di bin alaya mez- 
inê me Resûlûllah -sellellahû eleyhî wesellem- de heşr bike û 
me bigihîne şefaeta wî. 

Welatê me û temamê alema îslarnê ji bo xêr, fitûhat û 
fîyûzatan bike mezher. 

Ya Rebbî! Em ber bi gurbeteka dirêj û mala bi tenêbûnê 
ve diçin. Bike ku li wir taveroja me îman be, dostên me 
pêgember û salih bin û bexçên seadeta me jî emelên salih 
bin! 

Xudayê min! Me bike ji wan evdên xwe yên ku bi çavên 
dil li kaînat û bûyerên wê seyr dikin û xwediyê îdraka heqîqî 
ne! Ji kerema xwe, dilên me ji naveroka fermana celîla xwe 
ya “bixwîne” qismetmend bike! 

Amîn!.. 

Divê dilên me ji bo heqîqetên Qur’anî û Sunneta Senîyye 
ya Hezretê Pêgember -dirûd û silavên xuda lê bin- bi 
îştiyaq û mehebbet mişt û tije bibin. Lewra Qur’ana Pîroz 
û Pêgember -dirûd û silavên xuda lê bin- me ji bo rêya 
seadeta bêdawî û hîdayetê gazî dikin. Divê emji bîr nekin 
ku Kitêb û Sunnet emanetên Pêgember in li cem me. Em 
bes bi mûhafezekirina wan û heyat-derbaskirina wekî 
naveroka wan dikarin xwedîtîyê li wan bikin. 

însan, ne heyberekî wilo ye ku tenê ji goşt û hestîyan pêktê. 
Ew mûcîzeyeke îcadê, yanî xarîqeyeke hunerê ye ku cenabê Heq 
Teala ji nav mexlûqatên xwe îstîdad û amadekarîya wusleta xwe 
ji bo wî kiriye nesîb. însanê ku şeref û heysîyeta di xulqîyeta xwe 
de biparêze û bigihîje kemalê, qîmetekî mûezzem e ku ji feyzên 
îlahî re mezher e, ji tecellîyatên kewnî û îlmî re serkehnî ye û ji 
xêran re jî rûbar û çem e. Lewra Rebbê wî, ew gihandiye “ehsenê 
teqwîm” yanî ew gihandiye wesfê xulqîyeta sipehîtirîn.. 

însanê lcu gihaye lutfên wiha, zîyanicirina wî ji bo hebûna 
fanî û emaneta xwe di gera şubhe û cehaletê de, bi îfadeyeke hê 
nettir, ji bo xwe dirûtina kefenê ezabê çi gemnak e! 

însan, hedefên îmtîhanê ne, ku li hemberî tîrên nefsa xwe 
hatine danîn. Ji bo wê yekê divê însan, emr û temenê xwe di keş 
û hewa’ya şîyarîya qelbî de bijî û divê ew vê îhtîmalê ji bîr neke 
ku dibe bêhna wî di her qurtekê de biçike û ew di her luqmê de 
bixeniqe. Lewra emrê însên dişibihe teqwîmeke firsendê ku ew 
rojên bijimar ên heyateke fanî di nav xwe de dihewîne. Destekî 
ku nayê dîtin, her roj, pelekê ji vê teqwîmê dike û wê ji bayê ecel 
re dihêle. 

Rojên me yên ku derbas bûne şahidên me ne, rojên di 
îstiqbalê [paşwextê] de jî mêhvanên me ne. Divê em xwe ji bo 
rojên mêhvantîya xwe baş amade bikin. Emr û temen dosyayên 
ebedîyetê ne. Melaîketên kîramen katibîn jî, bêyî ku îhtîmala xeta 
û şaşîyan hebe wan qeyd dikin. Rojekê ew dosya her dê derkevin 
pêşîya me û ewê ji me re bibêjin: 

■ Ly^- tiilic- ^jlîl liJLjjjij siLLS Ijil 

“De kitêba xwe bixwîne! îro, wek hesabpirs nefsa te besî 
te ye .” 76 

Ji bilî kitêba me, yanî deftera emelên me, ev sererda ku em 
li serê dijîn jî wek şahideke kirinên me, ewê li hizûra Heq Teala 
bi ziman were, biaxive. 

Xuda Teala di ayeta pîroz de ferman dike, dibêje: 


• LajL? ; -I ûUsjj 

“Ha ew roj erd, dê hemû emel û xeberên xwe yên ku li 
ser wê hatibûne kirin, ragihîne û vebêje .” 77 

Inşaellah ew roj, em wek mûmîn rûyê me tevan wê sipî bibe. 
Ji bo vê yekê, Qur’ana Pîroz berê me dide vê rast û îstîqametê: 

“Teniştên wan ji nivîngehên wan dûr dibe. Bi tirsa ji 
ezabê Xuda û bi hêvîya rehma wî li ber Xudayê xwe digerin 
û ji rizqê ku me daye wan jî hinekê di rêyên xêrê de înfaq 
dikin .” 78 

“Em vê qencîyê dikin, lewra em ji Xudayê xwe ditirsin 
da ku ew me di rojeke rûtirşker û tehlker de ji tirs û ezabê 
xwe ewle bike .” 79 


76. 

77. 

78. 





îsra, 17/14 
Zilzal, 99/4 
Secde, 32/16 
însan, 76/10 

“Ew in ku ji ezabê Xudayê xwe ditirsin. Lewra ezabê 
Rebbê wan bênavber e .” 80 

Qur’ana Pîroz radigihîne; ew kesên ku xwe ji ezabê Xuda di 
emnîyetê de dibînin, bêşiwar ha ew, ew mirov in ku zîyan kirine: 

“Ma ew ji ezabê Xuda piştrast bûne? Lêbelê ji civata 
ziyanker pê ve, ti kes ji mohlet-dana Xuda [ya wiha] xwe 
piştrast nadêre .” 81 

Herçî ewên ku ji rehma Xuda bêhêvî bûne, Qur’ana Pîroz ji 
me re dide zanîn ku ew kafîr bi xwe ne: 

“Hêviya xwe ji rehma Xuda qut nekin, bi rastî ji qewmê 
kafiran pê ve ti kes hêvîya xwe ji rehma Xuda qut nake .” 82 

Qelbê mûmînî dê di navbera cemserên [qutbên] tirs û hêvîyê 
de bi heyecana evdînîyeke hevkêş bilerize. Ji vê miwazeneya 
hestên navbera tirs û hêvîyê re meqamê “beynel-xewf wer- 
reca”yê tê vegotin. Divê mûmîn tim û daîm di wezîyeta dûa, 
nekarîn û îltîcayê de bibe û heta yeqîn [mirin] were jî ewê di 
temîna vê miwazene û ahengê de bi tîtîzî hereket bike. 

Xuda Teala di ayeta pîroz de dibêje: 

“Di piştî çaksazbûna erdê de tevdanê têde nekin.. Bi tirs 
û bi hêvî li ber Xudayê xwe bigerin, bi rastî rehma Xuda ji 
qencîkarên rast û durust nêzîk e .” 83 

Naxwe divê mûmîn di nav tefekkureke wekî pênasî û terîfa 
di vê ayetê de bijîn. Çawa ku Xuda di ayetê de dibêje: 


80. Mearîc, 70/27-28 

81. Eraf 7/99 

82. Yûsuf, 12/87 

83. Eraf, 7/56 

“Ha ew mexlûqên ku ew li ber wan digerin, her ew bi xwe 
jî ji bo nêzîkbûna ji Xudayê xwe li wesîlê digerin, ka kîjan 
bêhtir dê ji wî nêzîk bibe, rehma wî hêvî dikin û ji ezabê wî 
ditirsin. Bêguman ezabê Xudayê te hêja ye ku jê were tirsîn.” 

84 


Ji bilî pêgemberan û yên ku wan dane zanîn wekî din ji bo ti 
kesekî din temînata xilasîya ebedî nîn e. Rebbê me ji bo teyîdki- 
rina vê rewşê wiha dibêje: 

“Gelî yên ku îman anîne! Çawa xwe parastin pêwîst be, 
wisa xwe ji Xuda biparêzin û hûn, her misliman bimrin .” 85 

Tirsa ji Xuda ronahîya seadeta dilan e. Qur’ana Pîroz ji 
gellek ayetên ezabê û xeberên dojehê tije ye. Digel vê jî hê jî 
hinek gafil dibêjin: 

“Xuda Gefur e; ew tê hezkirin, ji wî nayê tirsîn.” Qur’ana 
Pîroz jî li hemberî van îfadeyên wan, wan wiha şîyar dike, 
dibêje: 

“Gelî mirovan! Xwe ji Xudayê xwe biparêzin û ji rojeke 
wiha bitirsin ku ti bavek ji ber zarokê xwe ve ceza naxwe û 
ti zarokek ji ber bavê xwe ve ti cizayekî naxwe. Hemin pey- 
mana Xuda heq e. Zinhar bila jiyana dinyayê we nexapîne 
û bila şeytanê xapînok jî we bi rehma Xuda nexapîne ha !” 86 

Dîsa hinek gafil dibêjin: 

“Bila gunehên te di stûyê min de bin!” Ew bi vê û îfadeyên 
wekî wê serî li bela-kirrîyê [çavnetirs-qebadayîtîyê] didin û bi 





84. Isra, 17/57 

85. Alî îmran, 3/102 

86. Luqman, 31/33 

bêşerefî û ehmeqî hewl didin bibin barhilgir û hemalê gunehan. 
Rewşa wan çi qeder gemnak û hezîn e! 

însanê gafil li dinyayê zêde keyfxweş dibe. Ew bi nîmetên 
dinyayê di zewq û sefayê de noq dibe. Herçî însanê salih û mûte- 
fekkir e, ew jî heyata xwe ya dinyayê ji xwe re genîmet dizane; 
ew dikeve nav geyret û hewldanan ji bo bigihîje mertebeyên 
manewî û wilo dijî. însanê gafil bi qederê re yanî bi teqdîra îlahî 
re di wezîyeta lihevdan û îsyanê de ye. Ew di nav binbestîya 
[rêgirteka] pirsên wekî “çima” û “ji bo çi” de dimîne. Lêbelê ew 
kesê salih û mûtefekkir jî berê awira xwe dide ser hikmetê, hewl 
dide di heqîqetê de xwe kûr bike, geyret dike ji bo aramî û hizûra 
heqîqî bidestxîne û di wezîyeta razîbûnê de ye. 

Hinek mirov jî wiha tevdigerin her wekî ku kûrahîyeke 
tesewwufî û tam cuda di wan de hebe. Ya rast, ew bi qelb û halê 
xwe negihane zirweya wan meqaman û ji esas û esrarên wan 
ne waqif in. Lêbelê ew bi awayekî ziwa û bêesas digel ku ew 
ne di meqamê Mewlana, Yûnus û emsalên wan de ne jî, dîsa 
ew bi serê zimanê xwe dibêjin; “ez ne Cennetê dixwazin, ne jî 
ji Cehennemê ditirsim.. Ez evîndarê Heq Teala me, ez bes ji wî 
hez dikim...” Bi vî awayî ew bi gotinên wiha, xwe mezin û di ser 
xelkê re dibînin, û wilo diaxivin û meczûbîyeteke sun‘î [çêlcirî] 
radixin ber çavan. Ev helwesta wan bi ti awayan ne meqbûl e. 

Ew şexsê ku xwe di Xuda de fena û tine kiribe, di qelbê xwe 
de hemû rêyên aîdê masîwa’yê wî digre. Ew bes rêyên ku digihin 
Xuda vedikirî dihêle. Ew di wî de digihîje kemala mehebbet û 
hezkirinê. Bi îfadeya Ebdûlqadirê Geylanî -quddîse sirrûh- Heq 
Teala ji bo evdê aşiqê ku were vê rewşê ewqas jê re hezkirî ye 
ku ji Erş bigre heta bigihîje ferş û binê erdê hezkirina hemû hey- 
beran ji dilê wî derdixe. Hem jî wilo ji dilê wî derdixe ku ew evdê 
aşiq wilo dibe ku êdî ew ne dinyayê difikre, ne jî axretê. Heta ew 

ji xwe bi xwe jî ditirse û dixwaze hedana xwe bi Rebbê xwe tenê 
bîne. Rewşa wî jî dibe wekî rewşa Leyla û Mecnûn. 

Di wextê xwe de ew xortê [Qeys] ku bi hezkirina Leyla’yê 
mecnûn bûbû, ji navbera xelkê vediqete û destpê dilce bi tena 
serê xwe dijî. Ew terka cih û warên memûr [ava] dilce, li çol û 
beyaran dikeve nav heywanên wehşî. Ew ji bo xwe pesndan û 
dev-avêtina xelkê diavêje kenarekî û dibe ku ew van pesndan 
û dev-avêtinan nabihîze. Ew dikeve wezîyeteke wiha ku haya 
wî ji axaftin û huşbûna xelkê çênabe. Rojelcê hinek jê re, yanî ji 
Mecnûn re dibêjin: 

“-Tu kî yî?” Ew dibêje: 

“-Ez Leyla me!” 

Dîsajê dipirsin: 

“-Tu ji kuderê hatî?” Ew dibêje: 

“-Ez ji Leyla’yê...” 

Dîsajê dipirsin: 

“Tu diçî kuderê?” Ew dibêje: 

“Ez diçim cem Leylayê...” 

Çav û dilê Mecnûn ji ber dijwarîya evîna Leylayê ji alemê 
tevê re kor û nebîn bûbû. Guhên wî jî bûbûn ku ji Leyla’yê pê ve 
ti peyveke din nedibihîstin . 87 

Mûmîn dema bi evînê, Xuda -cellecelalehû- nas bike û di wî 
de fanî û tine bibe, hingê dilê wî ji hemû heyberan vala dibe. Edî 
ew, bi wî tenê tije dibe. Arzû û regbetên dinyewî û beşerî emr 
û temen xilas dikin. Dilê evîndar, di tenêbûn û qerebaligan de 





87. Ebdûlqadir Geylanî, Fethu’r-Rebbanî, rûpel, 284 

unsîyet û hedana wî bi Rebbê wî tenê tê. Ew di nav vê fermana 
pîroz de: “Wekî ku ferman li te hatiye kirin xwe rast û durust 
bike !..” 88 yanî di îstîqametê de seadetê dibîne. Xuda Teala evdên 
xwe yên wiha li ser heqîqetên kûr waqif dike. 

Cenabê Heq Teala Hezretê Pêgember [dirûd û silavên Xuda 
lê bin] ji beşerîyetê re wek “şexsîyeta nimûneyî” kiriye xelat. 
Mezinê me [dirûd û silavên Xuda lê bin] di her nuqteya pêvajo û 
qûnagên beşerî de ji mûmînî re nimûne ye. 

Hatiye rîwayetkirin ku bi mûcibê galibbûna halê beşerî li ser 
Hezretê pêgemberê Xuda [dirûd û silavên Xuda lê bin], wî li 
hemberî herdu nevîyên xwe Hesen û Huseyn hest bi hezlcirineke 
ji lazimîyê zêdetir, kir. Vêca Cebraîl -silavên xuda lê bin- hate 
cemê û ji pêgemberê Xuda [dirûd û silavên Xuda lê bin] pirs kir; 

“-Tu zehf ji wan hez dikî?” 

Pêgemberê Xuda [dirûd û silavên Xuda lê bin] jê re got: 

“-Erê, ez ji wan hez dikim .” 

Ew çax, Cebraîl -silavên xuda lê bin- ev xeber dayê: 

“-Yek ji wan wê jehrê bidinê û yê din jî wê were 
şehîdkirin...” 

Di piştî vê hadîsê de pêgemberê Xuda [dirûd û silavên Xuda 
lê bin] di qelbê xwe de hevkêşîyek ji bo hezkirina nevîyên xwe 
yên ku bînahîya çavên wî bûn, bicih kir . 89 

Ev nîşan dide ku hezkirina ji Xuda ne têde ye, wekî din 
hezkirine ji tixûbê xwe zêdetir ji heyberekî din, li cem Xuda ne 
meqbûl e. Dema pêgemberê Xuda [dirûd û silavên Xuda lê bin] 





88. Hûd, 11/112 

89. Ebdûlqadir Geylanî, Fethû’r-Rebbanî, rûpel, 314 

sersebebê hebûna alemê bû jî, ew jî helce -wekî ku di vê mîsalê 
de hatiye- negihaba îqaz û îrşada cenabê Heq Teala, hingê ewê 
bibûya ku wî zelleyek [ling şemitînek] kiribû. Naxwe divê em ji 
vê mîsalê fehm bikin ku di hezkirin û mehebbetê de îfrat-kirin 
ji hêla manewî ve zehf tehlûlcedar e.. Naxwe dema em berê xwe 
bidin çi tiştî jî divê em hewl bidin hevkêşîya elaqeya qelbî ya 
xwe pêkbînin. Divê em wî ji xwe re nekin cure pût û senem. 
Lewra em wekî pêgemberan ne mehfûz in [parastî ne]. 

Di mehebbetê de hed-hidûd nas nekirin, dema berê wê sade 
li Xuda Teala be, caiz e. Heke hestên tirs û hêvîyê yên ji Xuda 
Teala di nava ahengekê de dewam bilce, hingê dil dibin ewrên 
rehmê ji bo asîmanê îmanê. Lewra hezker, tim û daîm bi tirsa 
êşandina hezkirîyê xwe û bi endîşeya jidestdana mehebbeta wî, 
dil bi kutekut dijî. 

Xuda Teala di ayeta pîroz de dibêje: 

j j-JaL aul IIjLif ^^1 Ifîl Ij 

“Gelî yên ku îman anîne! Heke hûn arîkariya [dînê] 
Xuda bikin. Ewê jî arîkariya we bike û nehêle ku lingên we 
bişemitin .” 90 

Ji bo vê yekê, divê em di van dem û midetên keys û firsendê 
de bi hemû tezahur û xuyahîyên sipehîtîya îmana xwe defterên 
emelên xwe bikin pêşangeh ji bo emelê salih. Divê em mûmîn, ji 
bîra nekin ku em navîyên Adem -silavên xuda lê bin- in, ewê ku 
wek lutfeke xwe, Xuda Teala ferman li melaîket û ferîşteyên xwe 
kiribû ku ew jê re biçin sicûdê. Dîsa divê hîç ji bîra me neçe ku 
em xwendekarên mekteba esmayên îlahî ne. Em telebeyên der- 
sxaneya heqîqeta ledunnî ya Hezretê Mûhemmed Mûstefa [dirûd 


90. Mûhemmed, 47/7 

û silavên Xuda lê bin] ne. Em rêwîyên Sîratel Mûsteqîmê ne, lcu 
ew heyata xwe ji Qur’ana Pîroz werdigre û pê dijî. 

Naxwe divê dilê me, ji bêrîkirin, îştiyaq û hezlcirina heqîqetên 
Qur’anê û Sunneta Senîyye’ya Hezretê pêgemberê Xuda [dirûd 
û silavên Xuda lê bin] tije û mişt bibin. Lewra Qur’ana Pîroz û 
Hezretê pêgemberê Xuda [dirûd û silavên Xuda lê bin] me ji bo 
rêya seadet û hîdayeta bêdawî gazî dikin. Rebbê me dide zanîn 
ku bes qelbê selîm digihîje wî. Li ser vî esasî, bêhest-bûn û bête- 
fekkur mayîna li hemberî vê banga wan, bes geflet û xusrana 
dilên kilîtkirî ye. 

Xuda Teala di ayeta pîroz de dibêje: 



“Ma ew li şîretên Qur’anê nafikirin? Yan jî li ser hinek 
dilan kilîlên wan hene? ” 91 

Qur’ana Pîroz bang li mirovan dike ji bo li ser wê û ayetên 
wê yên bêmisl û nezîr tefekkur bikin: 



“Ma ew hê jî li Qur’anê nafikirin? Heke ew, ji cem geyrê 
Ellah hatibûya, wan dê têde pirr îxtîlaf û nakokî bidîtana !” 92 

Qur’ana Pîroz ji 14 sedsalan ve heye û ne mûmkin e mirov 
karibe ayeteke wê ya tenê jî nîşan bide ku ew bi îlm û fennê re 
nakokîyê bike. Tam berevajîyê vê keşf û îcadên ku di her sedsalê 

91. Mûhemmed, 47/24 

92. Nîsa, 4/82 

de hatine ldrin hêz û qeweta Qur’ana Pîroz zêde û xurt kirine. 
Qur’anê, berî 1400 salan tişta ku mirovekî bedewî lê digerîya û 
ew dixwest dabûye wî, rûhê wî tetmîn kiribûye û heyata wî bi 
awayekî sipehîtirîn tenzîm dikir. îro jî ew dikare erbabên îlmê di 
asta jorîn de devqîç û heyirî bihêle, çi qeder wext derbas bibe, 
ew dike ku ew bi awayekî eşkere jê re stûxwehr û ram bibin! 
Lewra ewê heta qiyametê pêşîvanîyê ji bo pêşveçûnên îlmî yên 
ku çêbûne û yên ku hê çêbibin jî bike, û ew ji agahîyên tekûztirîn 
tije û mişt e. 

Heta îro nêzîkbûna ji agahî û malûmatên mûcîzewî yên di 
Qur’anê de bi keşfên îlmî yên ku hatine kirin hê bêhtir mûmkin 
e. Ew peymaneke cenabê Heq Teala ye ku wek mûcîzeyekê di 
ayetan de hatiye ragihandin. Ev rewşên xarîqûlade di Qur’anê 
de û ev heqîqetên bilind, dema zemanê wan were, di çarçoveya 
peymana îlahî de têne cih. 

Xuda Teala di ayeta pîroz de dibêje: 

“Emê hê ayetên xwe di asoyan de û di nefsa wan bi xwe 
de jî ji mirovan re nîşan bidin da ku ji wan re tam eşkere bibe 
ku ev Qur’an heq e. Ma ne bes e ku Xudayê te li ser her tiştê 
şahid e ?.” 93 

Di rast û îstîqameta vê beyankirina îlahî de nimûne zehf in. 
Ha va ye, ji we re çend ayetên pîroz û çend heqîqetên îlmî. 

Xuda Teala di ayeta pîroz de dibêje: 

“Gelî mirovan! Heke hûn ji “sagkirina piştî mirinê” bi 
guman bin, vê bizanin ku bêguman me hûn ji axê, piştre ji 
dilopek ava meniyê, piştre ji eleqê [hêka fetrîmkirî], piştre ji 
parçeyek goştê xulqiyeta wî diyar-nediyar aferandine. Da ku 





93. Fussîlet, 41/53 

em qudreta xwe ji we re eşkere bikin û yê ku em bixwazin 
jî heta demeke navlêkirî emê wî di malzarokan de bihêlin; 
piştre, emê we wek zarokan derînin. Piştre ji bo hûn bighîjin 
çaxê xortanîya xwe em we mezin dikin. Hinek ji we hene 
ku dê bimirin û hinek ji we hene ku dê li temenê dirêj bên 
vegerandin; heta piştî zanînê ew tiştekê nizanibe. Tu sererdê 
jî dibînî ku wa ye, ew hişk û hola ye; lêbelê dema em avê 
dadixin ser wê, ew dilebite, bilind dibe û ji her cure şînahiya 
[yanjîjicotan] sipehî derdixe .” 94 

“Sûnd be ku me mirov, ji encamekê, ji heriyê aferandiye. 
Piştre me ew, kiriye nutfe; dilopa ava meniyê û ew daniye 
malzarokê; cihekî ewle û saglem. 

Piştre me avedilopa meniyê aniye halê xwîneke hişk; 
peyre me xwîna hişk kiriye pişikek goşt; me ev pişika goştî 
kiriye hestî, me ew hestî bi goştî nixumandiye, paşê me ew 
wek mexlûqekî nû daye pêkanîn. Xuda pirr bilind e, sipehî- 
tirînê aferîneran e! ” 95 

Prof. Dr. Keith L. Moore yê Kenedayî di berhema xwe ya 
ku di qada embîryolojîyê de nivîsandiye, piştî sefhe û pêvajoyên 
di rehma [malzaroka] însên de îzah dike, van agahîyan bi malû- 
matên ku di ayeta pîroz de hene re dide ber hev, û wî îtîraf kiriye 
ku îlm û Qur’an bi hev re ahengsaz in, heta Qur’an bi van mîsa- 
lan û pênasîyên ku eşkere kirine li pêşîya îlmê tibê ye.. 

Keith îfade dike ku îfadeyên nutfe, eleqe û mudge yên ku di 
Qur’anê de hene, yanî xusûsîyeta van hersê sefhe û pêvajoyan jî 
bi heqîqetên îlmî re mûnasib û guncaw in, heta li pêşîya alema tibê 
çîkeke mezin digre û rêya wê rohnî dike. Ew sefhe û pêvajoya ku 


94. Hec, 22/5 

95. Mûmînûn, 23/12-14 

bi rewşa nutfê hatiye îfade-kirin naverolca hemû lêgerînên îlmî 
dixe nava xwe. Sefha eleqê di wezîyeta xwîneke daleqandî û mat 
de ye. Hemû xusûsîyetên jîyana cenîn di vê xwîna di halê meyînê 
de hatine depokirin. Mûdge jî goştê cûtî ye. Dema mirov li şeklê 
wî dinêre, tê dîtin ku ew her wekî di wezîyeta perçekelc goştê 
cûtî de ye. Her wekî ku li serê şopa diranan heye. Di netîca van 
lêgerînan de Keith li biwara Qur’anê û Hezretê pêgemberê Xuda 
[dirûd û silavên Xuda lê bin] hest bi jê re heyran mayînê dike 
û ew vê mûcîzeya Qur’anê ya berîya 1400 salan bi baweriyeke 
mezin tesdîq dike û ew bi îslamê şerefdar dibe. 

Ev tesdîqa wî û yên wekî vê, Qur’ana Pîroz wek mûcîzewî 
wiha dide zanîn: 

“[Hebîbê min!] Bi rastî erbabên îlmê, ewê wê wehîya ku 
ji te re hatiye xwarê bibînin ku ew heq e û ew rêya Xudayê 
destbilindê pesnande nîşan dide .” 96 

Beşa zanista [îlmê] ku hûrkolînê li ser şopa telîyan dike jî 
derxistiye holê ku serê telîyan di dirêjahîya emr de hîç naguhere û 
eynî dimîne; serê telîya ti însanekî jî naşibihe serê telîya însanekî 
din. Ji ber vê sedemê di asayîş û hiqûqê de pêbawertirîn tesbîta 
nasnamê bi şopa serê telîyan tê kirin. Ev heqîqet, di dawîya sed- 
sala 19’an de hatiye keşfkirin û ji hingê ve ji bo îstîfade-kirina jê 
destpê hatiye kirin. 

Hal-hal e ku Qur’ana Pîroz berîya sedsalan bal lcişandibû ser 
vê rastîyê û ew di vê xusûsê de wiha dibêje: 

“Ma ji însên were ku di piştî ji hev ketina wan de em 
nikarin hestiyên wî bicivînin? Erê, em wan dicivînin; em 
dikarin ser telîyên wan jî bi awayekî tekûz bînin rewşa wan 


96. Sebe, 34/6 

ya berê !” 97 Bi vî awayî Qur’anê, berîya sedsalan bal lcişandiye 
ser hessasîyeta serê telîyan. 

Yanî Qur’an li pêşîyê, û îlm jî li pişt wê dewam dilce. Xuda 
di ayeta pîroz de ferman dike, dibêje: 

“Bibêje: Sûnd be, heke însan û cîn bicivin da ku pirtûkeke 
mîna Qur’anê bînin holê çendî hinek ji wan ji hinekan re 
bibin arîkar jî, dîsa ewê nikaribin kitêbeke wekî wê bînin 

holê .” 98 

Lewra Qur’an, ne zanîna însanekî bêçare ye, lê ew zanîna 
Xuda ye, ewê ku li vê dinyayê qaîdeyên hemû îlm û zanînan ji 
însanan re lutf kirine. Di eynî zemanî de Heq Teala xwediyê vî 
kelamî ye û her ew e, yê ku ew îdrak aferandine ku navgîn û 
wasîteyên hemû lceşfên îlmî ne. 

Hemû enbîya û ewlîya, îlmên xwe ji heqîqetên Qur’anê 
werdigrin. Naxwe naveroka kitêbên pêşî yên îlahî jî di îstîqameta 
Qur’ana Pîroz de ye. Çawa ku însan, modelelce biçûka alemê ye, 
Qur’an jî di eynî awayî de kitêbeke îlahî ye ku ew hemû alemê 
dixe navbera xwe. Li ser vî esasî, ew îlmên ku wê di nav xwe de 
hewandine bêyî ku qeyda zeman û mekanî hebe, ew seraqetî ne. 
Naxwe wê hemû zeman di nav xwe de girtine. 

Dostên Heq Teala bi vê îdrakê ji her peyvên wê, heta ji 
her herfeke wê bûne cih ji bo tecellîyatên sirrên curecurên wan. 
Dîsa dostên Heq Teala îfade kirine ku hemû îlmên wan û hemû 
berhem û eserên wan yên ku wan telîf kirine tecellîyek ji nûra 
Qur’anê ye. 


97. Qîyame, 75/3-4 

98. îsra, 17/88 

Li vir, bi vê wesîlê em dixwazin vê jî bi lcirp îfade bikin ku 
ev meha em têde ne, -înşaellah- emê bi hatina wê feyzdar bibin. 
Ew şevelce welcî Mîracê bi qîmet di nav xwe de dihewîne." 

“îsra” berî hicretê bi sal û nîvekê di 27’ê meha Recebê de 
pêkhatibû. Yanî rêwîtîya mezinê me pêgemberê Xuda [dirûd û 
silavên Xuda lê bin] ji Mescida Herama li Mekkê ji bo Mescîdûl 
Eqsa’ya li Qudsê û “Mîrac” yanî hilgerîna bêdawîya wî ji bo 
asîmanan; tecellîyeke mezina îlahî ye ku ew li derveyî zeman û 
mekanî peyda bûye. 

Xuda di ayeta pîroz de vê rêwîtîya qudsî wiha îfade dike, 
dibêje: 

“Ew Xudayê ku bendeyê xwe [Mûhemmed] bi şevê ji 
Mescîdul-Heramê biriye wê Mescîdul-Eqsa’ya ku me hawîr- 
dora wê pîroz kiriye, da ku em hinek ayetên xwe ji wî re nîşan 
bidin, pak û munezzeh e! Bi rastî Xuda, bîser û bîner e .” 100 

Xuda di ayeteke din de jî tecellîyatên bi hikmet ên vê rêwî- 
tîya îlahî wiha îfade dike: 

“Di wê demê de feyzekê 101 sidre dipêça, çiqas ew dipêça 
her ew dipêça. Çavê pêgember neşemitî, şaş nebû û ji tixûb 


alEl 


99. Tarîxa ku ev nivîs têde hatiye weşandin ji ber ku li wê şeva qendîla meha 
Recebê rast hatiye, wê behsa vê mijarê jî kiriye. 

100. îsra, 17/1 

101. Hinek rîwayet hene dibêjin; ewa ku Sidre dipêça melaîket in, yan jî nûra 
Xuda ye. 

derbas nebû . 102 Wellahî wî dît, hem jî mezintirîn ayetên 
Rebbê xwe dîtin .” 103 

Bûyera Mîracê, dema mirov bi hemû îhtîşam û ezemeta wê 
ve tefekkur bike, bi eşkerehî tê fehmkirin ku ev tecellîyata îlahî 
ya ku di an û demeke şevê de rûdaye, ew mûlaqateke Hebîb bi 
Mehbûb re” ye, hatiye hazirkirin ji bo mezinê me pêgemberê 
Xuda [dirûd û silavên Xuda lê bin] qudret û ezemeta bêdawîya 
cenabê Heq Teala mûşahede bike. Hikmetên kûrên vê dawet û 
qebûla îlahî, nezaket û sipehîtîyên mûstesna yên wê, ji bo sînorê 
eqlê însên û tixûbê mentiqa beşerî pirr zehmet e ku karibe wê 
îzah bike û bi awayekî layiq wê îdrak û fehm bike. Ji vî cîhetî ve 
hikmetên derûnî yên vê rêwîtîya mûhteşem, ji bilî wan agahîyên 
sînordar ên ku hatine ragihandin, wekî din ew wek sirrekê di 
navbera Hebîb û Mehbûb de maye. 

Divê em ji bîra xwe dernexin ku di vê şeva mûbarek de ew 
qendîlên ku di mînareyên me de diberiqînin; ew mînareyên ku 
wekî telîya şehdê bi asîmanî ve bilind dibin bîranînên qudsî ne, 
ku ji wê şevê mane û di roja me de xwe didin xuyalcirin, ew ji me 
re nesîbên nûrdar û xelatên îlahî ne.. 

Ulwîtirîn bîranîna şeva Mîracê ji bo ummetê jî hîç guman 
nîn e ku nimêj e. Nimêj; sitûna dîn, ronahîya çavan, keyfxweşîya 
dilan, çavpêketina bi Xaliq re, welhasil mîraca dilên mûmîn 
e.. Naxwe bi rêjeya ku mirov ji Xuda re evd û ji Resûlê wî re 
ummet be, her yek ji me amade ye mîracên ferdî bijî. Elametên 
eşkere hene, didin zanîn ku mîraca jîyana evdînîyê bi awayekî 

102. Ev îfadeyên di ayeta pîroz de bi vî awayî hatine tefsîrkirin: 

“Hezretê Pêgember [dirûd û silavên Xuda lê bin] ew qeder berê xwe dabû 

Rebbê xwe ku hemû sipehîtîyên bêtixûb ên ku di melekûta asîmanî de 

temaşe dikir ew meşgûl nekir.” 

103. Necm, 53/16-18 

taybetî bi nimêjê tê cih. Naxwe çawanîya nimêjên me jî pîvana 
asta mîracên me ye. Di rojê de ji bo çûna vê mîracê, yanî ji bo 
rêwîtîya wusleta ulwî di pênc wextan de ji me re bangname hene. 

Cenabê Heq Teala, vê şeva mûbarek ji bo temamê 
ummetê bike serkehnîya seadetê. 

Xudayê me! Wê îstîqameta ku tu rehma xwe li me 
bibarînî, bike nesîbê me! Me ji xeniqîna di behra nefsanîya 
dinyayê de biparêze! Hey Rebbê me yê kerem zehf! îdrak û 
têgihiştina heqîqetan bide me! Dilên me ji hezkirina xwe tije 
û mişt bike! 

Xudayê me! Me bi îlmê Qur’anê bixemilîne! Di keş û 
hewa’ya tefekkura bêdawîya wê de û di gulşena mehebbeta 
Hezretê Pêgember [dirûd û silavên Xuda lê bin] de dilên me 
sipûsag bike; heta ku em karibin bi qelbê selîm werin hizûra 
te... 

Amîn!...- 

Wekî wî tixumê çinarê yê wekî zerreyekê ku bi wasîteya 
axeke mûnbit dibe dareke nehîtî û îhtîşamê qezenc dike, 
tefekkur û hissîyata mejî di encama xwedîkirin û xurtki- 
rina wê bi Qur’anê de heqîqet û hestên qelbî yên ku ewê 
bigihîje wanjî wê çi mûhteşem bin! Li ser vî esasî, heke ne 
jifeyza dawî-nehat û xilas-nebera Qur’anê û îrşada bilin- 
da wê bûya, eynî wekî tixumekî ziwa tefekkur û hestên me 
jîji axa mûnbit mehrûm diman. 

Cenabê Heq Teala însan bi evdînîyê mûkellef û binbar 
kiriye û li erd û asîmanan çi hebin tev ji bo wî amade kirine. 104 
Wî, însan bi hessasîyetên qelbî yên wekî îstîdad û amadekarîya 
tefekkurê xemilandiye da ku ew karibe vê evdînîyê bi kûrahîya 
hestan bijî. Dîsa wî di şiklê “uswe’yê hesene” yanî “sipehîtirîn 
nimûne û şexsîyetê rêzan” de bi şandina pêgemberan ji bo însên 
lutf û kerem keriye da ku însan di îmanê de kamil bibe û bigihîje 
wusletê. 

Arîkarîya îlahî ji bo mirovan bi wasîteya pêgemberan hatiye 
cih, bi pêgemberê axir-zemanê û bi Qur’ana ku bi wasîteya wî 
hatiye teblîgkirin jî ew arîkarîya îlahî ji bo temamê beşerîyetê 
gihaye zirwê. 

Ji ber vê sedemê ye ku bi îlawe li ser evqas nîmetên îlahî 
yên ku li ser me hene, hem ji ber ku em ji ummeta Mûhemmed 
in, hem jî ji ber ku Qur’an ji bo me bûye nesîb deynekî bêdawîyê 
me yê şukrê ji bo cenabê Heq Teala heye. Wekî wî tixumê çinarê 
yê wekî zerreyekê ku bi wasîteya axeke şinker dibe dareke nehîtî 
û îhtîşamê qezenc dike, tefekkur û hissîyata me jî di encama 
xwedîkirin û xurtkirina wê bi Qur’anê de heqîqet û hestên qelbî 
yên ku ewê bigihîje wan jî wê çi mûhteşem bin! Li ser vî esasî, 
heke ne ji feyza dawî-nehat û xilas-nebera Qur’anê û îrşada 
bilinda wê bûya, eynî wekî tixumekî ziwa tefekkur û hestên me 
jî ji axa şinker mehrûm diman. Naxwe ji bo me evdan ji îdrak- 
kirina ezemet û bilindbûna bêdawîya îkrama îlahî ya ku bi xêra 
Qur’anê hatiye cih nîmeteke mezintir çênabe. Di vê sedsala 21’ê 


104. Li Sûretê Casîye, ayeta 13’an binêrin. 

de ku serdema fezayî ye, bêsewîyetîya qewmên hoveberî yên ji 
teblîga îlahî mehrûm ku di tefekkur û texessusa xwe de derxin 
holê jî bi awayekî bariztir vê rastîyê nîşan dide. Vêga hebûna bi 
mîlyonan mirovên ku ehlê dînên mûherref in, heta ew Bûdîstên 
ku Heykelê Bûda‘yê ku ji keviran hatiye çêdikin, diperêsin, 
mûqeddes qebûlkirina Hindûyan ji bo heywana nekare çêlelcê 
û hebûna bi mîlyonan mirovên ku heywanên wiha nelcare ji bo 
xwe îlah qebûl dildn... ji bo em mezinbûna nîmeta Mûhemmedî 
ya li ser xwe fehm bikin, ew çi dîmen û menzereyên bi îbret in! 
Lêbelê tişta ji vê jî gemnaktir ev e ku mirov ji nîmeta îmanê re 
bûbe mezher û bi hinek sebebên nefsanî û dinyewî yên ku ketine 
navberê li hemberê seda û dengê gur û xurtê heq û heqîqetê di 
nav kerrîtîyeke dehşetdar de bibe. 

Xuda Teala di Qur’ana Pîroz de ji bo mirovên wiha ku di her 
çag û serdemê de hebûne, wiha ferman dilce, dibêje: 

“Ew kerr, lal û kor in ...” 105 

Li ser vî esasî, Cenabê Heq Teala dixwaze mûmîn li hemberî 
ayetên wî şîyar, bi feraset û xwedî kûratîya hestan bin. 

Xuda Teala di ayeta pîroz de wiha ferman dike, dibêje: 

.UlLipj Iws IjjŞ'i lij. 

“Ew mûmîn in ku dema ayetên Xudayê wan di bîra wan 
têne-anîn, li biwara wan bi kerrîtî û korîtî tevnegerin .” 106 

Di serdemeke wiha de ji bo mûmînî du wezîfeyên zehf 
mûhîm hene: 





105. Beqere, 2/18 

106. Furqan, 25/73 

Yek ji van, divê li cem me hestkirina bi şukrê nîmeta lcu li ser 
me xuya dibe hebe, em qedr û qîmetê wê bilind û mezin zanibin û 
em bibin her wekî wan çîçekên nadîde yên ku di navbera qelşên 
zinaran de şensê şînbûn û geşbûnê bidest dixin.. 

Ya duduyan ew e ku mirovê bi vê dan, lutf û kerema îlahî 
mûşerref bûbe, ewê bi awayekî siriştî geyretkêş û hestgerm be da 
ku van heqîqetan bi hesta rehm, berketin û şefqetê ji bo mirovên 
ku ji wan mehrûm bin re teblîg bike, ragihîne. 

Xuda Teala di ayetên pîroz de wiha fennan dike, dibêje: 

“Bila ji we civakeke wiha pêkwere ku doza xêrê bike, 
şîreta qenciyê bike û men‘a neqenciyê bike. Ha ew in, yên ku 
rizgar bûne .” 107 

“Ma gotina kê ji ya wî kesê ku [însanan] gazî Xuda dike, 
emelê salih dike û dibêje; ez ji mislimanan im, sipehîtir e ?!” 108 

Heke were xwestin ku geyret û hewldanên vê teblîgê bi 
tebab û miqdarê metlûb û xwestî berhemdar be, şert e ku mirov 
ji her dem û wextekî din bêhtir bi mûhtewa û naveroka Qur’anê 
ve pêbend û hişliser be, mirov xwe li ser rêya Qur’ana pîroz rast 
û durust bike û exlaqê Qur’anê ji xwe re bike rewîşt û exlaq.. 
Maneya vê jî ev e; naverok û rûhanîyeta mezina Qur’ana Pîroz 
me mecbûr dike ku em bibin xwedî dîrayeteke qelbî û geyreteke 
ji dîrayet û geyreta zaniyarên xwezayê yên ku hûrkolînê li ser 
alema maddî dikin, zehftir be. 

Li holê eşlcere ye ku zanist û hîndekarîya hemû matery- 
alîstan ji biçûkxistina mirovan û hazirkirina sefalet û xizanîya 
wan pê ve ti encameke din hasil nekiriye. Sersebebê encama vê 


107. Alî îmran, 3/104 

108. Fussîlet, 41/33 






r«4»feöar» Ji Bexçê Dilan Nefesên Dawîn 


wehm û pûçezenê jî ev e ku heqîqeta însên bi eql tenê hatiye 
wezinandin. Qur’ana Pîroz jî eqlê ku bi wehyê qîmet wergirtiye 
destnîşan dike û li cem xîtaba şazdeh caran: [^JJh'l Jjl L] “Gelî 
xwedî eqlan!” di gellek carên dîtir de jî bi vê terzê, têde: “Ma 

hûn eql nagirin, ma hûn nafîkrin, ma hûn tênagihin?” îqaz û 
tenbîhat hene. 

Qur’ana Pîroz di pêşîya hemû zanist û îlman de diçe. Wê 
ev heqîqet derxistiye holê ku ew çi serkehnîya mezina ezemetê 
û jêdera feyzê ye! Her roja ku ber bi qiyametê ve derbas dibe, 
tefekkura beşerî jî bi keşfên nû, dîsa vê heqîqetê tescîl û tesdîq 
dike. 

Em misliman, divê mes’ûlîyeta xwe hifikrin û bilerizin ji ber 
ku me mûkemmelîyeta Qur’anê ji însanîyetê re îzah nelciriye, me 
di xusûsa îqazkirina wan de têrê nekiriye û em nebûne nimûne. 
Ji vê jî zêdetir, heke em nikaribin heqîqetên Qur’anê yên ku ji 
berîya sedsalan ve bi hemû keşfên îlmî yên ku hatine kirin ve, bi 
mîlyonan car hatine teyîd û destek kirin, biweşînin û belav bikin. 
Digel hebûna îmkan û wasîteyên curecur ên ku serdema em têde 
dijîn ji me re dabîn dikin jî hingê ew mirovên gafilên ku di çar 
alîyên cîhanê de yanî li ser vê stêrkê, li gerdûnê dijîn, ewê roja 
qiyametê li hizûra Xuda li dijî me bibin dawedar. Ev jî berpirsîya 
me zêde dilce. Lewra gellek lceşfên îlmî yên di roja me ya îroyîn 
de hêsankarîyên mezin ji me re temîn dikin ku di serdemên berê 
de ew tine bûn. 

Li kaînatê hinek heqîqetan, bi awayekî wisan cihê xwe di 
Qur’ana Pîroz de wergirtiye ku bes dema sewîye û asta îlmî 
mûsaid be, ew tên fehmkirin. Yanî Qur’an, heta qiyametê li gorî 
sewîya îlmî ya her wext û serdemê û li gorî îdrak û têgihiştina 
mirovan heqîqetên xwe şanî dide. Bêşiwar ev keyfîyet jî, mer- 
hemeta îlahî wê îcab dilce. 

Lewra xusûsîyetên xarîqûlade yên ku di aferandinî û xulqîy- 
eta însên de hene, lceşfên mezin ên tibbî û çendîn heqîqetên wekî 
program û nîzama ku di xerîta erd û asîmanan de hene û zêhnê 
mirovî dixin heyret û dehşetê, heke berîya keşfa îlmîya wan bi 
awayekî eşkere di Qur’anê de hatibûna îfadekirin, hingê însanên 
wê serdemê li gorî sewîya eqlî û îlmî ya xwe ev qebûl û tesdîq 
nedikir, di encamê de jî ne mûmkin bû ew bi îmanê mûşerref 
bibûna.. 

Qur’ana Pîroz ji vê hêlê ve wekî axeke kevnar e ku çi qeder 
ew tê kolan, ewqas defîne jê dertên. Bes ev lazim e ku were 
kirin; divê wekî pêwîst em zêhnê xwe li ser naveroka fereha wê 
biwestînin û em karibin bi çavê dil jî wê bixwînin. 

Bi kûrahîya hestan gihiştina kitêba kaînatê û mûşahedekirina 
sirr û hikmetên cîhanê bes bi xêra tefekkura ehlê dil mûmkin 
dibe. Rebbê me, di van ayetên pîroz ên li xwarê de hemû mirovan 
ji bo vê tefekkurê gazî dike, dibêje: 

“[Resûlê min! Ewê ku li ber te radibin] Ma ew, hîç li sererdê 
negeriyane? Lewra heke ew geriyabûna, hemin dê dilne wan 
yên ku bi wan têbighin û guhne wan, yên ku bi wan bibihîzin 
bibûna. Lêbelê rastî ev e, çav kor nabin; lêbelê ew dilên ku di 
nav singan de ne, kor dibin .” 109 

“Li erdê parzemînên hevcîran, rezên tirî, cot, xurmeyên 
yek-kok û kok-cuda hene. Digel ku ev hemû bi yek-avê têne 
avdan. [Digel rewş ev e jî] di xwarina wan de emê hinan ji hinan 
çêtir bigrin. Ha di van de jî ji bo qewmekî ku têbigihe, îbret 

hene .” 110 


109. Hec, 22/46 

110. Re‘d. 13/4 

Ji bo mirov karibe bibe mûmînekî heqîqî, bi tevgerkirina 
qelbî û bi hişyarkirina îştaha wî qelbî ji bo tefekkur û hezkirina 
Heq Teala destpê dike. 

Tişta ku însanî dike însan, fonksîyonên mejî û qelb in. Dema 
mirov giringîyê bide mejî û alema dil jî îhmal bilce, hingê dibe 
ku însan bibe mirovekî başê dinyayê. Lêbelê ji bo mirov karibe 
bibe mûmînekî nazik û dilovan, zerûrî ye ku dil jî wekî hevir 
nerm bibe, tenilc bibe û kûrahîya hissîyatê li xwe bike. Ji bo 
mûmînekî ku dilê wî di vê qiwamê de kar dike, her tişt bi “lîsanê 
hal” diaxive. însan ji xwe bi xwe destpê dike, çav-rûyê wî, ser û 
pêyê wî vîtrîna wî ne. Ji bo hemû heyber û mexlûqatan zimanekî 
wan heye ku jê re “lîsanê hal” tê gotin û her tişt bi vî zimanî di 
wezîyeta eşkerekirinê de ye. 

Mirovekî lcu ji dêya xwe kor dibe, helce ji nişka ve çavên wî 
vebin, ewê bibizdehe. Dema ew wiha; li behran, dar û devîyan û 
li çûkên ku difirin binêre, ewê heyirî bimîne. Lewra wî ew tişt hîç 
nedîtibûn, ewê bibêje; "Rebbê min, çi ew xweşik xuliqandine!" û 
ewê ji wan re heyran bimîne. Ew însanê ku her roj li hezaranê van 
sipehîtîyan rast tê, lê bi pirranî xebera wî ji wan çênabe, ew rêya 
xwe ji bo tefekkura kûr û texessusa tenik nabîne û ew jî wilo li 
wir dikeve gefletê û diçe, mîsala wî dişibihe mîsala lat û zinareke 
dij wara ku barana bi-bereketa nîsanê lê dibare û li ser wê diherike 
û diçe jî lê ew nesîbê xwe jê wemagire.. 

Ayetênpîroz ên Qur’anê jî me ji bo şîyarîyeke çi sipehî gazî 
dikin û ji me re dibêjin: 

“Bêguman di peyapey anîn û guhertina şev û rojê de, di 
wî rizqê ku Xuda ew ji asîmanî anîye xwarê de û bi wê erdê, 
h di piştî mirina wê de sag û hêşîn dike de û di guherandin û 

anîna bayê ya ji hemû aliyan de ji bo qewmekî ku fêhm dikin 
pirr ders hene !.” 111 

“Ji wan re delîlek jî şev e! Em ronahiya rojê jê vediqetînin 
û tavilê ew dikevin tarîtiyê. Roj e, ew jî di rêgeha xwe de dige- 
re. Ha ev, diyarkirin û teqdîra Xudayê destbilind û zana ye. 
Me ji bo heyvê jî hin rêgeh diyar kirine. Paşê ew, wekî çiqlê 
dara xurmeyê xwehr dibe û vedigere. Ne roj dikare bigihîje 
heyvê, ne jî şev dikare bikeve pêşiya rojê. Her yek ji wan di 
rêgeheke diyarkirî de sobeberiyê dike, diçe .” 112 

“Ha em, van nimûneyan ji mirovan re tînin, eşkere dikin 
lêbelê; ji zanayan pê ve wan nahizirin û di wan nagihin .” 113 

însan di dirêjahîya emr û temenê xwe de çi qeder di tefekkur 
û kûrahîya hestan de bilind bibe û dîrayetê qezenc bike, ew qeder 
di keş û hewaya mehebbeta îlahî de dikare qismetê xwe wergire û 
saedeta wî ji mirinê biwêdetir de bi qasî wê rêjeyê zêde dibe. Di 
dirêjahîya tarîxê de pêgemberan, ewlîyaûllah û salihên mûtefek- 
kir, mîsalên zindî ne, ji bo dîrayeta di fehmkirina kaînatê de. Di 
fitreta însên de û di kûrahîya wijdanê de merîfetûllah, yanî îstî- 
dada naskirina Xuda bi qelbê xwe, hesta Heqekî, bawerkirineke 
bi hêz û îhtiyaca hatin girêdanê sirreke veşartî ye. 

Ew gafilên ku dema serê wan dikeve belayê û ew rikdarên 
ku buhran û krîzên heyatê derbas dikin, di tenê mayîna tirsnaka 
ku têde bê hîmaye dimînin de, ew bi sewqa [ajotina] siriştî ya 
vê sermaya fitrî li Xuda vedigerin, hestpêkirina wan bi îhtiyaca 
arîkarî xwestina ji qudreta îlahî lazimîya annanca aferandina 
însên e.. Lêbelê ew mirovên ku ev îstîdad kor kirine, di vê alemê 


111. Casîye, 45/5 

112. Yasîn, 36/37-40 

113. Enkebût, 29/43 

de ji herkên qudreta îlahî û xarîqeyên hunerê dûr û bêgane mane, 
ewên ku di vê alema îbretan de abûs û ehmeq dijîn, ev leyistika 
çav-miçkirinê ya ku di vê dinyayê de dileyîzin, ewê di axretê de 
jî wê bidin dewamkirin. 

Xuda Teala di ayeta pîroz de dibêje: 

“Lewra çav kor nabin; lêbelê ew dilên ku di singan de 
ne, kor dibin .” 114 

“Ew kesê ku li vê dinyayê dilkor be, ew li axretê jî kor e 
û ji cîhetê rê ve jirêketîtir e. ” 115 

Zerûrî ye ku Qur’ana Pîroz ji mûellimên salih û salîhe yên 
ku qelbê wan ji mehebbeta îlahî têr û tije ye were hînkirin da ku 
ew mûellim ji wan qelbên feyzdar ên xwe halê xwe di wan de 
înîlcas bikin, di wan de bidin xuyakirin û guhdarên xwe bajone 
ser tefekkurê û kûrahîya hestan.. 

Çawa ku dema mirovekî jê pirs kir: 

“-Ji bo tîlaweta Qur’anê kîjan deng û qîraet sipehîtir e?” 
Mezinê me pêgemberê Xuda [dirûd û silavên Xuda lê bin] ber- 
siva wî da û jê re wiha got: 

“Deng û qîraetê wî kesê ku dema tu xwendina wî ji bo 
Qur ’anê bibihîzî, tu hestpê dikî ku ew ji Xuda ditirse .” U6 

Di rewşeke berevajî de eşkere ye; ew qîraetê ku xwe ji qirikê 
naberde qelb, ew însên nabe kûrahîya hestan û asoyên bêdawî 
yên tefekkura Qur’anê. 





114. Hec, 22/46 

115. îsra, 17/72 

116. Darimî, Fedaîlul Qur’an, 34 

Di vê xusûsê de divê em guhên xwe bidin vê îqaza nebewî 
jî. Pêgemberê Xuda [dirûd û silavên Xuda lê bin] ferman dike, 
dibêje: 

u Di navbera we de komeke wilo wê derkeve ku hûnê nimêja 
xwe li cem nimêja wan, rojîya xwe li cem rojîya wan û emelê 
xwe yê dîger jî li cem emelê wan biçûk û kêm bibînin. Ew 
Qur’anê dixwînin, lêbelê ew xwendina wan xwe ji qirika wan 
naberde xwarê. Wekî ku tîrji kevanî derdikeve ew jî wilo ji dîn 
derdikevin ..” 117 

Ha ji bo em ber bi felaketeke wiha ve neyên kişkişandin, 
dema em bi Qur’anê ve meşgûl bibin jî divê em geyret bikin û 
hewl bidin hîn bêhtir hessas û nazik tevbigerin, em xwe berdin 
dinyaya tefekkura wê, em maneyên ayetên wê di dilê xwe de 
hezm bikin û em lîbasê exlaqê Qur’anê li xwe bikin, em exlaqê 
wê ji xwe re bikin exlaq.. Lewra Qur’ana Pîroz bi her wesîle û 
navgînê tim û daîm mirovê mûmîn ji bo seferberbûna hizirîn û 
hestgermbûnê gazî dilce. 

Çawa ku Xuda di ayeta pîroz de dibêje: 

“Me beriya te bi pêgembertî bes zilam şandine, me wehî 
ji wan re şandiye. Vêca eger hûn nizanin, ji ehlê zanînê bip- 
irsin. Me, pêgember bi mûcîze û pirtûkên pîroz şandine. Me 
ev Qur’ana ha ji te re jî aniye xwarê da ku tu peyama ku ji 
wan re hatiye xwarê, ji mirovan re eşkere bikî û da ku ew jî 
tefekkur û fehm bikin .” 118 

Heqîqeten Xuda Teala di Qur’ana Pîroz de me evdên xwe 
gazî dike ji bo em hem delîlên hebûna bilinda wî, hem jî kûrahîya 
hikmeta di nîmetên ku wî bexş kirine de tefekkur bikin. Di 


117. Buxarî, Fedaîlûl Qur’an, 36 

118. Nehl, 16/43-44 

navbera van de jî bal tê kişandin ku însan xwedî ziman û rengên 
curecur e. 

Xuda di ayeta pîroz de ferman dike, dibêje: 

“Aferandina wî ji bo erd û asîmanan û cuda cudabûna 
zimanên we û rengên we ji delîlên hebûna wî ne. Bi rastî di 
van de ji bo zanayan ders û îbret hene .” 119 

Bi rastî yekî tenê jî ji wan zimanên ku însan bi wan diaxive, 
ji terefê milletê ku bi wan dipeyive ve komîsyonên cuda cuda 
nehatine pêkanîn û ew ziman nehatine çêkirin. Ne rêzimana wan 
zimanan, ne jî qadroya peyvên wan, ne semere û fêkîyê xebateke 
hevbeş e. Hinek ziman hene ku di wan de cumle bi lêkerê [fiêlê] 
destpê dike. Lê hinek ziman jî hene ku di wan de cumle bi lêk- 
erê destpê dike û ew bi lêkerê bi dawî jî dibe. Ev ne tercîhên 
bi hişmendî ne, lêbelê bizzat bexşîşeke cenabê Heq Teala ne. 
Li kêlelca vê bexşîşa îlahî, cuda cudabûna rengên mirovan û di 
rewşa nijadên cuda cuda de aferandina wan jî menzûmeya hik- 
meteke cuda ye. Reng, netîceyeke ku cografiya û erdnîgarî wan 
bi xwe re tîne; nijad û îrq jî tecellîyeke xulqîyetê ye. Ev rewş, 
ji bo vê ye da ku însan hê hêsantir hev nas bikin û li hev werin. 
Helce na, tiştek bi navê nijadeke çêtir û nijadeke dîtira nehêja nîn 
e. Ji her nijadê hem mirovên temîz, hem jî mirovên xirab dertên. 
Ya mûhîm çêtirbûna bi teqwayê ye. 

Xuda Teala vê heqîqetê wiha eşkere dike, dibêje: 

“Gelî mirovan! Bêguman me hûn ji mêr û jinekê afe- 
randine. Me hûn kirine millet bi millet û êl bi êl da ku hûn 
[hiqûqê] hev nas bikin. Bêguman çêtirînê we li cem Xuda 
mutteqîtirînê we ne. Bêşiwar Xuda zana û agahdar e .” 120 


119. Rûm, 30/22 

120. Hucûrat, 49/13 

Li rexê din, cenabê Heq Teala wehdanîyet daye xwe tenê û 
hemû heyber û mexlûqatên din jî cot aferandine ji bo hev û din 
temam bikin. Ew heyata malbatî ya ku di Cennetê de bi Hezretê 
Adem -silavên xuda lê bin- û bi Hezreta Hewwa destpê kiriye, 
Xuda Teala di bin qanûna îzdîwaca ku wî danîye de ew întîqal 
bûye, ji bo me zaroyên Adem jî hatiye û ew bi dînê îslamê jî tam 
gihaye kemala xwe. 

Xuda Teala di vê xusûsê de ferman dilce, wiha dibêje: 

“Ji nîşanên Xuda ye ku ji we re ji cinsê we bi xwe hevser 
aferandine da ku hûn ji hev re çavnas bibin û di navbera we 
de hezkirin û merhemet peyda kiriye. Bi rastî di vê de ji bo 
milletekî ku bifikirin îbret hene .” 121 

Cenabê Heq Teala nîkah ji bo ummeta Mûhemmed [dirûd û 
silavên Xuda lê bin] xistiye bereket; îzdîwaca di bin sîbera Kîtab 
û Sunnetê de jî li heyata dinyayê kiriye cenneteke seadetê. 

Di zewacê de lihev-banîn û ji hev hezkirina du mirovên 
gerîb bi awayekî heyretamîz têde ders û hikmetên ewqas hûr 
veşartî ne, ku eqlan dixe heyret û dehşetê. Du ciwan ji mala dê- 
bavên xwe vediqetin, bi wê mehebbet û dilovanîya ku Xuda ji bo 
navbera wan bexş kirine, dilên wan bi hev re girêdane, heta ew 
bi dereceyeke wisan semîmî di keş û hewayelce cazîbe û surdar 
de dijîn ku ew mala dê-bavên xwe ya ku jê veqetîne di sihê de 
bihêle, ev lihev-banîna wan çi tecellîyeke ulwî ye û çi derseke 
qudsî ye ku divê mirov li serê kûr kûr bisekine û bifikre. 

Insan, bi mûcibê îmtîhana îlahî, ji ber ku xwedî xulqîyetelce 
wisan e ku mûcadelekar û di qebûlkirina heqîyê de mûtereddid 
û dudil e, ayetên Qur’ana Pîroz ji bo xwedî meslek û meşrebên 
curecur bi mîsalên texlît texlît hatine xemilandin; heta ku bi vî 





121. Rûm, 30/21 







Ji Bexçê Dilan Nefesên Dawîn 


awayî her kes li gorî rewş û halê xwe ji bo xwe nesîbê xwe ji wan 
bigre.. Ev heqîqet, di ayeta pîroz de wiha tê eşkerekirin: 

“Bi sûnd me, di vê Qur’anê de ji bo mirovan mîsalên 
curecur şanî dane û eşkere kirine. Lewra însan, di pirr 
xusûsan de mûcadelekar e .” 122 

Qur’ana Pîroz balê dikişîne ser hûre qabilîyetên nazikên di 
pêkhatina însên de, ji lewma ji bo tefekkurê gazî li wî dikin. 

Cenabê Heq Teala di xusûsa ku însan heyata xwe tefekkur 
bike de wiha ferman dike, dibêje: 



“Em temenê kê dirêj bikin, em aferandina wî berevajî 
werdigerînin. Ma ew ji vê eqil nagrin ?” 123 

Cenabê Heq Teala di ayeteke din de jî temayula ficûr û 
teqwaya di pêkhatina însên de destnîşan dike û wiha dibêje: 



“Ez, bi nefsê û yê ku hinek qabilîyet dane wê, qencî û 
neqencîyên wê jê re îlham kirine, sûnd dixwim ku ewê nefsa 
xwe ji xirabîyan paqij bike, xilas bûye!; ewê ku nefsa xwe di 
xirabîyan de noq bike jî, wî ziyan kiriye !” 124 

122. Kehf, 18/54 

123. Yasîn, 36/68 

124. Şems,91/7-10 

Bi dubare vejînê qudreta bilinda Xuda, li hemberî wê jî 
nekarîna însên û rasteqîneya îlahî ya ku di paşwextê de li benda 
wî ye, tê şanîdan: 

“Ma însan nabîne ku me ew ji dilopek ava meniyê afe- 
randiye? Vêca tu dinêrî ku va ye, ew bûye dijminekî eşkere, 
dijwar! Xulqbûna xwe ji bîr kiriye û li hemberî me nimûneyê 
eşkere dike, dibêje: Kî ye, ewê ku van hestiyên riziyayî sag 
bike? Bibêje: Ewê ku cara pêşîn ew aferandine, ewê wan sag 
jî bike. Lewra ew, aferandina bi her awayî, xweş dizane .” 125 

Ji bo mirovê ku bi dûv zemanî dikeve jî tê bibîrxistin ku 
zeman îzafî ye: 

Jl aL JLp IjÎjLj çjJ ^Jj ^jLS' 

“Roja ku ew qiyametê dibînin, ew dibin her wekî ku ji 
êvarekê, yan jî ji danê sibeheke wê pê ve li dinyayê nemabin.” 

126 


Ev hemû beyanatên ku tim û daîm însên ji bo tefekkurê 
gazî dikin jî, şanî didin ku failîyetelce zêhnî û qelbî ya wiha 
wezîfeyeke wilo giring e ku Xuda pê ferman kiriye. Hezretê 
pêgemberê Xuda [dirûd û silavên Xuda lê bin] hê berîya hezar û 
çar sed salan, di hedîsa şerîfa xwe de gotiye: 

“Ibadetekî wekî tefekkurê nîn e. ” 127 Bi vî awayî, eşkere 
kiriye ku wî tefekkur û di netîca wê de feyzdarbûna qelbî di asta 
îbadetê de dîtiye. Heta mirov dişê bibêje; wî îşaret pê daye ku 
ew di berîya îbadetê de lazimîyeke mewcûd e. Lewra fehmkirina 


125. Yasîn, 36/77-79 

126. Nazîat, 79/46 

127. Elî el-Mûtteqî, KenzûT-Ummal, XVI, 121 

ehemmîyet û mahîyeta xêrên dîtir jî wekî îbadetê bes bi tefekkurê 
mûmkin e. 

Bêhijmar ayetên pîroz û hedîsên şerîf ji berîya hezar û çar 
sed salan ve îşaret bi ehemmîyeta tefekkurê dane. Bi nêrîna li van 
îzahatên li jorê, bêşiwar e ku di serdema me de ehemmîyeta wê 
hê bêhtir zêde bûye. Di vê nuqtê de ji bo mirov bi awayekî tam 
heqî ji mes’ûlîyetê bêrî û dûr be, naxwe di xusûsa ku divê em di 
bara teblîga heqîyê û teşwîqkirina xêrê de xwedî geyret û cehd 
bin de em çi jî bibêjin hê kêm e, têrê nake. 

înşaellah, ew şeva Beratê ya ku 14’ê meha Şabanê bi 15’ê 
wê ve girêdide, ewa ku emê bi hatina wê mûşerref bibin, ew her 
sal ji terefê mûmînên salih ve di nav wecdeke mezina îmanê de 
tê îhya û sagkirin. 128 

Ev şev, şeva hulcm û teqsîmatê ye. Lewra di vê şevê de “di 
nava salekê de ewê ku ji dêya xwe bibin û ewê ku birnrin têne 
nivîsîn, rizq têne parvekirin û emel jî ji bo hizûra îlahî têne bil- 
indkirin.” 

Pêgemberê Xuda [dirûd û silavên Xuda lê bin] di hedîsa 
şerîf de fennan dilce, dibêje: 

“Dema bibe şeva nîvê şabanê bi şeva wê rabin nimêjê û bi 
roja wê jî rojî bigrin. Lewra Xuda Teala bi rojava ve çûna tavê re 
bi nûra rehma xwe li asîmanê dinyayê tecellî dibe, heta fecr vede 
bi evdên xwe re wiha diaxive, dibêje: 

“-Ma yek nîn e ku efûyê ji min bixwaze, vêca ez jî gunehê 
wî efû bikin? Ma yek nîn e ku rizq ji min bixwaze, vêca ez jî rizq 


128. Ji ber ku weşandina vê nivîsê li meha Şabanê ya berî Remezana şerîf rast 
hatiye, bi kurtî behsa xusûsîyetên vê mehê hatiye kirin. 

bidimê? Ma yekî mûsîbetzede nîn e ku dûa ji min bike, vêca ez jî 
efîyetê bidimê? Mavekî halo ûyekî wilo nîn e?...” 129 

Naxwe rast e ku Xuda Teala, di vê şevê de heta bi sibehê bi 
awayekî xusûsî derîyên rehm, îhsan û îcabetê heta bi paşîyê li ber 
evdên xwe vekirî dihêle. 

Çi peyman û mizgînîyeke sipehî ya pêgemberê Xuda [dirûd 
û silavên Xuda lê bin] ye îhyakirina şeva Beratê bi şevê bi 
nimêjê û bi rojê jî bi rojîyê, qîmetekî mûstesna bi mûmînan dide 
qezenckirin. Divê em hewl bidin û geyret bikin ku bi îlawekirina 
li ser nimêjan, em vê şevê bi xwendina Qur’anê, zikr, tesbîh, 
selewatên şerîf û sohbetên manewî jî îhya û sag bikin. 

Divê mirov ji bo şev rojên piştî şeva Beratê jî giringîyê nîşan 
bide ku ew jî ji bo wê Remezana şerîfa serkehnîya nûrê, wekî 
dawetîye û bangnameyên mûqeddes in. Divê heyecana dilî ya 
me bi keyfxweşîya Remezanê bi rûhanî bibe, xêr û hesenatên me 
zehf bibin û mehebbeta îmanî ya me û dilsozî û sedaqeta me ji 
Heq Teala re zêde bibe. 

Bi taybetî jî divê nimêjên me, di nav ahenga qelb û bedenê 
de û di keş û hewayeke wecdê de werin edakirin. Lewra nimêj, 
mûlaqateke ulwî ya Rebb û evdê wî ye. 

Çawa ku kesek hate cem pêgemberê Xuda [dirûd û silavên 
Xuda lê bin] û jê re got: 

“-Ya Resûlellah! Peyveke bihavil û kurt li min hîn bilce.” 
Hezretê pêgemberê Xuda [dirûd û silavên Xuda lê bin] jê re wiha 
got: 

“Dema tu rabî ser nimêjê, bibe wekî wî kesê ku xatiran 
ji dinyayê dixwaze! Xebereke ku tu ji ber wê uzr bixwazî, hîç 

nebêje! Hêvîya xwe ji malê dinvayêyê di dest mirovan de qut bike 
û li ser vê bi ezm be!” m 

Divê em hewl bidin hemû ecr û fezîleta nimêja ku eda dikin 
qezenc bikin û divê em xwe ji zayî-kirina vê nîmeta îlahî dûr 
bigrin. Lewra pêgemberê Xuda [dirûd û silavên Xuda lê bin] di 
hedîseke şerîfa dîtira xwe de wiha ferman dike, dibêje: 

“Mirovek nimêj dike lêbelê ji wê nimêja wî bes nîvê wê, 
yan sêyeka wê, yan çaryeka wê, yan pêncyeka wê, van şeşyeka 
wê, yan heftyeka wê, yan heştyeka wê, yan nehyeka wê, heta bes 
dehyeka wê jê re tê nivîsîn ,” 131 

Welhasil; siha rehm û bereketa Remezana şerîf bi ser me de 
xwe berdaye û hatiye, bi vê mûnasebetê divê em vê jî bibêjin; 
Qur’ana Pîroza ku di Remezanê de hatiye xwarê, ew nazil bûye 
ji bo heyateke dirêja Remezan-warî ya heta qiyametê bi mûmînan 
bide jîyandin. Remezan û Qur’an terbîya emelî û heyatî ya emr 
û temenekî ye. 

Xuda Teala di ayeta pîroz de ferman dilce, dibêje: 

“Meha Remezanê, ew meh e ku têde Qur’an hatiye 
xwarê; ewa ku ayetên wê ji bo mirovan rêber in û ji bo cuda- 
kirina heqîyê ji batilî delîlên eşkere ne. Naxwe kî ji we di wê 
mehê de hazir bibe, bila rojîya wê bigre ...” 132 

Cenabê Heq Teala dide zanîn ku Qur’ana Pîroz rêbereke 
wilo bi nûr e ku ji delîlên hîdayetê û pîvanên hikmetê tije û mişt 
e. Paşê jî ew beyan dilce ku her leesê digihîje vê heyva mûbarek, 
ew mûkellef û binbar e ku di bin terbîya Qur’anê de rojî bigre. 





130. îbnûmace, Zuhd, 15 

131. Ebûdawud, Selat, 123, 124 

Divê em ji bîr nekin ku têrê nake em sade li seda û dengê 
Qur’anê guhdarî bikin û em xerîta heqîqetên wê di ber çavan re 
derbas bikin. Lêbelê îcab dilce ku em bi wecda dil îtaeta fermanên 
mûbarekên wê jî bikin; ew fermanên wê yên ku ebedîyetê yanî 
rêyên xilaskirina heyata axretê, nîşan didin jî. Lewra mûmîn ew 
kes e ku bi rûhanîyeta Qur’anê li hemberî tearrûzên nefsanîyeta 
xwe dikeve cenga çetîna nefsê. 

Ya Rebbî! Bi nesîbê me bike ku em di vê heyva mûbarek 
de bi kûrahîya hestan di keş û hewaya cenneta Qur’anê de 
bijîn! Ji bo me îman û Qur’anê bike huccet, rojîyên me bike 
rehm, paşîvên me bike bereket û îftarên me jî bike demên 
wusletê. 

Amîn!.. 








'Tjöbe û Ç$€êstirên (gr’anan 



“Bi dilekî ji agirê poşmanîyê tije û bi çavên hêstirbar dûa 
û tobe bike! Lewra çîçek li deverên ber tavê û li cihên rewa 
û şil bel dibin!” 

[Hezretê Mewlana] 

Rojekê terzîyekî ji zatekî salih pirs kir; 

Tu, di bara vê hedîsa şerîfa pêgemberê Xuda [dirûd û silavên 
Xuda lê bin] de ku dibêje: 

"Xuda Teala toba evdê xwe qebûl dike, heta ku rûhê wî neyê 
qirikê." de çi dibêjî? 

Wî zatî jî pirs ji wî kir; 

“-Erê, wilo ye. Lêbelê pîşeyê te çi ye?” Wî jê re got: 

“-Ez terzî me, cilan didirûm.” Wî zatî jê re got: 

“-Di terzîtîyê de hêsantirîn tişt çi ye?” Wî jê re got: 

“- Bi meqes girtin û qumaş qutlcirin e.” Wî zatî jê re got; 

“-Ji çend salan ve tu vî karî dikî?” Wî jê re got: 

“-Ev sih sal in ez vî karî dildm.” Wî zatî jê re got: 

“- Baş e, dema rûhê te were qirika te tu yê karibî qumaş rast 
qut bikî?” Wî jê re got: 

“- Na, hingê ez nikarim wî rast qut bikim.” Wî zatî jê re got: 

“-Ey terzî! Karekî ku te midetekî zehmetî pê re dîtî tu hîn 
bûyî û ev sih sal in jî tu bi hêsanî wî dikî, lê ew zeman tu nikarî 
bikî, vêca ew tobeya ku te hîç nekiriye, di wê wextê de tu yê 
çawa wê bikî? îro ku li ser xwe yî, bi qewet î, tobe bike! Eleke 
na, dibe ku di nefesa dawîn de îstigfar û husna xatîme ji te re 
nebe nesîb... Ma te hîç ev peyv nebihîstiye ku dibêje: "Berî mirin 

were lezê li tobê bike!"? 133 Vêca ew terzî bi îxlas bezî tobekirinê 
û bû ji salihan. 

Wekî ku di vê qisseyê de jî tê dîtin, li pêşîya mirovan hezar û 
yek texlît koncalên dinya û nefsanîyetê hene ku ya ji van tevan bi 
tehlûketir jî tim û daîm texîrkirin û derengxistina toba semîmî ye. 
Hal-hal e ku xwe girtina bi tobê ji bo tevaya emrekî kemerbenda 
xilasîyê ye. Çawa ku pêgemberê Xuda [dirûd û silavên Xuda lê 
bin] ji eshabê kîramê xwe re eşkere kiribû, gotibû: “Mezintirîn 
derd derdê guneha ye, dermanê wan jî îstigfara di tarîtîyê de 
ye.” 134 

Lewra ji bo îstigfaran, di berê xwe dana alîyê Xuda de û di 
qezenckirina qelb de ji bo sewîyekeke ulwî jî cihekî mûhîm heye 
û ew dîsa tekane wasîte ye ji bo paqijbûna ji qirêj û gemarên 
manewî jî. Tobekeke meqbûl asteng û perdan ji navbera bende û 
Rebb radike ku ev hal, ji bo emelê salih heta tu bibêjî bes, giring 
û mûhîm e.. Lewra divê mirov xusûsên ku li ber gihiştina hedefê 
asteng in ji holê rake û bi vî awayî mirov, dil bîne ser halekî 
wilo ku ji bo gaye û armanca eslî ya xwe mûsaid û amade be. 
Ji ber vê ye ku ji bo tekamula rûhî û giyanî pêkwere di hemû 
terîqet û rêyên tesewwufê de di werdên seheran de bi îstigfarê tê 
destpêkirin. 

Toba yekê bi pêgemberê yekem Adem [silavên Xuda lê bin] 
re destpê kiriye. Wî, di toba xwe de nîyaz kiribû û wiha gotibû: 



s 


133. Menawî, Feyzu 1-Qedîr, V, 65. 

134. Li Mûsneda Deylemî, I, 136an binêrin. 

“Herduyan got: Xudayê me! Me neheqî li xwe kir, heke 
tu li me nebûrî û rehmê li me nekî, hemin emê ji ziyankeran 

bibin.” 135 Ev dûa, ji bo zaroyên wî yên ku heta qîyametê di piştî 
wî de bên jî bûye nimûneyeke îstigfarê. 

Ehlûlllah tobê dixin sê qism: 

1- Toba ewama ye: Ev ji gunehên xwe tobe dikin. 

2- Toba xewasa -yanî evdên bijarte- ye: Ev ji gafilbûna 
xwe tobe dikin. 

3- Toba xasûl-xewasa -bijartetirîn evda- ye: Ev jî ji bo 
karibin ji xwe re nêzîkbûneke bêhtir ji Xuda peyda bikin, tobe 
dikin. 

Lêbelê wekî lcu di emelê salih de wilo ye, di tobê de jî şertê 
semîmîyet û îxlasê heye. Eler wiha gellek ji ehlûllahî’yan ji toba 
xwe bi xwe jî bûne tobedar. Yanî zerûret heye ku mirov xwe ji wê 
toba ku îhtiyaca wê bi xwe bi tobê heye bavêje ber penaha Xuda, 
da ku bi vî awayî mirov bigihîje sirrê wê toba saglema ku wekî 
di ayetê de jî hatiye gotin “tewbeten nesûhe”[tobeyeke şîretkar 
û saglem] . Lewra dema nefs û şeytan rê ji xwe re nebînin ku 
zîtirk û refesan bavêjin dil, vêca ji bo ew ji sûretê heq [nîyetpak 
û durust] werin dîtin, xwe dikin xoce û seyda ji bo sipehîtî û 
qencîyan ji mirov re vebêjin. Ew bi vî awayî, evdî dixin kemînê 
û toba wan bereba dikin. Hal-hal e ku bê rawestan vegera ji tobê 
afeteke wilo ye ku heyata axretê reş û mehû dike. 

Xuda Teala ferman dike, dibêje: 






135. E'raf, 7/23 

“Dibe ku Xudayê we li we were rehmê, lêbelê; heke dîsa 
hûn li fesadîyê vegerin, emê jî li cezakirinê vegerin. Me, 
dojeh, ji bo wan kafiran kiriye girtîgeh.” 136 

Lewra ew kesê ku bê rawestan toba xwe xirab dike, naxwe 
êdî ew bûye rûpiş û maskeya şeytên. Êdî ew kengê tobe bike, 
dema şeytan, yan jî ew gafilên ku bûne şeytan carekê jê re 
bibêjin; “tif li te, xwelî li te be!” dîsa ew derhal toba xwe xirab 
dike. Ji bo wê yekê, Xuda Teala di ayeta pîroz de wiha dibêje: 

. L>-j./?) 4 jjj 4J)I Ijjjj I jLoT J^jjJl Iqjjl Ê 

“Gelî yên ku îman anîne! Tam bi sidq û îxlas tobe bikin 
û li Xuda vegerin.” 137 

Şair vê rastîyê îşaret dilce û dilên ku berê xwe didin tobê 
wiha îqaz dike, dibêje: 

Dema ziman bi çend peyvan îstigfar bike, 

Heke dil gafil be, nefs di hezar û vek delhîzê de noq dibe 
SeyrîA. 

Di mijara tobê de ev xusûs jî balê dikişîne: 

Di lcitêba hedîsê ya bi navê “Camîû’s-Segîr”ê de wiha 
hatiye gotin: "Ji navbera melaîketên ku emelên mirovan dinivîsin, 
ewê ku gunehên wan qeyd dike, dema guneh tê kirin ew disekine 
û piştî şeş saetan ji nû wî gunehî dinivîse. Ew di vê mohletê de 
çavnêrî dike, dibêje, belku ew tobe bike. Ji ber vê sedemê, divê 
mirov nebêje: Ez nikarim li ser toba xwe bimînin, ez dîsa gune- 
han dikim ji lewma ez tobe nakim!" û divê mirov tim û daîm 
îstigfarên xwe bîne. Lewra Xuda lutf dike û dibe ku careke din 

ew tobe xirab nabe. Lêbelê divê were zanîn ku tobe, ji ber ku efû- 
xwestin e, di xusûsa bicih-hatina poşmanîya semîmî û ew gunehê 
ku ji bo wî efû tê xwestin de jî divê ji mirovî ezmelce binbirr û 
qet‘î hebe ku mirov wê careke din li wî venegere. Ji bo vê cenabê 
Heq Teala mirovan şîyar û îqaz dike û wiha dibêje: 

“Bila şeytanê xapînok bawerîya we bi rehma Xuda 
neyîne û we wilo nexapîne ha!” 138 

Ji xwe hedîsa şerîfa ku dibêje: 

“Toba ji gunehan, nedamet û îstigfar e.” 139 jî wê toba ku 
careke din dubare xwediyê xwe naxe gunehan, îşaret dilce. 

Di eynî zemanî de ev hedîsa şerîf eşkere dike ku zerûrî ye 
tobe bi poşmanîyê destpê bilce. Maneya vê jî dibe ev; gemara 
gunehan bi hêstirên çavan yên semîmî paqij dibin. 

Hatiye rîwayetkirin: 

“Gunehkarek hebû di nav tobe û poşmanîyê de bû, dema ew 
di halê şîyarîyê de bû, lîsteya gunehên wî jê re hate dayîn û jê re 
hate gotin: “Vê bixwîne!” Ew gunehkar li hemberî vî halê xwe 
ew qeder girî ku wî ji ber hêstirên ji çavên wî barîn, gunehên di 
wê lîsteyê de nedîtin. Di paşîyê de van hêstirên semîmî, temamê 
wan gunehan şûştin û ew temîz kirin. Bi vî awayî, ew gunehkar 
jî hate efûkirin.” 

Li ser vî esasî, carina ji bo efûya gunehekî hezar hêstirên 
çavan dixwaze; carinan jî dilopeke hêstirên çavan gunehekî 
temîz dike. 

Lewra hêstirên çavan, ji bo mirovên ku biçin nav bexçê 
mehebbeta îlahî, kehnîya tobê ye. Ew gunehan dişon û paqij 


138. Luqman, 31/33 

139. Ehmed, bin Henbel, VI, 264 









Ji Bexçê Dilan Nefesên Dawîn 


dikin. Ew li hemberî Rebb, îfadeyeke şulcranê ye. Hêstirên çavan, 
dergehê hêvîyê yên cenabê Heq Teala ne. Di demeke ku temamê 
hêvîyan tên qutkirin de, ewên ku karibin li ber pêpelinga vî 
dergehî bigrîn, ew bextiyarên heqîqî ne. 

Ji bo mirovên ku bi hêstirên çavan ên semîmî alemê seyr 
dikin, her dilopek ji wan hêstiran wekî mirêlc û eyneyekê ye 
ku di pêsîra xwe de hezar û yek okyanûsan şanî didin ku di her 
zerreyekê de sirrên îlahî eşkere û eyan in. Çendîn rûpelên nex- 
wendî yên hikmetê bi wan têne xwendin. Lewra hêstirên çavan 
zimanekî wilo ye ku maneyên peyv nikaribin wan hilgirin li wan 
hatine barkirin û ew mane bi wan têne derbirîn û îfadekirin. însan 
bi hêstirên çavên xwe wan tiştên ku ew bi xwe jî nikare xeyal 
bike, ji Rebbê xwe dixwaze... Ji ber wê yekê evîn û sewda, li ser 
kehnîya hêstirên çavan tesellî dibin. Gerîb jî li perav û kenarê 
wan bêhna xwe berdidin. 

Ev qisseya ha, çi sipehî qîmetê dilopên hêstirên çavan yên 
ku ji bo Xuda têne barandin, îfade dike: 

Rojekê, dema Cuneydê Begdadî -quddîse sirûh- birêve diçû 
dît her wekî ku melaîket ji asîmanî têne xwarê û ew tiştekî ji erdê 
werdigrin. Ji yekî ji wan pirs kir, jê re got: 

“-Ew çi bû, te rahiştiyê?” 

Melaîketî cewaba wî da: 

“Dema dostekî Xuda di vir de derbas dibû bi îştiyaq 
“axf’înek ji kezaba xwe kişandibû û çend hêstir ji çavên wî 
barîbûn. Bi vê wesîlê, em jî radijin wan dilopanji bo em bigihîjin 
rehm û megfîreta cenabê Heq Teala.” 

Pêgemberê Xuda [dirûd û silavên Xuda lê bin] di hedîsa 
h şerîf de dibêje: 

”Du çav hene, agirê cehennemê nagihîje wan: Ew çavê ku 
ji tirsa Xuda girîbe û ew çavê ku di rêva Xuda de nobet girtibe û 
wilo şîyar lê bûbe sibeh.” 140 

Hezretê Mewlana ji bo çawa paqijbûna gunehan bi tobe û 
hêstirên çavan jî ev nimûne anîye; av dilewite, paşê dibe buxar û 
dubare wele rehmeke berraq li erdê vedigere. Ew vê jî wiha îzah 
dike, dibêje: 

“Dema zelalî û paqijîva wê nemîne, yanî dema ew dibe herî 
û şîlo dibe, av jî wekî me ji ber ku lewitîye reht û bê hizûr dibe, 
şaşo-maşo û sergêj dimîne... Ew destpê dike, ji hundurê xwe ve 
bi feryad li ber Heq Teala digere. Li ser van feryad û lavlavan 
cenabê Heq Teala wê dixe buxar û hildide asîmanî. Ew li wir, wê 
li rêyên texlît texlît dixe û wê tertemîz dike. Paşê jî ew carina wê 
dixe baran, carina wê dixe berf carina jî wê dixe teyrok û li erdê 
dibarîne. Di dawîyê de jî wê digihîne behreke fereha bê perav.” 

Bêşiwar ev sembol, wê merhemet û hezkirina ku cenabê 
Heq Teala li hemberî wan evdên gunehkarên ku dixwaze wan 
xilas bike, nîşan dide, îfade dikin. Çawa ew kesên ku qelbê 
wan bi herîya gunehan lewitîne, heke di wan de ava tobê û tava 
poşmanîyê werin cem hev, hingê cenabê Heq Teala yê wan dilan 
hilde asîmanî. Ewê wan ji tozê, ji axê û ji hemû qirêjên nefsanî 
paqij bike. Dubare ewê wan wek şerefmendtirînê heyberan yanî 
di halê rehmê de wan ji bo erdê îhsan bilce. Tecellîya vê rewşê jî 
di maneya ferehtirîn de di nimêjan de bicih tê. Ji vê hêlê ve ew 
nimêjên ku mirov karibe bi rast û durustî wan eda bike, ji wan re 
“mîraca mûmînî” hatiye gotin. 





140. Tirmizî, Fedaîlûl Cîhad, 12/1639 

Lêbelê însan dibe ku di pirranîya deman de vê heqîqetê fehm 
neke, di dinyayê de noq bibe, ji ber ku di şûna ew bigrî de di 
qehqehan de dixeniqe, cenabê Heq Teala gotiye: 


• ÖjXoLLi j^Jölj • j jSLo j/j 1jjŞj>r ■ /?"j 


“Hûn dikenin! Hûn nagrîn! Hûn bi bêhay têne 

meşgûlkirin!” 141 Ew di ayeteke pîroza din de jî xwe dûrkirina ji 
gefletê wiha ferman kiriye, gotiye: 


. o j,—Sj IjjIS' L^j Ij^—S" Ij^j—Jj I jSJ.—-r. ,0 - Ls 

“Êdî wek cizayê, ya ku qezenc dikin, bila ew hindik bik- 
enin û pirr bigirîn?” 142 

Yanî Xuda Teala ji evdê xwe dixwaze ku ew gunehên xwe 
bi tobe û hêstirên çavan paqij bike. 

Di vê mijarê de Hezretê Mewlana giringîya hêstirên çavan 
wiha vedibêje: 

“Dema mûm digrî û hêstirên çavan diharîne, ew rewşeke 
ronakbîrtir werdigre. Çiqilên daran jî ji bereketa ewrên girînbar 
û ji herareta [germahîyaj tavê şîn dibe, taze dibe. Yanî ji bo 
gihana [çêbûnaj fêkîvekî heraret û av lazim e.” 

“Eynî wekî van ji bo qebûla tobeyan jî ewr û birûsk yanî 
hêstirên çavan û şewata dil gerek e.” 

“Heke birûska dil lênexe, û ewrên çavan jî baranê nebarîne, 
hingê agirê hêrsa nefsê û pêtên gunehan dê çawa bimevirin? 
Feyza wusletê, yanî di dil de ronakîya nûra tecellîya îlahî wê 


141. Necm, 53/60-61 

142. Tewbe, 9/82 






Tobe û Hêstirên Çavan 




çawa xuya bibe? Serkehnîyên maneyan wê çawa bicoşin û 
biherikin? Heke baran nebare, bexçê gulan wê çawa sirran ji 
keskahîyê re bibêje? Binefş wê çawa bi yasemînê re bibe hevpev- 
man?” 

“Dev ji tebîetê berde bila ew bi îske-îsk bigrî. Ev ax, dema 
ji avê cuda dibin şoravk dibin. Avên ku ji çeman, ji rûbaran cuda 
dimînin, dûr dikevin jî zer dibin, bêhn bi wan dikeve, şîlo dibin 
û ripûreş dibin.” 

“Dema ew bag û bostanên kipkesk ên wekî cennetê ji avê 
cuda dikevin, zer dibin, diqermiçin, pelên wan hişk dibin, diweşin 
û ew dibe warê nexweşîyê. [Insan jî wiha ye...j ” 

Ji bo parastina ji vê rewşê ye ku çavên Şûeyb -silavên xuda 
lê bin- ji girî nebîn bûbûn. Hezretê pêgemberê Xuda [dirûd û 
silavên Xuda lê bin] jî gotiye: 

“Heke we, tiştên ku ez dizanim zanîbûya, hûnê hindik 
kenîbûna û hûnê zehf girîbûna, xwarin û vexwarin wê di ber we 
de neçûbana xwarê...” 143 

Lewra ehlên dil, ewên ku ji ber gunehên wan di dilên wan 
de birîn çêbûne, ew dixwazin ku di dirêjahîya emrê xwe de bi 
hêstirên çavên xwe, xwe bişûn û temîz bibin, ha ew dilên evîndar 
in ku dişên bikevin cenneta efu û lêborînê. Ji ber wê ye ku di serî 
de jî pêgember, hemû welî, salih û siddîq; di tengasî û ferehîyê 
de, di lceder û dilşadîyê de tim û daîm xwe avêtine ber penaha 
cenabê Heq Teala û ew ketine wezîyeta dilşewatî û lavlavan. 
Lewra pêgember bi xwe jî ji ber ku bê îradeya wan ew “zelle”yên 
ku bi xeta tên îfadekirin ji wan çêdibin, naxwe mirov nikare tes- 
ewwir bike ku ti mirovekî ji tobe û îstigfarê mûstegnî hebe. Tobe 
û îstigfar di mahîyeta rastîya xwe de bi sebeb ku poşmanîyeke 

derûnî û xwe dan ber penahê ye, naxwe ji bo nêzîkbûna ji Xuda 
ew bi bandortirîn wasîte ne. 

Li rexê din, cenabê Heq Teala bi wan îzdîrab û çîleyên ku 
dide evdên xwe, tobe û hêstirên çavan ji wan dixwaze ku ew jî 
tev danûstaneke ebedîyetê ye. Hem jî ew danûstaneke wilo bi 
qezenc û kar e ku mirovê ji wan haydar be, ew ji ti mûsîbetekê 
gazindan nake û ew qezenceke bêdawî bidestdixe. Yek ji vanjî 
Hezretê Mewlana ye, ew çi xweş dibêje: 

“Heq Teala, li vê dinvayê çend dilop ji hêstirên çavan ji te 
werdigre, lêbelê ew di hemberî wan de çendîn kewserên cennetê 
dide te. Ew, ax û feryadên tije sewda û îzdîrab ji te werdigre; ew 
di hemberî her axîn û her feryadekê de bi sedan cihên bilind û 
meqamên pênegiha dide.” 

Lêbelê divê were zanîn ku her girî ne yek e. Di navbera wan 
de gellek ferq hene. Çawa ku gellek nalîn hene, sar in, sexte ne, 
derewîn in ku ew ji geflet û xapandinê pêktên. 

Sufyanê Sewrî -quddîse dirûh- dibêje: 

“Girîn deh qism in. Neh ji van riyakarî ne. Lêbelê vek ji 
wan tenê ji bo Xuda ye. Ha ev girîyê ji bo Xuda, -heke di salê 
de careke tenê be jî- înşaellah ewê bibe wesîle ji bo însan ji 
Cehennemê xilas bibe.” 

Li gorî rîwayetê, jinelce ku bi mêrê xwe re pevçûyî girîbû û 
hatibû gilehê derdê xwe anîbû ber destê Qadî Şûreyh. Di vê navê 
de Şe‘bî jî li wir bû, jê re got: 

“-Ez bawer in ev jin mezlûm e. Ma tu nabînî ew çawa digrî!” 
Vêca Qadî Şûreyh jê re got: 

- 

“-Ey Şe‘bî! Birayên Yûsuf digel ku zalim bûn jî lê dîsa ew 
girîbûn û wilo hatibûn cem bavê xwe. Ne rast e ku mirov li van 
girîyan meyzîne û li gorî wan hukm bide!” 

Helbet rondikên wiha merdûd in. Girîyekî menfûrê din jî ew 
girî ye ku miskîntî û zilletê îfade dike. Ev rondikên pûç û nafîle 
yê wan kesan e ku di wextê xwe de ji ber enîya wan xwêhdan 
nedaye, axînê xusranê dikişînin. 

Merhûm Akîf di bara yên wiha de van şîyarîyan dide, 
dibêje: 

Yawo, dev ji matemê berdin! Dev ji feryadê berdin; 

Heke girî feyde dabûya, wê bavê min ji qebrê rabûba ser 

xwe! 

We çi ji hêstirên çavên xwe derxistiye? We çima xwêhdan 
nedaye?!. 

Ew girîyê ku em behsa wî dikin û Xuda jî ew xwestiye, ne 
ew hêstirên çavan e ku halê me li hemberî dost-dijminan biçûk 
bixe; berevajî vê ew gerî ye ku mîracê bi dil bide jîyandin. Çawa 
ku deryayên fereh çendîn qirş û qalan li ser xwe hildigrin û wan 
ji ketina binavê diparêzin, hêstirên çavên me jî me ji xeniqînê 
diparêzin, divê eynî wilo ew jî me li ser xwe hilgrin û bibin ji 
avên ku me bigihînin meqsûdê bin. Ev ji wan dilopan pêktên ku 
ew ji çavan zêdetir ji dilan diherikin, ew ne ji xelkê re lê; ew ji 
Heq Teala re têne erzkirin.. 

Di mijara hêstirên çavan de meseleyeke mûhîma din jî divê 
ev gerî, ne girîyê gileh û şîkayetelcê be. Lewra di gileh û şîkayetê 
de wezîyeta razî nebûnê heye ku ew hîç ne meqbûl e. Lewra 
gileh, însanan heta bi îsyanê dibin û hemû serwet û sermayeyên 
di destê wan de tine dikin. Ev jî gezeba Heq Teala dikişînin ser 
xwe. Girîyê ku em qesd dikin, ne ji bo celbkirin û ldşandina 





Ji Bexçê Dilan Nefesên Dawîn 


gezebê ye, lêbelê ew girî ye ku mirov karibe Dostê Heqîqî ji xwe 
memnûn bike û karibe ji qirêja gunehan paqij bibe. 

Welhasil dema mirin were, mirovên razayî tev şîyar dibin, 
yanî ewê çavên xwe vekin û heqîqetê bibînin. Lêbelê di nefesa 
dawîn de dîtina heqîqetê êdî hîç ti feyda wê çênabe; çawa ku 
feyda wê ji bo Firewn jî çênebûye... 

Hezretê Mewlana çi sipehî dibêje: 

“Kesên eqilmend pêşî digrîn; nezan jî di dawîyê de ku li serê 
wan dikeve, mixabinîya xwe tînin zimên. Tu di destpêka kar de 
dawînekê bibîne û di roja qiyametê de poşman nebe!” 

“Di vê xusûsê de bila halê vî teyrî ji te re bibe îbret ku dema 
ew genim di faqa nêçîrvan de dibîne ji xwe diçe, û dibe ku ew 
eqlê xwe bikar nayîne. Bi vî awayî, wî bê îradeya xwe genim 
xwar, lêbelê ew kete faqê û wilo ma. Vê carê ji bo serê xwe ji 
derdan xilas bike, wî çi qeder Yasîn xwend, çi qeder Enam xwend. 
Lêbelê çi fevde ye!.. Piştî ku bela hat û li mirov ket, girîn, feryad 
kirin, ax û wax kirin bi kêrî çi tê. Ev ax û feryad, divê berî ketina 
faqê bûne...” 

Çawa ku dema Îbrahîm -silavên xuda lê bin- bihîst ku 
qewmê Lût bi sebeb harbûnî û serxweveçûna xwe helak kişandine 
ser xwe, ji ber ku wî tam nizanîbû ew di nav îsyaneke dehşetdar 
de ne, çi dema wî xwest bi merhemet dûa ji wan re bike, 
melaîketanjê re gotibû: 

“-Êdî wextê dûa derbas bû!...” 

Li ser mirada cenabê Heq Teala, ne diyar e ka mirin wê 
li kuderê, kengê û çawa were me. Ji lewma zerûrî ye ku dil bi 
sirrê: “ Em berî mirinê dimrin!” werin stran û her an û demê ji 
h bo gihiştina Rebbê xwe hazir bin. Di rewşelce berevajî de nefesa 

dawîn; wê bibe dema xusraneke tije feryada ku dibêjin: “Hev wax 
em halo hi ku ve diçin \” 

Xuda Teala di ayeta pîroz de ferman dilce, dibêje: 


• 40 CUXS' U JpJL OjOÎI ö jfsO 0*l>-j 

“Serxweşiya mirinê, bi fermana heqîyê va ye hat. Tê 
gotin: Hey însan ha ev e, ya ku tu ji wê direviyayî!” 144 


Naxwe mûhîmtirîn meseleya mirovan, tezkîya nefsê û tes- 
fiya qelb e. Tobe û hêstirên çavan yên ku heta bi vir me vegotin, ji 
bo gihiştina vê rewşê bes di mesabeya derî de ne. Piştî mirov ji vî 
derî ve here hundur, tişta ku were kirin helbet zerûrî ye ku mirov 
temamê emelê salih îfa bike. Piştî mirov ferz, wacib û sunnetan 
li gorî edebên wan eda bike, bi taybetî divê mirov xwedîyê wan 
sipehîtîyan be ku karibe ji heqê evdan, heqê dê-bavan, înfaqa ji 
bo Xuda, merhemet û şefqet li hemû mexlûqatan û efûyê, nêzîk 
bibe. Mesela, ewên ku karibin bi mezîyeta van sipehîtîyan werin 
efûkirin, ewê bêhtir ji bo efuya îlahî bibin layiq. Ewên ku dilên 
xwe nadin feryadên: “Li me werin rehmê /” ewên ji mehebbet û 
merhemetê mehrûm jî, ew rêwîyên şaşomaşo û gafil in. 


Ji bo wê ye ku divê dil, di keş û hewaya tobe û hêstirên 
çavan de bizav û hereketên sipehî bidestbixin û berê xwe bidin 
Rebbê xwe. Divê ev berê xwe dan jî bê şiwar her an û dema emr 
di nav xwe de bigre. Digel vê jî hinek demên mûstesna hene, 
ew ji bo mirovan demsalên cipcuda yên qezencê ne. Her wekî 
biha û sipehîtîya demsala biharê di navbera demsalên din de.. 
Hinek biharên wilo hene ji mirovan re hatine bexşkirin ku ya 
ji van tevan giranbihatir jî meha Remezana şerîf e 145 ewa ku 


144. Qaf, 50/19 

Şeva Qedrê têde ye. Şeva Qedrê ji hezar mehan bi qîmettir e. 
Lewra cenabê Heq Teala di wê şevê de Qur’ana pîroz ji LewhûT- 
Mehfuzê ji bo asîmanê dinyayê peya kiriye, anîye xwarê û pê 
însan û cîhan di nûrê de gerq kiriye. 

Ev heyva mûbarek û mûstesna ya ku me îdrak kiriye, ew 
bedreke mûnîr e [heyva çardeh şevî] ku dilên wekî şevê reştarî 
bûne, bi nûra xwe rohnî dike. Ew pencereyeke ku ji asîmanî ji 
erdê re ji bo mîracê vedibe. Ji vê hêlê ve, divê mûmîn dilê xwe 
şîyar bike û ew temamê emr û temenê xwe bi feyz û berelceta keş 
û hewayeke wiha mûstesna ya ku ji hessasîyeta meha Remezana 
şerîf digre, tije û derbas bike. Lewra qiyamet, ji bo dilên salih û bi 
jîyaneke wiha xemilandî, ne roja poşmanî û nedametê ye, lêbelê 
ew jê re dibe sibeh û beyanîya cejn û îdê. 

Rebbê me, sibeha cejneke wiha ji bo me tevan bike nesîb! 
Me bi eşq, xweşî û hêstirên çavan yên semîmî bigihîne rehm 
û megfîreta îlahî! 


Amîn!.. 





Mr 



Dûa çi qeder werin dubarekirin ew qeder wek hestên 
derûnî li ser rûh û canê mûmînî têne nexşkirin, tevlî 
şexsîyeta wî dibin û ji wî re dibin xusûsîyet û taybet- 
mendî. Ji ber vê sedemêye ku rûhên bilind û gîyanên bala 
tim û daîm di rewşa dûa de dijîn. 






Dûa 


Hemû pêgemberên ku wek rehm ji mirovan re hatine şandin 
û dostên Heq Teala; di tengasî û ferehîyê de, di şîn û şahîyê de 
tim û daîm berê dilê xwe dane alîyê Heq Teala û di keş û hewaya 
nîyazê de jîyane. Ew rêzanên ebedîyetê ne, bi hal û hereketên 
xwe li me dane hînkirin ku divê em jî di her hal û karî de di 
wezîyeta dûa de bibin û her û her rica û lavlavan jê bikin, û zar- 
zaranjê bikin. 

Xwe avêtin ber penaha Xuda, qanûneke xulqîyetê û laz- 
imîyeke evdînîyê ye. Li erd û asîmanan çi hebin, di wezîyetelce 
ji teqdîra îlahî re ram bûyî, bi zimanê halê xwe ji wî xwediyê 
qudreta bêdawîn re zikr dikin û lavlav û zarzaran jê dikin. Ji xwe 
perwerde û terbîyekeke rastîna dînî jî ji xwe re kiriye hedef ku 
halê dûa di rûhê mûmînî de bixe rewşeke seraqetî û daîmî. Lewra 
dûa, di qelb de kilîla bilindtirîn derî ye ku ji Xuda re vedibe. 

Dûa çi qeder werin dubarekirin ew qeder wek hestên derûnî 
li ser rûh û canê mûmînî têne nexşkirin, tevlî şexsîyeta wî dibin 
û ji wî re dibin xusûsîyet û taybetmendî. Ji ber vê sedemê ye ku 
rûhên bilind û gîyanên bala tim û daîm di rewşa dûa de dijîn. 
Lewra qelbên wan, li hemberî wê tenbîh û îqaza îlahî ya ku ayeta 
pîroz di bara giringîya berdewamî û dirêjepêdana dûa bi wê 
hatiye de di wezîyeta lerz û tirsê de ne. 

Cenabê Heq Teala ferman dike, wiha dibêje: 

“[Resûlê min!] Bibêje: Heke ne ji dû‘ayên we be, Xudayê 
min dê çima qîmet bide we? Bêşiwar we ew derewandiye, ji 
lewma hemin hûnê ezabê bibînin!” 146 

Ha di rûh û gîyanê mûmînî de, bi berdewamîbûna hestên dûa 
û lavlavkirinê ji Rebbê xwe, têkilîyeke manewî di navbera Xuda 
û evdê wî de tesîs dike. Dûayên di wezîyeta wecdê de jî, dem û 
midehên hevhemêzkirina dil û rehma îlahî ne. 

Di dûa de tişta ku tê xwestin, rehm û merhemeta îlahî ye. 
Li ser vî esasî, divê îfadeya pêşî ku di dûa de ji dilan derkeve 
û ber bi dergehê îlahî ve bilind bibe; mirov gunehkarî, qelsî û 
nekarîna xwe îtîraf bike. Dûa, mirov bi awayekî ku di nekarîna 
xwe digihe berê xwe bide alîyê cenabê Heq Teala yê ku xwediyê 
qudreta bêdawî ye û li hizûra wî bi teslîmîyet û sikûnet stûyê 
xwe jê re xwehr bike. Heqîqeten, di dûayan de destpêkirin bi 
îtîrafkirina nekarîna xwe û qebûllcirina kêmasîyên xwe, ew ji 
bo bangkirina merhemeta îlahî, ji bo wê jî di qebûlbûna dûayan 
de xwedî bandor û tesîreke mezin e. Çawa ku Hezretê Adem û 
Hewwa -silavên xuda li wan bin- wekî ku di ayeta pîroz de hatiye 
eşkerekirin; wan di dûaya xwe de li ber Xuda gerîyabûn û wiha 
gotibûn: 

“[Adem û hevjîna xwe] Herduyan gotin; ey Rebbê me! 
Me zulim li xwe kir. Heke tu me efû nekî û li me neyî rehmê, 
bêşiwar emê ji ziyankaran bibin.” 147 

Di ayeteke din de jî bergerîna Yûnus -silavên xuda lê bin- li 
ber cenabê Heq Teala wiha tê beyankirin: 

“Zennûn [Yûnus] jî di bîra wan bîne ku ew bi hêrs çûbû; 
ji wî were ku emê hîç wî nexin tengiyê. Paşê di navbera tarîti- 

yan de wiha gazî kir, got: “Ji te pê ve ti îlah nîn in. Ez te pak 
didêrim. Bi rastî ez ji zaliman bûme!” 148 

Ev dûaya Cîhangîr Sultan Mûrad Xanê yekem li pêşberî 
Kosovayê, ji bo bereketa dûaya ku bi îtîrafa nekarîna xwe hatiye 
kirin çi nimûneyeke mûhteşem e: 

u Ya Ilahî! Milk jî, ev kole jî, yên te ne. Ez koleekkî nekare me. 
Tuyî, yê ku ji her kesî bêhtir bi nîveta min û sirrên min dizanî ku 
meqseda min ne mal û milke. Ez rizamendîya te tenê dixwazim... 

Ya Ilahî! Vî leşkerê mûmîn di destê kuffaran de meglûb û 
helak neke!.. Zefereke wilo ji wan re iutfbike ku hemû misliman 
wê ji bo xwe bikin cejn! Heke tu bixwazî bila di wê roja cejnê de 
ev evdê te Mûrad bibe qurban!..” 

Çawa ku li pey vê dûaya semîmî, ew bagera ku heta wê 
demê meydan tevlîhev dikir sekinî, leşkerê wî li hemberî artêşeke 
ku du caran, sê caran ji wan qelebaligtir bûn, di piştî cengelce 
xwînrêjane ya ku heşt saetan berdewam kirî de, di dawîyê de 
serkeftin jê re mûyesser bû.. 

Sultan Mûrad Xan di piştî cengê de çû serdana gazîyan, 
di dema ew bi hewcedarîyên wan re elaqedar dibû de leşkerekî 
birîndarê Sirban bi awayekî sinsî xencer lê da û kir ku wî şerbeta 
şehadetê vexwar. Bi vî awayî, dûaya wî bi temamî qebûl bû. 

Lîsanê rûhên bilind û çavên sipehîtirîn ku dûayên semîmî 
ne, ji nûr û sewdayê dizên. Ew heyatê dide bêhêvîyan û dilên 
şikestî tesellî dike. Ew dûayên ku bi îxlas, semîmîyet û hêstirên 
çavan tên kirin, ji bo tezahur û xuyabûna rehma îlahî bangek e. 


148. Enbîya, 21/87 

Di dûa de teslîmîyeta ji Rebb re veşartî ye, ew Rebbê ku hizûrê 
ji dil re bexş dilce. 

Mezinê me Hezretê Pêgember [dirûd û silavên Xuda lê bin] 
sipehîtirîn seyda ye ku bi jîyana xwe dûa li me dane hînkirin. Wî 
di nav hêstirên çavan de heta ku lingên wî diwerimîn nimêj dikir, 
bi îlawe li ser wan jî di wan dûayên ku dikirin de, di nav hestên 
nekarînê de xwe diavêt ber penaha cenabê Heq Teala û zehf caran 
wiha digot: 

“Xudayê min! Ez xwe ji gezeba te diavêjim ber rizamendîya 
te. Ez xwe ji ezabê te diavêjim ber efûya te û ez xwe ji te jî dîsa 
diavêjim ber penaha te! Ez nekar im, bi awavê ku tu layiq î, 
neşêm ji te re medh û sena bikim! Te çawa medh û sena ji xwe re 
dabin, tu wilo yî!” m 

Ji bilî vê jî wî ehemmîyeta dûayan wiha îfade dikir, digot: 

”Dûa îbadet e. Kakil û mixê îbadetê ye. Li cem Xuda, tiştek 
ji dûa-kirina ji wî, bi qîmettir çênabe. Xuda, wî kesê ku tiştekî 
jê nexwaze [yê ku li xwe nanihe dûa jê bikej, dixe ezabê. Ew 
kesê ku bixwaze di dema tengasî û zehmetîvê de dûaya wî were 
qebûlkirin, bila di dema ferehî û rehetîvê de jî zehf dûa bike. 
Rebbê we sag û merd e; dema însanek destê xwe li berê veke, wî 
vala nahêle. Derîyên dûa ji kî re hatibin vekirin, naxwe derîyên 
hikmetê ji wî re hatine vekirin. Dûa, kilîla derîyên rehmê, çeka 
mûmînî, sitûna dîn û nûra erd û asîmanîye .” 150 

Ev rastîyeke xuya ye; dûaya mirovê ku zulimê li xelkê dike, 
zeîfan biçûk dibîne, wan diperçiqîne û heyateke gafîlane berde- 

wam dike, qebûl nabe; dûaya wî kesê lcu karibe rûyê yetîmê di 
nav bêhêvîyan de dinale, bikenîne û hizûr û aramîyê bide însanên 
derdmend, qebûl dibe. Heqîqetan dûayên mûtekebbirên ku xwe 
bêguneh dibînin qebûl nabin, dûayên evîndarên Heq Teala qebûl 
dibin; ewên ku ji bo efûya gunehên xwe ji çavên xwe ji bo dilên 
xwe bêrawestan hêstiran dibarînin. 

Hezretê Mewlana -quddîse sirûh- di bara temînkirina qebû- 
la dûayan de wiha dibêje: 

“Bi dilekî ji agirê nedametê tije û bi çavên hêstirbar dûa û 
tobe bike! Lewra çîçek li deverên ber tavê û li cihên rewa û şil 
bel dibin!” 

Naxwe ji bo qebûla dûa bes îfadekirina bi peyvan tenê 
jî têrê nake. Divê mirov geyret bike ku dûayên xwe bi hestên 
“xewf û ricayê” yanî tirs û hêvîyê bike. Divê qelb, bi arzûyên 
wan maneyên ku dûa lê bar dikin, bilerize. Ji bilî vê jî helce dûa 
di rasta efûlcirina gunehan de be, divê ezm û qerardarîyeke qet‘î 
hebe ku ewê careke din dubare wî gunehî neke. 

Hatiye rîwayetkirin: Hezretê Mûsa -silavên xuda lê bin- li 
zilamekî rast hat ku wî di wezîyeteke perîşanî de dûa dikir, wî 
li vê rewşa zahirîya wî meyzand û ji dil arzû kir ku dûaya wî 
qebûl bibe. Di wê navê de ji Xuda Teala wehîyeke wiha ji Mûsa 
-silavên xuda lê bin- re hat: 

“Ez ji wî evdê xwe re ji te bi merhemettir im. Ew bi 
zimanê xwe dûa ji min dike; lêbelê dilê wî li ser kerîyê 
mêşinên wî ye.” 

Çi dema Mûsa -silavên xuda lê bin- ev rewş jê re da zanîn, 
wî zilamî derhal xwe da hev û bi dilekî xalis berê xwe da Xuda 
Teala. 

Li rexê din, dûayelce ku birayekî misliman di nehazirîya 
wî de ji birayekî din ê misliman re bilce jî bi lezgînî megbûl 
e. Mezinê me pêgemberê Xuda [dirûd û silavên Xuda lê bin] 
gotiye: 

u Wekî ku dûaya mûmînekî ji bo mûmînekî din di nehazirîya 
wî de bilez tê qebûlkirin, ti dûayeke din wilo bilez qebûl nabe .” 151 

însan, ji kesê ku bawer dilce dûayên wî qebûl dibin, teleb 
dike, jê re dibêje; bi xêra xwe ji bo min dûa bilce. Sebebê eslî yê 
ku qebûlbûna dûayan temîn dike, îxlas û semîmîyet e.. Maneya 
wê ev e; dûaya ku mirovê gunehkar jî ji dilekî semîmî ji bo 
birayê xwe yê mûmîn bike, li cem Xuda ji dûaya bê dilê xwe ya 
wî mirovê ku meqamê wî ji yê wî çêtir tê zenlcirin, bi xêrtir e.. 

Çawa ku Hezretê Mewlana oqyanûselce şefqet û mer- 
hemetê ye, ev feryada ku ji singa wî hildibe, bilind dibe, pirr 
manedar e: 

“Ey Rebbê min! Heke lazim be ku salih tenê rehma te hêvî 
bikin, bila gunehkar herin xwe bavêjin ber penaha kê?..” 

“Ey Xudayê raserê min! Heke tu evdên xasê xwe tenê qebûl 
dikî, naxwe bila gunehkar herin lavlavê jê kê bikin?” 

Bi rastî evdek, heke gunehkar be jî ev hal, nayê wê maneyê 
ku cenabê Heq Teala ew terk kiriye. Bi vê sebebê şexsek, bes 
Xuda Teala tenê dizane ka ewê bi hurmeta dûayên kê bigihîje 
mirada xwe. Li ser vî esasî, kî dibe bila bibe, divê qîmetê standi- 
na dûayên qelbî yên evdekî salih ji evdên Xuda îdrak bike. 

Rojekê Hezretê Marûfê Kerxî di çarçîyê de li seqayekî 
[avgerekî] rast hat. 





151. Tirmizî, Birr, 50 

Avgerî bang dikir, digot: 

“-Ji bo riza Xuda ji ava min vexwin.” 

Hezretê Marûfê Kerxî digel rojîya nafîle girtibû jî bi nîyeta 
ku dûaya wî avgerê ku digot: “Ji bo riza Xuda” wergire, ji wê avê 
digre û vedixwe. 

Piştî Marûfê Kerxî wefat kir, zatek ji ewlîya ew di xewna 
xwe de di mewq îkî sipehî de dibîne û jê dipirse, jê re dibêje: 

“-Cenabê Heq Teala bi sebeb kîjan emelê te ev îkram daye 
te?” Wî jê re got: 

“-Bi wê dûaya ku avgerî rizaya Xuda teleb dikir.” 

Bi qasî girtina dûaya mûmînê mezlûm û dilşikestî, xwe para- 
stina ji bed-dûaya wanjî di eynî derecê de meseleyeke mûhîm e. 

Çawa ku dema sultanê Selçûqî Elaeddîn Keyqûbad keleha 
bajêr temam kir, ji bavê Hezretê Mewlana Behaûddîn Weled 
rica dike ku were ji bo teberrukê kelehê bibîne û di bara wê de 
rey û ramana xwe eşkere bilce. Hezretê Behaûddîn Weled diçe 
tiştên ku hatine kirin dibîne û wiha dibêje: 

“Keleha we ji bo pêşî-girtina li felaketên lehîyê û êrîşên 
dijminan fewqelade sipehî û xurt tê dîtin. Lêbelê te li hemberî 
tîrên bed-dûayên mezlûm û însanên bindestên di bin rêvebirîya 
xwe de kîjan tedbîr wergirtiye? Lewra tîrên bed-dûayên wan, ne 
keleheke wekî keleha te tenê, lê ewê bircê sed kelehan qul bikin, 
derbas bikin û dinyayê wêran bikin. 

Ya baş tu, kelehênji edalet û qencîyê çêke û hewl bide ku ji 
salihan leşlcerên dûayên xêrê damezirîne. Evên wiha wê ji bo te, 
ji sûrhên te ewletir bin. Lewra ewlekarî û aramîya gel û dinyayê 
bi dûaya wan leşkeran tê temînkirin.” 

Bi rastî her naîlîyet, mûweffeqîyet û zeferên mûmînan, li 
tenişta wan hewldan û geyretên ku têne şanîdan, bereketa dûayên 
bi îxlas e jî. 

Bi qasî ku em bijîn û hestpê bikin ji bo me ew Qur’ana 
Pîroza ku rêzana seadeta ebedî ye, mezintirîn talîmên dûayan di 
nav xwe de îhtîwa dike, dihewîne. Rebbê bilindê me, di xusûsa 
dûayan de di ayetên pîroz de wiha ferman dilce, dibêje: 

“Bibêje; de ka ji min re bibêjin; heke ezabê Xuda bi ser 
we de were, yan jî ji nişka ve qiyamet li we rabe, ma hûnê ji 
bilî Xuda li ber yekî din bigerin? Heke bera hûn rastgo ne 
[de ka bibêjin]. Na! Belku hûnê sade li ber Xuda bigerin. Vêca 
heke ew bixwaze, wê belaya ku hûn dixwazin ji ser we rabe, 
ewê wê rake û hûn wan pûtên ku we jê re dikirin hevpar, ji 
bîr dikin. ” 152 

“Bi dizî û bi zarezar û lakelak, li ber Xudayê xwe bigerin, 
bi rastî ew, ji sînorbuhêran hez nake.” 153 

Xwestina mirinê li ser husna xatîme, yek ji mûhîmtirîn 
dûayan e ku divê em di vê heyata dinyaya fanî de ji bîra xwe 
demexin û dîsa ew yekane sermayê me ye ku em li axretê pê xilas 
bibin. Rebbê me di ayetên pîroz de ferman dike, wiha dibêje: 




152. Enam, 6/40-41 

153. Eraf, 7/55 

“Gelî yên ku îman anîne! Çawa xwe parastin pêwîst 
be, wisa xwe ji Xuda biparêzin û hûn, her wek misliman 
bimrin.” 154 

Geyretên ku her mûmîn di dirêjahîya emrê xwe de nîşan 
dide, ji bo di nefesa dawîn de bi awayekî sipehî li ser îmanê 
gihiştina seadetê ye. Lewra ji bilî pêgemberan ti kesî din di 
xusûsa xilaskirina îmanê de, ne di bin temînatê de ye. Heta ewlîy- 
aûllah jî tim û daîm ji bo nefesa dawîn ketine fikaran. 

Heke çi qeder halê ku însan wê li serê birnre mechûl be jî, 
rastîyeke xuya ye ku bi giştî her kes li ser çi halî bijî ew li ser wî 
halî dimre jî. Bi vê sebebê ji bo em karibin nefesa dawîna xwe li 
ser îmanê bidin, divê em li ser sîrata mûsteqîm bin û divê em tim 
û daîm li ser halê dûa û îstigfarên ji cenabê Heq Teala bijîn. Li 
gorî ayetên pîroz didin zanîn, Yûsuf -silavên xuda lê bin- wiha 
dûa dikir, digot: 



“[Xudayê min!] Min misliman bimrîne û min bigihîne 
salihan.” 155 

Xuda Teala bi “xwediyê eqlê selîm” pesnê evdên salihên 
xwe dide û di ayetê de dûayên wan jî wiha dide eşkerekirin, 
dibêje: 




154. Alî Imran, 3/102 

155. Yûsuf, 12/101 

“...Ey Rebbê me! Li gunehên me bibûre, xerabiyên me 
veşêre û me digel qencan bimirîne.” 156 

Ew sêhrbazên ku hê ji nû li hemberî mûcîzeyên Mûsa 
-silavên xuda lê bin- îman anîbûn û misliman bûbûn, guhên xwe 
nedane tehdîdên Firewn, ê ku bi kuştinê gef li wan dixwarin. Ji 
bo me çi îqaz û îbreteke mezin e ku wan di nîyazên xwe yên 
canxiraş ên li ber cenabê Heq Teala de, ne xilasbûna xwe ji 
zulmê dixwestin; lêbelê wan dixwest ku bê zeîftîyek li îmana 
wan bikeve, ew karibin wek misliman rûhên xwe teslîm bikin. 

Li rexê din, di dûayan de ewê ku digihîje lutfa îlahî, sade 
ne ew cumle û hevokên berraq in ku bi dengê bilind û bi edaya 
şanîdan û zerqekarîyê bi rîyakarane, sextekarane ku qelb di wan 
de pişkdar nabe, têne vegotin û ne ew qîrewîrên bi dengên bilind 
in ku her wekî kezeban bidirrînin û ne ew peyvên bi nimûyîş in 
jî.. Heke wiha bûye, naxwe lazimî xwe dikir ku dûayên dijberî 
van, ya wî bêhalê ku ji nalînê biwêdetir deng demaxe, yan 
ew nexweşê ku jandarê ku bi hêstirên çavan yên wekî xwînê 
laklakan dike, yan jî dûayê wan gerîbên ku ew qeder lawaz in 
heta nikarin xebera xwe di nefsa xwe de bidin derbaskirin qebûl 
nebûbana.. Heke mirov xwediyê hizr û fikreke wiha be, naxwe 
mirov lîsanê hal nizane û ji xwe wî tine hesab dike. 

Di dûayan de hebûna vê ji xwe re bi adetkirinê di esl û esasê 
xwe de kakil û mixê dûa, rûhanîyet û qudsîyeta wan lawaz dike. 
Mezinê me Hezretê pêgemberê Xuda [dirûd û silavên Xuda lê 
bin] di bara mirovên ku wiha dûa dikirin de wiha ferman dike, 
dibêje: 





156. Alîlmran, 3/193 

“Zumrekek wê were, ewê di dûakirinê de sînorê xwe 
derbas bike...” 157 Wî bi vê gotina xwe mirov ji ketina vê rewşê 
îqaz û şîyar kirine. 

Wî di hedîseke şerîfa din de jî gotiye: 

“Hûn dûa ji yekî kerr nakin. Hûn dûa ji Xuda dikin ku ew 
bîser û ji we zehf nêzîk e .” 158 

Cenabê Heq Teala dûayên semîmî bi şûn de venagerîne. 
Lêbelê digel hemû semîmîyeta wan jî ewji bo hinele daxwazên 
ku ji Qadirê Mûtleq re miwafiq nayên jî, îcabet nake. Ji bo vê, 
ewê ku dûa dike, divê hîç ti zemanekî zêvirîyê şanî nede û li ser 
dûayan berdewam bike. Lewra di rewşên wiha de naxwe hem- 
berê dûayan ji bo axretê hatiye hewale-kirin. 

Qelbê ku xwe di wecda dûayan de noq kiribe, divê ew 
têbigihe ku wî xwe avêtiye ber derîyê bilindtirîn. Ew dilên ku bi 
hêvîya teweccuhê û vebûnê li ber derîyê dûa çavnêrî dikin, heke 
ew temen û emrekî temam li ber vê derîzana rehmê çavnêrî bikin 
jî zêvir nabin û nawestin. Lewra ji ber ku di alema wan de dûa 
û hêstirên çavan ji rehma îlahî peyda dibin, ew dişibihe îksîreke 
seadetê ku tesellî û hizûrê didin dilên mehzûn û ew wekî kewser- 
eke şîrîn e ku kezebên bi evîndarî û sewdaya Heq Teala şewitî çi 
qeder jê vedixwin her pê fereh û keyfxweş dibin.. 

Divê em ji bîr nekin ku bi efûbûna hemû gunehên xwe emê 
bigihine şeref û heysîyeta însanbûna heqîqî. Ewên ku dixwazin bi 
mirinê re bigihîjin sirrê efûya ebedî û lutfên bêdawîyê Heq Teala 
te‘m bilcin, divê pêşî ew di nav hewl û cehda vê de bin ku di halê 
wecdê de bi dûa û nîyazan bêhnê ji gulên mewcûd di bexçên 
dilan de derxînin. Em nîyaz dikin ku Rebbê me, yê xwediyê 


157. Ebûdawud, Witr, 23 

158. Buxarî, Cîhad, 131 

qudret û merhemeta bêdawîn li me were rehmê û lutfên efûya 
xwe bi ser me de bibarîne. 

Ya Rebbî! Lutfa xwe li me bike ku em karibin bi eşq, 
wecd û hêstirên semîmî yên çavan nesîbê xwe ji rehm û 
megfîreta îlahî wergirin! Dilên me bike xezîna rehmê li ser 
mexlûqatên te, bi umîda naîlîyeta rizaya îlahî! bi hurmeta 
dûayên feyzdarên evdên îxlasdarên xwe, ji bo welatê pîrozê 
me seadet û jîndarîyê û ji bo milletê me jî di heq û xêrê de 
yekîtîyê îhsan bike! 

Amîn!.. 







OSan^a ç^i Ö5*? oföeq û 
<S€êrê 
-/- 





Divê em, wê têkoşîna canxiraşane ya ku mezinê me 
Resûlê Ekrem -dirûd û silavên xuda lê bin- daye ji bo 
karibe banga xilasîya ebedî bigihîne însanîyetê, ji bîr 
nekin ku em bi xwe gihiştine bextiyarîya şerefa ummet- 
bûnê ji bo wî. Divê em bênavber zehf zêde mûhasebe 
bikin ka me wek ummeta wî çi qeder karîye vê sunneta wî 
bijîye û me çi qeder kariye bibe babet û layiq ji bo wesfê 
“şahidên Xuda li sererdê”.. 







Banga Ji Bo Heqi u Xere 

- 1 - 


Her însanê ku sermayên fîtrî yên wî her wekî eql, îdralc û 
îz‘anê xirab nebûbin, dema ew bi çavên dil li heyata ku têde 
dijî û kaînatê seyr bike, bêyî ku ew zehmetîyê pê re bibîne, ewê 
bi hêsanî fehm bilce ku ew pûç, bêgaye û bêhikmet nehatiye 
aferandin.. Li meydanê eşkere ye ku însan, ji bo hikmetên kûr û 
amancên ciddî hatiye aferandin û ew li vê dinyaya mirok û fanî 
jî ne serberedayî û pûç e. 

Lewra Xuda di ayeta pîroz de ferman dike, wiha dibêje: 

“Ma însan zen dike ku ewê serberedayî were hiştin?” 159 




“Ma we guman dikir ku me, hûn bes beredayî aferandine 
û hûnê li me neyêne vegerandin?” 160 


Divê her însan herka heyata bi navê “emr” a ku li para wî 
ketiye; yanî peywendîya di navbera însan û kaînatê de û mûnas- 
ebeta di navbera dergûş û tabûtê de fehm bilce. 


Nîzama îlahî û herkên qudretê yên ku li ser kaînatê zal û 
hakim in, xwediyên eql û wijdanê diajon ser qebûlkirina afer- 
înerê xwediyê hikmetê, yanî wan diajon ser “îman”anînê. Lêbelê 
Xuda Teala ji bo îmana însanan di maneya kamil de tehqîq bibe. 


159. Qiyame, 75/36 

160. Mûmînûn, 23/115 

bi îlawe li ser wan lutfên din, bi awayê ku rêberên hîdayetê 
pêgember ji wan re şandine lutfeke din jî li wan kiriye. 

Ew nîmeta “îman”ê ya ku bi van lutfan tê bidestxistin yek 
ji mûhîmtirîn xesletên ku bi însanî dide qezenckirin jî bêşiwar 
“merhemet” e. Merhemet, wekî agir e ku ew hîç di qelbê mûmînî 
de namevire. Ew cewherelce îlahî ye ku me ji Rebbê me nêzîk 
dike. Merhemet, fêkîyekî lutfa îmanê ye ku însanî ji xwedbînîyê 
diajoyê ser dîgerbînîyê. Lewra nîmeta îmanê çi qeder di dil de 
bigihîje kemalê, hissa dilê xwe şewitandina bi mirovên ji îmanê 
mehrûm ew qeder zêde dibe û geyret û hewldana ku ji bo wan 
were kirin jî hîn zêdetir dibe. Ji bo vê, rûhê mûmînekî kamil, 
dema li hawîrdorên wî mirovên ji bo banga hîdayetê hewcedar 
hebin, ew xwe bi îmana xwe tenê tesellî nabe. 

Bêşiwar însan, rêwîyekî fanî ye ku ji bo rêwîtîya axretê 
derketiye ser rê. Inkarkirina vê, bi qasî ku mirov çavên xwe miç 
bike û hebûna taverojê înlcar bike, keyfîyeteke ew qeder ji eql, 
mentiq û wijdanê re gerîb û dij e. Naxwe tenzîmkirina heyatê di 
îstîqamet û rasta vê heqîqetê de jî zerûreteke eqlî, mentiqî û wij- 
danî ye. Di rêwîtîya vê heyatê de divê mûmîn nîmet û îmkanên di 
dest xwe de, ne ji bo feyda nefsa xwe tenê xerc bike; lêbelê yek 
ji mûhîmtirîn wezîfa dînî û wijdanîya wî ev e ku wan di geyret 
û hewldana îrşada mirovên ku pêdivêya wan bi îrşada wî heye 
de xerc bike.. Lewra bangkirina mirovan ji bo heqî, xêr, fezîlet, 
îman û emelê salih û ji vê cîhetê ve ji bo seadeta ebedî; arîkarbûn 
e, ji bo ew ji xirabîyan dûr bilcevin; geyret şanîdan û hewldana 
ji bo ew li zeîftîyên exlaqê nekevin û nekevin koncala rezalet û 
hetîketîyan û nekevin reştarîyên kufrê, hem li dinyayê, hem jî li 
axretê ji erk û wezîfeyên çêtirîn û sewab-mezintirîn in.. 

Çawa ku pêgemberê Xuda [dirûd û silavên Xuda lê bin] di 
% hedîsa şerîfa xwe de ferman kiriye û wiha gotiye: 





Banga Ji Bo Heqî û Xêrê -1- rMWjJssn - 

“Kesê ku mirovan ji bo rêya rast bang dike, bi qasî sewaba 
mirovên ku li pey wî tên sewabê werdigre. Ev, tabî tiştekî ji 
sewaba wan jî kêm nake! 

Kesê ku mirovan ji bo rêyeke xirab jî bang dike, ew bi qasî 
gunehên mirovên ku li pey wî tên gunehan werdigre. Ev jî, tabî 
tiştekîji gunehên wan jî kêm nake A .” 161 

Wekî ku di vê hedîsa şerîf de jî hate dîtin, çi mizgînîyeke 
mezina nebewî di bara fezîlet û bereketa wezîfa teblîga ji bo heqî 
û xêrê de heye! Li rexê din, hedîs dide zanîn ku ewê mirovan ji 
bo xirabîyan bang dikin jî, çawa gogeke berfê her ku digindire û 
li hev totlanî dibe, ew mezin dibe û bi aşîtê werdigere, ew jî wilo 
guneh û webalê wan li ser hev sitûr û pehn dibin. Ev jî têrê dilce 
ku ehemmîyeta wezîfe û mûkellefîyeta bangkirina ji bo heqî û 
xêrê û dûrkirina ji xirabîyan îfade bike. 

Li rexê din, her mûmînê ku wezîfa teblîgê bike, divê pêşî 
ew şexsîyeta xwe îkmal bilce. Lewra bi tesîrtirîn wasîte ji bo 
îrşadlcirin û rêşanîdana mirovan ji bo heqî û xêrê, ew e ku mirov 
xwe bi xwe bilce timsal û nimûneyeke nêreber û zindî ji bo 
heqî, xêr, fezîlet û rast û durustîyê. Bi vê nêrînê, şert e ku pêşî 
dozdarê hîdayetê bi xwe li ser “sîrata mûsteqîm” be. Bi maneya 
kamil kartêkerbûna teblîgê jî, bi “qelbekî ku gihabe îtmî’nanê” 
mûmkin e. Lewra ew zatên ku gihane vê ast û qiwama manewî, 
ji ber ku ew di nav wecda bêdawîn de dijîn, di nêrîna wan de çêj 
û lezzetên fanî surdarî û cazîbeya xwe winda kirine. Ji ber vê ew 
wezîfa teblîgê, ne ji bo hêvîkirina ti menfîetekê, yanjî derxistina 
parekê ji bo nefsa xwe, lêbelê ew sirf ji bo rizaya Xuda, yanî bi 
îxlas vê erkê bicih tînin. Ev keyfîyet, di heman demê de xusûsîy- 
eteke exlaqê enbîya û pêgemberan e. 


161. Muslim, îlm, 16; Ebûdawud, Sunnet, 6; Tirmizî, îlm, 15 

Çawa ku di Qur’ana Pîroz de di bara teblîgê de wiha tê 
gotin: 

“Ez ji bo vê ragihandina xwe ji we re ti heqzimanekî 
ji we naxwazim. Bes Rebbê aleman dê xelata min bide.” 162 
Gellek ayetên pîroz hene ku vî exlaqê nebewî îşaret dikin. 

Di dînê me de ji wezîfa bangkirina ji bo xêrê û menkirina 
xirabîyan “emrê bil-merûf û nehya enil-mûnker” tê gotin. 
Fermana îlahî di vê xusûsê de di ayeta pîroz de wiha tê beyanki- 
rin: 

“Bila ji we civakeke wiha pêkwere ku banga ji bo xêrê 
bike, şîreta qenciyê bike û men‘a ji neqenciyê bike. Ha ew in, 
yên ku rizgar bûne.” 163 


Ji bo mirov heqîyê ji batil, xêrê ji şerrê, fezîletê ji rezaletê 
û gihanê ji xamtîyê veqetîne qistasa yekane; dengê dîn e, yanî 
ferman û tewsîyên Xuda û Resûlê wî ne. Bilindkirina vî dengî jî 
yek ji wezîfên pêşîn ên her mûmînî ye. 


Cenabê Heq Teala di ayeteke pîroz de bi vî awayî eşkere 
dike ku wezîfa teblîgê cîhadeke mezin e: 

“[Resûlê min!] Vêca serê xwe ji kafîran re hîç netewîne û 
bi vê Qur’anê li hemberî wan cîhadeke mezin bike!” 164 


162. Şûera, 27/180 

163. Alîîmran, 3/104 

164. Furqan, 25/52 

Bi rastî hatina fermana “mûcaheda mezin” di werçerxa 
Meklcê de ku hê hêza mûmînan nebû ku pê karibin bi mûşrikan 
re mûcadele bilcin. Yanî ew di serdemelce wilo de hatiye ku ceha- 
let li ser hev sitûr û pehn bûbû, rêşaşî dîn û har bûbû, fesad û 
anarşî [berdîberdan-xwazî] xurt bûbû û kufr û îlhadê jî ji bo xwe 
seltenet û otorîte damezirandibûn, ev yek ji mûhîmtirîn maneyên 
cîhadê derdixe holê ku ev jî teblîga Qur’ana Pîroz bû.. Lewra di 
wê çerxê de ne hêza mûmînan ew qeder hebû ku pê karibin li dijî 
zalim û dijminên xwe şerr bikin, ne jî di destê wan de ew qeder 
alav û techîzatên leşkerî hebûn. Ji kelamê Xuda pê ve tiştekî 
din di destê wan de nebû. Naxwe dixuyê ku tekane rê ji bo vê 
mûcadela mezin û geyreta ku di ayeta pîroz de hatiye ragihandin, 
teblîga Qur’ana Pîroz bû. 

Pêgemberê Xuda [dirûd û silavên Xuda lê bin] di hedîseke 
şerîfa xwe de ferman dike, wiha dibêje: 

“fîev gibte ji van herdu kesan tê kirin: Kesê ku Xuda Qur ’an 
daye wî, ew jî bi şev û roj pê re meşgûl dibe [bi wê dijî û wê teblîg 
dikej, ewê din jî, Xuda mal dave wî, ew jî bi şev û rojê wî malî di 
rêya wî de înfaq dike ..” 165 

Bi fezîlettirîn awayê meşgûlbûna bi Qur’anê, hînbûna wê, 
dan hînkirina wê, exlaqê wê ji xwe re lcirina bi exlaq e, jîyan- 
bûrandina di îstîqameta emr û nehyên wê de, bi zerafeta îmanê û 
bi lîsanekî nerm û xweş teblîgkirina wê ye. Ji bo teblîga Qur’anê 
di dereceyeke ku jê tê arzûkirin de kartêkirin û tesîreke sipehî 
bihêle jî, divê şugl û lcarê mûmînî di meşgûlîyeta bi Qur’anê de 
gihiştina vê kûrahîya hestan be. 


165. Buxarî, îlm, 15; Muslim, Mûsafirîn, 266 

Çawa ku Hezretê Ûmer -xuda jê razî be- bi nîyeteke xiraba 
menfura wekî kuştina mezinê me Hezretê Resûlê Ekrem -dirûd 
û silavên xuda lê bin- ji malê derketibû rê, ew bûyera ku ji bo 
hîdayeta wî bûye wesîle jî; bi îlawe li ser bereketa dûaya ku 
Hezretê pêgemberê Xuda [dirûd û silavên Xuda lê bin] jê re 
kiribû, ew teblîga Qur’anê bûye ku li mala xweha wî bi kûrahîya 
qelbî hatibû xwendin û jîyandin.. 

Pêgemberê Xuda [dirûd û silavên Xuda lê bin] û eshabê 
kîramên wî bi her hêz û taqeta xwe di rêya teblîgkirina Qur’ana 
pîroz de, naxwe di rêya teblîgkirina dînê Xuda de geyret serf 
kiribûn û di vê ogirê de malê xwe û canê xwe û her cure der- 
fet û qeweta xwe seferber kiribûn.. Ew sehabîyê ku mektûb û 
nameyên pêgemberê Xuda [dirûd û silavên Xuda lê bin] yên ku ji 
bo hîdayetê bang dikirin li pêşberî celladan [serbirran] li ber qral 
û milûkan bêtirs û perwa dixwendin û di ber bicihanîna wezîfa 
xwe de xwe ji dana canê xwe jî nedidan paş. Kêm-zêde ji 120 
hezar sehabîyên ku li xutba xatirxwestinê ya meşhûra pêgemberê 
Xuda [dirûd û silavên Xuda lê bin] guhdarî lciribûn, helce mirov 
bihizre ku bes bi qasî 20 hezaran ji wan qebra wan li Mekke û 
Medînê medfûn e, hingê mirov dê baş fehm bike ka sehabî ji bo 
banga teblîgê çawa bi heyecan bûn û wan çawa di rêya wê de 
sînor derbas kirine.. Çawa ku sehabe çûbine kuderê ji Çînê bigre 
heta bi îstanbûlê, ji Afrîqayê bigre heta bi Qefqasyayê li her cih 
û deveran fetrîmkirina hîdayet û rehmê kirine û ew di qedera 
îslamê de ji bo qezenckirina meqamekî şerefmend biserketibûn. 
Bi vî awayî, ew dawet û banga hîdayetê ya ku ji Mekkê destpê 
kiribû, wan cehd kiribû û hewldabû ku wê bigihînin hemû zeman 
û mekanan. 

Bi taybetî pêgemberê Xuda [dirûd û silavên Xuda lê bin] di 
rêya teblîga peyama îlahî ya ku ji bo hîdayetê bang li însanîyetê 
h dikir de mûcadele û geyreteke wilo serf kiriye ku ew di ser taqeta 





Banga Ji Bo Heqî û Xêrê -1- rMWjJsid - 

beşeran re ye. Ji alîyekî ve ev geyret û hewldan ezemet û ehem- 
mîyeta wezîfa teblîgê û mes’ûlîyeta wê datîne holê, li alîyê din 
jî dide hînlcirin ka divê mûmîn di vê xusûsê de çawa di nav coş, 
xuroş û heyecana îmanê de bijîn. 

Mezinê me Resûlê Ekrem -dirûd û silavên xuda lê bin- ku 
cenabê Heq Teala ew ji bo me evdên xwe wek mûkemmeltirîn 
şexsîyeta nimûneyî şandî jî, wî heyata xwe ji bo wezîfa teblîgê 
weqf kiribû. Dema wî teklîf û pêşnîyarên dinyewî û nefsanî 
yên mûşrikan, ewên ku heta tu bibêjî bes cazib bûn, red kirin, 
rûbirû mayîna wî li hemberî ezîyet, tinaz, heqaret û neheqîyên 
wan yên ku hîn zêde bûne jî nekarîn wî ji geyret û hewldana di 
rêya hezkirî û sewdaya wî de asteng bikin.. Ew di vê rê de ew 
qeder bi biryar bû ku lerzelce biçûktirîn jî qebûl neke û di nav 
wecdeke mezina îmanê de bû. Hê di zeîftirîn zemanê ku wezîfa 
teblîgê destpê kirî de jî, ev cewaba tarîxî ya ku wî li hemberî wan 
teklîfên cazibên ku mûşrikan jê re anîbûn ji bo karibin wî ji doza 
wî vegerînin jî vê rastîya me gotî derdixist holê: 

“ Wellahî, heke ew rojê bixin destê rastê min û heyvê jî bixin 
destê çepê min ji bo ez ji teblîgkirina dînêXuda vegerim, dîsa ez 
ji vê dozê venagerim! Yan Xudayê raser, yê wê li temamê cîhanê 
belav bike [bi vî awayîj wezîfa min yê temam bibe; yan jî ezê di 
vê rê de bimrim û herimT 166 

Bi rastî mezinê me pêgemberê Xuda [dirûd û silavên Xuda 
lê bin] ji bo teblîga îslamê ew qeder ezîyet û zehmetî tehemmul 
kirine ku taqeta ti beşerekî nikare xwe li ber wan bigre. Wî, her 
firsend nirxandiye. Wî hemû rê tetbîq kirine da ku karibe tuxmên 
hîdayetê di dilên mirovan de bireşîne û biçîne. Bi vî awayî, ew ji 
bo ummeta xwe bûye çêtirîn û sipehîtirîn nimûne. 


166. Li îbnûl Esîr. el-Kamil fît-Tarîx, II, 64’an binêrin. 

Çawa ku di salên pêşîn ên pêgembertîyê de di zemanê ku 
mûşrik ji bo hecê dihatin Mekkê de ew bi xwe li nav hemû hoz 
û êlan digerîya û zehf caran îslam ji wan re vedigot. Ew bê raw- 
estan li cihên kombûna xelkê û li dîwanên sohbeta wan digerîya. 
Ew li kê rast dihat; çi azad, çi lcole, çi lawaz, çi xurt, çi zengîn 
û çi feqîr her bê ferq û cudahî wî ji bo bawerî anîna bi yekbûna 
Xuda Teala bang li wan dikir. 

Cabir -xuda jê razî be- wiha dibêje: 

“Resûlûllah -dirûd û silavên xuda lê bin- di werçerxa 
cahilîyetê de di demsal û mewsimeke hecê de li cihê wiqûfê doza 
xwe ji hacîyan re erz dikir û ji wan re wiha digot: 

“-Ma kesek nîn e ku min bibe nav qewmê xwe? Qureyşî 
nahêlin ku ez kelamê Rebbê xwe teblîg bikim.” 161 

Ji bilî vê, li Mekkê bazar û pêşangehên wekî Ûkaz, Mecenne 
û Zulmecazê dihatin sazkirin. Ew bi xwe diçû nav wargehên êlan 
û xwe ji wan re dida naskirin. Wî, ew ji bo iqrarkirina bi yekbûna 
Xuda Teala û îbadetkirina bes ji wî tenê re bang dikirin. 

Digel wê heqaret [biçûkxistin] û ezîyeta ku bi taybetî li Taîfê 
jê re rûbirû mabû jî dîsa wî ji bo wan ji Xuda xilasî û rizgarî 
dixwest. Ji wê Taîfa nehîtî bes heqînasî û hîdayetbûna koleyekî 
bi navê Eddas tenê jî kîfayet û têrê dikir lcu ferah û şahîyê ji bo 
dilê gemgînê wî bexş bilce. Digel zulim û heqareta ku li wî hatibû 
kirin jî dîsa hêrsa wî nedifûrî û bi sebeb galib hatina ef û mer- 
hemetê di dilê wî de wî her ji bo hîdayeta wan dûa dikir. 

Digel ku dilê pêgemberê Xuda [dirûd û silavên Xuda lê 
bin] ji bo zulma ku xelkê Taîfê lê kiribû gemgîn bûbû jî, esil 
xusûsa ku ew dixist fikar û mitala, ev bû ku ew di wezîfa teblîg û 





167. Ebûdawud, Sunnet, 19-20 

mes’ûlîyeta wê de bikeve zeîftî û nuqsanîyê. Çawa ku wî di bin 
wan şert û mercan de jî bi vî awayî îltîca dikir û xwe diavêt ber 
penaha cenabê Heq Teala: 

“Xudayê min! Ez zeîfbûna qeweta xwe û bêçaretîva xwe ji te 
re erz dikim ku di nêrîna xelkê de dibe sebeb ku ew min nehêja 
û heqîr bibînin. Ey merhemetmendtirînê merhemetmendan! Heke 
tu ji min ne geyidî bî, dîsa êş û belavên ku hatine serê min ji min 
re ne gem in! Ilahî! Qewmê min bîne ser hîdayetê; lewra ew niza- 
nin. Ilahî, heta tu ji min razî bibî, ez efûya te her dixwazim ..” 168 

Ji bo mirov karibe çêj û zewqa bêdawî ji vê heyata fanî 
wergire, ev yek, wekî ku mezinê me Resûlê Ekrem -dirûd û 
silavên xuda lê bin- wilo lcirî, bi derxistina bêhna ef û merhemetê 
ji dilistana bexçê gulan mûmkin e.. Zerûrî ye ku em merhemetê 
bilind bikin û derxin ser hemû hezkirî û sewdayên din. Bila em 
merhemetê bildn ji bo em, ji merhemet-lêkirinê re bibin layiq 
û babet û ji bo ji sifetê “Rehman” ê Heq Teala tecellîyek bibe 
nesîbê me jî. 

Rehma Heq Teala deryayeke wilo ye ku bes dilopeke tenê 
ji wê têrê dike ku dilê me jê têr û tije bibe. Mideta ku ew dilop 
bikeve dil û lezzeta xwe pê bide te‘mkirin û çêjandin, hingê ew 
dil, gihaye deryayê. Ew dilên ku her yelc ji wan dibe deryayelce 
rehmê, bi îltîca, dûa û teblîgê digihîjin qiwam û asta heqîqî. Dilên 
wiha êdî, bi lîsanê halê xwe feryad dikin û dibêjin; “li me werin 
rehmê” û ew dikevin rewş û wezîyeteke wilo ku feryadê bêpêjn, 
bêhis û kirr ên gafilên ku ji gaye û emanca xulqîyeta xwe bêxeber 
in jî, dibihîzin. Ew li kêleka wan matem û şînan dibin. Ha Taîf 
mûşexxestirîn û nêrebertirîn nimûneya vê rewşê ye. Çawa ji bo 
taverojê ne mûmkin e ku ew germ neke û rohnî neke, ji bo rûh 

û gîyanên kamil jî berneketin û rehm-neldrin, yanî ji teblîgkirina 
Heqî û xêrê bêgane man jî eynî wilo ne mûmkin e. 

Bêşiwar e ku pêgemberê Xuda [dirûd û silavên Xuda lê bin] 
jî hatiye şandin da ku ew ji alemê re bibe rehm. Heke çi qeder 
hinek însanan di hinek wext û zemanan de biha û qîmetê wî 
nezanîbin, ew teqdîr nekiribin û înkar kiribin, her cure heqaret ji 
bo wî rewa dîtibin jî, van cure serxweveçûn, serserîtî û bêtoretîya 
wan jî nekarîne bikin û nehêlin ku di mezinê me pêgemberê Xuda 
[dirûd û silavên Xuda lê bin] de merhemeta wî li hemberî gezeba 
wî galib bibe.. Tam berevajî vê, gellelc rûh û gîyanên êşdarên ku 
sefaleta ketibûnê seadet zen dikirin di keş û hewaya dilê nebewî 
yê welcî deryayeke fereha şefqetê, mûsameha, ef û merhemetê de 
gihabûne şerefa îmanê. 

Çawa ku ev îfadeyên mezinê me pêgemberê Xuda [dirûd û 
silavên Xuda lê bin] di wezîfa teblîgê de haletê rûhîyê wî datînin 
holê: 

“Rewşa min û we dişibihe vê: Zilamek agir pêdixe. Dema 
agir hawîrdorên xwe rohnî dike, perperîk û hinek heywanên ku 
ji ronahîyê hez dikin, destpê dikin, xwe diavêjin nav vî agirî. Ew 
zilam destpê dike, hewl dide ku ji wan re bibe asteng. Lêbelê ew 
heywan galib tên û pirranîya wan dikevin nav êgir. Ez bi berstika 
we digrirn ji bo hûn nekevin nav êgir, lêbelê hûn jî lezê dikin ji bo 
xwe bavêjin nav êgir!” m 

Cenabê Heq Teala di Qur’ana Pîroz de ferman dike, wiha 
dibêje: 


169. Buxarî, Rîqaq, 26 

“Hûn ummeta qenctirîn in ku ji bo mirovan hatine 
deranîn; hûn şîreta qenciyê dikin, men‘a neqenciyê dikin û 
bi Xuda îmanê tînin .” 170 

Ha ji bo em karibin bikevin nav naveroka beyanata ayeta 
pîroza ku gotiye; “hûn ummeta çêtirîn in” divê em jî wekî mez- 
inê xwe pêgemberê Xuda [dirûd û silavên Xuda lê bin] merûfê 
yanî qencî, fezîlet û xêrê bijîn û şîreta wê bikin, divê em li der- 
veya mûnkerê, yanî xirabî û şerrê bimînin û em nehyê jê bikin.. 

Xuda Teala di ayeteke pîroza din de wiha dibêje: 

“Ma gotina kê ji ya wî kesî sipehîtir e ku gazî bal dînê 
Ellah dike, ‘emelê salih dike û dibêje; ez ji mislimanan im ?!” 171 
Bi vî awayî Heq Teala li cem xwe biha û qîmetê ulwîyê vê wezîfê 
eşkere dike. 

Divê em, wê têkoşîna canxiraşane ya ku mezinê me Resûlê 
Ekrem [dirûd û silavên Xuda lê bin] daye ji bo karibe banga 
xilasîya ebedî bigihîne însanîyetê, ji bîr nekin ku em bi xwe 
jî gihiştine bextiyarîya şerefa ummetbûnê ji bo wî. Divê em 
bênavber zehf zêde mûhasebe bikin ka me wek ummeta wî çi 
qeder karîye vê sunneta wî bijîye. Lewra mezinê me pêgemberê 
Xuda [dirûd û silavên Xuda lê bin] di temamê dirêjahîya emr û 
temenê xwe de ev wezîfe anîye cih û ji ummeta xwe jî xwestiye 
ku ew di her hal û karî de wê bidin berdewamkirin. Wî, di her 


170. Alîîmran, 3/110 

171. Fussîlet, 41/33 









r«4 Ji Bexçê Dilan Nefesên Dawîn 


fersendê de wezîfe û berpirsîya teblîgê di bîra ummeta xwe anîye 
û ew teşwîq kiriye. 

Çawa ku ew di hedîselce şerîfa xwe de ferman dike, wiha 
dibêje: 

“Heke ayetek be jî wê ji min bigihînin însanan.” 112 

Wî di hedîseke şerîfa dîtir de gotiye: 

“Xuda rûyê wî kesî rohnî û sipî bike ku ew tiştekî ji me 
bibihîze, eynî wekî ku bihîstiye wê wilo bigihîne dîgeran. Lewra 
çendîn mirov hene, ji mirovên ku ew wê ji wan re digihîne, ew 
wê agahîyê ji yê ku wî bi xwe ew bihîstiye bêhtir fehm û tetbîq 
dikin.” 173 Bi vî awayî wî ummeta xwe ji bo teblîgê teşwîq kiriye. 

Ji bilî vê jî, ev beyana nebewî ya ku di bîra me dixe ku ev 
hemû erlc û wezîfên teblîg û îqazan ku ew însanan ji xirabî û 
şerran dûr dikin û wan ji bo sipehîtî û xêran jî bang dikin jî zehf 
îbretamîz e!. Lewra ew her wekî cure kevirê mîhengê [şehînê] ne, 
ku sewîya îmana me dipîvin: 

“ Kî\ ji we xirabîyekê bibîne, bila wê bi destê xwe biguherîne 
û rast bike; heke ew nikaribe bi destê xwe wê biguherîne û rast 
bike; bila ew bi zimanê xwe wê biguherîne û rast bike; heke ew 
nikaribe bi zimanê xwe jî wê biguherîne û rast bike; naxwe bila 
ew bi qelbêxwe bugzê jê bike ku ev jî, zeîftirîn halê îmanêye..” m 

Mezinê me Hezretê pêgemberê Xuda [dirûd û silavên Xuda 
lê bin] di hedîseke şerîfa dîtir de jî ferman dike, wiha dibêje: 

“Ez bi wîXudayî sûnd dixwim ku hevat ji min re bexş kiriye; 
hûnê, yan şîreta qencîyan bikin, men ‘a neqencîyan bikin, yan jî 





172. Buxarî, Enbîya, 50 

173. Tirmizî, îlm, 7 

174. Muslim, îman, 78 

Xuda wê ji cem xwe ezabekî bi ser we de bişîne! Ew çax hûnê dûa 
bikin, lêbelê dûavên we qebûl nabin.” 115 

Ya Rebbî! Em xwe, ji netîce û encamên xirab ên ku ji 
îhmalkirina wezîfa Emr bi’l-Merûf û nehy eni’l-munker 
dizên, diavêjin ber penaha te. 

Ya Rebbî! Me bike ji wan kesên ku para xwe ji exlaqê 
sipehî yê Resûlê te werdigrin; ew Resûlê ku te ew ji bo 
beşerîyetê wek sipehîtirîn şexsîyeta nimûneyî kiriye xelat, û 
bike ku em karibin bi awayekî layiq wezîfa banga ji bo heqî 
û xêrê bînin cih û lutfê li me evdên bêçareyên xwe bike da ku 
em bigihîjin şefaeta bilinda Resûlê te!. 

Amîn!.. 




175. Tirmizî, Fîten, 9 

Bextiyartirînê mirovan ew kes in ku qelbên xwe di keş 
û hewaya Qur’ana Pîroz û Sunneta Senîyye de kirine 
dergehekî manewî û karîne mexlûqatan di nav wî de 
bihewînin. Qîmet û heysîyeta esasî ji bo însên ew e ku 
mirov qelbê xwe jifeyzê tije bike, wilo bijî û bi wê ast û 
qiwama qelbî teblîgê bike. Dema qelb ji kelem û strîyên 
manewî tije be, hingê kirina teblîgê, xwe westandineke 
pûç û lawazîyeke mezin e. 

Ji bo em karibin Kitêba Xuda û Sunneta Resûlûllah dirûd 
û silavên xuda lê bin di heyata xwe de tetbîq bikin, zerûrî ye ku 
em erk û wezîfa teblîga heqîyê û xizmeta xelkê di dilê xwe de 
bikin evîn û sewda. Lewra divê heyata mûmînî, heyata xizmet û 
teblîgê be. 

Hîç şubhe nîn e ku yek ji mûhîmtirîn wan wesfên ku 
mûmînê heqîqî ji însanên din vediqetînin, dilovantir û merhemet- 
mendtirbûna wî ye. Teblîg, di eynî zemanî de ber û mehsûleke 
merhemetê ye. Banga ji bo heqîyê û teşwîqa xêrê yekji awayê 
tezahur û xuyabûna merhemetê ye ku şert e, mûmîn pêşî wê di 
nefsa xwe de tehqîq bike. 


Ji bo banga heqîyê û teşwîqa xêrê jî pêşî lazim e, ku em bi 
awayekî saglem di bara mahîyeta heqî û xêrê de waqif û agahdar 
bin. Lewra teblîga cahilî, sade ne bi uslûb tenê, belkû bi mûhtewa 
û naverokê jî ne mûmkin e, ew ji şaşîyan bêrî û dûr be. Naxwe di 
vê rê de lazimîya pêşîn sermayê îlmî û qelbî ye. Lewra heyata 
îman û evdînîyê, ji bo mirov karibe di hevkêşî û mûwazena eql û 
qelb de bijî, îhtiyac bi van herdu sermayeyan heye. 


Li alîyê din, li ser esasê “zerûretên dînî” zanîna meseleyên 
dînî ji ber ku bi awayekî îlmî li ser her mislimanî ferz bûne, 
naxwe bi kêmasî divê her mûmîn van esasên bingehîn zanibe. 

Bila ewên ku wan nizanibin jî ji tirsa vê biwêja ku dibêje“dema 
birhan çêkin çavan derxînin” [dema dixwazin kar çaksaz 
bikin ji nezanîna xwe wî xirab dikin] hewl bidin ku bilezûbez 
kêmasîyên îlmî û qelbî yên xwe temam bikin û tiştên ku hîn 
dibin jî di heyata xwe de tetbîq bikin.. Bi vî awayî geyret bikin ku 

îlmên xwe bixin îrfan.. Lewra tesîr û kartêkirina banga ji bo heqî 
û xêrê bi kûrahîya asoya dilê me ve pêbend e ku ew jî bi tijebûna 
dinyaya navxweyî ya me ji feyz û rûhanîyetê mûinkin e.. 

Wekî ku Hezretê Mewlana dibêje: 

“Dema mirov hewl dide kîsekî tije bike, divê mirov wîji qula 
di binî de vala neke.'’ , 

Di rastîya xwe de teblîgeke ku mirov bi xwe wê nejî, ew bi 
nezanî, bi usûla “hema çawa lê were”, ji eşq-şewqê mehrûm, 
bi îfadeyên serhişkî û hovane û bi uslûbeke amîyane were kirin, 
çawa ku ji wê teblîgê çavnêrîkirina hasilbûna feyda ku jê tê 
xwestin bê feyde û bêmane ye, ev, di heman demê de webalekî 
giran jî lazim dike.. 

Bi vê sebebê divê mûmîn, alema dilî ya xwe bi zerafet, neza- 
ket û sipehîtahîyên îslamê bixemilîne; bi halê xwe, bi gotinên 
xwe û bi tevgerên xwe wek nimûneya îmtîsalê ew di teblîga 
heqîyê û teşwîqa xêrê de mînakê teşkîl bilce. Lewra heqîqeta 
wezîfa banga ji bo heqîyê, di “bi evîndarî berê xwe dana Rebbê 
‘alî” de veşartî ye. Çawa ku ev evîndarîya ulwî ya ku Hezretê 
pêgemberê Xuda [dirûd û silavên Xuda lê bin] pêşî wehîya 
pêşîn di şikefta Hîrayê de pêşwazî kiribû, wê rûhê wî ji feyz û 
heyecana teblîgê tije kiribû û di Mîracê de ew ji bo hizûra îlahî 
bilind ldribû. 

Cenabê Heq Teala di ayetên pîroz de ferman dike, wiha 
dibêje: 

“Mêrên bawermend û jinên bawermend hinek ji wan 
piştevan û arîkarên hinekan e. ew şîreta qencîyê dikin, men‘a 
neqencîyê dikin, nimêja xwe eda dikin, zekatê didin û bi 
xebera Xuda û pêgemberê wî dikin. Ha Xuda, wê rehmê li 
wan bike. Bi rastî Xuda destbilind û xudan hukm û hikmet 

e. Bêşiwar Xuda, ji mêrên bawermend û jinên bawermend re 
peymana hinek bihiştan û wargehên xweş; li bihiştên ‘Ednê 
daye ku di bin wan de çem diherikin. Ewê heta hetayê li wan 
bimînin û ya ji van hemûyan jî mezintir rizamendîya Xuda 
ye. Ha ev e, ew serfirazî ya mezin .” 176 

Bextiyartirînê mirovan ew kes in ku qelbên xwe di keş û 
hewaya Qur’ana Pîroz û Sunneta Senîyye de kirine dergehekî 
manewî û karîne mexlûqatan di nav wî de bihewînin. Dîsa ew 
kes in ku karîne nesîbê xwe ji kûrahîya Qur’anê wergirin, hey- 
ateke îmanîya rastîn bijîn û heta bi nefesa dawîna xwe jî qelbê 
xwe ji wesweseyên eqlekî ku ji nefsanîyetê re ram û teslîm 
bûye, biparêzin. Lewra qîmet û heysîyeta esasî ji bo însên ew e 
ku qelbê xwe ji feyzê tije bike, wilo bijî û bi wê ast û qiwama 
qelbî teblîgê bike. Dema qelb ji kelem û strîyên manewî tije be, 
hingê kirina teblîgê, xwe westandineke pûç û lawazîyelce mezin 
e. Dînê me, “îddîa û îtham”a ku wekî pençeşêra rûh e, red dilce; 
tewazû, mehebbet û merhemetê li dilan dide hînkirin. Divê alema 
dilîya mûmînî wekî bexçekekî çîçekan be ku têde her sûret û 
çehreya tirş û ebûs û dilên gemgîn aramîyê dibîne û tebessum û 
bevkenîyê dike. Ji ber vê xwediyê wê hesta ku qelb û bedena wî 
her wekî kelem û strî be, zerûrî ye ku ew xwe ji hizr û tevgerên 
wekî strîyan paqij bike û xwe bixe wê rewşa ku karibe bi zerafet, 
nezaket û ciwanîya îslamê teblîga heq û heqîqetê bike. 

Heke çi qeder tarîxê Heccacê Zalim bi zulimkarîya wî 
meşhûr kiribe jî, ew însanekî tebîet fîlozof bû. Rojelcê xutbexwên 
wî di nimêja înê de dibîne, vê fermana “tevgera ku Xuda zehfjê 
hez dike ew e ku mirov neheqîya rêvebirê zalim di rûyê wî de 
biqêre û jê re bibêje, tu zalim î.” li ber çavan girt, di xutba xwe 


176. Tewbe, 9/71-72 

de bi uslûbeke dijwar û hişk peyvên tund û neşîrîn jê re vegotin. 
Heccacê Zalim bi sikûnet lê guhdarî kir. 

Wî di piştî nimêjê de ji bo hatina cem xwe gazî xutbexwên 
kir û jê pirs kir: 

Ka bibêje, te di xutbê de tiştê çawa gotin?!” 

Xutbexwên bi hizra ku serê wî her dê were jêkirin, gav bi 
şûn de neavêt û peyvên xwe yên di xutbê de dîsa bi uslûbeke 
dijwar jê re dubare kirin. 

Heccac jê re got: 

“-Ev tişteke gerîb e. Tu dişibihî mirovekî alim. Lêbelê xebera 
te ji metodên doz û daweta îslamî nîn e. Ma tu hîç Qur’anê nax- 
wînî? Ma cenabê Heq Teala dema Mûsa -silavên xuda lê bin- ku 
bêşiwar ew ji te çêtir û fezîletmendtir e, ji Firewn re şandibû 
ku ew ji min hemin qusûrmendtir e, ji vê jî zêdetir ew ji ehlê 
kufrê ye, ferman lê kiribû, jê re negotibû: Gotineke“leyyîn” yanî 
lîsanekî wekî herka avê nenn bikarbîne?! 

Xutbexwên şaşîya xwe fehm kiribû. Wî uzrê xwe xwest û 
bi xêra ef û mûsamehekarîya Heccacî serê xwe ji dana ber destê 
cellad xilas ldr. 

Bes ne ev hadîse û bûyera ku li hemberî Mûsa -silavên 
xuda lê bin- rûdaye tenê ye, ew beyana îlahî ya ku metoda doz û 
teblîgê li me hîn dike. Gellek ayetên pîroz hene, eşkere dikin ku 
divê teblîga heqîyê bi peyvên nerm û hekîmane û bêyî rencîdeki- 
rina mûxateb û berpeyvî, were kirin. 

Çawa ku cenabê Heq Teala di ayeteke pîroza din de ferman 
dilce, wiha dibêje: 

“[Resûlê min!] Tu, bi hikmet û bi şîreta sipehî ji bo rêya 
Rebbê xwe bang bike. Bi wan re bi rindtirîn awayî têbikoşe, 
mûcadele bike. Bi rastî Rebbê te, bi wî yê ku ji rêya wî 
ketiye bêhtir dizane û ew, bi yên ku hatine ser rêya rast 
jî bêhtir dizane .” 177 Bi vî awayî edebên doz û dawetê beyan 
kirine. Bi vê sedemê, divê em para xwe ji şexsîyeta nimûneyî ya 
pêgemberê Xuda [dirûd û silavên Xuda lê bin] wergirin ku sîyer 
û jînenîgarîya wî bi xwe Qur’aneke zindî bûye û divê em usûl û 
edebên teblîgê yên ku wî danîne holê jî rîayet bikin û wan li ber 
çavan bigrin.. 


Bi vê nêrînê divê mûmîn, pêşî alema navxweyî û derveyî-ya 
xwe bi sipehîtîyên îslamê bixemilîne, bi exlaqê xweşê xwe û bi 
tevgerên xwe yên çak pêbawerî û îtîmadê li hawîrdorên xwe bide 
hînkirin û bibe xwedî şexsîyeteke baş û rewîştekî çak. Çawa ku 
dema ayeta pîroza: “Tu pêşî ‘eşîra xwe ya nêzîktirîn [ji ezabê 
Xuda] hişyar bike .” 178 ji mezinê me pêgemberê Xuda [dirûd û 
silavên Xuda lê bin] re nazil bû, wî qebîleya Qureyşîyan ji bo 
girê Sefayê bang kiribû, ew hilgerîyabû ser zinarekî mezin û 
wiha gazî wan kiribû: 


U -Gelî koma Qureyşîyan! Heke ez ji we re bibêjin; li qûntara 
vî çîyayî, yan jî di vê newalê de siwarîyên dijminan hene, der- 


177. Nehl, 16/125 

178. Şûera, 26/214 

hal ewê êrîşê bînin ser we, ewê malê we gesb bikin, hûnê ji min 
bawer bikin?” 

Wan jî bê tereddud jê re gotibûn: 

“-Erê, emê bawer bikin! Lewra me heta îro tu her wek rastgo 
dîtî. Me hîç nebihîstiye ku te derew kiribe!” 

Pêgemberê Xuda [dirûd û silavên Xuda lê bin] bi vî awayî 
berî teblîgê, xwe bi wan dabû qebûlkirin û tesdîqkirin ku ew 
hîç derewan nake, ew mirovekî pêbawer, emîn û sadiq e. Yanî 
wî xwe bi hawîrdorên xwe dabû tescîlkirin ku ew şexsîyeteke 
kamil, gihayî û durust e. Ew mirovek ew qeder durust bû lcu heta 
dijminê yeman û harê îslamê Ebûcehl bi xwe jî di bara mezinê 
me pêgemberê Xuda [dirûd û silavên Xuda lê bin] de hîç nedigot; 
ew derewan dike, lê wî bi van peyvan îtîraz lê dikir: 

“-Ya Mûhemmed! Em ji te re nabêjin tu derewîn î. Xelkê 
Mekkê, yanî me sifetê “el-Emîn” daye te. Tu derewan nalcî. 
Lêbelê dibe ku ew melekê vê wezîfê ji te re radigihîne, te dixa- 
pîne.” 

Cenabê Heq Teala di ayeta pîroz de vê lceyfîyetê wiha beyan 
dike, dibêje: 

“Bêşiwar em dizanin ku gotina wan te gemgîn dike; bi 
rastî, ew ne ku te diderewînin; lêbelê ew zalim bi eşkerehî 
ayetên Xuda înkar dikin .” 179 

Wekî ku hatiye dîtin, mezintirîn dijminê pêgemberê Xuda 
[dirûd û silavên Xuda lê bin] heta bi Ebûcehl jî qebûl û tesdîq 
dikir ku ew însanekî mûstesna û cihêwaz e. Heta hinek mirov 
hebûn dema wan mezinê me Resûlê Ekrem [dirûd û silavên Xuda 
lê bin] didît, sirf di bin bandora lîsanê halê wî de diman, digotin; 





179. En‘am, 6/33 

“ev rû derew nalce” û bi îmanê şerefmend dibûn.. Ha mirov nik- 
are înkar bike ku di fetha dilan de heta tu bibêjî bes îhtiyaca me 
bi vê keyfîyetê jî heye. 

Çawa ku Fatîh Sultan Mehmed Xanê ku di tarîxa me de 
yek ji şexsîyetên cihêwaz û mûstesna ye, pêşî îstanbûl fetih kiri- 
bû û deh salan di piştî wê de jî Bosna fetih lciribû. Lêbelê fetha 
eslî, yanî fetha dilan, piştî ew şûrê ku kilîlên zahirî vekirin bi şûn 
de vegerîya, hatibû cih. Lewra leşkerên dilan yên ku di pêsîra 
Anadolê de gihabûn, malbatên tertemîz li wir hatibûn bicihkirin, 
bi vî awayî seferberîya “teblîga bi hal û exlaqê xweş” hatibû 
destpêkirin. Di netîce û encama vê de hê demeke dirêj bi ser de 
derbas nebûyî Boşnaq bi îslamê şerefmend bûbûn. 

Bi rastî çek û sîlah, ji bo berterefkirina zulmê tê bikaranîn. 
Lêbelê fetha eslî ya ku divê were qezenckirin, fetha dila ye. 
Ev jî, heke mirov bibe şexsîyeteke wilo ku bi exlaqê îslamê û 
nezalceta wê bijî, rnûmkin dibe. Lewra tesîr û kartêldrina teblîg û 
dawetê, heta tu bibêjî bes bi jîyana dozdarî û heyata qelbîya wî 
re têkildar e. Bi vê nêrînê, ji bo teblîgkarekî heqîqî, tênegihiştina 
hikmeta nîzama îlahî ya di kaînatê de û fehm nekirina ji lîsanê 
halê mexlûqatan, ji nuqsanîya qiwama qelbî ye. Cubbeyekî ziwa 
yê ku di navê de dilelcî hessas nebe, ew bi ti awayan nikare aramî, 
keyfxweşî û sipehîtîyê bide hawîrdorên xwe. 

Ji ber vê herba ku pêşî qezenckirina wê zerûrî ye, herba 
alema navxweyî-ya însên e. Cenabê Heq Teala di xusûsa îzahki- 
rina herba alema navxweyî-ya însên de behsa mûcadela “ficûr û 
teqwa”yê dike. Ji bo qelb karibe ji ficûrê xilas bibe û bi teqwayê 
bixemile, ew sermayê seadeta heqîqî û xilasîya ebedîya însên e. 
Ha ewên ku tesîrê li qelban bildn û bikarin fetrîmkirina xilasîya 
ebedî bikin jî, bes ew kes in ku mûcadela alema navxweyî-ya 

xwe qezenc lcirine û bi teslîmîyeteke tam ji Heq Teala re ram 
bûne. 

Li alîyê din, xusûseke dina ku divê di teblîgê de were diqqet- 
kirin, qîmet-dana bi berpeyv û mûxatebî ye. Lewra divê em bi ti 
awayan ji bîra xwe dûr nexin ku berpeyvê teblîgê însan e, însan 
jî heybereke şerefmend e ku Xuda Teala ew mûkerrem xuliqa- 
ndiye. Heke lazim be ku ji îmanê dest bi teblîgê bike, digel vê 
mehrûmîyeta mûxatebî jî divê mirov qîmetê eslî yê di aferandina 
wî de li ber çavan bigre û biha pê bide. Maneya vê, di şûna hêrs 
û dijwarîyê de mûamele-kirina bi umîd, mûsamehe û merhemetê 
ye. Di esasê xwe de wiha hereket-kirin, ji bo vê dîtin-nêrîna 
bingehîna di însên de guncawtir û mûnasibtir e. 

Şair Namiq Kemal ji bo îfadekirina vê maneya hûr gotiye: 

“Bi ketina ser erdê gewherji qedr û qîmetê xwe nakeve 

Di hemû ayetên Qur’ana Pîroza ku însên şerefmend dikin jî, 
biha bi vê mahîyeta eslî ya wî didin. 

Çawa ku Xuda Teala di ayeta pîroz de ferman dike, wiha 
dibêje: 

\ZJjS aiJj 

“Me, bi rastî zaroyên Adem kirine xwediyê rûmetê .” 180 Bi 
rastî di Qur’ana pîroz de sirf ji bo heysîyeta însanbûna wî ew wek 
xelîfê cenabê Heq Teala tê teqdîmkirin. 

Iman û emelên salih ên ku di piştî wê de tên, mûqtezaya 
[lazimîya] vê şerefa eslî ye. Mehrûmîyeta ji îmanê û emelên salih 
jî, bicih-neanîna îcaba vê şerefa eslî, yanî heysîyeta însanbûnê 
ye ku ew jî çi mehrûmîyeteke dehşetamîz û kêm-xistin e. Ewên 





180. Isra, 17/70 

ku ji hêla emelê xwe ve qusûrmend bin jî, heke çi qeder ne bi 
qasî mehrûmên ji îmanê bin jî dîsa ji bo berketin û merhemetê 
layiq in.. Ewên ku ji bo mehrûmîyeteke wiha rûbirû mabin, dibe 
ku însanên jirêzê ji wan hêrs bûbin, qeherîbin. Lêbelê ewên ku 
gihabin wecd, lezzet û kemala îmanê, divê ber wan mehrûman 
bikevin û li wan jî werin rehmê. Lewra ev helwest ji wê lîyaqetê 
tê hêvîkirin. Ev hesta berketinê jî arîkarîyê îcab dike. Arîkarîya 
mezintirîn jî bi banga seadeta ebedî, yanî bi teblîgê tê cih. 

Teblîgkarekî heqîqî, ew şexsîyeta rêzan e ku karibe ji bo rûh 
û gîyanan heyat û nîzamê fetrîm bike. Ewê ku zanibe di her qad 
û rastê de teblîga xwe bi evîndarî, hezkirin û dilovanîyê bike, ew 
însanê dil e ku ew jî serkehnîya îmanê ye. Ew kesên rêzan in ku 
bi peyva xwe, nivîsa xwe û bizavên zerîfên xwe yên nimûneyî 
ji însanan re rêya seadet û aramîyê nîşan bidin, ew li kêleka her 
matem û şînê, li ber serê bêkesan û li ber serê jankêşan dibin. Ji 
ber ku ew di sîne û dilê xwe de îzdîraba sefaleta li hawîrdorên 
xwe û berpirsîya xwe di vê xusûsê de his dikin, tim û daîm bi 
hawara çavenêrên çîka hîdayetê ve diçin.. 

Dîsa ew însanan wek emanetê Xuda qebûl dikin. Ew rûh 
û gîyanekî wilo qezenc dikin ku ew bi evîndarî û dilovanîyê ji 
hemû mexlûqatan nêzîk dibin. Ew hesta mes’ûlîyetê ku ji tuxmê 
merhemeta di dilên wan de zîg dide, bi vî awayî wan ji nav 
ewamê mirovan û ji însanên jirêzê derdixe û wan dike rêwîyên 
wusleta ebedî. Ewên ku di nav geyreta wusletê de ji çîle û janan 
re ram bûne û xwe ji bo xizmet, teblîg û îrşadê weqf kirine, bi vî 
awayî ew digihin vî karwanê heqîqetê û qelbên xwe ji bo ebedîy- 
etê hilgirtine; ew ji bo Hudayî, Yûnus û mirovên evîndarên 
Eleqîyê yên wekî wan dibin birayên rasteqîne.. 

Wa‘de û peymaneke îlahî ye ku cenabê Heq Teala dê nûra 
xwe her temam bilce û îslamîyet wê heta bi qiyametê berdewam 
bike. Lêbelê divê em ji bîra xwe dûrnexin ku wezîfa teblîgê key- 
fîyeteke wilo ye ku ji bo berdewamîya dîn wesîle û navgîn e. Ew 
dînê lcu divê em bi awayekî mûnasib heqîqeta Xuda nas bikin û 
em bi îbadetên jê re jî xwe mûkerrem û mûşerref bikin. Lewra 
sersebebê hebûna kaînatê ev e ku heqîqeta Xuda bi awayekî çak 
were zanîn û îbadet jê re were edakirin. 

Heke di zeman û mekanekî de were dîtin ku wa ye heyata 
dînî zeîf û lawaz bûye û însan şeqitîne, çûne ser macerayeke şaş, 
li wir failîyeta teblîgê di piştî îmanê de wek peywir û erkeke 
pêşîn û giringtirîn xuya dibe. Heta mirov di xusûsa teblîgkirina 
heqî û xêrê de destkeftinekê bidestnexin, hingê gellek îş û karên 
meşrû û rewa jî, meşrûîyeta wan berze û winda dibe. Mesela 
dêyelce ku şîr bide zarokê xwe yê di wextê şîrmêhtinê de çi qeder 
failîyeteke mûezzez û mûbarek e.. Feqet dêyeke ku dibîne wa ye 
agir bi mala wê ketiye û ew dişewite, heke ew di wê rewşê de 
jî li ser şîrdana zarokê xwe berdewam be, ew mes’ûl û berpirs 
dibe. Lewra kirina tiştekî li hemberî şewatê di wê an û midetê de 
ji şîrdana zarokê wê bi ehemmîyet û acîltir e. Ha di plana temsîla 
dîn de jî di zemanekî ku ew meglûb be heta zumre û cemaetek 
nebe ku heqî û xêrê vebêje û teblîgê bike, meşgûlîyeta bi karên 
din ve, webalê wê ji yên zemanên din mezintir û girantir e. 

Divê em vê jî ji bîr nekin ku ev nîmeta îslamê ji berî 1400 
salan ve bi hezar û yek çîle û janan hatiye û gihaye me. Divê em 
jî karibin bi heman hessasîyetê vî emanetî ji bo nifşên piştî xwe 
biguhêzin û bigihînin wan. Di vê xusûsê de zemanê me zemanekî 
wilo ye ku ji bo galib-bûna heqî û xêrê, geyret û cehdeke bi 
awayekî fedakarane lazim dike. Di esasê xwe de ev heqîqeteke 
mentiqî ye. Lewra dema çerx û tekerê erebeyekê bikeve herîyê 
ked û emekê mirovê ku wê tehf dide, bi ked û emekê wî mirovê 

ku dema erebe li ser rêya rast be rabe wê tehf bide re nayê 
mûqayesekirin. Li vir hûrîtî û tenikîtîyeke din jî heye. Ew jî 
ev e ku ereba tê tehfdan ji bo tekerê wê ji herîyê xilas bibin di 
demeke hessasa ku îhtiyac bi qasî qeweta zendê zarokekê hebe, 
ew failîyeta biçûçika mil-danê ehemmîyeteke mezintir erz dike. 
Li hemberî vê, curm û gunehê wî kesê ku di wî zemanê nazik de 
li kenarê radiweste, lê seyr dike û wezîfa xwe nake jî, girantir e. 
Di roja me ya îroyîn de ku îman zeîf bûye, xort û ciwan bi ber 
gellelc bizav û herekên menfî û neyênî ketine, însanîyet bi pirranî 
ji hêz û qewetê re ram bûye û di sulteya nefsê de dijî, hingê divê 
em bi nezaketa zemanê xwe tevbigerin û bihizirin ku di rewşeke 
wiha kambax de ji bo geyret û cehdeke hindik sewabeke mezin 
û ji bo gemsarî û îhmaleke hindik jî webalekî mezin tertîb dibe. 


Di xizmeta dîn, îman, welat û millet de mûweffeq bûn, 
helbet ji bo her mirovekî şadmanî û bextiyarîyeke mezin e. 
Feqet mesela eslî di wezîfa teblîgê de, ne mûweffeqîyet, yan jî 
meglûbîyet e. Ya mûhîm, bi umîda gihiştina rizamendîya Xuda bi 
qasî taqeta xwe di vê rê de geyret nîşandan e.. Serîlêdana li sebe- 
bên pêwîst û paşê jî hêvîkirina ku teblîga hatî kirin, ewê netîc- 
eyên mûsbet bide. Lêbelê dema ew tehqîq nebe jî hêvîya xwe 
windakirin, ketina lceder û mitalan û xwe kerixandin û perixandin 
ne rast e. Lewra hîdayet di destê Xuda de ye, her ew e, yê ku 
hîdayetê dide mirovan. Naxwe tişta ku dikeve ser milê însên ev 
e ku çavtirs nebe, dest ji dozê bernede, hêvîya xwe winda neke, 
xwe bi dest rexawet û rehetîyê ve bemede, li ser teblîgê berde- 
wam bibe, encama wê jî li hêvîya Xuda bihêle û xwe bispêre wî. 
Çawa ku mezinê me pêgemberê Xuda [dirûd û silavên Xuda lê 
bin], ewê ku hatibû şandin ji bo ji alemê re bibe rehm, dema wî bi 
dereceyeke zêde xwe dida zehmetîyê ji bo karibe “însanekî ji êgir 
xilas bilce” Xuda ev îxtamame û pêşe-agahî jê re şandine: 

“Ji ber ku ew îmanê nayênin tu dikî xwe bikujî! Heke 
em bixwazin, emê ji wan re ji asîmanî mucîzeyekê bînin, vêca 
misoger ewê jê re stûxwar jî bibin .” 181 

“[Resûlê min!] Bi rastî tu nikarî yê ku jê hez bikî, bînî ser 
hîdayetê, lêbelê; Xuda kê bivê, wî tîne ser hîdayetê û ew çêtir 
dizane dê kî bigihîn hîdayetê .” 182 

Ji ber vê, divê jibîr nebe ku helce teblîg ji terefê mûxateban 
ve qebûlê nebîne jî, ji hindikahî ve ewê leza xirabîyê sist bike, 
belkû di mideta dirêj de ewê feyda bide û ji bo çaksazî û îslahê 
bibe wesîle. Ji bilî vê jî divê teblîgkar, heke ti netîcekekê bidest- 
nexe jî, ew ji berpirsîya vê mûkellefîyet û binbarîyê xilas dibe. 
Lewra însan ji wê mûcadela ku di rêya Xuda de beşdar bûbe û 
qezenc nekiribe, mes’ûl nabe; lêbelê bêşiwar e ku heke însan 
karibe di mûcadelê de beşdar bibe û geyretê nîşan bide, hingê 
ewê ji wê beşdar nebûna xwe û ji geyret nîşan nedana xwe mes’ûl 
û berpirs bibe.. Tişta ku di mîzana îlahî de were nirxandin jî ev e, 
gelo di vê xusûsê de tişta ketî ser stûyê me, me ew kiriye, bicih 
anîye, yan jî nekiriye, bicih neanîye? 

Çawa hinek zemanên wilo çêbûne ku pêgemberelc hatiye, 
qelebalig û elêlatên mezin li pey wî çûne û bi wî gihane hîdayetê; 
dîsa zemanên wilo çêbûne ku pêgemberek hatiye, lêbelê tecellîy- 
atên hîdayetê ji bo cemaeteke hindik bûye nesîb. Yanî hîdayet ji 
cem Xuda ye. Lêbelê di serî de pêgember û hemû ummet mecbûr 
e, îslamê bijî û wê ji mirovan re jî teblîg bike. 

Welhasil; zerûrî ye ku mirov ji zaro û malbata xwe dest 
bi teblîgê bike û ew ji bo mislimanî bibi tebîetê eslî yê wî. Her 
mûmîn, divê di her hal û karî de ji bo teblîgê rêya mûmkin lêkolîn 





181. Şûera, 26/3-4 

bike, bi qasî hêz û qeweta xwe, asta zanîn û kultura xwe, gihan 
û kemala qelbîya xwe û meqamê civakî yê xwe, bi qasî wezîfa 
ku dikeve ser milê wî, ew ji bicihanîna erlc û peywira dawetê û 
ji geyretlcirin û hewldana ji bo şîyarlcirin û hestdarkirina mirovan 
berpirs û mes’ûl e.. Lewra wekî ku di Qur’ana Pîroz de hatiye 
beyanlcirin, cenabê Heq Teala ji taqeta evdên xwe bêhtir tiştek 
ji wan nexwestiye. Lêbelê wî, bi qasî qewet û taqeta wan ew ji 
bicihanîna wezîfên xwe berpirs û mes’ûl girtine. 

Di mijara bangdana ji bo heqî û xêrê de bilindtirîn û mûm- 
taztirîn nimûne, bêşiwar pêgemberê Xuda [dirûd û silavên Xuda 
lê bin] ye; di piştî wî de jî ehlûllah in ku ew jî malpêma û warisên 
wê heybera bilind in. Her hal û rewşa wan di xwe de sipehîtî, 
ciwanî, ziravî, tenikî, nezaket, kûratî û bilindahîyeke cihêwaz 
îhtîwa dilce, di xwe de digre.. Çawa ku yek ji van evdên xas ê ku 
em ji bo îrşada wî bûne mezher, Mûsa Efendî -quddîse sirrûh- 
ye. Emr û temenê wî ji xesletên mîsal û nimûneyî lebaleb û tije 
bûne. Wî bi her wesîle û navgînê îşaret û îrşadên xwe ji me re 
şanî dane da ku berê me bide ser heqî û xêrê.. 

Mûsa Efendî -quddîse sirrûh- di wê nexweşîya xwe ya ku 
bi wefata wî bi encam bûyî de jî bi îştiyaq û hesret digot: “Ax, 
xwezî qeweta min hebûya, ez bajar bi bajar û qeza bi qeza big- 
erama, min geyret bikira ji bo ez ji tengasîyên maddî û manewî 
yên biravê xwe re bibûma merhem !...” 

Lewra wî, ji bo xwe kiribû destûra mezintirîn ku ew, heyata 
xwe ya bedenî, malî-darayî û qelbî bi hesta evdînîyê bijî. Wî, 
bi qasî taqeta xwe, geh bi destê xwe, geh jî bi dilê xwe, wî her 
dilê birîndarê ku digihayê, heta hemû mexlûqat hemêz dikirin. 
Dema yekem cara ku derîyên Asya-ya Navîn hatin vekirin, emr û 
temenê wî zehf yextiyar bûbû û çûna wan welatan ji wî nedihat 

hêvîkirin jî lêbelê; dîsa wî bi candarî, zindîtî û kelecan bazdabû, 
çûbû wirê. Li rexê din jî ew çûbû heta bi Afrîka-ya Başûr û 
Ewrûpayê jî, wî geyret kiribû û hewl dabû ku bi xwe re sipehî- 
tahîyên manewî, îctîmaî-civakî û qelbî-dilî bibe wan deveran.. 

Bi kurtasî wî, hemû heyata xwe bi hessasîyet û geyret jîy- 
aye ji bo karibe bibe evdekî xwedî xesletên ciwan ên ku bûne 
mûsteheq ji bo wê medh û senaya ku li ser zimanê Heq Teala 
di Qur’ana Pîroz de hatiye gotin: “Ew çi xweş bende bû!“ 
j£JI jûL” 183 Bi vî awayî, di vê qubbe û kûmbeta fanî de deng û 
sedayeke xweş maye ku ewê ebedî berdewam bibe. Li dûv wî, 
wefadarîyeke ciwan, sexawetelce sipehî, dilekî xweş, mûnacateke 
xweş, exlaqekî xweş û ji vî serî heta bi wî serî heyateke ji sipehî- 
tahîyan têr û tije û nimûneyî maye... 

Rebbê me, ji feyzên ulwî yên di dilê wî de îstîfadeyan ji 
bo me îhsan bike! 

Rebbê me, nezaketa zemanê me, naxwe banga ji bo heqî 
û xêrê bi qasî ku li ser me tertîb bike, ji me re bexş bike, di 
hizûra îlahî de beraeta ji gunehan û xilasîyê ji bo me tevan 
bike nesîb! 

Xudayê me! Ev dinyaya ku em têde rêwîyên ebedîyetê 
ne, dilên me ji gefleta meyl dana wê mûhafeze bike. Dema 
em pêl axa di bin xwe de dikin hikmet û îrfana kûra ku emê 
jî rojekê bibin ax û bêne pêlê-kirin ji bo dilên me îhsan bike! 
Bila nûra îslamê xureka me, rûhanîyeta Mûhemmedî keş û 
hewaya teneffusa me, mehebbeta bilinda te û rizaya şerîfa te 
jî bihişta seadeta me be! 

Amîn!.. 





183. Li sûretê Sad, 37/30-44, binêrin. 









Merhemet, di dilê mislimanekî de agireke ku ew hîç 
namevire. Merhemet, li vê alemê bi qîmettirîn cewhera 
însanîyeta me ye ku bi rêya dil berê me dide ser rasta 
wusleta Heq Teala. Mûmînê dilovan; comerd, mûtewazî 
û ehlê xizmetêye. Di eynî zemanî de ew doktorekî dil e ku 
di rûh û gîyanan de nîzam û heyatê fetrîm dike. 

Ebdûllah kurê Cafer -xuda jê razî be- di nav seyahetekê 
de, çû nav bexçekekî xunneyan. Çakarê [xizmetkarê] bexçeyî 
koleyekî zencî bûye. Sê heb nan ji koleyî re anîbûn. Di vê navê 
de seyek hat. Kole, nanek ji wan avête ber wî seyî. Sê ew nan 
xwar. Wî nanekî din jê re avêt, wî ew jî xwar. Wî nanê sisêyanjî 
jê re avêt, wî ew jî xwar. 

Li ser vê, axaftineke wiha di navbera Ebdûllah kurê Cafer 
-xuda jê razî be- û kole de çêbû: 

“-Heqdesta te çend e?” 

Koleyê zencî jê re got: 

“-Wekî ku te dîtî ev sê nan in.” 

Wî jê re got: 

“-Te çima hersê nan dane sê?” 

Kole jê re got: 

“-Li van deveran hîç se nebûn. Ev se ji devereke dûr hatiye. 
Dilê min xweş nebû ku ew birçî bisekine.” 

Ebdûllah -xuda jê razî be- jê re got: 

“-Baş e, tu yê îro çi bixwî?” 

Kole jê re got: 

“-Ezê sebr bikim, min îro heqê xwe da vî mexlûqê Rebbê 
xwe.” 





Ebdûllah -xuda jê razî be- jê re got: 

“-Subhanellah! Hê ji min re dibêjin, tu mirovekî zehf com- 
erd î. Ev kole, ji min jî comerdtir e!” 

Piştre wî ew kole û ew bexçe jî herdu kirrîn, ew kole azad 
kir û ew xurme jî bi xêra xwe dane wî . 184 

îslamê şexsîyetên wiha şefqetmend, dilovan û hestkûr perw- 
erde kirine, zekat jî ferz kiriye ji bo di nîzama civakî de xusûmet 
û hesûdîya di navbera feqîr û zengînî de ji holê ralce, hevkêşîyê 
mûhafeze bike û hevhezî û mehebbetê jî temîn bike. îslamê ji bo 
biratîyê di asteke pêşketîtir de bicih bike û ji bo her mûmînî bike 
“xwedî dilekî genî” ew înfaqa ku mecbûrîyeta wijdanî ye, teşwîq 
kiriye û ew bi “îsar”ê bi lûtke û zirwe kiriye. Lewra amanca 
eslîya dîn, di piştî dan tesdîqkirina yelcbûna Xuda Teala de wî bi 
awayê perwerdelcirina însanê baş, însanê zerîf û însanê hest-kûr, 
aramî, sikûnet li nav cemîyet û civakê hakim, serwer û zal kiriye. 

Ev gihan û kamilbûn, ew e ku tu karibî îmkan û derfetên 
xwe bi dîgeran re parve bild; lê ne ku tu hesta şefqet û dilovanîya 
ku di dil tenê de xuya dibe, bi wan re parve bikî. Belkû ew e ku 
tu heman derfetan wekî sipehîtirîn xuyahîyek ji xuyahîyên wê 
şefqetê û dîgerbînîyê bi dîgeran re parve bikî. Heta ku em karibin 
bigihîjin vê fezîlet û asta ku ji vê jî bi wêdetir e, heta ew bi ser vê 
jî dikeve; yanî heta mirov bigihîje wê helwesta camêrane ya ku 
bi “îsar”ê tê îfadekirin. îsar ev e ku digel îhtiyaca mirov bi wan 
nîmet û derfetên xwe hebe jî, dîsa mirov wan nîmet û derfetên 
di dest xwe de ji bo temînkirina îhtîyacên mirovên din înfaq û 
seferber bike. 

Merhemet, di dilê mislimanekî de agireke ku ew hîç namevi- 
re. Merhemet, li vê alemê bi qîmettirîn cewhera însanîyeta me ye 
ku bi rêya dil berê me dide ser rasta wusleta Heq Teala. Mûmînê 





184. Kîmya’us-Seadet, rûp. 440 

dilovan; comerd, mûtewazî û ehlê xizmetê ye. Di eynî zemanî de 
ew doktorekî dil e ku di rûh û gîyanan de nîzam û heyatê fetrîm 
dike. Dîsa mûmînê dilovan, dizane xizmeta xwe ya di her qad 
û meydanê de bi hezkirin û şefqetê bike, ew serkehnîya umîd û 
îmanê ye. Ew di sefa pêşîna her geyretê de dibe ku ew ji bo rûh 
û gîyanan hizûr û aramîyê bexş dike. Dîsa ew, bi peyva xwe, bi 
nivîsa xwe, bi halê xwe cihê xwe li cem her sefalet, çîle, jan û 
îzdîraban digre. Ew cihê xwe li ber serê derdmendan, jankêşan, 
bêxwedîyan û bêhêvîyan digre. Lewra di mûmînekî rasteqîne de 
yekem fêkîyê îmanê rehm û merhemet e. Exlaq û rewîştê însanîy- 
etê jî bi Qur’anê hatiye temamkirin. Çawa ku dema em Qur’ana 
Kerîm vedikin, yekem sifetê îlahîyê ku derdikeve pêşberî me 
“Rehman” û “Rehîm” e. Rebbê me, zatê bilindê xwe wek “mer- 
hemetmendtirînê merhemetmendan” dide naslcirin û ji evdê xwe 
re dibêje; exlaqê min ji xwe re bike exlaq. Naxwe mûmînekî 
ku dilê wî ji mehebbeta Heq Teala mişt û tije be, îcab dike ku 
ew hemû mexlûqatên Rebbê xwe bixe ber şefqet û merhemeta 
xwe û wan hemêz bilce. Elametê hezlcirina Rebb, bi mehebbet 
û merhemetê berê xwe dana mexlûqatên wî ye. Hezker. bi qasî 
hezkirina xwe ji hezkirîyê xwe di ber hezkirina wî de fedakarî- 
kirinê welc zewq û wezîfekekê werdigre. Naxwe înfaq-kirina li 
ser mexlûqatên Xuda, mehebbet û hezkirina ji Xuda bi xwe ye. 

Bi rastî hemû tiştên ku ji bo Xuda têne dayîn navê giştîyê 
wan sedeqe û înfaq e, ew jî gellek texlît û cureyên wan hene. 
Wekî me gotî zirweya van jî îsar e. Ev jî ew fezîlet û bêhnpakî ye 
ku mirov îhtiyacên dîgerên xwe li ser îhtiyacên xwe tercîh bike. 
Eler mûmînê gihayî û kamil, bi wijdana xwe mûlcellef û binbar 
e ku ew bi xwe, di deq û nuqteya bilindtirîn de ji bo dîgerbînî 
û hessasîyetê xuyageh û timsalek be. Çawa ku ji Mûhemmed 
Hakimê Tirmizî -quddîse sirrûh- pirs lcirine, jê re gotine: 





“-Dayîn çi ye?” Hezret di cewaba wê pirsê de wiha got: 

“-Dayîn, bi keyfxweşîya dîgeran, hizûr dîtin e.” 

Ketina nav keş û hewaya feyzdara îsarê, ew bes lcarê qelbên 
tenik û gîyanên zirav e. Lewra îsara eslî, bê tirsa ji feqîrtiyê dayîn 
e. Ev hal, di awayê sipehîtirîn û mûkeinmeltirîn de di heyata 
pêgemberan û ehlûllah de hatiye şanîdan. Helbet xerca [înfaqa] 
her kesî wî ji bo zirweyeke wiha, bilind nake û wî nagihîne wan 
stêrên bilind. Li ser esasê heqîqeta ku em çi qeder karibin ji wan 
asoyan nêzîk bibin, emê nesîbên bihadar bidestxînin, di xusûsa 
îsarê de gavelce biçûktirîn jî ji bo me karekî ebedî yê jêneger e. 

Li gorî rîwayeta Ebûhûreyre -xuda jê razî be- zilamek hate 
cem mezinê me Hezretê pêgemberê Xuda [dirûd û silavên Xuda 
lê bin], jê re got: 

“-Ya Resûlê Xuda! Ez birçî me.” 

Mezinê me pêgemberê Xuda [dirûd û silavên Xuda lê bin] 
ji yelcê ji xanimên xwe re xeber şand û jê xwest ew hinek tiştên 
xwarinê jê re bişîne. Lêbelê wê dêya mûmînan got: 

“-Ez bi wî Xudayî sûnd dixwim ku tu, wek pêgember şandî, 
ji avê pê ve tiştek li malê nîn e!.” 

Ji ber ku xanimên wî yên din jî di heman wezîyetê de bûn, 
Hezretê pêgemberê Xuda [dirûd û silavên Xuda lê bin] berê 
xwe da sehabîyên xwe, ji wan pirs kir, ji wan re got: 

“-Kî dixwaze îşev vî kesî li cem xwe bike mêhvan? ” 

Mirovekîji Ensarîyanjê re got: 

“-Ya Resûlê Xuda! Bila ew mêhvanê min be.” Wî ev feqîr bi 
xwe re bire malê. Dema ew çû malê ji kulfeta xwe pirs kir: 

“-Ti xwarinek li malê heye?” Kulfeta wî jê re got: 

- 






îsar 


“-Na, bi qasî xwarina zarokên min tenê heye.” Sehabî jê re 

got: 

“-Naxwe tu zarokan mijûl bike. Helce ew bixwazin werin ser 
sifrê, wan bi xew ve bibe. Dema mêhvan bikeve hundur jî lempê 
bimevirîne. Emê jî li ser sifrê wilo bikin her wekî ku xwarinê 
dixwin.” 

Ew li ser siffê rûniştin. Mêhvanî zikê xwe têr kir; ew û 
kulfeta xwe jî birçî razîyan. 

Dema li wan bû sibeh, ew sehabî çû cem pêgemberê Xuda 
[dirûd û silavên Xuda lê bin]. Dema pêgemberê Xuda [dirûd û 
silavên Xuda lê bin] ew dît, jê re wiha got: 

“-Ji bo îkrama ku we îşev ji mêhvanê xwe re kirî, Xuda Teala 
zêde zêde jê razî bûye.”' ss 

Hezretê Mehmûd Samî Remezanoglû ku yek ji dostên 
Heq Teala ye, digel ku tehsîla hiqûqê kiribû jî, ji tirsa ku dibe 
mafên mirovan bi ser wî de biçe, wî xwe bi vî pîşeyî ve meşgûl 
nekir, ji bo xwe tercîh kiribû ku ew li semta Texteqaleyê deft- 
era mûhaseba kargehekê ji xwe re bigre. Hezret bi vapûrê 
derbas dibû, diçû Qarakoyê ji bo çûna kar. Ji Qarakoyê heta bi 
Texteqale’yê jî di şûna ku ew li mînîbûsê siwar bibe, ew bi peyatî 
birêve diçû û ji vê îhtiyaca xwe fedakarî dikir, wî heqdesta xwe 
ji bo mînîbûsê jî înfaq dikir. Ev exlaq û halê bilindê mezinan, ji 
bo me çi nimûneyeke xweşik e! 

Bi rastî heke çendan bi fedakarîyeke biçûk be jî, bila her kes 
ji rehetî û konfora şexsîya xwe û ji xerckirinên mala xwe cangorî- 





185. Buxarî, Menaqîb’ûl-Ensar, 10; Muslirn, Eşrîbe, 172 

tîyê bilce û hewl bide ku bi qasî para gihabe wî, ew ji nesîbê xwe 
ji vî exlaqê bilind wergire. 

îsar, zirweya comerdîyê ye. Lewra comerdî, dana malê ji 
mirovî re ne lazim û ji îhtiyaca mirovî zêdetir e. îsar jî, ew e ku 
digel îhtiyaca mirovî pê hebe jî dîsa ew ji îhtiyaca xwe fedakarîyê 
bike û îhtiyaca dîgerên xwe pê temîn bilce. Mûkafata manewîya 
îsarê jî, bi qasî fedakarîya însên e. Cenabê Heq Teala medhê wan 
ensarîyên ku îmkanên xwe ji bo mûhacirên Mekkê dewr kiribûn 
û temînkirina îhtiyacên wan jî li ser îhtiyacên xwe tercîh kiribûn, 
wiha dide, dibêje: 

“...Çendî pêdiviya wan bi wî malî hebe jî, dîsa ew îhtiya- 
ca wan li ser îhtiyaca xwe tercîh [îsar] dikin. Kî, nefsa xwe ji 
bexîltiya wê biparêze, ha ew, digihin xilasîyê .” 186 

Di cenga Yermûkê de sê mûcahidên birîndar hebûn, li ber 
mirinê bûn. Mislimanekî av ji wan re anîbû ji bo cuda cuda wê 
bide wan. Wî av ji kîjanî re anîbe, wî ew venedixwar û ji hevalên 
xwe re hewale dikir. Jê re digot; wê ji hevalê min re bibe, ew ji 
min tîtir e! Di encamê de berî wefata xwe av negiha yekî ji wan. 
Di nefesa dawîya wan her sêyan de jî av di dilê wan de bû hesret 
û ew wilo şehîd bûn. 

Li gorî rîwayeta îbnû Ûmer -xuda jê razî be- ji sehabîyekî 
re serê mêşinekê hatibû şandin. Wî zatî gotibû: 

“-Filan kes ji min birçîtir e, wê ji wî re bibin.” Wî zatê din 
jî eynî tişt got. Bi vî awayî, serê mêşinê li ser heft kesan gerîya 
û paşê dîsa hate ji mirovê pêşî re. Lewra ew ji tevan birçîtir bû . 187 





186. Heşr, 59/9 

187. Gezalî, îhyau Ûlûmûddîn, c. III, rûp. 571 

Dîsa dema Hezretê Ûmer -xuda jê razî be- diçû Şamê, ji ber 
ku dora koleyê wî hatibû ji bo ew li hêştirê siwar bibe, digel ku 
ew gihabû ber derîyê bajêr jî, lêbelê wî bi israr dixwest koleyê 
wî li hêştirê siwar bibe û ew jî wilo bi peyatî biçe nav bajêr.. 
Ev helwesta Ûmer xuyahîyeke înfaqê ye ku ti kes nikare xwe 
bigihîne gwîzeka wî. Bi vê nêrînê înfaq, her wextî bi mal tenê 
çênabe. Helwestên wiha jî cure înfaqek in. 

Bilindtirîn ast û pileya înfaqê jî îsar e. îsar, ew bûyer e 
ku mirov ji xwe kêm dike û dide biradînê xwe. Ew keyfiyet û 
awayekî înfaqê yê di asta bala de ye ku ew cure înfaqa pêgember, 
sehabî, ewlîyaûllah û evdên salih e. 

Ev rewşa Hezretê Elî -xuda zatê wi pak bike- û Hezreta 
Fatima -xuda jê razî be- heqîqeta îsarê çi xweş îfade dilce: 

Li gorî îbnû Ebbas -xuda jê razî be- daye zanîn; Hezretê 
Elî û hevsera tahîre ya wî Hezreta Fatima -xuda ji wan razî 
be- ji ber ku zarokên wan Hezretê Hesen û Hezretê Hûseyn ji 
nexweşîyê şîfa bûbûn, wan sê rojan rojîya nezrê digirt. Wan roja 
pêşî ji bo fitara xwe xwarinekji ardê cehî çêkiribû. Dema ew li 
ber fitarê bûn, yekî li derîyê wan da. Ewê ku hatî mirovekî birçî 
û feqîr bû. Malbata mûbarek, bi dilê xwe ji bo rizaya Xuda ew 
xwarina di dest xwe de ji bo wî feqîrî îkram lcir û wan jî îftara 
xwe bi avê kir. Roja duduyan jî dema wextê fitarê hat, vê carê jî 
sêwîyek hatibû ber derîyê wan. Wan xwarina xwe ya wê rojê jî 
dane wî sêwîyî û dîsa îftara xwe bi avê kirin. Roja sisêyan jî di 
wexta îftarê de, êsîrek hatibû ber derîyê wan ji bo arîkarîyê ji wan 
bixwaze. Wan nimûneyeke mezina sebr û dîgerbînîyê şanî da û 
îftara xwe jî ji bo wî êsîrî bexş kir. 


Ev comerdîya ku ti kes nişê bigihîje gwîzeka wê, tercîhkiri- 
na dîgeran li ser xwe û ev exlaqê bilind, bi ayeta pîroza ku hatibû 
şandin, ew ji bo te’yîcl û tebrîka îlahî bûbû mezher û xuyageh. 

Xuda Teala ferman dilce, dibêje: 

“Ew, digel ku pêdiviya wan pê heye û jê hez dikin jî dîsa 
xwarinê didin xizan, sêwî û êsîran û ji wan re dibêjin: «Em 
bes ji bo rizamendîya Xuda xwarinê didin we; em ji we ti 
perûyekê û ti spasiyekê jî naxwazin. Em vê qencîyê dikin, 
lewra em ji Xudayê xwe ditirsin da ku ew me di rojeke 
dijwar û bi bela de ji tirs û ezabê xwe ewle bike.' Ha ji ber vê 
Xuda, wan ji ezabê neqenciya wê rojê diparêze, rûsipehîtî û 
dilşadiyê dide wan .” 188 

Menzere û dîmenelce dina îsarê ji esrê seadetê jî ev e: 

Di piştî Herba Bedrê de êsîr, du-du û sê-sê di navbera 
eshabê kîram de hatibûne teqsîmkirin û pêgemberê Xuda [dirûd û 
silavên Xuda lê bin] jî ji wan re gotibû; qedr û qîmetê van êsîran 
rind bigrin û dilên wan xweş bikin. 

Di wê wextê de birayê Mûs‘eb lcurê Ûmeyr Ebû Ûzeyr jî 
di navbera wan êsîran de bû, ew dibêje: 

“Ew mala Ensarî ya ku ez li dev wan êsîr bûm, dema wextê 
xwarinê dihat, wan bi xurmeyan îdare dikir û nan û pêxwarina 
xwe jî didane min. Min ji vê wezîyetê şenn dikir û min ew xwa- 
rin li wan teklîf dikir. Lêbelê wan ew qebûl nedikir. Lewra Resûlê 
Xuda ferman li wan kiribû; rind li êsîran meyzînin /” 189 

Hîç ti mexlûqek, dikare di sexawet, înfaq û îsarê de bi 
Resûlê Ekrem -dirûd û silavên xuda lê bin- re were qîyaslcirin. 
Ew, di her cureya comerdîyê de di asta bilinda wê de bû. 



188. însan, 76/8-11 

189. Mehmûd Samî Remezanoglû, Bedr Gazvesi, rûp. 93 

Di rêya Xuda de, xesletên wekî eşkerekirina dînê wî, berê 
mirovan dana ser îstîqameta rêya rast û durust, têrkirina birçîy- 
an, şîretkirina li cahilan, temînkirina pêwîstîyên hewcedaran û 
tehemmulkirina êş û ezîyeta wan, îlm, mal û comerdîya nefsê tev 
di wî de hebûn.. 

Sefwan kurê Umeyye ku yek ji ekabirên [giregir û mez- 
inên] mûşrikên Qureyşîyan bûye, digel ku ew ne misliman bûye 
jî, lê di gezwên Hûneyn û Taîfê de, wî cihê xwe li cem mezinê me 
pêgemberê Xuda [dirûd û silavên Xuda lê bin] girtibû. 

Dema mezinê me pêgemberê Xuda [dirûd û silavên Xuda 
lê bin] li nav malên genîmê yên ku ji Cî‘ranê hatibûne komkirin 
de digerîya, dîtibû ku wa ye Sefwan bi heyran û dilbijênî li wan 
dimeyzîne, vêca jê pirs kiribû û jê re gotibû: 

Ma ew zehfli xweşîya te çûn?” Dema cewaba 

“-Erê.” jê wergirt, jê re gotibû: 

“-Raje wan, hila ew tev ji te re bin!” 

Li hemberî vê helwesta wî Sefwan xwe hew girt û got: 

“-Ji qelbê pêgember pê ve qelbekî din nikare di vê derecê de 
comerd be.” Bi vî awayî wî şehda xwe anî û bi îmanê şerefmend 
bûye .“ 190 

Bi rastî jî îsar, îkrama mûhteşemtirîn e. Divê were hizirîn 
ku bi wesîleya îkrama wiha ya Resûlûllah, sehabe û evdên salih 
çendîn însanên ku di kufrê de înad dikirin hatine însafê, çendîn 
dijmin bûne dost, hatine ser hîdayetê û çendîn mûmîn hezkirina 
wan ji biradînên wan zêde bûye. 





190. Waqidî, Megazî, II, 854-855 

Resûlê Xuda hîç ti zemanekî telebeke ku jê hatibe xwestin û 
wî karîbe wê bike bi şûn de venegerand. Carelcê not hezar dirhem 
li para wî ketibûn. Wî ew rijand ser hesîrelcê. Kîjan mûhtac dihate 
cemê wî ew her li wan înfaq dikir heta ku wî ew tev xilas kir. 

Birr 

Di Qur’ana Pîroz de bi navê “Birr”ê tê îfadekirin. Birr ew 
fezîlet e ku “mirov ji wî malê xwe yê ku jê hez dilce înfaq bike” 
ew jî eynî wekî îsarê, di asteke bilind de lceyfîyet û awayekî 
înfaqê ye. 

Pêgemberê Xuda [dirûd û silavên Xuda lê bin] di hemû 
fezîletê exlaqî de nimûneyeke îdeal e, hîç şubhe nîn e ku ew di 
vê xusûsê de şexsîyeteke zirweyî ye ku ti kes nikare xwe bigi- 
hîne gwîzeka wî. Nimûneyek ji hessasîyeta wî di xusûsa ku wî di 
tişteke biçûçik de jî îhtiyaca birayê mûmînê xwe li ser îhtiyaca 
xwe tercîh dikir, wiha ye: 

Rojekê pêgemberê Xuda [dirûd û silavên Xuda lê bin] ji 
dara mîswalcê du mîswak çêkirin. Mîswakek ji wan xwehr bû, 
mîswalca din jî rast û sipehî bû. Mezinê me pêgemberê Xuda 
[dirûd û silavên Xuda lê bin] ew mîswalca rast û sipehî da wî 
sehabîyê li cem xwe û ewa xwehr jî ji bo xwe hişt. Çi dema wî 
sehabîjê re got; 

“-Ya Resûlellah! Ev mîswaka sipehî li te tê.” Pêgemberê 
Xllda [dirûd û silavên Xuda lê bin] jê re got: 

“Heke mirovekî saeteke tenê jî bi kesekî re hevaltî kiribe, 
ji wî tê pirskirin ka wî heqê hevaltîyê anîye cih, yan jî neanîye 
cih.” Jê re da zanîn ku ev heq jî bi têgihiştina îsar û birrê, yanî bi 

tercîhkirina îhtiyaca birayê xwe yê misliman li ser îhtiyaca xwe 
û bi înfaqkirina malê xwe yê ku mirov jê hez dike, tê edakirin . 191 

Ev qisseya li jêrê jî ji bo fezîleta înfaqeke di vê keyfîyetê de 
çi nimûneyeke sipehî ye: 

Rojekê eshabê kîram, li Mescida Nebewî kom bûbûn û li soh- 
beta feyzdara Resûlûllah guhdarî dikirin. Mezinê me pêgemberê 
Xuda [dirûd û silavên Xuda lê bin] ev ayeta ha xwend: 




“Hûnê negihîjin birrê [xêra qenctirîn] heta hûn ji malê 
xwe yê ku jê hez dikin înfaq nekin! Hûn çi jî înfaq bikin, 
bêguman Xuda, her pê zana ye .” 192 

Eshabê kîram di wecdeke kûr de li Resûlûllah guhdarî diki- 
rin, wan ev ayeta pîroz di kûrahîya dinyaya derûnîya xwe de his 
dikir û wan xwe di mûhtewa û naveroka vê dawet û bangewazîya 
nebewî de noq kiribû, û ew ji bo înfaqkirina hemû tiştên di dest 
xwe de ketibûne mûhasebê.. Hate dîtin ku ji nişka ve sehabîyek 
rabû ser xwe. Ev sehabîyê mûbarekê ku di rûyê wî de nûra îlahî 
diberiqand Ebûtelhe -xuda jê razî be- bû. Li nêzîkî mizgefta 
seadetê bexçekekî bi qîmetê Ebûtelhe hebû, di navê de şeş sed 
darxurme hebûn û wî zehf ji vî bexçeyî hez dikir. Wî gellek caran 
pêgemberê Xuda [dirûd û silavên Xuda lê bin] gazî dikir, jê re 
îkram dikir û pê bereket dixist bexçê xwe. 

Ebûtelhe -xuda jê razî be- wiha got: 


191. Gezalî, îhyaû Ûlûmûddîn, c. II, rûp. 435 

192. Alî îmran, 3/92 






rv®, »î*öar» Ji Bexçê Dilan Nefesên Dawîn 


“-Ya Resûlellah! Li dev min bi qîmettirîn û hezkirîtirîn ser- 
weta min bexçê min ê bi navê Beyrûha ye ku ew li nav vî bajarî 
ye. Ji vêga û pê de ez wî didim Xuda û Resûlê wî. Ez hêvîdar im 
ku ji bo vê Rebbê min min bigihîne birrê [xêra qenctirîn] û wî ji 
bo min bike zadê axretê. Ya Resûlellah! Vî bexçeyî di îstîqameta 
ku Xuda bi te bide dîtin de serf bilee .” 193 

Ha ev exlaqê hemîde yê ku ev fedakarî bi Ebûtelhe daye 
kirin, heke ew kolca xwe di rûhê mirovan de tam berde, hingê 
ew xweşikahîya ku derkeve holê, heke ew di nav însanîyetê de 
rewacê bibîne, hîç ne zor e ku mirov texmîn bike ka wê li dinyayê 
keş û hewayeke çawa ya esrê seadetê pêkwere. 

Pêgemberê Xuda [dirûd û silavên Xuda lê bin] ew lcesê ku 
hîç tişteke wî nebû jî ji bo înfaqê teşwîq dikir. Mesela Ebûzer, 
digel ku ji navbera eshabê kîram sehabîyê feqîrtirîn bû jî, Resûlê 
Ekrem ew jî ji bo înfaqê bang dikir û jê re wiha digot: 

U -Ya Ebûzer! Dema tu şorbê çêkî, ava wê zêde bike û hesabê 
cîranê xwe jî bike!” m 

Divê mûmîn, wekî mehtava şeveke reştarî bi nûr, hest-kûr, 
hessas, reqîq, dîgerbîn, comerd, dilovan, xwedî-şefqet û ji heye- 
cana înfaqê têr û tije be. 

Di roja me ya îroyîn de jî bi qasî derfet û îmkanan îhtiyac 
bi seferberîyelce ciddî ya înfaq û îsarê heye. Divê em ji bîr nekin 
ku dibû em jî di şûna însanên jandar û hewcedar de bûne. Bi 
vê sedemê, înfaq û îsara me li ser nexweş, jandar, gerîb, bêkes, 
hewcedar û birçîyan, li hemberî Rebbê me deynê me yê şukrê ye. 
Bila em derfet û nîmetên di dest xwe de bi hewcedaran re parve 


193. Li Buxarî, Wesaya, 17an binêrin. 

194. Muslim, Birr, 142 

bikin da ku ev dilên me ew memnûn û mesrûr lcirine, li dinyayê 
rûhanîyeta me, li axretê îmdada me û li cennetê jî seadeta me bin. 

Ya Rebbî! Bila hemû xuyahîyên dilovanî û merhemeta 
te, xezîneya nexilasa heyata dilê me be! Rebbê me! Heyata 
tije îsara mezinê aleman û mezinên îslamê yên ku li pey rêç û 
şopa wî çûne, ji bo me jî bike nesîb! 

Amîn! 









îstigna, wesfekî qelbî yê salih û sadiqaye ku xilasbûna ji 
nasnameya xam û gihiştina kemalê ye. Bi zengînîya dil, 
qenaet-anîna bi malê di dest xwe de û tenezzul-nekirina 
ji bo malê zêdetir e. Bi mûcibê hedîsa şerîfa ku dibêje: 
“Qenaet, xezînekeke bêdawî û xilasneber e.” qelb ji hêla 
maneyê ve zengîn dibe û digihîje aramîyê. 





/V 

Istigna 


Dema eshabê kîram her tiştê xwe li Mekkê hiştin û ji bo 
Medînê hicret kirin, pêgemberê Xuda [dirûd û silavên Xuda lê 
bin] di navbera Ebdûrrehman bin Ewf ê mûhacir û Se‘d bin 
Reb‘î -xuda ji wan razî be- yê ensarî de biratî saz kiribû. Se‘d bin 
Reb‘î, ji Ebdûrrehman bin Ewf re gotibû: 

“Ez bi malê xwe zengînê ensarîya me. Min nîvê malê xwe ji 
te re veqetandiye. Ela va ye malê min ji te re, kerem bike.” 

Ebdûrreham bin Ewf -xuda jê razî be- bi tewr û helwesteke 
ji van tevan mûstegnî jê re got: 

“-Birayê min, Xuda malê te û îmkanên te ji te re bi xêr û 
mûbarek bilce. îhtiyaca min bi van nîn e. Tu rêya çarçîyê ji min 
re şanî bide, kafî ye...” 

Ebdûrrehman bin Ewf -xuda jê razî be- çû çarçîyê û dest bi 
ticaretê kir. Hê mideheke dirêj bi ser de neçûyî wî qezenceke zehf 
bidestxist û ew kete nav zumreya egnîyayê şakirîn [zengînên 
şukrdar]. 

Di vê navberê de sal û zeman bûrîn û mûmînan serdema 
mûezzem û bi qeweta îslamê îdrak kir. Rojekê di wextê îftarê 
de, dema kurê wî çend texlît xwarin li ber Ebdûrreham bin Ewf 
danîn, ew ji vê destferehîyê wek gemgîn jê re wiha got: 

“-Dema Mûs‘eb bin Ûmeyr -xuda jê razî be- şehîd bû, 
kefenek peyda nebû ji bo em cesedê wî pê binixumînin. Kefenê 
ku me ew xistibû navê kurt bû; dema me serê wî pê dinixumand 
pêyê wî rût, dema me pêyê wî pê dinixumand serê wî velcirî 
dima. Di dawîyê de me kefenê wî kişand ser serê wî û me lingên 
wî jî bi giyayekî bêhnxweş nixumandin! Dema Hezretê Hemza 

-xudajê razî be-jî şehîd bûbû, me ew bi xirqeyeke kevna ku jinên 
yextiyar li xwe dikir, nixumandibû. 

Lê cenabê Heq Teala li dinyayê ev qeder nîmetan dide min 
gelo ewê li uqbayê para min kêm bike? Gelo ez heqê xwe yê 
axretê li dinyayê xilas dikim? Gelo sibê li hizûra Xuda, ezê hes- 
abê van nîmetan çawa bidim?!” û bi çavên hêstirbarên wî sifre 
terk kir û rabû ser xwe. 

Her wiha rewşa zuhd û îstignayê li cem mezinên mislimanan 
çi sipehî bû; wan di rêya Heq Teala de bi qelbê xwe evdînîyeke 
baş nîşan daye û ew, exlaq û têkilîya wan li hemberî dinyayê jî 
dide xuyakirin. Lewra zuhd, di alema wan de hezkirina ji Xuda û 
tirsa ji wî tenê hebû, ji bilî wî, her tiştê din qîmetê xwe jidest dida 
û di dil de jî ti nirxek îfade nedikir; îstigna jî wek asta jj zuhdê 
bi wêdetir, di qelb de dihate jîyandin. 

Bi vê nêrînê îstigna, wesfekî qelbî yê salih û sadiqa ye ku 
xilasbûna ji nasnameya xam û gihiştina kemalê ye. Bi zengînîya 
dil, qenaet-anîna bi malê di dest xwe de û tenezzul-nekirina ji bo 
malê zêdetir û ji bo malê di dest dîgeran de ye. 

Dîsa îstigna; 

Bi mûcibê hedîsa şerîfa ku dibêje: “ Qenaet, xezînekeke 
bêdawî û xilasneber e. ” 195 di netîca nêzîkbûna qelb ji Heq Teala 
de, ji hêla maneyê ve qelb zengîn dibe û digihîje aramîyê. Lewra 
qelbê ku bi qenaetê zengîn dibe, ji fîlcar û tirsên dinyayî rizgar 
dibe. Rûh bêdawîtîyê îdrak dike û bi vî awayî cazîbe û surdarîya 
çêjên fanî, di mûmînî de emrê xwe xilas dike. 


195. Deylemî, Mûsned, 4699 

Heyata dostên Heq Teala ku ev rewş bi mûkemmelîyeteke 
ciwantirîn jîyane û bi qelbê xwe jî bûne zirwe, ji bo nimûneyên 
îstignayê têr û tije ye: 

Di zemanê xelîfetîya Hezretê Ûmer -xuda jê razî be- de 
welatên wekî Sûrîye, Filîstîn û Misrê hatin fetihkirin û axa 
îranê jî ji vî serî heta bi wî serî ket nav sînorên dewleta îslamê. 
Xezîne û gencîneyên zengînên Bîzans û îranê bi ser Medîna 
Mûnewwer ve şeqitîn, herikîn û hatin ku ew dem, ew navenda 
alema îslamê bû. Sewîya refaha mûmînan zêde bû. Lêbelê xelîfê 
mûmînan Hezretê Ûmer -xuda jê razî be- ew di zirweya dilekî 
pak de li hemberî vê sewîya refahê mûstegnî ma, digel îhtîşam û 
mezinbûna dewletê û zengînbûna beytû’l-malê jî dîsa wî bi cilên 
pînekirî xutbe dixwend. Ew carina deyndar dibû, heyata xwe di 
nav tengasî û derdan de dida dewamkirin. Lewra wî, ji xezînê 
terxanek û texsîsateke bi qasî miqdarê kîfayet û têrêkirinê tercîh 
dikir û wî bi vî miqdarî jî zehmet derbas dikir. 

Giregirên sehabîyan li hemberî vê rewşa wî hew xwe girtin 
û bîr birin ku meaş û nefeqê xelîfe zêde bikin. Lêbelê ji ber ku 
wan cesaret nedikir vê teklîfê jê re bibin. Ji lewma wan ev teklîfa 
xwe li keça Hezretê Ûmer Hezreta Hefsa -xuda jê razî be- erz 
kir ku ew di heman demê de jî hevsera pêgemberê Xuda [dirûd 
û silavên Xuda lê bin] bû. Wan jê xwest ku ew navê wan jê re 
eşkere neke û vê pêşnîyaza wan li bavê xwe erz bike. Hefsa 
-xuda jê razî be- ev pêşnîyaza sehabîyan ji bavê xwe re eşkere 
kir. Hezretê Ûmer -xuda jê razî be- gellek caran bi çavê serê xwe 
bûbû şahid ku pêgemberê Xuda [dirûd û silavên Xuda lê bin] 
zehf rojan ji sibehê heta êvarê birçî dima û ji bo zikê xwe pê têr 
bike jî xunnekeke tenê jî bi dest wî nediket. Ji lewma Hezretê 

Ûmer -xuda jê razî be- 196 ji lceça xwe Hefsa -xuda jê razî be- pirs 
kir, jê re got: 

“-Keça min! Xwarin, vexwarin û lixwe-kirina Resûlûllah 
çawa bûye?” Dema wê jê re got: 

“-Bi qasî miqdarê kîfayetê [bes bi qasî miqdarê têrê-kirinê] 
bû.” Hezretê Ûmer jê re wiha got: 

“-Herdu hevdost [Hezretê Pêgember û Ebûbelcr] û ez, 
dişibihin sê rêwîyên ku bi eynî rêyê ve diçin. Yekemê me 
[Hezretê Pêgember] giha meqamê xwe. Yê din [Ebûbekr] bi eynî 
rêyê ve çû û gihişt rêwîyê yekem. Ez wek rêwîyê sisêyan jî dix- 
wazim bigihîjim hevalên xwe. Heke ez bi barekî zêdetir herim, 
ez nagihim wan! Yan jî ma tu naxwazî ku ez di vê rêyê de bibim 
yê sisêyan ?” 197 

Bêşiwar ev helwesta Hezretê Ûmer -xuda jê razî be-, ber- 
hema hesteke bilinda qelbî bûye. Ew Hezretê Ûmer -xuda jê razî 
be- ê ku bi awayekî fiêlî heq û hiqûq dijîya û edalet li alemê bicih 
dikir, menqîbeyên wî yên bêjimarên fezîletê ji nimûneyên bijarte 
ne, ku ew di talîm û perwerdeya manewî de mîsal û mînak werin 
girtin. 

Bi rastî însan, sen‘etlcar û dahîyan teqdîr dikin. Lêbelê reftar 
û bizavên şexsî yên wan teqlîd nakin. Ewên ku têne teqlîdki- 
rin jî şexsîyetên rewîşt saglem, weqûr û mûstegnî ne. Lêbelê 
şexsîyetên wiha bala û zirwe di piştî heyata wan de jî wek 
pêşangeheke îbretê ji bo ummetê û wek talîmeke fezîletê têne 
guhastin û neqilkirin. 




196. Li Muslim, Zuhd, 36’an binêrin. 

197. Ehmed Hiimî Şehbenderzade, Tarîh-î îslam, c. I, rûp. 367. 






Istigna nsçiwassr» 


Eshabê kîram ji şexsîyeta pêgemberê Xuda [dirûd û silavên 
Xuda lê bin] re heyran diman û li pey rêç û şopa wî diçûn. Wê 
nûra hebûnê jî tim ji wan re wiha digot: 

“Xwezîva me bi wî kesî be ku gihabe Islamê û bi rizqekî ku 
têra wî dike, kîfayet bike! ,n9i wan jî îdrak dikir ku heta ew vê 
terza nêrîna wî li dinyayê di jîyana xwe de nekin hakim û serwer 
ewê negihîjin vî karwanê ulwî. Ji ber ku ew bi terbîya nebewî 
hatibûne perwerdekirin, ew bûne însanên wilo rêber û rêzan ku ji 
bo ummetê pîvan û endaza fezîletê şanî dane. Dîsa wan ev fezîlet 
li însanîyetê daye hînkirin: Digel ku yek ji wan hewcedar bû jî lê 
dema wî bira-dînekî xwe yê hewcedarê din didît, wî ji nefsa xwe 
feraget dikir û birayê xwe ji bo wê nîmetê layiqtir û lipêştir didît 
û îmlcanê xwe ji wî re dewr dikirin.. 

Çawa ku dêya me Hezreta Aîşe -xuda jê razî be- ferman 
dike, wiha dibêje: 

“Me ti caran li mala Resûlûllah heta têr bibin, nedixwar. 
Heke me bixwesta, me dikarîbû têr bixwe. Lêbelê Hezretê 
Mûhemmed -dirûd û silavên xuda lê bin- îsar dikir, ummeta xwe 
li ser xwe tercîh dikir .” 199 

Hezretê Cabir -xuda jê razî be- jî di berîya cenga Xendekê 
de, ew bîranîneke xwe ya di wî zemanê zor de ku wan ew 
xendekên mezin dikolan de wiha vedibêje: 

“Dema me xendek dikola em li zinarekî zehf dijwar rast 
hatin. Dema sehabî hatin rewş ji pêgemberê Xuda [dirûd û 
silavên Xuda lê bin] re erz kirin, Resûlê Ekrem bizzat xwe berda 
nav xendekê, dema wî rahişt tevr û daket navê ji bo bikole, ew 
zinarê dijwar her wekî sêlhê [qûm] belav bû. Dema ev mûcîze 


198. Tirmizî, Zuhd, 35 

199. Li Beyheqî, Şûeb, III, 61/1396’an binêrin 

xuya bû me dît ku wa ye, Resûlê Xuda ji nêza [birçîbûnî] kevir 
bi ser zikê xwe ve girêdaye. Lewra sê rojên ku em li wir mabûn 
me hîç tiştek nexwaribû. Vêca min jê re got: 

“-Ya Resûlellah! Destûra min bide, ezê heta bi malê biçim.” 
Wî destûr da min. Ez çûme malê û min ji hevsera xwe re got: 

“-Ez nikarim xwe li hemberî rewşa Resûlê Ekrem bigrim. 
Ma tiştekî xwarinê li malê nîn e.” EJevsera min got: 

“-Biçek ceh û kehrek heye.” 

Min ew kehr serjêkir û hevsera min jî ew ceh hêrd û kir nan. 
Me goşt jî xist beroşê. Dema nan li ber pehtinê bû û beroş jî li ser 
tifikê dikelîya, ez çûme cem mezinê me pêgemberê Xuda [dirûd 
û silavên Xuda lê bin], min rica jê kir û jê re got: 

“-Biçek xwarina me heye. Tu digel kesek -du kesan kerem 
bikin, werin ser xwarinê.” 

Mezinê me pêgemberê Xuda [dirûd û silavên Xuda lê bin] 
pirs ji min kir, ji min re got: 

“-Çi qeder xwarina we heye? ” Min jî tiştê ku hebû, jê re got. 

Wî ji min re got: 

“-Hem zehf e, hem jî baş e! Tenbîhê li malbata xwe bike, 
jê re bibêje; heta ez werim, bila ew beroşê ji ser tifikê nedeyne 
xwarê û bila nan jîji firnê dernexe!” Wî ji sehabîyên xwe re jî 
got: “Rabin ser xwe, em herin!” Mûhacir û ensarî tev bi hev re 
rabûn ser xwe. 

Vêca ez jî hatim ji bo xeberê bidim malbata xwe [di wê anê 
de bi endîşeya ku xwarin hindik e û ewê têra wan neke, ez şaşo- 
maşo bûm, min nizanîbû ez çi bikim] min ji hevsera xwe re got: 

“-Ha va ye pêgemberê Xuda [dirûd û silavên Xuda lê bin], 
mûhacir, ensarî û hinek mirov dîtir ku gihane wan, tev tên mala 
me.” 

Hevsera min ji min re got: 

“-Ma pêgemberê Xuda [dirûd û silavên Xuda lê bin] ji te pirs 
nekir ka hazirîya me çi qeder e?” 

Min jê re got: 

“Erê wî ji min pirs kir.” 

Wê ji min re got: 

“-Naxwe rehet be, gem nalce.” 

Pêgemberê Xuda [dirûd û silavên Xuda lê bin] ji mêhvanên 
hatî re digot: 

“-Herin hundur û cih li hev teng nekin. ” Wî bi destê xwe 
nan qet dikir, goşt li serê didanî û ava goşt jî bi ser de dirijand. 
Di dawîyê de sehabîyan tevanjê têr xwar. Tebabek xwarinjî hê ji 
ber wan ma. Resûlûllah bi hevsera min re axivî û jê re wiha got: 

“-Vêbixwe û ji cîranêxwe rejîîkram bike. Lewra birçîbûnîyê 
her der daye ber xwe .” 200 

Wekî ku di vê hedîsa şerîf de jî hatiye îfadekirin, Hezretê 
pêgemberê Xuda [dirûd û silavên Xuda lê bin] û çend hevalên wî 
ji bo xwarinê hatibûne bang-kirin, lêbelê dilê wî bi vê rewşê razî 
nebû, wî hevalên xwe yên din jî bi xwe re anîn. Bi vî awayî dilê 
xwe yê ji rehm û şefqetê tije, sifetê xwe yê îsar û dîgerbînîyê şanî 
da û sirrê “ummetî, ummetî [ez ummeta xwe divêm, ez ummeta 
xwe divêmj tezahur û xuya kirive.. ” Ji bilî vê jî dema ew gihane 
mala banga ji bo zîyafetê, helbet digel ku hemû sehabîyên wî 


200. îmam Newewî, Hedîslerle îslam rûp. 363 

arzû dikirin ku ew pêşî xwarinê bixwe, lêbelê Resûlûllah xwarin 
pêşî ji bo sehabîyên xwe îkram kir û wî bi wan re têr xwarin 
xwar, ji vê jî bi wêdetir wî xizmet ji bo wan dikir û piştî hemû 
sehabîyên wî têr xwarin, ji xelkê malê xwest ku ew vê xwarina 
ji ber wan mayî li ser cîranan belav bikin, yek ji wan tezahur û 
xuyahîyên bêjimarên merhemet û şefqeta fereha di dilên wî de ye 
ku di vê xusûsê de ti kes nikare xwe bigihîne gwîzeka wî.. Em 
jî bi ber vê şefqet û dilovanîya wî dikevin û jê re dibêjin; “şefaet 
ya Resûlellah!” [Em şefaet û mehdera te dixwazin, ya pêgemberê 
Xuda!] 

Ew mezinê me pêgemberê Xuda [dirûd û silavên Xuda lê 
bin] yê ku hatibû şandin ji bo ji aleman re bibe rehm, wî bi wê 
heyata zuhd û teqwaya xwe ya ku dijîya, wekî ku di desttengîyê 
de wilo bû, wî di destferehîyê de jî bi malê hindik qenaeta xwe 
dianî.. Wî xwe her diavêt ber penaha Xuda û wiha digot: 

“Xudayê min! Zadê binemala Mûhemmed bi miqdarekî kîfaf 
[bi qasî têr-kirinê] bike. ” 201 

Dîsa li gorî vegotina Elezreta Aîşe -xuda jê razî be- jineke 
ensarî hatibû serdana wê, çi dema wê doşeka Resûlûllah dîtibû 
ku wa ye şilteyeke [binraxeke] lihev-tewandî ye, ew bilez çûbû 
mala xwe û doşekeke şilta wê ji hirîyê tije-kirî jê re anîbû. Dema 
pêgemberê Xuda [dirûd û silavên Xuda lê bin] dît ku wa ye 
doşeka wî guherîye, wî da zanîn ku ev rewş, li xweşîya wî neçûye 
û ji Aîşe re wiha gotibû: 

“-Ya Aîşe! Wê doşekê bi şûn de bide xwediya wê. Ez bi 
Xuda sûnd dixwim ku heke min xwestiba, Xuda wê çîyayên zêr 





201. Buxarî, Rîqaq, 17 

û zîv bi min re dabana meşandin û ew bixistana ber fermana 
min. ” 202 


Ewên ku li hemberî heyat û bûyeran ev uslûba nebewî eci- 
bandine şîar û remza wan “zuhd” û “teqwa” ye; lê ew jî carina 
şaş tê fehmkirin. Tê zenkirin ku ev zuhd û teqwa, bi temamî dest 
û zend kişandina ji nîmet û zengînîyên dinyayê ye. Haleveku 
hinek îbadetên malî hene, ew bes bi hebûna mal û serwetê têne 
bicihanîn û ev jî li cem Heq Teala pirr bi biha ye. Di Qur’ana 
Pîroz de di du-sed cihan de peyva înfaqê dibûre. Ji her pênc 
esasên îslamê zekat û hec in. îfa û edakirina herduyan jî bi wê 
hebûna malê dinyayê mûmkin e ku bi dîtina dînî ew biçûlctirîn 
pîvana zengînîyê tê hesabê. Ew jî miqdarê nîsabê ye. Ji bilî vê 
jî qaîdeyekî îslamê yê wiha heye, dibêje: “Destê danê ji destê 
standinê” çêtir e. Ev qaîde jî keyfîyet û hêmaneke din e ku însên 
teşwîq dike ji bo ew bibe xwediyê nîsabê da ku bi edakirina van 
herdu îbadetan rabe. Naxwe zuhd, çênabe ew ji bo xusûseke ku 
dînê îslamê teşwîq kiribe, dijber be. 

Rastîyeke eyan û beyan e ku ji tirsa kirina gunehan û ketina 
gefletê li hemberî nîmetên dinyayî bi dilekî mûstegnî tevgerîn 
îcaba zuhd û teqwayê ye. Lêbelê ev îstigna qelbî ye; ne fîêlî û 
zahirî ye. Yanî zuhd û îstigna digel meşgûlbûna bi nîmetên din- 
yayî re jî bicih nekirina wan di qelb de ye. Li ser vî esasî zuhd, 
ne xizanî ye; bizaveke qelbî ye ku ew ji bo her mûmînî; çi feqîr 
be, çi jî zengîn be, lazim e. 

Di encama teqdîra îlahî de ew kesê ku bi zahirê xwe di nav 
feqr û zerûretê de dijî, heke ew bi qelbê xwe bi dûv arzûyên din- 
yayî bilceve, ew ji ehlê zuhd û îstignayê nayê hesabkirin. Lewra 
zuhd û îstigna, ne ji ber ajotina qederê ji neçarî qenaet-anîna bi 





202. Ehmed bin Henbel, Kîtabû’z-Zuhd, rûp. 30 

malê hindik e; lêbelê ew bi îradeyî mûhafezekirina qelb ji êsîr- 
bûna ji bo dinyayê ye. 

Çawa ku ev qisse jî vê destûrê çi sipehî îzah dike: 

Welîyê mezin Hezretê Mûhemmed Parsa’yê ku Hezretê 
Şahê Neqşebend ew perwerde kiribû, dema ew diçe hecê, ji ber 
ku ew li ser rêya wî bû, diçe bajarê Begdayê û li wir li serrafekî 
rast tê. Ew zen dilce ku ev ciwan bê navber û rawestan bi gellek 
mûşterî û kirryaran re meşgûl dibe û zemanê xwe tevî sirf bi 
meşgûlîyetên dinyayî ve derbas dike, ji lewma ew gemgîn dibe û 
di dilê xwe de wiha dibêje: 

Gebînetê! Ev ciwan tam di wextê ku bi awayekî ciwan- 
tirîn îbadetê ji Heq Teala re bilce de, xwe bi dest meşgûlîyetên 
dinyayê ve berdaye!..” Lêbelê dema ew mûraqebe dike û li 
qelbê ciwên dinêre, bi heyret dibîne ku wa ye, azayên wî bi 
meşgûlîyetên dinyayî ve lebikîne; lêbelê qelbê wî jî bi Rebbê wî 
re di halê zikr de ye. 

Ev car, Hezret wî ciwanî teqdîr dilce û wiha dibêje: 

“-Maşaellah! Destê wî di kar de ye û dilê wî jî di yar de 
yeL” 

Dema ew digihîje Hicazê, li pîremêrekî rast tê ku wî xwe bi 
perda Ke‘bê ve girtibû û kûr kûr digirîya. Pêşî wî li menzere û 
dîmena zahirîya wî meyzand ku ew lavlavan ji cenabê Heq Teala 
dike û xwezîya xwe bi wî anî, di dilê xwe de wiha got: 

“-Xwezî min jî karîba wekî vî pîremêrî bigirîya û xwe biavê- 
ta ber penaha Heq Teala.” Bi vî awayî wî bi gibte li wî kalemêrî 
S meyzand û xwezîya xwe bi wî anî. 

Paşê dema wî li dilê wî lcalemêrî jî nezer kir, dît lcu wa ye ev 
hemû dûa û girîyên wî ji bo bidestxistina malê dinyaya fanî ye. 
Ji lewma dilê reqîqê wî mehzûn dibe. 

Wekî ku ji vê qissê jî tê fehmkirin ya mûhîm; mirov, bê 
îhmalkirina axretê, berdewamkirina li ser meşgûlîyetên dinyayê 
ye. 

Hezretê Mewlana -quddîse sirrûh- jî însanî di heyata din- 
yayê de bi gemîyelce ku di deryaya hebûna malê dinyayê de 
sobaberîyê dike teşbîh dike û wiha dibêje: 

“Heke derya, di bin gemîyê de be, ewê jê re bibe îstînadgeh. 
Feqet dema pêl dest pê bikin û bikevin nava gemîyê, wê dibin 
helakê .” 

Bi rastî di xusûsa tehlûlca manewîya ku ‘nîmetên dinyayî 
qelb ji zikrê Xuda meşgûl dikin û bi wî bi xwe ve girêdidin' de 
heqîqetelce wilo ye ku mirov neşê wê înlcar bike. Di esasê xwe 
de her mûmîn, di Qur’ana pîroz de bi îfadeya “fitne”ya ku ji bo 
“mal” û “ewladan” dibêje, hatiye îqazkirin. Bi vê nêrînê, dema 
mirov bi dinyayê ve meşgûl bibe, divê mirov qelbê xwe ji gefletê 
biparêze. Heke qelb ji hezkirina dinyayê neyê parastin, hingê zer- 
reya dinyayê jî merdûd e. 

Mezinê me pêgemberê Xuda [dirûd û silavên Xuda lê bin] 
ferinan kiriye, gotiye: 

“Lezzetên dinyayê [yên ku bi nefsanîyetê tije nej, êş û janên 
axretê ne. Êş û janên dinvayê [ku di mahîyeta îmtîhanê de nej jî, 
lezzetên axretê ne. ” 203 

Pêgemberê Xuda [dirûd û silavên Xuda lê bin] di hedîseke 
din de jî wiha gotiye: 





203. Hakim, Mûstedrek, c. IV, rûp. 345 

“Dinya şîrîn e û dîmena wê xweş e. Bêşiwar Xuda, yê îdar- 
eya dinyayê bide we û ewê binêre ka hûnê têde çawa bizav bikin 
û hûnê karê çawa bikin. Naxwe xwe ji dinyayê biparêzin... ” 204 

Rojekê min dikir ji bo nimêja sibehê ji malê derkevim, min 
li derve feryadên canxiraş ên du kitikan bihîstin. Min meraq kir, 
dema ez derketim, çûm nav bexçe, min bala xwe da wan. Min 
dît ku herdu kitik li hemberî hev rawestane û her yek ji wan her 
wekî pilingekî biçûk ji bo êrîşbirina li ser hev hazir in, xirexirê 
ji xwe dertînin, hîç xwe tevnadin û bi awirên tûj û tund li hev 
dimeyzandin. Pirça wan her wekî strî gij bûbû. Di pêngava vê de 
bûn ku her yek ji wan di xwe têwerkirinekê de ya din perçe perçe 
bike. Dema ez dihizirîm ka sebebê ev qeder edû-dînîya wan û 
dijminahîya wan ji hev re çi ye, min dît ku wa ye, di neqebeyna 
wan de mişkek heye, hem jî mişkekî biçûkê mirî ye. Meger 
kitik ji bo bidestxistina kelaşê mirîyê mişk ev qeder ketibûn nav 
têkoşîn û berberîyê. Meger sebebê zirara ku her yekî ji wan ji bo 
xwe raçav kiribû, bigihîne ya din, heta wê ji holê rake û tine bike 
jî, bes kelaşê biçûkê mişkekî bûye!.. 

Ev tablo û dîmen di eslê xwe de îbreteke mezin şanî dida. 
Mûstegnî nemana ji lcelaşekî jî ew netîceyên xirab ên ku mirov 
ji bonê dûçar bûbû û yê mirovî ji bo kirina wan dûçar bilce 
dida xuyakirin. Ji vê hêlê ve, ewên ku dinyayê dixwazin û ji bo 
îhtîrasên pûçên xwe yên dinyayî jî xisareta axreta xwe tercîh 
dikin, ev halê wan herdu ldtikan karvedan e ji bo halê mirovên ku 
bi dinyayê girtine û axret berdane, dide xuyakirin. Ew ji mirovan 
re vedibêje; gellek erbabên gefletê hene, ew hewesên fanî yên ku 
bi neperûşlcan xwe bi wan digrin, ew arzû, daxwaz û meylên wan 
yên wekî meqamên berwext, mewqî û dozên rîyasetê ji kelaşekî 


204. Muslim, Zikr, 99 






Istigna 


pêktên. Dîsa ew çîroka wan herdu pisîkan îşaret pê dide ku ev 
arzû û îhtîras ne hêja ne, mirov di ber wan de selteneteke ebedî 
jidest xwe bide û axreta xwe mehû bike.. 

Ha di bingeha vê berehewa-kirinê de şaş û çewt berê xwe- 
dana evdî ji bo îstigna û regbetê heye. Cenabê Heq Teala di bara 
mirovên wiha de ferman dike, wiha dibêje: 


.^LcLjI oTj öl .öLljj/l 



“Rast e, însan, xwe mûstexnî dijmêre û har û çavsor dibe. 
[Haleveku ey însan!] Bêguman veger, her bi bal Xudayê te ve 


Insanê ku ji hêla maneyî ve xam be, bi hirs û çikûsî li 


dûv menfîetên dinyayê dikeve. Dema ew tiştekî bidest dixe, di 
serxweşîya gefletê de noq dibe. Lêbelê helce ew tiştekî bidest 
nexe jî ev car di kul û kederan de gerq dibe. Ew mirovê ku ji 
pêwîstîyê bêhtir ji bo mal, meqam û mewqî mitala û fikar bike, 
ew qelbê xwe ji dinyayê re ram dike û ji dinyayê re dibe bende 
û kole. 

Di bara vê xusûsê de ev beyana nebewî çi îqazeke mezin e: 

“Kî gemên xwe tevan bike yek gem, yanî wê jî bike gema 
axretê, Xuda yê di gemên wî yên dinyavê de bibe kejîlê wî. Kî jî 
li hemberî karûbarên dinyayê gem û kulên xwe zehfbike, Xuda, 
qîmet bi wî nade ka ewê di kîjan newalê de helak bibe .” 206 

205. Eleq, 96/6-8 

206. îbnû-mace, Zuhd, 2 









Ji Bexçê Dilan Nefesên Dawîn 


Ha dinya, dema di neqebeyna bende û Rebbê wî de bibe 
perde, ewê ji hêla maneyî ve evdî bibe helakê. Heta ku ev geflet 
berdewam bike, evd wê bikeve rewşeke wilo ku bi zahirê xwe 
îfade neke jî, di heqîqetê de ew ber bi naveroka hukmê vê hedîsa 
şerîfa ku pêgemberê Xuda [dirûd û silavên Xuda lê bin] gotiye: 

Şerefa wan serweta wan e, dînê wan diravên wan e, qib- 
leya wan jîjinên wan e. Ew şerrtirînê mexlûqatan e. Li cem Heq 
Teala ti nesîbekî wan jî nîn e .” 207 ve tê kişkişandin. Rebbê me, me 
tevan ji vê rewşa kambax mûhafeze bike! 

Pêgemberê Xuda [dirûd û silavên Xuda lê bin] ji sehabîyên 
xwe re got: 

“... Ez bi Xuda sûnd dixwim ku ji bo we, ez ji feqîrtîyê nat- 
irsim. Lêbelê ez ji bo we ditirsim ku dinya ji we re were raxistin 
çawa ku ew ji ummetên berî we re jî hatibû raxistin. Vêca hûn jîji 
bo dinyayê bi hev re bikevin pêşbirkê çawa ku ew jî ji bo dinyayê 
bi hev re ketibûne pêşbirkê. Ew, we jî bibe helakê çawa ku wê ew 
jî biribûne helakê. .” 208 

Bi vê sedemê, divê mirov bi qasî ku dinyaya fanî layiq 
be, ew qeder ehemmîyetê pê bide û mirov qelbê xwe ji zêde 
meşgûlbûna pê ve jî dûr bike. 

Dinya tev, dilopek ji milkê Rebbê alemê ye. Dema mirov wê 
bi axretê re qiyas bike heyata dinyayî -bi vegotina nebewî- ne bi 
qasî wê avê ye ku bi telîya wî ve dimîne, dema yek telîya xwe 
di deryayê de noq dike û jê derdixe . 209 Rebbê mezinê me ferman 
dike, dibêje: 





207. Elî el-Mûtteqî, Kenzû’l-Ûmmal, c. XI, rûp. 192 

208. Buxarî, Rîqaq, 7 

209. Li Muslim, Cennet, 55’an binêrin. 






Istigna <Tsçswîsr» 


jIjJI o\j ^J 'b/l Lolll öLö>iJl 0 l1a Uj 
• ÖjjJju IjjLS' jJ ijlji?*Jl (_^J ÖJ^'S/I 

“Ev jiyana dinyayê ji keyf û lîstikê pê ve ne tiştekî din e. 
Bi rastî mala axretê, her ew e, jiyana rasteqîne. Heke wan ev 
bizaniya !” 210 

Bi rastî ewên ku vê zanibin di çavê dilê wan de dinya ji hîçê 
pêktê. Tekane arzûya wan rizamendîya Xuda ye. Hezretê Yûnus 
Emre çi xweş îfade dilce: 

Ne ez bi hebûnê keyfxweş dibim 

Ne ez bi tinebûnê gemgîn dibim 

Ez hedana xwe bi evîna te tînim 

Ji bo min tu lazim î, tu lazim î 

Di rastîya xwe de pere, dirav, nav, şohret û şehwetên din- 
yayî, evên ku çavê însanên gafil fereh dikin û zehfê caran jî 
wan ji rêya rast dixin, ew ji bo mirovên xwedî qelbê selîm ti 
qîmetekî îfade naldn. Ewlîyaûllah û mûmînên salih, tim û daîm 
rizamendîya Xuda li ber çavên xwe digrin û bi qasî zerreyekê jî 
ji îstîqameta xwe venaqetin. Ew li hemberî xapxapokên dinyayê 
tim û daîm li xwe miqate û şîyar in. 

Yehya bin Mûaz -rehma xuda lê be- wiha dibêje: 

“ Arif, axretê dixe destê rastê xwe, dinyavê dixe destê çepê 
xwe, berê dilê xwe jî vegerandiye alîyê Heq Teala. Edî hîç tiştek 
nikare wî ji Heq Teala, bi dîgerên wî ve meşgûl bike .” 

Hezretê Mewlana di Mesnewîya xwe de wiha dibêje: 


210. Enkebût, 29/64 

“ Dinya, ji Xuda gafilbûn e. Heke na, ne xwedî-bûna pere, 
kumaş, jin û ewlada ye. Çi tişt te ji Heq Teala gafil bike, dinyaya 
te ew e.” 

Yanî îstigna, sade ne li hemberî mal û milk û serwetê ye. 
Xwe dûr-kirina ji hemû heyber û meşgûlîyetên ku evdî ji Rebbê 
wî gafil dikin îcab dike. 

Yekji xurttirîn tesîrkerên ku qelban ji Rebbê wan gafil dihê- 
lin jî “hubba rîyasetê, yanî arzûya lîdertî, serek-bûn û seltenetê” 
ye. Tarîxa dinyayê ji wan kesên ku bi hirs û çikûsî dixwazin 
bibin xwediyê seltenetê, yan jî ji wan zalimên ku ji bo mewqîyê 
lîdertîyê biparêzin çendîn zulman dikin tije û mişt e. Lêbelê di 
tarîxa îslamê de şexsîyetên abîdeyî yên wisan hene ku dilê wan bi 
Heq Teala ve pêbend bûye, ji arzûya seltenetê re êsîr nebûne, ew 
gihane wê mûkemmelîyetê ku dema lazim bûye jî karîne bi arzû 
û îradeya xwe wê hêz û otorîteya di dest xwe de ji bo dîgerên 
xwe dewr bikin. Nexasim di tarîxê de sê şexs hene ku ev hersê ji 
bo yekîtîya îslamê nimûneya feragetelce wisan şanî dane ku ti kes 
nikare xwe bigihîne gwîzeka wan û wan li dûv xwe ji serên xwe 
heta bi pêyên xwe bîranên xêr û fezîletê hiştine. 

Ji van hersêyan mirovên yekem jî nevîyê pêgember Hezretê 
Hesen -xuda jê razî be- e. Piştî wî şeş mehan wezîfa xelîfetîyê 
bicih anî, ji bo dewlet dabeş nebe, wî ev xelîfetîya xwe bi 
gihaneke mezina qelbî ji bo Mûawîye dewr kir, pêşî li pevketinên 
sîyasî girt û nehişt ku girseyên mezin li hev bixin û xwîna birayan 
wekî lehîyê were rêhtin.. 

Mirovê duduyan jî Hezretê Îdrîsê Bedlîsî ye ku wî 
Parêzgehên Rojhilatî di rewşa hezkirineke mezina wekî lehîyê 
de bêyî bikaranîna şûr bi Osmanîyan ve girêdane. 





Istigna <Tsçswîsr» 


Mirovê sisêyan jî Barbaros Xeyreddîn Paşa ye ku digel ew 
siltanê Cezaîra nehîtî û çendîn deverên din jî bû, wî ji bo yekîtî 
û pevrebûna ummetê memlelcetên di dest xwe de kirin eyaleteke 
peyrew ji bo siltanê Osmanîyan û ew bi xwe jî ji bo xwe memûr- 
bûna vê dewletê li ser hukmdarîya dewleteke din tercîh kiriye.. 

Hezretê Suleyman -silavên xuda lê bin- ji bo ku hezkirina 
mal û milk û seltenetê ji dilê xwe derxist û avêtibû, wî xwe 
ji feqîran dijmart. Dema ew sibehê radibû, diçû cem feqîr û 
gerîban, bi tewazûyeke mezin bi wan re rûdinişt û digot: 

“Feqîr babet e, li cem feqîran be.” 

Bi kurtî, kar kirin ji bo mirov li dinyayê bi ti kesî hewce nebe 
û ji helalîyê mal û milk bidestxistin ne kêmasî ye. Tam berevajîyê 
vê; bi mûcibê hedîsa şerîfa ku dibêje: 

“Heke yek ji we raje werîsê xwe, here çîyê piştîyek êzing 
hilde ser pişta xwe û wî ji xwe re bifiroşe û bi vê sedemê Xuda 
şerefa wî biparêze, jê re çêtir e ku ew here ji mirovan parsekîyê 
bike; vêca çi ew bidinê, yan jî çi ew nedinê.” 21 ' kar kirin mezîy- 
etek e. Lewra mûmînekî dewlemend û xurt bêhtir înfaqê dilce û 
bêhtir ji bo însanan îmkanên kar û xebatê temîn dike, ew bêhtir 
baz dide, diçe karên xêr û qencîyê dike û di encamê de jî ew dibe 
mezher û xuyageh ji bo hedîsa şerîfa ku dibêje: 

“Çêtirîn însan ew e ku bêhtir feyda wî li însanan dibe .” 2 ' 2 

Tişta şaş; ne xebeta ji bo wergirtina nesîbê xwe ji dinyayê 
ye; lêbelê tişta şaş dilê xwe bi dest wê ve berdan, îhmalkirina 
wezîfên dînî û wijdanî, nemerdî-kirin û êsîrbûna ji bo dinyayê 
ye. Divê neyê jibîrlcirin ku cihê pereyan qase û cûzdan e, ne dil e! 


211. Buxarî, Zekat, 50-53; Nesaî, Zekat, 85 

212. Suyûtî, el-Camîus-Segîr, II, 8 

Naxwe di vê xusûsê de divê pîvana ku em wê li ber çavan 
bigrin, ev be: 

“Dilê xwe bi dinyayê ve girênede da ku Heq Teala ji te hez 
bike; li destê mirovan jî nemeyzîne da ku xelk ji te hez bikin .” 213 

Cenabê Heq Teala ji me tevan hez bike û me ji hezkirîyên 
xwe bike! 

Li hemberî Masîwa, yanî li hemberî geyrê zatê bilindê 
xwe ji bo dilê me halê îstignayeke nebewî îhsan bike, kirina 
texsîskirina hemû regbet, têkilî û pêbendîya me ji bo hezki- 
rina bilinda xwe û ji bo emr û fermana xwe ji bo me tevan bi 
nesîb û hêsan bike! 

Amîn!... 




213. îbnû-mace, Zuhd, 1 






GLxlaqê ^öicarctê 



Em mûkellef in ku mal ji rêyên rewa qezenc bikin û 
mecbûr in ku wî li cihên rewa jî serfbikin. Tacirekî arîf 
dema ticareta dinyayî bide dewamkirin jî, ew qezenca 
axreta ku hê ji wê mezintir e, yanî ticareten len tebûr 
jî îhmal nake, ew seadeta ebedî dihizire û ji rêya îlahî 
venaqete. 





Exlaqê Ticaretê 


Pêgemberê Xuda [dirûd û silavên Xuda lê bin] li zilamekî 
rast hat ku wî genim difirot. Ji wî genim-firoşî pirs kir, jê re got: 

“-Tu çawa difiroşî ?” 

Wî zilamî jî wekî zanîna xwe jê re vegot. Di wê esnayê de 
wehî [ilham] jî pêgemberê Xuda [dirûd û silavên Xuda lê bin] re hat, jê 
re got: 

Destê xwe di nav [genimê] wî de noq bike!” 

Pêgemberê Xuda [dirûd û silavên Xuda lê bin] jî destê xwe 
di nav genimê wî de noq kir, dît ku wa ye genimê wî şil e. Jê re 
got: 

“-Bila te ew qismê şil danîba serê ji bo mirovan ew dîtibana! 
Yê ku bixapîne ne ji me ye.” 2H 

Wekî ku di vê hedîsa şerîf de hatiye îfadekirin, sîstema 
îqtîsada îslamî, bingeha ticaretê li ser têgihiştina xizmeta ji bo 
takelces û civakê bi rastî û durustîyê hatiye damezirandin. 

Failîyeta ticarî, ya ku mûmkin e, em bi guhastina mal ji hil- 
berînerî ji bo xerclcerî bi nav bikin; ewa ku hewldanê dixwaze ji 
bo zêdekirina sermaye, di pirranîya caran de têde egera karkirin 
û zirarkirinê jî heye. Failîyeta ticarî ji cîhetê ku feyda malê zêde 
dike hatiye helakirin û heta hatiye teşwîqkirin jî. Dema mirov 
bihizire ku ev xusûs li ser zimanê mûbarekê Flezretê pêgemberê 
Xuda [dirûd û silavên Xuda lê bin] hatiye îfadekirin; “ji deh 
parên qezencê neh di ticaretê de ne ..” 215 dereceya vê teşwîqê hê 





214. Muslim, îman, 164 

215. Li Suyûtî, el-Camîus-Segcîr, I, 113’anbinêrin. 

hêsantir tê fehmkirin. Li rexê din, pênc bingehên bawerîyê yên 
ku îslam pişta xwe bi wan dispêre her wekî “hec” û “zekat”ê ji 
wan jî herduyên mûhîmtirîn bi awayekî xusûsî li ser mûmînên 
zengîn hatine ferzkirin ku ev jî di heman demê de zengînbûna 
ji rêyên helal teşwîq dike. Ev rastîya ku di hedîsa şerîf de hatiye 
îfadekirin jî: 

“Destê danê ji destê standinê çêtir e .” 216 mirov dikare di vê 
îstîqametê de binirxîne ku ev jî hukmê danê teşwîq dilce. 

Digel vê jî di ticaretê de ku ew mûhîmtirîn wasîteya bidestx- 
istina mal û serwetê ye jî vê hedîsa şerîf ji eqlê xwe dernexin; 

“Fitneyeke her ummetê heye. Fitneya ummeta minjîmale.” lxl 

Lewra di ticaretê de hirsa qezenckirina pere û diravan, yek 
ji tirsnalctirîn astengan e ku nefsê lawaz dilce. însanê hirskar 
dişibihe çêrekî; heke zikê wî were tijekirin jî devê wî nayê girtin. 
Haleveku tu rabî ser xwe ji bo deryayan di çêr de vala bikî, ma 
ew ji çarçoveya zikê xwe zêdetir dikare di xwe de bigre? Dîsa 
însanê hirslcar, wekî tifik, yanjî sobeyekê ye ku ji bo wê çi qeder 
tîştên wekî êzing û rijîyê bêne anîn û li ser hev komkirin jî, ew 
ji wan têr nabe û namevire; tam berevajîyê vê gurî û germîya wê 
hîn zêde dibin. 

Hezretê pêgemberê Xuda [dirûd û silavên Xuda lê bin] 
rewşa însanê hirskar wiha îfade dike, dibêje: 

“Fleke ji bo kurê Adem du newalên tije mal hebin, ewê 
newaleke sisêyan jî bixwaze. Ji axê pê ve tiştekî din zikê kurê 
Adem tije nake.” 2ls 


216. Buxarî, Zekat, 18 


217. îbnû Henbel, IV, 160 




218. Buxarî, Rîqaq, 10; Muslim, Zekat, 116 







Exlaqê Ticaretê 


Bi sebeb vê hirsdarîya dijwara însên ji bo bidestxistina mal, 
ji bo hîle û dûzenbazîyên ku wî di ticaretê de kirine û dike hedd 
û hesab nîn e. Ji ber vê yekê, çendîn qewm hilweşîyane. Dîsa jî 
ev dinya, ji çendîn rêwîyên gefletê yên ku eql nagirin tije û mişt 
e. Bi sebeb zengînîyên bêsînorên xwe divîyabû wan malên xwe li 
ser înfaq, zekat û xêr û hesenatên cuda cuda xerc bikira û wan bi 
înfaqên xwe jî feqîr, gerîb, bêkes, jinebî, sêwî û hewcedar li ber 
çavan bigirta. Lêbelê di dirêjahîya tarîxê de mirovên ku heqê van 
xwedî heqan bi dilbijênîyeke wekî îştaha pîrhevokê gesb kirine, 
hîç kêm nebûye... 

Dîn, ne di wê îddîayê de ye ku ji bo wê bedena ku ji rûh re 
wekî barekî ye, seadet û rehetîyê bîne. Berevajîyê vê dîn, di vê 
îddîayê de ye ku rûh, li ser alîyê bedenî û nefsanîya însên bike 
hakim û serwer. Ticaret, di piştî pêvajoyekê de divê ligabê li 
nefsa me û hirsên me bide da ku em bi serxwe ve neçin û nebin 
bedbextê dinya û axretê... Di cemîyet û komelekekê de ku ji 
çînî û sinifa tacirên hîlebaz û organên kontrolê yên diz û bertîl- 
xweran mije û tije be, lêgerîna hizûr û aramîyê xewn û xeyaleke 
pûç e.. 


Cenabê Heq Teala di Qur’ana Pîroz de dide zanîn ku wî 
xelkê Medyen û Eyke’yê, yanî qewmê nebî Şûeyb -silavên xuda 
lê bin- bi sebebê zehf zêde xirab-bûna exlaqê bazirganîyê wan ew 
birine helakê. Bi vî awayî da ku heta qiyametê jî ew ji bo ummet 
û milletên ku hêtên bibin ders û îbret. Ji ber wê di ticaretê de 
sextekarî-kirin, xwarina heramîyê, perçiqandina lawaz û zeîfan 
sûc û curmekî ew qeder giran e ku dibe sersebebê helak û jinavbi- 
rina qewm û milletan. 


Pêgemberê Xuda [dirûd û silavên Xuda lê bin] ferman dike, 
wiha dibêje: 








Ji Bexçê Dilan Nefesên Dawîn 


“Bila koleyê pereyên zêr û zîv û cilên kibr û serxweveçûnê 
biçe helakê!.. Ew kesê ku hirskarê menfîetê ye, heke mal jê re 
were dayîn memnûn dibe, lê heke jê re neyê dayîn jî razî nabe [li 
hemberî teqsîmat û teqdîra îlahî radibe].” 219 

Dema mirovekî li cem Hezretê Ûmer -xuda jê razî be- 
medhê yekî dida, Hezretê Ûmer -xuda jê razî be- sê pirs jê diki- 
rin, yanî ev jê re digotin: 

“-Te pê re hîç cîrantî kirive?” 

Wî jê re got: 

“-Na, min pê re cîrantî nekiriye.” 

Ûmer jê re got: 

“~Tu pê re çûyî rêwîtîyê?” 

Wî jê re got: 

“-Na, ez pê re neçûme rêwîtîyê.” 

Ûmer jê re got: 

“-Te pê re ticaret kiriye?” 

Wî jê re got: 

“-Na min pê re ticaret jî nekiriye.” 

Dema mûxatebê wî jê re got, ne xêr, min ev hersê jî pê re 
nekirine. Vêca Ûmer jê re got: 

“-Ez dibê qey te ew li mizgeftê dîtiye ku wî Qur’an dixwend 
û di ber de jî serê xwe dihejand!” 

Wî mirovî jî jê re got: 

Exlaqê Ticaretê 


“-Erê, ya Ûmer! Min ew wilo dîtibû.” 

Vêca Hezretê Ûmer -xuda jê razî be- jê re got: 

“-Ew çax medhê wî neke! Lewra îxlas ne li ser stûyê însên e.” 

Di vê navê de ew pîvana ku Hezretê Ûmer -xuda jê razî be- 
daye, dide zanîn ku divê mirov bi zahirê dîgeran nexape, mirov di 
bara kesan de bi kirinê wan û mûnasebetên beşerî yên wan bibe 
xwedî qenaet. Ev jî tehlûka tezkîya wî kesê ku di menfîetên xwe 
de ketibe îmtîhanê lê notê derbas bû, bidest nexistibe, destnîşan 
dike. 

Wekî ku hate dîtin ticaret, dinyaya navxweyîya takekesî 
derdixe derve. Yanî alema navxweyîya takekesî çawa be, ticareta 
wî jî wilo ye. 

Bi nêrîna îslamê; kirryar û firoşer, dema malekî bikirre divê 
bi qesd zema wî neke, dema difiroşe jî bila îfadeyên ku wî ji 
nirxên wî bêhtir şanî didin jî bikar neyêne. Divê mirov ji nezanîn 
û geşîmîya mûxatebê xwe îstîfade neke û di nirxan de ji team- 
ulê [standardîya biha] zêdetir demexe. Divê mirov gebna fahîş 
[xapandinê] neke, bazara reş, ribaxwerî û di kişandin û pîvanê 
de hîlebazîyan neke, xwe ji sûndxwarinê vede û malê heramê ku 
zirarê dide civakê jî nekirre û nefiroşe. 

Pêgemberê Xuda [dirûd û silavên Xuda lê bin] qaide û rêz û 
rêçên ticaretê çi xweş danîne, wiha dibêje: 

“Gelî koma taciran! Bêşiwar şeytan û guneh tevlî kirrîn- 
firotinê dibin. [Ji bo sûndên ku hatine xwarin, xeberên ne lazim 
wek kefaret] ticareta xwe tevlî sedeqeyan bikin [û bi wan temîz 
bikin]! 

Tacir, roja qiyametê wek facir [gunehkar] têne vejandin. 
Lêbelê tacirên ku li hemberî Xuda xwedî teqwa bin û ewên ku 
qencî, durustî û rastîyê dikin ji wan tacirên xirab cuda ne ...” 220 

“Heke di dema firotinê de sûnd rewacê bide mal jî lê ber- 
eketê ji pereyan dibe .” 221 

Ew firoşerê ku nirxê malê xwe nizanibe, divê mirov bi 
durustî nirxê malê wî jê re bide zanîn. Îstîfadekirina ji nezanîn, 
bêtecrûbetî û gerîbantîya wî gebn [xapandin] e. Ewên ku di dilên 
wan de tirsa ji Xuda û arzûya rizamendîya wî hebin, bila di vê 
xusûsê de heta tu bibêjî bes, titîz û hessas bin. 

Hezretê îmamê Ezem Ebûhenîfe Nûman, dema jinekê jê 
re cileke ji hevrîşm çêlcirî jê re anîbû ji bo ew wî ji wê bikirre. Wî 
bihayê wê cilê jê pirs kir; ev bi çendan e? Wê jinê jê re got: 

“-Ya îmam! Bihayê wê sed dirhem e.” îmam îtîraz lê kir û 
jê re got: 

“-Na, ev hê bêhtir pere dilce...” 

Ew jin şaşomaşo ma û sed dirhemên din bihayê wê cilê giran 
kir. îmam Ezem dîsa ew biha qebûl nekir. Wê jinê sed dirhemên 
din jî li bihayê xwe zêde kir, piştre sed dirhemên din jî lê zêde 
kirin... Dema îmam Ezem jê re got: 

“- Na, ev ji çar sed dirheman bêhtir dilce...” Wê jinê hew 
xwe girt û jê re got: 

“Ya îmam! Tu tinazên xwe li min dikî?” 

Vêca îmam gazî mirovekî pispor lcir ji bo bihayê raste- 
qîneyê wê cilê ji wan re bibêje. Ew kesê ku hatî bihayê wê cilê 

Exlaqê Ticaretê 


wek pênsed dirhem dîyar lcir û îmam Ezem jî ew cil bi pênsed 
dirheman kirrî. 

Lewra wî zanîbû ku cudabûna ji rastîyê, veşartina eyb û 
kêmasîyên mal, bi taybetî jî diqqet nekirina di pîvan û ldşandinê 
de wê însên ji bo netîceyên hezîn û gemnak dûçar bike. 

Civaka Osmanî jî di nav vî exlaqî de hatibûye stran û hizûr û 
seadeta cemîyeteke wiha di dereceyeke wisan de hatibû temînki- 
rin ku ehlê kufrê jî ji xwe re heyran hiştibû. Piştî ku Fatîh îstanbûl 
fetih kir, du papaz li çarçîyê digerîyan ji bo esnaf û dikandarên 
Osmanî tedqîq bikin, ev bûyera ku jîyabûn, vê rewşê çi xweş 
dide xuyalcirin: 

Papaz sibehê di saeteke zû de diçin dikana beqqalekî ji bo 
hinek kelûpelan ji xwe re wergirin. Beqqal ji wan re dibêje: 

“-Min siftah kiriye. Cîranê min siftah nekiriye, herin ji wî 
bikirrin!” 

Vêca ew jî diçin wî beqqalî, ew jî eynî wisan ji wan re 
dibêje: 

“-Min siftah kiriye. Cîranê min siftah nekiriye, herin ji wî 
bikirrin!” 

Vêca papaz diçin wê beqqalîya dîtir. Lêbelê cewaba ku wer- 
girtin eynî wekî ya berê bû. Di paşîyê de ew kirrîn-firotina xwe 
ji beqqalê pêşî dikin. 

Fla ecdadê me, di zemîneke exlaqîya wiha de însan perw- 
erde kiribûn ku wê ew dîgerbîn û fedakar dikirin. Ev zemîna ha 
ji exlaqê îslamê ye ku têde hizrkirina hev û din heye. Bêşiwar 
hîlekarî ji bo mislimanekî sûcekî giran e. Mislimanek derew 
nake û naxapîne. Hatin xapandin jî elametekî ehmeqtîyê ye. Ew 
jî li mislimanelcî nayê. Ew pêgemberên ku welc rêzan û mûrşid 





Ji Bexçê Dilan Nefesên Dawîn 


ji însanîyetê re hatine hinartin, du wesfên esasî yên wan hene, 
ew jî “sidq” yanî rastgoyî û “fetanet” e, yanî eqlmendîtî ye. 
Mislimanekî ku li ser rêç û şopa wan diçe jî mecbûr e, eqlmend û 
jîr be. Cenabê Heq Teala di xusûsa nexapîna bi xapîneran de me 
evdên xwe wiha şîyar dike, dibêje: 

“Malê xwe yê ku Xuda ji we re kiriye sermayê palpişta 
jîyanê, nedin kêmhişan .” 222 

Herçî xapîner in, ew jî ji bo tehdîd û gefa di vê hedîsa şerîf 
de mûxateb in. Pêgemberê Xuda [dirûd û silavên Xuda lê bin] 
ferman dike, wiha dibêje: 

“Sê kes hene, roja qiyametê Xuda bi wan re naaxive, li wan 
nameyzîne û wan dernaxe temîzê û ji wan re ezabekî dijwarjî 
heye.” Ebûzer -xuda jê razî be- dema jê bihîst ku wî ev îfadeyên 
xwe sê caran dubare kirin, jê pirs kir, jê re got: 

“-Ya Resûellah! Mera navên wan gerq bibin, mera ew negi- 
hin miradên xwe û mera li xisarê bikevin! Ev kî ne?” 

Pêgemberê Xuda [dirûd û silavên Xuda lê bin] jê re got: 

“Ew kes e ku [ji ber kibr û serxweveçûna xwe] cilên xwe 
dikişîne û tê, ew kes e ku malê dayî dixe minnet û ew kes e ku bi 
sûnda derewîn pertalên xwe dijiroşe !” 223 

Li alîyê din, di nîzama îqtîsada îslamê de îhtîkar, yanî ew 
kesên ku ji bo dan û standin-kirina bi bazara reş, mal depo dikin 
û çavnêrî dikin nafiroşin heta bihayê wan giran bibe, ev bazara- 
reş-gerî mezmûm e. Ew kedxwarîya maddîya civakê ye. Hezretê 
pêgemberê Xuda [dirûd û silavên Xuda lê bin] nifir li bazara- 
reş-geran kirine. Ew di hedîsa şerîf de wiha dibêje: 

Exlaqê Ticaretê 


“Tacirê cesûrê ku malê xwe ji bo firotinê erz dike, merzûq e 
[rizqê wî hatiye dayîn], tacirê mûhtekir [yanî ewê ku malêxwe li 
ser hev kom dike ji bo bi bihayekîgirantir bifiroşej jî mel ‘ûn e.” 224 

Rêz û rêçên îslamê di bara ticaretê de xwe di failîyetên 
qezenckirin û serfkirina wê de şanî didin: 

Qur’ana Pîroz, failîyeta ticarî ya ku bi razîbûna dilê herdu 
terefan were kirin helal didêre. Ew hemû mûamelatên li derveyê 
vê ticaretê heram didêre, dijmêre û ew wiha dibêje: 

“Gelî yên ku îman anîne! Ji bazirganiyeke ku bi dilê we 
be pê ve, di navbera xwe de, malên hev bi neheqîyê [bi dan û 
santina bi rêyên heram] nexwin û nefsên xwe nekujin! Bi rastî 
Xuda, hemin ji bo we dilovîn e .” 225 

Ifadeya “nefsên xwe nekujin!” maneyeke mûhîm, zirav, 
hûr û kûr di xwe de dihewîne. Li vir îqazelc heye, dibêje; xwe 
ji wan hereketên ku heyata rûhî mehû dikin û we dikin ji ehlê 
cehemiemê, biparêzin. Li rexê din jî balê dikişîne ser vê heqîqetê 
ku hinek pevçûn û cînayet ji hirsa bi neheqî qezenckirin û xwa- 
rina mal têne kirin. Xwe parastina ji vê xeterê jî bi mayîna di nav 
tixûbê wan rêz û rêçên ticaretê yên ku îslamîyetê ew teyîn kirine 
de, mûmkin dibe. Nemaze reva ji ribayê. Ew di vê xusûsê de 
giringtirîn mesele ye. 

Riba, ji ber ku risk û geyret têde nîn e, xuyahîyeke kedx- 
warîyê ye ku sennaye wê bikartîne. Ew dibe sersebeb ku sade 
zengîn hîn bêhtir xurt bibe û hewcedar jî hîn bêhtir biperçiqe û 
lawaztir bibe. Gellek hedîsên tirsnakên Hezretê pêgemberê Xuda 
[dirûd û silavên Xuda lê bin] hene. Resûlê Xuda [dirûd û silavên 
Xuda lê bin] di xutba xatirxwestinê de wiha dibêje: 

“Her cureyeke ribayê di bin pêyê min de ye.” Wî bi vê her 
texlît û celebên ribayê heram kirine. 

Di ayeta pîroz de gefa îlahî di vê xusûsê de wiha tê îfadeki- 
rin: 

“Ewên ku ribayê dixwin, eynî mîna yên ku ji lêdana 
şeytên dîn bûbin radibin ew jî wisan [roja qiyametê ji tirbên 
xwe] radibin. Ev halê wan ji ber vê ye ku dibêjin; kirrîn- 
firotin jî her wekî ribayê ye! Haleveku Xuda, kirrîn-firotin 
helal kiriye û riba jî heram kiriye. Ji vêga û pê de ji kê re, ji 
cem Xudayê wî şîretek were û ew dest ji ribayê berde, tiştên 
ku berê bûne her jê re ne [ya berî heram bibe jê nayê standin] 
û karê wî ji Xuda re hatiye hiştin. Kî dîsa li ribayê vegere, ha 
ew xelkê êgir in û ewê heta hetayê têde jî bimînin. 

Xuda, [malê ku] riba [tevlî wî bûbe] dibe helakê [bereketê 
jê dibe] û [malê ku sedeqe ji navê hatibin dayîn, yanî] sedeqeyan 
jî pirr dike [bi wesîleya sedeqeyan belaya dahatû û paşwextê 
jê def dike]. Xuda, ji her kesê [lcu di kufr û gunehan de] israr 
dike, hez nake .” 226 

Nexasim ew gefa di vê ayetê de ku dibêje; bi sebeb ribayê 
qehra îlahî wê tecellî bilce, çi dehşetamîz û tirsnak e: 

“Gelî yên ku îman anîne! Ji Xuda bitirsin! Heke bera 
hûn mûmîn bin, dest ji wê ribaya mewcûda ku hûnê wer- 
girin, berdin! Heke hûn dest ji ribayê bernedin, bizanin ku 
ji aliyê Xuda û pêgemberê wî ve li hemberî we [ribaxweran] 
şerrekî dijwar heye! Heke hûn tobe bikin, jê vegerin, sermi- 
yanê we her ji we re ye; ne hûn zulmê hi ki n û ne jî bila zulm 
li we were kirin .” 227 

Exlaqê Ticaretê 


Ma ew kî ye ku li hemberî xaliq û aferînerê lcaînatê Heq 
Teala û li hemberî pêgemberê Xuda [dirûd û silavên Xuda lê bin] 
yê ku Xuda ji bo xatirê şerefa wî ev kaînat aferandiye, şerr bilce 
û di vî şerrî de jî galib û serkeftî bibe?! 

Heke mûmînek bi ribayê îştîgal bike, yan ewê malê xwe 
berze û jidest bixe, yan jî îmana wî yê zeîf bibe. Lêbelê heke 
însanê fasiq bi ribayê îştîgal bike û bikeve rêyên wiha şaş û 
çewt, ji bo ew ji cezayê mûsteheqê xwe re hîn bêhtir mûsteheq 
bibe, malê wî zêdetir dibe. Yanî ew rê, li vê dinyayê jê re dibe 
rêya kar û qezencê. Lewra cenabê Heq Teala, îhmal nake, îmhal 
dike [mohlet dide]. Ew mirovên wiha heta bi wê dema ku ewê 
ji cezayê xwe re rûbirû bimînin mohlet ji wan re hatiye dayîn. 
Naxwe divê mirov zehf bala xwe bide ser wê gefa îlahî. Heke na, 
rewş pirr kambax û lewitiye 

Cabir -xuda jê razî be- dibêje: 

“Resûlûllah -dirûd û silavên xuda lê bin- li kesê ku ribayê 
dixwe, yê lcu ribayê dide xwarin, yê ku katibê ribayê ye û yê ku 
şahidê ribayê ye, le‘net anî û got: 

«Ew hemû wekhev m ...»” 228 

Rewşa Hezretê Ebûhenîfe çi sipehî ye. Ew îmamê Mezin, 
ji bo rewşeke wekî ribayê çênebe, ji siha dara deyndarê xwe jî 
îstîfade nekiriye. 

Helbet gellek sebeb û hikmetên qedegebûna ribayê hene. Di 
serê van sebeb û hikmetan de jî ev xusûs tên. Lewra ew bêkarîyê 
zêde dike. Ew rê xweş dilce ji bo bi awayekî çêkirî û sexte biha 
giran bibin. Ew van mezîyetên exlaqî û însanî yên wekî hevlcarî, 
palpiştî, hezkirin, merhemet û şefqetê zeîf dike. Ew ezperestîyê 

teşwîq û gur dilce. Ew hirs û çikûsîya ji bo bidestxistina pere û 
nifûzê xurt û geş dilce. 

îslamê ji bo çendîn hikmetên wekî van ribaxwerî qedege 
kiriye. Wê li hemberî qedegekirina ribayê “bi qasî îmkanên xwe 
ji bo Xuda dana deynan” lcu jê re qerzê hesen tê gotin, teşwîq 
kiriye. îslamê dana deynan ji bo mirovê di tengasîyê de ji dana 
sedeqê bi fezîlettir jimartiye. 

Digel van rewşan jî ew esnaf û tacirên ku durust, pêbawer 
û bi namûs kar dikin, di civakê de ji hêla hijmarê ve her zeman 
hindikahî dimînin. Belkû ji ber vê ye ku Hezretê pêgemberê 
Xuda [dirûd û silavên Xuda lê bin] ji bo tacirên durust mizgînîya 
mûkafatên mezin daye. Ew di hedîsa şerîf de ferman dike, wiha 
dibêje: 

“Mislimanê tacirê rastgo, durust û pêbawer, roja qivametê 
bi nebîyan, siddîqan û şehîdan re ne .” 229 

Hezretê Ebûhenîfe, kesekî wisan bû ku debara xwe bi 
ticaretê dikir, xwedî serweteke zehf û ew pirr zengîn bû. Lêbelê 
ji ber ku ew bi îlmê re meşgûl dibû, karên ticarî yên xwe bi wasî- 
teya wekîlê xwe dida meşandin û wî jî ticareta xwe kontrol dikir 
ka ew di çarçoveya helalîyê de ye, yan jî na. Ew, di vê xusûsê de 
ew qeder hessas bû ku wî carekî şirîk û hevpişkê xwe Hefs bin 
Ebdûrrehman ji bo firotina qumaş şandibû û jê re gotibû: 

“-Ey Hefs! Di mal de ev û ew uzr hene. Ji bo wê, van ji kir- 
ryaran re bibêje û ev qeder erzan bifiroşe!” 

Hefs jî, ew mal bi bihayê ku îmam diyar kiribû, firo- 
tibû; lêbelê ji kirryarî re vegotina wî uzrî jibîr kiribû. Hezretê 
Ebûhenîfe vê rewşê hîn dibe, ji Hefs dipirse, jê re wiha dibêje: 

“-Tu kirryarê ku ew qumaş wergirtî nas dikî?” 

Dema Hefs got; ez kirryarî nas nakim, hingê îmam ew mal 
tev welc sedeqe belav kir. Lewra wî bi her halê xwe ew heqîqeta 
ku pêgemberê Xuda [dirûd û silavên Xuda lê bin] ji Hezretê 
Emr re gotibû: 

“Ey Emr! Malê salih ji bo mirovê salih çi sipehîye!” dijîya 
û di xusûsa helal û heramîyê de bi pîvan û endazên teqwayê her- 
eket dikir. Lewra diqqetkirina li helalî û heramîyê ji bo temîzîya 
malê ku ji me re hatiye emanetkirin û li axretê jî ji bo dana hesabê 
wî mecbûrîyeteke zehf mûhîm e. 

Bavê rehmetî yê min Mûsa Efendî, ehemmîyet û bereketa 
luqma helal di vê xusûsê de li hemberî heramîya di ticaretê de bi 
vê bûyera ha vedigot: 

“Me cîranekî Ermenî hebû, misliman bûbû. Rojekê, dema 
min sebebê hîdayetbûn û mislimanbûna wî jê pirs lcir, wî ev 
gotin: 

“-Ez bi wesîleya exlaqê xweşê cîranê xwe yê zevîyê li 
Acibademê Rebî Molla misliman bûm. Rebî Molla zatek bû ku 
şîr difirot û wilo debara xwe temîn dikir. Wextekî êvarê hate cem 
mala me û got: 

“-Kerem bikin, bila ev şîr ji we re be!” 

Ez şaş mam, min jê re got: 

“-Çawa dibe? Min şîr ji we nexwestibû!” 

Wî însanê hessas û zerîf got: 

“Bê xebera min jê çêbibe, min dît ku wa ye heywanek ji yên 
min ketiye nav bexçê we û lê çêrîye. Ji ber wê bila ev şîr ji we re 
be. Ji bilî vê jî heta dewreya tehewwulata [zaîlbûna giyayên ku 

wê xwariye ji wicûda wê here] heywanê xilas bibe, ezê şîrê wê 
ji we re bînim...” 

Heke çi qeder min jê re got jî: 

“-Cîran, eyb e, em behsa wê bikin? Ma wê ne giya xwariye? 
Ez li we helal dilcim!..” Molla Rebî got: 

“-Na, na, wisan nabe! Şîrê wê heqê we ye!...” Heta dewreya 
tehewwulata heywanê xilas bû, wî şîrê wê her ji me re anî. 

Ha vê bizava wî însanê mûbarek zêde zêde tesîr li min kir. 
Di encamê de wî perdeyên gefletê yên li ber çavên min rakirin û 
tava hîdayetê di hinavê min de derket. Min ji xwe bi xwe re got: 

“-Dînê însanekî wiha exlaq bilind, bêşiwar ew çêtirîn û 
bilindtirîn dîn e. Di heq-bûnîya dînelcî ku însanên wiha zerîf, 
heqnas, mûkemmel û temîz perwerde dike de şubhe nayê kirin! 
Min kelîma şehadetê anî û ez misliman bûm.” 

Di civakeke misliman de li kêleka van sipehîtahîyan hebûn û 
jîyîna gefletên ku di vê hedîsa şerîf de hatine vegotin: 

“Zemanekî wilo bi ser mirovan de tê ku gema wê naxwe ka 
wî malê xwe ji helalîyê qezenc kiriye, van jî ji heramîyêV ’ 230 çi 
rewşeke hezîn û gernnak e! 

Halevelcu ew cezayên ji binpêkirina qaîdeyên ku dîn danîne 
dizên, digel ku takekesî ne û bi pirranî jî ew li axretê ne jî, ew 
belaya ku ji bidestxistina malê heram dizê, wan nifşên hêtên jî 
dixe ber xwe ku di qezenckirina wî malî de ti desttêwerdana 
wan nîn e!. Ji vê jî zêdetir, bêşiwar tehlîya vî karî hê li vê din- 
yayê digihîje însanan û ew heta axretê jî namîne. Gel hest bi 
vê hûrenuqtê kiriye û gotiye; “kalê wî harsim xwariye, diranê 
nevîyê wî disîqire!” Ev ji xwe re kirine derbû-mesel. Heqîqeteke 

eyan e ku ewên ji serweta heram mîrasê werdigrin bi pirranî di 
rêya rast de naçin. Lewra di pereyan de sirrek heye; ew ji kîjan 
rêyê hatibin di wê rê de diçin jî. Malekî ku ji rêya heram hatibe, 
mîratxwerê xwe dixe pey xwe û diajoyê ser rêyên xirab. Malekî 
wiha dişibihe mar. Mar çawa ji qula ku jê derketî bi wê ve diçe, 
cihê serfkirina mal jî bi wesfê qezenckirina wî ve pêbend e. 

Malekî ku di rasta îman û teqwayê de nayê bilcaranîn, ew 
ber bi fisq û kuffê ve tê lcişkişandin. Ev jî di ayeta pîroz de li 
ser zimanê Mûsa -silavên xuda lê bin- çi xweş hatiye îfadekirin, 
hatiye gotin: 

“Mûsa got: Xudayê me! Bi rastî te li jiyana dinyayê 
xişrek û malekî pirr daye Firewn û giregirên civata wî. 
Xudayê me, ma ji bo ew mirovan ji rêya te vegerînin? Xudayê 
me! Malê wan ji navê bibe, dilên wan bi dijwarî mohr bike; 
lewra ew heta ezabê cansoj nebînin, îmanê nayênin .” 231 

Çi gerîb e ku meyla hinek mirovan şanî dide, dîbêje; dema 
mirov bi durustî ticaretê bike, qezenc hasil nabe! Ev laqerdîyeke 
gefletê, çav-korbûneke ji heqîqetê û înkara programa teqsîmata 
îlahî ye. Bi nêrîna mirovên ku ketine vê şaşîyê, Efezretê Ebûbekr 
-xuda jê razî be- ê ku çendîn caran serweta xwe di rêya Xuda û 
Resûlê wî de serf lciriye û ti caran ji ticareta durust cuda nebûye, 
divîyabû ewji feqîrtirînê sehabîyan bûya. Lakin bi tarîxê jî sabit 
e ku ew bi berdewamî ji dewlemendtirînê sehabîyan bûye. Digel 
ku wî çendîn caran malê xwe û her tiştê xwe ji bo Xuda û Resûlê 
wî înfaq kiriye jî, bi naîlîyeta çendîn bereketên îlahî tekrar ew 
bûye xwediyê mal û serwetê. 

Li ser vî esasî, em mûkellef in ku malê xwe ji rêyên rewa 
qezenc bikin û mecbûr in ku malê xwe li cihên rewa jî serf 

bikin. Tacirekî arîf, dema ticareta dinyayî bide dewamkirin jî, ew 
qezenca axreta ku hê ji wê mezintir e, yanî ticareten len-tebûr jî 
îhmal nake, ew seadeta ebedî dihizire û ji rêya îlahî venaqete. Ev 
ayeta pîroz, heyata qelbî ya mirovên wiha çi xweş dide xuyakirin: 

aJl \j 4Jûl jSi "ji- çJj j/j SjL?xj JU-j 

.jLjaj'yij Jj jAJiJl JUjIXj Ujj ijjiUxj SlJjJl ç-IJj|j 

“Di wan de hinek zilamên wisa hene ku ne bazirganî, 
ne jî danûstandin wan ji bîranîna Xuda, ji kirina nimêjê û ji 
dana zekatê meşgûl dike. Ew ji rojeke wisa ditirsin ku têde 
dil û çav dilivin, diqulibin .” 232 

Ew mirovên ku bi vî awayî ehlê ticaretê bin, ew ticareta ku 
di ayeteke pîroza din de jî wiha tê îfadekirin: “Tîcareten len 
tebûr” [qezencelce ku hîç zirar nake] ha ew sirrê wê dijîn, yanî 
wan para xwe ji ticareteke rastîn wergirtiye. Çawa ku Ellah Teala 
ticareta heqîqî wiha beyan dike, dibêje: 

“Bêguman ewên ku kitêba Xuda dixwînin, nimêjê bi 
rastî û durustî eda di ki n û ji rizqê ku me daye wan jî bi dizî û 
eşkerehî [di rêya Xuda de] înfaq dikin, ha ew hêviya ticareten 
len tebûr [qezenceke ku hîç zirar nake] dikin. Lewra Xuda, dê 
xelata wan tam bide wan û ewê ji camêriya xwe hê bêhtir jî 
bide wan. Bêguman ew, zehf efûkar e û hemberê şukrê jî zehf 
zehf dide .” 233 

Cenabê Heq Teala me di nav sirrên van ayetên pîroz de 
bide jîyandin. Xwendina kitêba îlahî bi çavên dil, secde-biri- 
na ji wî re bi xuşû‘eke ku me ji bo Mîracê bide bilindkirin, 

qezenckirina ji helalîyê, xerckirina bê îsrafkirin û înfaqki- 
rina nîmetên ku wî dane jî di rêyên ku ewê pê razî bibe de, 
bike nesîbê me! 

Ya Rebbî! Birayên me yên ehlê ticaretê bike ji wan 
mirovên ku mûmîn ji destên wan û zimanên wan di selameti- 
yê de ne û însan ji wan îstîfade dikin, û wan ji bo welat û 
millet jî bike însanên xêrxwaz! Wan ji bo kirina wî emelê 
salih mûweffeq bike ku ew di herdu cîhanan de dibe wesîleya 
rehm û bereketê! 

Amîn! 









(Sierzê Ç$3esenê ku çf)i 

Ev beden bi emanetî ji me re hatiye dayîn, can û mal 
ebedî di dest me de namînin. Bêşiwar emê rojekêji nişka 
ve xatiran ji van tevan bixwazin û her tişt wê ji xwediyê 
heqîqî yê mal re bimîne ku ew jî Xuda ye, yanî ewê li wî 
vegerin. Naxwe bila em di vê nîmeta heyata ku ji me re 
hatiye lutfkirin de, van emanetan di rêya Xuda de ji bo 
cihê wan teslîm bikin da ku emji bo mûkafata ebedî naîl 
bibin, bigihîjinê. 







Qerzê Hesenê ku Ji Xuda Re tê dayîn 
[Deynê Sipehî-Înfaq] 


Ev kaînat, îqametgeheke umûmî û fanî ye, ew bi destê 
qudretê hatiye avakirin û bi hezar û yek nexşan jî hatiye xemila- 
ndin û tezyînlcirin. Ev dinyaya ku alema îmtîhanê ye, ew rojên ku 
emê têde derbas bikin, ji me rûhekî tenik, îdrakeke kûr û tefek- 
kureke ciddî dixwazin. Lewra ji bo me esl nîmetên mayende, ew 
sipehîtahî ne ku em karibin wan bi xwe re bibin îqametgeha may- 
ende, yanî em karibin wan bi xwe re bibin heyata bêdawî. Cenabê 
Heq Teala arzû dike ku evdên wî bi sipehîtahîyên wiha ebedî 
werin hizûra wî. Ew nirx û bihayê ku wî li cem xwe ji bo wan 
emelên salihên ku di îstîqameta mûkafata bilind û rizamendîya 
wî de werin kirin, daye jî di Qur’ana Pîroz de zehf caran beyan 
dike û vedibêje. 

Xuda Teala bi taybetî û bi israr sedeqe û înfaq teşwîq kirine 
ku ew mezherek ji xuyahîyên sifetên bilind ên evdên wî yên 
mûmîn in, her wekî lutf, kerem, comerdî û îhsanê. Di vê meydanê 
de Heq Teala bi awayekî qet‘î û binbirr li wan xwedî serwetên 
ku hal û wextê wan li cih be ferman kiriye ku ew îbadetên malî 
yên her wekî zekat, ûşr û qurbanê bidin. Li tenişta van arîkarîyên 
mecbûrî fezîlet jî hene ku ew bi merwet û heyecana îmanê ve 
pêbend in û yek ji van fezîletan jî qerzê hesen e, yanî deynê 
sipehî ye. 

Cenabê Heq Teala her sedeqa ku ji bo rizamendîya bilinda 
wî were dayîn û her înfaqa ku ji bo rizaya balaya wî werin kirin 
wek deynekî [qerzê hesenê] ku ji wî bi xwe re hatibe dayîn, 
qebûl dike û soz dide ku ewê hemberê wî jî qat bi qat zêde bide. 
Xuda Teala di ayeta pîroz de ferman dike, wiha dibêje: 

“Kî ye ku deynekî sipehî bide Xuda? Êdî Xuda jî vê ji 
wî re qat bi qat zêde bike. Ji bo wî padaşeke giranbiha û bi 
rûmet [kerîm] heye. ” 234 

Bi vê nêrînê, sedeqeyên me bi qasî ku mirovê hewcedar 
keyfxweş dikin, ew li hemberî mirina ku rojekê wê ji nişka ve 
derkeve pêşberî me jî dibe temînata nefesa dawîyê. Bi vê hizr û 
bîrewerîyê divê em di xusûsa sedeqeyan de hê bêhtir bi geyret û 
hewldar bibin. 

Divê em zanibin ku li vê dinyayê diltengî, yan jî keyfxweşî 
bi teqdîra Xuda ve girêdayî ne. Ew gafilên ku Xuda çi qeder 
nîmetan dide wan jî, ew xwe li kibr û mezinatîyê datînin û 
serxweve diçin û wan nîmetên ku Xuda ji wan re lutf kirine jî ji 
bo rizamendîya wî serf nekin, nikarin bibin ji mûmînên kamil. 
Lewra mûmînên kamil, qerzê hesen bi herdu maneyên wê ve 
îdrak dikin û tetbîq jî dikin. 

Yanî: 

1. Hem deynan didin însanên hewcedar, 

2. Hem jî bi awayê înfaq-kirinê deynan didin Xuda jî.. 

Erê maneyeke qerzê hesen jî bi awayê ku di Qur’ana Pîroz 
de hatiye behskirin deyn dana ji bo Xuda ye. Ev jî bi awayê 
înfaq-kirina li ser xwedî îhtiyacan û destekbûna ji bo geyret û 
xizmetên di rêya Xuda de çêdibe. Xuda Teala di mijara beyanki- 
rina terwîc û teşwîqa vî emelî de îfadeya “deynê ku ji wî bi xwe 


fk 234. Hedîd, 57/11 






Qerzê Hesenê ku Ji Xuda Re tê dayîn [Deynê Sipehî-Înfaq] 




re hatiye dayîn” bikartîne. Yanî cenabê Heq Teala bi xwe înfaqê 
wek deyn ji evdên xwe dixwaze. 

Xuda di ayeta pîroz de fennan dilce, wiha dibêje: 

“Nimêj bikin, zekatê bidin û bi înfaqkirina di rêya wî 
de deynekî sipehî [qerzê hesen] bidin Xuda. Hûn li dinyayê 
ji bo xwe, çi xêrê li pêşiya xwe bişînin axretê. Hûnê, li cem 
Xuda xêr û sewaba wê, ji ya malê ku we li dinyayê hiştî çêtir 
û mezintir bibînin. Lêborîna xwe ji Xuda bixwazin, lewra; 
Xuda gunehbexş û dilovîn e .” 235 

Cenabê Heq, înfaqa ku însan di îstîqamet û rasta riza- 
mendîya balaya wî de dike wek qerzê hesen [deynê sipehî] 
qebûl dike, bi vê qebûlkirinê jî lutfeke cihêwaz û mûstesna li 
însên kiriye. Tabîî, bi şertê ku ev înfaq bi nîyeta xalis, bê çavnêrî- 
kirina li ti menfîeteke dinyayî û bê qesda rîyakarî û şohretê hatibe 
dayîn... Ji bo vê di piştî danê de divê mirov teşekkurê hêvî neke 
û malê xwe sirf ji bo rizamendîya Xuda serf bike. Divê mirov wê 
destûra ku di bara înfaqa Hezretê Elî û Hezreta Fatima -xuda 
ji wan razî be- de di Qur’ana Pîroz de hatiye fermankirin li ber 
çavan bigre û lê miqate be. 

Ew ayeta pîroz jî wiha dibêje: 

“Ew, digel ku pêdiviya wan pê heye û jê hez dikin jî dîsa 
xwarinê didin xizan, sêwî û yexsîran. Ji wan re dibêjin: "Em 
bes ji bo rizamendîya Xuda xwarinê didin we; em ji we ti 
perûyekê û ti spasiyekê jî naxwazin. Em vê qencîyê dikin, 
lewra em ji Xudayê xwe ditirsin da ku ew me di rojeke 
rûtirşker û tehlker de ji tirs û ezabê xwe ewle bike." Ha ji ber 

vê Xuda, wan ji ezabê neqenciya wê rojê diparêze, rûsipehîtî 
û dilşadiyê dide wan .” 236 

Di vê ayeta pîroz de di bara înfaqê de ji van hûre-nuqteyan 
behs dike: 

1. Mûmîn îhtiyaca birayê xwe li ser îhtiyaca xwe tercîh 
dike. Yanî mûmîn ehlê îsarê ye. 

2. Mûmîn malê xwe, ne ji bo emanc û gayeyên dinyaya 
fanî; lêbelê sirf ji bo rizamendîya Xuda înfaq dilce. 

3. Mûmîn bi înfaqê xwe ji dijwarîyên qiyametê diparêze. 

4. înfaqa ku bi îxlas hatibe kirin li cem Heq Teala meqbûl 
dibe û ew rûyê xwediyê xwe sipî dilce. 

5. Cenabê Heq Teala van cure emelên salih [karên bikêrhatî] 
ji me evdên xwe dixwaze. 

Ha ji bo qerzê ku bi vî awayî ji Xuda re hatibe dayîn cenabê 
Heq Teala hemberê wê înfaqê qat bi qat zêdetir bexş dike. Dîsa di 
ayeteke pîroz de Heq Teala fezîleta deynekî ku bi vî awayî hatibe 
dayîn wiha eşkere dike, dibêje: 

“Heke hûn bi rast û durustî nimêjê bikin, zekatê bidin 
û îmanê bi pêgemberên min bînin, hûnê arîkariya wan bikin 
û hûnê bi deynekî sipehî Ellah deyndar bikin; sûnd be! Ezê 
gunehên we efû bikim û ezê we bixim bihiştên wisan ku di bin 
wan de çem diherikin ...” 237 

Li gorî rîwayeta îbnû-mesûd -xuda jê razî be- Ebû-dehdahê 
Ensarî, dema ayet di bara dana deynên sipehî ji bo Xuda de nazil 

bûn, ew hate cem pêgemberê Xuda [dirûd û silavên Xuda lê bin] 
jê pirs kir, jê re got: 

“-Ya Resûlellah! Ma Xuda deynan ji me dixwaze?” 

Pêgemberê Xuda [dirûd û silavên Xuda lê bin] bersiva wî 
da, jê re got: 

Erê, ya Ebû-dehdah, Xuda deynan dixwaze /” 

Ebû-dehdah ji Hezretê pêgemberê Xuda [dirûd û silavên 
Xuda lê bin] xwest ew destê xwe jê re dirêj bilce û wî bi destê 
pêgemberê Xuda [dirûd û silavên Xuda lê bin] girt û jê re got: 

“-Ez bexçê xwe welc deyn [qerzê hesen] didim Xuda!” 

îbnû-mesûd -xuda jê razî be- dibêje; Di nav bexçê Ebû- 
dehdah de 600 darqesb [dar-xurme] hebûn û ew û malbata xwe di 
mala xwe ya li nav bexçê xwe de rûdinişt, îqamet dikir. 

Di piştî vê înfaqê de, yanî di piştî soza xwe ya deyn-dana ji 
Xuda re Ebû-dehdah çû mala xwe û ji xanima xwe re got: 

“-Ey Ummû-dehdah! Ji vê malê û ji nav vî bexçeyî derkevin 
herin. Lewra min ev bexçe bi deyn daye Xuda ye...” 

Xanima wî jî bersiva wî da û jê re wiha got: 

“-Ya Ebû-dehdah! Te bazareke zehf bi qezenc kiriye!” 

Paştir wan rahişt tiştên xwe û zarokên xwe û mala xwe ya li 
nav bexçe vala kirin. 238 

Ha di her werçerxa ku ev şiûr û fezîlet di zirwê de bûbe 
civaka mûmînan tim û daîm di nav aramî û bextîyarîyê de jîyaye, 
hem dinyaya xwe, hem jî axreta xwe parastiye. Ev bûyer jî teza- 
hur û xuyahîyeke çav-qurmînera vê heqîqetê ye. 

238. Teberî, Tefsîr, II, 803; Hakim, Mûstedrek, II, 24 

Eliye Kedourie di pêvekeka lcitêba xwe ya ku di bara sîyas- 
eta Îngîltere li Rojhilata Navîn ya di paşedewra Osmanîyan de li 
qelem dayî de vedibêje; di dawîya sedsala 19’an de li Rojhilata 
Anadolê tinetî û gelayeke dehşetdar rabûbû. Li ser vê bûyerê 
Îngîltere casûsek şand wê deverê ji bo tesbît bike ka ji bo gelayê 
serhildanek wê li dijî Osmanîyan rûbide, yan jî rûnede. Di enca- 
ma lêgerîna ku wî casûsî lcirî de, rastîya ku wî mûşahede lcirî, 
heta tu bibêjî bes îbretamîz bûye. Di raporê de tê gotin: 

“Li vir gela heye, lêbelê birçîbûnî nîn e! Her kes li hev û din 
miqate ye û arîkarîya hev dike. Ji ber vê jî gela, cihê xwe nade 
birçîbûnîyê. Wek encam, di nav pêkhatineke civakîya wiha xurt 
de ji ber gelavê hilberandina serhildanekê bê îmkan e!.. ” 

Hîç şubhe nîn e lcu ev sewîya bilind, ji bo lcesên lcu lcarîne 
di midetên ku îhtîyac û xizanî gihabe sefheya [pêvajoya] tixûbê 
de û di zemanên zor û zehmet de di nav mûhtewa û naveroka vê 
ayeta pîroza lcu balê dilcişîne ser qîmetê înfaqê de bijîn, mûka- 
fateke dinyewî û bereket e.. Cenabê Heq Teala di vê xusûsê de 
me bendeyên xwe şîyar dike ji bo em sistahî û gefletê şanî nedin. 

Xuda Teala ferman dike, wiha dibêje: 

“Çi ji we bûye ku hûn [malê xwe] di rêya Xuda de înfaq 
nakin?! Haleveku mîrasa erd û asîmanan ya Xuda ye. Hemin 
ji navbera we, ewê ku beriya fethê [malê xwe] înfaq kiribe û 
şerr kiribe, [bi yên ku piştre malê xwe înfaq bikin û şerr bikin 
re] wekhev nabin! Ha [ewê ku berî fethê înfaq kiribin û şerr 
kiribin] mertebeya wan, ji mertebeya yên ku piştre malê xwe 
înfaq hi ki n û şerr bikin hemin mezintir e. Digel vê jî Xuda 
peymana mûkafata sipehîtirîn daye herdu beşan jî. Bêguman 
Xuda ji karê ku hûn dikin, agahdar e .” 239 





239. Hedîd, 57/10 






Qerzê Hesenê ku Ji Xuda Re tê dayîn [Deynê Sipehî-Înfaq] 




Yanî cenabê Heq Teala, nexasim di zemanên zor û zehmet 
ên îslamê û mislimanan de cangorî û fedakarîyê ji evdên xwe 
dixwaze. Di Qur’ana Pîroz de ji bo vê fedakarîya evdanjî «qerzê 
hesen» hatiye gotin. Çawa ku dema di Cengên Çanaqqale û 
îstiqlalê de ji evdan fedakarî di rewşa «qerzê hesen» de tecellî 
û xuya bûn, cenabê Heq Teala, ji wan re wek hemberê vê feda- 
karîya wan jî galibîyet û serkeftin îhsan kir. 

Divê em jibîr nekin ku ev beden, welc emanet ji me re hatiye 
bexşkirin, can û mal, ebedî di dest me de namînin. Bêşiwar emê 
rojekê ji nişka ve xatiran ji van tevan bixwazin û her tişt wê ji 
xwediyê heqîqî yê mal re bimîne ku ew jî Xuda ye, yanî ewê li 
wî vegerin. Naxwe bila em di vê nîmeta heyata ku ji me re hatiye 
lutfkirin de, van emanetan di rêya Xuda de ji bo cihê wan teslîm 
bikin da ku em ji bo mûkafata ebedî naîl bibin, bigihîjinê. Heke 
em wan teslîm nekin jî, cenabê Heq Teala ku xwediyê wan e, 
di wexta xatir-xwestina me ji dinyayê de jixwe ewê wan bi şûn 
de ji me bistîne. Lêbelê ferqeke mezin wê di navberê de çêbibe. 
Di şeklê yekê de, yanî heke em malê xwe înfaq bikin, digel ku 
xezîneyên erd û asîmanan yên zatê bilindê Xuda Teala ne jî, dîsa 
ewê lutf bike û ewê vê înfaqê ji me wek deynekî ku ji wî bi xwe 
re hatiye dayîn, qebûl bike û ewê hemberê wê jî qat bi qat zêdetir 
îhsan bike. Di şeklê duduyan de, yanî heke em malê xwe înfaq 
nekin jî tiştek wê nekeve destê me, lêbelê mes’ûlîyeta wî malî wê 
li ser me were barkirin. 

Hezretê pêgemberê Xuda [dirûd û silavên Xuda lê bin] 
wan mirovên ku temen û emrê xwe ji înfaqê dûr dibûrînin wiha 
şîyar dike, ji wan re dibêje: 

“Kurê Adem hema dibêje "malê min û hey malê min" Hey 
kurê Adem! Ma ji bilî malê ku te xwaribe û xilas kiribe, van te 
li xwe kiribe û kevin kiribe, van jî te wek sedeqe dabe, li pêşîya 

xwe şandibe ji bo tu sew’aba wî qezenc bike, qey te malekî din 
heye?r m 

Hezretê Mewlana di Mesnewîya xwe de çi xweş dibêje: 

“Dema melaîketê mirinê guhê zengînekî gafil bikişîne [yanî 
bi standina canê wî] wî ji xewna heyatê şîvar bike, ji bo malekî 
ku di heqîqetê de ew bi xwe jî ne xwediyê wî bû, ew tirsa ji zayî- 
bûna wî malî ya ku dema zengîn li heyatê bû, dê kenê wî bi xwe 
jî bi wî bîne.” 

Li gorî rîwayeta Hezreta Aîşe -xuda jê razî be- malbata 
Resûlê Ekrem -dirûd û silavên xuda lê bin- mêşinek setjê kiribû. 
Piştî wî goştê wê li ser gellek kesan înfaq kir, Hezretê pêgemberê 
Xuda [dirûd û silavên Xuda lê bin] pirs kir; “ji mêşinê çi mave?” 

Dema Hezreta Aîşe -xuda jê razî be- bersiva wî da û jê re 

got: 

“-Hestîyekî piştmil tenê maye.” 

Hezretê pêgemberê Xuda [dirûd û silavên Xuda lê bin] got: 

“-Naxwe bibêje; ji bilî hestîyekî piştmil tenê hemû ji me re 
maye!” M1 

Bi rastî sermayê esasî yê însên, ew mal e ku wî ji bo xwe 
li xêr-hesenatan înfaq kiribe û ji xwe re ji bo heyata ebedî kom 
kiribe. 

Ji bo mirov karibe xwe ji têkilîyên fanî û nefsanî û ji malê 
dinyayê yê ku di rewşa mûsîbetekê de xuya dibe û ahenga dil 
xirab dilce, dûr bike û xwe tevlî wî neke, mirov dikare xwe bi 

240. Muslim, Zuhd, 3-4; Tirmizî, Zuhd, 34 
h 241. Tirmizî, Sifatû’l-Qîyame, 35 

Feyza comerdî û dîgerbînîyê xwe ji wan xeter û mûsîbetan dûr 
bigre.. 

Cenabê Fleq Teala bi awayekî taybetî di nav wan îbadetên ku 
însan di wextê xatir-xwestina ji dinyayê de hesreta wan dikişîne 
de behsa sedeqê dilce û wî haletê rûhî yê ku mirovên ew îhmal 
kiribin di bûregeha mirinê de dijîn jî wiha eşlcere dilce, dibêje: 



“Ji wî rizqê ku me daye we, hinekê înfaq bikin û li cem 
xwe nehêlin! Beriya ku mirin, were yekî ji we û ji nû vebibêje: 
«Xudayê min! Çima te heta demeke nêzîk mirina min neda 
paş da ku min sedeqe bidaya û ez bibûma ji qencîkaran !»” 242 

Ji ber vê însan, bi sebeb nemerdî û hezkirina ji dinyayê xwe 
ji înfaqlcirina di rêya Xuda de dûr dike. Naxwe rojelcê, dema em 
hemû serweta xwe ji însanên li dûv xwe re bihêlin, bila em nebin 
mûflisên axretê ku hesab û ezabê wan tevan li ser xwe bar dikin!.. 

Lewra xusûsa ka însên mal ji kuderê qezenc kiriye û li kud- 
erê xerc kiriye, li axretê ji bo hesabê mezin ew sûalên pêşî ne. 
Çawa ku pêgemberê Xuda [dirûd û silavên Xuda lê bin] ferman 
dike, dibêje: 

“Hîç ti bendeyek, nikare roja qiyametê ji cihê xwe rabe, 
tevbigere, heta pirs jê neyê kirin ka wî emrêxwe di çi de bûrandi- 
ye, wî bi îlmê xwe çi cure kar kirine, wî malê xwe ji kuderê qezenc 

kiriye û ew li kuderê xerc kiriye û wî bedena xwe di çi de perixan- 
dive, yextiyar kirive ..” 243 

Ha ecdadên me ev hemû heqîqet bi awayekî zehf sipehî 
îdrak kirine, bi wan geyret û failîyetên bilind ên ku di xusûsa 
înfaqê de şanî dane ji bo tarîxê “medenîyeteke mezina weqfan” 
hedîye kirine. Ew bi hev re ketine pêşbirka karên xêr û hesenatan 
û di vê pêşbirkê de jî mûessese û weqf damezirandine ku bi wan 
bersiva her cure îhtiyacên hemû mexlûqat û heyberan bidin. Li 
kêleka weqf û mûesseseyên xêrxwazîyê li hinek semtên îstanbûlê 
kevirên sedeqan jî zehf meşhûr in ku wan ev kiribûn ji bo dilê 
wan kesên ku ji îffet û heya’ya xwe tiştek ji ti kesî nedixwestin, 
rencîde nekin û wan ji bo parsekî û gerhokîyê mecbûr nekin. 

Ji van kevirên sedeqan, bes ew kevirê sedeqan ê li hemberî 
Daîreya Nîkahê li ser peyarêya li duriyana Caddeya Dogancilara 
Uskudarê maye. Ew kêm-zêde metreyekê bilind û sih santîme- 
treyan jî fereh e. Mixabinji wî pê ve, îro ew bîranînên din ê tarîxî 
ne li cihê xwe ne. 

Hal-hal e ku ev kevirên sedeqan, zemanekî ji bo pêşbirka çi 
xizmet û xêreke mezin bûbûne şahid. Vêca ewên ku hal û wextê 
wan di cih de bû ji bo karibin vê cure înfaqê bikin; “ya ku destê 
rastê bide, bila destê çepê wê nebîne” di reş-tarîya şevê de diçûn 
sedeqên xwe dixistin koncala di patika serê van keviran de. 

Piştre feqîrên fezîletmend û bêhnpakên semtê jî diçûn bi 
qasî îhtiyacên xwe pere ji wir werdigirtin û ji îhtiyaca xwe 
zêdetir destê xwe nedidan yên din jî. Nexasim ew feqîrên ku 
digel îhtiyaca wan pê hebû jî li xwe nedinihan persekîyê bikin, di 
saetên derengên şevê de dihatin cem kêvir û bi qasî îhtiyaca xwe 
ji wir dirav û pere werdigirtin. Seyyahekî Fransiz ê ku îstanbûla 





243. Tirmizî, Qiyame, 1 







Qerzê Hesenê ku Ji Xuda Re tê dayîn [Deynê Sipehî-Înfaq] 




sedsala 17’an vedibêje, vê dinivîse; min tam hefteyekê çavdêrî li 
kevirekî kir, pere li serê hebûn. Lêbelê min ti kes nedît ku hatibe 
ji wir sedeqe wergirtibe. 

Li gorî rîwayetê, li çar alîyên îstanbûlê kevirê sedeqan hebûn: 
Li hewşa Mizgefta Gulfem Xatûn a Uskudarê, dîsa li Dogancilara 
Uskudarê, li Qaracaehmedê û li Qocamûstefapaşa’yê... 

Jixwe melûm e lea Bapîrên Navdarên me çima xizmeteke 
wiha kirine... Lêbelê di nav her civaleê de û di her dewrê de tim û 
daîm wê ketî û mûhtac hebin. Naxwe divê em vê destûra ha:“Di 
malê zengînî de heqê feqîrî heye .” 244 ku di ayetê de hatiye 
vegotin ji bo dilê xwe bixin şîar û em pêşbirka xêrê ya ku “ji 
kevirê sedeqan heta bi weqfan ” dirêj dibe, bidin dewamkirin da 
ku em heysîyeta hewcedarên bi-îffet biparêzin. Divê em destên 
semîmî û bi-îxlasên ku doh geh ji bo danê, geh jî ji bo wergirtinê 
ji bo kevirê sedeqan dirêj dibûn îro jî mûhafeze bikin... Divê dilê 
me bi xwe bibe kevirê sedeqan... Divê hewcedar karibe me wekî 
hemêza dêyekê genn his bike û ji me nêzîk bibe. Divê em jî wek 
bendeyekî Rebbê xwe yê ku bi lutf û kerema xwe “Rezzaq ” e, 
secda şukrê bibin. Bila endaza dinyewî û uxrewî ya me: 

Bi beyana “Kî ji mirovan re bifeydetir be, ew qenctirînê 
mirovan e.” 245 

Xuda Teala ferman kiriye: “Bibêje: Xudayê min, ji evdên 
xwe kê bivê, rizqê wî fereh dike û kê bivê jî rizqê wî teng 
dike. Hûn çi înfaqê bikin. Ewê di şûna wê de ya hê çêtir bide. 
Lewra ew, çêtirînê rizqdaran e .” 246 

244. Li Zarîyat, 51/19; Mearic, 70/24-25’an binêrin. 

Di encamê de ew îbadet û bizavên sipehî yên ku çi di şeklê 
înfaqê de çi jî di şeklê qerzê hesen de têne kirin di eslê xwe de 
dîsa mirov dikare bi xêra wan nîmetên ku cenabê Heq Teala ji me 
re lutf û bexş kirine, bi wan rabe û wan bike. Yanî Ellah Teala 
wan xêr û hesenatên ku emê bi wan nîmetên ku wî ji bo me lutf 
û bexş kirine, bikin, ji bo xwe welc deyn û qerzê hesen werdigre. 
Naxwe ev tecellî ji hêleke din ve, cenabê Heq Teala wan nîmetên 
ku ji bo me bexş kirine, dîsa bi nîmetên xwe tacdar dike. 

Yanî di heqîqetê de Xuda nîmetên bêjimar dane û dide û 
evdên wî jî wan werdigrin û ji wan îstîfade dikin. Bi vê nêrînê, 
terefê deyndarê eslî, însan e û yê ku deynê xwe wergire jî cenabê 
Heq Teala ye. 

Hezretê Mewlana ferman dilce, dibêje: 

“Yên ku li erd û asîmanan hene, her tiştî ji Wî dixwazin. 
Lewra hemû hebûnên xwe ji Wî re deyndar in .” 

Di vê meydanê de nemaze însan; li hemberî çendîn îkram 
û îhsanên îlahî yên bêjimar ku Xuda jê re bexş kirine, ji cenabê 
Heq Teala re deyndar e. Lewra ew bi kerema Xuda gihaye sifetê 
eşrefê mexlûqatan, dîsa ew ji bo nîmeta îman û îslamê bûye 
mezher, ew gihaye lutf û kerema ku ew ji bo Hezretê pêgemberê 
Xuda [dirûd û silavên Xuda lê bin] bûye uminet. Ji bilî vê jî, her 
dil, ji Hezretê pêgemberê Xuda [dirûd û silavên Xuda lê bin] 
re deyndar e, ji ber ku ew wesîleya aferandina wî û di rêyên 
ebedîyetê de jî tekane rêzanê hîdayetê ye. însan ji eshabê kîram 
û hemû mezinên îslamê re deyndar e. Lewra wan wekî stêran ew 
îbadet, mûamelat, mûkemmelîyeta bizavan û sipehîtahîyên zahirî 
û batinî yên ku pêgemberê Xuda [dirûd û silavên Xuda lê bin] ji 
însanîyetê re hedîye kirine, eshabê wî ew hemû ji bo dilan dane 
xuyakirin. însan ji dê-bavên xwe re deyndar e, ji malbata xwe re 
jî qerzdar e. 

Edakirina van deynan jî, bi vê mûmicin e; em bijîn her wekî 
ku Qur’aneke zindî bin, ew jî ji rêya ku ein sifetên Ellah [celle 
celalûhû] û exlaqê Eiezretê pêgemberê Xuda [dirûd û silavên 
Xuda lê bin] ji xwe re bikin exlaq û em gav bavêjin alema wus- 
letê her wekî guleke ku di keş û hewaya Sunneta Senîyye de şîn 
dibe. Ji bilî vê jî şukr-kirina ji Xuda re jî di stûyê her evdekî de 
deyn e. 

Divê were zanîn ku li hemberî ev qeder nîmet, lutf û îhsanên 
bêjimarên cenabê Eieq Teala jî, heke dil li derveyê rizamendîya 
wî, yanî di xefk û kemînên nefsanî û fanî de werin zîyanlcirin, 
însanîyet wê destpê bike şeref û heysîyeta xwe jidest bide. Ew 
mirovên ku li derveyê pîvan û endazên îlahî yên wiha dijîn û sip- 
ehîtahîyên berwext di çavên xwe de mezin dikin, ewê tim û daîm 
ji nizmahî û ketinan re teslîm û ram bibin. Bi vê nêrînê, ew sirra 
“ehsenê teqwîm [xulqîyeta sipehîtirîn]”a di rasteqîneya xwe de 
jibîr dikin, dikevin rewşa wan rebenên ku ji heyber û mexlûqatên 
ji xwe nizmtir, feqîrtir, mûhtactir û nekartir deynan dixwazin. Di 
netîcê de ew, cewhera xwe ya ku haya wan jê nîn e, dibin helak 
û nemanê. Hezretê Mewlana -quddîse sirûh- heta tu bibêjî bes, 
li halê mirovên wiha şaş dimîne û di bara wan de wiha dibêje: 

“£V çi tişteke ku mirov lê heyirî bimîne lo? Ma taveroj, 
ji zerreyekê deyn dixwaze? Ma stêra Zuhre, ji kûpekî biçûçik 
şeraba sor dixwaze?” 

“Tu rûhek î ku nayê zanîn ka ew çi ye, tu cinsek î ku bi 
maneya tam sifetê wî nayê zanîn. Tu ji bo alema keyfîyet û sifetan 
hatî hebskirin. Tu taverojek î, lê te xwe bi benekî girtiye û wilo 
mayî; gebîneta te!...” 

Eiezretê Mewlana, di van malik û beytan de însên dişibihîne 
taverojeke manewî. Alem jî dişibihîne zerreyan ku ew bi ronahîya 
wê taverojê diberiqînin, xuya dibin û dilerizin. Naxwe ku însan, 





r«4 Ji Bexçê Dilan Nefesên Dawîn 


wergirtina feyzê ji Xuda nehizire, li dinyayê bi dûv zewqên fanî 
bikeve û li şadmanîyê bigere, ji vê cîhetê ve, deyn-xwestina 
taverojê ji zerreyan temsîl dike. Çawa çêdibe ku taveroj ji zer- 
reyan re hewcedar be? 

Rûhê însên jî, bi îfadeyelce Qur’anî ya ku cenabê Heq Teala 
ferman kirî "min ji rûhê xwe têde pif kiriye " 247 nûreke rebbanî 
ye. Feqet pirranîya mirovan bilindahî û qîmetê rûh nizanin û ji 
heqîqeta wî bê xeber dijîn. Evên ha, nîmeta ezîz û mûqeddesa ku 
ji wan re hatiye bexşkirin û wî emanetê îlahî, ji bo zewqên maddî 
û fanî feda dikin û sade jîyana di plana çerm û ten de ji bo wan 
sewda ye. Ew ketine dehlîz û gerîneka gezeb, şehwet, şohret û 
zewqên cismanî. Ew ji bo xurekên nefsê û keyf û şahîyan bûne 
meftûn. Her wekî ku taveroja maneyê, li pey bûyereke semawî 
çûbe û bi “uqdeya zenb” [benê gunehan] ve hatibe girêdan, 
hatibe girtin û êdî nikaribe şewq û ronahîya xwe biweşîne. 

Her evdê di vê rewşê de be; divê merteba xwe bizane! Ji 
nîmetên bêjimarên ku Xuda jê re lutf kirine, bi taybetî ji sirra 
“ehsenê teqwîm” xeberdar be! Divê ew ji zewqên berwext û bi 
ti awayan nayên tetmînkirin re êsîr nebe! Divê ew di arzûyên 
nefsanî û yarên fanî de li keyfxweşîyê negere! Divê ew di xwe 
de, di dilê xwe de li her tiştî bigere! 

Welhasil, berîya ku em bi awayekî cebrî [bi zorê] ji dinyayê 
werin deranîn, divê em bi lutfa Rebbê xwe, bi selametîya îmanê 
û bi îradeya xwe di hazirîya derketina ji bo rêwîtîya uqbayê 
[axretê] de bin.. 

Ya Rebbî! Ji deryaya kerema xwe ya ku perava wê nîn e, 
parekê bide qelbê me! Bi fezîleta qerzê hesen û îbadetê înfaqê 
yê ku te ew ji bo xwe û zatê bilindê xwe teleb kiriye, keremê 

li me bike! Ji bo me tevan, edakirina berpirsîyên me û edaki- 
rina hemû qerzên maddî û manewî yên li ser me, hêsan bike! 
Ji bo me guhekî ku karibe feryad û figanên bêdengên sêwî, 
hewcedar û bitenêyan seh bike û dilekî ku hest bi wan bike, 
îhsan bike! 

Amîn!.. 








oMûnasebetên ûÊJctîmaî 
‘Nêfe ^ffepn û ^êfepndarbûn 



Wekîfezîletên îslamîyên dîtir, em mecbûr in îbadetê deyn- 
danêjî bidin jîyandin. Sibê, dema emji bo îqametgeha baqî 
werin guhastin, nefirsendeke wiha di dest zengînî de, nejî 
di dest mûhtacî de îhtiyaceke wiha dimîne. Naxwe ewên 
ku rewşa wan mûsaid be, bila bi hinek behaneyan terka 
îbadetê deyn-danê nekin, li hemberî vêjî bila ew kesên ku 
deynan werdigrin jî desttengîyên curecur ji xwe re nekin 
behane û edakirina deynên xwe îhmal nekin, bila ew xwe 
ji xirabkirina vî îbadetê bi-fezîletê îctîmaî, biparêzin.. 




Di Mûnasebetên Îctîmaî De 
Deyn û Deyndarbûn 


Kîjan emelê sipehî dibe bila bibe, sipehîtîya eslî ya wî emelî, 
li cem tetbîq-kirina wî ya di netîca îxlas, mûkemmelîyet û gihanê 
de xuya dibe. Ji ber vê ye ku Xuda Teala di ayeta pîroz de dibêje: 



[Di her hal û karên xwe de] Bi awayê sipehîtirîn bikin! 
Hîç şubhe nîn e ku Xuda, ji mûhsinan hez dike .” 248 

Naxwe her kirina sipehî, bizav, peyv, îbadet û her wiha ne 
yên din jî lcu têne pêşnîyarkirin û li meydanê têne danîn, divê di 
nav pîvan û endazên bilindahî û mûkemmelîyeta ku sipehîtahîya 
di wan tevan de heye di heyatê de bide xuyakirin û divê ew tev 
jî bes ji dil sadir bibin.. Helce na, bizav û îbadetên ku sipehîtirîn 
dihatin zenkirin jî, dibe ku di ger û dehlîzên nefsê de perîşan 
bibin û bi zirar û xisarê bi encam bibin. 

Hîç şubhe nîn e ku endazên hûr û hessas di bara deyn û 
deyndarbûnê de yek ji mûhîmtirîn wan karûbaran û meseleyan e 
ku heta tu bibêjî bes, rîayetkirin û li ber çavan girtina vê heqîqetê 
zerûrî ye. Lewra berdewamîya îbadetê deyn-danê bi rîayetki- 
rin û li ber çavan girtina prensîpên mecbûrî yên ku ji bo herdu 
terefên deyndan û deyn-wergirtinê pêbend e ku ev jî, kehnîyên 
fezîletê yên di rûh û gîyanên wan de dicoşînin û çendîn dilên 
hişk di deryaya mehebbet, dîgerbînî û comerdîyê de kom dikin.. 
Her wiha em digihin menzûmeya bizavên ku ji bo qezenckirina 
rizamendîya cenabê Heq Teala dibin wesîle. Bi kurtasî ew me 

digihînin exlaqê bilindê ku heta dilê melaîketan jî dibijîyê û ew 
pê şad dibin. Ji bo dan xuyakirina vê heqîqetê, ev hedîsa şerîfa 
ku Ebûhûreyre -xuda jê razî be- ew rîwayet-kirî zehf îbretamîz e: 

Pêgemberê Xuda [dirûd û silavên Xuda lê bin] behsa kesekî 
dike. Wî di zemanê Benû-îsraîlîyan de ji kesekî hezar dînar deyn 
xwestibû. Ew kesê ku deyn jê hatibû xwestinjî jê re gotibû: 

“-Şahidên xwe ji min re bîne, ezê di hizûra wan de bidim te, 
bila ew bibin şahid!” 

Ewê ku deyn xwestibû jî jê re gotibû: 

“-Wek şahid Xuda bes e!” 

Ewê ku deyn dide jî jê re gotibû; 

“-Naxwe ji bo vê kefîl bîne!” 

Ewê ku deyn xwestibû jê re gotibû: 

“-Wek kefîl Xuda bes e!” 

Ewê ku deyn dide jê re gotibû: 

“-Te rast got!” û ji bo wadeyeke diyarkirî pere dane wî. 

Ew zilam ji bo rêwengîya behrê derket û îhtiyaca xwe temîn 
kir. Paşê ew li gemîyekê gerîya ji bo deynê xwe di wê wadeya 
ku li hev kiribûn de bi şûn de bide xwediyê deyn, lêbelê wî gemî 
peyda nekir. Vêca wî di nav bêçaretîyê de rahişt perçekek êzing û 
nava wî neqirand û qul kir. Wî hezar dînar û mektûbek bi hev re 
xistin nav devera niqirandî. Wî têde bi xwediyê deynan re xîtab 
dikir û rewşa xwe jê îzah dikir. Paşê devê qula wê girt û rast kir. 
Paşê jî ew hate ber peravên behrê û wiha got: 

“-Ey Xudayê min! Tu dizanî ku min ji fîlan kesî hezar dînar 
deyn sitandibû. Dema wî şahid ji min xwestibû, min jê re gotibû: 

S “Wek şahid Xuda bes e!” Ew jî bi şahid girtina te razî bûbû. 

Dema wî kefîl ji min xwestibû, min jê re gotibû: “Wek kefîl Xuda 
bes e!” Ew jî bi lcefîltîya te razî bûbû. Ez jî vêga ji bo gemîyekê 
bibînim geyret dikim lêbelê min gemî peyda nelcir. “Ez wê ji te 
re dikim emanet!” û ew perçê êzing avêt nav behrê. Ew êzing jî 
di behrê de avjenî kir û çû heta ji ber çavan nependî û winda bû. 

Ev zilam, piştre ji wir çû û bi berdewamî li gemîyelcê gerîya 
ji bo wî ji wir bibe. 

Di vê navberê de ew kesê ku deyn dabûyê jî, çavnêrî li rêya 
gemîya ku dê pereyên wî jê re bîne, dikir. Gemî nehatibû, lêbelê 
wî ew perçê êzingê ku pereyên wî di qula wî de bûn, dît. Wî 
rahişt wî perçê êzingan ji bo bibe malê û wî bişewitîne. Dema wî 
ew bi birrekê perçe kir, bi pere û mektûbê re rûbirû bû. 

Piştî midetekê ew zilamê ku deyn sitandibû jî [gemîyek dît 
û] hate welatê xwe. [Li ser îhtîmala ku dibe xwediyê deynan hîn 
deynê xwe wernegirtibe derhal] rahişt hezar dînaran û hate cem 
xwediyê deynan û jê re got: 

“-Ez bênavber li gemîyê gerîyam ji bo pereyên te ji te 
re bînim. Lêbelê min berî vê gemîya ku ez vêga pê hatime, 
gemîyelce din peyda nekir.” 

Deynxwaz jê pirs kir, jê re got: 

“-Ma te tiştin ji min re şandibûn? 

Deyndar jê re got: 

“-Min berê ji te re gotibû; min gemî peyda nekir.” 

Deynxwaz jê re got: 

“Hezretê Ellah Teala ji ber te ve di qula perçekekî êzing de 
pere ji min re şandine [yanî li hemberî îxlasa te cenabê Eleq Teala 
wek kefîlê te pere gihandine min. Naxwe ev hezar dînarên ku te 

vêga anîne ji te re man. Bi vê wesîlê di nav hizûr û aramîyê de] 
tu gihayî pereyên xwe û vegere here.” [Buxarî, Kefalet, l; Buyû‘, 10] 

Di vê hedîsa şerîf de vê heqîqetê şanî dide ku çawa ew soza 
ku li ser navê Xuda hatiye dayîn û ew semîmîyeta mûdhîşa di 
geyret û hewla bicih-anîna wê de ji terefê cenabê Heq Teala ve 
meqbûl û mehfûz e. Ev jî şanî dide ku di mesela werdigre-dide 
de divê mirov di nav têgihiştin, îxlas û hevlcêşîyeke dualî de bin. 
Heta ku sûaîstîmal [bikaranîna xirab] nekeve nav kar, Xuda bi 
rehma xwe bi herdu alîyan re mûamele dilce. Ev qisseya tije hik- 
meta ku vê heqîqetê dide xuyakirin jî çi îbretamîz e: 

Wextê îftarê nêzîk bûbû. Zatekî ku esilzadetî ji sîmayê wî 
ve dixuya, xweşdivî, ezmûndar û bextiyar hate ber derê firinekê. 
Ew ji firinê nêzîk bû. Piştî qerebalig û elêlat ji hev belav bû çû, 
wî ji firinçî re got: 

“-Ewladê min, min îro nefeqê xwe temîn nekir. Tu çaryeka 
nanekî didî min ku heke ecel neyê min ezê sibê heqê wî bidim 
te?” 

Dengê wî hejîyabû û çehreya wî jî sipûsor bûbû. Firinçî jê 
re got: 

“-Bavo, ev çi gotin e; çaryeka nanekî çi ye, ezê nanekî 
temam bidim te. Ji te re helal be, pere jî ne hewce ne.” 

Lêbelê dîsa jî wî şexsê gerîb jê re got: 

“-Na kurê min, çaryeka nanekî têra min dike... Belkû sê 
feqîrên din jî werin. Hem jî ez bes dikarim bi qasî çaryekelcê ava 
rûyê xwe biqetînim. Ez neşêm jê bêhtir tehemmul bikim. Ji bo 
wergirtina çaryekê jî şertê min ev e, ezê sibê deynê xwe bînim ji 
I te re pêşkêş bikim.” 

Firinçî bi awayekî heyirî çaryelcek nan dayê. Wî zilamî nan 
maç kir û rahiştiyê, bi gavên hêdî hêdî û bêpêjin ji wir cuda bû 
û çû. Ji wir biwêdetir, li serê goşê kûçikek derket pêşîya wî. Bi 
çavên lavlavlcirinê wekî ku birçîbûnîya xwe jê re vebêje li yexti- 
yarî dimeyzand. Wî zilamê mûbarekê nûranî ji xwe re got: 

“Qey nîvê wî nesîbê te bû!” nîvê çaryek-nanê xwe da wî 
seyî. Paşê jî ber bi mizgeftê ve meşî. Wî bi luqmekek nanê bi 
xwe re mayî û bi çend qurt avên bi xwe re îftara xwe kir. Wî ji 
bo Xudayê ku ev nîmet jê re bexş kiribûn, şukr kir. 

Roja piştre dikandarekî jê re got: 

“Bavo, meşkên me ji vê çeşma hemberî me tije bilce, piştre 
jî van tiştên ku nû hatine bikişîne hundur!” û di hemberî vî karê 
wî de jî yek lîra dayê. 

Ew zilamê gerîb, derhal bilezûbez çû firinê û heqê çaryeka 
nên 25 qurûş ji xwediyê wê re pêşkêş kirin. Heke çi qeder firinçî 
nexwestibe raje wan jî li hemberî tika û ricaya wî zatê nûranî 
hew xwe girt; bi çavên kelegirî mecbûr bû ku heqê çaryeka nên 
qebûl bike. 

Ha wekî ku di vê mîsalê de jî wisan e, kesê lcu bi semîmîyet 
deyn wergirtibe û nîyeta dana deynê xwe jî bilce dilê xwe, Xuda 
Teala edakirina deynê wî jê re hêsan dike. Heke deyndar li hem- 
berî desttengîyan sebr bike, nekeve sûaîstîmalê û bi îxlas geyret 
bike ku deynê xwe ji stûyê xwe eda bike, Xuda Teala bi qasî 
rêjeya vê geyreta wî rêyeke hêsankirin û ji navê derketinê jê re 
îhsan dilce. 

Di vê meydanê de kesê ku li ber destê wî mal hebe, wî 
nefiroşe û deynê xwe nede berpirs û mes’ûl dibe. Yanî heke 
deyndar ti çareyekê nebîne, bila îmkan û emlakên zehf ne heyatî 
yên xwe bifiroşe û bi wan jî deynê xwe bide. Helce mirovek hem 

deyndar be, hem jî jîyana xwe di nav luks û îsrafê de jî berdewam 
bike, di encamê de jî nikaribe deynê xwe bide, ev hal û rewş, ber- 
pirsî û binpêkirina heq evd têde heye, naxwe ew jê mes’ûl e. Divê 
deyndar di xerckirinên xwe de hinek tiştan ji xwe kêm bilce, bi 
taybetî jî xwe ji mesrefên zehf biparêze û heta deynê xwe bide jî, 
ji diranên xwe û neynokên xwe zêde bike û ji bo heqê deynxwazê 
xwe rîayet bike.. Helce ew wiha nebe û karên nefsanî jî tevlî wî îşî 
bibin, rehma îlahîji navberê radibe û heqê evd li serê tertîb û carî 
dibe ku ev jî xusûseke wisan e ku cenabê Heq Teala wê efû nake. 
Yanî wekî ku ev ayeta ha: “Bêşiwar Xuda tobê qebûl dike ..” 249 
jî îşaret dilce, cenabê Heq Teala xwediyê efûkirinê ye, heqê evdan 
li derveyê vê efûyê dihêle. Li alîyê din, ewê ku deynê xwe dereng 
dixe û di wadeyê wê de nade, naxwe wî heramî tevlî xureka xwe 
kiriye. Vêca jixwe bi nîyeta nedanê ketina bin deynan, felaketelce 
mezina axretê ye. Ewê ku gunehekî wiha kiribin, dikevin ber wê 
xetera ku pêgemberê Xuda [dirûd û silavên Xuda lê bin] di hedîsa 
xwe de wiha beyan kiriye, gotiye: 

“Kî bi qesda nedanê bikeve bin deynan, ew wek diz tê hizûra 
Xuda .” 250 

Pêgemberê Xuda [dirûd û silavên Xuda lê bin] di hedîseke 
din de jî giringîya vê mijarê li cem Heq Teala bi awayekî zehf 
bariz û eşkere wiha îfade dike, dibêje: 

“Kî bi nîyeta danê malekî ji însanan wergire jî Xuda yê 
deynê wî bide [dana deynê wî jê re hêsan bikej. Kî jî bi nîyeta 
telefkirinê malê xelkê wergire, Xuda hê li dinyayê malê wî telef 
dike .” 251 





249. Li Şûra, 25; li Tewbe, 104’an binêrin. 

250. îbnûmace, Sedeqat, 11/2410 

251. Buxarî, îstiqraz, 2 

Di xusûsa deynan de ev tewsîye û tetbîqata Hezretê 
pêgemberê Xuda [dîrûd û sîlavên Xuda lê bîn] çi nimûneyeke sipehî 

ye: 

Dema Mezinê me [dirûd û silavên Xuda lê bin] ji Gezwa 
Zaturrîqaê vedigerîya, bi Hezretê Cabir -xuda jê razî be- re 
sohbet dikir. Dema jê hîn bû ku ew hê nû zewiciye û deynên wî 
jî zehf in, jê pirs kir; te çi mal heye?. Wî jî jê re got; min hêştirek 
tenê heye. Hezretê pêgemberê Xuda [dirûd û silavên Xuda lê 
bin] ji bo wî ji deynên wî xilas bike, ji Cabir xwest ku ew wê 
hêştira xwe bifiroşe wî. Bazara wê hate kirin. Dema mezinê me 
giha Medînê heqê wê dayê û hêştira Hezretê Cabir jê kirrî. Dema 
ew hatin gihan Medînê jî Hezretê Cabir -xuda jê razî be- hêştira 
xwe jê re anî û pêgemberê Xuda [dirûd û silavên Xuda lê bin] jî 
ew heqê ku hatibû tesbîtkirin dayê. Piştî girêbesta kirrîn-firotinê 
xilas bû, Hezretê pêgemberê Xuda [dirûd û silavên Xuda lê bin] 
ew hêştir ji Hezretê Cabir re hedîye kir. Vê zerafet û vî exlaqê 
bilindê ku ti kes nikare xwe bigihîne gwîzeka wî, ew qeder mis- 
liman hestgerm kirin ku ew rabûn ji wê şeva ku ev hadîse têde 
çêbûbû re gotin; “leyletû’l-be‘îr” [şeva hêştirê]. Di wê şevê de ji 
bilî vê jî Hezretê pêgemberê Xuda [dirûd û silavên Xuda lê bin] 
ji bo Hezretê Cabir tam bîst û pênc caran îstigfar kir. 252 

Hezretê Cabir -xuda jê razî be- dibêje: 

“Ez di rê de li cihûyekî rast hatim. Min ev hadîse jê re vegot. 
Ew jê şaş û metel ma û destpê kir ji min re got: Ma wî hêştira te ji 
te kirrî, piştre perê wê dan; paştir jî dîsa ew ji te re hîbe kir? Min 
jî jê re got: Erê, eynî wilo.” 253 


252. Riyadûs-Salihîn, c. I, rûp. 104-105 

253. îbnû-hecer, Fethû’l-Barî, 5/317 

Hasilê kelam; di çarçoveya vî exlaqê xweş û bilind de divê 
em van hûrenuqteyan fehm bikin: 

1. Divê deyndar mal û îmkanên di dest xwe de mewcûd 
bifiroşe û di firsenda pêşîn de deynê xwe eda bike. 

2. Ewên ku rewşa wan mûsaid be, bila arîkarîya deyndarî 
bikin. 

3. Bila ji bo deyndarî îstigfar û dûa werin kirin. 

Pêgemberê Xuda [dirûd û silavên Xuda lê bin] di hedîsa 
şerîf de dibêje: 

“Heke Xuda nîmetekê bide evdekî xwe û wê bi awavê sip- 
ehîtirîn jê re temam bike, piştre îhtiyacên însanan ji wî re hewale 
bike, ew jî ji vê reht [nerehetj bibe, ew dibe ku wî bi xwe ew 
nîmeta xwe ji bo zewalê avêtiye ...” 254 

Rojekê, pêgemberê Xuda [dirûd û silavên Xuda lê bin] ji 
eshabê kîram pirs kir, ji wan re got: 

“-Hûn zanin ka mûflis kî yeT' 

Çi dema eshabê kîram gotin: 

“ Mûflis, di nav me de ew kes e ku perê wî nîn in û malê wî 
jî nîn e. ” Vêca pêgemberê Xuda [dirûd û silavên Xuda lê bin] 
[di bersiva wê şitegalîya wan de] axaftina xwe wiha berdewam 
kir, got: 

“Ji nav ummeta min mûflis ew kes e ku roja qiyametê bi 
sewaba nimêj, rojî û zekatê tê; [lêbelê li cem van sewaban di 
deftera emelê wî de van jî dinivîse, dibêje;] wî sixêf kirine vî, wî 


254. Mûnzirî, et-Tergîb, 4/170 

bêbextiva zinavê xistive stûyê vî, wî malê vî xwariye, wî xwîna 
vî rijandiye û wî li vî daye.. Ji sewaba hesenatên wî ji bo van û 
wan [xwedî heqanj tê dayîn. Heke berî deynên wî werin dayîn 
sewaba îbadet û qencîvên wî xilas bibe, ji gunehê xwedî heqan 
tên wergirtin û li ser wî têne barkirin. Piştre ew [bi gunehên wan 
rej di Cehennemê de tê werkirin û avêtin .” 255 

Pêgemberê Xuda [dirûd û silavên Xuda lê bin] di hedîseke 
dîtir de jî wiha dibêje: 

“Ew kesê ku dînarek, van jî bi qasî dirhemekê deyn lê be û 
bimre, deynê wî ji xêr û hesenatên wî têne edakirin. Li wir [li 
meydana mehşerê], ne dînar hene, ne jî dirhem ..” 256 

Ji vê hêlê ve pêgemberê Xuda [dirûd û silavên Xuda lê bin] 
ferman kiriye, gotiye; çi kesê ku di serî de jî deyn lê hebin, yan 
jî heqê evdan lê hebe, bila ew û mûxatebê xwe hê li dinyayê li 
hev helak bikin. 

Pêgemberê Xuda [dirûd û silavên Xuda lê bin] di vê xusûsê 
de fennan dike, wiha dibêje: 

“Çi kesê ku li hemberî birayêxwe bi sebeb irzê, yan jî tiştekî 
din heq li serê hebe, berî ew roj [qivamet û hesab ji hev-pirsînê] 
were ku têde dînar û dirhem nîn in, bila hê li vir, li hev helal 
bikin. Heke na, ew roj heke emelekî salih ê wî hebe, bi qasî wê 
zulimê jê tê standin. Heke hesenatê wî nebin, ji gunehê hevalê wî 
tên wergirtin û li wî têne barkirin .” 251 

Tabîî ev li hev helalkirin, di cewhera xwe de li ber çavan 
girtina û rîayetkirina heq û hiqûqê deynxwazan, deyn nehiştina 

255. Muslim, Birr, 59; Ehmed bin Henbel, II, 303, 324, 372 

256. îbnûmace, Sedeqat, 12/2414 

257. Buxarî, Mezalim, 10, Rîqaq 48; Tirmizî, Qiyame 2 






rv®, »î*öar» Ji Bexçê Dilan Nefesên Dawîn 


axretê û edakirina wî hê li vê dinyayê ye. Tetbîqata Hezretê 
pêgemberê Xuda [dirûd û silavên Xuda lê bin] jî wiha ye. Dema 
cenazeyekî deyndar dianîn pêşîya wî ji bo ew li serê nimêj bike, 
wî li ser wî cenazeyî nimêj nedikir. Lêbelê heke deynê wî bihata 
dayîn, ew ji bo îmametê diçû pêş. 

Ebûqetade -xuda jê razî be- vedibêje: 

Cenazeyê zilamekî ji Resûlûllah dirûd û silavên xuda lê bin 
re anîn ji bo li serê nimêj bike. Lêbelê Mezinê me -dirûd û silavên 
xuda lê bin- got: 

Deyn li wî hene, hûn nimêja hevalê xwe bikin!” 

Min got: 

“-Ya Resûlellah! Bila deynê wî li min bin.” 

Pêgemberê Xuda [dirûd û silavên Xuda lê bin] got: 

“-Ma bi sedaqet?” 

Min got: 

“-Bi sedaqet!” 

Vêca pêgemberê Xuda [dirûd û silavên Xuda lê bin] li ser 
wî cenazeyî nimêj kir. 258 

Ha pêgemberê Xuda [dirûd û silavên Xuda lê bin] di nav 
hessasîyeta van endazan de ferman kir, got: 

“Di nêrîna Ellah Teala de di piştî wan gunehên mezinên ku 
wî qedege kirine de yek ji gunehên mezintirînê ku evd dikare bi 
xwe re bîne, ew e ku ew deyndar bimre û bi qasî edakirina wî 
tiştekî jî li pey xwe nehêle .” 259 




258. Tirmizî, Cenaiz, 69; Nesaî, Cenaiz 67 

259. Ebûdawud, Buyû‘, 9 

Heke em bi kurtî wan xusûsên ku mirovên deyn werdigrin û 
yên deyn didin jî lê diqqet bikin, emê wiha bibêjin: 

Kesê ku deynan dide, bila li van xusûsan miqate be: 

1. Divê ew sirf ji bo rizamendîya Xuda, rakirina tengasîyê 
ji ser birayê xwe yê mûmîn ji xwe re bilce gaye. 

Di hedîsa şerîf de hatiye gotin: 

“Kî îhtiyaca mûminekî xwe bide temînkirin, Xuda jî yê 
îhtiyaca wî bide temînkirin [yê arîkarîya wî bikej. Kî ji derd û 
kedera mislimanekî re bibe çare [wî bigihîne keyfxweşîyê], Xuda 
jî bi wê sebebê, yê diltengîyekê ji diltengîyên qiyametê ji ser wî 
bibe [vê wî bigihîne keyfxweşîyê ,]” 260 

2. Divê ew ti menfîeteke dinyewî û nefsanî tevlî deyn neke. 

3. Divê heta ji dest wî were hêsankarîyê nîşan bide; bi tay- 
betî jî dema deyndar bi awayekî jidil û semîmî hewl bide deynê 
xwe bide; lêbelê ew di vê xusûsê de biser nekeve, hingê bila ew 
mohletê bidiyê. 

Lewra pêgemberê Xuda [dirûd û silavên Xuda lê bin] di 
hedîsa şerîfa xwe de fennan dike, wiha dibêje: 

“Kî mohletê bide deyndarekî, ji bo her rojê sewaba sed- 
eqekekê qezenc dike. Kî piştî ku wadeya deynê wî were [ji deyn- 
darê xwe rej texîr bike, heta ku ew texîr bike, ji bo her roja ku 
dibûre [bi qasî malêxweyê ku wê wergirej ,sedeqe qezenc dike .” 261 

“Melek hatibû cem yekî ji yên ku berî we jîyane da ku qebda 
rûhê bike. Melek jê pirs kir: 

“-Ma te ti xêrek kiriye?” 


260. Buxarî, Mezalim, 3; Muslim, Birr, 58 

261. îbnûmace, Sedeqat, 14/2418 

Wî bersiva wî da, jê re got: 

“-Ez nizanim.” 

Jê re hate gotin: 

“-De ka bifikre [belkû were bîra te].” 

Wî zilamî got: 

“-Tiştek nayê bîra min, lêbelê dema ez li dinyayê bûm, min 
bi însanan re kirrîn-firotin dikir. Min di van mûamelên xwe de ji 
bo mirovê zengîn mûddetê deyndanê dirêj dikir û ji bo mirovên 
feqîr jî [di karê deyndanê de mûsameha û bi awayê lêborîna li 
hinek kêmasîyên wî] hêsankarî nîşan dida.” 

Xuda [bi sebeb vê qencîya wî] ew xiste Cenneta xwe.” 262 

4. Heke hal û wextê wî di cih de be, li hemberî vê mûx- 
atebê wî jî zehf feqîr û gerîban be, bila deynê ku dayîyê di cihê 
sedeqê de bijimêre. 

5. Divê deyndarê xwe rencîde neke. Bila bi mûcibê destûra 
di vê hedîsa şerîf de: 

“Mirovê li hemberî wî çi bide çi jî nede, kesê ku heqê xwe 
bixwaze, bila di nav tixûbên îffetê de heqê xwe bixwaze .” 263 biza- 
veke sipehî û camêrane nîşan bide. 

Çawa ku pêgemberê Xuda [dirûd û silavên Xuda lê bin] di 
hedîseke şerîfa dîtira xwe de jî fennan dike, wiha dibêje: 

“Xuda bi rehma xwe, bi yekî ji yên ku berîya we jîyane re 
mûamele kir. Lewra vîzilamî, dema difirot û dema dikirrî hêsan- 

karî nîşan dida, dema deynê xwe dixwest jî [ne bi hovîtî, lê bi 
têgihiştin] hêsankarî nîşan dida.” 2M 

Li hemberî van şîretan jî divê deyn-wergir jî li van 
hûrenuqteyên jêrê diqqet bike: 

1. Heta ku zehf ne zerûrî be, bila nekeve bin deynan. 

2. Lêbelê bila ew li hemberî zerûretên heyatî û bi qasî 
miqdarê kîfayetê deynan bike. 

3. Bila mesrefên luks û îsrafê neke. 

4. Bila ew di nîyeta deyn-edakirinê, geyret û hewldana xwe 
de jidil û semîmî be. 

5. Bila deyndar nîyeta baş û bizava sipehîya deynxwazî 
sûaîstîmal neke. Lewra ewên ku wiha tevdigerin, ji bo hewce- 
darên rastîn jî dibin asteng, nahêlin ew jî karibin deyn ji xwe re 
peyda bikin, bi vî awayî ew zirarê didin dîgerên xwe. 

6. Bila ew miqdarekî wilo deyn wernegire ku ew bibe 
sebeb ji bo deyn qîmetê xwe winda bilce. Nexasim di deynên 
wade dirêj de bila ew bi awayekî wilo deyn bike ku ew qîmetê 
xwe winda nelce. [Lêbelê heke ew kesê ku deyn dide wî mûsame- 
haya xusûsîya wî hebe, hingê gem nake]. 

7. Bila ew di deyn-danê de wextê xwe texîr neke. Nexasim 
dema kesê deyndar îmkanên wî hebin û karibe deynê xwe eda 
bike, hingê bila tam di wextê xwe de deynê xwe eda bilce. Helce 
îmkanên wî ne mûsaid bin jî, hingê bila uzrê xwe ji deynxwazê 
xwe re beyan bike û mohletê jê bixwaze. 

Lewra pêgemberê Xuda [dirûd û silavên Xuda lê bin] di 
hedîsa xwe de ferman dike, wiha dibêje: 

“Kesê zengîn ê ku karibe deynê xwe bide û deyn-dana xwe 
texîr bike, zulm e.” 265 

8. Bila ew bi ti awayan, deynê xwe nehêle axretê. 

Lêbelê digel ku ew li van hemû endazan diqqet dilce jî, helce 
dîsa ji bo sebebên zerûrî deynê xwe nede û wilo întîqal bibe, here 
alema axretê. Di van her sê rewşan de cenabê Heq Teala bi xwe 
bûye kefîl ku ji ber wî ve deynê wî eda bike. 

Pêgemberê Xuda [dirûd û silavên Xuda lê bin] di hedîsa 
şerîfa xwe de fennan dike, dibêje: 

“Bêşiwar dema xwediyê deyn dimre, deynê wî roja qiyametê 
jê tê standin. Lêbelê ew kesê ku ji ber van her sê sebeban ketibe 
bin deynan li derveyê vî hukmîye: 

1. Ew zilamê ku qeweta wî di rêya Xuda de [di cengê dej 
zeîf bibe, ew jî deynan dike ji bo li hemberî dijminên Xuda û 
dijminê xwe bi qewet bibe. 

2. Ew zilamê ku mislimanek li cemê dimre, perê wî nîn in 
ku wî kefen bike û defin bike, vêca ew bi vê meqsedê deyn dike. 

3. Zilamek bi sebeb ezebtîyê li hemberî Xuda ji nefsa xwe 
hest bi tirsê dike. Bi endîşeva ku zirar wê ji dînê wî re were [deyn 
dike û] dizewice. 

Ha Xuda Teala bi xwe roja qiyametê, deynê van kesan ji ber 
wan ve dide.” 266 

Hîç şubhe nîn e ku ji terefê cenabê Heq Teala bi xwe ve 
roja qiyametê edakirina van deynan, ew qatbiqat bi zêdekirina 
sewabê ji bo xwediyê deyn dibe, hemjî bi comerdîya axretê, ev 

265. Buxarî, Istiqraz, 12, Hewalat 1-2; Muslim, Mûsaqat 33 

heqdesteke ku hîç zayî nabe û qezenceke ebedî ye... Hemberîyeke 
wiha jî bêşiwar ew ji bo xwediyê deynan mûlcafateke ji xezînan 
jî bi qîmettir e. 

Lêbelê helbet ketina deynxwazî, yan jî neketina wî di nav 
van wesfên ku di hedîsa şerîf de hatine jimartin, di vê xusûsê de 
wê mûhîmtirîn falctor û amil be. Heke di deyn de ti sûaîstîmal 
bibe, ku şexs wan di rêya Xuda de, yan ji bo mislimanekî birayê 
xwe yê din, yan jî ji bo zirar neyê ser dînê wî, wê ji bo nîyeta 
zewacê jî xerc bilce, dîsa ew jê berpirs e û ku roja qiyametê be jî 
ewê her deynê xwe bide.. 

Ji ber vê, bi çi sebebê dibe bila bibe, ewê ku deyn wergirtibe, 
divê ew bi deynê ku têra wî dike bes bike û divê ew her di nav 
geyret û hewldanê de be ji bo deynê xwe ji stûyê xwe eda bike. 
Bila xwediyê deyn jî wekî ku li fezîleta deyn-danê fezîleteke 
din jî îlawe dike, li hemberî deyndarê xwe di nav bêhnferehî û 
mûsamehayê de bibe.. 

Di xusûsa deyn de, divê mirov wilo bifikre ku hem rewşa 
xwediyê deyn, hem jî rewşa deyndarî raçav û hêsan bike. Lewra 
parastina heqê xwediyê deyn, mûhîmtirîn kartêker e ku berde- 
wam-kirina vê bizava sipehî temîn bilce. Heke na, di cemîyetê de 
wê berdewamîya fezîleta deynan ne mûmkin be. 

Di xusûsa raçavkirin û parastina rewşa xwediyê deyn de ev 
hedîsa şerîfa ha, zehf îbretnak e: 

“Zilamek hate cem pêgemberê Xuda [dirûd û silavên Xuda 
lê bin], deynê xwe jê xwest. Dema wî ev kir jî hinek peyvên 
hovane û ne layiq ê ku bi nezaketê re nabin, serf kirin û gotin. Ji 
ber helwesta bêedebane ya zilamî li hemberî Resûlûllah, eshabê 
kîram xwestin heddê wî jê re bidin zanîn. Feqet pêgemberê Xuda 
[dirûd û silavên Xuda lê bin] ji wan re destûr neda û ji wan re got: 

Dev jê berdin! Lewra xwediyê deyn, heta heqê xwe wer- 
gire, ji bo wî heqê peyvê li ser deyndarî heye .” 267 

Ebûseîd el-Xudrî -xuda jê razî be- jî mîsaleke dîtira vê 
bûyerê wiha vedibêje: 

“Bedewîyele hate cem pêgemberê Xuda [dirûd û silavên 
Xuda lê bin] deynê xwe ji Mezinê me xwest û dema wî ev kir jî 
ew tund tevgerîya. Heta got: 

“Heta tu deynê xwe nedî, ezê her berdewam te aciz bikim.” 

Eshabê kîram li erza wî bedewîyî dan û jê re gotin: 

“-Xwelî li te be! Di her hal û karî de tu nizanî ka tu bi kê re 
diaxivî!” 

Zilamî got: 

“-Ez heqê xwe teleb dikim.” 

Resûlê Ekrem [dirûd û silavên Xuda lê bin] ji eshabê xwe re got: 

“-Hûn çiina ne li alîyê xwediyê heq in ?” Piştre ew zilam 
şand cem Xewle bint Qeys -xuda jê razî be- û jê re got: 

“-Heke xurmên hişk li dev te hebin, bi deyn bide, devnê me 
bide, dema xurmeyên me werin, emê deynêxweji te re eda bikin.” 

Xewle’yê jî got: 

“-Ser seran û ser çavan! Bila bavê min bi gorî te be, ya 
Resûlellah!” 

Pêgemberê Xuda [dirûd û silavên Xuda lê bin] deynê xwe ji 
bo wî yê bedewî eda kir. Ji bilî vê, xwarin jî jê re îkram kir. Ewê 

bedewî [ji vê helwestê memnûn bû] memnûnîyeta xwe îfade kir 
û wiha got: 

“-Te, deynê xwe sipehî eda kir. Bila Xuda jî mûkafata te 
tam bide!” 

Vêca mezinê me pêgemberê Xuda [dirûd û silavên Xuda lê 
bin] got: 

“-Ha ev [ên ku deynê xwe tam bi heqî eda dikin] qencên 
însanan e. Cemîyeteke ku têde zeîf, bê êşandin nikaribin heqê 
xwe wergirin, îflah nabe...” 26S 

Pêgemberê Xuda [dirûd û silavên Xuda lê bin] tim û daîm 
di lehê xwediyê deynan de hereket kiriye çendan wan berî hatina 
wadeya wan were, deynê xwe xwestibin jî. Wî fezîleteke heq- 
hiqûqê ya wilo şanî daye ku di tarîxa însanîyetê de hîç ti lîderek 
nikare wê xeyal jî bike. Wî eshabê xwe yê ku terefê wî girtibûn 
îqaz kirin û ji wan re got: 

“Hûn çima ne li alîyê xwediyê heq in?” Ev derseke mafên 
mirovan a wilo berraq e ku bi rastîji keyfxweşîyê hêstirên çavan 
bibarîne û di dilan de çendîn zîgên edaletê şîn bike. Pêgemberê 
Xuda [dirûd û silavên Xuda lê bin] di vê xusûsê de ji ber hik- 
meta wan çendîn mîsal şanî dane da ku ew ji ummeta xwe re 
nimûneyeleê teşkîl bilce. Dibe ku ji ber vê bû, lewra ev rewş, wê 
bibe yele ji mezintirîn asteng û kelem ji bo mirovên ku di piştî 
wî de werin. 

Çawa ku yek ji alimên cihûyan Zeyd îbnû Sa‘ne lêkolîn 
dikir lca di bara taybetmendîyên Hezretê pêgemberê Xuda [dirûd 
û silavên Xuda lê bin] de ew agahîyên ku di Tewratê de nivîsayî 
ne, di mezinê me Resûlê Ekrem de hene, yan nîn in. Rojekê 

Hezretê pêgemberê Xuda [dirûd û silavên Xuda lê bin] û Hezretê 
‘Elî -xuda jê razî be- jî pê re bû ji malê derket, wî ew dît û li pey 
wî çû. Di wê navberê de zilamekî bedewî ji Resûlûllah nêzîk bû 
û jê re got: 

“-Ya resûlellah! Min ji xelkê fdan qebîlê re gotibû; helce hûn 
misliman bibin wê Xuda rizqê we fereh bike. Ew jî misliman 
bûn. Lê mixabin, di nav qebîla wan de tinetîyê serî hilda. Ew 
însan, di rewşelce zor de ne. Ev însanên ku bi umîda malê dinyayê 
misliman bûn, umîda wan bicih nehat, vêca ez ditirsim ku ew 
dîsa li ola xwe ya berê vegerin. Heke tu bixwazî ji bo arîkarîya 
wan tiştinan bişînî, ez karirn ji wan re bibim.” 

Dema Zeyd îbnû Sa‘ne li vê axaftinê guhdarî kir, hizirî ku 
ji bo pêgemberê Xuda [dirûd û silavên Xuda lê bin] biceribîne, 
firsendeke mûnasib ketiye destê wî û wî jî dest bi peyvê kir, got: 

“-Ya Mûhemmed! Heke tu arîkarîya wan însanan bihizirî, bi 
peymaneke ku em bi hev re bikin, ez karim deyn bidim te.” 

Hezretê pêgemberê Xuda [dirûd û silavên Xuda lê bin] jî 
heştê dînar ji wî deyn kir û ji bo arîkarîya pêwîst ji wan re bibe, 
dema ew didan wî sebîyê xwe, jê re got: 

“-Bilezûbez here cem wan û bi hawara wan ve bigihe /” 

Rojeke din jî mezinê me Fexrê kaînatê, Hezretê Ebûbekr, 
Hezretê Ûmer û hinek sehabîyên din jî pê re bûn, cenazeyek 
dibirin Goristana Beqîê. Dema mezinê me pêgemberê Xuda 
[dirûd û silavên Xuda lê bin] nimêja cenaze kir, Zeyd ji wî nêzîk 
bû û bi her hêza xwe cubbeyê li ser pişta mûbareka wî kişkişand. 
Hê pêgemberê Xuda [dirûd û silavên Xuda lê bin] fehm nekiribû 
ka ew çima wisa dike, cubbe kete erdê. Dema wî bi heyret li 
sûretê tirşkirîyê Zeyd dimeyzand, Zeyd bi şeklê ku berê plana wê 
danîbû dest bi axaftinê kir, jê re got: 

“-Ya Mûhemmed, ma tu yê deynê xwe eda nelcî!? Jixwe hûn 
kurên Ebdûlmûttelib deynê xwe her texîr dikin!” 

Haleveku hê wadeya deynê ku pêgemberê Xuda [dirûd û 
silavên Xuda lê bin] ji Zeyd wergirtibûn, nehatibû. 

Zeyd wê bûyerê wiha vedibêje: 

Di vê navberê de ez fetilîm, min li Ûmer meyzand. Dema 
min dît ku herdu çavên wî fereh bûne û bi awirên tûj li min 
dimeyzîne, kezeba min jê qetîya, wî bi qêrînji min re got: 

“-Hey neyarê Xuda! Ma tu van xeberê xwe ji Resûlê Xuda 
re dibêjî ne wilo? Tu, hem li cemê sîyaneta wî nagrî, hem jî tu 
bi bêedebî pê re diaxivî ha! Ez bi wî kim ku ew bi pêgembertî 
şandiye, heke Resûlûllah ji te re ne deyndar bûye, minê şûr li serê 
te kişandiba û jêkiriba!..” 

Hezretê Ûmer -xuda jê razî be- hew karîbû xwe bigre ku 
li dev wî cihûyek rabe, heqaretê li pêgemberê Xuda [dirûd û 
silavên Xuda lê bin] bilce, wî dikir ku ji hêrsê biteqe. Mezinê me 
bi levkenî û tebessum lê meyzand û jê re got: 

“ Umer, bêhna xwe fereh bike! Vêga hem ez, hem jî ev zat, 
helwesteke cihêwaz ji te hêvî dikin. Bila tu şîret li min bikî ji bo 
ez deynê xwe bi awayekî sipehî eda bikim, bila tu şîret li wî jî 
bikî ji bo ew bi zimanekî mûnasibtir deynê xwe bixwaze. Gerçî 
hê wadeva deynê wî nehatiye, sê roj mane, lêbelê heydê tu rabe, 
deynê wî bide. Ji bo te ew tirsand miqdarekî zêde jî bidiyêP’ 

Zeyd, piştî deynê xwe zêdetir jî tehsîl ldr, wî ji Hezretê 
Ûmer re ev îtîraf kir, got: 

“Ya Ûmer, binêre! Ez kengê li rûyê Resûlûllah binêrim, 
ez temamê elametên pêgembertiyê têde dibînim. Feqet du tay- 
betmendî hebûn divîyabû ew jî têde hebûna, lê heta îro jî min 

fehm neldribû ka ew jî têde hene, yan nîn in. Gelo wî, yên ku li 
hemberî wî hovîtîyê dikin efû dike? Gelo çi qeder hovîtî li hem- 
berî wî zêde bibe, bêhnferehî û mûsamehakarîya wî jî ew qeder 
zêde dibe? Ha îro min, ew jî ceribandin û min fehm kir ku ew 
“pêgemberê dawîn ew bi xwe ye. Tu şahid be ku ez, Xuda Reb, 
îslamê dîn û Mûhemmed jî wek pêgember qebûl dikim û ez nîvê 
malê xwe jî wek sedeqe didim ummeta Mûhemmed.” 

Hezretê Ûmer -xuda jê razî be- bi mislimanbûna Zeyd 
keyfxweş bû û ew îqaz kir, jê re got: 

“-Tu nikarî malê xwe bigihînî hemû mislimanan. Naxwe 
bibêje, min ew ji hinek misliman re bexş kiriye. ” 

Zeyd peyva xwe serrast kir û jê re got: 

“-Tu heqdar î, ez nîvê malê xwe ji bo hinek misliman 
dibexşînim.” 269 

Ev hedîsên şerîf, her yelc ji wan mîsal û nimûneyeke nebewî 
ye ku sipehîtahî û bereketa îlahî didin xuyakirin. Ew jî di encama 
hessasîyeta dilî ya ku deyn-wergir ji bo Xuda şanî dide û bi titîzî 
heqê xwediyê deyn li ber çavan digre de derdikevin meydanê. 
Yek ji hikmeta ku pêgemberê Xuda [dirûd û silavên Xuda lê bin] 
car caran deyn wergertine jî ev e ku li hemberî xwediyê deyn 
bizaveke sipehî şanî bide û ew di vê xusûsê de ji ummeta xwe re 
bibe nimûne. 

Wekî lcu ji van hemû mîsal û nimûneyan tê fehmkirin; 
mesela deyn-wergirtin û deyn-danê mijar û mewzûyeke hessas 
e.. Ji lewma ew lcesên ku mûameleyeke wiha di navbera wan de 
hebe, ji bo ji feyz û berelceta vî îbadetê ku kirine û dikin, mehrûm 
nebin, şert e ku ew li hinek pîvan û endazan miqate bin. 

Mixabin, îro her ku diçe kêmbûna îbadetekî fezîletmend ê 
wekî deyn-danê, dîtina deyn-danê ji bo kesê ku deyn dide her 
wekî ku zirarek, yan jî jidestdanek be û nêzîk-nebûna gellek 
kesan ji vî îbadetê xêrê, serkehnîya van tevan ji rîayet nekirina 
wan endaz û pîvanên ku me li jorê jimartibûn, tê.. Yanî ji holê 
rabûna emîntîyê di kirrîn-fîrotinê de, belavbûna derewan û bêwe- 
fatîya li hemberî soz û ehdan, normalbûna bêwefatîyên wekî 
nedana deynê xwe di wî wextê ku têde soz hatibûye dayîn, hema 
bibêje ev tev neyînî, dikin ku ev îbadetê sipehî were jibîrkirin. 
Lêbelê dema mirov li prensîp û rêz û rêçên vê meselê dinêre, 
dibîne ku divê mirov ji van astengan derbas bibe. Yanî ew kesên 
ku rewşa wan mûsaid be, divê bi hinek uzr û behaneyan îbadetê 
deyn-danê terk nekin. Li hemberî vê, ewên ku deyn werdigrin jî 
buhran, qeyran û desttengîyên curecur nexin behane û edakirina 
deynê xwe îhtnal nekin. Di encamê de divê mirov xwe ji zirarpê- 
gihandina vî îbadetê bifezîlet û îctîmaî dûr bigrin. Heke na, di 
vê rewşê de zengîn, dibe ku şukrê wan nîmetên ku cenabê Heq 
Teala wek emanet dane wî îfa nekiriye, hewcedar jî wê bibe ku 
ji ber endaz û pîvanên ku li wan miqate nebûye deyn ji xwe re 
peyda neke û heke îhtiyaca wî zehf dijwar be, ewê xwe ji ketina 
bêçaretîya ku xwe ji bo wergirtina ribayê mecbûr his bike, xilas 
neke.. 


Haleveku bi gellek ayetên pîroz û çendîn hedîsên şerîf sabit 
e ku deyn-dan çi fezîletelce mezin e. Ewên ku bi sebeb tevgerên 
şaş û rîayet nekirina edebên wan ji bo jîyîna vê fezîleta mezin 
dibin asteng, dibin ku webalekî mezin dikeve ser stûyê wan. 
Lewra ew deynên ku bi rîayetkirina usûl û edebên wan têne 
dayîn, ji bo mûmînî dibin sermayekekî axretê. 

Enes bin Malik -xuda jê razî be- vedibêje: 


Pêgemberê Xuda [dirûd û silavên Xuda lê bin] got: 

“Min di şeva Mîracê de dît ku li ser derîyê Cennetê ev çekû 
hatibûye nivîsîn: Mûkafata sedeqê bi deh caran wekî wê tê dayîn. 
[Mûkafata] deyn jî bi hijdeh caran bi qasî wî tê dayîn.. ’’ 

Min pirs kir, min got: 

“-Ya Cibraîl! Çima tiştê bi deyn hatî dayîn ji sedeqê çêtir 
dibe? ” 

Cebraîl -silavên xuda lê bin- bersiva min wiha da: 

“-Lewra parselc [bi pirranî] digel ku pere pê re hene jî sedeqe 
dixwaze. Ewê ku deyn dixwaze jî, ji ber hewcedarîya xwe teleb 
dike.” 270 

Hîç şubhe nîn e ku di dînê me de îbadetê sedeqe-danê hatiye 
teşwîqkirin. Lêbelê di halê ku zirarê bigihîne nefs-ezîzîya hew- 
cedarî û êşandina wî de hingê di şûna sedeqe-danê de deyn-dan 
meqbûltir hatiye jimartin. 

Çawa ku pêgemberê Xuda [dirûd û silavên Xuda lê bin] di 
hedîsa xwe de ferman dike, dibêje: 

“Bi deyn dana tiştekî ji wek sedeqe dana wî çêtir e.” 271 

Bi mûcibê teşwîqên îlahî û nebewî yên di vê xusûsê de hinek 
mûmînên salih, deynên ku dabûne, dema bi şûn de werdigirtin, 
destê xwe hîç nedidan wan pereyan. Lê dema hewcedaran careke 
din deyn ji wan dixwestin, wan bi xweşîya dilê xwe careke din jî 
ew pere bi deyn didane wan hewcedaran. Yanî wan ji bo xwe bi 
awayekî taybetî “sindoqa qerzê hesen” tesîs kiribûn. 

Çawa ku Qeys bin Rûmî -rehma xuda lê be- wiha vedibêje: 

Suleyman bin Uzunan bi deynê ku heta pereyên wî jê re 
werin, hezar dirhem bi deyn dabû Elqeme bin Qeys ê telebe’yê 
sehabîyê navdar îbnû Mesûd -xuda jê razî be-. Dema pere ji 
Elqeme re hatin, wî deynê xwe jê xwestin û heta li hemberî wî 
tund jî tevgerîya. Heke çi qeder Elqeme deynê xwe derhal dabe 
jî, lêbelê ji bo vê bizava tunda wî, dilê wî ji Suleyman mabû. Di 
piştî çend heyvan de careke din Elqeme mecbûr mabû ku dîsa 
hezar dirhem bi deyn ji Suleyman bixwaze. Suleyman jê re got: 

“-Baş e, bi memnûnîyet!” û berê xwe da malbata xwe, gazî 
wê kir, jê re got: 

“-Ey Ummû Utbe! Wî kîsikê mohrkirî yê li cem wê derê ji 
min re bîne!” Jina wî ew kîsik anî. Suleyman ji Elqeme re got: 

“Wellahî ha va ne, ew dirhemên ku te edakiribûn! Min 
dirhemeke tenê jî hîç ji wan ji cihê wan nelebitandiye!” Vêca 
Elqeme jê re got: 

“-Xuda ji bavê te razî be! Naxwe ji bo tehsîla deynê xwe, 
sebebê wê bizava tunda te li hemberî min çi bû?” 

Suleyman bersiva wî da, jê re got: 

“-Hedîsên ku min ji te bihîstin!” Dema Elqeme bi meraq jê 
pirs kir, jê re got: 

“-Te çi ji min bihîstibû?” Suleymanjê re got: 

“-Te ji îbnû Mesûd -xuda jê razî be- neql kiribû ku pêgemberê 
Xuda [dirûd û silavên Xuda lê bin] wiha gotiye: 

“Hîç mislimanek nîn e ku tiştek du caran wek cjerz bide 
mislimanekî ku ev bizava wî [bi îlawe li ser sewaba qerzê hesenê 
wîj, wekî ku wî ew tişt carekê sedeqe dabe wilo jî sewab qezenc 
dike.” 

Vêca Elqeme jê re got: 

“-Erê, îbnû Mesûd -radîyellahû enh- wiha xeber dabû min!” 
û wî jî ew teyîd kir. 272 

Ha ev exlaqê xweş, bavê min ê mûhterem Mûsa Efendî 
-quddîse sirrûh- jî ku bi halê mezinê îslamê hevhal bûbû, wî bi 
awayekî zerîfane ew di heyata xwe de tetbîq dikir. Butçeyeke 
taybetî ya wî jî ji bo qerzê hesen hebû. Wî ji vir deyn ji bo hew- 
cedaran pêşlcêş dikirin. Ewên ku rewşa wan nebaş bû û nedikarîn 
bi şûn de deynê xwe eda bikin û lê vegerînin jî, wî ew deynê 
xwe yê li wan ji wan re sedeqe dijimart. Ew miqdarê ku bi şûn 
de jê re dihat jî li terefekî din didanî û ji bo heman emancê bikar 
dianî. Wî ev deynê sipehî yê ku ji bo Xuda dida, tim wiha dewr 
û daîm dikir. Ev cure emelên salih, tezahur û xuyahîyên cihêwaz 
û mûstesna yên bizav û tevgerên exlaqê îslamê ne. 

Deyn, wekî ku ji bo deynbexş fezîleteke giranbiha ye, ew 
xusûseke wilo ye ku ji bo deynwergir jî hatiye teşwîqkirin. Di 
rewşa berevajî de, ew hewcedarê ku nikaribe ji nû ve deyn wer- 
gire, heke bikeve tengasîyeke zehf dijwar, hingê eger û îhtîmal 
zêde dibe ku ew bikeve rêyên çewt û gunehan. Çawa ku îro di 
civaka me de xwedî îhtiyacên ku di desttengîyê de mane û bê 
xwestina xwe ketina avzêm û teqana wekî ribayê ne hindik in. 
Ha mezinê me, pêgemberê Xuda [dirûd û silavên Xuda lê bin] 
însanên wiha teşwîq dike ku ew berê xwe nedin ser rêyên çewt 
û gunehan û ew ji bo xwe rêya peydakirina deynan tercîh bikin. 
Ew di vê mijarê de ferman dike, wiha dibêje: 

“Xuda Teala, bi deyndarî re ye heta ku ew deynê xwe eda 
bike, heta ku deyn ne li ser tiştekî be ku Xuda jê ne xweş be.” 273 

Hasilê kelam; weld ku di fezîletên dîtirên îslamê de wilo ye, 
di roja me ya îroyîn de jî em mecbûr in ku li hemû hessasîyetan 
diqqet bildn û vî îbadetê deyn-danê jî bidin jîyandin. Ji bo berde- 
wamîya vê ciwanî û sipehîtîya îslamî bi awayekî zindî jî, şert e 
ku em bi awayekî kûr û hûr pîvan û prensîpên wê îdrak bikin û di 
heyata xwe de tetbîq bikin. Bila em jibîr nekin ku dema em sibê 
ji bo îqametgeha ebedî ya xwe bên guhastin, ji bo tetbîqkirina 
vê fezîleta sipehî, ne di dest zengînî de firsendek dimîne, ne jî di 
dest hewcedarî de îhtiyacek dimîne. 

Bi kurtasî; ev alema fanî ya ku em hatinê, alema fîrsendan 
û cih û warê kirina emelên sipehî ye. Nexasim Remezana Şerîfa 274 
ku tên îdrak-kirin û rojên cejnê, an û midehên lutfa mûstesna ya 
Rebbê me ne û an û midetên firsendê ne, ji bo em jidestdanên 
xwe telafî bikin û kefaretê şaşîyên xwe ji stûyê xwe eda bikin. 

Hikmet û sirra ku rojên fanî dixe Remezan û cejn, di vê de 
veşartiye ku em karibin îman û kelecana wê bijîn. Bi taybetî jî 
îbadet, zikr û hevkarîyên civakî; karibin wan dilên ku ji bo gerîb, 
bêkes û sêwîyan têne dirêrkirin, bixemilînin. Ev jî, ji bo rojên 
keyfxweşîyê yên ku di piştî mirinê de werin meşele û çirayeke 
rehmê ye. 

Nemaze ku mirov karibe ji mesîyet û gunehan efû bibe, bi 
taybetî jî bi efûbûnê ji Remezanê bigihîje îdê, ew pîrozbahîya 
zefer û serkeftineke manewî ye. Pevre jîyîna qezenceke îlahî û 
keyfxweşîyeke civakî ye. 

Li rexê din, divê em vê heyata dinyayê her wekî mewsimeke 
kurta Remezanî îdrak bikin; divê em hestên bilindên Remezana 
Şerîf biguhêzin nav heyata xwe tevî. Lewra ev roj, di nav temen 
û emrê fanî yê me de mûhîmtirîn dem û wextên firsendê ne. 





274. Ev nivîs, di meha Remezanê de hatiye weşandin. 






r«4 Ji Bexçê Dilan Nefesên Dawîn 


Helce ev demên firsendê, bi bereket û rûhanîyeta Remezana şerîf 
hatibin nirxandin, hingê hîç şubhe nîn e ku sibê di roja qiyametê 
de wê ji bo me bibe sibeh û beyanîya cejneke ebedî ya heqîqî ku 
helbet wê ciwantirîn û sipehîtirîn cejn û îd jî ev be. 

Hezretê Behlûl Dana çi sipehî dibêje: 

“ Cejn, ne ji bo wan e ku cilên xweşik û nû lixwe dikin, lê 
ji bo wan e ku ji ezabê îlahî emîn dibin û ji xusrana ebedî xilas 
dibin. Dîsa cejn, ne ji bo wan e ku li merkebên sipehî sipehî siwar 
dibin, lê ew ji bo wan e ku karîne xeta û kêmasîvên xwe terk bikin 
û bibin evdekî salih...” 

Ya Rebbî! Me bi asoyeke dilî û sipehîtîyeka wiha bigihîne 
cejnên li vê dinyayê û yên li alema ebedî! Di vê meydanê de 
ew firsend û îmkanên îlahî yên ku te di vê alema fanî de ji me 
re bexş kirine, nirxandina wan di rasta rizaya şerîfa xwe de 
jî ji me re îhsan bike! Me bixe nav koma wan bextiyarên ku 
tengasî û kederên birayên mûmînên xwe îzale dikin û ew jî ji 
tengasî û kederên axretê xilas dikin! 

Amîn! 









^&östanî 


“Hey rêwîyê heqîqetê, herî ew roj were, hê qiyamet 
nerabûyî bi [Rebbê xwe] padîşahê heqîqetê re dostanîyê 
durust bike da ku ew di roja wê felaketê de bi destê te 
bigre. Lewra ew roj, bê destûra wî kes nîn e ku bi destê 
te bigre. Ew roj însan, ji birayê xwe, dêya xwe, bavê xwe, 
ehlê xwe û kurên xwe direve. Naxwe dostanîya bi Heq re 
başfehm bike û zanibe ku dostanî, tovê nefesa dawî ye.” 
[Hezretê Mewlana] 








Dostanî 


Li gorî rîwayetê, rojekê Hezretê pêgemberê Xuda [dirûd û 
silavên Xuda lê bin] nexweş ketibû. Dema evîndarê Pêgember, 
Ebûbekr -xuda jê razî be- ev bihîst, ji bo hal û xatirê mûbarelcê 
wî bipirse derhal bazda hate serdana Hezretê pêgemberê Xuda 
[dirûd û silavên Xuda lê bin]. Lêbelê dema wî mezinê aleman di 
rewşeke reht [nerehet] de dît, hew xwe girt û dema vegerîya mala 
xwe jî ji bandora wê kete nav nivînê. 

Piştî çend rojan mezinê me [dirûd û silavên Xuda lê bin] 
gihate sihheta xwe, bihîst ku Ebûbekr -xuda jê razî be-jî nexweş 
ketiye. Vêca ew çû serdana wî. Ji Hezretê Ebûbekr re gotin: 

“-Resûlûllah tê serdana te!” 

Ew evîndarê Pêgember derhal ji nav nivîna xwe pekî; bi 
zindîtîyeke mezin û keyfxweşîyeke bêterîf bezî ber derî. Ew ji 
nexweşîya xwe xilas bûbû. Wî li ber derî pêşwazî li mezinê ale- 
man kir û jê re got; kerem bike, were hundur. Dema pêgemberê 
Xuda [dirûd û silavên Xuda lê bin] ew di nav sihhet û efîyeteke 
wiha keyfxweş de dît, bi heyret jê re got: 

“-Ya Ebûbekr, ji min re gotibûn tu nexweş î!” 

Ebûbekr -xuda jê razî be- di evîn û hezkirina Hezretê 
pêgemberê Xuda [dirûd û silavên Xuda lê bin] de ji her kesî 
bêhtir nesîbdar bû, ew di rewşeke ji serdana Resûlûllah -dirûd û 
silavên xuda lê bin- mest de ev bersiva wî da: 

“-Ya Resûlellah! Dostê min nexweş ket; ez jî ji bandora wî 
nexweş ketim! Ew giha sihheta xwe, ez jî gihame sihheta xwe!..” 

Bi tezahur û xuyahîya dostanî û hezlcirineke wiha Ebûbekr 
-xuda jê razî be- gihaye wê şerefa ku di Qur’ana Pîroz de di bara 
wî de hatiye gotin: “Duduyê duduyan”. Ji bo vê, hemû mesele 
ev e ku em têkilîyên dilî yên xwe bi semîmîtirîn peywendîyên wê 
dostanîyê xurt bikin ku ew dike cenabê Heq Teala ji me razî dibe 
û me dixe ser rêya rast û mûsteqîma wî. Bi vî awayî, ewê derfetê 
bide me ku em karibin para xwe ji keyfxweşî û coşa evîna îlahî 
wergirin. Lewra dostanîyên wiha tenê, karin bi maneya heqîqî 
para xwe ji hezkirin û evînê wergirin. 

îmam Elîyyûr-Riza çi xweş dibêje: 

“Cenabê Heq Teala şerbeteke wî ya manewî heye, wê ji 
dostên xwe re pêşkêş dike ku ew ji vê şerbetê vedixdwin ji xwe 
diçin, dema ew ji xwe diçin jî dicoşin, dema ew dicoşin tertemîz 
dibin, dema ew tertemîz jî dibin dihelin û diçin, dema ew dihelin 
û diçin jî êdî ew digihin îxlasê, dema ew digihin îxlasê jî êdî ew 
gihane dostên xwe, dema ew gihan jî êdî di navbera wan û hez- 
kirîyê wan de cudabûn namîne .” 

Ev hal, halê fena û tinebûna di dostanîyê de ye. Ha nexweş- 
ketina Hezretê Ebûbekrê ku ev hal dijîya, ji ber ku halê dostê 
wî parve dikir ji sihhetê zêdetir memnûnîyet dabûyê. Lewra bi 
dostan re di eynîbûnê [negeyrbûn] de tehltirîn xwarin jî şîrîn dibe. 
Bi vegotin û îfadeya Hezretê Mewlana: 

“Kesê ku bi dostan re rûniştibe, çendan ew di navpêtên êtûnê 
de be jî, ew xwe zen dike ku di nav bexçê gulan de rûniştiye .” 

“Gelî dostan! Heke hûn ji şekl, ji sûretî bibûrin herin, heke 
hûn bikevine nav alema maneyan, hûnê bibînin ku ew der di nav 
cennet û bexçê gulan de gulistaneke hê mûzeyyentir e.” 

Dostanî, serkehnîya wê hevbeşbûna di sifetên mûsbet û 
h menfî de ye. Dostanîya rastîn jî di rûhên semîmî tenê de diêwire. 





Dostanî 


Mirov di bilindtirîn mertebeyên şexsîyeta însên de li vê wesfê 
rast tê. Dostanî bi vê tê jîyandin ku dema du kes li hemberî her 
bûyer û weqaetê, xwedîyê eyn his û hestan bin. Dostanîya rastîn, 
di navbera du dilan de xeta cereyanê ye. Bi vê cereyanê, yanî di 
netîca herka hezkirinê de her halê yê ku tê hezkirin sîrayet dike 
û dikeve yê ku jê hez dike jî. Hingê Deryayên evînê yên di dil de 
destpê dikin dicoşin û taverojên hezlcirin û sewdayê pêdikevin, 
rohnî didin. 

Çawa ku dema Hezretê Mewlana -quddîse sirrûh- di 
Medreseya Selçûqîyan de sermûderris bû, Bi nêrîna derwêşê 
meczûbê dil tije evîn ê bi navê Şems Mewlana çîkek ji Feyza 
nûra wî wergirt û pêket şewitî. Di encamê de kitêbên zahirî emrê 
xwe di wî de xilas kirin û ew êdî bû kitêbeke kaînatê.. Di piştî 
wê de Mesnewî hatiye meydanê ku ew feryadname ye ji bo şerh û 
îzahata sirrên di kaînat û Qur’anê de. Ha ku mirov karibe vî halî 
ji xwe re bilce hal û bibe dostekî Heq Teala, lêbelê ew jî bes bi 
qasî wê amadekarîya eşq û evînê çêdibe ku di cewhera mûmînî 
de heye û heke mirov berê wê jî bide ser îstîqamet û rasta rizaya 
îlahî, hingê mirovê karibe bigihe wê dostanîya Heq Teala. 

Di rewşeke berevajî de heke bi zahirê xwe evd, di nav gulşen 
û gulistanê de be jî, bi sebeb dûrbûna wî ji dost, ew di batinê xwe 
de di nav agir û pêtan de ye. Li ser vî esasî, naxwe ewên ku di 
his û hestan de ne hevbeş û şirîk bin, ti elaqe di navbera hezkirin 
û wan nêzîkahîyên zahirî yên welcî eqrebatî û biratîyê de nîn e.. 
Lewra digel ku Ebûleheb apê Hezretê pêgemberê Xuda [dirûd û 
silavên Xuda lê bin] bû jî, yek ji mirovên dûrtirînê ji wî bûye. 

Dinyaya rûh, sirr, asêpirs û mûemmayên wê xilas nabin. 
Ev, nakevin qalibê beden û civakê. Dostanî îlham û mizgînîyeke 
wisan e ku ji kûrahîyên tûh tê. Ew evîn û dostanîya îlahî ya di 
Hezretê Pêgember de ku li Şikefta Hîrayê pêşwazî li wehîya pêşî 

kir û ew wergirt, paşê wê di mîraca mehbûbî de ew derxet û rakir, 
bire aramî û hizûra bilind. 

Dostanîya ku însên ji tenêbûnê rizgar dilce, lutf û keremeke 
îlahî ye. Bavê me Adem -silavên xuda lê bin û dêya me Hewwa 
piştî hatin peyakirin ji bo dinyayê, heta çil salan ew li deverên 
cuda cuda yên dinyayê bi tena serê xwe ji hev dûr û cuda jîyane. 
Bi vî awayî, hesreta hezkirin û dostanîyê bi herduyan hatiye 
tamkirin û çêjandin. Her wekî ku dostanî, ew halê bi nîvî-kirina 
rûhekî ye ku her yek ji hebîb û mehbûb nîvê xwe li alîyê din 
dibîne. 

Pêgemberê Xuda [dirûd û silavên Xuda lê bin] di hedîsa şerîfa 
xwe de ferman dike, dibêje: 

“Insan li ser dînê dostê xwe ye. Bi vê sebebê bila her kes baş 
binêre ka ew bi kê re hevaltiyê dike .” 275 

Ji bilî vê, wî di hedîseke din de jî beyan kiriye, gotiye: 

“Insan bi hezkirîyê xwe re ye .” 216 

Ev, têra îzahkirina vê rastîyê dike; di dostanîyê de tesîr û 
kartêkerî heta di rûhan de jî diçe û tesîrê li wan jî dilce. Li terefê 
din ev hedîsên şerîf, vê xusûsê jî eşkere dikin: 

Maneya ku însan bi hezkirîyê xwe re ye, ev e; ew di peyvê 
de, di cewherê de û di bizav û reftarê de di halê eynî hestê, eynî 
hizrê, eynî hisê û eynî jîyînê de ye. Yanî têde ew eynîbûn û 
pevrebûn heye ku tam hezkirîyê xwe bide xuyakirin û şanîdan. 
Heke na, ew kesê ku cewhera wî, peyva wî, bizav û reftara wî 
û hisîyata wî bi strîyan re be, heke ew îddîa bike ku ji gulê hez 
dike jî, gelo ev îddîaya wî çi qeder rast e? Eynî wekî vê, ew kesên 

ku bi hestên xwe, bi hizr û fikrên xwe û bi kar û emelên xwe, ne 
bi Ellah -celle celalûhû- û Resûlê hezkirîyê wî re bin, ew ji ehlê 
mehebbeta rastîn nayêne jimartin. 

Ha bila carekê ji vî alîyî ve jî, “bi hezkirîyê xwe re bûn” 
were nirxandin û bila neyê zenkirin ku ewê heyateke gafilane 
dibûrîne û bi peyvelce ziwa tenê hema dibêje “ez ji Xuda û Resûlê 
wî hez dikim” bigihîje wê mizgînîya ku di hedîsa şerîf de hatiye 
dayîn. Divê were zanîn ku bes dema pevrebûna halî bicih were, 
hingê pevrebûna hezkirinê jî bicih tê. Cenabê Heq Teala di dilê 
dostên wiha de bag û bexçên manewî dide şînkirin. Ebûbekr 
-xuda jê razî be- di serê wan mirovan tê ku gihane vê lutfê, halê 
wî ji çendîn hikmetan mişt û tije ye: 

Di dostanî û sohbeta Resûlûllah de halekî wecdê yê wilo ji 
wî re çêdibû ku li wî cihê divîyabû mehebbet û hesreta wî tes- 
kîn û aram bibe, ew hê zêdetir dibû. Rojelcê Hezretê pêgemberê 
Xuda [dirûd û silavên Xuda lê bin] peyvên tije îltîfat ji Ebûbekr 
re gotibûn. Hem jî ew Ebûbekrê ku hemû serweta xwe di rêya 
Xuda de bexş kiribû. Lêbelê Ebûbekr -xuda jê razî be- ew qeder 
ji enanîyet û ezperestîya xwe çûbû û di Resûlûllah de fanî û tine 
bûbû ku ev xîtab-kirin heke çi qeder mûxateb-girtina wî di şeklê 
îltîfatê de bûbe jî, ew ketibû hissa cuda dîtina wî û pê gemgîr 
bûbû. Wî bi vê hissê di kûrahîya rûhê xwe de hest bi îzdîrabeke 
dilşewata wekî agirê firqetê, kir. Wî di nav fikar û endîşeya ku 
ew geyrê wî [yanî perçekek ji geyrê pêgember] hatibe wergirtin de got: 

“-Ya Resûlellah! Ma malê min û canê min bes ne yên te tenê 

ne !?” 277 

Hezretê Mewlana, ji bo têgihiştin û îdraka heqîqeta rûhên 
wiha bilind dibêje: 

“Ew kesê ku dixM’aze hedana xwe bi Xuda bîne û pêre bibe, 
bila di hizûra dostên Xuda, welîvan de rûne. 

Lewra dema dost bi dostê xwe re rûne, bi sed hezaran 
lewheyên sirran têne vekirin û xwendin!” 

Şairelc jî wiha dibêje: 

“Heke çend kes, çendan ji bo demeke hindik be jî werin 
cihekî û ji Heq û heqîqetê behs bikin, asîman li wî cihê wan, 
diçûne secdê!..” 

Şêx Se‘dî ji bo tecellîya îlahî bûye xuyageh û mezher, wî 
bi temamê maneya kelîmê, xwe ji daxwazên dinyayî mûcerred û 
xwerû kiriye û ji bo dost jî ev nivîsandine: 

“Dîtina rûyê dostan, ji bo ehlê dilan ên ku xwîna taze ji 
birîna wan tê wekî merhemê ye.” 

Cenabê Heq Teala dostên xwe yên din av vê zumreyê de 
wiha dide zanîn: 




“Bes dostê we Xuda ye, pêgemberê wî ye û ew mûmîn in 
ku nimêjê dikin, zekatê didin û ji Xuda re her diçin rik‘ûê .” 278 

Xwezîya min bi wî kesî be ku xwe ji xefk û kemînên dost û 
yarên fanî û nefsanî xilas bûbe, hê ew li vê dinyayê dostê ebedî û 
hezkirîyê rastîn Ellah Teala ji xwe re dîtibe, ji dil û can bi Hezretê 
pêgemberê Xuda [dirûd û silavên Xuda lê bin] ve hatibe girêdan 
û bi ehlê îmanê re mûemmer û îhya bûbe.. 

Hezretê Mewlana ji bo dilên mehrûm ên ji sirra di vê 
dostanîyê de wiha dibêje: 

“Tu vê baş zanibe ku dostên fanî û derewîn li vê dinvayê, 
hezkirîyên sexte ne, di paşîyê de wê ew hemû ji te re bibin dijmin. 
Hem jî ewê ji te re bibin dijminên serbirr .” 

“Haleveku tu yê, di mezarê xwe de di nav feryadan de bibêjî; 
“ya Rebbî, min bi tenê nehêle /” û wilo li berXuda bigerî.” 

Sewîye bidestxistina nêrîn û dîtinan, bi maneya rastîn fehm- 
kirina esrar û hikmetên di rûpelên kaînatê, bes ew lcarê qehre- 
manên wecd û evîna îlahî ye; ewên ku karîne di alema dil de kûr 
bûbin û karîne dostanîyeke heqîqî bijîn û di vê de jî biserketine. 

Îbrahîm Xelîl -silavên xuda lê bin- yanî ji ber ku dost bû, 
digel ku ew di rewşelce zehf zor de bû jî, wek şertê dostanîyê ew 
di nav teslîmîyet û tewelclculeke mezin de bû; di dilê wî de biçûk- 
tirîn tirs û endîşeyek jî nebû. Dema ewê di êgir de bihata avêtin 
jî, wî ji melaîketê ku arîkarî jê re teklîf kirin re got: 

“-Nekevin navbera dost û dost! Rebbê min çi bixwaze, ez 
pê razî me; heke ew min xilas bike ev ji lutfa wî ye, heke ew 
min bişewitîne ev ji kêmasîya min e. Xuda hez bike, ezê sebr 
bikim...” Piştî wî bi vî awayî hemberîya wan kir û bersiva wan 
da, wî, bi berdewamî ev pirs kir, ji wan re got: 

“-Ew rewşa min dizane! De ka bibêjin; ma agir bi fermana 
kî dişewitîne. Ma şewitandin lcarê kî ye?” 

Paşîkê ji wî dostê mezin, yanî bi fennana Xuda, agir ji 
Îbrahîm -eleyhisselam- re hînik û bi selamet bû. Bi vî awayî, 
îhtîşama dostanîya îlahî hate şanîdan. Cenabê Heq Teala bi sebeb 
vê dilsijî û sedaqeta wî Îbrahîm -eleyhisselam- di ayeta pîroz de 
bi van îfadeyan teqdîr [biha pê daye] û tekrîm [rûmet û şeref pê 
daye] kiriye: 

“Îbrahîm [ji bo ehd û peymanên xwe] zehf wefadar ..” 279 

Ha ev wefa û sedaqet, xwe di her kes û her tiştî de didin 
xuyakirin. Rîayet-kirina însanan li hemberî hev ji bo endaz û 
pîvanên dostanîyê jî bi vê rewşê vê girêdayî ye. Ew şexsîyetên 
ku bi qelbê xwe gihabin sifetên dostanîyê, hem ji hêla dînî ve, 
hem jî ji hêla tarîxî ve bûne çehre û sîmayên mûmtaz û cihêwa- 
zên însanîyetê. Wekî ku di kitêbên tarîxê de jî hatiye vegotin, 
ew Şehzade Qorkutê ku bi sebeb îsyana wî hatiye kuştin bi 
navê Pîyale heta tu bibêjî bes zilamekî sadiqê wî hebûye. Yavûz 
Sultan Selîm Xan ji vê xusûsîyeta wî xeberdar bû û ew ji bo 
hatina cem xwe gazî kir û ev teklîf lê kir: 

“-Wek mûkafata sedaqeta te, tu kîjan meqamî bixwazî, ezê 
te ji bo wî teyîn bikim. Heke tu bixwazî, ji bo min bibe wezîr!” 

Ew jî fikirî û sedaqeta xwe nexist navê, wiha got: 

“-Sultanê min, ji niha û pê de wezîfa min ji bo Şehzade 
Qorkut turberdarîye!... ” 

Ev rewşa Pîyale beg, zirweya têgihiştina dostanîyê teşkîl 
dike! Ew telîmeke nêrebera edeba dostanîyê ye. Ew ji hêla hik- 
metê ve ji bo hemû dost û dostanîyan her wekî nîşaneke îbretê ye. 

Hezretê Ebû Osman Hîrî dibêje: 

“Dostanîya bi Ellah Teala re bi edeba sipehî û mûraqeba 
berdewam, yanî her an û wextê xwe hiskirina di bin mûşaheda 
îlahî de çêdibe. Dostanîya bi Resûlûllah -dirûd û silavên xuda lê 
bin- re, bi tabî-bûna sunneta wî û bi jê re îtaet-kirin û teslîmîyeta 
tije mehebbet tê hûnandin. Dostanîva bi ewlîya re bi hurmet û 

xizmetê çêdibe. Dostanîya bi ehbaba re bi şertê ne di gunehê de 
be bi berdewamî rûkenî şanîdanê çêdibe. Dostanîya bi malbatê 
re bi xuyên xweş çêdibe. Dostanîya bi cahilan re bi dûakirina 
ji wan re û bi daxw’azkirina ji wan re ji bo ew bigihîjin rehma 
Xuda, çêdibe .” 

Her dostanî û sohbet, hal û uslûbeke taybetîya wan heye ku 
heke ev li ber çavan were girtin û rîayetkirin ew dostanî û sohbet 
wê dewam bilce û seraya mehebbeta di dilan de jî naheje. Lêbelê 
heke edeba dostanî û sohbetê li ber çavan neyê girtin û rîayetki- 
rin, her cure girêbenda hezkirinê bi bişkoka dijminahîyê werdi- 
gere. Ji vê hêlê ve dema mirov bi dostan re biaxive, divê mirov 
zehf bi diqqet û îhtiyat bizav bike. Lewra peyv heye ku wekî şûrê 
tûj e; dostanîyê dibirre, dikuje. Di qelb de birînên wilo vedike ku 
tedawîya wan bê îmkan e. Çîçekên hezkirinê yên di qelb de hişk 
dike û dikuje. Peyvek jî heye ku wekî barana biharê her teref û 
alîyî xweşik dike; feydên bêjimar temîn dike. 

Berevajîyê vê jî ew nêzîkatîyên laûbalîbûyîyên ku dostanî 
hatine zenkirin, yan jî derbaskirina heyata xwe bi şeklê laûbalî, 
vêca mûtalaa-kirina wê jî wek dostanî û mehebbeteke rastîn 
heta tu bibêjî bes çewt û şaş e.. Lewra laûbalî û dostanîya ku 
bi masîwa hatibe şîlokirin, dişibihe tayekî weza ku ew bi devê 
kêreke tûj ve hatibe hekandin ku ew bi zehftirîn bes dişê xwe 
sê-pênc caran li ber devê wê bigre, di dawîyê de ewê biqete û 
here.. Bêşiwar dostanîyên wiha, ne li vê dinyayê, ne jî li alema 
axretê feyda wan heye. Berevajî vê, li herdu cîhanan jî ew zirar 
li ser zirarê ji xwediyên xwe re tînin. Ji bo wê bi qasî ku mirov 
karibe bi mirovên layiq re bibe dost jî, şert e ku mirov karibe vê 
dostanîyê mûhafeze bike. 


Di çarçoveya vê mûhtewa û naverolcê de helce mehebbeta di 
dilan de hemû mexlûqatan bide ber xwe, ew xwediyê xwe dilce 

mûmînekî kamil, bi tebîreke din wî dilce evîndarekî heqîqî yanî 
wî dike dostê Heq Teala. Evîn, heke çi qeder wekî çîçekeke ku 
zîg dide bi hezkirinên fanî yên mûeyyen û bi meclûbîyetan destpê 
kiribe jî, dema ew bigihîje sewîyekeke ku ji bo aferandina afer- 
înerî hemû aferînde û mexlûqatan bide ber xwe û li ser wan şamil 
were, hingê ew berê xwe dide wî alîyî ku ew bibe evîna îlahî.. 

Lêbelê ew kesên ku bi astenga masîwa [geyrên Xuda] ve 
hatibin daleqandin û wilo mabin nagihin vê rewşê. Lewra evd, 
heke ji astenga masîwa derbas bibe, ewê bikare bi çêj û şîranîya 
mehebbet û dostanîyê bijî. Berevajî vê, ev yek ne mûmkin e. 
Çawa ku Hezretê Nexşebî hîkayetelce wiha vedibêje, ji bo ew ji 
mirovên ku bi van astengan ve hatibin daleqandin re bibe mîsal: 

“Xortek hatibû ber derîyê keça padîşah û gotibû; dilê min 
ketiye wê. Dema xeber ji keça padîşah re hatibû gotin, sultana 
xanim hatibû ber derî û ji wî xortî re gotibû: 

“-Raje van hezar dirheman û careke din tiştê wiha ku wê 
zirarê bidin min û wê zirarê bidin te jî nebêje!” 

Dema wî xortî bela xwe jê venekir, wê ev teklîf li wî xortî 
kir, jê re got: 

“Naxwe raje du hezar dirheman!” 

Paşê dema bazara wan giha diwazdeh hezar dirheman, wî 
xortî ew qebûl kir. Keça padîşah ev rewş dît, jê re got: 

“Tu çawa ji min hez dikî ku çavên te bi pere û pûlan kwîr 
bû û bû ku ez nedîtim? Ma tu zanî cezayê yên ku dîgerên min 
li ser min tercîh dikin çi ye? Birrîna stûyê wî ye!” û bi sebeb 
evîndarîya sexte ya wî ew ji xwe dûr kir. 

Arifekî ku ev rewş bihîstî ket erdê û ji xwe çû. Dema ew bi 
xwe hat, wiha got: 

“-Gelî însanan! Binêrin, li vê dinyayê çi tê serê hezkirîyên 
heqîqî! Yan jî ma ewê ku dibêje; xebero ez ji Heq Teala hez dikim 
û berê hezkirina xwe didin geyrê wî, ma li axretê çi nayê serê 
wan!..” 

Mezinbûna hezkirinê, bi vê tê zanîn; dema îcab bike bi wê 
fedakarîya ku di ber hezkirîyê xwe de tê kirin û wê riska ku 
mirov dikevîyê tê pîvan. Ewê ku zehf hez dike, dema îcab bike 
ji bo dostê xwe canê xwe dide û hissa ku wî fedakarî kiriye jî 
nakeve bîra wî. Ew kesê lcu evîn û dostanîyê nas nake û para 
xwe ji hezkirin û dostanîyê wernegirtiye, naxwe ew neketiye ser 
rêya gihiştina kemalê û bi nefsa xwe re dijî. Hem jî dilê mirovê 
ku hezkirinê nas nalce wekî axê ye. Marîfet hezkirin e. Lewra 
sebebê hebûnê hezkirin e. Çawa bi nêrîn li wê rîwayeta ku di 
hedîsa qudsîya meşhûr de hatiye îfadekirin, cenabê Heq Teala di 
hedîsa qudsî de ferman dike, dibêje: 

“Ez xezînekeke veşartî bûm, min ji marîfeta xwe hez kir [min 
arzû kir werim zanînj û min heyber aferandin.” 2m 

Li gorî vê tecellîya esrarên îlahî jî, keyfîyet û awayek e ku bi 
dostanî û mehebbetê taybet e. Ji bo wê, ewên ku gihane dostanîya 
Heq Teala rûyê dostanîyê ne di însên tenê de lê di halê heyata ku 
li dinyayê hatiye reşandin de; di temamê nebatat û heywanatan 
de jî mûşahede dilce. 

Bavê min Mûsa Efendî di xusûsa dostbûna digel mexlûqa- 
tan de bûyereke ku di serê wî de bûrîbû wiha vegotibû: 

“Bi texmînî berî çil salan min û rêzdar Seyda Samî Efendî 
-quddîse sirrûh- li Medîna Mûnewwer xanîyek kirê kiribû. Li 
gorî şertên zemanî xanîyên wî çaxî ji kerpîçan bûn. Dema wî ji bo 
odeya ku min ji bo xwe hazir kiribû teşrîf kir, min li goşê marekî 


280. Li Eclûnî Keşfû’ 1-Xefa, II, 132; li Bûrsewî, Kenz-î Mexfî binêrin. 

lev-badayî dît û bê îxtîyarî min heyecan girt. Lêbelê wî di nav 
hizûr û aramîyê de ji min re got: 

“Yî mexlûqê Xuda ji halê wî re bihêlin û destê xwe lê 
nexin.” Paşîkê, piştî mûddetekê heywanê reben ji holê winda bû. 

Ev jî nîşan dide ku ewên di Xuda û Resûlê wî de gihabin 
serlcehnîya dostanîyê, ji bo hemû mexlûqatan dibin dost û 
yar. Mehebbeta Yûnus Emre ji çîçeka zer yek ji şaheserên vê 
dostanîyê ye. 

Ew dilên ku nikaribin rûyê dostê xwe yê ku di tebîetê de 
veşartî bibînin, nebîn û kor in. Ew rûhê însên ê ku nikaribe bi 
tebîetê re biaxive lal û bê ziman e. Ew dilên ku li dost digerin, 
heke wî di însanekî de jî nebînin, yê wî di tebîet û siriştê de 
bibînin. Çem û rûbar, mêrg û kehnî, keskî û şînahî, çîya û 
daristan, çîçek û gulistan, çendîn şi‘êrên dostanîyê bi dizîkahî ji 
qelbê wî mirovî re dibêjin, ewê ku ji bo xwe li dost digere. Ew 
dilên ku bi van terennuman hatine stran, ew bi xarîqe û çêkirinên 
hunerê hunermendê îlahî hestgerm dibin û bi lîsanê halê xwe bi 
wan re sohbet dikin. Ha çendîn raz û sirrên îlahî li ber kûrahîya 
dilên ku bi hissîyata dostanîya wiha tije bûne, lceşf û vedibin 
û di dawîyê de ew wuslet û pevgihana bala eşkere dibe. Bi vî 
awayî, ji bo nesagîya gurbet û gerîbîyê şîfa tê hêvîkirin. Hesret 
û dilêşa di alema hinavî de tê dermankirin. Dostbûna digel van 
herk, sirr û mûemmayên qudreta îlahî yên di tebîetê de, hestan 
tenik û zirav dike, êdî zemînê dostbûna feyzdar û bereketdara ji 
Xuda re di dil de pêktê. Lewra hezar û yek texlît nexşên di sirişt 
û mexlûqatan de, merdîwan û pêpeling e, ji bo gihiştina wî dostê 
dostan, Dostê mezin, yanî ji bo gihiştina Xaliq û aferînerê hemû 
sipehîtî û xweşikahîyan. Ewên ku di vê pêpelingê de derkevin, ji 
h bo sohbeta Rebbê xwe bilind dibin. Êdî ew mûmînê di vî meqamî 

de be di her cih û deverê de bi Wî re ye. Tim û daîm ev nûra îlahî 
ya pevrebûnê di rûyê wî de çîk dide, diberiqîne. 

Ha ev sîmayên wiha nûrdar û bextiyar in ku her yek ji wan, 
ji bo ummet û alemê dibin serkehnîya rehm û bereketa maddî û 
manewî. 

Malik bin Dînar -rehma xuda lê be- vedibêje: 

Dema Ûmer bin Ebdûlezîz derket meqamê xîlafetê, şivanên 
li ser çîyan gotin: 

“-Mirovekî salih birêvebirina mirovan hildaye ser milê 
xwe.” 

Ji wan hate pirs kirin, ji wan re hate gotin: 

“-Hûnji kuderê vê dizanin?” 

Wan jî got: 

“-Heta heywan bi xwe jî di nav hizûr û aramîyê de ne.” 

Mûhemmed bin Ûyeyne -rehma xuda lê be- jî wiha dibêje: 

“Dema Ûmer bin Ebdûlezîz xelîfe bû, min li Kirmanê 
şivantîya mêşinan dikir. Ji ber rûhanîyet û edaleta xelîfeyî ji min 
re xuya dibû her wekî ku mêşin û gur bi hev re digerin. Şevekê, 
min ji nişka ve dît ku wa ye gur êrîş dibe ser mêşinan. Ez heyirî 
mam; her wekî ku dinya hemû hizûr û aramîya xwe berze dike, 
jidest dide. Min di dilê xwe de got: 

“Ez dibê hema, vêga ew xelîfê adil, dostê Heq Teala miri- 
ye!” Min lêkolîn kir, ez hîn bûm ku wê şevê Ûmer bin Ebdûlezîz 
wefat kiribû.” 

Ew însanê ku jê re zerûrî ye ew dinyaya qelbîya xwe bi 
şexsîyetên nimûneyî yên wiha îdeal yên ku rûpelên kemalata 
beşerîyetê tije kirine, bistre, divê ew bi çavên besîretê yên dostên 

Heq Teala ku di dilan de tên vekirin bi îbret û ders-wergirtin li 
wê taverojê binêre, ewa ku asoyan tije dike û di wextên şefeqê 
de jî winda dibe. Dema em li tabloyên curecur û rengo rengo yên 
ku Heq Teala ew li asîmanan xîşk kirine, temaşe bikin, emê ji 
tabloya wî hunermendê pispor û mahir re heyram bimînin. Em 
bi qasî miqdarê qudreta fanîya xwe ji bo teswîrên ku wî li holê 
danîne elaqê şanî didin û hunera wî tebrîk dikin. Ha dema em 
bi vê hessasîyetê temaşe bikin, ew nexş û sûretên rengo rengo û 
fîrçeyên qudretê yên ku li pêş çavên me li ser tabloyên kaînatê 
yên ku wênegir û sûretbexşê mûtleq Heq Teala ew xîjk dane û ew 
menzere û dîmenên ku li kaînatê hene hemû çi qeder îbretamîz 
in. De ka li gulekê, yan jî li binefşekê binêrin.. Gelo axa reş ev 
rengên wan ji kuderê anîne? Di vê alemê de çendîn hûrahî, ziravî, 
ciwanî, sipehîtahî, herkên qudretê û xarîqeyên hunerê hene ku bi 
hijmaran nayên zanîn û hesabkirin... Kaînat, ji bo mirovên ku 
karibin bi çavê dil wê bibînin, pêşangeha xarîqa ye. Lewra ev 
sipehîtahî hemû, her yek ji wan eks û xuyahîyek e ku ji sipehî- 
tîya cemala cenabê Heq Teala dipale. Ji bo wê, ew çav û dilên 
ku derketine ji bo bi nêrîna îbretê li vê kaînatê seyr û temaşe 
bikin, bi nêrîna heyirî-manê bi şûn de vedigerin! 

Lê mixabin, eql û mentiq, di pirranîya zemanî de di pêşîyan 
van xarîqeyan de û bi ser wan de dibûrin eynî wekî wan dilopên 
baranê yên ku li lat û zinarên dijwar dikevin û li hev totlanî dibin 
û ew lat û zinar nesîbê xwe ji wan nagirin, ew eql û mentiq jî wilo 
nesîbê xwe ji wan hunerên xarîqe wemagirin û îbret nastînin.. 

Rebbê me, kûrahîya tefekkur û hestan di tecellîyatên qudret 
û ezemeta hunerê îlahî yê di vê kaînatê de ji bo dilê me îhsan 
bike. 


Dema em di rewşa xwe de bi şeklekî ciddî tefekkur bikin û 
S nefsa xwe bi awayekî jidilane mûhasebe bikin, emê bibînin ku 

herkên qudretê di kaînatê de digel ku wê her an û wextê me dor- 
pêç kirine jî, ji ber ku dil bi astenga nefsê perdekirî ne, ew ji evîn 
û dostanîya îlahî mehrûm û bêpar in.. Ewên ku ji vê mehrûmîyetê 
ne agahdar in jî şair wan wiha îqaz dike, ji wan re dibêje: 

Heke tu ji vê gerîbîyê nebêjî “dost ’’ û tu neçî axretê, 

Ew roja wusletê wê bi gerîbîyeke duduyan wergere!... 

Seyrî 

Hezretê Mewlana jî di vê xusûsê de wiha dibêje: 

“Hey rêwîyê heqîqetê, berî ew roj were, hê qiyamet nerabûyî 
bi [Rebbê xwej padîşahê heqîqetê re dostanîyê durust bike da 
ku ew di roja wê felaketê de bi destê te bigre. Lewra ew roj, bê 
destûra wî kes nîn e ku bi destê te bigre. Ew roj însan, ji birayê 
xwe, dêya xwe, bavê xwe, ehlê xwe û kurên xwe direve .” 

“Naxwe dostanîya bi Heq re baş fehm bike û zanibe ku 
dostanî, tovê nefesa dawî ye. Yanî ew ji bo roja axretê ye, ji bo 
rizaya Xuda ye.” 

Hezretê Yûnus Emre jî di temamîya emr û temenê xwe de 
bi vê sirra mehebbetê jîyaye, ew bi feryada evîneke dilşewat ji bo 
dilan axiviye û ew ji bo “Dostê bilindtirîn” bang kirine: 


Werin em herin hê can ranew’estîyan, 
Berî terka sûretî hêvî bikin, 

Berî dijmin bikeve navberê, 

Were dilo, em herin cem dost! 

Em li vê dinyavê namînin, 

Fanî ye, em pê nexapin, 

Dema em yek bin, em jê veneqetin, 

Were dilo, em herin cem dost! 

Em ji vê cîhanê koç bikin, 

Em bifirin, herin warê dostê mezin 

Em ji arzû û hewayê bibûrin, 

Were dilo, em herin cem dost! 

Berî xebera mirinê were, 

Berî ecel bi berstika me bigre, 

Berî Ezraîl bi hemla xwe rabe, 

Were dilo, em herin cem dost! 

Ev bang, di heqîqeta xwe de eks û xuyahîyeke evîn û hezkir- 
inê ye, ji wê îfadeya ku di dema wefata wî de ji zimanê mûbarekê 
mezinê me Hezretê pêgemberê Xuda [dirûd û silavên Xuda lê 
bin] dihate rêhtin: 

“Ey Xudayê min! Refîqê E ‘la, Refîqê E ‘la [dostê bilindtirîn, 
dostê bilindtirînj .” 

Ew dilên ku bi awayekî pêwîst par û nesîbê xwe ji vê eks 
û xuyahîyê wergirtine, ew digihin zirweya dostanîya îlahî û di 
rêwîtîya ebedîyetê de jî ji bo sirra vê wadeya îlahî dibin mezher 
û xuyageh: 

• jjî-* e-UJjl 

“Bila haya we jê hebe ku bêşiwar weliyên Xuda, ne tirs ji 
wan re heye û ne jî ew gemgîn dibin .” 281 

Ya Rebbî! Dilê me bi dostanîyeke wilo mûemmer û sag 
bike ku ew me bigihîne rizaya bilinda te! Xudayê min! Ji me 
hez bike, me bide hezkirin û me bide keyfxweşkirin!.. 

Amîn!.. 


281. Yûnus, 10/62 







Wefadarîya ji bo Heq Teala bes û bes bi rîayetkirina fer- 
manên wî tê cih. Ev wefadarî zirweya hest û kirinên bi 
Wî ve girêdayî ne. Lewra ew tekane heyber e ku diaferîne, 
dide jîyandin û her wext û anê jî îhtiyac bi wî çêdibe. 
Heyata me jî û mirina me jî di dest wî de ye. Ji vî cîhetî 
ve hezkirina ji wî û di her nefesê de bi wî re bendbûn, 
bilindtirîn asoya evdînîyê û mezintirîn deynê wefadarîya 
evdî ye. 

Mehmed Akifê rehmetî ji bo eqda nîkaha keça xwe yek 
ji ehbabên xwe yên ku zehf jê hez dikir ‘Elî Şewqî Efendî yê 
Bosnayî jî gazî kiribû. Ev Xoce Efendîyê navser piçekê dereng 
hatibû vê dawetê û gotibû; sebebê dereng hatina min jî ez di 
kaşê Wefayê de derketim hatim. Akife rehmetî jî ev mazereta di 
cihê xwe de bi heqîqeteke di cihê xwe de mezc kir û bi awayekî 
devkenî, mûtebessim û manedar wiha got: 

“Xoce Efendî, tu ji kîjan kaşê wefayê behs dikî? Nesla hazir 
[nifşê vêga] ji zû ve ew kaş pehn û dûz kirine...” 

Ew rastîya ku rehmetî bi gemgînî anî zimên û her wekî ku 
bibêje “ax wefayê” îfade kirî, xesleteke wilo mûhîm e ku însan ji 
her tiştî bêhtir îhtiyaca wî pê heye û ew hîç nikare dev jê berde. 
Akifê rehmetî di xusûsa zor û zehmetîya bicihanîna vê xesletê de 
ji peyva zorbûna derketina di kaşê Wefayê de îstîfade kir, di ber 
de avêt û îşaret pê da ku nesla vêga dev ji wefadarîyê berdaye. 
Eleke wî civaka me ya îro dîtiba, gelo wî yê çawa feryad kiriba... 
îro, însan qencîyên ku şopên wan winda bûne nayênin bîra xwe, 
her wekî ku peyva “wefa”yê bes li îstanbûlê welc navê semtekê 
tenê maye û hew. 

Eialeveku wefa, yek ji şîarên îslamê ye, heta belkû ew esas- 
dartirîna wan e. Gerçî di nêrîna îslamê de esasa esasan îman e. 
Lêbelê bêşiwar e ku di eynî zemanî de wefadarî, xuyahîyeke 
îmanê ye. Lewra wefa, rîayeta ehdê ye, yanî mana li ser soza xwe 
ye. îman jî li dinyayê sedaqet şanîdana ji bo wê soza tesdîqkirin 
û iqrar-kirina Rebb e ku ew di alema rûhan de hatibû dayîn. Yanî 
îman jî di netîcê de wefadarî ye. 

Digel vê jî wefa, sade ne rîayetkirina ehdê ye, yanî ne 
keyfîyeta mana li ser soza xwe tenê ye. Lêbelê ew semîmîyeta li 
hemberî Heq Teala û neguherandina rewşa qelbê xwe ye. Ew bi 
awayekî saglem û asêgirane bicihanîna peywendîya qelbî û ew 
minnetbarî ye ku me mecbûr dike ji bo em elaqeyeke sipehî û 
ciwan hem bi awayekî kiryarî, hem jî bi awayekî hissî tesîs bikin 
ku ew dirêj dibe digihîje temamê wan kesên ku di îman-anîna 
me de xizmeta wan çêbûye; ji lêzimên dûr ên me bigre heta 
digihîje lêzimên nêzîk ên me, ji biradînên me bigre heta bigihîje 
dê-bavên, ji alim û salihan bigre heta bi pêgemberên ku temamê 
emr û temenê xwe di cîhad û xebatê de bûrandine ji bo nîmeta 
îmanê bigihînin me. Ev rewş jî ne halekî demsalî ye; lêbelê divê 
ew -di roja baş û roja xirab de- di temamê dirêjahîya temenê me 
de her berdewam bibe. 

Peyva wefayê, di temamê wesfên wekî minnetbarî, sedaqet 
û îstîqametê de heye û ew bûna wekî rûyekî ji herdu rûyên 
qumaşekî ye ku îfadeya pevrebûnê heta carina jî eynîbûnê di 
xwe de dihewîne. Ji hêla vê nêrîna esasî ve, her reftar û bizava 
ku îman wan îcab dike, di eynî zemanî de çawa ku îfadeya 
wefadarîyê têde heye, eynî wilo berevajîya van reftar û bizavan 
jî wek bêwefatî tê qebûlkirin. 

Wefa, wek wesfeke xusûsî ya pêgember, welî û kesên xwedî 
fezîlet, ew sifetekî manewî ye ku di sewîye û asteke bilindtirîn de 
heyata beşerî tacdar dike. Li ser vî esasî, hinek mûfessiran îslam 
wiha tarîf kirine; iqrarkirina bi zimanî, tesdîq-kirina bi qelbî, 
teslîmîyeta ji Xuda Teala re û di qeza û qedera wî de wefadarîya 
ji wî re ye. 

Ewên ku dilên xwe ji serkehnîya wefadarîyê nesîbdar kirine, 
wan nefsên xwe yên wekî êgir jî kirine her wekî bexçê gulan. 
Wan nefsa xwe kiriye gulistaneke wisan ku têde gulên zikr, 

bilbilên tesbîhan, çîmenên îman û îrfanê, çîçekên lutfa îlahî û 
çem û rûbarên emelê salih hene. Xelata dilekî wiha jî ji halê wî 
re guncaw û babet dibe ku ev jî, Cenneta E‘la û Cemalûllah e. 
Li pêşberî dilên wiha agir jî wesfê xwe diguherîne û bi gulistanê 
werdigere. Çawa ku Îbrahîm -silavên xuda lê bin- dema ew ji 
terefê Nemrûd ve di agirê ku pêtên wî wekî çîyan bûn de hate 
avêtin û werkirin, bi vê fermana cenabê Heq Teala: 

" * * f. > 

jU Ij uii 

“Me got: Hey agiro! Ji bo Îbrahîm hênik û bi selametî 

bibe !” 282 wan pêtan rewşa gulistanê wergirtibû. Lewra Ibrahîm 
-silavên xuda lê bin- berî di nav êgir de were avêtin, wî pêtên 
nefsa xwe bi avên wefadarîyê mevirandibûn û ew pêgemberekî 
wisan bû ku di her hal û karê xwe de sedaqeta xwe ji cenabê Heq 
Teala re dabû xuyakirin. 

Mezinê me Fexrê Kaînatê -dirûd û silavên xuda lê bin- jî 
heyata wî ji serî heta bi binî usweya hesene ye, yanî sipehîtirîn 
nimûneya îmtîsalê ye, ew her wekî ku pêşangeheke wefadarîyê 
ye. Ew Nûra Hebûnê di piştî fethê de li Mekkê pazdeh rojan 
mabû. Ji lewma hinek ji Ensarîyan ketibûn nav metirsî û fîkaran, 
destpê kiribûn bi gemgînî hizrîbûn; gelo Hezretê pêgemberê Xuda 
[dirûd û silavên Xuda lê bin] wê neqleke din vegere Medînê, yan 
jî ewê venegere wê. Lewra Ellah Teala fetha wî bajarê mûbarek û 
mûqeddes ê ku ew lê hatibû dinyayê û lê mezin bûbû, jê re kiribû 
nesîb. Hezretê pêgemberê Xuda [dirûd û silavên Xuda lê bin] bi 
vê têdergînîya [mitalee û fikara] Ensarê kîram hesîyabû, ji lewma 
ew çûbû dev wan, ji wan pirs kiribû, ji wan re gotibû: 

“-Hûn çi dibêjin ?” 


282. Enbîya, 21/69 

Piştî ew fîkar û metirsîyên wan hîn bû jî wî nimûneyeke 
mezina wefadarîyê şanî da û ji wan re wiha got: 

“-Gelî Ensarîyan! Ez ji kirina tiştekî wisan xwe diavêjim 
ber penaha Xuda. Min ji bo memleketê we hicret kir. Jîyana min 
jîvana weye. Mirina min jî wê li cem we be .” 2S3 

Resûlûllah -dirûd û silavên xuda lê bin- di nexweşîya xwe 
ya lcu bi wefata wî bi encambûyî de cara dawîn çû ser minberê û 
ji Mûhaciran re got: 

“Wesîveta min li we; bi Ensarîvan re xweş mûamele bikin. 
Ew cemaeta min, hevsirrên min ûpêbawerên min in. Wan wezîfên 
ku katibûne ser milên wan bi heqî anîne cih. Elemberê xizmeta 
wan jî hê tam nehatiye edakirin. [Ewê li axretê hê zêdetir jî ji 
wan re were edakirin.J Bi vê sebebê, bi qencên Ensarîyan re qenc 
mûamele bikin û neqencên wan jî efû bikin.” 2M Wî bi vî awayî, ev 
wefa, di demên dawîya xwe de jî tekrar kir. 

Mirov dikare bibêje; hemû pêgember ew rêzan in ku di asta 
bilindtirîn de maneya wefadarîyê li beşerîyetê dane hînkirin. Ji 
bo mirov karibe bibe evdekî ku bigihîje hezkirina Xuda jî zerûret 
heye ku em di xusûsa wefadarîyê de şîret û destûrên rêberê xwe 
yê hîdayetê Hezretê Mûhemmed Mûstefa -dirûd û silavên xuda 
lê bin- bikin pîvanên cihêwaz û mûstesna yên dilê xwe û wan di 
jîyana xwe de jî bijîn. Bi kurtasî, em karin wan wiha rêz bikin: 

1. Wefadarîya ji bo Xudayê Rebbê Alema ye: 

Unsîyeta pêşî û wefa jî ku encama wê ye, ji bo Ellah -celle 
celalûhû- ye. Lewra cenabê Heq ji ezel de ji bo rûhên ku wî afe- 
randibûn re gotiye: 


Gfk 


283. Muslim, Cîhad, 86; Ehmed bin Henbel, Mûsned, II, 538 

284. Buxarî, Menaqîbû’l-Ensar, 11 

“Di bîra wan bîne dema Xudayê te ji pişta Ademîyan 
zurriyeta wan girt û ew xwe bi xwe li ser hev kirin şahid ji 
wan re got: Ma ez ne Rebbê we me? Hemûyan got: Belê, em 
şehde didin [Tu Rebbê me yî]. Ev şehdeyî ji bo vê ye da ku hûn 
roja qiyametê nebêjin: Em ji vê gafil bûn.” 285 Bi vî awayî wan 
Rebbîtîya wî iqrar kir. 


Xusûsa vê iqrarê, peymanbesteke ku qebûlkirina ulûhîyeta 
cenabê Heq Teala û evdînîya însanan îfade dilce. Naxwe ew kesê 
ku vê ehd û peymanbestê qebûl dike û di iqrar-kirina xwe de jî 
sedaqetê şanî dide û ew, bi awayê ciwantirîn bi dan dewamkirina 
wê di dirêjahîya heyata xwe de jî vê vedibêje; ez li ser ehd û 
peymana xwe mame û ez ji soza xwe re wefadar im.. Lewra ji bo 
vê wefadarîyê sade iqrarkirin tenê ne kafî ye. Ji vê qebûlkirinê jî 
hinek binbarî û mûkellefîyetên eqlî û wijdanî tên meydanê. Ev jî 
rîayetkirina [li ber çavê xwe girtina] emrên Xuda û xwe dûrkirina 
ji nehiyên wî ye. 


Naxwe wefadarîya ji bo Heq Teala bes û bes bi rîayetkirina 
fermanên wî tê cih. Ev wefadarî zirweya hest û kirinên bi Wî ve 
girêdayî ne. Lewra ew tekane heyber e ku diaferîne, dide jîyandin 
û her wext û anê jî îhtiyac bi wî çêdibe. Heyata me jî û mirina me 
jî di dest wî de ye. Ji vî cîhetî ve hezkirina ji wî û di her nefesê de 
bi wî re bendbûn, bilindtirîn asoya evdînîyê û mezintirîn deynê 
wefadarîya evdî ye. Ew sêhrbazên ku ji ber îman anîbûn ji terefê 


285. E‘raf, 7/172 

Firewn ve bi zulmeke mezin dest û pêyên wan çepûrast bi darx- 
urmeyan ve hatibûn daleqandin jî li hemberî vê rewşê negotibûn: 

“Ya Rebbî, me ji vê belayê xilas bike û me bigihîne rehet- 
îyê!” Lêbelê wan wiha niyaz ji Xuda kiribû û gotibûn: 



“Xudayê me! Sebrê bi ser me de birijîne û me misii- 

man bimirîne.” 286 Ev niyaz û bergerîna wan jî ji bo evdînîyê çi 
wefadarîyeke mezin e. 

Cenabê Fleq Teala di bara evdên xwe yên ku ji bo wefayek û 
sedaqetelce wiha nimûne ne, di ayeta pîroz de ferman dilce, wiha 
dibêje: 



“Xuda, mirovên ku sedaqet şanî dane bi sebeba wê 
sedaqeta wan, wan xelat dike.” 287 

Cenabê Fleq Teala di ayeteke pîroza dîtir de jî di bara 
mûmînên ehlê wefayê de ferman dike, wiha dibêje: 



“Ji bawermendan çendîn zilam hene; li ser peymana 
ku dabûne Xuda rast mane. Hinekan ji wan peymana xwe 
anîye cih; canê xwe feda kirine. Hinek ji wan jî çavnêriyê 


286. E'raf, 7/126 

287. Ehzab, 33/24 






Ax Wefayê!.. 

[şehîdbûnê] dikin. Lêbelê wan bi ti awayan soz û peymana 
xwe hîç neguherandiye.” 288 

Hezretê Mewlana jî li ser vê heqîqetê, di bara îmtîhana li 
vê alema fanî, sebra li hemberî îbtîla [bela bi ser de hatinê] û 
wefadarîya ji bo Heq Teala de ji rêwîyên îrfanê re bi rêya mecazî 
wiha dibêje: 

“Ey bilbil! Tu yê heta çi wextî li hemberî zivistana reş bikî 
feryad! Ey bilbil! Ma rewa ye ku tu bê rawestin herji cefayê behs 
bikî? Heke dilê te bera bi yara te ve bend e, çavê xwe veke û şukr 
bike; ji wefayê behs bike! Dev ji strîyan berde, ji gulê behs bike! 
Ji sifetên qurm û koka gulê bibûre; li zatê wê binêre! Çima tu ev 
qeder bi vê alema fanî re mijûl î; yan jî ma cihê ku tu dixwazî 
bigihiyê, ne wêdetira biwêdetira ye? ” 

Ha wekî ku Hezretê Mewlana jî îfade kiriye, esl cihê ku 
mirov bigihiyê hedefa ebedî ye, di netîca ketina pey hezkirin û 
sewdayên fanî û demî bêwefatîya jibîrkirina emanca eslî, xus- 
raneke mezin e. Cenabê Heq Teala di xusûsa şîyarkirina evdên 
xwe ji ketina vê gefletê de wiha dibêje: 

“Hûn nebin wekî yên ku Xuda ji bîr kirine , ji lewma 
Wî jî nefsa wan bi wan daye jibîrkirin! Ha ew, jirêderketî bi 

xwe ne.” 289 

“Kî jî, berê xwe ji bîranîna min vegerîne, bêguman jê re 
jiyaneke bi tengî heye û emê wî roja qiyametê kor heşir bikin. 
Ew dibêje: Xudayê min! Çima te ez wek kor heşir kirim? 
Haleveku bi rastî ez, li dinyayê bi çav bûm! Xuda jê re dibêje: 

Rewş wisa ye! Lewra ayetên me ji te re hatin; lêbelê te ew ji 
bîr kirin. îro eynî wisa tu jî têyî jibîrkirin!” 290 

Ha ew kesê ku li vê dinyaya fanî ji Rebbê alemê, Xuda Teala 
re wefadarîyê şanî bide, ewê jî li axretê wefayê bibîne. Lewra 
wefaya bilindtirîn, ya Xuda Teala bi xwe ye; 

“Ma kî heye ku ji Xuda bêhtir peymana xwe bîne cih?” 291 

Ev xîtaba îlahî jî vê beyan dilce. 

Digel ku divê rewş wiha be jî, dijê vê ew însanê ku li din- 
yayê xwe di gefletê de noq dike, di wê roja qiyameta dehşetdara 
ku însan ji bo qencîyeke biçûçik jî hewce dibe de, ewê bedela vê 
bêwefatîya xwe bi awayekî gemnak bide. Lewra wefa, di serî de 
jî di evdînîyê de, di dostanî û hemû xusûsan de wesfeke wilo ye 
ku tê arzûlcirin û lê gerîn û hemberê wê jî bes wefa ye. Hezretê 
Mewlana vê hûrenuqtê çi xweş îzah dike, dibêje: 

“Hemû xusûsên wekî evîn, hezkirin û dostanîyê bi wefavê ve 
bend in û ew li însanê wefadar digerin. Ew bi ti awayan ji însanê 
bêwefa nêzîk nabin. ” 

“Qelemê nivîsandive û gotiye: “Hemberê wefayê wefa ye; 
hemberê cefayê cefa ye. ” û hibra wê jî hişk bûye. ” 

“ Padîşahek, kesekî ku xaîntî lê bike kurê çi kesî be jî, ew 
serê wîji laşê wî bike û dipekîne. Lêbelê heke koleyekî Hindistanî 
wefadarîyê ji padîşah re şanî bide, ewê wî kolevî bi gotina “her 
bijî! ’’ pêşwazî bike û jê re li çapkan bide... Itîbara ku ew dibîne 
bi sedan wezîr wê nabînin. ” 

“Kole jî çi ye ku; heke li ber derîyekî sekek jî hebe, di dilê 
xwediyê wî seyî de li hemberî wî bi sedan hestên razîbûnîyê, bi 


290. Taha, 20/124-126 

sedan hestên memnûnîyetîyê şîn û geş dihin. Xwediyê wî, wî sevî 
bi mehebbet miz bide, bifirkîne... ” 

2. Wefadarîya Ji Bo Hezretê Pêgember -dirûd û silavên 
xuda lê bin- 

Di piştî wefadarîya ji bo Xuda de wefadarîya bilindtirîn û 
lazimtirîn ew wefadarî ye ku berê wê li xundê aleman Hezretê 
pêgemberê Xuda [dirûd û silavên Xuda lê bin] be. Ev wefadarî 
ye ku ji Hezretê pêgemberê Xuda [dirûd û silavên Xuda lê bin] 
re be, ewê ku li ber cenabê Heq Teala digerîya û digot: “Ummeta 
min ummeta min ” bi vî awayî lavlav ji Xuda dikir û teleba wî ji 
bo ummeta wî bûye. 

Ev wefadarî, bi kûrbûna di hurmet û hezkirina ji Pêgember 
de, destpê dilce, ew bi perwanebûna li hawîrdora Sunneta Senîyya 
wî mûmkin e. 

Ew pêgemberê mezinê ku me dibe cem Xuda, wî di xusûsa 
heyat û mirinê de rê şanî me daye û ew tekane qendîla me ye ku 
rêyên seadeta ebedî ji me re rohnî kirine. Ev hadîse û weqaetên 
ku wefadarîya ji bo wî û hemberî-dana wî ji bo vê wefadarîyê 
vedibêjin çi qeder îbretamîz in. 

Di sefheya [pêvajoya] ku Herba Uhudê li dijî mûmînan 
wergerîbû de mûşrikan bi her qewet û şîyana xwe ve êrîş dikirin 
da ku Hezretê pêgemberê Xuda [dirûd û silavên Xuda lê bin] 
bikujin. Ew qas êrîş kirin heta ku diranê mûbarekê Serwerê 
alemê şehîd kirin. Di wê hengava dehşetdar de wefadarî û feda- 
karîya eshabê kîram ên li cem Hezretê pêgemberê Xuda [dirûd 
û silavên Xuda lê bin] di halê qehremanîyên destanî de bicih 
dihatin ku di vê xusûsê de ti kes nikare xwe bigihîne gwîzeka 
wan. Hinekan ji wan xwe di ber wî de dikir sîper, hinelcan ji 
wan jî xwe li hemberî tîrên ku dihatinê dikir mertal, hinekan ji 

wan tîr û xedeng diavêtin dijminan û hewl dida ku wilo wan ji 
hev belav bilce û têkbişikîne. Se‘d bin Ebûweqqas -xuda jê razî 
be- rîwayet dike; di wê rojê de ji cem Resûlûllah-dirûd û silavên 
xuda lê bin- bi qasî deh hezar tîr li mûşrikan hatine barandin. 
Eshabê kîram wilo di nav hewl û geyretên cansîperane de bûn 
ku li hemberî vê rewşa wefadarî û fedakarîya wan Xundê aleman 
memnûnîyeta xwe wiha dianî zimên: 

“Dêya min û bavê min bi gorî te bin, ey Se‘d!” 

Hezretê ‘Elî -xuda jê razî be- wiha dibêje: 

“Min ji pêgemberê Xuda [dirûd û silavên Xuda lê bin] nebi- 
hîstiye ku wî ji geyrî Se‘d bin Ebûweqqas bi kesekî din re xîtab 
kiribe û jê re gotibe; dêya min û bavê min bi gorî te bin .” 292 

Nimûneyeke din jî ev e: 

Hezretê pêgemberê Xuda [dirûd û silavên Xuda lê bin] roja 
Hudeybîyê Hezretê Osman -xuda jê razî be- wek qasid şandibû 
Mekkê. Hezretê Osman -xuda jê razî be- ji mûşrikan re gotibû; 
niyeta me umre ye, emê umra xwe eda bikin û vegerin. Lêbelê 
mûşrikan ji bo wê salê destûr neda. Ji Hezretê Osman re gotibû: 

“-Heke tu dixwazî, tu vêga karî tewafê bikî!...” 

Lêbelê Hezretê Osman -xudajê razî be-ji ber ku yek ji wan 
kesan bûye ku xwe ji bo Xuda û Resûlê wî weqf û nezr kiribû, 
wî ji wan re got: 

“-Heta ku Hezretê Pêgember Ka‘bê tewaf neke, ez jî nakim! 
Ez Beytûllahê bes li pey wî zîyaret dikim. Cihê ku ew lê qebûl 
nebe, ez jî li wir nîn im!..” Wî bi vî awayî sedaqeta xwe ji 
pêgemberê Xuda [dirûd û silavên Xuda lê bin] re da zanîn. 





292. Buxarî, Cîhad, 80; Muslim, Fedaîlûs-Sehabe, 41/1876 

Di wê navberê de Hezretê pêgemberê Xuda [dirûd û silavên 
Xuda lê bin] jî li hemberî hadîse û bûyerên ku egera rûdana 
wan hebû bey‘et û peyman ji eshabê xwe qebûl dikir. Ji ber ku 
Hezretê Osman -xuda jê razî be- li wir hazir nebû, di dawîyê de 
pêgemberê Xuda [dirûd û silavên Xuda lê bin] bi destekî xwe 
destê xwe yê din girt û bi vî awayî bey‘et û peyman ji ber Hezretê 
Osman -xuda jê razî be- ve qebûl kir û got: 

“-Xudayê min! Ev jî bey ‘eta Osman e /” 293 

Hezretê Osman -xuda jê razî be- ji bo vê îltîfata Pêgemberî 
bûye mezher. Bi şertê ku mirov xwe bi wê wefa û sedaqetê bigre, 
hemû ummet dikeve ber wê îltîfatê. Em jî dikarin bi wefadarîya 
di dilê xwe de bi qelbê xwe di nav koma sehabîyên li Bey‘etûr- 
Ridwanê de beşdar bibin û bigihin wê mizgînîya ku di vê ayeta 
pîroz de hatiye ragihandin: 

“Bêşiwar ewên ku bî‘etê didin te, bes ew bî‘etê didin 
Xuda. Destê [qudreta] Xuda di ser destên wan re ye. Kî, 
peymana xwe bişikîne, webalê peyman-şikandina wî bes ji wî 
re ye. Kî ji bo wê peymana ku li ser bicihanîna wê soz daye 
Xuda wefadarîyê şanî bide jî, Xuda, dê xelateke mezin bide 
wî.” 294 

Rêya ku mirov karibe bi awayekî layiq ji pêgemberê Xuda 
[dirûd û silavên Xuda lê bin] hez bilce, di vê ayetê de hatiye 
îfadekirin: 


£ OÇ, Q Ç. 

“Pêgember, ji bo bawermendan ji nefsa wan bi xwe jî 
çêtir û li pêştir e.” 295 

Di çarçova vê, û çendîn îfadeyên pêbendî û wefadarîyê yên 
din de evîndarên Fexrê Kaînatê -dirûd û silavên xuda lê bin- ji 
pora mûbareka wî bigre, heta bi riha şerîfa wî û şopa qedemê 
pakê wî û heta temamê emanetên wî ji bo serê xwe kirine sertac. 
Ji xirqeya wî bigre heta bigihîje kopalê wî, ji şûrê wî bigre heta 
bigihîje tîrên wî û mohra şerîfa wî hemû emanetên wî yên ku 
heta bi roja me ya îro hatine, ha hemû bi vê hissîyatê dewam 
kirine û her tiştên wî wek emanetekî mûqeddes hatine wergirtin û 
qebûlkirin.. Di vê meydanê de nemaze îtîna, hurmet û wefadarîya 
ku Osmanîyan şanî daye, destan û çîroka li ser zimana ye. 
Mezherbûna Osmanîyan ji bo emr û temenekî mûhteşemê şes- 
sed û çend salan ev qeder dirêj, bi îlawe li ser îttîba-bûna wê ji bo 
Qur’an û Sunnetê bi xuyahîyên wan rêz û hunnetên çav-kwîrker 
bend e ku wan ji bo emanetên mûqeddes şanî dabûye. Ew ema- 
netên pîroz ên ku her yek ji wan ji pêgemberê Xuda [dirûd û 
silavên Xuda lê bin] wek bîranîneke ulwî ji ummetê re maye. 

3. Wefadarîya Ji Bo Mezinên îslamê 

Her mûmîn mecbûr e ku ji hissîyata wefadarîya li hem- 
berî mezinan jî mişt û tije be. Mezinên îslamê, emr û nehiyên 
pêgemberê Xuda, exlaqê xweşê wî û qendîlên ulwî yên ku herdu 
cîhanên me rohnî dikin, gihandine me. Cemîyet û komel bi îrşad 
û talîmatên wan îstîqameta xwe rast dikin, alemên manewî yên 
xwe tezyîn dikin û ber bi îstiqbal û paşerojê ve diçin. Ji bo vê 
yekê hatiye gotin: 

“Mirina aliman wekî mirina alema ye.” 

Li terefê din jî cenabê Heq Teala di ayetê de dibêje: 

“Gelî yên ku îman anîne! Xwe ji Xuda biparêzin û her 
digel sadiqan bibin.” 296 


Hinek mûfessiran di beyana ayetê de peyva sadiqan bi ehlê 
sedaqetê, yanî bi xwediyê wefadarîyê mane kirine û ew ayet wiha 
îzah kirine: 

“Di rêya îman û îslamê de bi ehlê wefadarîyê re bibin, 
hûn jî bibin ehlê wefadarîyê da ku hûn li dinya û axretê bigihin 
xilasîyê!” 

4. Wefadarîya Ji Bo Dê-bavan û Xizm-lêziman: 


Heqê dê-bavan yek ji wan xusûsan e ku divê mirov zehf bi 
giringî li serê raweste. Ji bo ewladên wan nexasim di wextê yex- 
tiyarbûna wan de xizmeta ji dê-bavan re, ji wan re gotina xebera 
xweş û îkram-kirin mezintirîn deynê wefadarîyê ye. Di Qur’ana 
Pîroz de di piştî îbadetê ji Xuda re hezkirin û xizmeta ji dê-bavan 
re tê telqîn û şîret-kirin. 

Cenabê Heq Teala ferman dike, dibêje: 

“Xudayê te emr kiriye, gotiye; hûn bes îbadetê ji min re 
bikin û qenciyê li dê-bavên xwe bikin. Heke ji wan yek, yan 
jî herdu li cem te pîr û kal bibin, ji wan re “Of!” jî nebêje, li 
erza wan nede; wan neêşîne û ji herduyan re jî xebereke xweş 
bibêje. Ji herduyan re perên xwe yên merhemetê nizm bike û 
dûa bike, bibêje: Xudayê min! Çawa ku dema ez biçûk bûm 
wan rehm li min kir û ez xwedî kirime, tu jî wisan rehmê li 
wan bike!” 297 


296. Tewbe, 9/119 

Jîyana pîroza mezinê me pêgemberê Xuda [dirûd û silavên 
Xuda lê bin] ji çendîn nimûneyên wefadarîyê tije ye: 

Dema dêya Hezretê Elî Fatima bint Esed -xuda jê wan razî 
be- wefat kir, wê di serdema ciwanîya wî de wekî ku dêya wî be, 
wilo xizmet ji Hezretê pêgemberê Xuda [dirûd û silavên Xuda 
lê bin] re kiribû. Dema vê jina salîhe wefat kir, pêgemberê Xuda 
[dirûd û silavên Xuda lê bin] hatibû dev cenazê wê, li ber serê wê 
rûniştibû, ji bo xizmetên fedakarane yên wê li cem Heq Teala jê 
re şahidî kiribû û wiha gotibû: 

“Ey dêya min! Rehma Xuda li te be. Tu di piştî dêva rastîya 
min de dêya min bûyî. Tu birçî dimavî û te ez têr dikirim, te cil li 
xwe nedikirin, te cil li min dikirin, te xwarinên xweş nedixwarin û 
ew bi min didan xwarin li wextê ku te ev dikirin jî, te rizava Xuda 
û mala axretê arzû dikir.” 

Piştre pêgemberê Xuda [dirûd û silavên Xuda lê bin] got; 
cenazê wê sê caran bişon. Dema dor hate wê ava ku têde kafûr 
û bêhna xweş jî heye, pêgemberê Xuda [dirûd û silavên Xuda lê 
bin] bi destê xwe ev av bi ser wê de kir. Piştre wî gomlekê xwe ji 
xwe kir û li wê kir. Cenaze li ser vî gomlekê wî hate kefen-kirin. 

Dema qebra wê hate vekirin û dor hate kolana lehdê [ber- 
gorê], pêgemberê Xuda [dirûd û silavên Xuda lê bin] bi destê 
xwe bergora wê kola û axa wê jî bi destê xwe jê derxist. Piştî wî 
ev kar xilas kir, li wir xwe li ser teniştê gêr kir û wiha got: 

“Xuda ye, yê ku hem sag dike, hem jî dimirîne. Ew sag e, 
hîç namire. [Xudayê min!] Dêva min Fatima keça Esedê ef û 
megfîret bike. Hucceta wê [kelîma tewhîdêj bi wê bide gotin û 
cihê ku ew çûyê [qebra wêj jîjê re fereh bike. Bi heqê Pêgemberê 
xwe û pêgemberên berîya min jî [dûaya min qebûl bikej. Şubhe 
h nîn e ku Tu, dilovîntirînê dilovînan î....” 

Piştre pêgemberê Xuda [dirûd û silavên Xuda lê bin] ji 
bo cenaze çar tekbîr dan, li pey wan jî wî bi xwe, bi Ebbas û 
Ebûbekr -xuda ji wan razî be- re cenaze xist qebrê .” 298 

Di jîyana nimûneyî ya pêgemberê Xuda [dirûd û silavên 
Xuda lê bin] de bi hissa wefadarîya wiha şîn û geş bûne çendîn 
mîsalên din jî hene ku her yek ji wan di hukmê derseke bêhemta 
ya fezîletê de ne. Ew heta bi qiyametê ji bo temamê însanîyetê 
hatine dayîn. 

Çawa ku di piştî weqaeta Huneynê de heyetek ji qebîla 
Elewezan hate cem pêgemberê Xuda [dirûd û silavên Xuda lê 
bin], mislimanbûna xwe ragihandibûn û jê xwestibû ku êsîrên 
wan serbest berde. Yekî ji nav wan jî pê re axivîbû û wiha gotibû: 

“-Şîremak û mûrebbîyên Te di nav me de hene!” 

Vêca pêgemberê Xuda [dirûd û silavên Xuda lê bin] bi hissa 
wefadarîyeke mezin got: 

“-Esîrên ku li para min û kurên Ebdûlmuttelib katibin, bi 
şûn de didim we.” 

Eshabê lcîram jî ji bo karibin nesîbê xwe ji heman fezîletê 
wergirin, bi xweşîya dilê xwe gotin: 

“Me jî êsîrên xwe ji bo pêgemberê Xuda bexş kir!” 

Bi vî awayî ew roj, şeş hezar êsîr bê wergirtina ti hem- 
berîyeke dinyayî serbest hatin berdan. Di encama vê fezîleta 
bêhemta de hemû hewezanîyan pêk ve Îslamîyet qebûl kirin. 

Di piştî dê-bavan de jî mehebbeta ji xizm û lêziman û 
wefadarîya ji bo wan tê. Xizmtî du texlît e. Yek ji wan bi maneya 

umûmî, nêzîkatîya îman û fezîletê ye. Ya din jî nêzîkatîya xusûsî 
ye, nêzîkatîya lêzimtîyê ye. Bi îfadeya Îslamî ji lêzimtîyê re 
“ ulul-erham ” û ji serdana lêziman re jî “sile rehntê” tê gotin. 
Têkilî qutkirina ji lêziman; bizaveke xirab, mekroh û guneh e. Li 
ser vî esasî hatiye gotin; 

“Ew kesê ku unsîyeta xwe ji lêzimên xwe qut kiribe, li kîjan 
dîwanê bibe, rehm li wê nabare.” 

Di dînê me de rîayetkirina heqê eqrebayan hatiye emrkirin, 
hatiye gotin; divê hûn lêzimekî tenê ji qencî û nêzîlcatîyê dûr 
nekin; divê hûn li gorî rêza nêzîkatîya wan, pêşî ji yên zehf nêzîk 
destpê bikin heta ku dor bigihîje yên dûr. Dînê me ev qencîya li 
lêziman jî wek wezîfekeke heyatî li ser pişta me bar kiriye.. 

Mûessesa malbatê û xuyahîyên lêzimtiyê yek ji tecellîyatên 
ecêb û gerîb ên Ellah -celle celalûhû- ne. Yek ji lutf û îhsana 
Rebbê me ye ku ew gerîban di siha nîkahê de ji hev re dike can- 
ceger, wan di şeklê lêzimtîyê de di nav pêbendî û cilweyên xizm- 
tîyê de wekî çiqilên mehebbetê di nav hev re derbas dike û bi hev 
û din ve girêdide. Qutkirina benên xizmtîyê, bêwefatîyeke zehf 
mekroh e. Dûrahîyên zahirî, di îzdîwaca însanîyetê ya Eiezretê 
Adem û Eiezreta Eiewwa de dibin yek. Bêşiwar keyfxweşîya 
teqwayê digel hesta wefa û fezîletên wan di ser wergirtinên eqre- 
batî û bavikîtîyê de ne. 

Seadeta dinyayê bi benê malbat û lêzimtîyeke îslamî xurt 
dibe. Semîmîyeta li dinyayê û hesta wedadarîyê ku berdewamîya 
wê ye, seadeta axretê ye jî. 

Ewên ku lazim e wefadarîyê şanî bidin, sade ne evên ku 
me şanî dane tenê ne. Nexasim divê em wefadarîya ji bo dost 
û biradînên xwe jî di dilê xwe de bicih bikin. Li alîyê din 
S wefadarîya ji bo bav û kalan, wefadarîya ji bo zindî û mirîyên 

me, wefadarîya ji bo welêt û wefadarîya ji bo sipare û emanetên 
di hemû civakê de ji sifetê şexsîyetên rewîşt saglem e. 

Divê em zanibin ku di însên de hissa teqwayê û hesta 
wefadarîyê razî nabe ku sînorên îlahî werin binpêkirin û kelehên 
hezkirinê jî werin ruxandin û wêrankirin. Di rewşeke berevajî vê 
de nefs, wê di çendîn rêyên nîfaq û gefletê de bigere û dilê xwe 
ji kendalekî xeterê dikişîne kendalelcî xeterê yê din. Çawa ku 
çendîn qewmên ji bo helakê dûçar bûne jî sersebebê helaka wan 
ev bûye ku çi soz dabûne Heq Teala, li serê nemabûn. Wefadarîya 
ji bo ehd û peymanê digel ku deyn û lazimîyeke însanîyetê ye jî, 
ew bi ber vê ve nehatibûn. Bi vî awayî, ew ji îlm, îdrak, marîfet 
û îz‘anê mehrûm bûn û çûne helakê. Halê wan ji bo mirovên ku 
ew dîtin û ji bo mirovên ku piştî wan hatin jî bûye wesîla ders 
û îbret-girtinê û halê wan ji bo mûtteqîyan jî bûye wesîla şîretê. 

Xuda di ayeta pîroz de ferman dike, wiha dibêje: 

“Me, di pirranîya wan de tiştekî wekî mana li ser sozê 

[wefadarîya ji bo ehdê] nedît.” 299 

Ev qisseya Hezretê Ferîduddînê ‘Ettar halê wan kesên 
ku nîmetên Xuda daye wan jibîr kirine û wek meyleke nehêjaya 
nefsanî bêwefatî şanî dane, çi xweş dide xuyakirin: 

Seyekî nêçîrê yê padîşahekî hebû, wî zehf ji seyê xwe hez 
dikir. Ew se di nêçîrê de mahir û pispor bû. Padîşah, heta tu 
bibêjî bes qîmet dida seyê xwe û ew çi demê derketa nêçîrê, ew 
her bi xwe re dibir. Stûbend û toqa wî bi gewheran xemilandibû, 
xirxal û bazinên ji zêr û zîv jê re çêkiribûn û ew xistibûn pêşepê 
û paşepêyên wî. Pişta wî jî bi cileke atlasîya bisîm nixumandîbû. 

Rojekê, padîşêh dîsa ew bi xwe re biribû û digel erkanê sera- 
ya xwe çûbû nêçîrê. Siltan li hespê xwe siwar bûbû, benê ermûşî 
yê toqa seyê wî di dest wî de bû û ew bi awayekî weqûrane 
bipêşve diçû, heta tu bibêjî bes, ew keyfxweş û şad bû. Lêbelê 
tiştelc bi ber çavê wî ket ku keyfxweşîya wî xirab kir. Ew seyê ku 
padîşahî zehf jê hez dikir, padîşahê xwe jibîr kiribû û bi tiştekî 
din re dileyist. Padîşah, heke çi qeder pêşî wek mehzûn benê 
ennûşî yê di dest xwe de kişandibe jî se lê asê bû, li ber xwe da; 
li ser kojtina perçê hestîyê li pêşîya xwe dewam kir. Padîşah, li 
hemberî vê rewşê di navbera hestên heyret û gezebê de qêrîya û 
got: 

“-Tu bi min re, min jibîr dikî û bi tiştekî din ve mijûl dibî! 
Ev çawa dibe?!” 

Ew zehf gemgîn bû. Ev nankorî û bêwefatîya seyî zehf li 
zora wî çûbû. EJeke çi qeder ev se be jî, dîsa dilê wî pê xweş 
nebû ku wî mezûr bibîne û lê bibûre. Digel ev qeder îzzet, îhsan 
û emekên ku wî li seyî dabûn, li hemberî van qencîyên wî jî di 
an û demekê jibîrkirina se ji bo wan hemû qencîyên wî hem jî bi 
perçekekî hestî, wek helwesteke dil birînker û wefa-xirabker, ne 
xusûseke wilo bû ku were efukirin. Padîşah bi gezeb jê re got: 

De rê bidin vî bêedeb î!” 

Seyî maneya vê gezeb û hiddetê fehm kiribû, lêbelê kar ji 
destê wî derketibû û êdî nikarîbû tiştekî bilce. Dema mirovên li 
hawîrdora wî ji padîşahî re gotin: 

“-Siltanê me, em rajin gewher, zêr û zîvên pê ve û wî wilo 
berdin!” Padîşahî ji wan re got: 

“Na! Wî berdin, bila wilo here!” 

Paşê wî ev jî îlawe kir, got: 

“-Wî berdin bila wilo here! Bila wilo here, da ku li çolên 
bêkes û bêkûs, virtûvala û xirbe, gerîb, birçî, tî û bêav bimîne; 
bila li wan gewher, zêr û zîvan binêre û bi berdewamî êşa îkram 
û lutfên ku jidest dane, bijî!..” 

Ev hîkayeta ku rewşa wan kesên bêwefa, yên ku qedrê 
nîmetên bêjimar ên cenabê Heq Teala nezanîne, bi dûv menfîetên 
fanî û suflî ketine û wilo çûne helakê, dide xuyakirin çi qeder 
îbretamîz e! Ew kesê ku bikeve vî halî, di dawîyê de ewê bibîne 
ku ev pêveman [takinti] virtûvala ne, lêbelê ew dem her tişt wê 
xilas bûbe û ji dest wî çûbe. 

Hezretê Mewlana dibêje: 

“ Bêwefatî, digel ku ji bo seyan jî leke û eyb e, naxwe çawa 
dibe ku tu wek însan bêwefatîyê şanî didî? ” 

Li ser vî esasî mezinan wiha gazî rêwîyên Heq Teala kirine, 
gotine; 

“Bi awayekî layiq ji halê gafil û salihan îbret bigre û li xwe 
binêre ji bo tu ji Xuda re bibî evdekî wefadar!” 

Erê hemû mesele ev e: Tu karibî bibî evdekî wefadar. 

Şukrê bê dawî ji cenabê Heq Teala re be ku gihana şeref û 
bereketa mana li zehf nêzîkî evdekî wiha hem jî bi salan kiriye 
nesîbê me. Ev şexsîyetê mûstesna, bavê mûhteremê min Mûsa 
Efendî -quddîse sirrûh- ye ku me ew di Tîrmeha sala 1999’an de 
siparte rehma Heq Teala û me ew li goristana Sehra’ya Cedîd jî 
defn kiriye. 

Bavê me û seydayê me wek meşreb nûnêrekî kamilê Hezretê 
Ebûbekrê Siddîq -xuda jê razî be- yê zemanê me bû, ew 
di navbera hezkirîyên xwe de jî wek “sahîbû’l-wefa” marûf 
bûbû. Ev tabîr, ji bo wî zatê mezin bêşiwar, ne bêsebeb hatiye 

bikaranîn. Lewra wî dostê Heq Teala, temamê temenê mûstesna 
yê xwe di rewşa abîdeyeke wefadarî û sedaqetê de bi asoya dilî 
jîyaye, ew taveroja bi rojên me û hîlala bi şevên me bûye. Ew 
cemser û qutbê îstîqametê û siltanê arifan bûye. 

Wî, heta bi vir hemû xuyahîyên wefadarîyê yên ku me 
vegotine di xwe de kom kiribû. Ew gunçeyekî wusletê bû, hema 
ji bo vê tenê be jî heq dike ku ew bi sifetê “sahîbû’l-wefa” were 
naskirin û bibîranîn. Digel ku ev qeder zeman bi ser wefata wî de 
bûriye jî birînên ku fîraqa wî di dilê me de vekirine hê jî neha- 
tine pêçan û bi hev û din ve neaxivîne. Berevajî vê, ew hê lcultir 
û xirabtir bûne. Lewra hewşa dilîya wî ya ku bi wefadarîyeke 
bêtarîf hatibû xemilandin, tim û daîm ji bo me talîmgeheke 
cihêwaza sedaqet, peyrewbûn, hezkirin û evînê bûye. 

Ellah -celle celalûhû- dema ji bo evdekî xwe xizmeteke 
şerefmend teqdîr bike, lîyaqeta vî karî jî jê re lutf dike. Ha dema 
em ji vê hêlê ve binêrin, kemalata zahirî û batinî ya di şexsîyeta 
Mûsa Efendî de ji her alîyî ve dihate temaşe û mûşahedekirin. 
Wî, bûyer û qewimînên zehf zor û zehmet heta bi teferruatên hûr 
ên wan jî bi ferasetelce kûr, têgihiştin û hessasîyet tesbît dikir. 



Ew gulên nadîde, qeranfil, nêrgiz û sinbilên ku wî di hewşa 
wefadarîya xwe de şanî dane, sipehîtahîyên neqermiçber in ku 
dilistan û bexçê gulên me şîn û geş dikin. Di wî de sedaqeta ji 
bo Heq Teala, pêbendûna wî ji bo Kîtab û Sunnetê, bi înfaqên ku 
kirine xwedîtî-kirina wî li emanetê ecdadan, elaqe û mûamela ku 
ji nêzîk ve wî ji bo lêziman, dostan, heta dostê dostan şanî daye, 
geyretên wî di xizmeta weqfan û yên wekî van de, halên bi hezar 
û yek letafetan e; ew di bara soza ku di “bezma elest” de ji bo 
Rebb hatiye dayîn de sipehîtirîn nimûne ye ji bo şanî me bide ka 
ew soz çawa tê bicihanîn. 







Ax Wefayê!.. 


Em karin ji çendîn hestên wefadarîyê yên Mûsa Efendî çend 
heban wiha rêz bikin: 

Ew li hemberî kesên yextiyar û gerîbên ku di cemîyetê de bi 
bêwefatî ji bo tenêbûnê hatine terlc-kirin û bi êş û janên wan re 
rûbirû hatibûn hiştin zehf hestgerm dibû û digot: 

“Bi rastî divê em van gerîban di nav malên xwe de bihewînin. 
Lêbelê qeweta me ji vê re nîn e. Naxwe em mecbûr in ku ji bo 
wan hizûrgeh û aramîxaneyekê ava bikin. Wî bi çend nêzîkên 
xwe re ev fikra ciwan xistibû failîyetê. Wî zeman zeman jî 
gerîban zîyaret dikirin û ji nêzîk ve bi îhtiyacên wan re elaqedar 
dibû. 

Dilê wî dirêj û fereh dibû ji bo têra kitikên nav bexçe jî bike. 
Wî bi sifetên wan nav li wan kitikan dikir. Wî li gorî sedaqet û 
merhemeta wan li çêlîkên wan bi her yekî ji wan re cuda cuda 
mûamele dikir. 

Ez bi xwe jî dema di temenê şîr mêhtinê de bûme, di piştî 
mideteke pêncih û pênc salan de kir ku ez li wê hemşîreya ku 
hingê xizmeta min kiribû, bigerim, ew bi min dabû peydakirin û 
îzzet û îkram jê re bexşlciribûn. 

Lêbelê wefadarîya wî ji bo seydayê wî Hezretê Samî 
Efendî, destana li ser zimana bû. Di rojên cejnan de yekem cihê 
ku wî zîyaret dikir, mala Samî Efendî bûye. Dîsa qurbanên xwe 
yênpêşîji bo wî seijê dikirin. Nemaze ew dibû wesîle ji bo xetim 
ji rûhê mûezzezê wî re werin xwendin. Eier sal ji terefê hez- 
kirîyên wî ve, bi deh hezaran xetmê şerîf ji bo seydayê wî dihatin 
tîlawetkirin. Wan jî zêde zêde dilê wefadarê wî memnûn dikir. 


Welhasil; ew jî wekî Ebûbekr -xudajê razî be-ji bo me sey- 
dayê evîn, hezkirin û mehebbetê bû. Wî bi reftar û bizavên xwe 

yên ku hemû temenê wî pêça bûn û dabûne ber xwe, ev xusûs bi 
me dida hînlcirin: “Wefadarîya hezkirîyan divê çi be, û çawa be” 

Vêga divê temamê mirovên ku xwe bi ehlê mehebbetê ve 
girêdane, hewl bidin ku karibin di axa wefadarîya ku wî şahê 
hezkirin û evînê şînkirî de bibin gunçeyeke pêgemberî.. 

Cenabê Heq, îhsanê li me tevan bike! 

Xudayê me! Ji halê sipehî yê wî “sahîbû’l-wefa” ji bo 
dilê me îhsan bike, me bixe nav zumra salihan! Sedaqet û 
semîmîyetê ji bo emelên me lutf bike, me tevan bike warisên 
Cenneta Neîmê! Ji neslên me û kinêsên me ewladên wilo 
qenc îhsan bike ku ew ji bo mûtteqîyan bibin sertac, bibin 
ronahîya çavan û keyfxweşîya dilan! Me hemûyan ji bo Xwe, 
ji bo Resûlê xwe, ji bo dê-bavên me, ji bo lêzimên me, ji bo 
hemû ehlê îmanê, ji bo welat, ji bo millet û ji bo emanetên 
din bike wefadar! Me di herdu cîhanan de jî di hewşa rizaya 
şerîfa xwe de bide jîyandin! 

Amîn!... 








Ö3 ûna Qffyexsîpeteke 
çK'imûnepî çjji GLhlê 
ÇÊêmcmê 



Ji bo dostên Heq Teala di bin tecellîyata evîn û hezkirina 
cenabê Heq Teala de ne, wekî şewitîna kagezeke di bin 
mercekê de demeylên nefsanî temenê xwe di wan de xilas 
kirine. Bi vî awayî, ji ber ku ew bûne merkeza cazîbeyeke 
nûranî, însanên din jî wek geyrê îradî bi rexê sipehîtîyên 
nûranîyên wan ve têne kişandin. 

Ellah -celle celalûhû- ji bo evdên xwe bîne ser hîdayetê, 
ji navbera wan bi xwe însanên salih, xwedî şexsîyet û rewîşt, 
aferandin cihêwaz û fîtret paqij welc rêzan wezîfedar kirine, bi 
vî awayî arîkarîya evdên xwe kiriye ji bo ew bigihîjin seadetê. 

Insan, bi xulqîyeta xwe ji bo rewîşt û şexsîyetê heyran e. 
Yanî îhtiyaca însên bi nimûneyeke fîêlî û kiryarî heye da ku berê 
wî bide ser heq û heqîqetê û bandorê li ser terbîya rûhanî ya wî 
û li ser qelb û eqlê wî bilce. Ji bo vê cenabê Heq Teala sade ne 
kitêb nazil kirine, lêbelê wî ji bo îrşada beşerîyetê kesên xwedî 
şexsîyet û rewîştê bilind, yanî pêgember şandine da ku ji her alîy- 
an ve şop û tesîrên kûr li ser wan bihêlin û ji bo beşerîyetê welî 
jî îhsan kirine ku ew jî li ser rêç û şopa wan pêgemberan diçin. 

Nebî û welî şexsîyetên wilo bêhnpak in ku wesfekî ji bo 
wan ne sipehî be, ew ji bo dijminên xwe jî babet û layiq nabînin. 
Bi saya wan çendîn însan, ji heq û heqîqetê re çavnas bûne û bi 
îmanê şerefmend bûne. 

Çawa ku eshabê kîram jî, ji bo rewîşt û şexsîyeta cihêwaza 
pêgemberê Xuda [dirûd û silavên Xuda lê bin] ya ku wek 
Qur’aneke zindî bû, bûbûne heyran, îman pê anîbûn û ew li 
hawîrdora wî bûbûn perwane. Ew însanên nîv-wehşî yên ku keç 
biçûkên xwe bi sagî binax dikirin, helîyabûn, tine bûbûn, di şûna 
wan de jî di tarîxa îslamê de şexsîyetên abîdeyî yên di zirwê de 
xuya bûne... 

Li ser vî esasî îman, ji bo ehlê îmanê yên ku di rêya îxlas 
û teqwayê de birêve û bipêşve diçin mûhîmtirîn wesf, bûna 
şexsîyetelce wisan e ku ji bo pêgemberê xwe bibe layiq û babet. 
Ew mûmînên ku xwedî xeslet û xusûsîyeteke wiha bin, normal e 

ku her yek ji wan dibe mignatîsa hîdayetê. Ewên ku ji vê mehrûm 
bin jî, bi awayekî gafilane û bê agahîya xwe rolekî wilo dixin 
stûyê xwe ku mirovên li ser hîdayetê jî aciz û zêvir dikin û wan 
jirê derdixin. 

Hezretê Mewlana vê rastîyê wiha vedibêje: 

“Di zemanê Hezretê Bayezîdê Bistamî de, mirovekî agirper- 
est hebû. Rojekê, mirovekî bi-îman jê re got: 

“-Çi baş dibe ku tu misliman bibî û bigihîjî selametiyê; tuyê 
şeref û mezinatîyê bidestxînî... ” 

Wî mirovê agirperest jî wiha bersiva wî da: 

“-Hey kesê ku tu xilasbûna min dixwazî! Heke çi qeder di 
devê min de mohreke saglem hebe jî, yanî ez nikarim bi eşkerehî 
îmana xwe bibêjim jî, ez bi awayekî nehanî û bi dizîkahî bawer 
dikim ku Bayezîd îman anîye. Lewra di wî de kûrahîyek û sipehî- 
tahîyeke cihêwaz heye. Min hê bi awayekî temam dilêxwe nedaye 
dîn û îmanê, lêbelê ez ji bo bilindahîya di îmana wî de hevran 
im. Ew, însanekî nimûne ve, ji her kesî cuda, zerîf rûh-tenik, letîf 
û bi-nûr e. 

Na, heke ew îmana ku tu min ji bo wê gazî dikî, îmana we 
be, ez di wê îmanê de nîn im... Lewra meyla min û dilxwazîya min 
jî di wê îmana di we de nîn e.. Lewra heke di dilê kesekî de bi 
sedan meyl ji bo îmanê hebin û ew bixwaze were îmanê jî, ji ber 
dijwarî û serhişkîya we, ewê hişkûhola bibe û sar bibe. Edî di wî 
de meyla îman-anînê jî wê bi ber zeîftîyê bikeve. Lewra ew, di we 
de wilo dibe her ku bi navê Islamê, navekî bêmane û markaveke 
ziwa dîtiye. Ev hal; ew qeder ecêb, bi sosret û bêmane ve her 
wekî ku bi çavê xwe li çoleke bêav binêre ji bo axeke berhemdar 
bibîne da ku têde gul û meywe-sebzeyan biçîne, û xwedî bike... 

Bi qasî ku ez dikarim bibînim hemû cazîbe û nûranîyeta 
îmanê di îmana Bayezîd de heve. Zerreyeke îmana wî, yan jî 
dilopek ji wê, dibe ummanek. 

Herçî îmana we ye, ji ber ku ew di qalikê de maye ji rîyakarî 
û şanîsazîyê re bûye vexsîr. Bawerîyeke bêkok û berw’ext wekî 
mûezzinekî deng-nexweş û bêrûh e ku divîyabû wî keyfxweş biki- 
ra; lê dide dûrkirin. Yanî îmana we, heke here nav bexçê gulan, 
wê ji gulan re bibe strî û wan ziwa bike. 

Lêbelê taveroja îmana Hezretê Bayezîd ji feyza asîmanê 
rûhê wî mûbarekî dize û di vê alemê de diberiqîne, ev dinyaya 
nehêja, heta bi binê erdê jî dibe zumrud, dibe cennet; dinyaya 
dilî ya mûmînî jî dibe serkehnîva feyzê. Ji bo wê îman û sidqa 
Bavezîd, di dilê min û canê min de li hemberî îmanê arzûyeke 
bêtarîf îştiyaq û hesret da şîyarkirin. 

Her wiha şexsîyeta bilinda Bayezîdê Bistamî ku heta tesîr 
û bandor li agirperestekî jî kiriye, ew ji bo kesên ku dîn li xellcê 
didin hînkirin tabloyeke îbretê ye!.. 

Wî dostê mezinê Xuda, gelo ev şexsîyeta xwe çawa ava kir? 
Hîç şubhe nîn e ku wî şexsîyeta xwe bi hezkirin û pêbendîya 
Xuda û Resûlê wî ava kir... Teher û terza nêrîna Xaliq li 
mexlûqatan, yanî wî bi bûna mezher ji bo tecellîyata “şefqet 
lî-xelqillah”[şefqetkirina li mexlûqatên Xuda] şexsîyeta bilinda 
xwe ava kiriye... 

Ev mîsal jî, ji bo dinyaya dilî ya dostê Heq Teala Bayezîdê 
Bistamî bidin xuyakirin zehf bi îbret in: 

Bayezîdê Bistamî -quddîse sirûh- di navbera rêwengîyeke 
xwe de li bin darekê piçekê îstîrahet kiribû, paşê rêwîtîya xwe 
berdewam lciribû. 

Di rê de li wî cihê ku wî bêhna xwe lê vedabû de dît ku wa 
ye, çend mîro çûne ser torbên wî û li ser wan digerin û ji cih û 
warê xwe dûr ketine, bi wî re hatine. Ew, ew qeder rê bi şûn de 
vegerîya, hate cihê ku lê bêhna xwe vekiribû û mîro jî ji bo cihê 
berê yê wan hiştin, ji bo wan mîroyan ji cih û warê wan mehrûm 
neke û heyata gurbetê bi wan nede jîyandin. 

Di rastîyê de Bayezîdê Bistamî dem dihat ew qeder, ew ji 
mehebbeta îlahî hessas û tenik dibû ku ji bo xatirê xaliqê zûlcelal 
îzdîrab û jana her yek ji wan mexlûqatên wî di sîne û singa xwe 
de his dikir. 

Rojekê li pêşîya wî wisan li merkebekê dan ku ji pişt hey- 
wanê xwîn rûdibû, dirijîya. Di wê anê de xwînê destpê kir ji 
çîpên Hezretê Bayezîdê Bistamî jî rêz bû, hat... 

Ev rewş, în‘îkas û xuyabûna vî exlaqê hemîd ê Hezretê 
pêgemberê Xuda [dirûd û silavên Xuda lê bin] ye: 

Hezretê pêgemberê Xuda [dirûd û silavên Xuda lê bin] li 
Medînê ji bo îstîrahet û tefekkura di navbera bostanê xurman 
de li nav bexçê zatekî Ensarî bû mêhvan. Hêştireke li wir, dema 
pêgemberê Xuda [dirûd û silavên Xuda lê bin] dît, nalîya û bi 
awayê girîyê însên hêstir ji çavên wê barîn. Hezretê pêgemberê 
Xuda [dirûd û silavên Xuda lê bin] jî ji hêştirê nêzîk bû, hêstirên 
wê paqij kirin, ew firkand û wilo hedana wê heywanê anî. Piştre 
xwediyê hêştirê bi van peyvên xwe îqaz kir û jê re got: 

“Ma tu di bara vê hêştira kuXuda ew ji te re kiriye milk de, 
ji Xuda natirsî? Binêre, wê li cem min gileh kir. Tu vê birçî dikî, 
wê zehf didî xebatê û wê diwestînî.” 300 





300. Ebûdawud, Cîhad, 44 

Ji ber ku zatên wekî Bayezîdê Bistamî bi tezahur û xuyahîyên 
vî exlaqê Pêgember û exlaqê dîtirê wî yên wekî vî hatine stran, 
ew gihane qelbê selîm. Ji ber ku ew dilên bilind in, ew di her hal 
û karê xwe de li pey rêç û şopa Hezretê pêgemberê Xuda [dirûd 
û silavên Xuda lê bin] dimeşin, diçin. Her yek ji wan bi her hal û 
reftara xwe nimûneyek ji ehlê îmanê ye. Bevkenî û tebessumên 
wan her wekî demsala biharê keyfxweşî û aramîyê didin dilan. 
Nezer û awira wan ji bo rûh û gîyanan dibe nesîm û sirwe. Ew 
bi sîmayên bi-nûrên xwe tim û daîm Xuda tînin bîra mirovan. 
Lewra ew tim û daîm ji pêgemberê Xuda [dirûd û silavên Xuda 
lê bin] feyz û xuyahîya ji wî, werdigrin. Ev mîsal, vê feyz û eksê 
çi xweş îfade dilce: 

Mirîda Hezretê Mewlana Gurcu Xatûn mêrê wê paşa 
bû, ew ji bo Qeyserîyê hatibû teyînkirin. Gurcu Xatûn, ressam 
“Eynûd-dewle” ew ressam û xettatê meşhûrê Seraya Selçûqîyan 
şand cem Hezretê Mewlana ji bo bi awayekî nehanî û xefî resimê 
wî çêke û jê re bîne. Ressam gafilane derket, çû hizûra wî û 
rewş ji Hezretê Mewlana re vegot. Wî jî bi awayekî bevkenî û 
mutebessim got: 

“-Fermana ku li te hatiye kirin bi awayê ku tu arzû dikî, bîne 
cih!” 

Ressam jî destpê dike resmê wî xîjk dike. Lêbelê di encamê 
de pê hesîya ku resmê wî xîjk-kirî ti elaqeya wî bi sîmayê li 
hemberî wî re nîn e, mûhtewayeke din li wî hatiye kirin, ji nû ve 
ew destpê dike wî xîjk dike. Bi vî awayî, dema wî resmê Hezretê 
Mewlana xîjk dikir, dibe şahid ku bîst caran şeklê wî hatiye 
guhertin. Ew nekarîna xwe fehm dike û mecbûr dibe ku dest ji 
vî karî berde. Lewra hunera wî, di nav xetên ku wî xîjk kirin de 
berze û winda bûbû. 

Ev hadîse û rûdan dilê resmlcêşî şîyar dike; ew di nav hey- 
ret, dehşet û lerzê de di hizên kûr de noq dibe û ev rewş wî dike 
seyyahekî alema enfûsî. Ressam di vî halî de ji xwe bi xwe re 
dibêje: 

“Heke welîyê vî dînî wiha hihe, kî dizane ka nebîyê wî çawa 
dibe?” Êdî ew xwe ditewîne ji bo destê Hezretê Mewlana maç 
bike. 

Mîsaleke dinjî: 

Em bi merhûm Hezretê Samî Efendî û digel merhûm bavê 
min Mûsa Efendî -quddîse sirrûh- ji Bûrsa’yê vedigerîyan diha- 
tin Istanbûlê. Li Yalova’yê ji bo em li vapûra erebeyan siwar 
bibin, em digel navgîn û wasîteyên xwe ketin ber dora xwe. 
Sergulamek ji ewaman li wir bu ji bo xirecir û teşqele çênebe, 
wesayît dixistin rêz û dorê û bi tertîbkirina erebeyan têkildar bû. 
Dema wî ji bo ereba me jî rê şanî dida, çavê wî bi Samî Efendî 
û Mûsa Efendî ket lcu ew jî di palkursîyên paş de rûniştîbûn. Ew 
bi awayekî şaşo-maşo sekinî. Paşê nêzîk bû. Di cama erebê de 
hê ji nêzîk ve bi diqqettir li hundurê wê meyzand; bi dilekî kul 
wiha got: 

“Ellah Ellah, çi dinya gerîb e! Têde hinek rû hene wekî 
melaîketan e!... Hinek rû jî hene, wekî Nemrûd in... ” 

Ev hal, hîç şubhe nîn e ku bi awayekî bêherf û bêpeyv jî sade 
bi sîma tenê jî be ji bo doza Xuda sipehîtirîn xuyahî ye. 

Her yek ji me wek mûmîn tişta ku dikeve ser milê me, divê 
em ji dinyaya dilî û qelbî ya evdên salih û bextiyarên wiha par û 
feyzê wergirin û em karibin şexsîyeta xwe îmar û avasaz bikin. 
Bi taybetî jî ew kesên ku li pêşîya civakan dimeşin û lîdertîyê ji 
wan re dikin, zerûrî ye ku li vê xusûsê miqate bin, yanî ew bala 
% xwe bidin ser reftar û şexsîyeta bilinda ku lcaribe ji bo hîdayetê 

bibe megnatîs. Lewra wekî taqîbkirina tekerên paşên erebê ji bo 
tekerên pêşên wê însan jî, wilo li gorî nimûneyên ku li pêşîya 
xwe dibînin şeklê xwe digrin û wekî wan dijîn. 

Berdewamîya nîzama cîhanî û qiwama pêkhatîya exlaqî, bes 
bi îrfanê yanî bi kûrbûnîya dilî mûmkin e. Kesên salih, di asoya 
seadet û aramîya memleketekî de tavên rehmê ne. Kesên gafil jî, 
koncalên tarîtî û şevkorîyê ne. Ev îzahata Ehmed Cewdet Paşa, 
vê rastîyê bi awayekî zehf bariz dide xuyakirin: 

“Ji Xelîfên Emewîyan Welîd bin Ebdûlmelik di mereqa 
avahîyên ku nû dihatin çêkirin û bag û cotgehan de bû. însan 
jî ketin mereqa avahî û cotgehan. Edî bû ku di civîn û dîwanên 
wan de her behsa înşaat û cotgehan dihatkirin. Suleyman bin 
Ebdûlmelik jî, ji bo sefehatê meyldar, ji bo heyata herem [bi 
jinan re] û xwarinê heyran bû. Di zemanê wî de jî zînethezî, deb- 
debehezî, zîyafetên mezin, sefehat û hewa û hewesan rêya xwe 
dîtin û çûn. Keyf û zewqperestî bûn modaya wê dewrê. Çi dema 
Ûmer bin Ebdûlezîz hat, ev xelîfê mezin, mirovekî abid û zahid 
bû. Di zemanê wî de xelk ketin rêya îbadet û îtaetê. Di dîwanên 
xwe de bû ku hesabê halên wekî van ji hev re digotin: 

“îşev, wirdên te çi bûn; te çend ayet ji Qur’ana Pîroz jiber 
kirin; Te vê mehê çend rojan rojî girt? [Tu çûyî ber serê çend 
gerîb û bêkesan, te xwarina çend muhtacan û te çend ji wan 
hewandin ?]...” 301 

Bêşiwar tesîra mûsbeta şexsîyetên kamilên wiha li ser însan- 
an ji ber vê ye ku ew jî wekî perperîkan li hawîrdora ronahîyê 
digerin ji mehebbeta Mewla mişt û tije ne. Li ser vî esasî Mewla, 
ew çavê wan e, ê ku dibîne û ew guhê wan e, ê ku dibihîze. 


301. Qisesû’l-Enbîya We Tarîxû’l-Xulefa, c. I, rûpel, 717 

Yanî ji bo dostên Heq Teala di bin tecellîyata evîn û hez- 
kirina cenabê Heq Teala de ne, wekî şewitîna kagezeke di bin 
mercekê de meylên nefsanî temenê xwe di wan de xilas kirine. 
Bi vî awayî, ji ber ku ew bûne merlceza cazîbeyeke nûranî, 
însanên din jî wek geyrê îradî bi rexê sipehîtîyên nûranî yên wan 
ve têne kişandin. Lêbelê ji ber ku wan xwe ji neperûşkên îltîfat 
û elaqeyên fanî xilas kiriye, ew di nav cehd û geyreta nelcetina 
avzêm û gera sifetên mezmûmên wekî serxweveçûn, xwe mez- 
inkirin û xwedbînîyê de dijîn. 

Hemû gaye û hedefa wan rizaya Xuda ye. Li ser vî esasî 
bi nêrîna wan di navbera hindikî û gellekîyê, sarî û germîyê û 
zengînî û xizanîyê de yanî di navbera rutbeyên fanî û şertên îzafî 
de ferq nîn e. Lewra her yek ji wan ji zilla zewalê [siha berzewal] 
pêktê. 

Ew bextiyar, nefsa xwe dixin halê tesbîh û îstigfaran tim û 
daîm xwe di bin mûraqebê de digrin. Ew xwe ji kêmasî û qusûrên 
dîgerên xwe re jî lcor û nebîn dikin. 

Ew dilê xwe nadin zînetên berzewalên dinyayê û bi der- 
baskirina heyateke mûstegnî heke çi qeder ji terefê dîgeran ve 
hinek caran werin şermezarkirin jî, rewşa wan wekî van sifetan e 
ku di ayetê de hatiye gotin: 


Ujj lj jA öj-UU-> ^jJJI .iUpj 

. I jJU o jJlaIUJI ç , g.lgLJ 

“Evdên Rehmanî ew in ku li sererdê bi nefsbiçûkî birêve 
diçin û dema mirovên nezan bi wan re [bi tiştên li xweşîya 

wan neçe] dipeyivin jî dibêjin: Silav li we be! [û wilo derbas 
dibin]. ” 302 

Dinya ji bo evdên wiha xizmet dilce û fennana ram-bûna ji 
bo wan jê re hatiye. 

Pêgemberê Xuda [dirûd û silavên Xuda lê bin] di hedîsa şerîf de 
dibêje: 

“Derdê kî axret be, Xnda zengînîya wî dixe dilê wî, karê wî 
ji bela-welabûnê xilas dike û dinya dixwaze jê re stûxwehr bibe. 
Derdê kê jî dinya be Xuda, xizanîva wî dixe pêşîya çavên wî, 
koma wîji hev belav dike û ji dinyayê jî çi jê re hatibe teqdîrkirin, 
bes ew jê re tê .” 303 

Şexsîyetên mezin, bûne xwedî tebîet û exlaqekî ew qeder 
bilind ku -kesê ji bo Xuda be, ew netêde ne- wekî din ti kesî 
naêşîne û ew ji ti lcesî jî naêşin. Ew sirrê beyana îlahî jîyane: 

j JalXJl fljjsjlj f-ljJLJl ö j£jCj (jJ-JJl 



“Ew in ku malên xwe di ferehî û tengasiyê de [di rêya 
Xuda de[ înfaq dikin; hêrsa xwe diqurpînin û li mirovan 
dibûrin. Xuda ji qencîkarên [di îbadet û hemû halên xwe de[ 
rast û durust hez dike .” 304 

Hezretê Caferê Sadiq, xizmetkarê wî xwarin bi ser wî de 
rijandibû, ew jî şimûlîya vê ayetê jîyabû û ew efû kiribû, heta 
ew azad kiribû û îhsan û qencî lê kiribû. Hezretê Hesenê Besrî 


302. Furqan, 25/63 

303. Tirmizî, Sifetû’l-qiyame, 30 

304. Alî-Îmran, 3/134 

jî mirovên ku geybeta wî dikirin efû dikirin, hedîye ji wan re 
dişandin, bi vî awayî îhsan li wan dikir û ew terbîye dikirin. 

Hezretê Yûnus Emre’yê ku halê xwe ji halê sipehî yê van 
mezinên îslamê wergirtiye, çi xweş dibêje: 


Bi Rojî, Nimêj û Hecê 
Zen neke ku xilas dibe îşê zahidîvê 
Ji bo bûna însanê kamil 
Ya lazim îrfan bûye! 


Welhasil; evdên salih, ji bo hemû însanîyetê nimûneyek 
ji ehlê îmanê ne, di her halê wan de şefqet, xêr û qencîya ji bo 
mexlûqatan heye û ji bo Xaliq jî di îbadetekî mexfî û veşartî de 
ne. Nefesên wan tesbîh in. Ewên ku bi wan re hesabê hal û têkil 
dibin, bi saya lezzet û şîranîya îlahî ya ku t‘em dikin di nav wecdê 
de dijîn. Lewra dilê wan evdên xas, ji ber ku ji keyfxweşîya 
Mûhemmedî têr û tije ne, bi qasî amadekarîya mûxateban, çendîn 
nesîb û feyzên manewî teqdîm dikin. 

Li ser vî esasî, ji bo îstîfade-kirina ji dostên Heq Teala divê 
mirov li dinyayê bi wan re be. Her wiha dema ew ji bo alema 
ebedî koç bikin jî divê dîsa mirov bi wan re be. Di xusûsa bûna 
bi wan re de pêgemberê Xuda [dirûd û silavên Xuda lê bin] wiha 
dibêje: 

“Mirîyên xwe di navbera însanên salih de defin bikin .” 305 

Ew evdê salih in ku cenabê Heq Teala ji ber şexsîyet û 
fezîletên wan di piştî wefata wan de cesedên wan bi erdê nade 
xwarin. Cabir bin Ebdûllah -xuda ji wan razî be- vedibêje: 


H 305. Deylemî, Mûsned, I, 102 

“Şeva berî Herba Uhudê bavê min gazî min lcir û ji min re 

got: 

“-Ez zen dikim ku ji sehabîyên pêgemberê Xuda [dirûd û 
silavên Xuda lê bin] yekem kesê ku şehîd bikeve wê ez bim. Ji 
bilî pêgemberê Xuda [dirûd û silavên Xuda lê bin] wekî din bi 
qîmettirîn kesê ku ez li pey xwe bihêlim tu yî. Deynê min hene, 
tu wan eda bike. Tim û daîm ji birayên xwe re jî qenc be!..” 

Sibehê li Uhudê yekem kesê ku şehîd ketî bavê min bû. Bi 
sebeb zerûretê min ew bi şehîdekî din re di qebrekê de defin kir. 
Piştre nefsa min pê xweş nebû ku ez wî bi yelcî din re di eynî 
qebrê de bihêlim. Piştî şeş mehan min ew ji qebrê derxist. Min 
ew dît ku wa ye ji bilî hinek ji guhê wî wekî din min roja ew 
xistibû qebrê çawa bû eynî wilo mabû. Min ew bi tena serê wî di 
qebrekê de defin kir .” 306 

Ha halekî bilind û nimûneyî yê salihekî ji ehlê îmanê ev e! 

Ji bo vê rewşê, mîsalek ji tarîxa nêzîk jî, ehlê îstîqametê, 
mûezzinekî hafiz ê Adanalî bû. Yelc ji dostên Xuda Mehmûd 
Samî Remezanoglû -quddîse sirrûh- li Edenê wek şahidekî bûy- 
erê hadîsê ji me re diguhêze, vedibêje: 

Piştî wefata vî mûezzinî bi sih salan bi sebeb derbasbûna 
caddê zerûret hasil bû ji bo qebra wî vekin. Dema qebra wî veki- 
rin, dîtin ku wa ye, ew çawa defin kiribûn bedena wî wilo mabû, 
xirab nebubû û kefenê wî jî têr rohnî û hê sippî bû. 

Di tarîxa îslamê de zehf zêde mirov li rîwayet û mûşahedeyên 
wekî vê rast tê. Ev tecellîyatên îstisnaî yên cenabê Heq Teala ne li 
ser hinelc evdên Salih ên wî, ew ji bo îbret, îrşad û îqazê ne. Heke 
na însanên salih jî wekî her însanê ku wefat dikin wê bedena wan 


306. Buxarî, Cenaiz, 78 

bibe ax. Lutfên îlahî yên wekî xirab-nebûna cesedê hinek salihan 
di piştî wefata wan de jî keyfîyeteke xasê hikmet û îradeya Xuda 
Teala ye. 

Ya mûhîm qezenca ebedîyeta me ye ku ew jî bi vê hasil 
dibe; li alîyekî divê em hewl bidin ji bo bibin mirovên wekî van 
şexsîyetên bilind, li alîyê din jî divê em hewl bidin ji bo karibin 
ewladên xwe wek mirovên salih perwerde û xwedî bikin. 

Pêgemberê Xuda [dirûd û silavên Xuda lê bin] di hedîsa 
şerîf de ferman dike, dibêje: 

“Ellah Teala li Cennetê dereceya evdê salihê xwe bilind dike 
lê evdê wî dikeve heyretê, dipirse, dibêje: “Ya Rebbî, ev terfî bi 
çi sebebê ji min re hate dayîn?” Ellah Teala jî dibêje: «Bi sebeb 
dûa û îstigfarên ku zarokê te ji te re kiribûn... ” 

Pêgemberê Xuda [dirûd û silavên Xuda lê bin] bi vê xusûsê 
re têkildar di hedîseke şerîfa din de jî dibêje: 

“Dema însan dimre sewaba emelên wî tê birrîn. Lêbelê ev 
hersê tişt cuda ne: Sedeqa carîye, îlmê ku jê tê îstîfadekirin û 
ewladê salihê ku di piştî wî de jê re dûa dike ..” 307 

Emrê ku bi dilekî rûhanî tê jîyandin, sererdê dixe cennet. 
Rehm û lutfa Xuda li ser mutteqîya ye, ew ji bo wan wek mûka- 
fatê ye. Zirweya seadeta heyata dinyayî û destpêka seadeta ebedî 
ev e ku em karibin bi mehebbeta Mûhemmedî di demsala bihara 
Mûhemmedî de bijîn. Di dirêjahîya emrê me de divê wezîfa me 
ev be: Divê em li pey rêç û şopa Wî herin. Divê em mirovên ku 
li pey rêç û şopa wî çûne jî taqîb bikin ji bo em karibin heysîyeta 
ummet bûna ji bo wî biparêzin. 





307. Muslim, Wesîyet, 14; Tirmizî, Ehkam, 36 

Cenabê Heq, me bi îfakirin û bicihanîna vê wezîfê lutf- 
dar bike. Wê kerema xwe li me bike ku em di dirêjahîya 
emrê xwe de wek nimûneyekê ji ehlê îmanê yên wekî Ûmer 
bin Ebdûlezîz, Bayezîdê Bistamî, Mehmûd Samî Efendî û yên 
dîtirê wekî wan bijîn. Me tevan bixe nav zumra wan bexti- 
yarên ku ji bo ummetê bûne merkeza cazîbê! 

Amîn!.. 








(Sieder û Gl-srarê [razên] 

cm 



Taqeta çavan ji bo dîtinê û taqeta guhan ji bo bihîstinê 
heta bi mesafekeke dîyar e. Dîtin û bihîstina tiştê ji wê 
mesafê dûr, bê îmkan e. Eynî wekî vê, bi awayekî layiq 
îdrak-kîrina qeza û qederê jî li derveyê taqeta beşerî ye. 
Lewra em hewl didin hadîse û bûyeran bi sebeb û behane- 
yan bizanin û wan vewejêrin, çareser bikin. Em, bi zehfî 
hikmeta di pişt wan de îdrak nakin. 

Di kaînatê de; ji zerreyê bigre heta bi kurre’yê, ji daneyê 
[libê] bigre heta bi qubbeyê, ji “mîkro”yê bigre heta bi “makro”yê 
û heta bi alema “normo”ya ku di paşerojê de diqewime jî, ew 
qedera ku ji temamê hadîse û bûyeran re zeman, mekan, şekl û 
sebeb têne dîyarkirin heta bi hûrtirîn kitekiteyên wê jî û ew pro- 
grama qeza’yê ku dema wextê wê tê, tê îcrakirin, bi ezemeteke 
layiqê îhtîşama îlahî hukmê xwe dide dewamkirin. 

Ellah Teala heyber û mexlûqan bi qederekê diaferîne û bi wê 
qederê wan birêve dibe. Şopa hadîse û bûyeran di rêyên heyatê 
de di heqîqetê de xet û xîjkên qederê ne. Roj, heyv, stêr, gîya, 
însan, heywan û her wiha ne yên din jî, rêveçûna hemû hey- 
beran di naveroka program û bernameya vê qederê de ye. Heta 
peleke ku ji çiqilê xwe dikeve jî, ne li derveyê vê programê ye. 
Helce heyber ji bo programa qederê ne peyrew bûne, li kaînatê 
anarşîyeke [berdîberdaneke] mezin dihat meydanê. 

Her esereke hunerê, li gorî şîyan û derfeta hunermendê xwe 
tê meydanê. Mesela ressamek tabloya xwe, xettatek berhema 
destxeta xwe li gorî vîyan û qabilîyeta xwe pêktîne. Ellah -celle 
celalûhû- jî ji aferandina kaînatê heta bi tinebûna wê herkên 
qudretê yên ku ewê wan li wê derê şanî bide, sirr û hikmetên di 
însanî de ku xarîqa hunerekê ne, ji zayîna zindîyên din heta bi 
mirina wan taybetmendîyên ku ewê ji wan re bibin xwedî, tev bi 
îradeya îlahî ya xwe ew ji ezelê de teqdîr û tesbît kirine.. 

Ha qeder, navê keyfiyeta vê tenzîmê ye ku ew mehsûl û 
berê îradeya îlahî ye. Cenabê Heq Teala vê heqîqetê di ayetên 
pîroz de wiha dibêje: 

“Bêşiwar me her tişt bi pîvanekê [qederekê] aferandiye.” 


308 



“Çi mûsîbeta ku li erdê biqewime û çi jî were serê we 
jî, beriya ku em wê bixuliqînin her ew di kitêbekê de hatiye 
nivîsîn. Bêşiwar ev, li ber Xuda hêsan e .” 309 

Bi kurtî; qeder, ji pêşî de tertîbkirina Xuda Teala ji bo wan 
hadîse û bûyerên ku hê ew çênebûne û tesbît û dabînkirina wan 
di lewha mehfûzê de ye. Qeza, dan bicihkirina wan tiştan e ku wî 
ew di lewha mehfûzê de tesbît kirine, bi wî şekl û awayê ku wî 
plan ji wan re danîye, çi qas dora rûdana wan were. 

Zanîna cenabê Heq Teala bi sifetê “îlm”ê xwe ji bo rûdan û 
hadîseyên ku hê nehatine meydanê mûqteza û lazimîya ulûhîyeta 
wî ye. Ji cîhetê mûnezzeh-bûna Ellah ji zeman û mekanî, zehf 
tebîî ye ku ew ji van malûmatan agahdar be. Lewra ji bo me ew 
şertên ku têgihiştina qeder û qeza’yê zor û zehmet dikin, ew ji bo 
Ellah Teala ne mewzû-behs in. 

Bawer-kirina ku li kaînatê her tişt li gorî xîjk û xeta qele- 
meke îlahî hatiye meydanê zerûrî ye. Qeder, digel ku ji her şeş 
esasên îmanê ya xwerûtirîn e jî, di eslê xwe de rastîyeke wisan 
e ku her kes bi îttîfaq wê qebûl dike. Di vê xusûsê de însanên 
bêbawerî jî, bi vê gotina xwe “nivîsa li ser enîya min” tesîra 

308. Qemer, 54/49 

309. Hedîd, 57/22 

qudretekê di ser qeweta xwe de bi bê-îtîraz qebûl dikin. Heta 
înkarçî bi xwe jî, bi awayê van îfadeyên xwe “şensê min lê hat” 
yan jî “şensê min ji min geyidiye” şanî didin ku her însan, heke 
ne rasterast be jî di bin-hesta xwe rastîya qederê tesdîq dike. 

Ev komik û cumleyên ku ji şanoyeke Necîb Fazil hatine gir- 
tin, ew bi awayelcî zehf ciwan çi xweş dide îfadekirin ku qedera 
mechûl, rastîya xwe bi însanê ku tefekkur dike, dide qebûlkirin. 
Ew wiha dibêje: 

“... Mesela rojekê li meydana Emînonûyê otomobîlek, pê 
li zilamekî dilce. Em herin deh deqîqeyên berî rûdanê. Zilam, 
mesela li pêşîya parka Gulxanê ye. Em bibêjin, otomobîl jî ji 
Teqsîmê tê. Hûn dîmenê dibînin? Otomobîlek ji nav hezar oto- 
mobîlan û zilamek ji nav sed hezar zilaman tê! Ne ew zilam 
dizane otomobîl wê pê li wî bilce; ne jî otomobîl dizane ku ewê 
pê li wî bike... Herdu jî bi çendîn tesaduf û rasthatinîyan (!) bê 
zanîn bi rasta hev û din ve ji hev nêzîk dibin. Mesela, zilam li 
pêşîya dikanekê radiweste. Li vîtrînekê temaşe dike. Qotîyek 
qiştik [kîbrît] dikirre. Gavekê du gavan diavêje. Bi hevalekî 
xwe re diaxive. Vîtrînekê temaşe dike. Ev hereketên bêguneh jî 
piştî çend hûredeman pişlcên wî di felaketa ku rûdide de, hene. 
Ev rûdan tev, bi awayekî esrarengîz û razdar dikevin nav hev û 
tevre derbas dibin, di dawîyê de wextê wê felaketê diwelidînin. 
Ew an û dem, heta tu bibêjî bes, pala xwe dispêre sebebekî besîtê 
dawîyê. Bêhişîyek, nezanînek, ew, ev... Kî dizane ku ev tesaduf 
û rasthatînî (!) çawa û ji kuderê têne birêvebirin, heta tu bibêjî 
bes ew tevlîhev in û hesabekî wan heye ku mirov nikare ji nav 
wî derkeve .” 310 

Ha însanekî ku karibe bi awayekî layiq vê rûdanê û hadîseyên 
wekî wê di heyatê de tefekkur bike, ewê her bawer bike ku ev 





310. Bir Adem Yaratmak, rûp. 43 

senaryoyên bêdawî, yên ku di qada kaînatê de têne şanîdan, di 
îstîqamet û rasta xîjk û xeta qelemeke îlahî de xuya dibin, têne 
wicûdê. 

Lêbelê çawa ji bo mirovekî ku nabîne reng nayêne tarîfki- 
rin, eynî wilo ew însanê ku bi întîbayên ji alema dinyayê girtin 
dihizire, bi îdraka beşerî ya lcu bi qeyda zeman û mekanî ve 
bend e, nikare bi awayelcî layiq û mûnasib bigihîje sirra key- 
fîyet û mahîyetên bilind ên wekî qeza û qederê.. Ev rewş, li ser 
hikmeteke wiha hatiye avakirin, ji bo însan nelcevin wê qeleq û 
bê-aramîya bi sebeb waqifbûna wan li ser hinek raz û esrarên ku 
nikarin tehemmul bikin û xwe li berê bigrin. 

Bi rastî cenabê Heq Teala qeder, ji bo temamê mexlûqatên 
xwe kiriye mechûl û zanîna wê jî berîya ew bibe qeza û pêkwere, 
bê îmkan kiriye. Di vê qadê de cenabê Heq Teala ew kesên ku 
piçek îlmê ledunî dabe wan, bes nesîbê wan jê çêdibe. 

Merhemeta bêdawîya Ellah Teala lazimî xwe dike ku qeder, 
ji mirovan re mechûl bimîne, ew neyê zanîn, tesewwir û mûtefek- 
kireya însên nikaribe ji wî dîwarê bilindê bi navê geybê derbas 
bibe. Lêbelê dîsa jî bi saya lutfa Heq Teala hinek rewşên cihêwaz 
û mûstesna hene ku ev asteng tê derbaskirin û pişt dîwar tê 
temaşekirin. Yek ji van rewşên mûstesna jî xewnên rast in. Bi 
rastî xewnên ku kesên salih di bara xeberên paşerojê de dîtine 
jî rastgoyîtîya wan zehf hatiye dîtin. Ev xewn, şewqek ji “lewha 
mehfûzê” ye, xwe di qelbê wan de dide xuyakirin. 

“îradeya cuz’î” ew şîyana însên e ku di bara kirina tiştên 
mûsbet, yan menfî, xêr, yan şerrê de selahîyeta xwe bikartîne. 
“îradeya kullî” jî, ew bes di dest Xuda Teala tenê de ye. Bi vê 
h sebebê ji bo bendeyî, azadîya mûtleq bê îmkan e. Ev lcarûbarên 

ku însan nikare destê xwe bixe nav wan, her wekî zayînê, mirinê, 
mûddetê emr, cinsîyet, millîyet û qabilîyetê, di nav mûhtewayê 
qedera mûtleq de ne. însan, ji van kirin û fiêlên ku ji neçarîya 
xwe tabî‘ê wan e, ne berpirs û mes’ûl e. 

Cenabê Heq Teala, bi qasî îmlcanên ku dane evdê xwe, wî 
berpirs digre. Ji lewma di fiêlên ku li derveyê îradeya wî têne 
meydanê de ji însanî re ne mûlcafat heye, ne jî mûcazat. Çawa ku 
mirovekî bi rojî, dema li derveyê îradeya xwe bi sebeb jibîrkirinê 
bixwe, yan vexwe, rojîya wî naşike û ji ber vê kirina wî jê re ti 
ceza jî nîn e. 

Cenabê Heq Teala di ayeta pîroz de bi awayê ku dibêje: 
“Xuda her kesî bes bi qasî taqeta wî, wî mûkellef dike ...” 311 ji 

taqeta însên bêhtir bar lê nekiriye. Lêbelê wî her kes jî bi qasî 
taqeta wî kiriye mes’ûl û berpirs. Digel ku taqeta wî heye jî bicih- 
neanîna îcaba wê û sûcê xwe xistina stûyê qederê, berhema geflet 
û cehaleta wî lcesî ye. 

Ellah Teala, bi sebeb ku însan bi îmtîhanê bend e û heyber- 
ekî berpirs e, esasên fisq û teqwayê xistine nefsa wî; di xusûsa ku 
ew dikare îradeya xwe bi serbestî ji bo herdu terefanjî bikarbîne 
de heqê tercîhê jê re hatiye dayîn. Yanî li vê dinyaya fanî di nav 
hinek sînorên dîyarkirî de serbestîyek ji însên re hatiye dayîn. Ev 
eynî wekî vê rewşê ye ku zarokek xercîyelcê ji bavê xwe wergire 
û ew ji bo serfkirina wê di xêrê yan jî di şerrê de hatibe mûx- 
eyyerkirin û pê sipartin. Ha ev mûxeyyertî, ji bo seadeta ebedî, 
yan jî felaketê mûhîmtirîn sermaye ye. 

Li kaînatê heta pelek jî nikare bê îradeya Xuda bilebite. Yanî 
digel ku di her pêkhatinekê de îradeya cenabê Heq Teala heye, 
lêbelê rizaya wî sade ji bo xêrê tenê heye. Gaye’ya xoceyekî jî, 

serlceftî-bûna telebê wî û sinif derbaskirina wî ye. Heke telebe 
nexebite, xoce bi xwe nikare tiştekî jê re bike. Dîsa wezîfa dok- 
torekî jî, bi şîfayê gihandina nexweşê wî ye. Lêbelê heke nexweş 
bi xwe receteya ku jê re hatî dayîn tetbîq neke, ew ji netîca menfî 
ya ku çêdibe, berpirs e. Ti kes nikare sûc bixe stûyê doktorê wî. 

Ji ber vê, gotina şexsekî ku ketibe rêyeke xirab; “ma ez çi 
bikim, qedera min halo bûye!” ew bes mûqteza û lazimîya gefleta 
wî ye. Kesekî ku bixwaze nimêj bike, cenabê Heq Teala sebebên 
nimêj-kirinê jê re îhsan dike; ewê ku naxwazin nimêj bikinji wan 
re jî sebebên astengker dide wan û nedan-kirina wê tecellî dike. 
Ji lewma bûhtan û bêbextî-kirina însanî li qederê û xwestina wî ji 
bo xwe mazûr şanî bide, ew neheqîyeke ku li dijî heq û heqîqetê 
hatiye kirin. 

Cenabê Heq Teala di ayeta pîroz de wiha dibêje: 



“Bêşiwar Xuda, bi qasî giraniya zerreyekê jî li ti kesî 
neheqiyê nake .” 312 



“Çi belaya ku were serê we, ew bi sedema wan gunehan 
e ku we bi destên xwe kirine. Digel vê jî Xuda, li gellekan [ji 

gunehên we] dibûre jî .” 313 

Hezretê Mewlana -quddîse sirrûh- jî, her wekî ku di siha 
tefsîra van ayetan de dibêje; însan bi qasî îradeya cûz‘î ya xwe 

mes’ûl e, û divê ew sûc nexe stûyê qederê. Ew di Mesnewî ya 
xwe de vê rastîyê wiha îfade dilce: 

“Heke strîyek di te re here, zanibe ku te ew strî çandiye! 
Heke tu di nav qumaşekî nerm û letîf de bî, ew qumaş jî te tevi- 
nandive!” 

Taqeta çavan ji bo dîtinê û taqeta guhan ji bo bihîstinê heta 
bi mesafekeke dîyar e. Dîtin û bihîstina tiştê ji wê mesafê dûr, 
bê îmkan e. Eynî wekî vê, bi awayekî layiq îdrak-kirina qeza û 
qederê jî li derveyê taqeta beşerî ye. Lewra em hewl didin hadîse 
û bûyeran bi sebeb û behaneyan bizanin û wan vewejêrin, çareser 
bikin. Em, bi zehfî hikmeta di pişt wan de îdrak nakin. Çawa ku 
dema yekî pirsa qeza û qederê jê kir, Hezretê Elî -xuda jê razî 
be-jê re got: 

“Ew mijar, deryayeke kûr e!” 

Ewên ku bi zelcaweta xwe bawer bûne û hewl dane di wê 
deryayê de avjenîyê bikin pirranîya wan, bûne “ceberî” ku 
dibêjin; hîç ti îradeyek ji evdî re nîn e, yan jî bûne “qederî” ku 
dibêjin; evd di her xusûsê de xwedî îrade ye, yanî ew di gerên 
batil de her digerin û wilo têde dimînin.. Di dawîyê de jî ew di 
wê deryaya bêbinî û bêsahil de dixeniqin û diçin. 

Ji ber vê sedemê, heta em bi awayelcî durust tixûbên îradê 
diyar û tesbît nekin ku ew serkehnîya berpirsîya însên teşkîl dike, 
em nikarin xwe ji ketina şaşîyan rizgar bikin. Di rastîyê de dîtina 
evdî wek xaliqê kirina xwe û bi pûtkirina îrade û qudreta tercîha 
wî, yan jî înkarkirina îradeya cûz’î û qebûlkirina însan wek hey- 
bereke otomat jî keyfiyeteke ji hizr û qaîdeyên bingehîn ên dînê 
me re dijber e. Ya rast, însan xwedî îradeyek û tercîh e, lêbelê ev 
jî ji terefê cenabê Heq Teala ve jê re hatiye bexşkirin. 

Di mijarelce wiha zor de ku eql û îdrak têde heyirî û bêçare 
mane, heke çi qeder mûmkin be ku mirov bi teslîmîyetê di alema 
dil de miqdarek mesafe qut bike jî, lêbelê ne mûmkin e ku mirov 
bi maneya mûtleq sirrê vî karî çareser bike. Ev, fehm-kirin, heddê 
xwe zanîn û kotekî nekirin ji bo derbasbûna ji vê biwêdetir îcaba 
evdînîyelce kamil e. 

Hezretê Mewlana dibêje; îdraka sirrên qederê û îzahkirina 
wan bi eql ne mûmkin e, ev nehênî [û ne zanîna sirrên qederê] jî 
di eslê xwe de nîmeteke mezin e. Ew di Mesnewî ya xwe de vê 
rastîyê jî bi vê qissetê çi xweş îfade dilce, dibêje: 

“Zilamek hate cem Mûsa -silavên xuda lê bin- û jê re got: 

“-Ey Kelîmûllah! Zimanê heywanan li min hîn bike! Da ku 
ez peyvên wan fehm bikin û ji halê wan îbret bigrim; da ku ez 
ezemeta îlahî îdrak bikim!...” 


Hezretê Mûsa jê re got: 

“-Tu dev ji vê hewesê berde; dev ji hînbûna tiştê ji qeweta 
xwe zêdetir berde! Helce mîrokek rabe ji golêji hecmê xwe 
zêdetir avê vexwe, ewê bixeniqe û biçe helakê. Yanî tu kotelcîyê 
neke ji bo ji zanîna ku ji te re hatiye dayîn, derbas bibî! Lewra 
gellek xeterên vê hene! Tu li kaînatê ji selteneta îlahî ya ku eqlê 
te têrê dike, lê binêre îbret jê bigre! Berê dilê xwe bide Xuda! 
Zanibe ku sirrên tecellîyatên îlahî ji qelbekî selîm re eşkere 
dibin!” 


Vêca wî zilamî jê re got: 



“-Naxwe heke hîç nebe jî zimanê seyê ku li ber derîyan 
dimegele û pasevanîyê li malê dike û zimanê heywanên qinikan 
li min hîn bilce!” 

Mûsa -silavên xuda lê bin- fehm kir ku ew çi jî bike, ewê 
nikaribe wî ji daxwazîya wî vegerîne, vêca teleba dawîya wî 
qebûl kir. Lêbelê ew îqaz kir û jê re wiha got: 

“-Eqlê xwe bide serê xwe; di vê oqyanûsa sirran de noqav 
nebe!” 

Ew zilam sibehê li ber pêpelinga derî radiweste û li berê 
çavnêrî dike ji bo xwe biceribîne dibêje: “Ka ez binêrim bera ez 
zimanê van heywanan hîn bûme?” 

Di wê navê de dema jina xizmetkar sifre diweşand, qetek 
nanê hişk kete erdê. 

Dîk li wir bû derhal xwe çend kir wî qetê nan û ew ji xwe 
re girt. Se jê re got: 

“-Te zulm li me kir! Lewra tu dikarî libên genim jî bixwî. 
Elaleveku ez nikarim wan bixwim! Tu çima vî qetê nanê nesîbê 
min ji ber min digrî û dibî?” 

Dîk jî ji se re got: 

“-Ji xwe re nexe derd! Sibê hespê xwediyê malê dimre, tu jî 
dê têr têr goşt bixwî!” 

Xwediyê malê zen kiribû ku dîk ji geybê xeber daye, dema 
ev peyv bihîstin, derhal hespê xwe firot. Dîk jî li hemberî seyî 
mehcûb û şermezar bû. 

Ev pevketina dîk û se ji bo menfîetê li wir tam sê rojan 
berdewam kir. Xwediyê malê ji dîk hîn bû ku roja yekê hespê wî, 
roja duduyan hêstira wî, roja sisêyan jî wê koleyê wî bimre, wekî 
ku wî berî mirina wî hespê xwe firot, zen kir ku wî jîrîtî kiriye 
ew ji dest xwe derxistin, rabû hêstira xwe û koleyê xwe jî firotin 
û wilo ew ji dest xwe derxistin.. Bi vî awayî se, ji yekê ji wan jî 
ew menfîeta lcu hêvî dikir, pê negiha. Edî dîlcî di her carê de se 

xapand. Dîk li hemberî tişta bûyî sê caran şermezar bû, paşê wî 
di roja çaran de ji se re got: 

“-Rastî ev e ku wî malxweyê çav-vekirî qaşo malê xwe 
revand. Lêbelê wî bi vê bizava xwe, xwe kuşt. Êdî sibê ewê 
bimre! Mîratxwerên wî jî wê bikin feryad û fîgan. Gayek wê 
were serjêkirin, her kes wê jê îstîfade bikin; em jî û tu jî!.. 

Mirina hesp, hêstir û lcole ji bo bela û qezayên xirabên ku 
wê hatibana serê vî zilamê negihayî sîper û mertal bûn. Lêbelê 
wî ji derdê ziyankirina malê xwe û li zirarê ketina wî bazda û wî 
xwe lcuşt.” 

Zilamê ehmeq, dema guhê xwe da vê peyva dîk. Li hemberî 
heqîqeta ku bihîstî çavê wî şaqis bûn û rengê wî zer bû. Pêteke 
dehşetdar kete hinavê wî. Wî bilezûbez bazda, hate cem Hezretê 
Mûsa û bi bergerîn û lavlav jê re got: 

“-Ey Kelîmûllah! Bi hawara min ve were û çarekekê ji êşa 
min re bibîne!” 

Mûsa -silavên xuda lê bin- jê re got: 

“-Te telîya xwe kire nav îşê ji qama xwe mezintir. Vêga jî 
tu bingirteyan de diçî û têyî. Ma te zen dikir ku tu yê bi firotina 
wan heywanan bi qezenc bî? Min bi israr ji te re gotibû kotekîyê 
neke ji bo tu sirrên qeza û qederê hîn bibî. Ji bo lcesê eqilmend, 
tişta lcu paşê jê ew were dîtin, ew pêşîyê jê re tê dîtin; ya mirovê 
ehmeq jî di paşîyê de jê re tê dîtin!.. Lêbelê hingê êdî bûye ku kar 
xilas bûye. Ma tu di nav ticaret û firotinê de bûyî hotsa; de vêga 
jî canê xwe bifiroşe û xilas bibe!” 

Lêbelê ji ber ku ew bi poşmanîyeke mezin lavlav jê kir, 
h Hezretê Mûsa -silavên xuda lê bin- jê re got: 

“-Êdî tîr ji kevên hatiye berdan! Êdî îmlcan nîn e, ew bi şûn 
de hîç venagere. Lêbelê ez ji xwediyê lutfê ji Heq Teala dixwa- 
zim ku dema tu bimrî, tu li ser îmanê birnrî!” 


Mûsa -silavên xuda lê bin- xwe avêt ber penaha cenabê Heq 
Teala. Bi vî awayî, bi saya bereketa dûaya Kelîmûllah di hemberî 
canê wî zilamî de ew li ser îmanê çû. Ji bilî vê jî dema Ellah Teala 
ji Hezretê Mûsa re got: 

“-Ya Mûsa! Heke tu bixwazî, ezê wî sag bikim...” Hezretê 
Mûsa got: 

“-Ya Rebbî! Hemd û senayên bêdawîji te re bin! Tu li din- 
yaya wîyalî, di wê alema rewşen û bilind de wî vejîne! Lewra ew 
der ebedî ye, esrarên qeza û qederê li wir dertên holê!” 

Wekî ku ji vê hîkayê hatiye fehmkirin însan, carina bi israr û 
çikûsî tiştên ku ji wî bi xwe re ne xêr injî dixwaze û her dixwaze. 
Haleveku tişta ew arzû dike, belkû yê wî jî bibe helakê. Çawa ku 
însanê katibe encameke wiha, digel ku ji ber gefleta xwe wî ew 
bi israr xwestiye jî dîsa ew nikare xwe ji poşmanîyê rizgar bike, 
dike gazî û hawar, feryad û fîgan. Bi sebeb vê ye ku li dinyayê 
ji bo aramîya dil û li axretê ji bo seadeta ebedî ya mûnasibtir 
ev e ku mirov vê ezemeta îlahî îdrak bike û karibe tewekkul û 
teslîmîyetê şanî bide. Lêbelê ev jî ne karê her kesî ye. Sermayê 
bêdawî yê însanî ev e ku ew karibe hîçbûna xwe fehm bike. Yanî 
tekane çare li hemberî qeza û qederê, teslîmbûna ji Heq Teala re 
ye. Lewra tewekkul û teslîmîyet, derîyekî rehmê ye ku qederê 
dixe halê sefa û ronahîyê. 


Çawa ku mezinê me pêgemberê Xuda [dirûd û silavên Xuda lê 
bin] gotiye: 

“ Bawerî-anîna bi qederê, her cure kul û kederan dibe.” 3U 

Lêbelê wergirtina riza, teslîmîyet û tewekkulê, wek pasîfî û 
tenbelîyeke wilo ku mirov hîç tedbîrekê wemegire û ji bo asteng- 
kirina belayên ku dê werin jî ti geyretekê şanî nede, têgihiştineke 
zehf şaş e.. Tewekkul ev e; mirov ji bo celba xêrê û defaa şerrê 
her cure tedbîran wergire paşê jî di bara encaman wan de jî ji 
cenabê Heq Teala re teslîm bibe û xwe bispêre penaha wî. Heke 
na, bêyî serlêdana li sedeman tewekkuleke ziwa ne meqbûl e. 
Hem jî ev rewş, keyfîyeteke wilo ye ku ji bo rûhê tewekkuleke 
rastîn dijber e. 

Çawa ku Hezretê Ûmer -xuda jê razî be- dema di rêwîtîyekê 
de bû, li ser çûna Şamê bû, xeber jê re hat ku li wir nexweşîya 
şewbê rûdaye. Di netîca raw-şêwrê de ji bo neçûna Şamê qerar 
da. Di eslê xwe de ev îhtiyat û tedbîr ji bo fermana Heq Teala 
û pêgemberê wî mûwafiqtir bû, lê dîsa jî li hemberî vê yek ji 
sehabîyan Ebû-ûbeyde bin Cerrah -xuda jê razî be- ji Hezretê 
Ûmer -xuda jê razî be- pirs kir, jê re got: 

“-Ma tu ji ber qedera Xuda direvî?” Hezretê Ûmer -xuda 
jê razî be- jî ji ber ku Hezretê Ûmer pirseke wiha ji sehabîyekî 
wiha alim û fazil hêvî nedikir, bi van peyvên xwe bersiva wî da, 
jê re got: 

U -Ya Ebû-ûbeyde! Xwezî ne te, lêyekî dî ev gotiba. Erê, em 
ji ber qedera Xuda direvin û dîsa diçin ber qedera Xuda. Ma tu 
çi dibêjî, heke hêştirên te hebin, ew dagerin herine newalekê ku 
terefekî wê berhemdar be û terefê din ê wê jî şorik be, ma heke 
tu wan li terefê berhemdar biçêrînî; yan jî tu wan li terefê şorik 
biçêrînî, te ew ne bi qedera Xuda çêrandine?” 

Wekî ku hate dîtin, mirov neşê derkeve derveyê qederê. Ji 
ber vê, tişta ku dikeve ser milê însên, bila tedbîra xwe bigre û ji 
bo wergirtina netîca baştir jî hewl bide. Paşê jî Xuda kîjan netîcê 
teqdîr bike, bila mirov her pê razî bibe. 

Nehanîtî/nependîtîya di qederê de û keyfîyeta ku evd neşê 
bi awayê layiq wê îdrak bike, ji bo mirovên ku di pencera hik- 
metê de lê dinêrin, ne sedemê qehrê ye, tam berevajî vê heta tu 
bibêjî bes ev wesîla lutf û keremekê ye. Lewra helce însan qederê 
zanibe, ev heqîqeteke wisan eşkere ye ku hîç ti kes nikare vê 
înkar bilce; ewê bikeve gellek xeter û felaketên ku mirov nikare 
xwe ji nav wan derxîne û xwe ji wan xilas bike. 

Mesela bi saya mechûlîyeta qederê, ew însanê ku bi 
nexweşîyekê dikeve ku qet dermanê wê nîn e û ewê her birnre, 
heta wê dema can bide jî ji fikar û endîşeyan dûr dimîne. Lêbelê 
heke ti kesekî zemanê mirina xwe zanîba, salên ku mirina wî 
nêzîk bûyî, wê ji kul û kederan dest û lingên wî şeht bûbana, ewê 
bikêrî tiştekî nehatibana, ewê ne careke tenê lê bi sed caran her 
roj carelcê miribana û dîsa sag bûbana. Dêyelce ku zanibe ewladê 
wê yê berîya wê bimre jî, ewê berî mirina wî bi salan ketibana 
rewşa matemînî û şîna wî kişandibana. Di encamê de vê rewşê, 
wê bi lazimîya ahengîya di heyatê de nakokî teşkîl kiribana û 
hingê hevkêşî û mûwazene jî winda dibû. 

Di zemanên dawîyê de stres, diltengî û xwekujî yên ku her 
zêde dibin encameke gemnak e ku mehrûmîyeta ji manewîyatê 
wan bi xwe re tîne meydanê. Lewra dilekî ji perwerda manewî 
dûr, zehf tebîî ye ku ew ji arzû û îhtîrasên nefsanî re êsîr bibe. 
Jîyîna rewşa teslîmîyeteke ku karibe surprîzên heyatê bi metanet 
û sikûnetê pêşwazî bikin, ew bi saya wê îmana bi qederê mûmkin 
e ku berê însên her dide ser “geyb”ê. 

Qaîdeyê şaşneberê seadetê; peyrewkirina eql ji bo wehyê, 
xemilandina qelb bi exlaqê xweş û bi vê yekê jî şanîdana 
rizamendîyê li hemberî surprîz û hêvî-nekirîyên heyatê ye. Dîsa 
seadeta rastîn, qebûlkirina med-cizîrên heyatê, teheimnulkirina 
meşeqqetên wê, dîtina alîyê sipehî di her tiştî de û teslîmbûna ji 
Rebbê alemê re ye. 

Cenabê Heq Teala dikare carina lutfa xwe bi zahirî di sûretê 
qehrê de û qehreke xwe jî di sûretê lutfê de bide tecellî-kirin. 
Serkehnîya mechûlkirina van hemû keyfîyetan ji însên re, ji ber 
vê ye ku ev dinya warê îmtîhan û ezmûnê ye. 

Xuda Teala ferman dike, dibêje: 



“Tiştekî ku li we ne xweş be dibe ku ew ji we re bi xêrtir 
be. Dîsa tiştekî ku li we xweş be jî dibe ku di bara we de xirab 
be! Xuda dizane, hûn nizanin .” 315 

Xuda di ayeteke din de jî dibêje: 


k\ J*j uji û û\ u Vi J ji 



“[Ey Resûlê min!] Bibêje: Ji bilî ya ku Xuda ji bo me nivîsîbe, 
hîç tiştekî din wê li me bikeve! Ew arîkar û piştevanê me ye, 
bi vê sedemê bila bawermend xwe bispêrin Xuda tenê .” 316 


315. Beqere, 2/216 

316. Tewbe, 9/51 








Qeder û Esrarê [razên] Wê 


Bi rastî ji hêla heyata dinyayî ve mesela korbûn, wekî win- 
dahîyeke mezin tê dîtin. Tê hizirîn ku ti nîmetek cihê çavekî ku 
dibîne, nagire. Lêbelê ew însanê ku kor hatibe dinyayê, bi asteng- 
kirina vê mazereta wî, ew dişê ji ketina avzêma gunehan salim û 
paqij bimîne. Ev halê ku di zahirê xwe de wesîlekeke kul û ked- 
erê tê dîtin, lê di heqîqetê de ewê bi keyfxweşî û sirûrê wergere. 
Zengînî û feqîrtî jî wiha ne. Helce feqîrek gileh û gazindê ji halê 
xwe neke û ji teqdîra Xuda re razîbûnê şanî bide, belkû evê jê 
re bibe wesîla zengînîya ebedîyetê. Haleveku ew feqîr, li vê din- 
yayê zengîn be jî eger û îhtîmal heye ku ew bi îmkanên di dest 
xwe de ezparêzîya xwe texrîb bike, di nefsa wî de wehma şîyanê 
biwelide û dîsa belkû di nav gefletê de di sefehat û rexawetê de 
noq bibe û seadeta ebedî ya xwe jî berehewa bike.. Tebîî dijber û 
ziddê vê jî mûmkin e. 

Welhasil; divê mûmîn, her halê xwe sipehî bibîne, ji teqdîr 
û tenzîma îlahî wek memnûn û razî, wê ji bo qezenca ebedîyetê 
keys û fîrsendek zanibe; bila hewl bide û geyret bike ji bo li ser 
sebr, şukr û teslîmîyetê bijî. 

Pêgemberê Xuda [dirûd û silavên Xuda lê bin] di hedîsa 
şerîf de fennan dike, dibêje: 

“Rewşa mûmînî bi rastî hêja ye ku mirov wê gibte bike û 
jê re hevran bimîne. Lewra her halê wî ji bo wî wesîla xêrê ye. 
Xesleteke wiha sade di mûmînî de heye; heke mûmîn keyfxweş 
bibe û şukr bike; ev jê re dibe xêr. Heke belayek were serê wî û 
ew sebr bike; ev jî ji bo wî dibe xêr .” 317 

Esasên bingehîn ên ku di bara qederê de heta bi vir hatine 
zikrkirin, heke mirov di wan de kûrtir bibe, mirovê bi ew qeder 
meselan re rûbirû were ku ewê ji bo nîqaşên îlmê kelamî bibe ser- 


317. Muslim, Zuhd, 64 

maye û jê bi wêdetir naçe. Bi vê sedemê pêgemberê Xuda [dirûd 
û silavên Xuda lê bin] gotiye; bi îmana bi qederê îktîfa bikin û 
di vê xusûsê de mena me ji nîqaşên ne di cih de kiriye. Ew qeder 
men jê kiriye ku dema li mirovên di bara qederê de nîqaş dikirin 
rast dihat, ji wan re digot 

“Ma ev ji we re dihate gotin? Ma ez ji bo vê ji we re hatime 
şandin? Ewên berîya we ji ber ku di vê meselê de mûnazere kirin, 
çûne helakê. Zinhar vê meselê nîqaş nekin ha!” 31s 

Şair Zîya Paşa jî, di bara heqîqetên ku taqeta beşerî nagihîje 
wan de wiha dibêje: 

Idraka mealîyan bi vî eqlê biçûk çênabe. 

Lewra ev terazî ev qeder giranîyê nakişîne! 

Ey Rebbê me! Me bike ji evdên xwe yên ku di maneya 
rastî de ji ehlê tewekkulê ne û me ji bo kirina emelên ku tu jê 
razî bibî jî mûweffeq bike! Gihiştina sefaya rizamendîya bi 
qeza û qederê ji bo me tevan hêsan bike! 

Amîn!.. 


318. Tirmizî, Qeder,l 

“Mezintirîn nîmeta cenabê Heq Teala li ser evdekî wî 
ev e ku ecz û nekarîna wî evdê xwe jê re bide zanîn. 
Belkû mezintirîn nîmeta ku min qezenckirî, di rêya vê 
manewîyatê de dîtina min ji bo xeta û şaşîyên min e. 
Min mûflistîya xwe li hemberî Rebbê xwe îdrak kir. Bi vî 
awayî, min hêz û taqet nema ku bi dîtina xeta û şaşîyên 
kesekî din ve mijûl bibim. Hemdji Xuda re be, ez di nav 
şukrê van tevan de me...” 

(Mûsa Efendî -rehmetûllahî eleyh-) 






Ji îmanê Ber Bi îhsanê Ve Mûsa Efendî |q.s] 
(1917-1999) 


îhsan ev e; mûmîn têbigihe ku ew tim û daîm di bin çavdêrî 
û mûşaheda îlahî de ye û ev hal jî, di qelbê wî de sabit û cihgîr 
bibe. Di heman demê de jî her kar, reftar û bizava wî jî di nav 
endaz û pîvanên tekûztirîn de îfa û bicih were. 

Me Hezretê Mûsa Efendî -quddîse sirrûh- di 16’ê Tîrmeha 
1999’an de bi rehma îlahî sipart. Teher û uslûba heyata wî, ji hêla 
reftar û mûnasebetên beşerî yên wî ve ji nimûneyên ji hev û din 
cihêwaztir û mûstesnatir yên nezaket, zerafet û letafetê mişt û tije 
bû. Yanî bi kurtî heyata wî di qiwama “îhsan” de bû. 

Rewşa wî gihabû vê derecê ku dema wî letîfe û tinaz dikirin 
jî ew di nav hewldan û geyretê de bû ji bo qelsî û zeîftî li îdrak 
û bala wî nekeve û ew her hestpê bike ku di bin mûşaheda Xuda 
de ye. Ev rewşa sipehî ya wî, hesta îhsanê dixiste bîra mirovên 
li hawîrdora wî. 


Ew zatê mezin, bi ezm û biryar bû ku uslûb û reftara xwe 
ya “ji îmanê ber bi îhsanê ve” di her bizav û peyvên xwe de 
bi awayekî kamil û tekûz bîne cih. Heyata nezîh û paqija wî, ev 
mûkemmelîyet û zerafeta bizav û reftara wî, yek ji mûkemmelt- 
irîn nimûneyên di zemanê me de bû. Wî, tim û daîm bi halê xwe 
û meqalê xwe ronahîya vê feyz û bereketa wê dan hînkirinê li 
hawîrdorên xwe diweşand, rewşa wî her wekî taverojê bû ku ew 
bênavber ronahî û gennîya xwe belav dike. 


Her kesê ku hindik-zêde mûnasebeteke wijdanî, yan jî 
giyabî, yanî ji nêzîk ve, yan jî ji dûr ve têkilîya wan pê re hebû, 
pê dizanîbû ku dilê wî dostê Heq Teala ji xirab-bûna ahenga ku 
di kaînatê de heye û lazimîya nîzama îlahî ye, bêzar û dilteng 

dibû. Di xusûsa jinavbirina xetayê û temamlcirina kêmasîya ku 
wî didît de bi hessasîyet û baldarîyelce kûr û hûr tevdigerîya. Wek 
nimûne, em ji ya besît destpê bikin; ew ji lewheyeke xwehra bi 
dîwarî ve daleqandî, yan jî ji raxistina seccadeya bi rasthatinî jî 
reht û bêzar dibû. Ya wî, ev bi mirovekî dî dida rastlcirin, yan jî wî 
bi xwe ew sererast dikir. Li dîwanxaneyekê, yan jî di sohbetekê 
de bêtertîb-bûna odê, yan jî jixwere-mere rûniştina yên ku hati- 
bûn, yan jî li ber pêpelingê kombûna wan, ev rewş ji ber diqqeta 
wî winda nebû û vê jî zewqa selîma wî reht û bêzar dikir. 

Ev ayetên pîroz çi qeder mûkemmelîyet û zerafeta bizav û 
reftarên dostên Heq Teala xweş û ciwan şanî didin: 




“Evdên [xas û taybetî yên Xudayê] Rehman ew in ku li 
sererdê bi nefsbiçûkîyê birêve diçin û dema mirovên nezan 
bi wan re dipeyivin jî [ew pê naêşin û ti kesî jî naêşînin sade] 
dibêjin: Silav li we be! [wilo bêteşqele derbas dibin û diçin]; 

ew in ku ji Xudayê xwe re bi şevê li piyan in û secde dibin .” 319 

Di van ayetên pîroz de û di ayetên pîrozên dîtir ên ku li pey 
wan tên de jî cenabê Heq Teala taybetmendîyên mûmînên salih 
[bikêrhatî] di heşt sifetan de kurt û xulase dike: 

1. Li sererdê rêveçûna evdên xas ê Xudayê Rehman û terzê 
bizav û tevgerên wan mûlayîm e; ew ji xwedbînî û kubartîyê dûr 
e, bi tewazû, nefsbiçûkî, weqûr û sergiranî ye. Heke cahil, nezan, 





319. Furqan, 25/63-64 






Ji îmanê Ber Bi îhsanê Ve Mûsa Efendî [q.s] (1917-1999) 




kêmeql û felimlcor dev bavêjin wan jî ew peyvên wisan xweş û 
nazik ji wan re dibêjin ku ew lihev-rast-hatin jî bi selametî û bê 
pevçûn bi encam bibe. Ew ji bo mirovên li hawîrdorên xwe wek 
kesên dilovan, merhemetdar, mûsamehakar û xweşbîn, îtîmad, 
pêbawerî û aramîyê dibexşin û didin. 320 

2. Ew şevên xwe bi taet û îbadetê derbas dikin. Razana wan 
û ji xew şîyarbûna wanjî her ji bo Xuda dibe. 321 

3. Ew wiha dûa dikin: “Ey Rebbê me! Ezabê Cehennemê ji 
ser me bide alî! Lewra ezabê wê ne tiştekî berwext û demî ye.” 322 

4. Dema ew malê xwe înfaq dikin, ne îsrafê dikin, ne 
jî nemerdîyê dikin; ew di navbera van herduyan de ji bo xwe 
rêyeke navîn digrin. 323 

5. Ew ji Xuda pê ve li ber îlahekî din nagerin. Ew, wî canê 
ku Xuda kuştina wî heram kiriye bi neheqî qîm nakin û wî naku- 
jin û ew zinayê jî nakin. 324 

6. Ew şahidîya bi derewî nakin; dema ew li tiştekî kelevajî 
û pûç rast tên jî bi sergiranî û weqûrane jê derbas dibin. 325 

7. Dema ayetên Rebbê wan di bîra wan têne anîn, ew kor û 
kerr di ser wan de nabûrin, yanî bi bêhestî tevnagerin 326 

8. Ew niyazê ji cenabê EJeq Teala dildn û wiha dibêjin: “Ey 
Rebbê me! Elevjîn û zarûzêçên wisan ji me re îhsan bilce ku ew 


320. Li ayeta 63’êyan ya sûretê Furqan binêrin. 

321. Li ayeta 64’an ya sûretê Furqan binêrin. 

322. Li ayeta 65’an ya sûretê Furqan binêrin. 

323. Li ayeta 67’an ya sûretê Furqan binêrin. 

324. Li ayeta 68’an ya sûretê Furqan binêrin. 

325. Li ayeta 72’an ya sûretê Furqan binêrin. 

326. Li ayeta 73’êyan ya sûretê Furqan binêrin. 

- cr cgp6 s 

çavên me rohnî bikin û me ji bo ehlê teqwayê jî bilce rêber!” Ew 
ji bo jîyana malbatî û nesl û kinêsên xwe îman, îrfan û exlaqekî 
wisan li dinya û axretê dixwazin ku rûyan sipî bilce, ew li ser 
îman, îrfan, exlaqê xweş û fezîletê werin terbîyekirin û tam bigi- 
hin kemalê. Arzûya wan ji bo wan bixwe jî ev e, ew di teqwayê 
de bibin rêzan û li pêş bin. 327 

Cenabê Heq Teala netîca ebedî ya ku ev ebdên salih bigihinê 
jî wiha dide zanîn: 

“Ha ewê, di hemberê sebra xwe de, bi meqamê bil- 
indtirînê bihiştê bêne xelatkirin û ewê têde bi xêrhatin û 
silavê bêne pêşwazîkirin .” 328 

Qelb, bi îlawe li ser hinek mûcahede û temrînên beşerî û 
tesewwifî dema bi lutf û kerema Xuda bi vê terz û teherê were 
safî û paqijkirin, ew di dawîya rê de digihîje rewşeke wisan ku 
digel xwediyê di sûretê beşerî de dihêle jî, di sîret û jîyanê de 
her wekî ku wî ji bo dereca melekîyetê bilind dike.. Hinekji wan 
zatên di vê rewşê de, wekî her stêreke li fezayê di alema xwe de û 
li hemberî derve jî tam di nav mexfîyetekê [nehanîyekê] de dijîn. 
Ewê wiha ji terefê dîgeran ve nayêne zanîn. Çawa ku di hedîsa 
qudsî de bi beyankirineke wiha di bara hinek mirovan de hatiye 
rîwayetkirin: 

“ Welîyên min di bin qubbeyên min de ne; ji bilî min ti kesî 
din bi wan nizane .” 329 

Hinek dostên Heq Teala jî bi sedem wezîfa îrşada ku bi wan 
hatiye sipartin -di endazeke dîyar de- têne zanîn û ew di zemanên 
xwe de ber bi paşerojê ve wek çirayeke hîdayetê di heyata beşerî 


327. Li ayeta 74’an ya sûretê Furqan binêrin. 

328. Furqan, 25/75 

329. Ebdûrrehman Camî, Mefatîhû’l-Uns, rûp. 45 

de xizmetên xwe didin dewamlcirin û nesîbê xwe ji sirra beqayê 
werdigrin. Ew sirr, hikmet û mirada îlahî ya di pişt hadîse û bûy- 
eran de fehm dikin. Ji lewma ew di nav aramî û hizûra waqifbûna 
ji hikmetê de dijîn. Ew ji lawazîyên beşerî yên wekî metirsî û 
fîkaran hatine parastin. 

Ji bo wan êdî “ebes” û “pûçî” nîn e. Ew di tereqqî û 
pêşveçûna manewî de bi endaza “ji bo Aferînerî, aferîndeyan 
xweş dibîne” destpê dikin, ew bi çavên biha û îtîbar-dana bi hik- 
metê yên ji hestên îbret, hezkirin û heyretê tije jî, dest bi seyr û 
temaşekirina temamê alemê dikin.. 

EJa xuyabûna nezalcet, zerafet û mûkemrnelîyetê di reftar û 
bizavên Mûsa Efendî de, ew sifet û rewşên bilind û ciwanên ku 
me di dirêjahîya emr û temenê wî de temaşe kirin tev di herka 
heyata rojane ya wî de jî bicih hatine û tetbîq bûne. Lewra wî bi 
çavê rehm, hezkirin û şefqetê li hemû mexlûqat û aferîndeyên 
Rebbê me temaşe dikir û li wan dimeyzand.. Ew di vê rewşê de 
gihabû vê mertebê ku wî par û nesîbek ji vê rehma fereha xwe li 
kitilcên li derdorên wî êwirîbûn jî dikir. Heta ew kevokên ku di 
ser dehl û bostanên wî re difirîn jî para xwe ji dilovanî, camêrî, 
îkrairi û îhsana wî werdigirtin. 

Divê em ji cure-mîsala: “Ji nîmeta Rebbê xwe biaxive ” 330 
di bîra xwe bînin ku tesîra fîkrî û kiryarîya rastîna nîmetên vî 
dostê Heq Teala li ser me zehf hene. Ew mefhûmê tesewwifê “ji 
îmanê ber bi îhsanê ve” uslûb û reftara li ser jîyana wî dostê 
Heq Teala serwer û hakim bû. Ji lewma me ew têgihaya tesew- 
wifê li serlewheya berhema xwe ya dawîyê bicih kir û me navê 
“Tesewwif ji îmanê ber bi îhsanê ve” lê kir. 


330. Dûha, 92/11 

Bi vê wesîlê, em wek hezker û şagirtên wî dostê Xuda, li vir 
bi rêz, hurmet û mehebbeta kûrtirîn, bi minnetbarî û dûayên qelbî 
hest bi vê îhtiyacên dikin ku em wî bibîr bînin. 

Em ji xwendevanên xweşdivî yên xwe îstirham dikin ku 
fatîhayên şerîf jê re lutf û îhsan bikin. 

Baqek Ji Şîretên Wî 

Em baqek ji şîret û nesîhetên merhûm Mûsa Efendî ku wî 
di name û mektûbên xwe de ji şagirtên xwe re nivîsîbûn, pêşkêş 
dikin. 

“Kemala mûmînekî û alema dilîya wî, di reftar û bizavên wî 
de tê şanîdan. Ji van sipehîtahîyan jî çendekên ku di serî de tên 
wiha ne: 

Divê ew tim û daîm nefsbiçûk be. Divê ew qîmetê zemanê 
xwe û nefesên xwe zanibe û wan îsraf neke. Divê ew ji evdên 
Xuda hez bike û bi wan re rikeberîyê nelce. Divê ew bi qasî ast 
û sewîya dînî ya berpeyv û mûxatebên xwe bi wan re mûamele 
bike. Divê ew qebahetên xelkê veşêre. Divê ew li helal û heramî 
miqate be. Divê ew guneh û masîyetên ku her lces wan biçûk 
dibîne jî zehf mezin bibîne. Lewra ewê ku gunehê xwe biçûk 
dibîne, naxwe haşa wî ferman û qedegeyên cenabê EJeq Teala jî 
biçûk dîtine. 

Divê em di rêya rizamendîya Mewlayê xwe de jixwe nexa- 
sim wextên seheran bi nimêj, zikr û dûa bixemilînin. Di serî de 
jî divê em di xizmeta takekes û ferdên malbata xwe de bin, bi 
taybetî jî di xizmeta mezinên xwe de bin. Divê em ulfeta xwe ji 
dinyaparêzan, yanî ji mirovên ku xwe di gefletê de noq kirine, 
kêm bikin û em bi salih û qencan re rabin û rûnin. Divê em di 
xizmeta xizm û lêzimên xwe yên dîger de bin û divê em her di 
h xizmeta hewcedaran de bin. Eleke pêwîst bike, divê em hem bi 

zimanê xwe, hem jî bi mal û maddîyata xwe arîkarîya wan bikin. 
Ya ji van tevanjî mûhîmtir ev e; bila em ji bo helalî û heramîyê 
titîz û baldarîyê şanî bidin. Ji bilî van jî bila em di karên çarçî û 
bazarê de jî bi diqqet hereket bildn, bi vî awayî da ku em tiştekî 
ji evdînîya xwe kêm nekin û fîre [têçûnî û kêmbûnîyê] nedin. 

Evdek, bi qasî rêjeya merhemet û exlaqê xwe ji Rebbê xwe 
nêzîk e. Evdekî ji Rebbê xwe nêzîk jî dibêje: 

“Rebbê min ez terbîye kirim û wîterbîva min jîçixweş kir !” 331 
Bi vî awayî ji bo vê sirrê hedîsa şerîf dibe mezher û ew têde xuya 
dibe. Yanî ew exlaqê cenabê Heq Teala ji xwe re dixe exlaq. Edî 
ji xwe tiştekî ji vê bi şereftir û bi fezîlettir nabe. 

Hemû xeta, nîsyan [jibîrkirin], şemitîn; di wextên ku em ji 
zikr gafil dibin de, yanî di dema em Rebbê xwe jibîr dildn de hasil 
dibin û tên wicûdê. Ewên ku rewşa manewîya zikr didin dewam- 
kirin jî, ji kul û kederên dinyayê, ji huzn, şîn û gemgînîyên wê 
xilas dibin. Heta ew ji lizûmîya wê bêhtir ji coş û xuroşa dinyewî 
jî zewqê nabînin. Lewra sikûnet û aramîya berdewam, sexawet 
û şefqet-kirina li mexlûqatan, cihê wê valahîyê tije dike. Hezretê 
Ellah Teala, ldjan evdê wî jê hez dike, wî di deryaya hezkirin û 
mehebbetê de noq dilce. Edî ew kes, bes ji wan mirovan hez dilce 
ku bi qasî hezkirina xwe ji cenabê Heq Teala, ji bo xwe mehebbet 
û hezkirinê heq dikin. 

Kesê eqilmend, çi qeder mezinatî û ezemeta Cenabê Heq 
Teala û ajar û nîmetên dinyewî û uxrewî yên ku jê re lutf kirine, 
dihizire, nefsbiçûkî û tewazûya wî zêdetir dibe. Ew ji her kesî, bi 

qasî mertebe û pileya wan, hez dilce. Heke çi qeder ew heqdar be 
jî bi ti kesî re nakeve nîqaş û pevçûnê. 

Li rexê din, kesê eqilmend dizane ku heyat miweqqet e, 
yanî demî û berwext e. Bi vî awayî, ew memnûnîyet û riza- 
mendîya Mewlayê xwe dihizire. Naxwe hê ew li dinyayê, hal û 
rewşên zulmet û tengasîyan di qelbê wî de cihê xwe bi aramî û 
keyfxweşîyê diguhêzin. Bi kurtî, ew hê li dinyayê ketiye heyata 
Cennetê. 

Divê her însan, ji bo rizamendîya Xudayê xwe, ji xwe bi 
bihatirîn û çêtirîn wezîfe xizmeta ji bo civaka xwe zanibe, ew 
civaka ku ew bi xwe jî têde endamelc e. Ew kesê ku ji bo jîyana 
civakekê, ji bo întîzama wê û ji bo xweşbûrîn û refaha wê xizmet 
bike, naxwe ew di nav wê civakê de xwediyê heybereke zehf bi 
qîmet e.. Li ser vî esasî perû û mûkafata wî jî bi qasî wê xizmeta 
wî mezin e. 

Pêgemberê Xuda [dirûd û silavên Xuda lê bin] di hedîsa 
şerîfa xwe de dibêje: 

“Kesê ku ji bo qewmekî xizmet dike, ew [bi nisbet gihiştina 
wîji bo ecr û mûkafatêj mezintirînê wan e.” 332 

Çendîn însan hene digel ku berê xwe dane ser îbadet û 
taetê jî, ew giringîyê bi xesletê “settarû’l-uyûb” yanî ewê ku 
eyban diveşêre û qusûran efû dike, nadin û ew xesletê ku sifetek 
ji sifetên cenabê Heq Teala ye. Bi vê sedemê, ew bi awayekî 
tam û şeklê ku tê xwestin bipêşve naçin û di dîndarîya xwe de 
tereqqî nakin. Haleveku lêbûrîn, bexşandin û qusûr veşartin, yek 
ji mûhîtirîn exlaqê xweş e. Xuda Teala çawa ji bo me evdên xwe 
qusûr û xetayên bêjimar vedişêre û efû dike, divê em jî wilo eyb 
û xetayên hev veşêrin û efu bikin. Lewra Xuda dizane mirovên 

ku jê hez dildn, efû bilce. Bila em însanan efû bikin, ji bo em jî bi 
ber efûya Rebbê xwe bikevin. 

Tekane kilîla rehetî û refahê teslîmîyet e. Yanî ev e ku mirov 
ji teqsîmat û parvekirina îlahî razî bibe û li helal û heramî jî 
miqate be. 

Salik [ewên ku bi rêya terîqet û heqîqetê ve diçin] qism bi 
qism in. Qismek ji wan wekî ku ji xwe re kirine adet ewradên 
xwe dikin û bêşiwar di hemberî wirdên wan de mûkafat ji wan 
re tê dayîn. Qismekî din jî digel ku ewradên xwe dikin, ew tim û 
daîm têdigihin ku ew li hizûra îlahî ya cenabê Heq Teala ne. Ew 
ji bo ehkamê Qur’anê rîayetkar dibin û ew li hemberî hukmên 
qeza û qederê jîji Heq Teala re teslîmîyetê şanî didin. Her bizava 
wan ji rizamendîya Heq Teala re miwafiq tê. Alema qelbî û rûhê 
van li gorî van bizavên wan têne nirxandin. Lê çi heye, ev zumre 
kêm e, heta kêrna kêma ye. 

Hemû huner ev e; mirov di nav qare-wara vê dinyayê de û 
di nav hezar û yek meşgûlîyetên wê de bi Heq Teala re bibe û 
jê veneqete. Ev halekî wilo xweş e ku hedîgareke bilinda cen- 
abê Heq Teala ye, ew wê ji bo evdê xwe hedîye dike. Heke em 
zanibin bi vê wezîfa zehf ulwî û bilind re bidin û bistînin, bêşiwar 
emê ji xapîna bi leystok û pertalên berzewal ên dinyayê jî xilas 
û rizgar bibin. 

Mezintirîn nîmeta cenabê Heq Teala li ser evdekî wî ev e ku 
ecz û nekarîna wî evdê xwe jê re bide zanîn. Bellcû mezintirîn 
nîmeta ku min qezenclcirî, di rêya vê manewîyatê de dîtina min 
ji bo xeta û şaşîyên min e. Min mûflistîya xwe li hemberî Rebbê 
xwe îdrak kir. Bi vî awayî, min hêz û taqet nema ku bi dîtina xeta 
û şaşîyên kesekî din ve mijûl bibim. Hemd ji Xuda re be, ez di 
nav şukrê van tevan de me...” 

Ev hemû îqaz û nesîhetên wî yên ji mehebbet, merhemet û 
îstîqametê mişt û tije, dilopikên feyzê ne, ku ji jîyana wî ya di 
qiwama “îhsan”ê de ji me re hatine xuyakirin û şanîdan. 

Rehmetûllahî eleyh. 








OSisr O&erhma Ö3/ cHopû "QQesewwuf'çfi 
c&manê <S&er C53/ SJhsanê QSe"-1- * 

(3êr Sêhihpa Shilekî Qjfh... 



Tesewwuf, ev e; mirov karibe li gorî naveroka Kîtab û 
Sunnetê, bi hestên mûraqebe û îhsanê û bi awayê sipehî- 
tirîn evdînîya xwe bijî. Naxwe tesewwuf, bes ev tişt e; 
ew astengên ku li ber evdînîyê kelem bin, ji holê radike 
û îmkanên kuji bo kirina evdînîyêjî wesîle bin, temîn û 
dabîn dike. 

*Ev nivîs, mûlaqateke ku Kovara Altinolukê bi mûellifî 
re kiribû. 









Li Ser Berhema Bi Navê 

“Tesewwuf Ji Imanê Ber Bi Ihsanê Ve" -1- 

Ev Dilopa Dilekî Ye... 


Altinoluk: Ez benî, we bi navê “Tesewwuf Ji îmanê Ber 
Bi îhsanê Ve ” kitêbek hazir kir. Heta îro di bara tesewwufê de 
çendîn kitêb hatine nivîsîn, ji bo nivîsandina kitêbeke din, we çi 
lizûm his kir? 

-Rast e. Di bara tesewwufê de gellek kitêb hatine nivîsîn. 
Lêbelê med-cezîrên di nav herka heyatê de ku ew dînamîk û 
lebatok e, yanî di çerx û dewrên ku civak ji maddê re ram û 
teslîm dibe û hizûr û aramîya civakî xirab dibe de her roj hinek 
îhtiyacên nû derdikevin pêşberî mirovan. Digel lcu cewher û ras- 
teqîneya meselê eynî ye jî bi zemanî re dîtin-nêrîn û daxwazên nû 
û taze dertên holê. Ji bo nirxandina van û ji bo pêşwazîkirina van 
îhtiyacan jî wekî ku di kitêbên şer‘î û lcitêbên di bara tarîxê de 
wisan e, di meselên tesewwufî de jî di her çerx û dewrê de li gorî 
îcab û îhtiyaca wan wek zerûretekê perwerda rûhî ji nû ve lazimî 
bi nivîsandina wan îhtiyacan heye.. Yanî zerûreteke zehf mûhîm 
e ku mirov di her wext û zemanî de heqîqet û rastîyên tesewwufî 
bi awayekî rast û durust bîne zemên û wan îfade bike û mirov 
fehm û têgihiştinên şaş û zêdegavîyan sererast bike. Helbet ne 
bi vê zerûretê tenê, lêbelê sipehîtahîyên kûr ên ku tesewwuf wan 
di nav xwe de dihewîne jî divê mirov wan li gorî şertên zeman 
û mekanî ji hemû dilan re teqdîm bilce. Meydana tesewwufê ew 
qeder fereh e, her wekî deryayeke berhem û esera ye. 

Ha me jî xebat kir, ji bo em di nav heman gaye û emancan 
de dilopeke dilî ya nekarane ji bo vê deryayê teqdîm û pêşkêş 
bikin. Me xwest dilopekê pêşkêş bikin, lewra tesewwuf ji “qal”ê 
[peyvê] zêdetir “hal” e. Heke esera me di berê-dana dilan de ji bo 

aramîya bilind karibe wezîfa pirekê îfa bike, emê xwe bextiyar 
bijimêrin. Yanî esera me bi îddîaya ku ewê ji kitêbên heta vêga 
hatine nivîsîn tevan derbas bibe, qelem lê nehatiye kişandin û 
ew nehatiye nivîsandin. Em ji halekî wiha edeb dikin. Tişta ku 
me kirî ji vê pêktê; me heta roja me berhemên tesewwufî yên 
ku hatine berhevlcirin û jîyîna feyzdara dostên Heq Teala esas 
girtiye. Em ji nû ve tesewwifê li gorî şertên zemanê xwe, bi 
xetên giştî yên wê û bi terzeke ku ji bo meslehetê mûnasib be, ji 
bo rojevê diguhêzin. Di esasê xwe de ev eser, sewîlek ev e ku ji 
mîrasa tesewwufî ya dostên Heq Teala zenzilîye, palîyaye û ew 
ji bo însanên roja me hatiye pêşkêşkirin. 

Ew dostên Heq Teala ku li roja derketî û li tabloya tevlîheva 
rengo rengoya lcu kombenda rohnîyê li cem çûna ava resmê wan 
çêdike bi awayekî wisan di heyret û dehşetê de gerq bûyî dinêrin 
û bi her wesîlê perên xwe li asoyên Marîfetûllahê diweşînin. Ji 
ber ku ew bi çavê tije mehebbet li mar jî dinêrin, ew ji bo xetên 
di kalan û çermê wî de û ji bo lezûbeza di bizavên wî de digel ku 
bêdest û pê ye jî, dibin meftûn û heyran. Lêbelê dîgerên wan ji 
mêr kezeb-qetandî dibin. Yanî ev evdên xas, bi nezera hikmet û 
mehebbetê li hemû mexlûqatan dinêrin. 

Dîsa ev eser, ji bo vê gaye û emancê hatiye nivîsîn; ji bo 
nerastî û çewtîya wê têgihiştina ku tesewwifê welc dîsîplîn û 
uslûbeke ji bilî îslamê dibîne, derxe holê û dîsaji bo bi awayekî 
eşkere bide zanîn ku divê mirov dînê îslamê bi zahir û batinê wî 
ve yekparçe zanibe û lazim e ku mirov di nav feyz û hizûrê de wî 
di heyata xwe bijî û tetbîq bike.. Ji bo em vê gayê, wek serlewhe 
îfade bikin jî me navê “Tesewwuf Ji îmanê Ber Bi îhsan Ve” li 
vê kitêbê kiriye. 





Ev Dilopa Dilekî Ye... <Tsiw«iî3r> 


Gayeya nivîsandina vê berhemê ev e; îman û îslam bi 
“îhsan”ê tacdar bibin, yanî hesta ez di bin mûşaheda Xuda de me 
di qelb de wek şiûr û pêhis sabit û cihgîr bibe. 

Lewra tesewwufa rastî ev e; mirov di nav hesta kûra kîtab û 
sunnetê de para xwe ji sirr û hikmetên wijdanî bigre û wilo bijî. 

Her hal, qal, reftar û bizava ku ji naveroka kîtab û sunnetê 
birije derve û nakokîyê bi wan re bike, batil e. Ji bo îfadekirina 
vê heqîqetê jî hatiye gotin: “ Şerîet lingê sabitê pergarê ye.” 

Hezretê Mewlana dibêje: 

“Em wekîpergarê ne. Pêvê sabitê me di şerîetê de ye, em bi 
pêyê din ê xwe jî li nav heftê û du milletan digerin.” 

“Şerîet dişibihe mûmekî, çîkê digre û rê şanî dide. Bi destê 
xwe girtina mûmî nabe ku rê hatiye derbaskirin. Lêbelê bêyî bi 
destê xwe girtina wî jî mirov nakeve ser rê. Heke tu bi rohnîya 
şerîetê bikevî ser rê û destpê bikî birêve biçî, ha ev rêveçûna te 
tesewwif e.” 

Li rexê din ew îhsana ku wiha tê îfadekirin; evd, her an 
û demê wekî ku Rebbê xwe dibîne wilo xwe bi rêkûpêk dike, 
li ser wê minwalê heyata xwe dirêse û tenzîm dike, mûşaheda 
îlahî di qelbê xwe de sabit dike, û wê ji xwe re dixe halekî şiûrî 
û hişyarane, ha ev mîraca rûhîya evdên ji Xuda nêzîk e; ew 
heqîqeteke manewî, gîyanî/rûhî, sirrî/nehanî û îlahî ye.. Hedefa 
mûtesewwufan gihiştina vê heqîqetê ye. Ev jî wê rabîte û pey- 
wendîya rûhî û derûnîya ku bi Xuda re hatî tesîskirin, îfade dike. 
Ew kesê ku ev rabîte û peywendî bi awayekî tendurust û saglem 
tesîs kiribe, êdî ew dibe welî û koleyê Rebbê xwe. Bi vî awayî 
ew bûye ku exlaqê îlahî ji xwe kiriye exlaq. 


Ev hal jî, bi awayê sipehîtirîn evdînîya ji Xuda re ye û haz- 
irîyeke ciddî ji bo alema ebedî ye. Yanî tesewwuf ew e; mirov 

bi awayê sipehîtirîn evdînîyê bijî. Lewra cenabê Heq Teala însan 
aferandiye ji bo evdînîyê ji wî re bike. Naxwe tesewwuf, bes 
ev tişt e; ew wan astengên ku li ber evdînîyê kelem bin, ji holê 
radike û wan îmkanên ku ji bo kirina evdînîyê jî wesîle bin, temîn 
û dabîn dike. Naxwe ew, çendîn birînan dipêçe, dennan dike, 
çendîn axên hişk û ziwa dixe gulistaneke berhemdar û keskeşîn 
û gellek dilên wêran jî dixe serayeke ava. 

Bi kurtî tesewwuf, rêyeke nûrdar e ku evdan li cem Xaliqê 
wan dike layiq ji bo teltîf û rutbeya « jûdl ^Jû » “çi xweş evd 
e!” 333 dema ew ji vê alema gurbetê diçin alema wusleta bêdawî. 
Ev jî, hîç guman nîn e ku bi gihana îmanê ji bo qiwama îhsanê, 
mûmkin e. 

Altinoluk: Di her hal û karî de gotinên te di eynî zemanî 
de naveroka kîtab û sunnetê û çarçoveya wê jî didin xuyakirin. 
Li hawîrdora cîhetê vê nêrînê di kitêba we de bi giştî behsa çi tê 
kirin? Bi taybetî çi hatiye rojevê? 

-Di esera xwe de piştî ku me bi awayekî giştî naveroka tes- 
ewwufê daye ravekirin, me geyret kiriye û zehf hewl daye, em 
mijara esasî ya ku tesewwufê pêktîne her wekî marîfetûllahê, 
mehebbetûllahê, tezkîya nefsê, tesfiya qelbî, uslûbê tesewwufî û 
xusûsên weld van îzah bikin. Me hewl daye ku di serî de mîsal 
û nimûneyan ji reftar û bizavên Pêgember -dirûd û silavên xuda 
lê bin- û mezinên îslamê ku ew bi xwe jî malpêma û warisên wî 
şexsîyetê mûbarek in, pêşkêş bikin. Cih bi cih jî me ew malû- 
mat û agahî eşlcere kirine ku ew bersiva hinek tereddud û fikr û 
nêrînên dijber didin ku ew di bara ziravî û tenikîya tesewwufê 
de têne îddîakirin. Lêbelê ev jî bes ji cîhetê fikrî ve bersiva wan 
hatiye dayîn û me ti şexsîyet û kes nekirine hedef û nîşan. 





333. Li Sad 38/30,44 binêrin. 

Ji bilî vê jî me di esera xwe de behsa mijara wan tetbîqatên 
kulek, têreneker û nedicihde kiriye ku hinek mirovên ji terbîya 
manewîya ku tesewwuf arzû dike dûr, ya bi nîyeta pak, lêbelê 
bi cahîlane, ya jî ji gefleta xwe pê radibin, kiriye û me daye 
zanîn ku ti peywendîya wan bi vê rêya mûbarek re nîn e.. Lewra 
hedefa tesewwufe, wekî ku bi awayekî taybetî di Qur’ana Pîroz 
û hedîsên şerîf de hatiye îfadekirin; tezkîya nefsê dilce, însanî 
kamil dilce û bi vî awayî wî digihîne seadeta ebedî. Ev xusûs, 
heqîqeteke wilo ye ku cenabê Heq Teala bi çend caran li ser hev 
pê sûnd xwariye û bi vî awayî bal lcişandiye serê. 

Xuda di sûretê Şems de dibêje: 

“Ez ji bo heqê zatê ulûhîyeta xwe; bi rojê û ronahiya 
wê ya di danê sibehê de, bi heyvê dema li pey rojê diçe, bi 
naverojê dema tavê dide xuyakirin, bi şevê dema tavê dinix- 
umîne û dipêçe, bi asîmanî û yê ku ew ava kiriye, bi erdê û 
yê ku ew ji bo jîyanê raxistiye, bi nefsê û yê ku awa daye wê 
û hinek qabilîyet dane wê, piştre neqencî û xweparastina wê 
[ficûr û teqwaya] jê re îlham kiriye sûnd dixwim ku; bêşiwar 
ewê nefsa xwe ji xirabîyan [ji qirêjên maddî û manewî] paqij bike, 
xilas û serfiraz bûye!. Bêşiwar ewê ku nefsa xwe di xirabîyan 
de noq bike jî, wî ziyan û xisar kiriye!” 334 

Ew heyberên ku cenabê Heq Teala bi wan sûnd xwariye, 
digel ku ew sûnd-xwarina wî bi wan şeref û qîmetê wan dide 
zanîn jî, lêbelê di eslê xwe de ew di piştî wê yemînê de ji bo vê 
ye, da ku bilindahî, ezemet, mezinatî, ehemmîyet û giringîya wê 
mirad û gayeya îlahî ya ku hatiye îfadekirin, şanî bide. 

Cenabê Heq Teala di van ayetan de tam heft caran li ser hev 
sûnd dixwe, di piştî wan de jî ji bo maneyê tam xurt bilce, daçeka/ 

edata « ai»ê [bêşiwar] bikartîne û di piştî van tekîd û te’yyîdan 
de jî dide zanîn: 

“Bêşiwar ewê ku nefsa xwe ji xirabîyan [ji qirêjên maddî 
û manewî] paqij bike, xilas û serfîraz bûye! Bêşiwar ewê ku 
nefsa xwe di xirabîyan de noq bike jî, wî ziyan û xisar kiriye!” 

Zehf balkêş e ku cenabê Heq Teala di Qur’ana Pîroz de ji 
bilî tezkîya nefsê di ti xusûseke din de heft neqlan li ser hev wiha 
sûnd naxwe. Ev heqîqet têrê dike ku îfade bike ka tezkîya nefsê 
ji bo xilasîya însanî çi derece mûhîm û zerûrî ye. 

Ha esera me ya ku me bi navê “Tesewwuf Ji îmanê Ber Bi 
îhsanê Ve” li qelemê daye, me pê ev heqîqeta dostên Heq Teala, 
yanî tezkîya nefsê; sipehîtîya peyv, hal, reftar û bizavên wan îzah 
kiriye. 

Altinoluk: Ev hemû, bêşiwar bersiv in ji bo pirsa bi vî 
awayê ku dibêje; “tesewwufeke çawa?” Li gorî vê, divê em tes- 
ewwufê bi tarîfeke çawa bidin naslcirin lcu ew ji bo efradê xwe 
camî be û ji bo egyarê xwe manî be? Em dikarin vê pirsa bi vî 
awayî ji zatê ‘alîyê we “tarîfa tesewwufê, yan tarîfên wê, yan jî 
nirxandinên we di vê meyanê de” bihizirin. 

-Tesewwuf, ji ber ku îlmekî wisa ye, çi qeder mirov wî 
bijî, mirov çêj û şîranîya wî te‘m dike û wî îdrak dike, her lcesî, 
bi giştî di bara wî de alî û xusûsên ku ji wî te‘m kiribe û îdrak 
kiribe, rahijtiye dest û ew nivîsandiye. Di netîca vê de zehf tebîî 
ye ku gellek tarîf derkevin holê. Em karin bibêjin; pêşîvanên vê 
rê, her yek ji wan ji bo xwe ew rê girtiye û daye ber xwe ku wekî 
krîstalekê ji perçên cuda cuda çîk û ronahî di wan de xuya dibin, 
S ew jî bes wî qismê di wan de xuya dibin, eşkere û îzah dikin. 

Dostên Heq Teala li gorî tecellîyatên rûhanî yên ku ew 
gihanê gellek tarîfên bêjimar ji tesewwufê re lcirine. Hinelc ji wan 
wiha ne: 

-Tesewwuf, exlaqê xweş û edeb e. 

-Tesewwuf tezkîya nefsê û tesfiya qelb e. 

-Tesewwuf cengeke manewî ye ku sulha wê nîn e. 

-Tesewwuf îxlas e. 

-Tesewwuf îstîqamet e. 

-Tesewwuf riza û teslîmîyet e. 

-Tesewwuf yar bûne, ne bar-bûn e. Yanî kişandina barê her 
kesî ye û li hemberî vê jî ne bar-bûna ji bo ti kesî ye. 

Li ser esasê alîyên curecurên van tarîfan em dikarin bibêjin 

tesewwuf îlmekî wisa ye ku alema navxweyî ya mûmînan 
sererast dike, ji alîyê maneyî ve wan kamil dike, evdî digihîne 
exlaqê hemîde û wî ji Heq Teala nêzîk dike, bi vî sûretî wan 
digihîne marîfetûllahê. 

“Tesewwuf menzûmesî ’ya meşhûra Şêx Îbrahîm Efendî 
ya şêxê Dergehê Olanlara li taxa Aqsarayê ji serî heta bi dawîyê 
ji gellek tarîfên sipehî yên tesewwufê tije ye. Ha va ye, çend tarîf 
ji wan: 

Di bîdayetê de tesewwuf ji bêcan bûna sofî re dibêjin 

Di nîhavetê de di textê dil de ji sultan bûnê re dibêjin 

“Destpêka tesewwufê ew e; mirov bibe sofîyekî wdo ku xwe 
ji hebûna maddîya xwe bixeritîne, di xwe de heyberekê nebîne û 
bi kurtî îradeya xwe ji Heq Teala re teslîm bike. Dawîya wê jî ev 
e; mirov hemû sipehîtahîyên îlahî qezenc bike û bibe sultanê dil .” 

Tesewwuf bi can kişandina barê urwetû ’l-wusqa ye 

Tesewwuf ji bûna mezherê avatê gufran re dibêjin 

“Tesewwuf eve; mirov wî emanetê îlahîyê ku Heq Teala li 
însanî bar kiriye ku Qur ’ana Pîroz e û ew berpirsîya ku wê anîye 
bi dil û can hilgire û bikişîne. Tesewwif ji vê re tê gotin; mirov 
bibe mezher û xuyageh ji bo ayetên ku mizgînîya megfîreta îlahî 
didin.” 

Tesewwuf bi îsmê ezem teserrufkirina bi kaînatê tevî re ye 

Tesewwuf bûna cam ‘î ji ehkamê Qur ’anê re dibêjin 

“Tesewwuf bi «îsmê ezem» tesrrufkirina bi hemû kaînatê re 
ye. Dîsa tesewwuf cemkirin û komkirina hukmê Qur’anê di dil 
de ye, yanî bûna Qur ’aneke zindî ye.” 

Di ronahîya van îfadeyan de tesewwuf; ew geyret û hew- 
ldan e ku dil ji qirêjên maddî-manewî temîz bike, exlaqê xweş 
û wesfên wî qezenc bike, karibe bi awayekî ji bo cewhera dîn 
guncav û mûnasib, bi îxlas û feyz bijî. Li ser vî esasî tesewwuf, 
gihiştina dîtin-nêrîneke kamila ku dorê li sirr, hikmet û nehanî û 
mûemmayên bilind digre, ewên ku di bûyer û hadîseyên maddî 
û manewî de hene ku eql bi tena serê xwe têra çareserkirina 
wan nake. Ew geyret û berterefkirina astenga nefsê ye ku li ber 
meftûnbûna dil ji şîranîyên rûhanî yên bêdawî re kelem û sênceke 
asê ye. Yanî tesewwuf, pêşî derbasbûna ji meyl û arzûyên nefsanî 
yên bedenê ye ku rûh jî têde hatiye hebskirin. Piştre jî ew, hinek 
agahî, halên manewî, hissên qelbî, sinûhat û tecellîyat in ku bi 
uslûbeke arîfane temaşekirina heqîqetên sirrî dabîn dikin, ewên 
ku di cewhera hemû hadîseyan de hene û ew sefheyên îbret û 
hikmetê ne ku di pişt wan heqîqetan de cereyan dikin.. 


Li ser vî esasî tesewwuf, ew e mirov bi zahir û batinê xwe 
bi heyata mûbareka mezinê me pêgemberê Xuda [dirûd û silavên 

Xuda lê bin] re bi yek bibe û bi mehebbeteke fereh pêve bibe. 
Lewra ew, tecellîyatên derveyî, navxweyî, batinî û zahirî ya 
Resûlûllah -dirûd û silavên xuda lê bin- yanî halê wî ye. Ji bo vê 
ye ku mirov karibe ji rûhanîyeta Hezretê pêgemberê Xuda [dirûd 
û silavên Xuda lê bin] para xwe wergire û mirov karibe bi rûhê 
xwe bi wî re mezc û bi yek bibe. 

Bi vegotineke din tesewwuf, evîna ku bi îmanê re bi yek 
bûye, îbadetê ku bi wecdê tê îfakirin û sipehîtîya reftar û 
bizavê ye. 

Welhasil tesewwif, nesîbekî bilind e ku bi “pifkirina rûh” 
di Adem -silavên xuda lê bin- de destpê kiriye, xuyahîya kemalê 
ye ku di Nebîyê axirzeman de heye û ew şevnemên feyzê ne ku 
tije-mehebbet di qelb de xuya dibin. 

Altinoluk: Em karin bihizirin ku di dirêjahîya tarîxê de 
ew elaqeya zehfa ku ji bo qada tesewwufê hatiye cih, bi sebeb 
wê heyata îman û îrfanê ye ku bi awayekî semîmî li dora wan 
tarîfên we kirî hatiye jîyandin? Heqîqeten tesewwuf meydaneke 
îslamî ya wisan e ku wekî doh wisan bû, îro jî dem bi dem kar 
tê kirin ji bo bi qesd tohmet werin ser wê, yanî ew ji çavan were 
xistin û bêqîmetkirin, lêbelê her roja ku diçe bêhtir elaqe jê re tê 
şanîdan. Gerek di navbera mislimanan de, gerek jî di nav der- 
dorên ne îslamî de elaqeveke zehf tê çavdêrîkirin ku mirov kare 
jê re “emanca manewî ya îslamî” bibêje. Gelo dibe ku sebebê vê 
elaqê çi be? 

-Tesewwuf, berê însanî dide ser rûh. Ew, bi qasî îstîdad û 
amadekarîya ferdîya wî rêya tetmîna manewî li ber rûh vedike. Ji 
lewma ew bi xusûsekê re elaqedar dibe ku ew hem nefsa însanî, 
hem jî rûhê wî elaqedar dike. Yanî ew bi xusûsên bêjimarên wekî 
van tevan re elaqedar dibe. Ew bi Hemû mesafeyên ku evd di 
rêwîtîya xwe de qut dike, bi hemû alemên ku ew bi wan re di 

halê îrtîbatê de ye, bi hezar û yelc ehwalê ku ew dijî, di dawîyê 
de bi karîna dîtina Ellahê Rebbê alemê, bi qelbê xwe karîna 
naskirina wî û di hemberî vê de jî bi qiwama dil kirina evdînîyê 
re jî elaqedar dibe.. 

Ji ber ku tesewwuf wiha ye, ew dikare bi hemû beşên civakê 
re xîtab bilce. Li alîyekî din ew di zemanên rehetîya îqtîsadî û 
îctîmaî de rexawet û sistahîya manewî asteng dike wê zindîtîya 
manewî daye dewamkirin. Li alîyê din jî ew di werçerxên zorên 
wekî îstîla, dagirkerî û tije zulm de û di nav teşqele û buhranan 
de ji dilên ku tengav bûne re pencereyan vedike û wê nefesên 
feyzdarên bi tesellî daye girtin; ew ji bo dilên birîndar bûye mer- 
hem, ji bo mejîyên kerixî û rûhên ziwa bûye ava heyatê.. Wê ji 
alîyekî ve ew ji bo mirovên ku di îbadetê de bûne zirwe exlaqê 
xweş, tewazû û mehwîyetê dide hînkirin û wê mûhafezekirina ji 
serxweveçûn, kibr û xwe ecibandinê temîn kiriye. Li alîyê din 
ew ji bo evdên ku di koncala gunehan de xeniqîne, kemerbenda 
xilasîyê yên wekî efûya fereh, mûsemeha, merhemet û rehmê 
dirêj lciriye. Di vê mijarê de yelc ji heqîqetên tarîxî ye ku di piştî 
dagirkerî û îstîlayên Mogolan de ew teşqeleya ku Anadolû tev 
dabû ber xwe û ew bêaramî û bêhizûrîya ku wê derxistibû holê, 
li hemberî wan kambaxî û malwêranîyan di wê werçerxê de wek 
teskînker û tesellîkar herk û bizavên tesewwufê hêz û qewet 
bidest xistine û hijmareke mezin û ciddî ji mûtesewwifan di wê 
werçerxê de xuya bûne.. 

Lewra tesewwuf, di meselên ku eql têrê nake de qelb dixe 
dewrê û bi teslîmîyetê rêya xwe dewam dike. Ew meseleyan, 
bi keşf, îlham û tecellîyatên qelbî yên bi Qur’an û Sunnetê re 
mûtabiq û ahengsaz digihîne îzahê. Bi vî awayî ew ferdî, digihîne 
tetmîna nîhaî. Bi rastî ev îfadeyên Mûhemmed Hemîdûllahê ku 
yek ji giregirên alimên îslamê yên sedsala bûrî, zehf manedar û 

“Terzê perwerdebûna min eqlparêzî ye. Xebat û hûrkolînên 
hiqûqî, her tiştê ku bi awavekî îqnaker nayên tarîfkirin û îsbatki- 
rin bi min dave redkirin. Bêşiwar ez, wezîfên xweyên wekî nimêj, 
rojî û yên din ne bi sebebên tesewwufî tênim cih, lêbelê bi sebe- 
bên hiqûqî wan tênim cih. Ez ji xwe bi xwe re dibêjim: 

“Ellah Rebbê min e, xwediyê min e. Wî, bi kirina wan fer- 
man li min kiriye. Naxwe divê ez wan bikim. Ji bilî van jî heq û 
wezîfe bi hev re bend in. Ellah ferman li min kiriye ji bo ez ji van 
îstîfade bikim; naxwe ez bi şukrkirina ji wî re hatime wezîfedar- 
kirin.” 

Ji dema min destpê kirî ku ez di nav civaka rojavayî de li 
devereke wekîParîsê dijîm de, ez bi heyret dibînim ku tişta krîstîy- 
anan ji bo qebûlkirina îslamê diajovê pêş ne dîtin-nêrînên alimên 
fiqh û kelamîne, lêbelê sofîyên wekîIbnû Erebî û Mewlana ne. Di 
vê babetê de çavdêrî û mûşahedeyên min ê şexsîjî çêbûne. Dema 
di mijareke îslamî de îzahetek ji min tê xwestin, cewaba ku min 
ew dispart delîlên eqlî û min ew dida, wêpirsker tetmîn nedikir; 
lêbelê îzaha tesewwufî di dana fêkîyê xwe de dereng nedima. 

Di vê babetê de her ku diçe ez hêza kartêkera xwe winda dikim. 

Ez vêga bawer dikim ku di piştî îstîla û dagirkerîvên Hûlagû 
yên ku bûne sersebebê malwêranî û agirpêketinan, wekî ku di 
zemanê Gazan Xan de jî wilo bû, îro jî,ji hindikahî ve li Ewrûpa 
û Afrîkayê tişta ku xizmetê ji bo îslamê bike, ne şûr e, ne jî eql e, 
lêbelê dil e, vanî tesewwuf e.. 

Di piştî vê çavdêrî û mûşahedê de, min destpê kir hinek 
berhemên ku di bara tesewwufê de hatine nivîsîn, hûrkolîn li ser 
wan kir. Vê hûrkolîna min, çavê dilê min vekir. Min fehm kir ku 
rêya tesewwufê di zemanê Hezretê Pêgember de û rêya mezinên 
mutesewwifên îslamê, ne mijûlbûna bi kelamîye, ne jî mijûlbûna 
bi tiştên bêmane ve; lêbelê di navbera însan û Xuda de rêveçûna I 

di rêya kurttirîn de ye, gerîna li rêva pêşvebirin û geşkirina 
şexsîyetê ye. 

Insan li sebebên ku wezîfe li wî hatine barkirin, digre. 
îzahatên maddî ji bo qada manewî me ji hedef û emancê dûr 
dike; lêbelê îzahatên manewî însanî tetmîn dikin ,” 335 

Ev îfade jî şanî didin ku bi hilgerîna pîşesazîya giran û 
pêşveçûna fennî ji bo zirweyan re, li alîyelcî qeyrana îctîmaî û 
îqtîsadî zêde bûye, li alîyê din jî di serdema me de ku însan bûye 
wekî diranê makîneyekê, tesewwuf giringî û ehemmîyeteke zehf 
mezin erz dike. 


335. M. Azîz Lahbabî, îslam Şahsîyetçiligi, terc. î. Hakki AKIN, rûp. 114- 
115, dîpnot 8. îst. 1972. Ev jêrenot, metina mektûba Mûhemmed 
Hemîdûllah e ku di 27 Rêzbera 1967’an de ji wergêrî re nivîsandibû. 
-Mûstafa Kara, Metinleriyle Gûnumuz Tasawuf Hareketleri, rûp. 542- 
543’an hatiye guhastin.) 

- 

Nelazim dîtina tesewwufê; ne lazim dîtina îxlas, teqwa, 
îrfan, tezkîya nefsê, tesfîya qelbîye. Welhasil; ne lazim dîti- 
na kirina evdînîyeke di meqamê îhsanê deji bo Xuda ye. 











Li Ser Berhema Bi Navê 

“Tesewwuf Ji Imanê Ber Bi Ihsanê Ve'" -2- 
Ma Bê Tesewwuf Nabe? 


Altinoluk: Ji van gotinên we eşkere tê fehmkirin ka uslûba 
tesewwufî di teblîga îslamê de çi qeder giring e. Naxwe heke em 
bipirsin; di dehma vê de, gelo sirr û hikmeta ku uslûba tesew- 
wufî di teblîga îslamê de fêkîyê xwe dide û netîcên mûsbet dide; 
însanan digihîne hîdayetê û exlaqê wan kamil dike, çi ye? 

-Alîyekî din ê giringîya tesewwufê di roja me de, ew metod 
û uslûb e k udi mijara îslahkirina însanan de dişopîne, taqîb dike. 
Ehkamê zahirî yên şerîeta şerîf, gayeya wê ev e ku bi mûkafat 
û mûcazata hem dinyayî, hem jî axretî însanan li ser îstîqametê 
rast sabit û cihgîr bike. Ew tesewwufa ku em karin jê re ehkamê 
batinî jî bibêjin, bi îlawe li ser van, hezlcirin, şefqet û mehebbetê 
bikartîne. 


însan di zemanê me de, bi pirranî ji nefsanîyetê re wek ram û 
teslîm bûyî di nav qeyran û buhrana rûhî ya ji dîn dûrbûn û kirina 
gunehên giran de ne. Eiîç ti kes nikare înkar bike ku pêşkêşkirina 
îmkanên îslah û xilasîyê ji bo mirovên wiha bi rêya ef, mûsameha 
û şefqetê hêsantir û hê zêdetir mûmkin e.. Ji vê hêlê ve zemanê 
me, serdemeke wilo ye ku bi qasî heqîqetên tesewwufî giring in, 
qaîdeyên wê yên di bara usûl û uslûbê wê de jî ehemmîyeteke 
mezin hildigrin. Çawa ewên ku bi ef, mûsameha û şefqetê li 
gunehkar û nezanan dimeyzînin tê çavdêrî û mûşahedekirin ku bi 
qasî ew li welatê me li ser kirina fitûhata manewî qudretmend in, 
ew li alema rojava jî ji bo fitûhatelce manewî hê bêhtir baladest, 
qudretmend û serkeftî ne. 

- 5N£J<^ 

Ji bo rûhên ku di bin zext û sulteya eql û nefsê de bêzar bûne 
û ketine qeyran û buhranê, her zeman metod û rêbaza feyzdar 
ev e; mirov îslamê ji wan re wek bêhn-xweşîya tesellîyeke îlahî 
pêşkêş bilce; di şûna ku mirov bi nîyeta ceza û sezadana wan bi 
hêrs ji wan nêzîk bibe, bila mirov ji wan re reftar û bizavên tije 
şefqet û merhemet nîşan bide.. 

Lewra însan, çi qeder ji gaye û emanca eslîya xwe dûr bibe, 
bila dûr bibe, ew bi heysîyeta “însan” bûna xwe dîsa xwediyê 
şerefeke bilind e.. Bêxeber-bûna wî ji qîmet û bilindahîya di 
cewhera wî de û ketina wî di nav teqana gunehan de [tiştekî 
ji însanbûna wî kêm nake] rewşa wî dibe eynî wekî rewşa wî 
Hecerûl Eswedê di dîwarê Ka‘beya Mûezzem de ku ew ji wir 
ketiye erdê û di nav toz û axê de maye. Hîç mirov nikare tesew- 
wir bike ku wijdana ti mûmînekî wê li hemberî vê rewşê nefûre 
û ewê bêqeyd û bê helwest bimîne. Di vê rewşê de jî mûmîn 
nikarin hurmetê ji Hecerê Eswed re negrin. Ketina Hecerê Eswed 
di rewşeke wiha xirab de jî di nêrîna mûmînan de tiştek ji biha 
û qîmetê wî kêm nabe. Berevajî vê mûmîn wê bi hev re bikevin 
pêşbirkê ji bo derhal wî ji nav toz û axê rakin, wî bi hêstirên 
çavên xwe temîz bikin û bi rêzgirtin û hurmet wî dîsa li cihê 
bilind û şerefnakê wî deynin. Ewê bihizirin ku ew ji Cennetê 
hatiye û îtîbarê bidin vî nirx û qîmetê bilindê di cewhera wî 
de. Haleveku însan, cenabê Heq Teala “ji rûhê xwe pif kiriye 
wî”yanî ew heybereke wilo ye ku ji qudreta bilinda Xuda Teala 
çendîn sirran hildigre û bi vî awayî ew bînahîya çavê mexlûqata 
ye. Li ser vî esasî qedr û qîmetê wî çi qeder ji ber gunehên ku 
wî kirine, ketibin bila lcetibin, qîmetê di cewhera wî de baqî û 
mayende ye. 

Wekî ku Hezretê Mewlana gotî rûhê însanî, wekî aveke 
berraq û zelal e. Lêbelê dema ew bi karên xirab û gunehan şîlo 
S dibe tiştek têde nayê dîtin. Di vê rewşê de ji bo mirov karibe dûr- 

rên manewîyatê û nûrên heqîqetê bibîne, divê mirov wê avê paqij 
û zelal bike. Naxwe gaye û emanca tesewwufê, hestên ezperestî 
û nefsanî terbîye bike, ferd û takekesan û di netîcê de ji civakan 
bigihîne sulh [aştî], aramî û dilşadîyê. Li ser vî esasî, hîç ti 
însanek çi qeder di kufr, şirk û gunehan de pêşve çûbe, bila pêşve 
çûbe, divê ew ji mûxateb-bûna ji bo bang û daweta hîdayetê neyê 
mehrûmkirin. Yek ji nimûneyên bêjimar ên esrê seadetê wiha ye: 

Wehşî apê pêgemberê Xuda [dirûd û silavên Xuda lê bin] 
Hezretê Hemza şehîd kiribû. Bi vî awayî pêgemberê Xuda [dirûd 
û silavên Xuda lê bin] di gemgînî û tesîreke kûr de gerq kiribû. 
Wî sihabîyekî xwe şand cem Wehşî da ku wî ji bo mislimanbûnê 
bang bike. Wehşî wek bersiv ji Resûlûllah re gotibû: 

“-Ya Mûhemmed! Te ev hukmê Xuda beyan kiriye: “Ewê 
ku kesek kuştibe, yan şirîk ji Xuda re çêkiribe, yan jî zina 
kiribe, ewê roja qiyametê du qatan bikeve ezabê û ewê wek 
şerpeze û heqîr heta hetayê di Cehennemê de bimîne..” 336 

Vêca tu çawa dikarî min ji bo îslamê bang bikî? Haleveku min 
ev tiştên mekroh tev kirine. Ma ji bo min wê rêya xilasîyê çawa 
hebe?” 


Vêca Xuda Teala, wek bersiva pirsa wî ev ayeta ha nazil kir: 

4jL>-j I jlgJ û ) ^ ^ fl) I I ^jjûJl 

“Bibêje; Xuda dibêje: Gelî bendeyên min, ên ku li dijî 
xwe sînor derbas kirine! Hêviya xwe ji rehma Xuda nebirrin! 




336. Furqan, 25/68-69 

Lewra Xuda li hemû gunehan dibûre. Bêşiwar her ew e, 
gunehbexş û dilovîn.” 337 

Di dawîyê de Wehşî bi mizgînîya di vê ayeta pîroz de dilşad 
bû û wiha got: 

“-Ey Rebbê min, rehma te çi qeder mezin e!” wî toba 
nesûh ldr û digel hevalê xwe misliman bû. 

Uslûba tesewwufî ji vê heqîqetê û yên wekî wê îlham 
girtiye. Mûhîmtirîn taybetmendîya tesewwufî teher û terzê nêrîna 
wê li însanî ye. Li gorî vê însan, bi amadekarî û îstîdadeke wilo 
mûkemmel hatiye aferandin ku ji bo xîtaba îlahî bibe mezher û 
xuyageh, ew bigihe tecellîyatên kamil ên sifetê îlahî û ew ji bo 
Rebbê xwe bibe xelîfe. Ji vê hêlê ve, ew wek zubde’yê alemê 
[bînahîya çavên kaînatê] sirrekê ji Rebbê xwe hildigre. Naxwe 
wekî ku me berî vêga jî îfade kir, bi sebeb gunehên ku wî kirine 
çi qeder ji qedr û qîmetê wî ketibe bila ketibe, nirx û bihayê di 
cewhera wî de baqî û mayende ye. Lêbelê dema tesewwuf vê 
dibêje jî, helbet ne bê endaz û pîvan e. Tişta ku tesewwuf dike, 
bi kurtî wiha ye: 

"Dema ew bi gunehkarî re mûsameha dike, ne ji bo wî bixe 
nav guneha ye, dema ew dijminahîya gunehan dike jî, dijmi- 
nahîya gunehkaran nake. ” 

Tesewwuf bi vî alîyê xwe, di roja me de ji bo teblîxa îslamê 
berhemdartirîn wasîtê pêktîne. Lewra însan tim û daîm bêrîya 
hemêza mehebbetê ya dostên Heq Teala yên wekî Ebdûlqadirê 
Geylanî, Ezîz Mehmûd Hûdayî, Yûnus Emre, Behaûddîn 
Naqşebend û Mewlana, dildn. 





337. Zumer, 39/53 

Altinoluk: Bi van agahîyên ku we dan, we îfade kir ka tes- 
ewwifê çawa însan ji nasnameyeke xav gihandiye nasnameveke 
kamil. Li ser esasê vê heqîqetê, divê cihê tesewwufê di heyata 
mislimanekî de çi be? Bi vegotineke din, ma bê tesewwufjî nabe? 

-We sûaleke pirr mûhîm pirs lcir. 

Tesewwuf, bi pêkhatina derûnîyeke fereh û naveroka xwe di 
destê ehlê îmanê de nîmeteke feyzdar û kamila wilo ye ku tecel- 
lîyeke îslamî ya jêneger e. Ji vê nêrînê ve ew, ehemmîyeteke zehf 
mezin erz dike; ew dikare bibe wesîle hem ji bo misliman bigihe 
kemalê, hemjî geyrê mislim jî werin ser hîdayetê û îslamê ji bo 
wan bi awayekî rast û durust bide xuyakirin.. 

Lewra hemû agahîyên kitêbî, di heqîqetê de dişibihin tux- 
mekî. Çawa ku tuxm di zevîyê de neyê çandin ew sade di embarê 
de bimîne, helce zehf sal û zeman bi ser de derbas bibin jî dîsa 
ew ji tuxm pê ve nabin tiştekî dî, agahîyên kitêbî jî dema di set- 
rên kitêban de, yan jî di refan de bimînin rewş eynî wilo ye.. Li 
hemberî vê, ew tuxmên ku di zevîyê de hatibin çandin jî li gorî 
wesfên xwe mezin dibin, li erdê têne reşandin, hinek ji wan jî 
dibin wekî çinareke nehîtî. Eynî wiha ye ew tuxmên îlmê yên ku 
bi vî awayî di axa dil de jî hatibin çandin. Her yekji wan, qelban 
dikin wekî bag û bostanekî manewîyatê, vêca ew sirr û hikmetên 
ku fêkîyên rasteqîneyên îlm û îrfanê ne, ew zeman têne qezencki- 
rin û bidestxistin. 

Ji vî rexî ve alîyê dîn yê fetwayê, wekî sitûnên bingehîn 
ên avahîyê ne; alîyê wî yê teqwayê jî, qismên temamker ên li 
hawîrdora wan sitûnan û regez û unsurên sipehîtî û zerafetê ne. 
Tesewwuf, ji alîyekî ve van herdu unsuran bi yek dike, li alîyekî 
din jî wek bi îlawe li ser emelê sipehî û mûkemmelîyeta exlaqî; 
însanî, Qur’anê û kaînatê eşkere dike. Bi vî awayî ji bo însanî 
temîn û dabîn dike ku ew berpirsîya xwe bi hikmet û îdrakeke 

kûrtir bicih bîne. Li ser vî esasî tesewwuf, di behsa mehebbetûl- 
lah û marîfetûllahê de ji bo evdan, wekî pencerekeke manewî ye 
ku ji dilên wan, ber bi mîracê ve hatiye vekirin. 

Naxwe tesewwuf, ji bo rûh û dil îhtiyaceke jêneger e. Dema 
ew halo be jî, ew rastîyeke ku divê di heyata her mislimanî de -çi 
hindik çi jî gellek- her hebe. Ya rast, helce însan li cihekî hebe li 
wir tesewwuf mijara peyvê ye, mewzû-behs e. 

Heke mirov vê rastîyê li kenarekî deyne û bibêje "ma bê 
tesewwuf nedibû?" dibe pirseke wekî vê sûalê; "ma îslam bê 
îlmên esasîyên xwe yên wekî tefsîr, hedîs, kelam, fiqh û îlmên 
dîtir nedibû?" Ne lazim dîtina tesewwufê; ne lazim dîtina îxlas, 
teqwa, îrfan, tezkîya nefsê û tesfîya qelbî ye.. 

Welhasil; ji Xuda re nelazim dîtina evdînîyeke bi semîmîy- 
eta di meqamê îhsanê de ye. Lewra bi tesewwufê, ev heqîqet têne 
qesdldrin. Naxwe ew kesê lcu van heqîqetan di heyata xwe de 
dijî, heke ew navê tesewwufê qebûl neke jî, bi nêrîna me, ew jî di 
heyata xwe de tesewwufê dijî. Lewra teqwa, zuhd, îhsan û tesew- 
wuf peyv û navlêkên ji hev nêzîk in; ew di heqîqet û mûhtewa’ya 
xwe de di esl û esasê xwe de eynî mane û emancê nîşan didin. 
Nav li wan kirin sade îsm û nav e. Di merkeza van hemû îfade û 
navlêkan de, wek tekane nimûneya “mûrşidê kamilê bilindtirîn” 
ji bo temamê beşerîyetê uswe’yê hesene [nimûneya sipehîtirîn] 
Hezretê pêgemberê Xuda [dirûd û silavên Xuda lê bin] û ew 
eshabê kîram hene ku ew di terbîya manewîya wî de rabûne, 
gihane û her yek ji wan şexsîyeteke bilind û stêra manewîyatê 
ye.. 

Li alîyê din bi îtmî’nanê gihana qelb, ji hêla maneyî ve 
gihiştina wî ji bo hizûr, aramî û seadetê, bi sewîya ku ew gihayê 
ve bend e. Ji bo vê jî divê evd terbîyekeke manewî wergire. 
Lewra tijebûna qelb ji îlm û hikmetê, mûttelî û agahdarbûna wî 


3 





Ma Bê Tesewwuf Nabe? 


ji heqîqetên bilind ên dînî û ji bo evd karibe ji hêla maneyî ve 
kamil bibe, ev bes di netîca hinek emelîyeyan de mûmkin dibe. 

Çawa ew pêgemberên ku wek nimûne ji bo beşerîyetê hatine 
şandin jî, berî ew wehyê wergirin û jê re bibin mûxateb, ew di 
werçerxeke îstîdad û hazirîyê de hatine derbaskirin. Lewra ji bo 
qelb were rewşeke wisan ku karibe tecellîyên letîf ên manewî 
wergire, divê ew ji kesafet û dilsitûrîyê were paqijkirin, ew hes- 
sasîyetê qezenc bike û ew bigihîje qiwameke dîyar. 

Resûlûllah -dirûd û silavên xuda lê bin- berî ew bi 
pêgembertîyê were wezîfedar-kirin li Şikefta Hîrayê ketibû 
îtîkafê 338 . Mûsa -silavên xuda lê bin- berî mûkalemeya bi cen- 
abê Heq Teala re çil rojan li Tûra Sînayê ketibû cure rîyazatekê. 
Yûsuf -silavên xuda lê bin- berî li Misrê bibe sultan diwazdeh 
salan di zîndanê de mabû. Ew li wir, di hemû pêvajoyên çîle, 
jan, rîyazat, mûcahede û meşeqqetan de hatiye derbaskirin. Bi vî 
awayî, qelbê mûbarekê wî ji hemû palpişt û elaqeyên ji bilî Xuda 
bi temamî hate temîzkirin. 

Resûlûllah -dirûd û silavên xuda lê bin- berî hilgere Mîracê, 
ji bo sirrê “sûretê Inşîrah” bû mezher û xuyageh. Singa wî hate 
vekirin û qelbê şerîfê wî hate şûştin. Ew bi rûhanîyeta îlm û 
hikmetê hate tijekirin. Lewra ewê li Mîracê bi hadîseyên ecêb û 
gerîb re rûbirû bihata, wî dê ew menzere û dîmenên curecurên 
letîfên esrarê îlahî temaşe bikira ku ew bi kesafeta beşerî nedi- 
hatine dîtin. 


Heke ew pêgemberên ku evdên bijarde yên Xuda ne jî, 
di tesfîya qelbî de hatibin derbaskirin, êdî baş tê fehmkirin ku 
çi qeder îhtiyaca mirovên dîtir bi temîzî û paqijîya qelbî heye. 


338. Îtîkaf: Xwe li cihekî dane gortin û wextê xwe derbaskirina bi îbadetê 
ye. Nexasim di deh rojên dawîya Remezanê de mirovbikeve mizgeftê 
û xwe bide îbadetê. 

Lewra însan bi qelbê kesîf [sitûr], nikare ji Letîf [ezze wecelle] 
nêzîk bibe. Ew kesê ku bêhvila wî bêhst bûbe, bêhnan neke, 
nikare para xwe ji bêhna gul û qerenfîlê wergire. însan nikare di 
cameke hilmgirtî de dîmeneke net û sade temaşe bike. Li alîyê 
din, heke zerreyeke heramîyê, yan jî tişteke bişubhe bikeve nav 
helalî, eynî wekî ku dilopek necaset bikeve nav sewîlek ava 
kehnîyê ye ku ew hemû safîyet, meqbûlîyet û feyza wê tine dike. 

Bi vê sebebê, ji bo qelb bikeve rewşeke wisan ku karibe hes- 
sasîyeta manewî ya xwe zêde bike û sirr û hikmetên îlahî wergire, 
zerûrî ye ku ew ji kesafetê were temîzkirin û letafetê li xwe bike. 
Lewra cenabê Heq Teala gotiye: 

k—i-dJ iUl ^yl jA jjL Vj JU 'b/ Çjj 

“Ew roj, mal û zaro feydê nadin ti kesî. Lêbelê yên ku 
bi qelbê selîm [bi dilekî pak] bên cem Xuda, ew ne têde ne. ” 339 

Heta qelb selîm bibe jî, divê ew bi terbîya manewî, safîyetê 
qezenc bike. 

Lewra qelb berî perwerdeya manewî, wekî hesinê sar e. Ji 
bo ew wî şeklê ku tê arzû-kirin, wergire, pêşî divê ew di êgir 
de were sincirandin, ji jengar û qirêjên xwe were paqijkirin, ji 
hişlcbûnê derkeve, were nermkirin û were lêxistin. Bes ew di 
piştî van hemû merhelan de kare wî şeklê ku tê arzûkirin wer- 
gire. Eynî wekî berî tetbîqkirina van hemû emelîyeyan, kemalata 
qelbî tehqîq nabe. Piştî kemalata qelbî tehqîq bibe jî, ew alema 
heqîqetan ya ku bi çavê serî nayê dîtin û bi eql nayê îdrak-kirin, 
ewê bi zewqê were fehmkirin û bi qelb were hiskirin. Ji bo vê jî 
divê mirov taqet û dîrayeta qelbî kamil bilce. 






339. Şûera, 26/88-89 

Mewlana Celaleddînê Rûmî li ser îzahkirina ehemmîyeta 
vê gihan û kamilbûnê de, dema ew di Medreseya Selçûqîyan de 
di zirweya îlmên zahirî de bû di “ders-amekê” [dersa giştî] de 
halê xwe yê ku têde bû, bi vê “ez xav bûm” îfade dike; dema 
kaînat ji tecellîyatên marîfetûllahê tije, bû kitêbek û sirrên têde 
meknûz [berhevbûyî] destpê kir, jê re eyan bûn ew wî halê xwe 
wiha vedibêje; “ez pijîyam”; ew halê tinebûna xwe di mûhebbeta 
zatê Wî de jî wiha vedibêje; “ez perîtîm”.. 

Ev jî şanî dide ku meqbûlîyeta evdî li cem Xuda, ji ber ku 
zehftir bi înkîşafa qelbî ve bend e, ji bo qelb bi kemalê bigihe, bi 
serê xwe pêdivî bi terbîye û perwerdeyeke manewî heye. Hezretê 
Eshabê kîram nimûneyên bêjimar ên nêreber û mûşexxes ji bo 
vê heqîqetê pêşkêş kirine. Çawa ku gellek ji wan heybereke ew 
qeder hişlcûhola bûn ku keçên xwe bi sagî binax kiribûn, ew di 
bin terbîya manewîya pêgemberê Xuda [dirûd û silavên Xuda lê 
bin] de her yek ji wan bû abîdeyeke şefqet û merhemetê yê welê 
ku hêstir ji çav û dilên wan dibarîn.. Wan can û malê xwe di ber 
Xuda û Resûlûllah de dabû. 

Bi kurtî ez dixwazim bibêjim ku: 

Mislimantî bê tesewwuf dibe, lêbelê ev, dibe mislimantîyeke 
ji qiwama îhsanê mehrûm. Yanî heyateke îslamî ya ku ji wê tes- 
ewwufê hatibe xwerû û tecrîdkirin ku ew perwerdeyeke manewî 
ye, însanî nagihîne “qiwama evdînîyeke wekî ku Xuda dibîne wilo 
jê re îbadet bikeî’ 

Altinoluk: Ez benî, xwendevanên Altinolukê dostên dilî yên 
zatê ‘alîvê we ne. Ew însanên welê ne ku di hewaya dilî de hevdî- 
tina bi we re bextiyarî dijimêrin. Di dawîyê tu di bara tesewwufê 
de dixwazî çi ji wan re bibêjî? 





rTx&ta&sn Ji Bexçê Dilan Nefesên Dawîn 


-Bi îlawe li ser tiştên ku me heta bi vir gotin, ez dixwazim ji 
wan re hinek şîretên ku dostên xuda bi israr li ser wan sekinîne, 
îfade bikim: 

Tesewwuf terbîye û perwerdeyeke manewî ye ku hewldana 
ji bo qezenckirina exlaqê pêgemberê Xuda ye. Ew, di îbadetê de 
halê wecdê û di mûamelatan de jî halê fezîletê ye. Ev jî, bi eşq û 
evîn berê xwe dana Xaliqê kaînatê û Resûlê wî ye. Ji bo vê, ew 
dostên Heq Teala ku bi evîn û berêxwe-daneke semîmî Mewla û 
Resûlê wî di merkeza dostanîyê de bicih kirine, ew heta hetayê 
bûne dostê hemû însanîyetê. 

Ulfet û sohbeta bi salihan re mûmînî salih dilce. Lewra di 
karekterên enerjîk [feyzdar] de taybetmendîya sîrayetê heye. Ew 
salihên ku nîzamê didin rûhan û fetrîma manewî dikin, ew kes in 
ku nefsa xwe paqij kirine û terka keyfbûrandin û pertalên dinyayê 
kirine. Xanîyê dilî yê wan, ji feyza îlahî tije ne. Ulfeta bi wan re, 
evdî dixe rewşeke wisan ku temamê mexlûqatan ji destê wî û 
zimanê wî îstîfade dikin. 

Mehebbet, di navbera du dilan de xeta cereyanê ye. Insan ji 
bo yê dilê xwe dabiyê dibe meftûn û heyran. Edî ew, wî teqlîd 
dike. Li ser vî esasî mûmîn, divê bi her wesîlê di geyret û hewl- 
dana xwe ya di her qadê de îksîra “mehebbef’ê bikarbîne. 

Şexsîyet qezenckirina îlmê û bi îrfanê cih guherandina wî 
dibe wesîle ji bo cenabê Heq Teala di qelb de were naskirin. 
Kaînat, mûemmaya hikmet û sirra ye. Zanîn, ne temaşe-kirin e, 
çavnasbûn û aşînabûna ji bo hikmet û sirra ye. 

Xilasbûna qelb ji kesafetê [sitûrîyê] û letafet lixwe-kirina 
wî, bi qasî nêzîkbûna wî ji Mewla, çêdibe. Mûmînê ku dilê wî sag 
h dibe, ew digihîje nemirinê. Dijberîya vê jî, ewê lcu nefsanîyetê 





Ma Bê Tesewwuf Nabe? 


lixwe dike, bi qasî nefsanîyet lixwe kirina wî, ew sifetê însanîy- 
eta xwe winda dilce. 

Esasê exlaqê îslamê, bi evîn û îxlas berê xwe-dana Rebb e; 
tekane nîşana vê berê-xwedanê jî bêşiwar “xizmet” e. 

Mehebbet wasîteyeke sêhrdartirîn e ku zehmetîyan bi rehmê 
werdigerîne. Xizmeteke ku bi mehebbetê were edakirin çi qeder 
giran dibe bila bibe, ew bi hêsankarî û hizûr tê bicihanîn. Di 
heman demê de nirxê xizmetekê, bi mezinbûna fedakarîya ku di 
ber wê de hatiye kirin û bicihanîna wê ya bi wecda îbadetê ve 
bend e. Xizmetên semîmî û rastîn, şehesera gihan û kamilbûna 
qelbî ye. Ew qelbên ku bi vê kemalê gihabin “nêrîngeha îlahî” 
ye. 

Di Qur’anê de navê cenabê Eleq Teala “Rehman û Rehîm” 
zehf zêde têne zikrkirin û gotin. Ev herdu nav, merhemeta wî 
îfade dikin. Divê di her mûmînî de merhemet û şefqet bibe 
«tebîetê eslî» yê wî. 

Ew kesê ku ji şefqetê mehrûm be, nizane ka dil-berketin 
çi ye. Wî, xezîneya mezintirîn û kilîla ku derîyê hemû seadetan 
vedike, berze û winda kiriye. Divê mirov ji her kesên din bêhtir, 
dilê xwe bi wan kesên ku ji şefqetê mehrûm in, bişewitîne, li wan 
were rehmê û bi ber wan bikeve. 

Sebeb-bûna ji bo zulmê, mehrûmbûna ji mehebbetê ye. 
însanê ku hez nake, her zeman dikare bibe heybereke zalima 
cenewarane. Fêkîyê evîna heqîqî, şefqet û merhemet e. Li ser 
erdê hîç ti dil û bajarek nîn e ku bi şefqet û merhemetê neyê feti- 
hkirin. Lewra ji bo taverojê çawa germ-nekirin ne mûmkin be, ji 
bo rûhên hêzdar û xurt jî bi ber mexlûqatan neketin û rehm li wan 
nekirin jî wilo ne mûmkin e. 

Ew Xellacê ku cihekî cihêwaz û mûstesna yê wî di dilên 
evîndar de heye, dema kevir li wî dihatin barandin, wî lavlav ji 
Xuda dikir, îsareke mezin nîşan dida û wiha digot: 

U -Ya Rebbî! Pêşîya min, wan ê ku keviran li min dibarînin, 
efû bike!” 

Heke em bixwazin sewîya xwe di rêya manewî de bibînin, 
divê em halê xwe û reftar û bizavên xwe tehlîl û çareser bikin. 

“Ezperestî” û “îddîa” penceşêra rêya manewî ye. Iblîs di 
wextê xwe de di meqamekî bilind de bû, ji bo vê ew li xusranê 
ket. 

Hezretê Mewlana dibêje: 

“Ya mûhîm mirov bibe tebîet-gul. Yanî mirov li nav bexçê 
vê dinvavê, strîyan bibîne, mirov ji wan biêşe û nebe strî, heke 
çîleyên wekîzivistanê jîbikevin wir, mirov wan bi demsala biharê 
hemêz bike û ji bo hemû alemê bibe gulek.” 

Ev nesîhetên giranbiha yên ku Hezretê Ebdûlxaliq 
Gucdûvanî di bara ciwanî û sipehîtahîyên qiwama rûhî û biza- 
vên wî de kirine ku ew di rêya tesewwufê de destûrên qîmetdar 
ên dil in: 

“Ey Kur! Ez şîret li te dikim ku; di hemû rewşên xwe de li ser 
îlm, edeb û teqwavê be!.. Eserên mirovên ku derbas bûne û çûne 
bixwîne, di rêva ehlê beytê û ehlê sunnet û cemaetê de here! Fiqh 
û hedîsê hîn bibe û li çi cih û mekanî be ji sofîyên cahil bireve! 

Nimêjên xwe her bi cemaetî eda bike! Heke di dilê te de 
meyla şohretê hebe, nebe îmam û mûezzin! Heta ji te were, ji 
şohretê dûr bibe! Di şohretê de afet heye. Bila çavê te di meqa- 
man de jî nebe; tim û daîm xwe li meqamê xwarê bigre! 

Ji bo karê ji taqeta xwe der, nebe ke/îl! Têkilî karên xelkê 
yên ku te elaqedar nakin, nebe! Bi rêvebirên fasiq re ranebe û 
nerûne! Di her xusûsê de hevkêşîyê mûhafeze bike! Ji endazê 
nebûre û zehfzêde li dengê xweş guhdarî neke ku ew rûh reş dike 
û di dawîyê de nîfaqê diwelidîne. Ku rewş wiha ye, dengê xweş 
jî înkar neke ku ezan û Qur 'ana pê tên xwendin, rûhan sag dike. 

Hindik bixwe, hindik biaxive, hindik raze. Wekî ku tu ji ber 
şêr direvî wilo ji gafil û ehmeqan jî bireve! Di zemanê fitneyan 
de tenê-manê tercîh bike. Xwe ji alimên ku bi mûcibê menfîeta 
xwe fetwa didin û dibin sersebeb ku sivikahî bi dîn were kirin, ji 
zengînên serxweveçûyî û ji nezanan dûr bike! 

Helalî bixwe, xwe ji karên bişubhe vede û di zewacê de 
teqwayê diqqet bike. Heke na, tu yê bi dinyavê ve werî girêdan û 
tu yê di wê ogirê de dînêxwe xirab bikî... 

Zehf nekene; ca diqqet bike ku tu bi qehqehe hîç nekenî! 
Zehf kenîn dil dimirîne. Lêbelê tebessumê jî ji dest bernede. 
Lewra tebessum sedeqe ye. Bi çavê şefqetê li her kesî binêre û ti 
kesî biçûçik nebîne! 

Zahirê xwe zêde tezvîn neke, nexemilîne; cilê sade û zerîf 
li xwe bike. Lewra zêde giringî-dana bi zahirê xwe, ji wêranîya 
hundurîn tê. 

Mûnaqeşe neke, ji ti kesî tiştekî nexwaze, mûstegnî bimîne, 
bi qenaetê zengîn bibe û weqûrîya xwe biparêze! 

Li hemberî mirovên ku keda wan li ser te heve û ew’ên ku tu 
terbîye kirine jî weqûr be, bi malê xwe û canê xwe xizmetê ji wan 
re bike û halê wan ji xwe re bike hal! Ew gafilên ku wan şermezar 
dikin, serfiraz nabin. 

Meyla xwe nede dinyayê û gafilên ehlê dinyayê! Bila tim û 
daîm dilê te mehzûn be, bedena te ji evdînîyê re xurt be, çavên te 
hêstirbar bin û qelbê te reqîq û tenik be. 

Bila karê te îxlas, dûava te îltîca, lîbasên te mûtewazî, rêhe- 
valên te salih, sermayê te îlmên zahirî û batinî, mala te mizgeft û 
nêzîkên te jî dostên Xuda bin!... ” 

Amîn... 

A-a 

Abad: Ava, tije heyat. 

‘Alî: Bilind, bala, mezin. 

Abid: Ibadetkar. Taetkar. Xwe 
binimêjêbexş. Ewê ku 
Xudaperestî, nimêj û taet ji 
xwe re kiriye pîşe û meslek. 

Acîl: Bilez, zûbizû, lezgîn. 

Adîlane: Bi edaletî, bi dadmendî, bi 
hiqûqnasî. 

Aferandin: Xuliqandin. Çêkirin. 
Anîna wicûdê. Peydakirin. 

Aferîner: Xaliq. Çêker. Peydaker. 

Agah: Zana, xeberdar, çav-vekirî, 
jîr, arif, dinyadîtî. 

Agahdarî: Pêzanîn, xeberdarî, 

xwedî-malûmat. 

Agahî: Xeber, melûmat, pêzanîn. 

Aga: Mezinê gund, xwedî-gulam, 
rêvebirê êlê. 

Agatî: Mezinatîya gund, rêvebirîya 
êlê. 

Aheng: Mûtabiq, hevdeng, hevrêz, 

Ajar: Nîmet, lutf, kerem. 

Alarm: Hişyarî-dan, fermana ama- 
dekarîya ji bo şerr û tiştekî 
dî ye. 

Alem: Cîhan. Dinya. Gerdûn. 

Alîcenab: Comerd, şerefmend, bi 
heysîyet, serbilind, serberz. 


Aliman: Geljimareya alim e. Ew 
zanayên dînê îslamê ne. Ewên 
ku têr agahî û melûmat in. 

Amade: Hazir, vebohtî, fermanber. 

Amadekarî: Hazirî. Karbûnî. 

Istîdad. Cahizîyet. 

Amîn: Peyva ku di piştî dûayan de 
tê gotin, bi maneya dûaya min 
û me qebûl bike. Daxwaza me 
bîne cih. 

An: Kurt-tirîn dem, bîstik, qasek. 

Anarşî: Bê-xwedîtî, sêlûbêlî, herc û 
mercî, berdîberdan, bênîzamî. 

Aqîbet: Encam, ekam, netîce, paşîk, 
serencam. 

Arif: 1. Zana, aşîna. 2. Ewê ku 
bi awayê layiq Heq Teala û 
berhemên wî fehm dike, wan 
dizane, bi îlmê xwe emel 
dike, bûye xwediyê îrfanê û 
gihaye zanîna kemal, merîfet 
û heqîqetê. Ehlê terîqetê. 

Arîfane: Bizava ku ji arifl re leyiq 
e. 

Arîsto: Fîlozofekî navdar e. 

Armanc: Nîşan, hedef, gaye, emac. 

Arzû: Daxwaz, hewes, regbeta dil, 
teleba ku ji kûrahîya dil tê. 

Asa: Kopal. Birhliser. Daberxwe. 

Asî: Isyankar, serhildêr, berxwedêr. 

Asîman: Dijê erdê ye. Banê ser 
mirovan re ye, jora dinyayê, 
banê erdê ye. 

Aso: Ufuq. 

Ast: Sewîye. 

Astronomî: Zanista ku bi cismên 
asîmanî re elaqedar dibe. 
Hey’et, feleknasî. 

Awa: Şekl û sûret, wech. 

Axaftin: Peyv, xeberdan, qise-kirin. 

Axir: Dawî, paşî, dûvre, piştre. 

Axirzeman: Serdema dawîya vê 
dinyayê ye. Dema nêzîkbûna 
qiyametê ye. 

Axret: Alema piştî dinyayê, alema 
din. 

Ayet: Her cumle, hevok û komikeke 
Qur’anê ye. 

Aza: Endam, organ. 

Azad: Serbest. Riha. Rizgar, felat. 


B-b 

Baligbûn: Xamebûn, gihan, kamil- 
bûn, mezinbûna temenî, ber- 
pirsbûn. 

Bandor: Tesîr, kartêkirin. 

Baqî: 1. Sifetek ji sifetên Xuda ye. 
2. Daîmî, mayende, nemir. 3. 
Yê mayî, ji bilî van, wekî din. 
Bariz: Eşkere, xuya, bilind, bala, 
dîyarde, bel. 

Bariztirîn: Eşkeretirîn, xuyatirîn, 
bilindtirîn, balatirîn, dîyard- 
etirîn, beltirîn. 

- 



Batil: 1. Pûç, beyhûde, derew, rizî, 
nerast, neheq. 2. Geyrê heq. 
3. Bê hukm, nederbasdar, 
nemeqbûl. Nerewa 

Batin: 1. Hinavî, navxwe. 2. Rûyê 
hinavî. 3. Veşartî, tişta nenêre- 
ber. Nexuya, nezahir. Navî, 
naverû, veşartî, nedîyar, nedî- 
tber. 

Batinî: Hundurî, nedîtber, tişta ku 
bi raz û sirr û hikmetan re 
têkildar e. nexuyahî, nezahirî. 
Navxweyî, hundirî. 

Bawerî: Iman, îtîqad, îtîmad. 

Bazar: Sûk, cihê kirrîn û firotinê, 
cihê li hev guherandina tiştan. 

Bedbextî: Bêşensî, şensnebaşî. 

Bêyomî, bêqudoşî, bêdostî, 
bêhevaltî. 

Bedra mûnîr: Heyva ronak, heyva 
çardeh şevî. 

Belaget: Zanista rêz û rêçên 
Edebîyatê. Tekûzîya di peyv 
û nivîsê de. îfadeya bi tesîr û 
bi huner. 

Belîg: Fesîh, zelal, tekûz, bibandor, 
kartêker. 

Bende: Kole, evd, girtî, bindest, ne 
azad. 

Beqa: Nemirin, mayende. 

Berate: Elamet, remz û nîşan. 

Berbat: Xirab, berba-ketî, bêkêr. 

Bereket: 1. Destferehî, nîmet-pir- 
rî. 2. Xêr û seadet. 3. Xêr û 

xweşî. Feyz, rêhtina xêran û 
ferehvanî ye. Xêr û xweşîya 
ku naqede, t‘em-jê dîtin e. 

Berhem: Eser, karpêk, tişta pêkanî. 

Berketî: Hêja, qîmetdar, qedrgiran, 
nirxdar, bihamend, bihadar. 

Berraq: Rohnak, berqînok. 

Berz: Bilind, bala, xuya, liberçav, 
dîtber, zahir. Winda, gaib, ne 
hazir. 

Berze-bûn: Windabûn, nihan-bûn, 
xuyanebûn. 

Besîret: 1. Dîtina bi dilî, dîtina rast û 
biendaz, jîrîtî, şûmbûn. 2. His, 
dîtina dûr, dûrebînî. 3. Firsend, 
fehmkirin, kûrbînî. Pêşebînî, 
dîtina bi qelb e. Dîtina bi qelbî, 
dîtina rast û bi endaz, dûrbîn, 
feraset, fehmkirin. 

Bevken: Tebessum, kenê bê dev- 
vekirin e. 

Bextewarî: Dilşadî, aramî, hizûra 
dil û wijdanî ye. 

Bextiyarî: Bextewarî, kamiranî, 
dilşadî, dilxweşî, keyfxweşî, 
seadet. şadmanî, dilcoşî. 

Bey‘et: Danûstana qebûl û tes- 
dîqkirinê, sozdan, peymandan, 
ehd-dan. 

Beyhûde: Bê feyde, bê mûfa, li ber 
çav nayê girtin, 

Beyt: Malikê şiêran e. 

Bezl-kirin: Xerckirina pirr zêde, 
zehf zehf dan. 


Bezma elest: Dema Xuda rûh 
hemû xuliqandibûn û ji wan 
re gotibû; “Elestû bi Rebbî 
kum?” «ma ez ne Rebbê we 
me?!» Ew dîwan, encûmen û 
meclis e. 

Bêzar: Reht, gazindker, nerehet, 
nememnûn. 

Bêrî: 1. Li derveyê malan dohtina 
pez. 2. Bêrîya dost û yarê xwe 
kirin. 3. Bêguneh, bêagah. 4. 
Pak û paqij, azade, xilasbûyî. 

Bêcan: Bêrûh, bêgiyan, nesag, nez- 
indî. 

Bêçare: Naçar, heyirî, sergêj, jidest- 
nehat. Neçar, lawaz, weza, 
bêhêz, bêmecal, ketî. 

Bêgane: 1. Bê elaqe. 2. Ne naskirî, 
biyanî, ecnebî. 

Bider: Xaric, derve. 

Bijarte: Neqandî, ji nav gellekan 
veqetandî, hatî tercîhkirin. 

Bilind: Bala, ulwî. 

Biliûr: Şefaf, kevirê berqînok, wek 
elmas binirx, cam, wek camê 
berqînok. 

Binemal: Malbat, aîle, ezbet, 
famîle. 

Bîner: Ewê ku dibîne, temaşe dike. 

Bîser: Ewê ku dibihîze û seh dike. 

Bîyo-kîmyewî: Tevnên zindî û 
bûyerên kîmyewî yên bi van 
tevnan re elaqedar. 

Buhran: Krîz û qeyran e. 

Buhtan: Îftîra, bêbextî, bi neheqî 
sûc xistin stûyê yekî. 

Burhan: Delîl, pêbawerî. 


C-c 

Caliba diqqet: Balkêş, dêhnkêş, 
Can: Giyan, rûh. 

Canan: Hezkirî, sipehî, ciwan, 
xwedî-bedewî, sahib-cemal, 
rûhan, gîyanan. 

Candar: Zindî, rûhber, xwedî rûh, 
giyanewer. 

Canfeda: Cangor, giyangor, rûh- 
feda, fedakar. 

Cansojtirîn: Derdnaktirîn, can- 
helêntirîn, fecaetamîz. 

Car: Neql, sefer. 

Carek: Neqlek, seferek, yek car. 
Carîye: Jina kole, qerwaş, jina 
xizmetkar. 

Cazîbe: Surdarî, cankêşî, dehfîner. 
Cebrî: Zor bikaranîn, kotekî-kirin, 
xurtî-kirin, bi zorê, mecbûrî. 
Cedûl-Heseneyn: Kalê Hesen û 
Hûseyn. 

Cefa: Meşeqqet, ezîyet, rênc, êş û 
azar. 

Cehalet: Nezanî, nefehm, tênegiha. 
Cehd: Hewldan, geyret-kirin, kar- 
kirin, xebat-kirin, şigûl-kirin. 
Celadet: Agîdî, qelrremanî, lehengî, 
nebezî, mêrxasî, çavnetirs. 
Celb: 1. Anîn, kişandin. 2. Banga 
nivîskî. 

- 



Celîl: 1. Sifetekî Xudaye. 2. Mezin, 
gewre. 

Cemadat: Heyberên bêrûh, bêgîy- 

an, bêcan. 

Cemal: 1. Sipehîtî, xweşikahî, 
bedewî, delalî. 2. Bedewîya 
rû. 3. Sipehîtî, ciwanîya hun- 
durîn û derveyî. 4. Bi relima 
xwe tecellî-kirina Xuda, lutf, 
riza, îhsan û sifetên wî yên 
wekî van. Hemberîya Celal e. 

Cemala bi-kemal: Sipehîtiyeke bi 
kemal. Sipehîtîya îlahî. 

Cemala îlahî: Sipehîtîya Xuda, 

Cemalî: 1. Tişta ku li sifetên Xuda 
Teala yên cemalî vedigere. 2. 
Ewê ku bi mîzaca xwe xwedi- 
yê cemalê be, sipehî be, bedew 

be, lihevhatî be, lutfkar û dilo- 
van be. 

Cemalûllah: Sipehîtîya bêdawîya 
Heq Teala. 

Cem-kirin: Kom-kirin, berhev- 
kirin, anîn-cem-hev. 

Cenab: 1. Hawîrdora malê, terefên 
xanî, hewş. 2. Ji bo mezinatî 
îfade-kirinê, bi meqseda hur- 
metê tê gotin. Wek Cenabê 
Heq Xuda, cenabê Resûlê 
Ekrem. 

Cenewar: Candar, wehşî, hov, 
rûhdar, xwedî rûh, ne-însan. 
Dehbe, dêw, heywanê tirsnak, 
heybetamîz, sawger. 

Ceng: Şerr, qal, levdan, bihevketin, 
pevçûn, li hev xistin. 

Cengewar: Şervan, qalkar. 

Cenîn: Zarokê di zikê dêya xwe de. 

Cesamet: Nehîtî, gizrî, bi bejna xwe 
mezin. 

Cesîm: Nehîtî, gizrî, gewde-mezin, 
bejnmezin. 

Cesûr: Mêrxas, nebez, gemas, egît, 
wêrek, çavnetirs. 

Cîhad: Mûcadeleya bi ziman, mal, 
can û çekan a di rêya Xuda de. 
Têkoşer, şûrkêş, mûcadelekar, 
cîhadvan. 

Cîhan: Gerdûn, dinya, alem, kaînat. 

Cîhangîr: Dinyagir, gerdûngir, 

alemgir, kaînatgir, sultan, 
padîşah, fetihkar. 

Cîhanîyan: Insan û cin, alemîn. 

Cîhaz: 1. Alet, alev. 2. Lazimîyên 
bûkê. 3. Lazimîyên ji bo 
definkirina cenaze. 

Cîhet: Teref, alî, rex. 

Cil: Berg, kinc, lîbas, poşîn. 

Civak: Komel, kom, civat, cemîyet. 

Cuda: Cihê, ne-jê. 

Cudaxwaz: Cudaparêz, veqetîner, 
cihêkar. 


Ç-ç 

Çak: Baş, qenc, rind. 

Çand: Kultur, rewşenbîrî, ronakbîrî, 
rewşenfikrî. 

Çar: Hijmara çaran [4]. 


Çarçove: Dora resman, sînorê 
tiştekî, çar alîyên tiştekî, 
hawîrdor. 

Çardeh: 14, çar û deh. 

Çare: Derman, çareserî, hel, veki- 
rina asêpirsê. 

Çavnebarî: Hesûdî, zegelî, xêrnex- 
wazî, zikreşî, çavbamegirtî. 

Çawanî: Bi çi awayî bûn, keyfîyet. 

Çê: Baş, qenc, çak. 

Çehre: Rû, sîma, dêm, ruxsar. 

Çêj: Zewq, te‘m, şamî-kirin. 

Çend: hinek kes, ji sê kesan heta bi 
neh kesan e. 

Çendîn: Gellek, zehf, pirr. 

Çetîn: Dijwar, tund, nebez. 

Çetînî: Dijwarî, tundî, zehmetî, 
cefakêşî, renckêşî. 

Çêtir: Baştir, qenctir, rindtir. 

Çetr: Çadir, kon. 

Çewt: Şaş, gelet, nerast, nedumst, 
xeta. 

Çima: Ji bo çi, çire, 

Çira: Çirag, lempe, rohnîk, rohnîk- 
er. 

Çire: Çima, ji ber çi, ji bo çi. 

Çîya: Şax, kov, ne deşt, bilind-cih. 

Çol: Cihê ku însan lê najîn, cihê 
terikandî. 

Çolî: Insanê ku li çolê dijî. 


D-d 


Dad: Edalet, heq, hiqûq-tetbîq- 
kirin, mafnasane. 

cRl 


Debdebe: Heşmet, mezinatî, 

gewretî, şanîdana mezin. 

Deecal: Ew yekçav, elametê 

qiyametê yê ku di dawîyê de 
dertê. 

Delalet: 1. Elamet. 2. Rêşanîderî, 
rêberîtî, delîl û şanerî ye. 3. 
Ew di mentiqê de vê îfade 
dike; divê ji pêzanîna tiştekî, 
tişteke duduyan were zanîn. 

Delalet: Jirêderketin, rêşaşî, ji 
hîdayetê ketin, ji rêya rast 
ketin, rêya xwehr, serxw- 
eveçûn, meyla batilî, heqn- 
enasî. 

Derbû-mesele: Gotina pêşîyan, 
wecîze. 

Dersa-am: Dersa giştî, ewê ku 
xwedî selahîyet be ji bo dersê 
bide feqiyên medresan û bide 
her kesan. 

Derûn: Nav xwe, alema derûnî, 
alema nava xwe. 

Derûnî: Qelbî, dilî, tişta bi qelb 
bend be, ji dil, ji nava xwe. 
Hinavî, daxilî. 

Derya: Behr, nebejî. 

Desîse: Hîle, leystikên xapandinê, 
oyûnbazî. 

Destan: Çîroka qehremanîyê. 

Destanî: Bi qehremanî, bi agîdî. 

Desthilatî: Iqtîdar, hukmranî û dest- 
bilindî ye. 

Destûr: Izn, mûsaede, pêrazîbûn e. 


Dewlet: Welat, memleket, qismet, 
şens. 

Dewr: Rêz ûnobet, serdem, zeman, 
çag, werçerx. 

Dîger: Din, dîtir, yê din. 

Dîgerkam: Dîgerbîn, îsar. 

Dijwar: Tund, çetîn, sert. 

Dinya: Gerdûn, cîhan, alem. 

Dinyewî: Dinyayî, tişta ku xasê din- 
yayê ye. 

Diqqet: Bal, dêhn, balkêşî, 

dêhnkêşî, miqate. 

Dirav: Pere, zêr û zîv, bankanot. 

Dîrayet: Zekawet, agahî, tije-fehm, 
têgihayî, têgihiştin, fehmkirin, 
zeka, agahî, berketin, jîrîtî, 
şûmîtî. 

Dirinde: mûfteris, perçeker, kerker- 
kar. 

Dirûd: Selat, şabaş û tebrîk. 

Dîsa: Careke din, neqleke din, ji 
nû ve. 

Dîtir: Dîger, din, dî, yê din. 

Divê: Gerek e, lazim e. Pêdivê ye. 

Dîyar: Eşkere, xuya, zahirî, pendî, 
penî, nexefî. 

Dîyarî: Hedîye, xelat. 

Doz: Dewa, boçûn, hedef. 

Dûa: Xwestin, daxwazkirin, lav- 
lavkirin, bergerîn. 

Dûçar: Mûbtela, bela-lêketî, pêve- 
dayî, hatî-girtî, pêgirtî. 

E-e 

Ela ‘îllîyyîn: Bilindtirîn qata cen- 
netê ye. 

E‘zem: Mezintirîn, gewretirîn. 

Ebedî: Bêdawî, daîmî, herûher, heta 
hetayê. 

Ebedîyen: Heta hetayê, herûher, 
îlelebed. 

Ebes: Pûç, bêhavil, bêfeyde, 
nelazim, kelevajî, li derveyî 
heqîqetê. 

Ebûs: Rûtirş, rûqenniçî, bêmad, 
bêkeyf, nedestevîl. 

Ecdad: Kal, bapîr, bavê bavan, bavê 
dêyan. 

Ecnebî: Biyanî, gerîb, nenas, 
nejime, newelatî. 

Eczîyet: Nekarîn, bêçaretî, bê 
qewetî. 

Egyar: Geljimareya geyr e. 

Dîgeran, biyanîyan, ecnebîy- 
an. Di tesewwufê de; mirovên 
ne ji terîqetê, dîgerên me. 

Ehd: Soz, peyman, wa‘d. 

Ehkam: Geljimareya hukm e. 
Hukman, darazan. Yanî hukm 
û ferman. 

Ehlê îman: Ew kesên ku îman 
anîne, bawerî anîne. 

Ehwal: Geljimareya hal e, rewş, 
wezîyet, dana Xuda, halên 
manewî. 

Ekam: Encam, aqîbet, dawî, ser- 
encam. 


Ekolojîk: Zanista hawîrdorê, hawîr- 
nasî, derdorzanî. 

Elem: 1. Işaret, elamet, nîşan, şop. 

2. Ala, sencaq. 3. Hîlala di serê 
mînare û sitûnên alayan de ye. 

Elzem: Lazimtir, pêwîsttir, gerektir, 
pêdivêtir. 

Embrîyolojî: Zanista gohnxwa- 
rina zindîyan ji pêvajoya hêk- 
kirinê heta bi çêbûna wan û 
merheleyên ku ew tê re derbas 
dibin, hûrdikole. 

Emelê salih: Ew karên xêrê, îba- 
det û xuyahîyên exlaqê xweş 
in. Hem jî kirina mûsteheb, 
wacib, ferz û sunnetan e, îba- 
detê ku bi îxlas û semîmî ji bo 
razîkirina cenabê Heq Teala. 

Emelîye: Ew karê ku ji bo emanceke 
dîyar û bi awayekî dîyarkirî û 
bi şertên dîyarkirî tê kirin. 

Enbîya: Geljimare nebî ye, yanî 
nebîyan, resûlan, şandeyan, 
qasidan, pêgemberan. 

Encam: Aqîbet, ekam, paşîya paşîn, 
netîce, dawînek, paşîya kar. 

Endam: Aza, organ û her beşên 
tiştekî ne. 

Endaz: Pîvan. 

Enene: Adet, kevneşopî. 

Eqlê selîm: Ew eqlê ku gihaye 
selametîyê, ew hesta rastgîr, 
ew eqlê ku dikare qerar û 
biryarên rast û durust bide. 

-sxep/s 

Eqlî: Ew tiştên eqlber, meqûl, bi eql 
re elaqedar. 

Erd: Ax, dinya. Sererd, serzemîn. 

Erebistan: Welatê Ereban. 

Erz-kirin: Eşkere-kirin, rapêşkirin, 
pêşkêş-kirin. 

Esalet: Zadeganî, kurebavî, kok- 
darî. 

Eser: Berhem, karpêk. 

Esfele safilîn: Jêra jêrîn, nizma ji 
hemû nizman nizmtir. 

Esfîya: Geljimareya safî ye, yanî 
safiyan, dilpaqijan. 

Eshabê kîram: Hevalên camêr, 
ewên ku bi çavên xwe 
pêgember dîtine, yan jî wî ew 
dîtine, îman pê anîne û li ser 
îmanê jî mirine. 

Eshabê Qerye: Ehlê gund, xelkê 
gund, xwediyê gund, hevalê 
gund. 

Eshabê Uxdûd: Ehlê koncalan, ewê 
ku ji bo mûmînan cok û koncal 
kola bûn da ku wan bavêjinê û 
têde bişewitînin. 

Eslî: Ne ferîî, ne wekîl, esasî. 

Esrar: Geljimareya sirra ye. Tiştên 
ku nayên zanîn, nehanî. 

Esrarengîz: Sirr-weşîn, razfeşan, 
nehênîverêj. 

Etqîya: Geljimareya mûtteqî ye, 
yanî mûtteqîyan, Xuda-nasan, 
dînperweran. 


Evd: Kole, bende, bindest, ne azad, 
neserbest. 

Evdînî: Koletî, bendîtî. 

Ewam: Geljimareya am e, yanî 
gel, xelk, pirranîya xelkê, ne 
xewas. Çînîya li jêrê, beşa 
cahilan. 

Ewlîya: Geljimareya welî ye, 
yanî welîyan, nêzîkên Xuda, 
qencên Xuda. 

Ewrad: Geljimareya wird e. 1. 
Zikrê ku bi awayekî xusûsî tê 
kirin. 2. Ew beşên Qur’anê ku 
zehf tên xwendin, peyvên li 
zimanan. 

Exlaq: Rewîşt, sinçî. 

Exlaqê hemîde: Exlaqê ku medhê 
wan têne kirin, exlaqê xweş, 
xuyên xweş. Rewîştên pak. 

Eyan: Eşkere, belû, xuya, li mey- 
danê, beyan, bi çavan tê dîtin. 

Ezel: L Bêdestpêkî, serî û berî 
nebûn. 2. Dema aferandina 
rûhan. 

Ezemet: 1. Mezinatî. 2. Kubarî, 
xwe mezinkirin. 

Ezîz: 1. Bi qîmet, hêja. 2. Mûhterem, 
rêzdar. 3. Welî, ewlîya. 4. 
Nezehf. Xweşdivî. 

Ezmûn: Imtîhan, tecrûbe. 

F-f 

Fail: Kirde, kiryar, ewê ku dike, 
pêktîne. 

Farîqe: Cudaker, veqetîner, 

Fasiq: Ewê ku fermanên Xuda nas 
û qebûl nake. Ewê jirêderketî, 
ewê ku gunehan dike. Ewê ku 
fesadîyê dike. Ewê ku xirabîyê 
dike. Jirêketî, gunehkar, xirab- 
kar û berbatkar. 

Faş: Xuya, zahir, eşkere, zelal, nex- 
efî, ne nehan, ne berze. 

Fazil: Xwedî fezîlet, bêhnpak, serd- 
est, zehf-baş. 

Fehrest: Naverok, mûhtewa. 

Fêkî: Meywe, ber. 

Feqet: Lêbelê, emma, belam, lakin. 

Feraset: Jîrîtîya zêhnî, qabilîyeta 
zû fehmkirina tiştekî, ji rûyê 
wî fehmkirina amadekarî û 
exlaqê kesekî, hesta çêbûna 
tiştekî berî hatina wî ye. 

Ferd: Takekes, bi tena serê xwe, ne 
kom, ne grûp. 

Fereh-nak: Dilxweşker, 

keyfxweşker, sirûrmend. 

Fêrgeh: Hînbûnxane, cihê fêrbûnê, 
telîmxane, dersxane. 

Ferheng: Logetname, komkara pey- 
van, embara gotinan, depoya 
çand û kulturê 

Ferman: Emr, destûr, talîmat. 

Ferz: Ew hukmê ku Xuda bi 
awayekî serîh û eşkere li ser 
mirovan wacib kiriye ku her 
divê ew wê bînin cih. Tişta 


ku her divê were kirin. Hcke 
nebe, nabe. 

Fesahet: Gotinî, hunerî, fehmberî, 
sade, xweş, zelal. 

Fesîh: 1. Ewê ku li gorî qaîde û hûr- 
nuqteyên zimanekî diaxive. 2. 
Ewê ku bi eşkerehî û zelalî û 
sadeyî dipeyive. 

Fewqelade: Der-adet, zêdetirî 

adetê, mûcîze. 

Fexrê kaînatê: Şehnazîya cîhanê, 
îftîxara kaînatê, bînahîya 
çavan Hezretê Resûlê Ekrem, 
serkehnîya şehnazîya hebûnê, 
Hezretê Pêgember. 

Feyz: 1. Şîrînîya manewî, aramîya 
dil. 2. Destferehî û bereket. 
3. Gihan û pêşveçûn e. 4. 
Verêhtina xêr û bereketê, zêde- 
bûn. 5. Bereket, zehf nîmet. 
Ajar û îhsan. Zewqên manewî. 

Fezîlet: Bêhnpakî, qencîya exlaq- 
xweşî ye. 

Fîlozof: Hikmethez, zanayê felsefê. 

Fîraq: Cudabûn, ji hev dûrketin. 

Fîre: Têçûnî, kêmbûnî. 

Fitret: Aferandinî, tebîet, xulqîyet, 
tebîî, xwezayî, cibilîyet. 

Fitrî: Aferandinî, xulqîyetî. 

Fizûlî: Zêde, ne lazim, ne gerek, ne 
pêwîst. 

Fonksîyon: Wezîfe, erk, peywir, 
pêsipartî. 

G-g 

Gawir: Kafir, Xudanenas, heqn- 
enas, heqîveşêr, bêwijdan, 
bêînsaf, bêrehm, nedilovan, 
bêşefqet. 

Geda: Zarok, xizan, parsek, feqîrok, 
rebenok, perîşan, bêserûber. 
Gelemperî: Umûmîyet, giştî, 

tevahî, hemûyî. 

Ger: 1. Di çem û behran de ew 
cihê ku av li hev digere û dibe 
sebeb ku avjen bixeniqe. 2. 
Idare, rêvebir. Wekî bajarger, 
qezager, dozger, dadger, karg- 
er, civatger, rojnameger. 
Germxane: Ew malên naylonî yên 
ku di bin wan de sebze û şînahî 
tên çandin û xwedî-kirin. 
Gernas: Mêrxas, leheng, nebez, 
qehreman, çavnetirs. 

Gewher: Cewher, zînet, xişr, rewş. 
Gewr: Sipî, rûsipî, rûciwan, 

şogûşeng, 

Giringî: Ehemmîyet, tişta ku li 
pêşîyê tê. 

Girîzok: Lerzokên ku ji ber heye- 
canê, yan tirs, yan jî kul û 
derdan li însên peyda dibe. 
Girse: Kitle, koma hevcinsan. 
Giyan: Rûh û can. 

Guhan: Çiçikên pez û çêlekan e. 
Guhar: Zêrê ku keç û jin dixin 
guhên xwe. 

- 



Guhastin: Neql-kirin, ji cihekîji bo 
cihekî din birin. 

Guhdar: Yê ku guhdarî dike. 

Guhdîk: Sehkar, bihistok. 

Guhêrber: Guherok, ne sabit e, ewê 
ku her diguhere. 

Guhertin: Tegyîrkirin. 

Guhêzerî: Neqlîye. 

Gulan: Geljimareya gul e, meha 
pêncan e. 

Gulşen: Bexçê gulan, gulzar, gul- 
dehl, şengul. 

Guneh: Sûc, webal, karê nerewa, 
sezaber. 

Gûzîde: Bijarte, bijartî, mûmtaz. 

G-g 

Gafil: Bêxeber, bêhay. 

Gafir: Gunehbexş, efûkar, lêbûr. 

Galib: Serketî. 

Galibîyet: Serkeftin, 

Gasib: Gesbker, ewê ku bi zorê 
distîne. 

Gaye: Hedef, nîşan, emac, meqsed, 
nîşangeh, boçûn. 

Gazî: Şervan, cengawer, cîhadvan. 

Gebînet: Heyf lê anîn, berketin, 
mixabinîya xwe derbirîn. 

Geflet: Bêxeberî, hay ji xwe neman. 

Gefûr: Gunehbexş, efûkar, sûcbexş. 

Gelebet: Serkeftin. 

Gelet: Şaş, çewt, nerast. 

Gem: Kul, keder, huzn, şîn. 





Ferhengok 


Gemgîn: Gemxwar, kuldar, keder- 
mend, şînkêş, hezîn. 

Gemnak: Dilbikul, dilbiêş, gemgîn, 
hezîn. 

Genî: Zengîn, maldar, têrmal, ser- 
mayedar, serwetmend. 

Genîme: Destkeftîyên şerr. 

Gerez: Kîn, nefret, dijminahîya bi 
dizîkahî. 

Gerîb: Bîyanî, nenas, nejime, neji- 
malê, nedost, ne yar. 

Gerîbî: Bîyanîtî, nenasî, ji welatê 
xwe dûrî. 

Gerq: Noqbûn, xeniqîn. 

Gerz: Darfêkîyên ku nû têne çan- 
din. 

Geyb: Nehazir, ne li ber çavan, ne 
elenî, nependî, berze. 

Geyd: Nehaşt, jihevçûn, bihevre 
xebemedan. 

Geydok: Ewê ku zehf zû digeyide, 
dilê wî dimîne, diltenik. 

Geyr: Jibilî, yê din, dîger. 

Geyret: Hewldan, cehd û xebata 
jidil. 

Geyy: Rêşaşî, harbûnî, serxw- 
eveçûn. 

Geyyûr: Gîretmend, ehlê gîretê, 
şerefmend, îffetmend. 

Gezal: Esk, Ahû, ew heywana 
navdara naskirî. 

Gezeb: Hêrs, geyd, enirîn, ne razî 
bûn. 

Gezw: Ceng, herb, qal, şerr. 


Gibte: Nîmeta ku li bal yekî din 
heyî, xwestina wê ji xwe re. 
Ew berevajîyê hesedê ye. 

Girêz: Kîn, nefret, dijminahî. 

Gudde: Toşpî. 

Gufran: Efûbûn, biber-efûyê ketin. 

Gulam: Xizmetkar, fermanberê 
agayê gund. 

Gunçe: Kûmikê çîçekan ê hîn bel 
nebûyî, gûpik. 

Gurbet: Gerîbî, dûrî welatê xwe, ne 
li nav ehlê xwe. 

Guzat: Geljimareya gazî ye, 

gazîyan, şervanan, cengaw- 
eran. 


H-h 

H .w.d: Her wiha ne, yên din jî. 

Halê xwe: Rewşa xwe, wezîyeta 
xwe. 

Haşt: Li hev-hatî, aşt, ne-geydî. 

Hebîb: Hezkirî, yar. 

Hebs: Girtin, zîndanî-kirin, dest- 
liser-danîn, tewqîf-kirin. 

Hebsxane: Girtîgeh, bendîxane, 
zîndan, dîlxane, yexsîrgeh. 

Hedef: Armanc, gaye, nîşan, boçûn, 
emanc. 

Hedîs: Peyvên Resûlê Xuda. 

Hekîm: Hikmetzan, doktor. 

Helak: Neman, jinavçûn, tinebûn. 

Heq: Maf. 

Herb: Ceng, şerr, qal. 

- 

Hereket: Tevger, bizav, liv, lebat, 
bizûtnewa. 

Herk: Rewan, herkbarî, rewt. 

Hesed: Çavnebarî, zegelî, xêrnex- 
wazî, zikreşî. 

Hesret: Jana dil, negihiştina miradê. 

Heşmet: Mezinatî, bidebdebeyî- 
bûn, bi nîzambûn, bi întîzam- 
bûn. 

Hêştir: Deveh, heywanê ku barên 
giran hildigre. 

Hevdij: Hevzid, hevdijmin. 

Heya: Şenn, hesta tengavbûnê, reva 
ji guneh û bizavên der-exlaqî 
bi sebeb tirs û hezkirina Xuda. 

Heywanat: Geljimareya heywan e. 
Yanî candar e, xwedî-heyat e. 

Hêz: Qewet, xurtî, desthilat. 

Hezret: Hazir, îhtîram, sîyanet, rêz- 
darî ye. Ev peyv di axaftinê de 
di pêşîya navan de ji bo hur- 
metê tê bikaranîn. Ji bo mêran 
Hczretê, ji bo jinan jî Hezreta. 
Kurtenivîsa wê jî Hz. e. 

Hicran: Geyda yarê, terk-kirina 
yarê ye. 

Hîdayet: Rêşanîdana Xuda, rêya 
heq, wehîya ku ji Mûhemmed 
re hatî şandin, rêya çûna cen- 
netê, rêya xilasîya rastîn. 
Rêya rast, rêya heq. Islamîyet. 
Rêşanîdan. 

Hikmet: Zanîna bi hostahî. 

Hindî: Çi qeder. 


Hişkî: Ziwahî, ne nermî. 

Hov: Ne-medenî, neşehreza, nezan, 
ehmeq, eqilsivik, cahil, tebîet- 
heywan, ne-bajarî. 

Hoz: Eşîret, êl, qebîle. 

Hubb: Hezkirin. 

Huccet: Delîla ku tiştekî îsbat dike. 

Hukema: Geljimareya hekîm e, 
yanî hekîman, daweran, hik- 
metzanan. 

Huner: Sen‘et, xwedî-pîşeyî, 

şîyandarî, bikêrhatî, hotsatî, 
pisporî. 

Husna xatîme: Dawîya sipehî, aqî- 
beta li ser xêrê, li ser îmanê 
can dan. 


I-i 

Israr: Bi serhişkî li pey çûn, rijd- 
bûn. 


î-î 

îeab: Lazim, divê, gerek, pêwîst. 

îcad: Keşfkirin, peydakirin, derxis- 
tina holê. 

îera: 1. Çêkirin, bicihanîn, birêve- 
birin. 2. Kişandin, herikandin 
û dan herikandin. 

Îetîmaî: Civakî, komelayîtî, sosyal. 

îdare: Rêvebirî, ger. 

îdrak: Têgihiştin, fehmkirin. 

Îftîxar: Şehnazî, pesnê xwe dan, 
şan û şeref. 

îhsan: 1. Qencîya bi rastî û durustî. 
2. Karê tekûz, mûkemmel û 
bêkêmasî. Ajar, nîmet, xweşî, 
kerem. 

Îhtîmam: 1. Bi diqqet û bêrî-kirin 
karkirin, bizav û livîn. 2. 
Diqqet nîşandan û baş mey- 
zandin. 

Îhtîram: Xatir-girtin, rêz lê girtin û 
hurmet-girtin. 

îhya: Sagkirin, zindî-kirin, heyat- 
pêdan. 

îkram: lutf, kerem, qencî. 

îlmê mûsbet: Ilmê tecrîbî, îlmê ku 
di encama ceribandinê de hati- 
ye îsbatkirin, îlmê pozîtîf e. 

Îltîca: 1. Xwe avêtin ber sitara yekî. 
2. Bawerbûna bi yekî, xwe 
sipartin. 3. Dûa û bergerîn. 

îman: Bawerî, yeqînî, îtîmad. 

îmana tehqîqî: Zanîna hemû 
mesele û mijarên bi îmanê re 
elaqedar bi delîl û sifet û tef- 
sîlatên wan ve ye. Tesdîqkirin 
û bêşubhe bawerkirin e. 

Îmtîna: Astengbûn, lê menbûn, 
nekirin. 

În‘îkas: Eks-kirin, xuyabûn. 

Înkîşaf: 1. Vebûn. 2. Mezinbûn, 
pêşveçûn. 3. Derketina mey- 
danê. 

însaf: Edalet, wijdan. 

înşaellah: Xuda hez bike, Xuda 
bixwaze. 


Înşîrah: Vebûna dil, şadîya dil û 
keyfxweşî. 

Întîba: Ew tesîr û şopa ku tiştek, 
şexsek, yan jî bûyerek li ser 
mirov dihêle. 

îqame: 1. Rûniştin. 2. Rakirin, rabû- 
na li ser pêyan. 3. Derxistina 
meydanê. 

îqbal: Şens, nesîb, qismet, qubal. 

îqrar: 1. Bi eşkerehî gotina fikrê 
xwe. 2. Tesdîq û qebûl. 3. 
Îtîraf. 

Îqtîsadî: Ekonomîk, abûrî. 

Îradî: Tişta ku bi xwestin, bi îrade û 
vîyan hatiye kirin. 

îrşad: 1. Rêya Heq, rêya rast 
nîşandan, îqazkirin. 2. Di tes- 
ewwufê de ew e ku mûrşid 
rêya Xuda şanî mirîdên xwe 
bide. Şanî-dana rêya heq, rêya 
rast û durust, şiyar-kirin. 

îsar: Dîgerbînî. Temînkirina îhtiy- 
aca mirovê din li pêşîya îhti- 
yaca xwe. 

Îsewîtî: Isaparêzî, peyrewên îsa 
-eleyhisselam, xrîstîyan. 

îsm: Nav. 

îsraf: Destbelavî, çarcur-kirin. 

Îstîdad: 1. Meyla tebîî ye ji bo 
qebûl û qezenckirina tiştekî û 
qabilîyet e. 2. Eqilmendî ye. 3. 
Fehmkirin e. Amadehî, hazirî, 
qabilîyet. 

Îstîdlal: Delîl-xwestin, xwesipar- 
tina delîlê, encam-deranîna ji 
delîlan. 

Istigfar: Effl-xwestina gunehên xwe 
ji Xuda Teala ye û bi komika 
“estegfîrûllah”ê tobe-kirin e. 

îstigna: Xwe hewce-nedîtin, xwe 
zengîn jimartin. 

îstihqaq: 1. Heq-kirin, heq 

qezenckirin e. 2. Heqdesta ku 
ji bo xizmetekê tê xwestin. 

Îstîkan: Qedeha çayê, şûşa ku têde 
çay tê vexwarin. 

îstiqbal: Paşwext, paşeroj, dahatû, 
hêtê, ayende. 

îsyan: Li ber rabûn, serhildan. 

îştiyaq: Zehf arzû-kirin, bêrî-kirin, 
hesret-kişandin. 

Îttîba: Peyrewbûn, lipeyçûn, 

bidûvketin. 

îz‘an: 1. Têgihiştin, fehmkirin, 
eql. 2. Itaet, guhdarî-kirina 
li xeberdanê, sfflxwehr-kirin. 
3. Terbîye, edeb. Lê guhdarî- 
kirin, teslîm-bûn, terbîye, 
edeb. 

Îzdîwac: Zewac, jin-anîn, mêr- 
kirin, cot-bûn, zo-bûn. 

îzzet: 1. Bilindahî, balatî, mezinatî. 
2. Ezemet û qudret. 3. Hurmet, 
îkram. 4. Şîyan, rêzgirtin. 





J-j 

Jan: Eş, cefa, ezîyet, îzdîrab. 

Jar: Reben, belengaz, feqîr, 

bêxêrok. 

Jêhatî: Şûm, bikêrhatî, şîyanmend. 
Jehr: Zehr û dennanê kuştinê. 
Jêneger: Heke nebe, nabe. Bivê- 
nevê ye. 

Jênetêr: Têrê nekirin, jê têr nebûn. 
Jêr: Xwar, nebanî. 

Jêrenot: Haşîye, nivîsa li binê pelê. 
Jêrîn: Ewê li jêrê be, li xwarê be. 
Jêrxan: Binesazî, çêkirina binerdî. 
Jîr: Jêhatî, şûm, bikêrhatî, zîrek, 
bîrbir, tijefehm. 

Jîyan: Heyat, sagî, xweşî. 

Jor: Banî, ne xwarê. 

Jorîn: Ewê li jorê ye. 


K-k 

Kafir: Xudanenas, heqnenas, înkar- 
Çî- 

Kaînat: Cîhan, Gerdûn, alem, 
kewn. 

Kamranî: Bi mirada xwe gihiştî, 
bextiyar, dilşad, bextewar, 
mesûd, 

Kanî: Li kuderê, li çi cihî, li kîjan 
deverê. 

Kar: Şigûl, emel, îş, xebat, qezenc. 

Karsaz: Zilamê kar, xwedî kargeh, 
fabrîqetor. 

Karûbar: Kar û bar, ew qezenca 
ku yek dike û ew berpirsî û 

mesûlîyeta ku dikeve ser 
milê wî. Mijar, xusûs, babet, 
mewzû. 

Kehnî: Jêdera avê, cihê ku av jê 
dertê. 

Kehr: Çêlîkê bizinê. 

Kelamî: Mijara ku bi îlmê kelamî re 
elaqedar e. 

Keleh: Ew cihê asê, ew dîwarê ku li 
dora bajarekî yan jî cihekî din 
hatiye lêkirin. 

Kemal: Temam, tekûz, nekêm, ne 
nuqsan. 

Kerem: Camêrî, merdîtî, semahet. 

Keşf: Icadkirin, peydakirin, derxis- 
tina holê. 

Ketin: Ji devereke bilind ketina ser 
erdê ye. 

Kevir: Ber, kuç, seng. 

Kewnî: Kaînatî, cîhanî, gerdûnî, 
dinyayî. 

Keyfîyet: 1. Ew qelîte, hal û rewşa 
ku tiştek li serê çawa çêbûye. 
2. Kar û hadîse. 

Kezeb: Ceger, mêlak. 

Kîfaf: Têrê-kirin, ne zêdetir, ne 
kêmtir. 

Kilîl: Mefteh, anaxtar, vekerok. 

Kirrîn: Kirrîna bi pere yan bi tiştekî 
din, dijberê firotinê ye. 

Kirryar: Ewê ku tiştekî dikirre, 
mûşterî. 

Kuffar: Geljimareya kafiran e. Yanî 
ewê ku zehf Xuda înkar dikin. 


Kulturî: Çandî, îrfanî, rewşenbirî, 
ronakbîrî. 


L-1 

Lakin: Lêbelê, feqet, emma. 

Law: Kur, pis. 

Lawaz: Qels, zeîf, weza, ne zexm, 
ne ji esas. 

Lazim: Divê, gerek. 

Lebat: Bizav, hereket, tevger, liv. 
Lêbelê: Feqet, belam, lakin, emma. 
Lêgerîn: Gera li tiştekî. 

Leheng: Qehreman, mêrxas, nebes, 
agîd, çavnetirs. 

Lerz: Lerzîn, reerîn, hejîn. 

Letafet: Xweş, bedew, nezaket, 
nermî. 

Lewhe: Rûpelên Tewratê. 

Lewra: Çimkî, ji ber ku. 

Lezûbez: Ecele, bilez. 

Ligab: Ew hesinê ku dixin devê 
hespî. 

Lîteratur: 1. Edebîyat, wêje. 2. 

Berhema di mijarekê de ye. 
Livîn: Bizav, hereket, tevger. 

Lutf: Kerem, camêrî, merdî. 

Lûtke: Zirwe, patika serê tiştekî. 


M-m 


Mahir: Pispor, zana, hosta, agahdar. 
Mahîyet: Heqîqet, rasteqîne, kakil. 
Makro: Mezintirîn, ya mezintir, ya 
gewretir. 








r«4 Ji Bexçê Dilan Nefesên Dawîn 




Malayanî: Bêmane, bêfeyde, gotina 
pûç, tişta ku mirov elaqedar 
nake. 

Malbat: Binemal, ezbet, aîle. 

Masîwa: Ji bilî Xuda, ji geyrî Xuda, 

Matem: Şîn, gemgînî, keder. 

Mawer: Ava gulê, misk û enber. 

Malûm: Pêzan, nas, ne mechûl. 

Mamûl: Hilberan, veberhênan. 

Manedar: Bimane, biwate. 

Manewîyat: Rewşa exlaqî, wezîyet 
û hizûra dilî ye. 

Mecal: Zeman, taqet, derfet, îmkan. 

Mecazî: Ne heqîqî, ji manete ve. 

Mechûl: Nenas, nepêzan, ne malûm. 

Mecnûn: Dîn, dîwane. 

Mecra: Cok, rêya çêbûna tiştekî. 

Med-cezîr: Rabûn û nizmbûna ava 
behrê. 

Medîtasyon: Jandarî, gemnakî, 

tewasut. 

Mefhûm: 1. Têgiha, maneya ku 
peyvek wê îfade dike. 2. Tişta 
ku hatiye fehmkirin. 

Meftûn: Dildayî, lêketî, mûbtela, 
heyran, pêvebest. 

Mehdûd: Sînordar, tixûbdar. 

Mekan: Cih, şûn, war. 

Mekarimê Exlaq: Exlaqê 

camêrane, exlaqê xweş. 

Meknûz: Veşartî, tişta ku di erdê de 
hatî veşartin û depokirin. 

Melahet: Bedewîtî, şîrîntî, xweşî. 


Melekût: 1. Seltenet, hukmdarî 
û padîşahî. 2. Alema rûh û 
melaîketan. 3. Melaîket û rûh, 
tiştên asîmanî. 

Melûn: Lanetlêbar, ji rehmêder. 

Menfez: Qula ku tiştek lê nifûz dike 
û tê re diçe. 

Menfî: Neyênî, ne erênî, nelê, 
negatîf. 

Meqale: Gotar, nivîsa li goşeya roj- 
nameyan. 

Meqes: Alevê qutkirinê ye. 

Meram: Mebest, gaye, hedef, 
emanc, meqsûd, 

Merc: Şert û hoy. 

Merez: Nexweşî, êş, bela û rewşa 
zor. 

Merhele: Pêvajo, seflie û qunag. 

Marîfet: Naskirin, xwe naskirin. 

Marîfetulfah: Naskirina Xuda 

Teala ya bi qelb û yeqînî ye. 

Merkez: Navend, cihê ku însan têne 
wî. 

Marûf: Naskirî, hînbûyî, bi adet- 
bûyî, 

Mêrxas: Leheng, mêrxas, nebez, 
qehreman, egît. 

Merzûq: Rizqê wî hatiye dayîn. 
Rizqber. 

Mescid: Mizgeft, îbadetxane, 

nimêjgeh, camî. 

Mesûd: Dilşad, keyfxweş, şamdan, 
kamiran, bextiyar. 

Meşîet: Xwestin, vîyan, îrade. 

Mewcûdat: Heyber. 

Mewzû-behs: Mijara axaftinê, 

babeta mijûlahîyê. 

Mexlûqat: Aferinde, yên ku hatine 
xuliqandin. 

Meyl: Meyla li ser tiştekî. 

Meyyal: Meylkar. 

Mezîyet: Xusûsîyeta ku tiştekî ji 
tiştên din vediqetîne, wî ji wan 
çêtir dike û xusûsîyetê jê re 
bexş dike. 

Mezrûf: Tiştê ku dikeve nava zerfê. 

Mijar: Babet, mewzû, mijad. 

Mîkro: Biçûktirîn, ya biçûktir. Ew 
tişta biçûka ku bes bi mîkros- 
kopê tê dîtin. 

Mîl: Pîvana dûrbûnê ya ku 1854 
metre ye. 

Miweffeqîyet: Serkeftin, bi mebe- 
sta xwe gihayî. 

Mixabin: Sed heyf, gebînetê! 

Mizgeft: Camî, cihê nimêjê, îbade- 
txaneya mislimanan. 

Molekul: Ew zerre ye ku biçûktirîn 
beşa hemû xusûsîyetên ji mad- 
deyên atoman tê meydanê. 

Mûbah: Serbest, kirin û nekirina wê 
wekhev e. 

Mûcadele: Têkoşîn. 

Mûcerred: Xwerû, tişta ku ne cism 
e, saf û xalis e. 

Mûcib: Lazimî. 

Mûdafaa: Berevanî, bergirî, para- 
stin. 


Mûdge: Perçê goşt. 

Mûemma: Asêpirs, pirsgirêk, kor- 
girêk. 

Mûezzez: Ezîzbûyî, xweşdivî, 

xweşewîst. 

Mûezzin: Ezanxwên, bangdêr. 

Mûflis: Ewê ku îflas kiriye. Ewê 
ku malê xwe û sermîyanê xwe 
jidest daye. Ewê ku nikare 
deynê xwe bide. 

Mûhal: Ne mûmkin, bê derfet, bê 
îmkan. 

Mûharebe: Bi hev re herb û ceng- 
kirin. 

Mûhasib: Hesabgir. Jimardar. 

Mûhebbet: Hezkirin, evîn. 

Mûhebbetullah: Hezkirina ji Xuda 
Teala. 

Mûkemmel: Tekûz, temam, ne 
nuqsan. 

Mûkerrem: Bi qedr û qîmet. Bi 
xatir û merîfet. 

Mûlaqat: Hevpeyvîn, sohbet, 

roportaj. 

Mûmtaz: Cuda, veqetandî, biîmti- 
yaz. 

Mûnacat: Feryad û bergerîn. 

Laklak-kirina bi Xuda de. 

Mûnbit: Berhemdar, şînker, 
bikêrhatî, giyaderêx. 

Mûnezzeh: Pak û paqij. Ewê ku 
îhtiyaca wî bi ti kes û ti tiştî 
nîn e. 

- 

Mûnkir: 1. Ewê ku înkar dike, 
qebûl û tesdîq nake. 2. Ewê 
ku Xuda înkar dike, bêîman. 
Bêol. Xudanenas. 

Mûqeddes: Pîroz û paqij. Mûbarek. 
Qudsî, ezîz. 

Mûqerreb: Nêzîk, ewê ku nêzîk 
dibe. 

Mûqteza: Lazimî, pêdivêyî. 

Mûrad: Mirad, meqsûd, daxwaz, 
mebest. 

Mûseffa: Safî, xalis, sade. 
Mûsewîtî: Mûsaparêzî, cihû, 

yehûdî. 

Mûsexxer: Stûxwehr, îzndayî, 

bidestûr. 

Mûsîbetzede: Karesat-lêketî, bi ber 
belayê ketî, felaket lêxistî. 
Mûstegnî: Xwe zengînbînî, xwe 
hewce-nebînî. 

Mûsteqîm: Rêya rast û durust. 
Mûstesna: Awerte, cihêwaz, 

veqetandî, îstisna-kirî. 
Mûşahede: 1. Dîtina tiştekî bi çavan 
e. 2. Seyira menewî. 
Mûşexxes: Tişta ku hatiye 

bişexskirin, bicismkirin, 
bişeklkirin. 2. Tişta ku bi 
çavan tê dîtin û bi destan tê 
destlêxistin. 

Mûteal: Bilind, bala. 

Mûtealî: Bilindî, alî. 

Mûtedil: Navîngir, wesetgir, ne 
îfratkar, ne tefrîtkar. 

- 



Mûtekamil: Hevtemamker. 

Mûtekebbir: Ewê ku xwe mezin 
dike, ewê ku ser xwe ve diçe. 

Mûtelaa: Baş fikrîna li ser tiştekî ji 
bo bikare qerareke rast bide. 2. 
Mûlaheze. 

Mûtena: bi îtîna, bi balkêşî. 

Mûtenasib: Bi pîvan, bi rêje. 

Mûtleq: Ew tişta ku ne pêbendê şert 
û mercekî be. 2. Hebûna ku ji 
bo hebe îhtiyaca wê bi tişteke 
din nîn e, sebebê hebûna wî di 
wî bi xwe de ye. 3. Serbest, 
mûsteqil. 4. Binbirr. 5. Hebûna 
mûkemmel û tekûz. 

Mûyesser: 1. Ew tişta hêsan, ewê 
ku bi sehnayî çêdibe. 2. Nesîb. 
3. Tişta ku hatiye hêsankirin. 

Mûzakere: 1. Di mijarekê de li 
pêşberî hev beyankirina fikrê 
xwe ye. 2. Hevdîtina berî qerar 
û biryar-danê ye. 

Mûzeffer: Zefer-sitandî, serkeftî, 
cengqezenckirî. 

Mûzeyyen: Hatiye tezyînkirin, hati- 
ye xemilandin, hatiye xweşik- 
kirin, zînetdar, bi xeml û rewş. 


N-n 

Naçîzane: Ne ti tiştane, ne hêja, hîç. 
Nadîde: Kêm, giranbiha, biqîmet. 
Naîlîyet: Gihaştin. 

Navber: Neqebeyn, mabeyn, 

valahîya di nav du tiştan de ye. 





Ferhengok 


Navdewletî: Nav milletan, 

Beynelmîlel. 

Navend: Merkez, cihê ku nîvê 
tiştekê be. 

Navgîn: Wasîte, wesîle, aletê 
gihiştina hedefekê ye. 

Nazenîn: 1. Nazik, zirav, 2. Narîn, 
dilovan û bi delalî hatiye per- 
werdekirin. 3. Bicilwe, deste- 
vîl, sempatîk. 

Nebat: Giya. 

Nebatat: Geljimareya nebatê ye, ew 
jî giya ye. 

Nebewî: Pêgemberî, tişta ku bi 
pêgember re elaqedar e. 

Nebezî: Lehengî, mêrxasî, qehre- 
manî, agîdî. 

Nebî: Pêgember, resûl, peyambir, 
xeberbir. 

Necat: Xilasî, rizgarî, azadî, felat. 

Nedamet: Poşmanî. 

Nefret: Revîna ji mirovekî, hezneki- 
rinaji kesekî. 

Nefsanî: Tişta kuji nefsê tê, bi nefsê 
re elaqedar e. 

Nefsanîyet: Kîn, gerez, dijminahî, 
neyartîya veşartî. 

Negme: Awazên xweş. 

Nehej: Saglem, naheje, nalerize, 
nariere. 

Neqlek: Carek, bare. 

Neqlî: 1. Tişta ku bi neql û guhast- 
inê re elaqedar. 2. Tişta ku ne 


bi rêya eql, lê bi rêya neql û 
rîwayetê hatiye fêrkirin. 

Neş û nema: Gihiştin û mezin bûn, 
hate ajotin û derket. 

Netêgiha: Ne fehm, ne berketî, ne 
jîr. 

Netîce: Encam, ekam, dawîne, aqî- 
bet. 

Neyartî: Dijminahî, edawet. 

Nezaket: Bi nazikî, bi edeb, bi 
efendîtî. 

Nezergeh: Cihê nêrînê, meyzan- 
dinxane, fekrgeh. 

Nezeriye: Dîtin-nêrîn, raman û 
teorî. 

Nezîh: Paqij, temîz, pak. 

Nezîr: Şibh û wek û hemta. 

Nibiwwet: Pêgembertî, resûltî, 

qasidtî. 

Nîhaî: Dawîn, paşîn. 

Nîhayet: Di dawîyê de, di paşîyê 
de. 

Nîmet: Ajar, qencî, lutf, kerem, 
dayîn. 

Nimûne: Mînak, wekok, mîsal. 

Nîzam: Sîstem, riste. 

Nûtfe: 1. Ava mêranî û jinanîyê. 2. 
Ava zelal û safl. 


P-p 

Par: 1. Qismet, nesîb, behr, pişk, 
beş. 2. Par-sal, sala bûrî. 

Parsek: Gerhok, ewê ku destê 
xwe li ber xelkê vedigere û 
arîkarîyê ji wan dixwaze. 

Parsû: Hestîyê parsûyan. 

Pêgember: Peygam ber, peyambir, 
mesaj-bir, peyv-bir. Qasid. 

Pêhis: Pê hesîn, şiûr, şîyarî. 

Pehtin: Pijandin, kelandin, çêkirin, 
durustkirin. 

Pehtinxane: Cihê xwarin pijandinê 
ye. 

Perde: Tişta ku tiştekî vedişêre, 
dinixumîne. 

Perestgeh: Cihê perestinê. 

Perîşan: Bêserûber, nelihevhatî, 
netekûz. 

Perperîk: Perîstank. 

Perwane: Kêzikên ku li dora lempê 
digerin, perperîk. 

Perwerde: Terbîye, talîm, hîndek- 
arî, xwedî-kirin. 

Peyam: Peygam, peyv, mesaj. 

Peyda-kirin: Ji nû anîn meydanê, 
çêkirin. 

Peygam: Peyam, peyv, mesaj. 

Peyman: Soz, ehd, we‘d, li ser 
xebera xwe man. 

Peyv: Bêje, kelîme. 

Peywendî: Têkilî, îrtîbat, elaqe. 

Pîroz: Pîroz, paqij, temîzîya mûqed- 
des. 

Pratîk: Kiryarî, emelî. 

Pûç: Vala, rizîyayî, bêkêr. 


Pûtperest: Senemparêz, pûthebîn, 
evdê pûtan. 

Pûtxane: Cihê pût û seneman. 

Q-q 

Qabilîyet: Karina kirina tiştekê, 
jêhatin, desthosta. 

Qad: Meydan, rast, hol. 

Qadir: 1. Sifetek ji sifetên Xuda 
Teala ye. Ewê ku xwedîyê 
karîna mûtleq e. 2. Ewê ku 
hêza wî têra her tiştî dike. 
Şîyandar, karedar. 

Qal: Ceng, şerr, lihevdan. 

Qalê xwe: Gotina xwe, peyva xwe. 

Qam: Bejn. 

Qanûn: Yasa, hiqûq. 

Qebr: Gor, gom, mezar, ceban, cihê 
ku mirî têde tê veşarin. 

Qedege: Mehzûr, menkirî, ne helal, 
ne mûbah. 

Qedîm: Kevnar, dêrîn, tişta ku li 
zemanên zehf kevin vedigere. 

Qelbî: 1. Tişta ku bi dil re elaqedar 
e. 2. Tişta ku ne bi zimanî be. 

Qelender: Ewê ku dest û zendên 
xwe ji bidûvketina dinyayê 
kişandiye û li pey qezencki- 
rina axreta xwe û rizamendîya 
Rebbê xwe ketiye. 

Qels: Zeîf, lawaz, weza, ne-xurt, 
ne-qewîn. 

Qerz: Deyn, wam. 

Qesawet: Diltengî, gemgînî. 

Qeswet: Tengasîya hinavî, gem û 
keder, keser, şîn û gemxwarî. 

Qet‘î: 1. Binbirr, tişta ku têde cihê 
şubhe û gumanê nîn e. 2. Bi ti 
awayan, hîç. 

Qewm: Cemaet, kom, millet, 
netewe. 

Qeza: 1. Ew tişta ku Xuda Teala ji 
ezelî ve bi çêbûna wê qerar 
daye û diyar kiriye. 2. Ibadetê 
ku ne di dema xwe ya diyarkirî 
de hatibe kirin. 3. Ew bûyera 
ku ne bi daxwaza mirov were 
meydanê. 

Qinik: Mirîşkgeh, mirîşkdank. 

Qistas: Pîvan, endaz. 

Qiwam: Riste, nîzam, hîm, sitûn. 

Qiyam: 1. Rabûna ser pêyan, li ser 
lingan rawestan. 2. Bizavkirina 
ji bo tiştekî, pêngav-kirin. 
3. Serhildan, serî rakirin. 4. 
Sagbûna piştî mirinê û rabûna 
ser xwe. 

Qudret: Şîyan, karîn, jêhatin û 
hebûna hêz û qewetê ji bo 
kirina tiştekî ye. 

Qunag: Pêvajo, merhele. Di 

hedefekê de gihiştina her 
pêpelingekê ye. 

Qure: Serxweveçû, pesnêxwego. 

Qurmiçî: Çilmisî, pêşmûrde. 

Qût: Xwarina ku tê hilanîn. 


R-r 

Radîyellahû enhû: Xuda jê razî be. 

Radyator: Ew cîhaz û alet e ku 
di germkirin û sarkirinê de 
bikartê, yan jî buxara germ, 
yan jî sar, ya hewa û avê 
diweşîne. 

Ram bûn: Mûtî bûn, teslîm bûn, 
desteber bûn, ketina bin 
fermana yekî din, têkçûn, 
têkşikestin, bezîn, binketina 
xwe qebûlkirin. 

Ram: Teslîm, radest, berdest. 

Reaksîyon: Bertek, berepê. 

Rêbaz: Rêç, şêwaz, metod. 

Rêber: Rênas, rêşan, rêzan, lîder, 
pêşîvan, serok. 

Rehetî: Aramî, tenahî, xweşî, 
nezehmetî, netengasî. 

Rehîm: 1. Sifetek ji sifetên Xuda 
Teala ye. 2. Birehm, dilovîn, 
parêzger, berket. 3. Ew sifetê 
Xuda Teala ye ku li axretê 
bi kerema xwe bi evdên xwe 
mûamele dike û gunehên wan 
dibexşîne. 

Rehm: Dilovanî, merhemet. 

Rehmeten lîlalemîn: Ji bo cîhanîy- 
an rehm. 

Rehmetûllahî eleyh: Rehma Xuda 
lê be. 

Remz: Remz, berate, îşaret, nîşan, 
elamet. 

Rênas: Rêzan, rêber. 

- 

Reqîq: 1. Zehf zirav, nazik, narîn, 
dilovan, nazenîn, nazdar. 2. 
Diltenik, hestgerm, hestyar, 
dilşewat, dilsoj. 

Resûl: Qasid, şande, hinare. 

Resûlûs-Seqeleyn: Pêgemberê 

herdu alemên însan û cinan. 

Rewze: Mezarê pêgemberê Xuda 
[dirûd û silavên Xuda lê bin]. 

Rêzan: Rêber, rêşan, rêbîn, rênas, 
lîder, pêşîvan, pêşewa. 

Riba: Zêdeyî, fayîz. 

Rifq: Şefqet, dilovanî, diltenikî, 
berketokî. 

Rihabûn: Xilasbûn, rizgarbûn, 

gihiştina felatê. 

Riqqet: 1. Nazikîtî, ziravî. 2. 
Nezaket. 3. Di xwebêjîyê 
de tenikîtî û sernermî. 4. 
Rehmkirin û dilovanî. 

Rîsalet: Resûltî, peyamhinêrî. 

Riste: Sîstem, nîzam, dûzen, rêze- 
bendî. 

Riyazat: Geljimareya Rîyazetê. Ew 
jî ev e; mirov hindik bixwe, 
hindik raze, tim îbadetê bike. 
Bi vî awayî, nefsa xwe terbîye 
û perwerde bike, bi xwe kari- 
be, xwe li hemberî heramîyê 
bigre, destê xwe ji zewq û 
sefaya dinyayê bikişîne û 
nefsa xwe bişikîne. 

Rizgarî: Xilasî, azadî, serbestî, 
felatî. 


Ronahî: Bînahî, rewşen. 
Rubûbîyet: 1. Rebbîtî, ulûhîyet. 2. 
Xwedîtî, sahibîtî. 

Rûhanî: Rûhî, canî, giyanî, rewanî, 
manewî. 

Rûhanîyet: Tişta ku bi rûh û can 
re elaqedar e. Tişta manewî. 
Halên ku rûh xurt dikin. Tişta 
ku bi paqijkirina rûh û rewan 
re elaqedar e. 


S-s 

Sadat: Mezin, pîrên tesewwufê. 

Sadir: Derketî, 

Sail: Gerhok, parsek. 

Salih: Mêrê qenc, mêrê bikêrhatî. 

Salîhe: Jina qenc, jina bikêrhatî. 

Sazî: Damûdezgeh, mûessese, 

teşkîlat. 

Sazkirin: Tamîrkirin, avakirin, çes- 
pandin, damezirandin. 

Seadet: Bextiyarî, şadmanî, aramî, 
hizûr. 

Sedaqet: Saglemî, durustî, xiyanet 
nekirin. 

Seddîq: Rastgo, ewê ku hîç derewan 
nake, dilsoj, sifetê Ebûbekrê 
siddîq e. 

Sedeqa eariye: Ew xêr û hesenat e 
ku her tim dibe wesîleya ecr 
û sewabê. Her wekî mizgeft, 
mekteb, medrese, çeşme, 
kehnî, bîr, çal, pir, nexweşxane 
û yên wekî van e. 

Sedr: Sing, sîne, 

Sefalet: Nizmîbûn, hejarî, belen- 
gazî. 

Sefîh: Eqlsivik, ehmeq, cahil, nezan. 

Sehabî: Hevalê Resûlê Xuda. 

Seher: Wextê dawîya şevê, berbang. 

Sêhr: Efsûn, sêhrbazî. 

Sêhrbaz: Cazû, efsûnkar. 

Sekînet: Sakin-bûn, hizûr, dilaramî. 

Selahîyet: Karbidestî, peywirdarî. 

Selametî: 1. Dûrbûna ji derd, ten- 
gasî, kêmasî, keser û êşan e. 
2. Dawîya bixêr. 3. Xilasî û 
rizgarî. 4. Rastî û durustî. 

Selaset: Di îfadê de aheng, zelal, 
hêsankarî û herkebarî. 

Selîm: 1. Semîmî, temîz. 2. 
Mûkemmel, tekûz, saglem, 
rast. 2. Bê xeter, bê tehlûke, 
bê zirar. 

Sellellahû eleyhî we sellem: Dirûd 
û silavên Xuda lê bin. 

Seltenet: Hukmranî, padîşahî, 

şahînşahî. 

Semawî: Jêder asîmanî, îlahî, ne 
beşerî. 

Sena: Pesn, wesfê bi qencîyê. 

Senîyye: Bilind, zehf mûhîm, nirx- 
dar, bala. 

Serbaz: Leşker, servekirî. 

Serdar: Reîs, serok, serekvan. 

Serdem: Esr, çag, serzeman, dewr. 

Sererd: Serax, cîhan, gerdûn. 

Sermiyan: Sennaye, malê serekeyî. 


Serwer: Mezin, lîder, pêşîvan, 
serok, serek, rêzan. 

Serwet: Mal, zen. 

Serwetmend: Sermayedar, zengîn, 
dewlemend, maldar, têrmal. 

Setr: Rêza nivîsan û xet. 

Sexawet: Merdî, camêrî, destvekirî, 
çavtêrî. 

Seyyah: Gergîn, gerok, gerkar, 
tûrîst, seyahetçî. 

Seza: Ceza, îqab. 

Silav: Selam. 

Silh: Haştî, lihevhatin. 

Sîma: Rû, çehre, dêm. 

Sîne: Sing. 

Sîqirîn: Dema diranê mirov ji ber 
xwarina tirşahîyê lihev dikeve 
û dengê sîqirînê jê tê. 

Sîrat: Rê, sîrata mûsteqîm, rêya rast 
û durust. 

Sîrayet: Ji yekî diçe yekî din. 

Sîret: Jînenîgarî, bîyografî. 

Sirişt: Tebîet, xweza, natûrel. 

Sitûr: Ne zirav, ne tenik, qalind. 

Soz: Peyman, ehd. 

Suflî: 1. Nizm, yê li jêrê, 2. Ewê 
ku qiyafetê wî pîs be, xirpanî, 
xirto-pirto. 

Sufeha: Geljimareya salih e, yanî 
salihan, qencan, bikêrhatîyan. 

Sufte: Otorîte, desthilat, selahîyet. 

Sûnd: Yemîn, qesem. 

Sunnet: Kevneşop, rêc, rêbaz. 

- 

Sunnetûllah: Ew qanûn, qaîde û rêz 
û rêçên ku Xuda Teala ew li 
kaînatê danîne. 

Sunûhat: Tişta ku tê bîra mirov, 
diniqute dil, tişta ku di dil de 
çêdibe. 

Sureyya: Komika sêwîyan. 

Surprîz: Ranegihandî, çavne- 

lirêkirî, ji nişka ve, nagihan. 

Sûû-zen: Zena xirab, fikirîna xirab, 
guman, şubhe, şiwar, şek. 

Ş-Ş 

Şad-bûn: Keyfxweş-bûn, dilşad- 
bûn, gemçûn, kul-çûn, keder- 
neman. 

Şagirt: Şehgirtî, telebe, çirax, 
berdestî. 

Şah: Qral, melik, hukmdar. 

Şahane: Melîkane, layiqê qralîyetê. 

ŞahêResûlan: Serdarêpêgemberan. 

Şahê siwaran: Serdarê siwaran. 

Şahid: Govan, biçavdîtî, hazir. 

Şair: Hozan, şiêrgo. 

Şamil: Tevgir, hemûgirtî. 

Şandin: Hinartin, birêkirin. 

Şayan: Layiq, babet. 

Şebnem: Xwîsîtî, avrêhtî, jale, 
şevnemî. 

Şehadet: 1. Şehdeanîn, 2. 

şehîdketin. 

Şeh-kirî: Şeh lê xistî, tertîbkirî. 

Şehnazî: Îftîxar, pesnê xwe pê-dan. 


Şehreza: Li bajêr ji dêya xwe bûyî, 
medenî, dîyadîtî. 

Şehrûllah: Heyva Xuda, meha 
Xuda. 

Şehwet: Dilbijênî, arzûya nefsanî. 
Şêr: Heywanê mêrxas. 

Şerîf: Pak, qenc, serbilind, pîroz. 
Şerîr: Neqenc, xirab, fesad. 

Şeva Erûsê: Şeva bûk û zavatîyê. 
Şêwaz: Metod, rêbaz, awa. 

Şêwr: Îstîşare. 

Şîar: Diruşm, sembol. 

Şibh: Wek, 

Şiddet: Tundkarî, dijwarî, hovîtî. 
Şihûd: Temaşeber, li ber çavan. 
Şîrîn: Xweş, 

Şirk: Şirîk ji Xuda re çêkirin. 

Şivan: Pezvan, çoban. 

Şiwar: Şubhe, guman, şek. 

Şîyan: Qudret, karîn, îqtîdar. 
Şuheda: Geljimareya şehîd e, yanî 
şehîdan, pakrewanan. 

Şukr: Spasî, malavayî, memnûnîyet 
îfade kirin. 

T-t 

T‘azîm: Mezinkirin, hurmetkirin, 
xatir-girtin. 

Ta‘m: Çêj, şamî. 

Tabîî: Siriştî, xwezayî, normal, 
tebîî. 

Tabîîn: Ewên ku di serdema 
sehabîyan de jîyane, ew dîtine 

û ji wan hedîs û eser rîwayet û 
neql kirine. 

Takekes: Ferd. 

Talîm: Dan-hînkirin, dan fêrkirin, 
dan-elimandin. 

Taqet: Mecal, qewet, îmkan, derfet. 

Taristanî: Cahilîyet, nezanînî, 

kufristanî. 

Tarîtî: Tarî, reşahî, nerohn. 

Tarîx: Mêjû, dîrok, rojbûrî. 

Tave-heyv: Tava heyvê, mehtav. 

Taveroj: Tava rojê. 

Taybetmendî: Xusûsîyet, mezîyet. 

Te’lîf: Pev-xweşkirin, pev-dan- 

hezkirin. 

Te’yîd: Destek, piştevanî, piştgirî, 
xurtkirin, teqwîye-kirin. 

Teala: Mezin, bilind. 

Tebdîl: Guherandin, xistin-şûna 
hev. 

Teblîg: Ragihandin, danezan. 

Tecellî: Xuyabûn, eyanbûn, beyan- 
bûn, raçavbûn. 

Tecellîyat: Xuyabûnan, kufşbûnan. 

Tecessus: Li xeberên dizî gerîn. 

Tecrîd: Xwerû-kirin, goşegirî. 

Tecrûbe: Ezmûn, serpêhatî. 

Tedbîr: 1. Idarekirin, birêvebirin, 
kişandin û wergerandin.2. 
Hcsabkirina dawîya karekî. 3. 
Berî dest bi kar-kirinê fikirî- 
na zehmetiyên ku derkevin 
pêşîya însên e. 


Tedebbur: Tefekkurkirina dawîya 
xwe, fikirîna heqîqetê ye. 

Teeqqul: 1. Eqil-kirin, fehmkirin. 2. 
Bibîranîn. 

Tefekkur: Hizrkirin, ramankirin, 
bîrbirin. 

Tefekkura mewtê: Fikirîna di mir- 
inê de. 

Têgiha: Istilah, navlêk. 

Tehessus: Hiskirin, hestpê-kirin. 

Tehewwilat: Guherîn û veguherîn. 

Tehqîq: Bicihkirin, cihwarkirin, di 
cih de danîn. 

Tekamul: Guhertina ku gav bi gav 
pêktê, bi kemalê gihan. 

Teksîf: Himbizkirin, tîrkirin û 
zehfkirin. 

Tekûz: Temam, mûkemmel, ne 
nuqsan. 

Tekzîb: Derewandin, şaş qebûl- 
kirin, nerast-zanîn, derew- 
derxistin, redkirin. 

Telaqet: Ziman-serbest, xeber-fes- 
îh, peyv-tekûz. 

Telaqqî: Fehmkirin, têgihan, wer- 
girtin. 

Telîmat: Dîrektîf, ferman, emr. 

Temaşe: Bi zewq seyrkirin, mey- 
zandin, nêrîna bi keyf û şahî. 

Temen: Emr, jîn. 

Tenaqud: Nakokî. 

Tenik: Zirav, ne sitûr û ne pehn. 

Tenqîs: Kêm-kirin, nuqsan-kirin, ne 
temam-kirin. 

Tenzîh: Pakdêrîn, temîzdêrîn, ji 
kêmasîyan dûr zanîn. 

Teorîk: Nezerî, ramanî, fikrî. 
Teqwa: Tirsa ji Xuda, ji tirsa Xuda 
hay ji heramîyan man, xwe 
parastina ji guneh û sûcên ku 
dibin sersedemê hêrs û gezeba 
Xuda Teala. 

Teqwîm: Salname, roj-jimêr. 
Terbîye: Edebkirin, perwerdekirin, 
bi torekirin, bi exlaqkirin. 
Tercuman: Wergêr, vegêr, ziman- 
guhêzî. 

Terennum: Strana bi hêdî hêdî 
gotin a ku tesîrê li rûh dike. 
Terkîb: Sazî, rêzkirin, çêkirin, 
pêkanîn. 

Tertîl: Bi ciwanî û tecwîdî Qur’an- 
xwendin. 

Terwîc: Bi rewac-kirin, propagan- 
da-kirin. 

Tesbîh: 1. Tenzîhkirina Xuda ji 
kêmasîyan. 2. Subhanellah 
gotin. 

Tescîl: Qeydkirin, tomarkirin, bi 
awayekî resmî erêkirin. 

Tesdîq: Rastdêran, rast zanîn, peji- 
randin. 

Tesellut: 1. Siwarbûna li ser stûyê 
hinek mirovan. 2. Hukmkirina 
li wan. 3. Kolekirina wan. 
4. Standina îradeya wan. 5. 
Bindestkirina wan. 

- 



Tesewwuf: 1. Rêbendîya terîqetên 
sofîyan e. 2. Tezkîyeya nefsê 
ye. 3. Irşada ewaman e. 

Tesewwir: Di zêhnê xwe de zindîki- 
rin, xeyalkirin, anîn ber çavan, 
fikirîna tişta ku mirov bike. 

Tesfîye: Safîkirin, temîzkirin. 

Teskîn: Sakin-kirin, hedan-anîn, 
rawestandin. 

Teswîr: Sûret-zindîkirin, anîn ber 
çavan, şeklê tiştekî anîn bîra 
xwe. 

Teşbîh: Şibihandin, qiyaskirin. 

Teşwîq: Navtêdan. 

Teşyî: Bi ogirkirin, bi rê-kirin, 

Tevger: Hereket, bizav, liv, lebat. 

Tewrat: Kitêba Mûsa pêgember e. 

Tewsîye: Wesiyet-kirin, şîret-kirin, 
pend-kirin. 

Texeyyul: Di xeyalê de sûret pê 
bexşîn, anîn bîra xwe, di zêhn 
û mejîyê xwe de candarkirin. 

Texîr: Dereng-xistin 

Texlît: Cure, celeb. 

Teyeqquz: Hişyarî. 

Tezahur: Xuyabûn, xwe şanîdan, 
pêşandan. 

Tezekkur: Bibîranîn, anîn bîra xwe, 
zehf zikrkirin. 

Tezkîye: Paqij-kirin, temîzkirin. 

Tezyîn: Xweşik-kirin, sipehî-kirin, 
bedew-kirin, ciwan-kirin, 
keşxe-kirin, bi rewş-kirin, 
xemilandin. 

Tije: Mişt, ne vala. 

Tixûb: Sînor, nîşana di navbera du 
welatan de, veqetandeka di 
navbera du tiştan de. 

Tropîkal: Ew daîreya ku li dehm 
û parelela Ekvatora gurovera 
erdê tê qebûlkirin ku yek jê li 
bakur û ya din jî li başûrê wê 
dikeve. 


U-u 

Ubûdîyet: Evdînî, koletî, îbadetki- 
rin. 

Ufûq: Ew cihê ku di navbera erd û 
asîmanî, yan jî behrê de xuya 
dibe ku her wekî ew bi yek 
dibe. Meydana ku tê dîtin û 
xuya dibe. Aso. Panorama. 

Ulema: Geljimareya aliman e. Zana, 
zanayên dînê îslamê. 

Ulfet: Hezkirin, mehebbet. 

Ultravîyole: Ew tîrêjên ku di baqa 
tavê de ji şînahîyê bi wêdetir 
in, şînbiwêdetir. 

Ulûhîyet: Îlahtî, Xudatî. 

Ulwî: Bilind, jorîn, manewîyat. 

Ummet: Hevalbend û pêbendê bi 
pêgemberekî. 

Ummî: Nexwenda, ewê ku nikare 
binivîse û bixwîne. 

Unsîyet: Hogirî, demsazî, sebrpêha- 
tin. 

Uqba: Axret, di piştî dinyayê. 

Urûc: Bilindbûn, derketina jorê. 


Uswe’yê hesene: Nimûneya sipehî- 
tirîn. 

Uzlet: Dûrbûna ji mirovan. Xwe 
dan goşeyekê, înzîwa-bûn. 


V-v 

Veger: Vegerîna dawîyê. 
Vehewandin: Hewandin, li cem 
xwe qebûlkirin. 

Vejîn: Sagbûna ji nû ve. 

Vexwarin: Vexwarina tiştê rohn, 
wekî av û meşrûbatan. 


W-w 

Waeîbat: Tiştên ku wacib in, lazim 
in, gerek in, bivê-nevê ne. 

Waqif: Agahdar, pêzana, xeberdar, 
haydar. 

War: Cih, welat, niştiman. 

Waris: Malpêma, mîratxwer. 

Wasil: Gihayî. 

Webal: Guneh, sûc, sûnc, tawan. 

Wecd: Evîn, mehebbet, heyecana 
bilind. Hezkirina mirov pê ji 
xwe diçe û pê dikeve heye- 
canê. 

Wecîze: Kurt, peyvê kurt û mane 
dirêj. 

Wefa: Bi emekbûn, qencînasî, hem- 
ber-vegerandin. 

Wefadarî: Bi emekbûnî, qencînasî, 
hembervegerînerî. 

Wefat: Mirin, emrbicihanîn. 

- 

Wehm: Zen, guman, şiwar, şubhe, 
pûçezen, psîkolojî. 

Wehşet: Hovîtî, ne mirovî, hey- 
wantî. 

Welat: War, niştîman, cih û şûn, 
memleket, dewlet, weten. 

Welayet: Welîtî, dostanî, nêzîkatî, 
sedaqet. 

Weqaet: Hadîse, bûyer, rûdan. 

Weqûr: Sergiran, heddê-xwe-zan, 
xwenas. 

Wer‘e: Xwe dûrkirina ji tiştên bi 
şubhe da ku xwe ji gune- 
han û heramîyan biparêze. 
Teqwadarî, Xudahezî, dînper- 
werî, dîndarî. 

Werçerx: Qunagek, pêvajoyek. 

Wesf: Sifet, salig. 

Wesîle: Navgîn, wasite, pêgeh. 
Navgîn, wasîte, neqebeyngîn. 

Weswese: Tevlîhevîya ku nefs 
û şeytan dixin bîra mirov. 
Wehm, şubhe, dudilî. 

Wexîm: Gellek berbat, zehf xirab. 

Wezîfe: Peywir, erk. 

Wezîyet: Rewş, hal. 

Wîlayet: Welîtî, nêzîkê Xuda. 

Winda-kirin: Berze-kirin, jidest- 
dan, gayibkirin. 

Wuslet: Gihiştin, pevgihan. 

Wuslet: Gihiştin. 





X-x 

Xaliq: Aferîner, xulqkar, çêker, 
aferîndox. 

Xalis: Safî, sade, temîz, yekrû. 

Xapînok: Xapîner, jirêbir. 

Xapxapok: Aletên xapandinê. 

Xatûn: Xanim, stî, banû. 

Xebîs: Pîs, bi zirar, ne xêr. 

Xelat: Padaş, perû, hedîye, yadîgar, 
îkramîye. 

Xellaq: Ewê ku zehf dixuliqîne, 
zehf diaferîne. 

Xelwet: 1. Bi tenê mana li cihekî 
girtî. 2. Ibadet, rîyazîyat, xwe 
kişandina înzîwayê ji bo zikr 
û mûraqebê. 

Xeşîyet: 1. Tirs, saw, û xewf. 2. 
Hurmeta li hemberî heybeta 
manewî. 

Xeter: Tehlûke. 

Xewas: Mirovên taybet, mirovên 
dîyar. 

Xezîne: Gencîne, cihê serwet û mal. 

Xîtabet: Axaftin, peyvdan. 

Xoce: Seyda, mamoste, dersdar. 

Xusran: Ziyan, zirar, windakirin, 
jidestdan, kar-nekirin. 

Xusûs: Mijar, Babet, mewzû, meb- 
hes. 

Xusûsîyet: Taybetmendî, mezîyet. 

Xuşû: Tirs. Saw. 

Xwedbînî: Xwe tenê dîtin, ezper- 
estî, tekebbur. 

Xwendevan: Xwenda, xwendewar, 
yê ku dixwîne. 


Y-y 

Yadîgar: Dîyarî, xelat, perû, hedîye. 

Yar: Dost, hezkirî, sewda. 

Yek-çav: Bi çavek, tekçav. 

Yeksan: Wekhev. 

Yeqîn: Pêzanîna qet‘î, saglem, rast 
û ji gumanê rizgarbûyî; qenae- 
ta mûtleq û îtmî’nana temam. 

Yetîm: Sêwî, bavmirî. 

Yoga: Felsefeya Hindê ye. Li gorî 
wê fikrê; mirov dikare di nav 
rawestin û bêbizavîyê de bi 
çîlekêşîyê tişta ku dixwaze, 
bidestxîne. 


Z-z 

Zabit: Efser, endamê qadrodarê 
artêşê. 

Zahid: Ewê ku dilê xwe nexistiye 
malê dinyayê. Ewê ku ji tiştên 
bişubhe jî dûr dike. 

Zahidane: Bi zahidkî, layiqê 
zahidîtîyê. 

Zahidîtî: Biha bi dinyayê nedan, 
regbet têde nebûn, qenaetkarî, 
terk-kirina arzûyên nefsanî, ji 
tirsa Xuda xwe dûrkirina ji 
heramî û gunehan û xwe bi 
îbadetê ve berdan e. 


Zahir: 1. Tişta ku tê dîtin, xuya, 
elenî, eşkere. 2. Dîmena der- 
veyî. 3. Tabîî, bêguman. 

Zahirî: Xuyahî, dîtberî, elenî, li ber 
çavan. 

Zalim: Sitemkar, zulmkar, neheq, 
koledar, zordest. 

Zanist: îlm, 

Zat: Kes, şexs, ferd, xwe, nefs, hey- 
berê eslî. 

Zatî: Kesî, şexsî, ferdî, xweyî. 

Zayî: Winda, berze. 

Zebûn: Zeîf, lawaz, weza. Bêhêz, 
bêqewet, bêmecal, bêçare, 
reben. 

Zêdetir: Pirrtir, zehftir, gellektir. 

Zefer: Serkeftin. 

Zehî: Çi xweşik e! 

Zekat: Para feqîran di nav malê 
zengînan de. 

Zengînî: Dewlemendî, têrmalî, ser- 
wetmendî. 

Zerafet: Delalî, nazikî, kubarî, 
dilovanî, destevîlî. 

Zerîf: Kubar, nazik, dilovan, deste- 
vîl. 

Zerûretên dînî: Ew tiştên dînî yên 
ku divê werin zanîn. 

Zerûrî: Mecbûrî, bivê-nevê. 

Zewce: Jina mehrkirî. 

Zewqa selîm: Zewqa ku baş û 
nebaşî ji hev derdixe. 

Zid: Hevdij. 

Zihûr: Xuyabûn, dîyarbûn. 

- 

Zikr: Bîranîn, navê Xuda gotin. 

Zikrûllah: Navê Xuda gotin, zikrki- 
rin, bibîranîn. 

Zillet: Perîşanî, rebenî, belengazî, 
bêqedrî, bê xwedîtî. 

Zimn: 1. Di nav de, daxil, hundur. 
2. Fikra ku bi eşkerehî nayê 
gotin lê bi îmayê tê fehmkirin. 

Zina: Têkilîya cinsîya nerewa, ne 
bi nîkah. 

Zindî: Candar, gîyandar, nemirî. 

Zînet: Sipehîtî, bedew-bûn, xweşik- 
bûn, bixeml-bûn, birewş-bûn, 
keşxe-bûn. 

Zinhar: Eman ha, 

Zirav: Ne sitûr, tenik. 

Zirwe: Lûtke. 


Zîyan: Zirar, xisar. 

Zuhd: Li hemberî her cure zewqa 
dinyayî derketin û xwe dana 
îbadetê. Qîmet nedana bi men- 
fîetê, qenaetkar. 

Zuhûr: Xuyabûn, dîyarbûn, 

kufşbûn. 

Zulcelal: Xwediyê mezinatîyê. 

Zulm: Sitemkarî, neheqî, zordestî. 

Zulmet: 1. Tarîtî. 2. Mehrûmîyeta ji 
nûra manewîyatê. 

Zumre: Çînîyeke mirovan, 

cemaeteke mirovên xwedî 
îmtîyaz. 

Zurrîyet: Kinês, nesl, nifş. 








